
PREDGOVOR 


Sedmim sveskom Sabranih djela Ivana Merza, u kojem je sadržana 
njegova korespondencija, završavamo objavljivanje njegove pisane 
ostavštine. Kao što zadivljuje koliko je taj mladi čovjek napisao u 
svome kratkom životu od samo trideset i dvije godine, a što je objav- 
ljeno u prethodnih šest svezaka, tako isto iznenađuje njegovo opširno 
dopisivanje, kako privatno tako i ono službeno koje je vodio kao tajnik 
Hrvatskog orlovskog saveza i promicatelj Katoličke akcije u Hrvatskoj. 


Karakteristike Merzove korespondencije 


Njegova pisma imaju važnost u prvom redu za poznavanje njegove 
osobnosti i posebice njegove vjersko-katoličke fizionomije, a potom 
imaju veliku vrijednost za poznavanje osoba i povijesnog konteksta u 
kojem je Merz živio i djelovao; to se odnosi posebno na posljednji dio 
njegova života kad je nakon završenih studija 1 povratkom u domovinu 
razvio svoju veliku apostolsku aktivnost. 

Neki manje važni dijelovi njegove korespondencije izostavljeni su 
jer se odnose u prvom redu na njegovo veoma često i kratko javljanje 
svojim roditeljima tijekom trogodišnjeg sudjelovanja u Prvom svjet- 
skom ratu. Iz te tri ratne godine sačuvano je čak 906 njegovih poštan- 
skih dopisnica (,,feldpostovki“ kako su ih u ono ratno vrijeme zvali), a 
koje je upućivao zabrinutim roditeljima nekoliko puta tjedno javljajući 
im da je živ i zdrav, da mu je dobro, da se ne brinu itd. Sadržaji tih 
dopisnica redovito su se ponavljali i nije bilo ništa zanimljivo pa smo 
od tih brojnih njegovih ,,feldpostovki“ izabrali samo onaj manji dio u 
kojima ima važnijih poruka, posebno gdje dolazi do izražaja njegovo 
vjersko razmišljanje ili gdje malo opširnije piše o stanju na bojištu. Ovo 
njegovo sačuvano ratno dopisivanje s roditeljima u tako velikom obimu 
vjerujemo da bi moglo biti jedinstven slučaj sačuvane korespondencije 
jednog vojnika iz vremena Prvoga svjetskog rata. 

Također je izostavljen još jedan dio njegovih pisama, a koji se 
odnosi na godine 1922. do 1928. kad se nakon završenih studija i 
povratka iz Pariza u Zagreb angažirao u organizacijama Hrvatskoga 
katoličkog pokreta. Kao tajnik Hrvatskog orlovskog saveza i promica- 
telj Katoličke akcije vodio je opširnu službenu korespondenciju s broj- 
nim društvima, pojedincima i ustanovama. Ta pisma, koja su nosila i 
njegov potpis, bila su, međutim, više tehničke i organizacijske naravi 

što se tiče djelovanja pojedinih orlovskih društava u duhu Katoličke 
akcije, pa se to više odnosi na povijest provođenja Katoličke akcije u 
Hrvatskoj i djelovanje Orlovske organizacije; stoga je i taj dio njegove 
korespondencije ostavljen za budućnost kad se bude objavljivalo kri- 
tičko izdanje njegovih Sabranih djela. 


Cetiri skupine Merzovih pisama 


Prvu skupinu čini njegovo dopisivanje s roditeljima s kojima i kro- 
nološki započinje njegova pismena komunikacija, a koja je, kao što je 
već rečeno, bila posebno intenzivna tijekom triju ratnih godina. Među- 
tim, Ivan se, naravno, javljao roditeljima i za vrijeme svoga studija u 
Beču i Parizu, a u tim pismima ima više zanimljivih podataka o njego- 
vom studiju, raznim aktivnostima, ali i o njegovom vjerskom životu, 
nego što je bilo u njegovoj ratnoj korespondenciji. 

Druga skupina pisama odnosi se na njegova gimnazijskog profesora 
dr. Ljubomira Marakovića! s kojim je ostao u prijateljskom kontaktu i 
nakon završenog školovanja u Banjoj Luci. Tijekom boravka u Vojnoj 
akademiji, potom za vrijeme Prvoga svjetskog rata, pa studija u Beču i 
Parizu, bio je u stalnoj vezi s dr. Marakovićem. U brojkama njihova 
korespondencija izgleda ovako: Merz je Marakoviću u tom razdoblju 
uputio ukupno 108 pisama i dopisnica. Od toga je 38 veoma dugih pisama, 
43 su kraća pisma i 26 je poštanskih karata koje su uglavnom pisane s 
ratišta. Maraković je pak Merzu uputio 44 pisma, od čega su tri čestitke i 
dvije dopisnice. Iz njihova dopisivanja vidi se kako je u književnom, vjer- 
skom i moralnom smislu na Merza utjecao njegov srednjoškolski profe- 
sor i nakon što je njegov učenik bio završio gimnazijsko školovanje. 

Treća skupina Merzove korespondencije odnosi se na njegove pri- 
jatelje, poznanike i suradnike u provođenju Katoličke akcije. Među 
njima je na prvomu mjestu njegov prijatelj, student teologije Nikola 
Bilogrivić,* također rodom iz Banje Luke, s kojim je Merz pogotovo 
kroz studentske i ratne dane podržavao srdačne prijateljske kontakte 
kako se to vidi iz njegovih pisama. Bilogrivić je koncem 1916. zaređen 
za svećenika pa mu je Merz s bojišta došao i na Mladu misu u Banju 
Luku uz specijalno dopuštenje tadašnjih vojnih vlasti. Osim njega Merz 
se dopisivao i s mnogim svećenicima i redovnicima pogotovo za vri- 


' Opširnije biografske podatke o dr. Ljubomiru Marakoviću vidi u bilješci na str. 38. ovoga 7. sveska. 

?* Dr. NIKOLA BILOGRIVIĆ (1893.-1947.), Banjolučanin, nakon završenog teološkog studija u Sarajevu 
i svećeničkog ređenja 1916. g. doktorirao je iz povijesnih znanosti. Vršio je službu vjeroučitelja i župnika 
u Banjoj Luci i nastavio se baviti proučavanjem povijesti. U vrijeme komunističkog režima bio je na 
montiranom procesu 1947. g. osuđen na smrt i strijeljan zajedno sa dr. Feliksom Niedzelskim (1912.- 
1947.), pravnikom, istaknutim katoličkim laikom sveta života. 

jeme svoga javnog djelovanja u Zagrebu posljednjih godina svoga 
života. Navodimo samo neke s kojima je bio u češćem pismenom kon- 
taktu: p. Josip Vrbanek, SJ (Zagreb), p. Petar Perica, SJ (Split), vlč. Ivan 
Kukula (Beograd), fra Krešimir Pandžić, OFM (Mostar), fra Mirko 
Džaja, OFM, (Dolac-Travnik), dr. Zvonimir Marković (Đakovo), don 
Ante Radić (Šibenik), vIč. Franjo Kralik (Sarajevo), don Šime Kovačić 
(Hvar), don Mate Blašković (Hvar). Posebno treba spomenuti njegovo 
dopisivanje s članovima triju katoličkih obitelji s kojima je bio prijatelj- 
ski povezan: Marošević (Zagreb), Brajša (Karlovac), Belić (Đakovo). 
Za spomenuti su i njegova dva pisma upućena bogoslovu Franji Šeperu 
u Rim s kojim se poznavao još iz Zagreba jer su bili zajedno članovi 
Marijine kongregacije u Bazilici Srca Isusova u Zagrebu. 

Četvrta skupina Merzovih pisama odnosi se na posljednje raz- 
doblje njegova života koje je proveo u Zagrebu od 1922. do 1928. kao 
profesor i aktivan katolički djelatnik u katoličkim organizacijama svoga 
vremena. Nakon završenoga studija u Parizu i povratka u Zagreb, Merz 
se odmah uključio u rad katoličkih organizacija i biran je u njihovo 
vodstvo. Većina tih pisama odnosi se na njegovo djelovanje u Orlovskoj 
organizaciji, te s time povezano i na njegovo revno nastojanje oko uvo- 
đenja Katoličke akcije u Crkvu u Hrvata. Posebno treba istaknuti nje- 
gova pisma koja je upućivao dr. Ivanu Protulipcu, predsjedniku Hrvat- 
skog orlovskog saveza (HOS) i učiteljici Marici Stanković, predsjednici 
Sveze hrvatskih orlica (SHO). Kao tajnik HOS-a Merz je podržavao 
pismene kontakte s mnogim osobama angažiranima u Orlovskoj orga- 
nizaciji, s orlovskim društvima te s biskupijama. U njegovu osobnom 
arhivu koji ima 56 fascikala postoje posebni fascikli za gotovo svaku 
hrvatsku biskupiju. U posebnim prijateljskim vezama bio je s papin- 
skim nuncijem Hermenegildom Pellegrinettijem, sa sarajevskim nadbi- 
skupom Ivanom Šarićem, krčkim biskupom Josipom Srebrnićem, 
šibenskim biskupom Jerolimom Miletom te hvarskim biskupom Mihom 
Pušićem s kojima je često bio u pismenom kontaktu. 


Kronološki red korespondencije 


Ivanovo dopisivanje donijeli smo kronološkim redom. Tako ga se 
može pratiti u njegovu intelektualnom, duhovnom i kulturnom razvoju 
od njegove devete godine pa sve do posljednjeg pisma koje je napisao 
svega dva tjedna prije svoje smrti. Pisma su raspoređena po godinama, 
a potom unutar svake godine 1 po mjesecima. Ispod imena mjeseca u 
zagradi je stavljena oznaka Ivanove dobi, koliko je imao godina (i mje- 
seci) kad je pisao određeno pismo ili dopisnicu. 


Uspoređivanje s Dnevnikom 


Merzova korespondencija nije njegova biografija, ali je dragocjen 
doprinos za poznavanje njegova života i djelovanja. Međutim, za one koji 
žele dobiti kompletniji uvid u život Ivana Merza svakako se preporuča da 
usporedno s njegovim pismima čitaju prema istim datumima i njegov 
Dnevnik. Roditeljima s bojišta piše, na primjer, da je dobro, da je zdrav, 
da je hrana dobra, da ima vremena za čitanje i nastoji što više pozitivnog 
pronaći u svome svakodnevnom životu na bojištu samo da bi ih umirio i 
smanjio njihovu zabrinutost i strah. Međutim, svojim prijateljima, a 
pogotovo u svome Dnevniku, Ivan realno opisuje svoj boravak na boji- 
štu, s kakvim se sve trpljenjima 1 nevoljama susretao, što je sve morao 
podnositi, kakvim je sve životnim opasnostima bio izložen itd. 


Pismeni kontakti s raznim osobama 


U njegovu arhivu sačuvalo se i mnogo pisma drugih osoba koje su 
mu se pismeno obraćale. Zbog obilja korespondencije nije bilo moguće 
u ovom izdanju objaviti i njihova pisma, osim nekoliko iznimaka. To se 
u prvom redu odnosi na njegovu majku koja mu je uputila nekoliko 
pisama u Pariz i iz kojih se bolje vidi Ivanovo nastojanje da roditelje 
privede dubljem kršćanskom životu. Od mnogih pisama uvrstili smo i 
jedno pismo dr. Ljubomira Marakovića iz kojega se vidi njegov poziti- 
van odgojni utjecaj na mladoga Merza. Tu je također jedno pismo bogo- 
slova Franje Šepera koje je Merzu uputio iz Rima kao odgovor na Iva- 
nova pisma njemu.? 


Dokumenti važni za povijest Hrvatskoga katoličkog pokreta 


Općenito govoreći, Merzova pisma, posebice iz posljednjeg dijela 
njegova života kad je došao u Zagreb 1 ondje razvio veliku apostolsku 
djelatnost, dragocjeni su povijesni dokumenti za poznavanje i djelova- 
nja Hrvatskoga katoličkog pokreta u kojemu je on u svome vremenu 
bio jedan od glavnih sudionika. Njegova privatna pisma 1z toga vre- 
mena, a pogotovo ona službena koja je pisao kao tajnik Hrvatskoga 
orlovskog saveza, daju dragocjene podatke o tome što se i kako radilo 
u katoličkim organizacijama toga vremena, koji su im bili ciljevi i 
metode, gdje su bili uzroci razmirica koje su nastajale između dviju 
struja tadašnjih angažiranih katolika. Ujedno nam njegova pisma daju 
vjernu sliku stanja među aktivnim katoličkim laicima onoga vremena; 


3 Tadašnji bogoslov Franjo Šeper postao je kasnije zagrebački nadbiskup i potom pročelnik vatikanske 
Kongregacije za nauk vjere; potpuno uvjeren u svetost Ivana Merza pokrenuo je još 1958. g. njegov 
postupak za proglašenje blaženim i svetim. 


14 


u svojim pismima govori otvoreno i o poteškoćama s kojima se susretao 
u radu, posebice u provođenju Katoličke akcije u Crkvi u Hrvata. 


Odbljesak duhovno-svetačke fizionomije Ivana Merza 


Kad se za nekoga pokreće postupak za proglašenje blaženim i sve- 
tim potrebno je prikupiti i proučiti cijelu njegovu pisanu ostavštinu. U 
toj ostavštini najvažnije je privatno dopisivanje dotičnog kandidata jer 
se u njemu najbolje odražava njegov duhovni lik, dolaze do izražaja 
njegove vrline i karakter. U korespondenciji Ivana Merza nalazimo 
mnogo potvrda njegovih vrlina te podataka o njegovoj iskrenoj i dubo- 
koj pobožnosti koju bez nametanja ne skriva pred onima kojima se 
pismeno obraća. Osim u sadržajima samih pisama, to je posebno uoč- 
ljivo na početku i na kraju mnogih njegovih pisama. Uz datum Merz 
redovito stavlja i sveca koji se slavi dotičnog dana ili liturgijsko vrijeme 
u kojem piše. Često na početku prije oslovljavanja stavlja znak križa 
(+1), puno ime kršćanskog pozdrava ili kraticu: Hvaljen Isus i Marija - 
H_.I.M. A veoma često pisma završava riječima: ,,u Presv. Srcu Isusovu“, 
ili ,,u Kristu Kralju“. Nerijetko isti završni pozdrav piše i latinskim rije- 
čima: ,in Sanctissimo Corde Jesu“ ili ,,in Christo (Xto) Rege“. Osim 
toga, cijela njegova korespondencija jest dragocjeni izvor podataka za 
detaljnije poznavanje njegova života i djelovanja što upotpunjuje nje- 
govu biografiju. 


Merzovi potpisi u pismima 


I za kraj spomenimo još i ovo. Znao je biti i duhovit u svojim jav- 
ljanjima roditeljima i bliskim prijateljima pa je tako, među ostalim, 
svoje krsno ime, njemački ,,Hans“, u potpisima često prevodio i na 
druge jezike. Tako osim hrvatskog Ivan (Ivo, Ivica), nalazimo u njego- 
vim potpisima i ovakve prijevode njegova imena na strane jezike: 
Johannes, Janez, Janoš, Hannes, Hasan, Jean. No najoriginalniji je onaj 
potpis na dvije karte od 13. i 18. ožujka 1915. kad se roditeljima javio 
iz Beča pa je čak i svoje prezime preveo na hrvatski: ,,Ivan Ožujčić“. K 


tome je dodao u zagradi i malo pojašnjenje: ,,prije Hans Merz“.“ 


Zahvale 


Dužnost nam nalaže da na kraju zahvalimo svim suradnicima koji 
su Postulaturi Ivana Merza pomagali u pripremanju ovoga sedmog i 
posljednjeg sveska njegovih Sabranih djela. Naša zahvala ide najprije 
gospođi mag. pharm. Zlati Zupan-Dugački i ing. Ljudevitu Zechneru. 


“* Ivanov pradjed nosio je prezime Mdrz što je u njemačkom jeziku također i naziv za treći mjesec u godini: 
ožujak. Kasnije su zbog te sličnosti njegovi potomci promijenili prezime u Merz. 


Oni su prepisivali Ivanova pisma i dopisnice strojopisom još dok nije 
bilo kompjutorske tehnike. Oboje su bili Merzovi suvremenici i pozna- 
vali su ga osobno pa su tim više sa zanimanjem 1 interesom darovali 
svoje slobodno vrijeme u pripremi ovoga sveska. Ing. Ljudevit Zech- 
ner, također rodom iz Banje Luke, bio je osim toga s Merzom zajedno 
u Prvom svjetskom ratu na oficirskom tečaju u Slovenskoj Bistrici; on 
je sve Ivanove poštanske karte upućene roditeljima (njih 906), koje su 
uglavnom bile pisane na njemačkom, prepisao strojopisom. Zahvalju- 
jemo nadalje prof. Zrinki Jakubin koja je te dopisnice prepisivala i uno- 
sila u kompjutor i pomagala također u njihovu prijevodu. Zahvaljujemo 
lektorima prof. Tamari Bodor i prof. dr. Zeljku Poljaku koji su ovu Mer- 
zovu korespondenciju s jezične strane pripremali za tisak. I na kraju 
zahvaljujemo suradnicima u Postulaturi dr. Ivanu Zubcu, Davidu 
Šimunkoviću, mag. phil. Ivanu Mesareku, mag. geol. Tinu Bariću i 
mag. kineziol. Tomislavu Cavali koji su sudjelovali u tehničkoj pri- 
premi za tisak ovoga sveska. : 

Posebno zahvaljujemo lektoru dr. Zeljku Poljaku za sugestiju da na 
kraju ovoga 7. sveska donesemo sadržaje svih šest prethodnih svezaka 
Sabranih djela Ivana Merza. To smo i učinili pa će tako čitatelj moći 
dobiti generalni pregled svih tema i opći uvid u cjelokupnu pisanu 
ostavštinu Ivana Merza kao jedinstvenog hrvatskog katoličkog intelek- 
tualca 20. stoljeća. 


Sakriveni biseri 


Na blagdan bl. Ivana Merza 10. svibnja 2019. predvodio je sve- 
čanu sv. misu u Bazilici Srca Isusova u Zagrebu krčki biskup Ivica 
Petanjak. Svoju je propovijed biskup Petanjak započeo ovim riječima: 

,Više se puta nađemo u nelagodnoj situaciji kad o nekom svecu 
moramo govoriti, a o njemu imamo samo par najosnovnijih podataka. 
Kad je riječ o blaženom Ivanu Merzu, onda nije problem u malo, nego 
o puno, da ne kažem previše. Stojimo pred jednim dragocjenim rudni- 
kom i ne znamo što da uzmemo iz tog preobilja...“ 

Među dragocjenostima toga ,,rudnika“ nalaze se i Ivanova pisma 
objavljena u ovome svesku u kojima će čitatelj moći pronaći mnoge 
bisere koji nam otkrivaju duhovno bogatstvo srca i duše našega blaže- 
nog Ivana Merza. Kao i u njegovu Dnevniku tako i u njegovoj kores- 
pondenciji vidi se prisutnost i odsjev Božje milosti koja ga je postupno 
vodila prema svetosti. 


Zagreb, 10. svibnja 2022. 
Božidar Nagy, SJ 


postulator 


16 


BLAŽENI IVAN MERZ 
1896.-1928. 


Kratka biografija 


1896.—1914. — Djetinjstvo i mladost u Banjoj Luci. — Ivan Merz 
rođen je u Banjoj Luci 16. prosinca 1896. Tu započinje školovanje. Dva 
razreda osnovne škole pohađao je u Prijedoru, gdje mu je otac, austrij- 
ski časnik, kao državni željeznički službenik bio neko vrijeme na službi. 
U Banjoj Luci pohađa gimnaziju — realku i maturira s odličnim uspje- 
hom. Odrastao je u liberalnoj sredini. Veoma se zanima za umjetnost i 
književnost. U vjerskomu i odgojnom smislu najveći je utjecaj na njega 
izvršio tijekom školovanja i studija njegov srednjoškolski profesor dr. 
Ljubomir Maraković, katolički javni djelatnik i književni kritičar. 

1914. — U Vojnoj akademiji u Bečkomu Novom Mjestu. — Po 
želji roditelja nakon mature Ivan polazi u Vojnu akademiju u Bečko 
Novo Mjesto. Napušta je nakon tri mjeseca budući da za vojno zvanje 
nije imao ni smisla ni volje. Boravak u Vojnoj akademiji koristio mu je 
ipak za stjecanje životnoga iskustva. 

1915. — Početak studija u Beču. — Po izlasku iz Akademije upi- 
suje na Bečkomu sveučilištu studij prava. Ovo je razdoblje označeno 
nutarnjim krizama i traženjima, što se vidi iz njegova dnevnika 1 kore- 
spondencije. U ljetu iste godine pozvan je u vojsku. 

1916.—1918. — U krvi i plamenu Prvoga svjetskog rata. — Nakon 
časničkoga tečaja poslan je na talijansku bojišnicu i ondje ostaje do 
kraja rata. Boravak na ratištu, gdje je svakodnevno gledao smrti u oči i 
bio izložen stradanjima i trpljenju svake vrsti, produbljuje njegovu 
vjeru 1 učvršćuje kršćanski nazor na svijet. Religiozne vrijednosti 
zauzimaju od tada prvo mjesto u njegovu životu. Bilo je to razdoblje 
njegova duševnoga sazrijevanja i iskrena obraćenja Bogu. 

1919.—1920. — Nastavak studija u Beču. — Po završetku rata i uz 
pristanak roditelja konačno započinje studij književnosti, što je želio 
još od gimnazijskih dana. Vodi i nadalje svoj dnevnik čije stranice 
postaju dragocjenim dokumentom njegova duhovnoga uspona prema 
kršćanskoj svetosti. 

1920.—1922. — Studij u Parizu. — Zauzimanjem isusovca Miro- 
slava Vanina, Ivan dobiva stipendiju jedne katoličke ustanove iz Fran- 
cuske. Polazi u Pariz, gdje nastavlja studij književnosti na Sorboni i na 
Katoličkomu institutu. Dvogodišnji boravak u Francuskoj te mnogi 

dodiri s katoličkim intelektualcima i obraćenicima proširuju njegove 
kulturne i religiozne vidike. Posebno se zanima za liturgiju; o toj temi 
skuplja materijal za svoju doktorsku disertaciju. Vodi dubok religiozni 
život pun askeze i kršćanskoga usavršavanja. U jednomu pismu iz 
Pariza piše majci: »Katolička je vjera moje životno zvanje.« 

1923. — Doktorat na Filozofskomu fakultetu Sveučilišta u 
Zagrebu. — Doktorski je rad napisao na francuskome jeziku čiji naslov 
glasi: Utjecaj liturgije na francuske književnike. (Ova je njegova diser- 
tacija objavljena u Zagrebu tiskom na francuskom za stotu obljetnicu 
njegova rođenja 1996. g., a drugo izdanje objavljeno je 2005. g. u 
Parizu, izd. Du Cerf.) Iste godine polaže vječni zavjet čistoće kojim se 
kao laik u svijetu potpuno posvećuje Isusu Kristu i radu za proširenje 
njegova Kraljevstva. Nakon postignutoga doktorata dvije godine 
pohađa privatno kod isusovaca u Zagrebu tečaj iz kršćanske filozofije. 
Potom nastavlja privatno studirati teologiju te proučavati sve crkvene i 
papinske dokumente posljednjih stotinu godina. Posljednjih mjeseci 
života bavio se proučavanjem suvremenih moralnih problema. 

1922.—1928. — Apostol hrvatske mladeži u Zagrebu i Hrvatskoj. 
— Po završetku studija dolazi u Zagreb i postaje profesorom francu- 
skoga i njemačkoga jezika u Nadbiskupskoj klasičnoj gimnaziji. Tu 
službu obavlja sve do smrti. Tijekom šest godina boravka u Zagrebu sve 
svoje slobodno vrijeme posvećuje apostolskoj djelatnosti u katoličkim 
organizacijama za mladež. Uvodi u Hrvatsku Katoličku akciju pape 
Pija XI. Jedan je od suosnivača katoličke organizacije Hrvatskoga 
orlovskog saveza i u njoj obavlja dužnost tajnika. Ovoj organizaciji 
daje geslo ŽRTVA — EUHARISTIJA — APOSTOLAT po kojem će 
živjeti tisuće mladića i djevojaka. Jedan je od najzauzetijih promicatelja 
liturgijske obnove i euharistijskoga života u Crkvi u Hrvata. Svima 
svijetli nenadmašivim primjerom revnosti u širenju Kristova kraljev- 
stva u dušama ljudi. Živi svetačkim životom ispunjenim ljubavlju 
prema bližnjima i herojski se uspinje do vrhunaca kršćanske savršeno- 
sti. Svake godine obavlja duhovne vježbe i zapisuje odluke koje vjerno 
provodi u život. Piše brojne članke, studije i brošure u kojima ostavlja 
bogatu idejnu i vjersku duhovnu baštinu. Glavno njegovo obilježje kao 
katoličkoga intelektualca bila je vjernost Crkvi i papi. Ljubav prema 
papinstvu širio je riječju i perom i usađivao ju je duboko u duše hrvat- 
skih katolika. »Premda nije nikada obukao reverende, bio je stup Crkvi 
Božjoj«, pisali su o njemu nakon smrti. Namjeravao je osnovati svje- 
tovnu ustanovu katoličkih laika, svjetovni institut, koji bi se potpuno 

posvetili Bogu i apostolatu. Ovu je ideju djelomično ostvarila njegova 
bliska suradnica Marica Stanković, osnovavši deset godina nakon nje- 
gove smrti prvi ženski svjetovni institut u Crkvi u Hrvata pod nazivom: 
Zajednica suradnica Krista Kralja. 

10. V. 1928. — Žrtva za mladež — ulazak u vječnost. — Nakon 
neuspjele operacije sinusa dobiva meningitis i umire u četvrtak, 10. 
svibnja 1928. u bolnici u Zagrebu. Prije odlaska u bolnicu, svjestan da 
će umrijeti, sastavlja oporuku u kojoj među ostalim piše: »Umro u miru 
katoličke vjere. Život mi je bio Krist, a smrt dobitak. Očekujem milo- 
srđe Gospodinovo i vječno posjedovanje Presvetog Srca Isusova. Moja 
je duša postigla cilj za koji je stvorena.« Na smrtnoj postelji prikazuje 
svoj život Bogu kao žrtvu za hrvatsku mladež. Koliko je ta žrtva bila 
Bogu ugodna, potvrđuje činjenica da je njegovo ime postalo progra- 
mom života i rada cijelomu jednom naraštaju mladih katolika. Njegov 
svetački primjer i žrtva života donijeli su obilne plodove jer su mnogi 
mladi nastavili ostvarivati njegovu duhovnu baštinu, kako to svjedoči i 
natpis s vijenca koji su mu mladi postavili na grob: »HVALA TI, ORLE 
KRISTOV, ŠTO SI NAM POKAZAO PUT K SUNCU.« Grob mu se 
nalazi u bazilici Srca Isusova u Zagrebu. 

22. VI. 2003. — Beatifikacija u Banjoj Luci. - Papa Ivan Pavao II. 
došao je u Banju Luku i uzdigao Ivana Merza na oltar kao blaženika 
Katoličke Crkve. U svome govoru Sveti Otac je među ostalim rekao: 

»Ivana Merza dajem vam danas kao svjedoka Kristova 1 zaštit- 
nika, ali istodobno i suputnika na putu u vašoj povijesti... On će od 
danas biti uzor mladeži, primjer vjernicima svjetovnjacima... Ime 
Ivana Merza za čitav jedan naraštaj mladih katolika značilo je program 
Života i djelovanja. Ono to mora biti i danas!« 

22. VI. 2003. — Prva župa posvećena bl. Ivanu Merzu. Na sam 
dan Beatifikacije Ivana Merza navečer, požeški biskup Antun Škvorče- 
vić potpisao je dekret o utemeljenju prve župe u Hrvatskoj u gradu Sla- 
tini koja je posvećena bl. Ivanu Merzu. Nakon utemeljenja župe u 
rekordnom vremenu izgrađena je i nova župna crkva njemu u čast. 

2007. — Uvršten među 18 najvećih svetaca Crkve! — Papa Bene- 
dikt XVI. u svojoj apostolskoj pobudnici o euharistiji Sacramentum 
caritatis (Zaključak, br. 94), objavljenoj 2007. g., uvrstio je bl. Ivana 
Merza, jedinoga od hrvatskih duhovnih velikana, među osamnaest naj- 
većih svetaca Crkve kao uzora štovanja euharistije. Ovo je još jedno 
veliko priznanje svetosti bl. Ivana, priznanje Crkvi u Hrvata i dodatan 
poticaj da ga što bolje upoznamo i štujemo. 


2011. — Papa Benedikt XVI. prigodom svoga posjeta Hrvatskoj 
4. 1 5. lipnja, na susretu s mladima na Trgu Bana Jelačića u subotu 
4. lipnja govorio je o bl. Ivanu Merzu, o njegovoj ljubavi prema Kristu 
i liturgiji i preporučio im ga kao uzor kršćanskoga života. 

2011. — Započelo je izdavanje Sabranih djela Ivana Merza. S 
ovim sedmim sveskom zaokruženo je publiciranje njegove bogate 
pisane ostavštine. 

2015. - Hrvatsko katoličko sveučilište u Zagrebu od akad. god. 
2015./2016. uvelo je u svoj nastavni plan i program novi predmet-kolegij 
pod nazivom: »Dr. Ivan Merz - izabrane teme«. Nositelj kolegija je postu- 
lator dr. Božidar Nagy uz asistente dr. Sašu Ceraja i dr. Petra Bilobrka. 
Time je osoba i djelo dr. Ivana Merza podignuta na sveučilišnu razinu. 

20. I. 2018. U gradu Marikina na Filipinima otvoren je Centar 
bl. Ivan Merz. U njemu se nalazi _ ured filipinske Vicepostulature 
bl. Ivana te velika kapela s kipom i relikvijama hrvatskog Blaženika. 
Štovanje bl. Ivana Merza započelo je na Filipinima još 2007. god. i od 
tada se sve više širi zahvaljujući mladom filipinskom vjerniku laiku 
prof. Daveu dela Cruzu. 

2021. — Katolička knjižnica ,Dr. Ivan Merz“ osnovana je u 
okviru Knjižnice Fakulteta hrvatskih studija u Zagrebu. Time je točno 
nakon sto godina ostvarena ideja Ivana Merza za čije se ostvarenje on 
revno zalagao još kao student iz Pariza o čemu svjedoče njegova pisma 
dr. Ljubomiru Marakoviću iz 1921. g. 

Znanstvena istraživanja i proučavanja života i djela Ivana 
Merza. — Osim brojnih maturalnih, seminarskih i diplomskih radova 
posvećenih Ivanu Merzu, o njemu je do sada napisano i obranjeno pet 
doktorskih disertacija: 1. Marin Škarica: Ivan Merz — promicatelj litur- 
gijske obnove u Hrvatskoj, Rim, 1975. (talijansk1). — 2. Božidar Nagy: 
Ivan Merz — čovjek vjere i odgojitelj za vjeru, Rim, 1978. (talijanski). 
— 3. Zdravko Matić: Ivan Merz i Katolička akcija u Hrvatskoj, Zagreb, 
2005. (hrvatski) — 4. Stjepan Ribić: Vjera i razum u životu i misli Ivana 
Merza, Rim, 2007. (talijanski). — 5. Saša Ceraj: Doprinos dr. Ivana 
Merza i Hrvatskoga orlovskog saveza hrvatskoj kulturi, posebice tjele- 
snoj kulturi, Zagreb 2013. (hrvatski). 


Opširne informacije o bl. Ivanu Merzu 
mogu se naći na njegovoj službenoj internetskoj stranici: 
www.ivanmerz.hr 
e-mail Postulature: postulaturaim(Xgmail.com 

1905. 


Čestitka majci za imendan 
prvi pisani dokument Ivana Merza 


Ivan u osnovnoj školi. 
Drugi i treći razred pohađao je 
u Prijedoru odakle se javio majci 
i čestitao joj imendan. 


Kad je Ivanu bilo osam godina obitelj Merz morala se preseliti u 
Prijedor gdje je njegov otac bio premješten u službu na tamošnjoj 
željezničkoj postaji. Ondje je je Ivan pohađao 2. i 3. razred osnovne 
škole. Majka je djelomično bila s njima u Prijedoru, a dijelom u njihovu 
stanu u Banjoj Luci. Ondje je boravila u listopadu 1905. kad je slavila 
svoj imendan na sv. Tereziju Avilsku. Ivan joj je čestitao imendan i to 
njegovo pisamce jest prvi pisani vlastoručni dokument koji nam je od 
njega ostao sačuvan. Bilo mu je tada devet godina kad je pisao ovu 
čestitku svojoj majci. Po stilu se vidi da mu je otac pomogao sastaviti 
ovako lijepu čestitku koja je sigurno veoma razveselila njegovu majku. 
Čestitku je Ivan pisao na njemačkom jeziku koji mu je bio materinji 
jezik, a ovdje je donosimo u hrvatskom prijevodu. Faksimil na njemač- 
kom je ispod hrvatskog prijevoda. 

Draga mama! 


Prijedor 15. 10. 1905. 
8g.110mj. 


Već odavno sam se radovao tvome imendanu. Napokon je željeni 
dan stigao. Dragi Bog neka te nadalje održi zdravom i daruje ti sreću i 
zadovoljstvo! Obećajem ti da ću biti uvijek iskreno poslušan i marljiv 
jer znam da te to najviše veseli. U velikoj ljubavi ostajem 


Mapezia seu te 
Pred heh Zut der gi 
Dag € : 


AamhJroanan Šohvn 
“ i e (905. 

ad 

Tvoj zahvalni sin Hans 


Faksimil Ivanova pisma majci. 
Pisao je njemački jer mu je to 
bio materinji jezik. 


1907. 


Posjet Ivana Merza s ocem 
rodbini u Plzen u Ceškoj 


a e uš luiKli 
Pp No.1 


Panorama Plzena u Ceškoj koji je 
rodno mjesto oca Ivana Merza. 
Ivan je češće posjećivao rodbinu u tome mjestu. 


Otac Ivana Merza bio je porijeklom iz Češke, iz grada Plzena. 
Češće je ondje posjećivao rodbinu, tj. svoja tri brata i njihove obitelji. 
Tako je u srpnju 1907. sa sinom Ivanom pošao onamo na veliko obitelj- 
sko okupljanje koje se održavalo 15. srpnja. U pismu što ga je jeda- 
naestogodišnji Ivan uputio majci 14. srpnja 1907. opisuje kako je teklo 
putovanje vlakom do Plzena kao i boravak ondje. Zaustavili su se neko 
vrijeme u Beču. Na kraju pisma Ivan se potpisao kao ,,realac“. Te je 
godine Ivan započeo svoje gimnazijsko školovanje; nakon završene 
četverogodišnje osnovne škole Ivan je upisan u 1. razred realne gimna- 
zije (danas 5. razred osn. škole). Roditelji su ga poslali godinu dana 
ranije u školu. I ovo je pismo Ivan pisao na njemačkom, a ovdje ga 
donosimo u hrvatskom prijevodu i u skraćenom obliku. 

Srpanj 1907. 
l10g&i7mj. 


Draga mama! Plzen, 14. srpnja 1907. 


Nakon što sam otišao iz Banja Luke bilo mi je malo teško bez tebe. 
Bio sam budan do unskog mosta koji sam vidio kao i dva tunela. Potom 
sam spavao sve do Zagreba. Odavde smo putovali brzim vlakom do 
Kanisze (Mađarska). Napokon smo stigli u Beč koji smo razgledali. 
Sutradan smo se iz hotela Oedenburg, gdje smo prenoćili, odvezli na 
kolodvor i tamo smo doručkovali. Dva puta sam se na automatima 
vagao i imam 33 kg. U 8 sati i 10 minuta krenuli smo ekspresnim vla- 
kom preko mnogih vijadukata. Jedan sat vlak je išao uzduž Dunava 
Napokon dolazimo u 3 sata popodne u Plzen. Dočekali su nas stric Karl 
i njegov sin Fritz. Baka se je jako razveselila našem dolasku. Srdačno te 
pozdravlja i kupila mi je odijelo i nekoliko pari cipela, tregera, 6 košu- 
lja. Mnogo jedem meda i šunke. Osjećam se jako dobro i vjerujem da 
sam postao deblji. 18. srpnja smo opet u Beču u hotelu Oedenburg, a 
odande odlazimo 20. srpnja navečer i 21. srpnja u 11 sati prijepodne 
smo u Banjoj Luci. 

Pozdravlja Te tvoj voljeni sin Hans Merz, realac 


Oproštajni izlet maturanata i profesora banjalučke gimnazije 12. srpnja 1914. 
u Banjoj Luci nakon položene mature prethodnog dana (11. srpnja). 
Ivan Merz u gornjem redu stoji, prvi s lijeva (u bijelom odijelu). Istoga dana, 
12. srpnja 1914. Ivan Merz je opisao taj oproštaj u svome Dnevniku. 

1913. g. 
Putovanje po Jadranskoj obali 1 BiH 


U ljetnim praznicima 1913. g., od 27. 
srpnja do 8. kolovoza, nakon tadašnjeg 7. 
razr. gimnazije (danas 3. razr), Ivan je 
zajedno s nekoliko svojih školskih kolega 
pošao na jedno kružno putovanje po 
jadranskoj obali, Hercegovini i Bosni. Još 
uvijek je to bila Austrougarska monarhija, i 
to svega godinu dana prije izbijanja Prvoga 
svjetskog rata. Iz svakoga grada koji su 
posjetili Ivan se razglednicama javljao svo- 
jim roditeljima u Banju Luku. Mjesta koja 

Ivan Merz gimnazijalac Su posjetili bila su ova: Sušak, Novi, Trst, 

u Banjoj Luci Pula, Sibenik, Split, Solin, Dubrovnik, 

Kotor, Mostar i Sarajevo.! 

Do početka ožujka 1914. g. Ivan je s roditeljima u Banjoj Luci sta- 
novao u kući koja je bila vlasništvo njegova vjeroučitelja vlč. Petra 
Pajića pa je svoje razglednice s putovanja slao na tu adresu; ulica u 
kojoj je bila ta kuća zvala se Ul. Velike realke. Danas je to Srpska ulica. 

Osim Ivana, koji se tada još uvijek potpisivao krsnim imenom 
Hans, na pojedinim kartama su potpisi i njegovih kolega iz razreda s 
kojima je bio zajedno na tom putovanju. Prvu je kartu Ivan uputio sa 
Sušaka svome djedu po majci, Ienatzu Merschu koji je tada živio u 
Banjoj Luci. 


! Mjesta koja je Ivan tada posjetio mogu se ponositi da ih je pohodio jedan hrvatski blaženik i budući 
svetac. Neka mjesta koja je Ivan kasnije posjećivao već su postavila spomen-obilježja na njegov boravak u 
njima, a to su: Opatija, Postira (Brač), Dol (Brač), grad Hvar, Brusje (Hvar) i Grablje (Hvar). Split, Kaštela 
i Bjelovar već imaju i ulice s imenom bl. I. Merza. 

Srpanj 1913. 

(16g.i7mj.) 
Ignatz Mersch 
Sparkassa, Banja Luka Sušak, 27. 7. 1913. 
Dragi djede! 


Ovdje je sve lijepo, ali za mene veoma skupo. Svi smo veseli 1 
radujemo se životu. Rukoljub. Pozdrav od Hansa 


Obitelj Moriza Merza 
Banja Luka, Ulica Velike Realke br. 9 Novi, 28. 7. 1913. 


Ovdje sam na izletu i šaljem Vam pozdrave. 


Hans, (Burzić, Mujagić) 


Draga mama! Trst, 29.7.1913. 
Šaljem Ti pozdrav iz Miramarea. Vrijeme je divno. 


Poljubac Hans. (Rukoljub Kčnig) 


Dragi tata! Pula, 31. 7. 1913. 

Danas sam stigao iz Trsta i razgledao sam krstaricu “Nadvojvoda 
Karlo "', arsenal i muzej. Dreadnought se vidi izdaleka. 1. i 2. kolovoza 
sam u Splitu, 4. i 5. u Dubrovniku (otprilike). Molim te, piši mi opšir- 
nije. Novaca imam još 40 kr. 


Dragi roditelji! Šibenik, 1. 8. 1913. 

Jučer sam temeljito razgledao Pulu 1 u 16 sati napustio sam luku. 
Čudio sam se mnoštvu ratnih brodova i vidio sam parobrod “Fegethof". 
Prolazak kroz pulsku luku bio je neugodan jer su nas sa svih strana gle- 
dali topovi. U 21 sat došli smo u Rijeku, a u 23 sata išli smo dalje. Spa- 


? Veliki ratni brod 

vao sam dobro i u 4 sata došao sam ovamo, a u 7 putujem dalje. U 8 sati 
sam u Splitu, gdje ostajem dva dana. 
Pozdrav Hans. 


Dragi roditelji! Split, 3. 8. 1913. 

Razgledao sam čitav grad i sutra rano ujutro putujem za Dubrov- 
nik. U ponoć sam tamo. Tamo sam 4., 5. i 6. kolovoza. Nisam još ništa 
primio od Vas. Pozdrav Hans 


dt ie Je > 
SALVTEM & PLVRIMAM $ E & RVINIS & SALONAE 
SVDATORIVM & BALNEARVM 


Razglednica ruševina staroga rimskog grada Salone — Solin, koji je Ivan 
posjetio prilikom svoga boravak u Splitu 2. i 3. kolovoza 1913. U sredini u 
vratima jedne zgade vidi se lik Don Frane Bulića (1846.-1934.), svećenika, 

povjesničara i arheologa, zaslužnog za iskapanje Salone. 


Dragi tata! Salona-Solin, 3. 8. 1913. 


Sretno sam došao u Split i razgledao sam Dioklecijanovu palaču. 
Sada sam u Saloni (Solin) i razgledavam stari rimski grad. 


Pozdrav mami i Tebi, Hans. 
(Burzić, Seferović, Mujagić, Plach, Kulenović, Šerbetić, Kožina.) 

Dragi roditelji! Dubrovnik, 5. 8. 1913. 


Danas rano otputovao sam iz Splita. Bio sam u Kaštel Visovu i 
Zeleniki. Vidio sam tri krstarice (Rudolfi Zrinj), četiri torpeda 1 Viribus 
unitis. Sada sam u Dubrovniku, a u Kotor dolazim u 8 sati. 7. 1 8. kolo- 
voza sam u Dubrovniku, a 9. 8. u Mostaru. Hans 


Razglednica Dubrovnika koju je Ivan uputio roditeljima prigodom svoga 
boravka u tom gradu od 4. do 7. kolovoza 1913. Na gornjem dijelu vidi se 
završetak pozdrava s njegovim potpisom. 


Dragi roditelji! Dubrovnik, 6. 8. 1913. 


Nalazim se u Dubrovniku, ovdje sam sve temeljito razgledao. 
Sutra rano putujem u Mostar i u Sarajevu sam 8. kolovoza 
(u muslimanskom đačkom domu). U nedjelju smo u Banjoj Luci. Ali 
možda dođem nešto kasnije jer bi se Konigu, Debostensu, Plachu i 
meni moglo svidjeti ostati još dva dana; naime besplatno stanujemo u 


konviktu. Pozdrav Hans 
Dragi roditelji! Dubrovnik, 7. 8. 1913. 

Sada putujem za Mostar. Pozdrav Hans. 
Dragi roditelji! Sarajevo, 8. 8. 1913. 


Jučer sam bio nekoliko sati u Mostaru. Razgovarao sam s gospo- 
đom Nettl. Danas sam došao ovamo. U Banju Luku dolazim u ponedje- 
ljak ili utorak vlakom. Pozdrav Hans 

1914. 


Nakon mature odmor u Opatiji 


Maturant Ivan Merz 


Nakon što je položio maturu 11. srpnja 1914., roditelji su poslali 
Ivana u Opatiju na odmor. Ondje je boravio od 18. do 27. srpnja.! Iz 
Opatije javio se roditeljima s tri razglednice. Opširnije podatke o nje- 
govu boravku u Opatiji nalazimo u njegovu Dnevniku iz toga vremena. 
Ostao bi sigurno i duže, ali je upravo tih dana najavljen početak Prvoga 
svjetskog rata. Nakon što Srbija nije udovoljila ultimatumu koji joj je 
uputila Austro-Ugarska monarhija, ona je koncem srpnja objavila rat 
Srbiji. 

Da bi se dobila cjelovita slika Ivanova boravka u Opatiji korisno 
je čitati njegov Dnevnik iz tih dana u kojem je ondje opširno i detaljno 
opisao svoj boravak između 18. i 27. srpnja 1914. g. Vijest da je Austro- 
Ugarska navijestila rat Srbiji prekinula je Ivanu planirani odmor i on 
se koncem srpnja preko Zagreba vratio natrag u Banju Luku. 


' Ivanov boravak u Opatiji ovjekovječila je na trajan spomen Družba Braće hrvatskog zmaja postavivši 
spomen-ploču 2007. god. na hotelu Agavi (bivši pansion Lederer) u kojem je Ivan Merz stanovao za vri- 
jeme svoga desetodnevnog boravka u Opatiji. 

Srpanj 1914. 
(17&i7mj.) 


Moriz Merz, šef stanice 
Banja Luka Opatija, 18. 7. 1914. 
Dragi roditelji! 

Put je bio težak, nisam mogao gotovo ništa spavati. Stan ispod 
9 kruna se trenutno ne može dobiti. Do dolaska gospođe Teschner sve 
ću srediti. Imam puno za jesti. Dosadno je. Tu su glasni mađarski Zidovi 
i priča se samo mađarski. Od poznatih nema nikoga. Vrijeme je tmurno, 
ali nije kišovito. - Voli vas vaš Hans. 


Nakon mature odmor u Opatiji. Ivan u čamcu prvi s lijeva. 


Moriz Merz, šef stanice 
Banja Luka Opatija, 19. 7. 1914. 


Draga mama i dragi tata! 


Danas sam bio prvi put na bazenu. Jedno kupanje stoji točno 
1 krunu. Sve je skandalozno skupo. Sreo sam našega rođaka gospodina 
Lochnera i imao sam s njime sastanak. Ne pada kiša, ali bi se kiša mogla 
spustiti svakoga trenutka. Danas za ručak je bila juha, govedina, salata, 
kompot, sladoled s biskvitom 1 voće. Vrlo je dobro. Molim vas, poša- 
ljite mi novac. Do dolaska gospođe Teschner i dok ne pošaljete novce, 
izračunat ću koliko dugo ostajem. Poljubac od Hansa. 

Ignatz Mersch,* Sparkassa, 
Banja-Luka Opatija, 19. 7. 1914. 


Dragi djede i bako! 


Dobro sam i rado vas se sjećam. Kupam se marljivo, dobro jedem, 
puno se šetam. Pozdravljam vas Hans 


Moriz Merz, šef stanice, 
Banja Luka Opatija, 20. 7. 1914. 


Dragi tata 1 mama! 


Ustao sam u 9 sati, okupao se i dobro jeo. Poslije podne sam spa- 
vao i šetao lječilišnim parkom pod glazbenom pratnjom. Poslije večere 
sam s jednim goričkim maturantom otišao u kavanu Kvarner, jeli smo 
kolač s ,,ledenom kavom“ 1 za to smo platili 20 kruna. Dakle prijevara. 
Dobro se zabavljam i idem šetati s gospodinom Lochnerom. On mi na 
sve obraća pozornost. Kako ste Vi? Morate mi svakodnevno pisati.? 


Zagrljaji 1 pozdravi od Sina 


Pansion Lederer — danas hotel Agava 
u kojem je Merz stanovao za vrijeme 
boravka u Opatiji. 


? Istoga dana kad i roditeljima javio se Ivan svome djedu i baki (po majci) koji su također živjeli u Banjoj 
Luci. 

* Kako su se odvijali ostali dani njegova boravka u Opatiji to je Ivan opisao detaljno u svome Dnevniku, 
pogotovo kad je čuo vijest da je Austro-Ugarska monarhija najavila Srbiji rat, što je skratilo i njegov odmor 
te i kod njega izazvalo veliku zabrinutost. 

E uSTEDU SE 


GODINA BOR 


Spomen ploču na boravak Ivana Merza u Opatiji 
na hotelu Agavi postavila je Družba Braće 
hrvatskog zmaja 2007. g. Tekst na ploči glasi: 


U OVOM JE HOTELU 1914. GODINE BORAVIO 
DR. IVAN MERZ 


BANJA LUKA, 1896. — ZAGREB, 1928. 
PRVI HRVAT — KATOLIČKI LAIK 
BLAŽENIK 
POSTAVILA DRUŽBA 
BRAĆE HRVATSKOG ZMAJA 
2007. GODINE 


U Vojnoj akademiji 
od rujna do prosinca 1914. 


m " = pe 


Vojna Akademija u Bečkom Novom Mjestu 
u kojoj je Ivan Merz proboravio tri mjeseca. 


Po želji roditelja Ivan je nakon mature pošao u Vojnu akademiju u 
Bečko Novo Mjesto (Wiener Neustadt) koje se nalazi oko pedeset kilo- 
metara južno od Beča. Volju za vojno zvanje nije nikada imao pa je to 
za njega bila velika kušnja. Želio je studirati humanističke znanosti, 
posebno književnost, ali roditelji u početku nisu bili za to. Boraveći u 
novom ambijentu nezadovoljstvo je sve više raslo što se vidi najprije iz 
njegova Dnevnika iz toga vremena te iz njegovih karata i pisama koje 
je slao roditeljima i prijateljima. Osim što nije imao nikakvog interesa 
za vojno zvanje, u novom ambijentu Vojne akademije susreo se s nevje- 
rojatnom moralnom pokvarenošću svojih kolega, što mu je kao čestitom 
i nepokvarenom mladiću uzrokovalo dodatno trpljenje. O tome piše 
opširnije u svome Dnevniku iz toga razdoblja, ali se osvrće na to iu 
svojim pismima koja je slao prijateljima i roditeljima. 

Osim roditeljima, Ivan se javlja iz Vojne akademije i dvojici svojih 
prijatelja Nikoli Bilogriviću*, Banjolučaninu, i Stjepanu Pelzu. Nikola 


“ Mons. dr. NIKOLA BILOGRIVIĆ (1893. — 1947.), hrvatski rimokatolički svećenik i povjesničar iz 
Bosne. Rođen je u Tuzli. Nakon završenog studija teologije zaređen je 1916. godine za svećenika Banjo- 
lučke biskupije. Bio je blizak prijatelj Ivana Merza. Doktorirao je iz povijesnih znanosti. Bio je banjolučki 
župnik i povjesničar. Na montiranom procesu osuđen je od komunističkih vlasti na smrt i strijeljan 1947. u 
Banjoj Luci zajedno s Feliksom Niedzielskim. 

Bilogrivić bio je još kao bogoslov Ivanov bliski prijatelj kao što se vidi 
iz Ivanovih pisama ne samo od ove godine nego i tijekom kasnijih 
godina kada je studirao u Beču i potom iz vremena boravka u Prvom 
svjetskom ratu. Iz ove godine sačuvalo se samo jedno njegovo pismo 
koje je uputio svome sada već bivšem profesoru dr. Ljubomiru Marako- 
viću. U pismu mu je otvoreno opisao nemoralno stanje u Vojnoj akade- 
miji što ga teško pogađa i uzrokuje dodatno duhovno trpljenje. Inače s 
njime razmjenjuje razmišljanja i komentare o književnosti, umjetnosti 
te o knjigama koje i u novom ambijentu ipak uspijeva čitati. 

I ovdje vrijedi primjedba, kao i za sve sljedeće godine iz kojih nam 
se sačuvala Ivanova korespondencija, da bi se dobila cjelovita slika o 
njegovu boravku u Vojnoj akademiji u Bečkom Novom Mjestu potrebno 
je uz ova pisma čitati i njegov Dnevnik iz toga razdoblja gdje je detalj- 
nije opisao svoj boravak ondje. Tako će se i mnoga mjesta iz ovih nje- 
govih pisama bolje razumjeti. 

Ivanovi roditelji su konačno uvidjeli da nema smisla siliti sina u 
jedno zvanje za koje nema volju pa su se složili s njegovom odluku da 
svoj boravak u Akademiji prekine. To je učinio koncem prosinca iste 
godine kad se vratio u Banju Luku za Božićne blagdane i više se nije 
vratio u Akademiju. U siječnju sljedeće godine Ivan nastavlja studij na 
Sveučilištu u Beču. 


Rujan 1914. 
(178.i9mj.) 
Moriz Merz, šef stanice, 
Banja Luka Bečko Novo Mjesto, 21. 9. 1914. 


Dragi tata! 


Polagano se ovdje počinjem privikavati. Još nemam nikakvo 
mišljenje o tome sviđa li mi se Akademija. Danas se jedan akademičar 
ubio. Nošenje posebnih uniformi je zabranjeno. Uspio sam jednom 
izaći. To je sada zabranjeno. Među akademičarima ima strašnih idiota, 
ali i prilično pametnih ljudi. Jedan čak čita Plutarha i Tacita, ali samo 
čitanja radi. U kantinu idem svakodnevno, kupujem si voće, mlijeko ili 
peciva. Inače je strašno dosadno. Nemam niti jednu knjigu za čitanje. 
Moram si neke nabaviti... Što je novoga? Pozdravlja Te Tvoj sin Hans. 

Ivan Merz — pitomac Vojne akademije 
u Bečkom Novom Mjestu 


Moriz Merz, šef stanice, 
Banja Luka Bečko Novo Mjesto, 23. 9. 1914. 


Dragi tata! 

Najljepša hvala za Tvoju kartu. Mama mi još nije ništa pisala. 
Ovdje je akademičar Husar koji kaže da je njegov otac prije mnogo 
godina bio u Banjoj Luci u mjesnom zapovjedništvu. .. 

Pozdrav H. 


Nikola Bilogrivić, student teologije, 
Banja Luka Bečko Novo Mjesto, 25. 9. 1914. 
Dragi prijatelju! 

Sjedim sada u učionici. Trebalo bi da je sada predavanje, ali jedan 
iz 3. godišta čita nam novine. Othrvaćeni je Hrvat. S Kometom sam 
razgovarao. Kad sam Te spomenuo bilo mu je drago; na me je u prvi čas 
učinio dobar utisak. Vojnik je dušom i tijelom. U oči ne gleda i na brzo 
sam se osvjedočio da je kao ostali oficiri — nemoralan. Sigurno takav 

nije bio u gimnaziji. Od kolega si mi Ti prvi odgovorio i karta me je 
uistinu razveselila. Znaš da sam kao otok osamljen. Kolege nisu ni malo 
mili. Nema prave ljubavi 1 pregaranja. Svi su skoro grubi. Od jednog 
molim trokut, neće da ga dade; drugi se opet na me dere što sam neho- 
tice posegnuo za njegovim nožem. 

Do sada ni jednoga nisam našao da vjeruje; pa makar u đavla. Svi 
su nonšalantni i nema im dražeg nego rugati se klerikalcima. Da je kle- 
rikalizam stvar bez smisla, nitko na nj ne bi mislio, ali pošto ga nisu u 
sebi osjetili, rugaju mu se. To je išlo kroz sve vjekove i to je dokaz od 
kolike je on snage. Namjesto da sam došao na visoku školu, evo me u 
osnovnoj. Tako se glupo pita kao u osnovnoj. Učitelji — do sad osim 
jednog — su neinteligentni ljudi. Skoro pola je ovdje s maturom, a nije- 
dan nema principa. Molim Te odgovori mi. 

Ostaj s Bogom! Tvoj prijatelj Hans Merz 


Listopad 1914. 
(17g.i10 mj.) 


Dr. Ljuba Maraković,? 
Zemaljska vlada V./3, Sarajevo Bečko Novo Mjesto, 3. 10. 1914. 


Dragi gosp. profesore! 


U prvome redu Vam zahvaljujem na ljubaznom pismu. Uistinu me 
je ono jako razveselilo i dapače me je obodrilo. Ujedno zahvaljujem na 
adresama i čim budem imao priliku da skoknem u Beč, kupit ću ih. 
Novaca za knjige i slične stvari imam dosta, jer ovdje nemam nikakvih 
potreba. Ja bih Vam pisao na umjetničkoj karti i već sam ove tražio prije 
nego što sam Vaše pismo primio, ali u čitavom gradu, osim Wiener 
Kunstbilder, ovakvih nema. Jedina je bila iz Salona (1912) L'aveu diffi- 
cile od Marais-Miltona. Karta ova je osobito lijepa; interieur je osobito 
pogođen. Izradba jednoga ćilima je izvanredna. 

Vi mi pišete da ću se ovdje obiknuti i da ću se s nekim sprijateljiti. 
Ja sam uvijek bio optimist, ali polako uviđam kako su ljudi ovdje sitni. 
Svaki govor, svaka kretnja vrte se oko erotičnog. Ljudi koji su došli sa 
gimnazija govore: ,,No, zu was sind den die Madeln da...?“* Tome se 


* Ljuba“ je bio nadimak kojim su učenici u gimnaziji nazivali svoga profesora dr. Ljubomira Marakovića. 
Opširnije biografske podatke o dr. Ljubomiru Marakoviću vidi na str. 38. pod bilješkom 11. 
* Prijevod: No, zbog čega onda postoje djevojke? 

nisam nadao — no ima još gorih stvari. Svijet Kreuzerove sonate" je 
preda mnom. Tu je jedan ,,moderni“ liječnik — prototip onakvih koje 
Tolstoj napada i kod prvoga sata je počeo govoriti o spolnim bolestima. 
Ali kako? Tu on daje razne savjete kako će se ovima izbjeći... užasno mi 
je kad pomislim da sam ga slušao. ,,Er nennts Verstand und brauchts 
allein nur tierischer als jedes Tier zu sein.“* Ja ni u snu nisam mislio, 
kakav je život. 


Za mladih dana želio sam vruće 
Da srca drugih svojim prožmem srcem, 
Da svijetlim narodima, da se uspnem...? 
Byron: Manfred (3. dio, scena s opatom) 


Od toga ništa nema. Jedini prijatelji su mi knjige. Kad se je takva 
tema u školi pisala, onda je kod toga više razum radio, negoli čuvstvo. 
Sada je to obratno. ,,Dim“ Turgenjevljev sam analizirao. Nazori na 
svijet, ovdje izvanredno jasno izbijaju na javu. A Potugin spada u gale- 
riju Ruđina, Nježdanova, Basarova, Klemma i drugih. Vi ste valjda Dim 
već pročitali!? 

Kralj Lear Steppe 1 Literatur und Lebenserinnerungen od Turge- 
njeva sam također pročitao. U prvome djelu je kano u Shakespearovom 


" Kreuzerova sonata je pripovijetka (kratki roman) ruskog književnika Lava Tolstoja objavljena 1889. 
godine. Tolstoj je u romanu koristio ljubavni zaplet (ubojstvo nevjerne supruge) kako bi kroz protagonista 
iznosio vlastite stavove o seksualnosti. Obrađena tema bila je neuobičajena za tadašnje standarde, te je 
Tolstoj odmah imao probleme sa cenzurom kako u Rusiji tako i u drugim državama uključujući SAD. 
Budući da je predsjednik Theodore Roosevelt Tolstoja proglasio “kraljem amoralnih perverznjaka", 
Kreuzerova sonata je također postala predmetom brojnih kritika njegovih suvremenika te se smatra jednim 
od najkontroverznijih Tolstojevih djela. 

* Prijevod: ,,On razumom to zove, i služi se njim da zvijer bude najveća međ? zvijerima svim.“ Ovo je 
poznata rečenica iz Goetheova djela Fausta (Prvi dio, Prolog na nebu, Razgovor između Boga i Mefistofe- 
lesa - đavla). Mefisto predbacuje Bogu i veli da bi čovjek malo bolje živio da mu Bog nije dao razum koji 
je čovjek zlorabio i tako postao ,,zvjerskiji“ među svim drugim zvjerima. Ovu Goetheovu misao Merz ovdje 
primjenjuje na dotičnog nemoralnog liječnika čije je predavanje Merz morao slušati i nad kojim se zgrozio. 
Istu misao Merz upotrebljava u svome Dnevniku dana 29. lipnja 1914. kad opisuje ubojstvo presto- 
lonasljednika Ferdinanda u Sarajevu te ju primjenjuje na organizatore atentata. - Ovdje donosimo cijelu 
wiird er leben, hattst du ihm nicht den Schein des Himmelslichts gegeben; er nennt's Vernunft und braucht's 
allein, nur tierischer als jedes Tier zu sein.“ (Goethe, Faust 1., Prolog na nebu, Razgovor između Mefista i 
Boga). 

* Ove stihove iz Byronova djela Manfred mladi Merz je stavio kao motto na početak svoga Dnevnika a u 
njima izražava svoj idealizam koji ga je u to vrijeme nadahnjivao. Ovdje ih ponovno navodi, ali u kontekstu 
razočaranja životom u Vojnoj akademiji i potom u pismu dodaje ,,da od toga ništa nema“ misleći i na sebe 
i na okolinu u kojoj se tada nalazio. Stihove je i ovdje kao i u Dnevniku citirao na njemačkom jer je to 
englesko djelo čitao u njemačkom prijevodu. Evo tih stihova kako ih je Ivan naveo i u Dnevniku i u ovom 
pismu dr. Lj. Marakoviću: ,,In meiner Jugend legte ich das Sehnen, der andern Herz mit meinem zu 
durchdringen. Nationen zu erleuchten, und zu steigen... (Byron, Manfred). 

djelu King Lear motiv nezahvalnosti kćeri — dapače je tragična krivnja 
ista. Samo što je ovo djelo skroz na skroz rusko. U Literatur und Leben- 
serinnerungen ima vrlo zanimljivih stvari. Doduše, nazore Turgenjev- 
ljeve poznajemo iz njegovih djela, ali neki su ovdje precizirani. Tako o 
ruskom slikarstvu (Ivanov). Zanimljivo je 1 to što u svom djelu Turge- 
njev veli da se on sam glavom slaže sa svim nazorima Basarova, osim s 
nazorom o umjetnosti. Iz ovoga proizlazi da je Turgenjev sam proživio 
one duševne borbe koje je Basarov i da je Turgenjev sam taj nihilist. 
No, kasnije je on sam uvidio nesposobnost tih nazora za život. Tu ima 
također mnogo zanimljivoga o životu njemu suvremenih književnika. 

Prekjučer sam bio na grobu Zrinskog i Frankopana. S jedne strane 
groba je lipa, a s druge cipres. Na ploči piše: 

OSSA!" 
Petri qnd. com. Zrinski Bani Croatiae 
et Francisci Christophori qnd. Marchionis de Frangepanibus 
€ 30. IV. 1671. 


Na grobu je uvenuo vijenac 1 od kiše i vremena isprana hrvatska 
trobojnica. Nekako je žalosno na tom grobu; nitko ne bi rekao da tu leže 
prave kosti onih junaka o kojima toliko govori hrvatska povijest. Imao 
bih mnogo toga za pričati, ali Vi ionako znate čega svega ima u tzv. 
kulturnom svijetu. Kad sam to sve vidio, počeo sam dapače da dvojim 
o uspjehu našega oružja. No, ako i sada pobijedimo, ako takva pokva- 
renost bude potrajala, nema sumnje da ćemo i mi nizbrdo. Mislim da 
sam dosta naškrabao i šaljem mnogo i mnogo pozdrava 


Vaš Hans"! 


'" Kosti Petra Zrinskog, bana Hrvatske i Franje Krste Frankopana 

"Dr. LJUBOMIR MARAKOVIĆ (1887.-1959.) hrvatski književnik, književni i kazališni kritičar, povje- 
sničar, aktivni sudionik i djelatnik u Hrvatskom katoličkom pokretu. Studij slavistike i germanistike završio 
je u Beču gdje je 1909. doktorirao. Kao gimnazijski profesor službovao je u Banjoj Luci gdje je bio profesor 
Ivanu Merzu te je i kao odgojitelj na njega izvršio odlučujući pozitivni vjerski, moralni i kulturni utjecaj. 
Za njega će Merz reći pod konac svoga života reći: ,,Katolik svjetovnjak spasio me za vječnost“. Nakon 
službovanja u Sarajevu u prosvjetnom odjelu pri Zemaljskoj vladi za vrijeme 1. svjetskog rata, 1919. g. 
dolazi u Zagreb gdje nastavlja profesorsku službu. Istodobno kroz dva desetljeća uređuje časopis Hrvatsku 
prosvjetu. Aktivno djeluje u vodstvu Hrvatskog katoličkog pokreta. God. 1944. postao je profesor na Viso- 
koj pedagoškoj školi u Zagrebu. Dolaskom komunističke vlasti 1945. zbog svoga dosljednog katoličkog 
uvjerenja bio je suspendiran kao profesor sa svih državnih učilišta. Godine 1947. bio je na montiranom 
procesu osuđen na dvije godine zatvora. Od 1949. nastavlja profesorsku službu na Međubiskupijskoj 
gimnaziji u Zagrebu (Šalata). Umro je u Zagrebu 1959. g. Bio je jedan od najutjecajnijih hrvatskih književ- 
nih, kazališnih i filmskih kritičara između dva svjetska rata. Zagovarao je književnost kršćanskoga katolič- 
kog nadahnuća dosljedno tražeći u književnosti jedinstvo etičkih i estetskih načela. Kao katolički intelek- 
tualac posebne zasluge stekao je za razvoj i djelovanju Hrvatskog katoličkog pokreta. 

Moriz Merz, šef stanice, 
Banja Luka Bečko Novo Mjesto, 14. 10. 1914. 


Dragi tata! 


Osjećam nutarnju potrebu da ti pišem. Teško sam se za to odlučio. 
Ne znam što bih trebao učiniti. Živim ovdje među veoma prostim lju- 
dima. Čine i izgovaraju tolike svinjarije da ne znam što započeti. Tu je 
svaka riječ uvreda. Nisam znao da ću doći u jedan takav odvratan svijet. 
Vidiš da sam Ti iskren i molim Te najusrdnije za što brži savjet. Ne budi 
zabrinut jer moje je zdravlje sasvim u redu. Pozdrav Hans 


Nikola Bilogrivić, student teologije, 
Sarajevo Bečko Novo Mjesto, 19. 10. 1914. 
Dragi prijatelju! 

Danas sam primio Tvoju kartu iz Sarajeva; dakle, započela su tamo 
već predavanja. Bilo bi malo prejednostavno da ti ovdje izražavam 
mnoge želje jer osjećam iz tvojih riječi da snažnim koracima stupaš 
Njegovim stopama. Bog 1 sreća junačka! Iako si u Sarajevu, opet imaš 
sreću da živiš među dublje obrazovanim ljudima, a ja sam ti ovdje u 
Beču bez ikakve duševne pobude sa strane mojih starijih te kad svim 
srcem i dušom poletim nedjeljom u kazalište i opajam se na dubini 
melodija i misli Wagnera, to sljedećih pet dana sjedim u buhari.!? — Baš 
će me sutra osuditi, ne znam koliko ću dana imati Einzelnarrest.!* 

Za Hrvate od stranih nitko ne zna, ali skoro svi do jednog na hrvat- 
skom psuju Boga. Čudnovato da od jadne Hrvatske ovamo dospijeva 
samo ono što je gadno. Sad sam si naručio Ars orandi'* od Albinga 
(Harmonien). Dosta ovdje čitam, ali studirati ne mogu. Moji nazori o 
svijetu su se dosta promijenili. Prije sam uvijek sanjao o dobroti ljudi, 
ali sam sada postao pesimističan. Dapače, kad pomislim da su ovdje 
škole jedna vrsta utočišta nemorala, to se zgrozim kad pomislim da se i 
u nas dolje dižu škole. I u tim će školama biti isto... 

Zdravo i mnogo pozdrava prijatelj Hans Merz 


'" buhara —zatvor 

! Einzelnarrest - samica u zatvoru. Budući da se nije vratio na vrijeme iz Beča (udaljen 50 km od Vojne 
akademije) Ivan je bio kažnjen zatvorom od tri dana u samici koji je proveo od 24. do 26. listopada 1914. 
O tome piše on opširno u svome Dnevniku 24., 25. i 26. listopada 1914. 

'4 Ars orandi - Umijeće molitve 

Studeni 1914. 
(17.g.i11lmj.) 


Moriz Merz, šef stanice, 
Banja Luka Bečko Novo Mjesto, 3. 11. 1914. 
Dragi stari!!> 

Jučer navečer sam se vratio iz lijepoga Beča... U Beču sam se do 
u detalje informirao o studentskim prilikama. Tako jeftino i tako dobro 
kako može u Beču živjeti jedan student, mislim da ne može nitko. Plach 
stanuje s Hrvatom i obojica plaćaju sobu s kupaonicom 30 kruna... 
Boravak u Beču košta najviše 70 kr. Kada bi se još tada računao džepa- 
rac za kazalište, kafić, bilježnice, tako bi dnevno 1,40 kr bilo dovoljno. 
Dakle: student može živjeti u Beču vrlo otmjeno sa 112 kruna mje- 
sečno. Što se tiče društva u kojem sam bio, dovoljno je reći da je to 
društvo!“ povezano s gosp. prof. Marakovićem dok je on ovdje studirao. 
Kako sam tako bio s njima, bio sam sasvim sretan što sam se konačno 
susreo s pristojnim i vrlo inteligentnim ljudima. Uostalom možeš o 
tome pitati g. prof. Marakovića; on će ti moći dati informacije o tome 
kao još i o drugim stvarima. U Beču sam bio u gradskoj galeriji. Tamo 
se nalazi nekoliko divnih slika (Segantini). 

Na akademiji ne želim više ni u kojemu slučaju ostati. Dobro sam 
razmislio... Vjerujem da imam dovoljno navedenih razloga i nadam se, 
da ćeš mi kao dobrom sinu sada ispuniti želju i pustiti me upisati se na 
Sveučilište. 

(U nastavku pisma Ivan govori o polaganju ispita iz latinskog što 
je uvjet za upis na sveučilišta, za što on ne vidi problema jer je spreman 
pripremiti se za latinski ispit koji inače nije učio u realnoj gimnaziji u 
Banjoj Luci.) 

Vjerujem da ćete Ti i mama biti sporazumni. Ako ne, tada uopće ne 
znam hoću li ikada u životu biti zadovoljan. Plach i Konig su mi ispri- 


!5 Kod Ivana je potpuno dozrela odluka da napusti Vojnu akademiju i da započne studij na Bečkom 
sveučilištu. To jasno daje do znanja roditeljima u ovome pismu. Iz toga njegova opširnog pisma donosimo 
samo najvažnije dijelove. Izostavljeni su samo oni dijelovi u kojima Ivan opisuje uvjete i potrebe 
svakodnevnog života jednog studenta. 

'* Radi se o hrvatskom katoličkom studentskom društvu Hrvatska čiji su članovi bili hrvatski studenti u 
Bečua čiji je suutemeljitelj bio upravo Ljubomir Maraković dok je još studirao u Beču. Društvo je osnovano 
na poticaj biskupa Mahnića 1903. i od njega se poslije razvio veliki Hrvatski katolički pokret u domovini. 
O svome posjetu tome društvu piše Merz opširnije u svome Dnevniku dana 7. prosinca 1914. 

čali da mama plače. Mislim da to nije nužno, budući da sam potpuno 
iskren i sve što mi je na srcu kažem. Molim odmah mi odgovorite... 


Puno pozdrava Hans 


Dr. Stipo Pelz'", student filozofije, 
Beč, Lichtensteinstrasse 95 Bečko Novo Mjesto 4. 11. 1914. 
Dragi Stipo! 

Jedan kolega - Hrvat - mi je rekao da je na Sve Svete grob Zrin- 
skog bio neokićen. On je kod groba stajao, na to dođe Hrvat vojnik i 
reče: “Ne zaboravite tu našu svetinju" i zaiskao nešto novaca, sam nešto 
pridodao, kupio vijenac i položio ga na stari osušeni vijenac. Kaže, da 
je bilo silno dirljivo.'* Inače šaljem mnogo srdačnih pozdrava. 

Vaš Hans Merz, vojni akademičar 


Nikola Bilogrivić, student teologije, 
Sarajevo Bečko Novo Mjesto, 19. 11. 1914. 
Dragi prijatelju! 

Znao sam da me nećeš zaboraviti. Hvala Ti na karti. Bio sam u 
Beču u Hrvatskoj. Čini mi se da sam Ti to već pisao. S Plachom?" i 
Konigom"' sam se razonodio. Hrvatsku i hrvatskaše" sam također 
pohodio. Nešto ću Ti malo saopćiti o svojim opažanjima. Svake nedje- 
lje idemo svi skupa u crkvu. Svećenik stane ovdje na dugo 1 široko 
pričati o sv. Misi, o uzvišenosti i ustanovi ovoga čina itd. Polovica se 
kod ovoga zabavlja i pod misom mu se rugaju. Onaj koji ne vjeruje, taj 
naravno u svemu ovome nalazi fraziranje. Namjesto da svećenik direk- 
tno kaže: ,,Vi ste životinje, vi se valjate u blatu, svaka vaša riječ, svaka 


!" Svome prijatelju Stjepanu Pelzu (1891.-1969.), članu društva Hrvatska, koji je tada studirao u Beču, Ivan 
se javio kartom s tim veoma značajnim sadržajem iz kojega se vidi kako je Ivan već tada gajio hrvatske 
rodoljubne osjećaje. 

'5 Svoj pohod grobu Zrinskog i Frankopana Ivan opisuje u svome Dnevniku 15. listopada 1914. Taj njegov 
posjet bio je mjesec dana nakon što je došao u Vojnu akademiju. 

" Hrvatska“ je ime za Društvo hrvatskih katoličkih studenata u Beču koji su ondje studirali. S ovim 
udruženjem, koje je utemeljeno još 1903., započeo je poslije Hrvatski katolički pokret u domovini. 

? Ivanov školski kolega iz gimnazijskih dana koji je također studirao u Beču. 

2 Ivanov školski kolega iz gimnazijskih dana koji je također studirao u Beču. 

2 ,Hrvatskaši“ jest naziv u studentskom žargonu za članove Društva Hrvatska kojemu su pripadali 
hrvatski katolički studenti u Beču. 

misao, sve ovo se kreće oko spolnih slasti. Niski ste kao crvi i slabići 
koji se ne možete dići iz toga gada itd.“ To je što sam opazio da naši 
svećenici umjesto da točno i jasno svijetu pred oči iznesu pogrješku, oni 
oko ovih okolišaju ili na dugo i široko drže predavanja o Misterijima 
koje onaj koji ne vjeruje ne može pojmiti. Zato se i toliko rugaju sve- 
ćenstvu i vjeri. Sada mi piši hoćeš li za Božić u Banju Luku? Imate li 
svaki zasebnu sobu? Jer inače ne mogu pojmiti da se možete predati 
razmišljanju. - Gore nam je zlo. Pričalo se da se na Krakow navaljuje. 


Rumunjska će na Rusiju — vele. S pozdravom Hans M. 
Hans Merz 

Militar-Akademie 

Wiener-Neustadt Banja Luka, 24. 11. 1914. 


U ovom izdanju Merzove korespondencije nije bilo moguće doni- 
jeti pisma i drugih osoba koje su njemu pisale. Učinili smo samo neko- 
liko izuzetaka. Od brojnih pisama koja je dr. Maraković uputio Merzu 
donosimo dijelove samo jednoga njegova pisma od 24. studenog 1914. 
u kojem odgovara na Merzovo prethodno pismo i u kojemu se on potu- 
žio svome profesoru na situaciju u kojoj se nalazi u Akademiji. Iz ohra- 
brujućih riječi što ih je Maraković uputio svome bivšem učeniku vide se 
njegovi odgojni stavovi i kršćansko uvjerenje kojima je kroz cijelo vri- 
jeme njihova poznanstva pozitivno djelovao na mladoga Merza. 


Dragi Hans! 

Vi znate, da nisam lijen niti na poslu niti na pisanju, pa ipak je 
prošlo toliko vremena od Vašega zadnjeg pisma, a da Vam se nisam 
javio. Hvala Vam lijepa i na pismu i na kartama. 

Hvala na iskrenosti, kojom ste mi povjerili svoje nazore u listu; 
mada će biti teških žrtava i prijegora, ta škola života samo će Vam kori- 
stiti, jer ćete tim jasnije i sigurnije naći svoj cilj. Sad istom možete 
vidjeti, da vjersko uvjerenje nije fraza ni hipokrizija, nego prijeka i 
krvava potreba čovjeka koji u današnje rastrovano i rasklimano vrijeme 
hoće da živi svojim životom, da teži za svojim ciljevima 1 da postavlja 
svoje vrednote svijetu i životu. Sad istom možete vidjeti da moralne 

Dr. Ljubomir Maraković, 
Merzov gimnazijski profesor s kojim je ostao 
u prijateljskom kontaktu i nakon završene gimnazije 
kao što je vidljivo iz njihove korespondencije. 


propovijedi 1 očinski savjeti ne stvaraju uvjerenja; da je potrebno, da 
čovjek proživi onu borbu između Boga i vraga u ljudskoj naravi. A da 
se sam digne proti svojoj okolici treba imati jedno uporište ljubavi, 
radosti, snage, istine u ovom svijetu sebičnosti, nesmiljenosti, kuka- 
vičluka i nakljukanih fraza. Uostalom ne trebam Vam mnogo govoriti: 
vidim, da život ozbiljno shvaćate, a to sam i otprije znao i veselio se 
Vašoj evoluciji. Znam, da se neću prevariti. (...) 

Ne zaboravite ni na ljude, promatrajte, proučavajte: danas doživ- 
ljujemo mnogo, iako svašta. I ako ovo vrijeme nije uvijek “veliko", 
događaji su svakako veliki. A nadam se da ste u “Hrvatskoj" našli i 
dobrih drugova. Toliko ukratko. 

Mnogo srdačnih pozdrava Vaš 

Dr Ljuba Maraković 


Teresa Merz, kolodvor, 
Banja Luka Bečko Novo Mjesto, 25. 11. 1914. 


Draga mama! 


Hvala ti za tvoje karte... Ovdje se govori da nećemo imati dvo- 
tjedne božićne praznike... U ratu nam ide loše. Iz Eperiere ljudi bježe... 
Rumunji su spremni da navale na nas. Utvrda Caskaw se predala 1 uni- 
štena je... Ovdje je velik snijeg... Sira imam još malo. Želio bih biskvit 

i tako nešto što se može dugo imati... Obuka novaka je ovaj tjedan pri 
kraju. Moj Dnevni red preko tjedna je sljedeći“: 


Prije podne 

Ponedjeljak: 6 s. ustajanje; 7 s. doručak; 15 min. vježba; 8-10 s. zemljo- 
pis i obuka oružjem; 10-11 s. pauza; 11-12/% vježbanje. - Utorak: 6 s. ustaja- 
nje; 7 s. doručak; 15 min. vježba; 8-12'% njemački, pravila dužnosti. Obvezu- 
juća stanja. Ručak. - Srijeda: 6 s. ustajanje. 7 s. doručak; 15 min. vježba; 
7-10 s. vježbanje; 10-11 s. pauza; 11-12/% vježbanje. - Četvrtak: 6 s. ustaja- 
nje; 7 s. doručak; 15 min. vježba; 8-12/% obuka oružja, obuka na terenu, 
zemljopis. - Petak: 6 s. ustajanje; 7 s. doručak; 15 min. vježba; 8-10 higijena; 
pravila vježbanja; 12-12/% vježbanje. Subota: 6 s. ustajanje; 7 s. doručak; 15 
min. vježba; 7'%-10 vježbanje; 10-11 pauza; 11-12/% vježbanje; 12/%-13 s. 
podne; 13-14 s. pauza; 17 s. naređenja. 


Poslije podne 


Ponedjeljak: 14-17 s. obuka na terenu; razgibavanje 18-19 s.; ponavlja- 
nje; Večera. - Utorak: 14-17 s. stenografija, pucanje; ponavljanje 18-19 s. 
Večera. - Srijeda: 14-17 s. talijanski, pionirska služba, vježbanje, ponavljanje; 
Večera. - Četvrtak: 14-17 s. stenografija, mačevanje, naredbe; 16-21 s. izlaz; 
18 s. večera. - Petak: 14-17 s. tehnički znaci, njemački. Herzerwesen. 18-19 s. 
ponavljanje; Večera. - Subota: 14-17 s. mačevanje, pionirska služba, obuka 
oružjem; 18 s. večera; do 20 s. ponavljanje. - Vedjelja: Ustajanje oko '% 7. 
Kirelgang 8-9 s. Izlaz do 21 s. 


Čuo sam, da je u Mšhriecku spremno sedam kompozicija vlakova 
da odvezu narod u slučaju ruskog napada. Dakle, ide nam veoma loše. 


Mnogo pozdrava od Hansa. 


2 Ovdje nam je Ivan pišući majci donio točan dnevni red života i učenja u Vojnoj akademiji. Naravno da 
ovakav život nije mogao zadovoljiti Ivana koji je težio prema sasvim drugim vrijednostima nego što su ove 
za školovanje budućih oficira austrougarske vojske. Međutim ipak su mu ova tri mjeseca boravka u Vojnoj 
akademiji koristila za vrijeme boravka u ratu jer je dobio čin časnika i one službe koje nisu bile izravno 
izložene smrtnoj opasnosti. 

Prosinac 1914. 
(18 g.) 


Nikola Bilogrivić, student teologije, 
Sarajevo Bečko Novo Mjesto, 2. 12. 1914. 
Dragi prijatelju!** 

Hvala Ti na pismu. Dakle, na Božić se nećemo vidjeti. Opis vašega 
rasporeda jako je zanimljiv. U vas je sve uređeno kako je bilo još u 
davna vremena. To je upravo ono lijepo što se tako čuva jedan dio histo- 
rije, ne zanemarujući sadašnje duševne proizvode. Sve mora da je jako 
lijepo, osobito način kazne. To je prije ugodnost, nego li kazna. Vama 
mora da je teško tako rano ustajati kad toliko duševno radite! U nedjelju 
ću u Beč. Sretan Ti imendan želim 

Tvoj Hans M. 


Ivan (prvi s lijeva) s gimnazijskim kolegama Rudolfom Plachom 
i Dragutinom Konigom u Beču 6. 12. 1914. 


* U ovoj karti prijatelju Bilogriviću Ivan komentira njegov odgovor kako im je uređen dnevni red u 
bogosloviji. Vidi se Ivanovo čeznuće za jednim duhovno-intelektualnim radom za kojim je oduvijek težio i 
s vremenom to i uspio ostvariti u svome privatnom životu. 

KRALJEVINA SRBA, HRVATA I SLOVENACA 


HRVATSKA I SLAVONIJA Broj 31 Slob. 1 kralj. glavni grad Zagreb. 
zap. dom. 


Domovnica, 


Kojom 
poganarata slob. i Kralj. glavnoga grada Zagreba 
LAN 4 priznaje, da 


LO 


Zanim anje: 


Godina rodjenja : ZUR ET 18 ea 

Rodno mjesto: BR aag nk. 4 son 

Ime | prezime roditelja : Lakea Maas Snare dj < losih, 

u gradskoj općini zagrebačkoj uživa zavičajno pravo, hu “w 
hk mk 


ne Poba, Uruku € Sine 


oda polpis stranke : Dva. Maru, m e 


po. 


pa mitaki dtamporsši zavod d.d. u Zagrešu. 


Još u banjalučkoj gimnaziji Ivan Merz se počeo sve više približavati hrvat- 
skom narodu kroz upoznavanje njegove patničke povijest te hrvatskih kulturnih i 
vjerskih vrijednosti. Premda je njegov materinji jezik bio njemački, međutim svoj 
je Dnevnik od početka, tj. već od svoje 17. godine pisao na hrvatskom jeziku. Tije- 
kom studija u njemu je potpuno dozrela svijest za pripadnost hrvatskom narodu 
kojemu je već i kulturološki i osjećajno pripadao. Nakon raspada Austrougarske 
monarhije i osnivanja Kraljevine Srba Hrvata i Slovenaca, Ivan Merz kao pripad- 
nik hrvatskog naroda i formalno preuzima državljanstvo nove države o čemu svje- 
doči i njegova Domovnica koju ovdje donosimo, a čiji se original čuva u njegovu 
Arhivu u Zagrebu. 

Početak studija u Beču 1915. 


Panorama Beča s katedralom sv. Stjepana 


Nakon što je istupio iz Vojne akademije koncem prosinca 1914., te 
nakon provedenih Božićnih blagdana kod roditelja u Banjoj Luci, Ivan 
nastavlja toliko željeni studij na Sveučilištu u Beču što su konačno i 
njegovi roditelji odobrili jer su uvidjeli da nema smisla siliti ga u voj- 
ničko zvanje za koje nije imao nikakvih sklonosti niti volje. Ivan je otpu- 
tovao u Beč 6. siječnja. Dan prije, 5. siječnja Ivan se javlja kratko iz 
Banje Luke svome profesoru Lj. Marakoviću koji je iz Banje Luke bio 
premješten na odgovorniju službu u prosvjetni odjel Zemaljske vlade u 
Sarajevo. Dopisnica Marakoviću je oproštajna, kako se vidi iz sadr- 
žaja, jer je Ivan s kolegama uoči odlaska slavio oproštajnu večer pa su 
se na kartu potpisali i ostali njegovi kolege iz razreda, inače bivši 
Marakovićevi učenici. Istoga dana javlja se i svome prijatelju Bilogri- 
viću, također u Sarajevo, i samo mu kratko javlja da je istupio iz Aka- 
demije, a 22. siječnja iz Beča šalje mu opširnije informacije o početku 
svoga studija i o svojim dojmovima o profesorima i sadržajima preda- 
vanja. Tijekom 1915. Ivan vodi intenzivnu korespondenciju s rodite- 

ljima, ali uglavnom preko poštanskih karata. Općenito su to opisi nje- 
gova svakodnevnog studentskog života koji se često ponavljaju pa smo 
od tih poštanskih karata izabrali samo najvažnije. U svojim javljanjima 
osvrće se i na ratnu situaciju i njezine posljedice. Pišući roditeljima 
Ivan je koji puta duhovit što se vidi i iz njegova potpisa. Tako npr. svoje 
ime u potpisu piše u prijevodu na druge jezike: Hannes, Hasan, a 
posebno je zanimljivo kako je u potpisu na dvije karte upućene svojim 
roditeljima Ivan svoje ime i prezime preveo na hrvatski. Umjesto kao 
Hans Merz potpisao se kao ,,Ivan Ožujčić “.! 


Siječanj 1915. 
(188 ilmj.) 


Dr. Ljuba Maraković, 
Zemaljska vlada V./3, Sarajevo Banja Luka, 5. 1. 1915. 


Cher Monsieru!? 


Zadnja večer u Banjoj Luci. Rastanak — ,,razbijanje“ (u Plachovoj- 
venrikovoj-kući)! 

Pozdrav Hans 

Pozdrav od Placha i brata Olle, Debossansky, Kučinić, 

Steffan Heinljev, Bojnović, Famili Wegnes 


Nikola Bilogrivić, student teologije, 
Sarajevo Banja Luka, 5. 1. 1915. 


Dragi prijatelju! 
Istupio sam iz vojske. Potanje ću Ti iz Beča javiti. Hvala Ti na 


božićnoj čestitci. Ja Tebi želim sretnu Novu godinu. 
S Bogom Hans 


' Ivanov pradjed pisao je svoje prezime ,,Mirz“, što je u njemačkom jeziku također i ime za mjesec ožujak. 
Da bi izbjegao nesporazume, Ivanov djed je promijenio prezime u Merz. No u obitelji je ostalo sjećanje na 
izvorno prezime pa je Ivan u svojoj korespondenciji s roditeljima, ali samo u ovoj godini i pomalo u 
duhovitom stilu, osim svoga imena i svoje prezime preveo na hrvatski: Ivan Ožujčić. 

? Prijevod s francuskog: Dragi gospodine ! 

Ivan Merz — student 
Bečkog sveučilišta 1915. 


Moriz Merz, šef stanice, 
Banja Luka Bee, 17. 1.1915. 
Moj dragi tata! 

Već si sigurno dugo čekao moju kartu. Namjerno nisam ništa pisao 
jer se ne isplati javiti samo malo. Ovdje sam sve sredio kako bi mogao 
početi normalan život. Nedjelja je. U svojoj lijepoj sobi sam potpuno 
sam. Danas rano bio sam na misi i kod Mittlerovih. Popodne sam išao 
šetati. Već sam se upisao. Morao sam platiti školarinu jer nemam 
potvrdu o siromaštvu. Molim te, pribavi mi jednu takvu (prvom prili- 
kom), kako bih po tome u 2. semestru bio oslobođen. Dnevno pijem 
litru mlijeka i vježbam Miiller-vježbe. Domaćica je vrlo dobra žena. 
Nisam si mogao poželjeti bolju. Mama je sa svime vrlo zadovoljna. 
Molim te, nemoj mi pisati na fakultet, već na moju adresu: Wien VIII., 
L6wenburggasse 2, II. Stock, Tiir 20... 

U Galiciji bi nam trebalo ići sjajno. Neki se već pripremaju za odla- 
zak u Lemberg?. - Vaš sin Hans. Poljubi mamu i zagrli moje prijatelje! 


3 Lemberg — Lavov (danas Ukrajina) 

Theresa Merz, Kolodvor, 
Banja Luka Beč, 20.1.1915. 


Draga mama! 

Najljepša hvala za 20 kruna. Ja sam zaista dobro. Danas idem u 
operu... Kakao sam si već skuhao, marmeladu gotovo pojeo. Novaca 
imam. Kada šalješ paket, molim Te pošalji debelu, crnu bilježnicu koja 
je u lijevoj ladici 1 3. svezak Povijesti umjetnosti. Ovdje je lijepo vri- 
jeme. Izgledam sjajno... Što je novoga? Zagrljaj “Starom" i poljubac 
Tebi - Hans 


Moriz Merz, šef stanice, 
Banja Luka Bec. 22: 1.1915. 


Dragi, dragi, dragi tata! 

Najljepša hvala za poslane karte. Pišem samo da se javim. Sjajno 
sam, nisam čak niti zaslužio biti tako zadovoljan. Bio sam u operi na 
Cavalleriji Rusticani, ali zbog loših sjedala - morao sam naime stajati 
na IV. galeriji — nisam baš uživao. Ponovno pisati o jelu i piću bilo bi 
dosadno. Ide mi kao kod kuće. Molim, priopćite mi novosti. 


Poljubac Hans 


Nikola Bilogrivić, student teologije, 
Sarajevo Bec. 22.1.1915. 
Dragi prijatelju! 

Da počnem ab ovo.“ U Beču sam. Upisao sam se na romanistiku i 
slavistiku s namjerom da dogodine prijeđem na pravo. Slušam predava- 
nja svake vrste; osobito mi je draga francuska književnost 1 psihologija. 
Zadnju predaje filozof Jerusalem. Faustovske je vanjštine 1 bijele rašče- 
rupane kose i brade, a govori sa silnim uvjerenjem o tako dvojbenim 
stvarima. I Tebe bi on osobito zanimao; priča npr. o značenju riječi, o 
praznovjerju 1 o 34. psalmu (ili retku). Tumači neke pojave zašto se Bog 
nije smio spomenuti doli jednom u godini 1 zašto se u Ilijadi lijevo krilo 
vojske ne naziva lijevo. Silno je zanimljiv. Teolozi su ovdje cilindraši. 
Ima među njima vrlo zgodnih ljudi. 


“ Abovo (lat.): Od početka (doslovce: od jajeta). 

Najveći dojam na me učiniše dosad gotske građevine. Vobiona 
crkva i crkva sv. Stjepana. To je uistinu nešto nečuveno. U Hrvatskoj 
sam već nekoliko puta bio — ništa se sada ne radi. S Bogom Merz 


Moriz Merz, šef stanice, 
Banja Luka Bec, 27. 1. 1915. 
Moj dragi tata! 

Puno hvala za Tvoje pismo. Tvoju ću želju ispuniti i na sva pitanja 
opširno odgovoriti... Osjećam se u Beču kao rođeni Bečanin. Uobiča- 
jeno legnem oko 22,30 s. i spavam do devet sati, budući predavanja 
imam oko 11 sati. Upisan sam na Filozofskom fakultetu, a razlog je 
slijedeći: Na Pravnom fakultetu neće vanjskim slušačima uračunati 
semestar, ali na filozofskom će barem biti polovica plaćena. Time sam 
jedan ili nijedan semestar izgubio. Nakon što ću položiti dodatni ispit iz 
latinskog, upisat ću se u 2. ili 3. semestar pravnog fakulteta. Trenutno 
učim latinski i dok sve dostignem, započet ću pohađati predavanja iz 
prava. Nadam se da ću to učiniti oko 15. veljače. U nedjelju sam bio 
kod Mittlerovih. Svi jednoglasno tvrde da bolje izgledam, nego prili- 
kom mojeg dolaska. Nije ni čudo kada se mnogo spava i jede, i kada su 
torbe pune novaca. Hrana je u menzi izvrsna. Kupujem si dvostruke 
obroke povrća i kolača. (U nastavku do u detalje opisuje što jede, koliko 
stoji koja namirnica itd.) Kako vidite — divota — u Beču se živi jako 
jeftino. Znači: za ručak, mlijeko, kruh i stan trošim mjesečno 68 kr., 32 
kr mi ostaju za svjetlo, kavanu, kazalište i razonodu. Vous voyez Mon- 
sieur*, sa 100 kr se mjesečno jednostavno preživi. 

Ujutro i navečer vježbam Miillerove vježbe. Nisam se još upisao ni 
u jedan sportski klub, ali uskoro hoću. Danas je navečer sniježilo, ali u 
mojoj sobi nije nikada hladno. Na grijanje uopće ne mislim. Novine 
čitam dnevno i jučer sam rano saznao da se iz godišta 1895. 1 1896. 
moraju javiti kod magistrata. Ja sam to već učinio i poziv za stavnju će 
doći tijekom mjeseca veljače. Točno znam da me neće uzeti. (U nastavku 
piše što da mu pošalju u sljedećem paketu te pismo završava riječima): 
Dragi oče! Nadam se da ćeš isto kao i Tvoj sin spavati i postati zadovo- 
ljan i bezbrižan. Mamici šaljem tisuću pusica i tebe grlim junački 


Hans 


* Hrvatska“ - društvo hrvatskih katoličkih studenata u Beču 
* Prijevod s francuskog: Vidite, gospodine. 

Moriz Merz, šef stanice, 
Banja Luka Beč, 29. 1, 1915. 
Dragi moji! 

Da ne biste bili zabrinuti, opet pokazujem znak života s opaskom 
da mi se ovdje iz dana u dan sve više sviđa. Paket bi naravno već bio 
poželjan jer sam već svoj imutak i pošiljku potrošio. Izgubio sam svoj 
nož i možete se zbog toga veseliti, budući da je to dokaz da sam uvijek 
ostao isti. Znajući vam pisati uvijek lijepa pisma, molim nekoliko araka 
zagasitog papira. Puno pozdrava gospođi Keller. Poljupci Vama. Hans. 


P.S. Plach uskoro dolazi u Banju Luku na novačenje. Ovdje se ide 
na zimsko klizanje. Uskoro ću i ja probati sreću. Mogao bih trebati 
crvenu olovku. 


Veljača 1915. 
(18&£.i2mj.) 


U ovome mjesecu Ivan je uputio roditeljima šest poštanskih karata. 
Uglavnom su to teme o njegovom svakidašnjem životu i studiju i nekim 
izvanrednim situacijama. Majka je bila veoma zabrinuta za njegovo 
zdravlje pa su mu roditelji često slali pakete. Ovdje donosimo samo 
sažetke i najvažnije misli njegovih pisama. 1. 2. 1915. javlja majci da 
očekuje poziv za novačenje (stavnju) koncem veljače, tj. da se vidi je li 
sposoban za vojsku. Ivan se u pismima često znao i šaliti s roditeljima 
pa u tome smislu upotrebljava i duhovite izraze. 

Tako u pismo od 12. 2. 1915. u duhovitom stilu upotrebljavajući i 
latinske i francuske riječi nastavlja: 

»Moram Vam reći, gospođo Merz i gospodine Ritz,“ Vaš sin je ipak 
strašan. Tko bi ikada o njemu mislio da se do atlete polagano razvija... 
On izvanredno voli pakete, ali ne slati nego primati... O sebi sam 
dovoljno otvoreno pisao, budući da moje ,Ja“ dolazi do izražaja naj- 
manje deset puta. Ljubim Vas deset tisuća puta. ,,Ja“. 

17. 2. 1915. poslao je roditeljima pozdravnu kartu s Kahlenberga 
koji je toga dana posjetio.* 


" Ritz — skraćenica za ime njegova oca Moritz (Mavro) 

* Kahlenberg je brežuljak kraj Beča gdje se 12. rujna 1683. odigrala čuvena bitka protiv Turaka. Tada su, 
uz pomoć poljskoga kralja Jana Sobjeskog, obranjeni Beč i Europa od turskog osvajanja. Turci su tada bili 
protjerani i njihovim povlačenjem su postupno oslobađani Budim (1686.), Osijek (1687.) i Slavonija 
(1691.). Papa Inocent XI. je spomen na ovu pobjedu kršćanske vojske nad Turcima kod Beča ustanovio je 
blagdan Imena Marijina jer se pobjeda pripisivala pomoći bl. Djevice Marije kojoj se molio vjerni kršćanski 
puk u Austriji, ali i drugdje po Europi. 

Osim roditeljima Ivan se ovoga mjeseca javio dvojici prijatelja, 
Stjepanu Pelzu i Nikoli Bilogriviću. Pelz je završio studij, doktorirao je 
i postao je profesor u Osijeku. 


Stjepan Pelz, 
Osijek Beč, 6,2. 1915. 


Dragi Stipica! 
Zahvaljujem Ti na karti. Ovih dana putujem kući na stavnju. Jučer 


sam gledao Parsifala u Hofoperi. Duboko me se je dojmilo... Tebi će 
skoro stavnja! Rezultat mi javi i nemoj zaboraviti da mi opišeš svoje 


prvo predavanje. Srdačan pozdrav Ivica 
Nikola Bilogrivić, 
Bogoslovija, Sarajevo Beč, 18.2.1915. 


Na karti prijatelju bogoslovu Nikoli Bilogriviću Ivan javlja da 
dolazi kući jer je pozvan kao svjedok na glavnu sudbenu raspravu. 
Radilo se naime o procesu što ga je tadašnja austrougarska vlast vodila 
protiv nekoliko Ivanovih školskih kolega koji su bili optuženi za rušenje 
Monarhije i uspostavu nove države Jugoslavije. Ivan, koji je znao za tu 
aktivnost svojih kolega, nije se ipak upuštao u njihovu djelatnost, inici- 
jative i drugo, ali je od Suda bio pozvan kao svjedok da svjedoči protiv 
svojih kolega. Naravno da Merz niti jednom riječju nije teretio svoje 
kolege, za što su mu kolege i Srbi i muslimani bili zahvalni. Sudbeni 
proces vodio se u Travniku.? 


* Detalje o Merzovom ponašanju na procesu opisao je Milan Janković iz Banje Luke u svojoj knjizi 
»Sloboda i Jugoslavija - predratna tajna đačka društva, banjalučki proces 1914. do 1915.« objavljenoj još 
1939. g. U svojoj knjizi na str. 53. navodi sjećanja na Ivanov iskaz pred sudom, gdje je i Janković, tada još 
đak šestoga razreda Banjalučke realke, bio optužen: »Među svjedocima bio je i maturant Hans Merz... Ali 
on nije htio biti oslonac državnom odvjetniku Weinertu. Bio je dobar drug i prijatelj. Njegov iskaz na ovoj 
glavnoj raspravi, koji nas je (prema Weinertovom očekivanju) mogao mnogo teretiti, ispao je zapravo kao 
naša obrana. Hansova duša nije mogla nikoga da obijedi. Bio je dobar kršćanin - idealista. Govorio je: Oni 
su mi uvijek bili dobri drugovi i uvijek živjeli u dobrim odnosima sa mnom. Ništa ne znam da su oni išta 
religiozan i razmažen kad tako blago govori o ovakvim “zločincima'...« (B. Nagy, Borac s bijelih planina, 
Zagreb 1971., str.52). — Slično svjedočanstvo o Merzu i o tome procesu dao je musliman Ahmet Kulenović 
iz Jajca: ,,Merz je bio ideal čestitosti i poštenja, a naročito je to pokazao na đačkom procesu Velike realke 
1915. god., koji se vodio protiv đaka, a u kojemu sam i ja bio optužen zbog smetanja javnoga reda i mira. 
Svojim iskazom pred sudom Merz je, kako u Banjoj Luci tako i u Travniku, gdje je konačno izrečena osuda 
protiv nas, nastupio kao čovjek kojim bi se cijela nacija mogla ponositi. Mi optuženi dobili smo dojam da 
je javni tužitelj očekivao da će Merz optužnicu protiv nas od alfa do omege jednostavno potvrditi, ali kad 
je Merz pred sudom davao iskaz, jadni tužitelj nije znao što će od sebe, jer je Merz savjesno, istinito i 
pošteno pred sudom govorio.« (B. Nagy, Borac s bijelih planina, Zagreb 1971., str.51). 

Dragi prijatelju! 

Zahvaljujem Ti na dopisnici. Sutra polazim kući. Pozvan sam kao 
svjedok na glavnu sudbenu raspravu. Žao mi je lijepog Beča, no nadam 
se da ću se ubrzo povratiti. Ako se vama predavanja obustave zbog 
bolesti, mogli bismo se u Banjoj Luci vidjeti. Od hrvatskaša!“ ima ih 
dosta koji studiraju specijalnu filozofiju pa prisustvujem počešće raznim 
debatama... Ostaj s Bogom. Hans 


Ožujak 1915. 
(18g.13mj.) 


U mjesecu ožujku 1915. Ivan je uputio svojim roditeljima iz Beča 
devet poštanskih karata. Kako je češće bio i duhovit, što se vidi iz pri- 
jašnjih njegovih javljanja, tako ovdje prvi puta susrećemo kako je pre- 
veo svoje ime i prezime na hrvatski i dva puta se tako potpisao: Ivan 
Ožujčić. Naime, njegov pradjed je nosio prezime Mdirz, što je u njemač- 
kom jeziku naziv i za mjesec ožujak. Poslije su njegovi potomci promi- 
jenili prezime u Merz da ne bude identično s nazivom mjeseca. U svojim 
javljanjima Ivan sve češće spominje ratno stanje jer je Prvi svjetski rat 
već drugu godinu harao Europom. 

Nakon kratkog boravka u Travniku i Banjoj Luci koncem mjeseca 
veljače Ivan se iz Beča javlja roditeljima kartom 4. 3. 1915. te spominje 
kako u vlaku nije mogao spavati, ,jer su iz Zagreba s nama putovali 
ranjeni vojnici.“ 

Na kraju karte od 13. 3. 1915. u kojoj opisuje svoj dnevni život 
Ivan se potpisuje prijevodom svoga imena i prezimena na hrvatski: 
»Ivan Ožujčić (prije Hans Merz).“ 


Pi 0 ša a. Selva ste > keavogje “ "a, 
Ua 
A Ada i vra dla Koa Kea 


Faksimil Ivanova potpisa s poštanske karte ocu od 13. 3. 1915. 
s prijevodom svoga imena i prezimena na hrvatski: Ivan Ožujčić 


' , Hrvatskaši" je bio naziv za hrvatske studente u Beču, članove katoličkog društva ,,Hrvatska" čiji je član 
uskoro postao i sam Ivan. 

Istim prijevodom svoga imena i prezimena potpisao se i na sljede- 
ćoj karti majci od 18. 3. 1915. Na toj karti piše majci o svojim dnevnim 
obavezama, ali i o svome fizičkom i duševnom stanju: 

, Draga moja mama! Iako se ništa novoga nije zbilo, ipak pišem 
kako bi umirio Tvoje dobro srce. Ide mi vrlo dobro... Sve izgleda, da se 
u zadnje vrijeme moje tijelo snažno razvija. Ako Bog da. Tisuću polju- 
baca i zagrljaja od vašega: Ivan Ožujčić (Hans Merz).“ 


vieđ O20o, BAD, JAM pe meca Vesipev Pe da Gde 
ph tee paris DES a - 

ača Robe Dra) žaj S Aaa hi 
: Ša borja 
Wa, 49. dlača. QST 


Faksimil Ivanova potpisa s poštanske karte majci od 18. 3. 1915. 
s prijevodom svoga imena i prezimena na hrvatski: Ivan Ožujčić. 
(Najprije je napisao prijevod ćirilicom, a onda latinicom.) 


Ivan uglavnom piše svojim roditeljima karte na njemačkom jeziku. 
Ali često ubacuje u tekst i koju hrvatsku riječ. Tako ovdje, ali i na dru- 
gim mjestima, izraz ,,ako Bog da“ uvijek piše na hrvatskom. 

Posljedice rata već su se počele osjećati i u Beču o čemu Ivan 
obavještava majku na karti od 20. 3. 1915: , Draga mama! Najljepša 
hvala za paket. Razdoblje gladi polako prodire. Kada se ne pretplati za 
kruh, u čitavome gradu ga se ne dobije.“ 

Premda je Austrija u ratu, u Beču se koliko toliko normalno odvija 
kulturni život. Ivan često posjećuje kazališta, koncertei opere, o čemu 
redovito u svojim javljanjima obavještava svoje roditelje. Tako na karti 
od 23. 3. 1915. piše roditeljima: 

»Dragi moji! U Burgtheatru vidio sam Ibsenov Rosmersholm, 
danas idem, ako Bog da, na Torquata Tasa. Otvorena je galerija slika. 
Potpuno sam zdrav. Danas mi je pisao dr. Maraković. Tisuću poljubaca, 
Hans.“ 

Na karti od 28. 3. 1915. piše o ratnoj situaciji: ,Dragi moji! Posje- 
tio sam bolnice. Većina ih je ispunjena promrznutim vojnicima. U Kar- 
patima je bila strašna hladnoća. Ovdje kruže priče da Istanbul stoji pred 
padom i da je naš konzul već prispio u Beč.“ 

Travanj 1915. 
(18g.i4mj.) 


U ovome mjesecu Ivan je uputio petnaest poštanskih karata, od 
čega četrnaest roditeljima. Iz njih doznajemo do u detalje njegov stu- 
dentski život što se tiče stanovanja, prehrane, odijevanja, studija, razo- 
node, posjeta koncertima, operi i kazalištu, šetnje, druženja. Majka se 
veoma brine za njegovu prehranu pa mu često šalje pakete s hranom. 
Budući da se mnoge stvari ponavljaju u Ivanovim javljanjima, dono- 
simo samo neke zanimljivije dijelove. Sve češće Ivan spominje ratna 
zbivanja i kakve posljedice to ima za svakodnevni život u Beču. Dopisi- 
vanje u travnju započinje kartom prijatelju Pelzu u Osijek. 


Dr. Stjepan Pelz, 
Osijek Beč, 1. 4. 1915. 


Dragi Stipica! 
Jedva stiže odgovor. Već sam Ti dva puta bio pisao. Bilo bi mi 
osobito milo da opet dođeš u Beč ... Primljen sam već za člana Hrvat- 


ske. Neki dan mi je Ljuba pisao da ima silnoga posla. Elegije je poslao 
u Prosvjetu. Zelim Ti sretan Uskrs i marljivost u odgovaranju. 


S Bogom Ivica 


Moriz Merz, šef kolodvora, 
Banja Luka Beč, 5. 4. 1915. 


(Na vijest o smrti strica Georga, očeva brata iz Plzena, koja je oca 
veoma potresla, Ivan mu piše): Dragi tata! Nemoj se jako žalostiti! 
Živjeti znači oskudijevati, na to moramo biti spremni. Jednom će doći i 
na nas red i zbog toga ne smijemo biti tužni budući da osjećamo da je 
nemoguće da je naš život nesvrhovit, da ima nečega što je dugotrajnije 
i jače nego naše siromašno biće. Jedine su želje sviju nas da se molitve 
vinu do prijestolja Svevišnjega i od Njega izmolimo ljepši nastavak 
života s one strane za našega dragog Georga. 


Tisuće poljubaca od Vašeg Hansa. 

Beč 11. 4. 1915. 
Draga mama! 


...O ratu se ovdje govore stvari koje ne vesele. Mostar bi već tre- 
bao biti pripravan za opsadu... 


Srdačni pozdravi Hans. 


Beč, 18. 4. 1915. 
Dragi roditelji! 

Jučer sam posjetio kazalište. Izvodio se Freytagov Formalsten. 
Danas popodne išao sam u Neuwaldeg i šetao sam prekrasnom okol- 
nom šumom. Danas je ovdje bila procesija u kojoj se molilo za mir. 
Ovih dana započet će neprijateljstvo protiv Italije. - = Tisuću puta Vas 
ljubi Vaš sin. 


Beč, 30. 4. 1915. 
Dragi roditelji! 

Jučer sam prvi puta išao u Narodnu operu (Volksoper) i vidio Sme- 
taninovu komičnu operu “Prodana nevjesta". Život ovdje teče skroz 
jednolično. Ovdje se ne priča ni o ratu niti o miru. Ljudi su već navikli 
na loš kruh i ne tuže se više. Ulice i kazališta su svakodnevno prepuni, 
vrlo je zabavno. Moj život je prilično dosadan, jer ovdje nemam prija- 
telja. Voli vas vaš ,Ja“. 


Bečko Sveučilište gdje je Merz započeo 
svoju sveučilišnu naobrazbu. 

Svibanj 1915. 
(18 &. 15. mj.) 


U mjesecu svibnju 1915. Ivan je uputio svojim roditeljima deset 
poštanskih karata koje uglavnom imaju isti sadržaj kao i prethodnih 
mjeseci. Dana 4. svibnja posjetio je Plzen, rodno mjesto svoga oca. 
Pobjede austrougarske vojske u ovome mjesecu nalaze odjeka i u Iva- 
novim javljanjima roditeljima. 


Moriz Merz, šef kolodvora, 
Banja Luka Plzen, 4. 5. 1915. 


Dragi roditelji! 
Već od jučer nalazim se u Plzenu kod strica Heinricha... Već sam 


bio autom na izletu i vidio sam morsera kalibra 32,5 cm i druge razne 
topove. Pozdrav Hans 


Beč, 6. 5. 1914. 
Dragi tata! 

Već dva dana čitav je Beč ukrašen zastavama; od prekjučer se 
govori o 160.000 zarobljenika, 20 tisuća konja, 400 topova, 800 mašin- 
skih pušaka, 37 zrakoplova, 30 oklopnih vozila, mnogo osobnih vozila 
itd... To bi trebao biti naš ratni plijen. Ako Bog da? Hans 


Beć, 10.5.1915. 
Dragi roditelji! 

Čitav Beč je u slavljeničkom raspoloženju. Već se priča da će Pše- 
misl uskoro biti u našim rukama. Ako Bog da. Njihovo slavljeničko 
raspoloženje je veoma čudnovato; nekako je u naravi tamošnjih ljudi da 
oni svoje osjećaje izražavaju kroz skandale, razbijajući prozore, opija- 
jući se itd. Pozdrav Hans 


Beč, 24. 5. 1915. 

Dragi oče! 
Imao bih jednu malu želju. Ako bi bilo moguće preko starih trapi- 
sta dati naštimati klavir, jer bih rado htio za vrijeme praznika svirati na 
uštimanom klaviru. Hans 

Beč, 31. 5. 1915. 
Dragi tata! 


Molim Te za sljedeće: Pitaj dr. Marakovića ili prof. Skoka, bih li 
mogao uz pristanak bosanske državne Vlade polagati dodatnu maturu iz 
latinskoga!' u banjalučkoj realnoj gimnaziji. Rezultat mi pošalji molim 
odmah. Pozdrav Hans 


Lipanj 1915. 
(18g.i16mj.) 


I u mjesecu lipnju Ivan se često javlja svojim roditeljima; poslao 
im je trinaest poštanskih karata. Evo najvažnijih dijelova, posebice 
onih koji se odnose na ratna zbivanja. Posebno zahvaljuje roditeljima 
za čestitke za imendan koji je slavio 24. lipnja, blagdan sv. Ivana Krsti- 
telja. I na ovim dopisnicama Ivan koji puta mijenja svoj potpis pa se 
potpiše kao Hannes ili Hasan. 


Beč, 7.6. 1915. 

Dragi moj tata! 
Od srca Ti čestitam tvoje napredovanje u službi i želim ti sve što 
dijete svome ocu samo poželjeti može. Tvoj sin Hans 


Beč, 7.6. 1915, 
Draga moja mama! 


Upravo sam došao iz Plzena. Boravak je nažalost bio nešto kraći. 
Stric Heinrich i teta Hedwiga su za mene učinili tako puno da je nemo- 
guće sve prepričati. Puno su me vozili autom, išlo se u kazalište, u tvor- 
nicu topova, slastičarnicu i još drugdje. Obitelj strica Heinricha osjeća 
se dobro. Rosl je vrlo lijepa djevojka, kad ne bi bila moja sestrična, 
zaljubio bih se u nju... Stric Carl kao i uvijek zbija šale; pri tome se i 
nešto udebljao. Hermina i Gretha su jako lijepe i živahne. Fritz također. 
Svi smo jednom bili na bakinom grobu. Sin Hans 


"Da bi mogao studirati na Sveučilištu, Ivan je morao znati latinski koji nije učio u tadašnjoj realnoj 
gimnaziji. Stoga ga je morao naknadno učiti i potom položiti ispit iz toga predmeta. 

Beč, 17. 6. 1915. 
Draga mama! 


O stanu uskoro odlučujem. Mislim da ću biti prisiljen otkazati ga 
jer ću se morati vratiti u mjesecu rujnu, ako rat još uvijek ne bude gotov. 
Mujagić mi je pisao da jako dobro govoriš hrvatski 1 činiš samo jednu 
grešku: uvijek kažeš kad o meni govoriš: “Ona je budala". Tisuću polju- 
baca svima Vama od Vašega sina, Hannesa. 


Beč, 20. 6. 1915. 
Moja draga, vrijedna, dobra mama! 


Za Tvoj dragi, dobri slatki paket zahvaljujem ti čitavim srcem... 
Ljudi se vesele savezu u Galiciji. Govori se već o separatnom miru s 
Rusijom... Ante je već pisao iz Rusije. Pozdrav Hans 


Beč, 23. 6. 1915. 
Dragi moji roditelji! 

Za Vašu pravu srdačnu čestitku zahvaljujem Vam još srdačnije i 
želim Vam isto što i Vi meni. Nastojat ću uvijek biti pravi dobar sin i 
više ili manje ne zadavati vam brige kao do sada... Moj najljepši imen- 
danski poklon je nesumnjivo osvajanje Lemberga.!? Ovdje vlada neopi- 
sivo klicanje od veselja... Pozdravlja vas vaš sin Hans 


Beć, 25.6.1915. 
Dragi! 

Od srca zahvaljujem za paket i čestitku itd. Za proslavu pobjede 
(Lemberg) sudjelovao sam na kolosalnoj fešti. Vidio sam cara, nadvoj- 
vodu, Zitu i mnoge druge visoke ličnosti. Katović je već na fronti. 

Tisuću pozdrava Hasan 


"* Bitka za Galiciju ili Bitka za Lemberg (Lavov) bila je značajna bitka između Ruskog carstva i Austro- 
Ugarske tijekom rane faze Prvoga svjetskog rata 1914. godine. Austro-ugarske snage su teško poražene i 
istjerane iz Galicije, dok su ruske snage zauzele Lavov i vladale otprilike devet mjeseci istočnom Galicijom. 

Srpanj 1915. 
(18g.i7 mj.) 


U ovome razdoblju imamo malo dopisivanja s roditeljima jer je 
Ivan većinu mjeseci u ovoj drugoj polovici 1915. g. proveo kod roditelja 
u Banjoj Luci. Imao je samo jedno putovanje u Travnik, a mjesec stu- 
deni proveo je u Beču. Početkom srpnja Ivan je uputio samo jednu kartu 
svome ocu koji se pripremao da ga posjeti i pomogne mu preseliti stvari 
kući. Ivan mu kratko odgovara objašnjavajući kako doći do njegova 
stana. 


Be6. 1; 7.1915. 
Dragi tata! 


Najljepša hvala za 100 kr. Veseli me što dolaziš ovih dana. Kad 
dođeš ovamo, uzmeš liniju 13 (trinaesticu) i kod Florijanove ulice sila- 
ziš. Prva ulica desno (dakle između Florijanove ulice i Jozefgradske 
ulice) je ulica LGwenburggasse. !3 

Srdačni pozdravi Hans. 


Ivan s ocem u Banjoj Luci u ljetu 1915. g. 


5 U toj ulici na broju 2, II. kat, stan 20, Ivan je stanovao za vrijeme studija u Beču tijekom 1915. g. I nakon 
rata, kad je nastavio studij u Beču, nakon nekoliko mjeseci stanovanja u kolegiju Augustinianumu opet se 
vratio u ovaj stan. 

Kolovoz 1915. 
(18£.18mj.) 


Ante Katović bio je školski kolega i blizak prijatelj Ivana Merza 
kojega često spominje u svome Dnevniku, čak na devetnaest mjesta. 
Zajedno su išli u isti razred. Izbijanjem Prvoga svjetskog rata Ante je 
odmah bio mobiliziran od austro-ugarskih vlasti i poslan na ruski front. 
Na povratku iz Travnika Ivan Merz se zaustavio s kolegama u Donjem 
Vakufu, odakle su Anti 22. kolovoza poslali kartu. U Travniku je Ivan s 
kolegama sudjelovao kao svjedok na glavnoj raspravi suđenja nekim 
đacima iz Banjalučke gimnazije koji su bili optuženi i uhapšeni da su 
bili članovi tajne organizacije za rušenje Austro-Ugarske monarhije i 
za uspostavu nove države.!“ Na ovoj karti Antu oslovljava na francu- 
skom (Antoine) a i svoje ime potpisuje na francuskom (Jean). Tako su se 
i inače prijateljski oslovljavali. Nažalost, Ante je nakon nekoliko mje- 
seci poginuo na ruskom frontu. O tome Ivan s velikom žalošću donosi 
vijest u svome Dnevniku od 3. XII. 1915. Upravo je neobično da se ova 
karta sačuvala, a bila je poslana u Rusiju. Vjerojatno je sa stvarima 
poginulog Ante bila vraćena njegovoj obitelji u Bosnu. Prije ovoga 
putovanja u Travnik, Ivan je 6. kolovoza te godine bio u Jajcu odakle se 
javio kratko svojoj majci šaljući joj pozdrave na jednoj razglednici. 


Anton Katović, kadett, Bos.herc.Infant.Rgmt.Nr4 
Feldpost 36, Russland Donji Vakuf, 22. 8. 1915. 


Cher Antoine! 


Vraćam se iz Travnika gdje sam bio na glavnoj 
raspravi (Jarakula etc.). U Donjem Vakufu evo sjedim s 
Bulutom koga slučajno nađosmo. Srdačno Te pozdrav- 
ljam. 


| Tvoj Jean 
Anton Katović 


Slijede potpisi ostalih nazočnih kolega: Sretno bilo na svakom 
koraku, to ti želi Augustin Cengić. Dragi moj Ante, javi mi se, kod kuće 
sam. Dane Bulut. Kučinić. Jović. - Merz, Banja Luka, Bosnien 


'“ Opširnije o ovome procesu i sudjelovanju Ivana Merza vidi u knjizi: Božidar Nagy, Borac s bijelih 
planina — Ivan Merz, Zagreb, FTI, 1971., str. 51-52. 

Listopad 1915. 
(18g.110 mj.) 


Nakon što je u Sarajevu položio maturu iz latinskog jezika, što mu 
je bio uvjet za daljnji studij na Sveučilištu u Beču, o čemu piše u 
svome Dnevniku'?, Ivan je u rujnu i listopadu bio kod roditelja u Banjoj 
Luci. Koncem listopada stigao je ponovno u Beč na nastavak studija. 
Korespondencija s roditeljima kroz to razdoblje odnosi se na upisivanje 
na fakultet, na promjenu fakulteta, jer je Ivan u dogovoru s roditeljima 
želio nastaviti studij na Filozofskom fakultetu. 


Beč, 30. 10. 1915. 
Dragi moji! 
Za sada se mogu upisati samo u prvi semestar Pravnoga fakulteta, 
i tek prije upisa u drugi semestar mogu podnijeti molbu za državni ispit 
i za upis u 2. semestar Filozofskog fakulteta. 


Studeni 1915. 
(188. i11 mj.) 


Ovoga mjeseca Ivan je uputio roditeljima šest poštanskih karata iz 
Beča u kojima im javlja o svojim svakodnevnim pripremama za povra- 
tak kući u Banju Luku koji predviđa da će biti 28. studenoga, nakon 
čega mora u vojsku. Iz tih javljanja doznajemo kako je za povratak 
morao nabaviti propusnicu jer je bilo ratno stanje i vladala je kontrola 
nad kretanjem stanovništva, posebno u udaljenije krajeve. Kako je 
češće mijenjao imena u svome potpisu tako se na jednoj karti potpisao 
svojim imenom, ali na latinskom: Johannes. Karta od 2. 11. 1915. 
posebno je zanimljiva jer opisuje kako je proveo jedan svoj dan, (bila je 
nedjelja toga mjeseca). 


!5 Ivan Merz, Dnevnik, 25. 10. 1915. - Zagreb 1914., str. 158-159. 

Moriz Merz, 
Banja Luka Beč, 2. 11. 1915. 


Dragi roditelji! 

Jučerašnji dan je protekao u sljedećem: u % 9 ustao, otišao u crkvu, 
šetao korzom, blagovao kod Mittlerovih (famozno!), s K&nigom, Meti- 
košem i Zechnerom!'“ (Banjolučaninom), pošao u kavanu ,,Lusion“, 
potom na koncert, odande u plesnu školu i do 21 sat plesao, jednu gos- 
pođicu otpratio kući (s Konigom), u 21,45 s. došao kući, razgovarao s 
predstojnikom kuće, 10 minuta čitao latinski i otišao spavati. 


Pozdrav Hans 


Beč, 3. 11. 1915. 
Dragi roditelji! 

Danas sam predao molbu za naknadni upis i ovdje moram do 25. 
ov. mj. čekati rješenje. Budući da je moja propusnica važeća samo do 
20., moram je ovdje kod policije ostaviti da se produži. Ako mi to uspije, 
dat ću si ovdje uredno popraviti zube... Sutra idem na jedan dobro- 


tvorni koncert. 
Pozdrav Hans 


boma! I vo pora (0>1- jam Mali to m. age 


Uskrsni ponedjeljak 1921. ne Marijo, 18:0. 1031! 


med / 
BA, dana Mu - (R9 > 
/ 4nk , e 27 2 
Dr med. Sv. Luka, 18. 10. 1921. / 
Pariz, Sv. Ruža od Lime, 23. 8. 1924. 


gaža 


\ “e . 
(PI Se Koža de. Krik na Pedražega Ja 
Pariz, Sv. Katarina, 25. 11. 1921. Sv. Križ — Slovenija, na Preobraženje 1927. 


Faksimili naziva katoličkih blagdana ili svetaca koje je Merz navodio 
uz datum-godinu kada je pisao određeno pismo. 


'* Ing. LJUDEVIT ZECHNER bio je Ivanov kolega sa studija iz Beča a sljedeće godine, kad su obojica 
mobilizirani, bili su zajedno na oficirskom tečaju u Slovenskoj Bistrici. Nakon rata završio je studij i postao 
inženjer. Kada je pokrenut postupak za beatifikaciju Ivana Merza Zechner je u njemu aktivno surađivao i 
na strojopisu prepisao sve Ivanove poštanske karte koje je slao svojim roditeljima tijekom rata, a ukupno ih 
je bilo 906. To je vjerojatno jedinstven slučaj u Europi da je sačuvan tako velik broj pisanih dokumenata - 
poštanskih karata - jednog sudionika-vojnika iz Prvoga svjetskog rata. 

1916. 


U Prvom svjetskom ratu 


Prva dva mjeseca godine 1916. Ivan je proveo u Banjoj Luci pri- 
premajući se za odlazak u vojsku i potom na bojište. Koncem veljače 
Ivan se oprostio od svojih prijatelja s kojima je proslavio oproštajnu 
večer, o čemu piše opširnije u svome Dnevniku od 28. 2. 1916. 

U vojsku odlazi početkom ožujka najprije u Graz u Austriju na 
osnovnu vojnu obuku. Redovito se javlja svojim roditeljima. Osim 
njima, u pismenom je kontaktu sa svojim banjalučkim prijateljem bogo- 
slovom Nikolom Bilogrivićem! i sa svojim bivšim gimnazijskim pro- 
fesorom dr. Ljubomirom Markovićem. S nekoliko poštanskih karata 
javlja se 1 drugom svome prijatelju Stjepanu Pelzu, s kojim je studirao 
u Beču. 

U ovoj godini roditeljima je uputio ukupno 164 poštanske karte. 
Po mjesecima to izgleda ovako: 3. mj. 14 kar.; - 4. mj. 17 kar.; - 5. mj. 
9 kar.; - 6. mj. 16 kar.; - 7. mj. 18 kar.; - 8. mj. 29 kar.; - 9. mj.11 kar; 
- 10. mj. 4 kar; - 11. mj. 23 kar.; - 12. mj. 23 kar. U svim tim kartama 
Ivan piše roditeljima kako mu je u vojsci, nastoji ih umiriti, razveseliti. 
Puno toga ponavlja. Majci, koja je bila za njega veoma zabrinuta, češće 
opisuje u detalje svoju prehranu. Od tih brojnih poštanskih karata iza- 
brali samo neke u kojima, osim gore navedenih podataka iz svakodnev- 
noga života, Ivan donosi i neke drugačije sadržaje duhovnog i kultur- 
nog karaktera. S trojicom svojih prijatelja u svojim pismenim javljanjima 
obrađuje drugu tematiku. Dr. Marakoviću piše uglavnom o književno- 
sti. Za istaknuti je njegovo otkriće Vladimira Nazora i njegovih djela, o 
čemu piše prijatelju Bilogriviću 1 još opširnije i dr. Marakoviću. S Bilo- 
grivićem razmjenjuje i teme biblijskog i teološkog sadržaja. 


! Dr. NIKOLA BILOGRIVIĆ (Tuzla, 1893. — Banja Luka, 1947.), hrvatski rimokatolički svećenik u BiH 
i mučenik. Zaređen je za svećenika Banjalučke biskupije 1916. godine. Postigao je doktorat iz povijesnih 
znanosti. Bio je banjolučki župnik i povjesničar. Na montiranom komunističkom procesu osuđen je na smrt 
i zajedno s Feliksom Niedzelskim strijeljan je u Banjoj Luci 1947. god. Još kao student teologije bio je velik 
prijatelj Ivana Merza kao što se vidi iz njihove korespondencije. Merz mu je s talijanskog bojišta došao na 
Mladu misu za Božić 1916. g. 

Prije odlaska na talijansko bojište gotovo cijelu 1916. godinu Ivan 
je proveo na vojnoj obuci. Najprije je u Grazu, a potom u Lebringu 
pohađao temeljnu vojnu obuku. Nakon toga upućen je u Slovensku 
Bistricu gdje je pohađao oficirski tečaj, zatim je boravio u Miirzu- 
schlagu i potom je poslan na skijaški tečaj u Seewiesen. Za Božić je 
došao nekoliko dana u Banja Luku gdje je sudjelovao na Mladoj misi 
svoga prijatelja Nikole Bilogrivića koji je tih dana bio zaređen za sve- 
ćenika. 

Da bi se dobila cjelovita slika njegova boravka u vojsci, kao 1 
kasnije na bojištu, trebalo bi usporedno, po datumima, čitati i njegov 
Dnevnik u koji je zabilježio puno toga što je radio i doživljavao, a što u 
korespondenciji ne navodi. 

Njegove poštanske karte koje je slao iz vojske svrstane su po datu- 
mima 1 potom po mjesecima. Ispod oznake svakog mjeseca navodi se 
njegova dob, koliko je imao godina kad je pisao pojedine karte. 


Siječanj 1916. 
(19&.i1mj.) 


Nikola Bilogrivić, Bogoslovija 
Sarajevo Banja Luka, 30. 1. 1916. 
+! Dragi Nina! 

Iz Broda sam primio Tvoju feldpostovku.* Inače ništa. Pozdrave 
sam izručio. Tu je žalosno, kišovito, glupo. Ne zaboravi na Juditinu 
knjigu. Drugi puta više; neraspoložen sam. Nazorovih pjesama ima 


dosta lijepih u novom izdanju.? Poslat ću Ti po koju dok dospijem. Tvoj 
S. S.G. 


? Poštanska karta iz razdoblja rata. 

3 Ovom rečenicom Merz započinje pisati o hrvatskom književniku Vladimiru Nazoru čija je djela počeo 
čitati. O tome će opširnije pisati dr. Marakoviću, ali će Nazora opširno spominjati i u svome Dnevniku. 

“ Ovo je jedini put u cijeloj korespondenciji da se Merz potpisao ovom kraticom. Nije jasno na što je 
mislio. Možda: sluga slugu Gospodnjih? 

Veljača, 1916. 
(19g.i2 mj.) 


Dr. Stipica Pelz 
Gimnazija, Senj? Banja Luka, 2. 2.1916. 
+! Stipica! 

Toliko puta sam Ti pisao u Osijek, a Ti ne odgovaraš. Da si u Senju 
namješten saznadoh istom jučer od Ljube. Piši mi kako Ti je, da li đake 
gnjaviš i da li ćeš u vojsku. Ja ću oko 25. već u vojsku. Od poznatih je 
još dr. Rebac ovdje“... Moj sadanji posao je čitanje; vražje knjige, češće 
se na njih raspalim, ali ih se otresti ne mogu. Ostaj mi s Bogom. Kako 
zdravlje? Tvoj Ivica 

P. S. Upravo primih Tvoju dopisnicu. 


Nikola Bilogrivić, stud. theol. 
Sarajevo Banja Luka, 6. 2. 1916. 


Dragi Nikola! 


Iz Sarajeva primih Tvoju kartu. Uz to saznadoh od Jovićevih/ da si 
doživio raznih avantura; mislim naime na Tvoje ukradene cipele itd... 
Nego, nemoj zaboraviti i da se raspitaš za jednu vrijednu etiku i za 
kakve studije o Svetom Pismu po kojima bih se mogao informirati o 
postanku, mislima itd... 

Misao mi se je pretrgla i sjetio sam se naime da 21. ovoga mjeseca 
nastupam u vojništvo. Je li fatum? ... Kako misli u glavi frcaju, sije- 
vaju. Naime najednom se sjetih Canticuma.* Recimo, kao što Ti veliš 
da to djelo ima simboličko značenje (Krist i Crkva), opet direktno 
tumači odnos između muža i žene i odaje nam skrajnju granicu karnal- 
nosti koju umjetnik ne smije prekoračiti. No, nameće se jedno pitanje: 
je li ista granica u Starom i Novom zavjetu!? Mnogo toga se je naime 
promijenilo; kao što je kršćanstvo brak reformiralo, tako je spiritualizi- 


* STJEPAN PELZ (1891. — 1969.) profesor povijesti, Merzov kolega sa studija u Beču. Službovao je kao 
profesor u raznim mjestima po Hrvatskoj, u Osijeku, Senju i drugdje. 

* MARKO REBAC, odvjetnik u Banjoj Luci, Merzov prijatelj o kojemu je ostavio pohvalan zapis u svome 
Dnevniku od 28. veljače 1916., prije odlaska u vojsku. 

" Poznata hrvatska banjalučka katolička obitelj Jović s kojom je Merz bio povezan prijateljskim vezama. 
Dvojica sinova iz te obitelji postali su isusovci. 

* Pjesma nad pjesmama (Knjiga Staroga zavjeta) 

ralo ljubav i napokon umjetničko shvaćanje. Moguće se ono sjetilno 
opisivanje i cijeli dosta sjetilni način života u Židova mora tumačiti 
propter duritiam cordis.? Mislim, naime, da bi kršćanski umjetnik zgri- 
ješio kad bi Canticum napisao iz istog razloga kao da taj otpusti svoju 
ženu i da uzme drugu (što prije nije bio grijeh). Možda sam rekao 
herezu, no ne smeta. Pozdravi mi Čelika, malog Kočiša (upravo sam 
danas bio gore kod njih s Plachom) i onog ,,što uči za popa“. 


Zdravo Hans 


Nikola Bilogrivić, stud. theol. 
Sarajevo Banja Luka, 21. 2. 1916. 


Carissime! 


Istom nakon što sam pročitao bez paralela, razumijem Canticum... 
Oprosti, što Ti ne pišem više, mi — vojnici — smo zaista nesposobni da 
mislimo. Dana 1. ožujka moram biti u Lebringu. Već sam ponovno pre- 
gledan s klauzulom: dalekovidan s astigmatizmom. Kapetan reče da se 
javim super arbitrium. Pozdravi mi poznate. Zdravo! Hans 


Ivan na početku vojne obuke u Grazu, 
gornji red, drugi zdesna, s fesom na glavi. 


* ,Propter duritiam cordis - zbog tvrdoće srca“ - jesu riječi Kristove koje je uputio farizejima u vezi s 
otpuštanjem žene što im je Mojsije bio dopustio u starozavjetnom zakonu. Cijeli odlomak iz Evanđelja (Mt 19, 
7-9) gdje Isus o tome govori glasi: ,,Kažu mu (farizeji): “Zašto onda Mojsije zapovjedi dati otpusno pismo i - 
otpustiti? "Odgovori im: “Zbog tvrdoće srca vašega dopusti vam Mojsije otpustiti žene, ali od početka ne bijaše 
tako. A ja vam kažem: Tko otpusti svoju ženu - osim zbog bludništva - pa se oženi drugom, čini preljub." 

Vojna obuka u Grazu 


Ivan je bio najprije upućen u Graz gdje je obavljao osnovnu vojnu 
obuku. Odatle se javlja svojim roditeljima i opisuje kako mu je, kako se 
snalazi, što radi, kakav mu je stan, hrana. Prijateljima upućuje karte 
ozbiljnijeg sadržaja. 


Ožujak 1916. 
(19&.13mj.) 


Tereza Merz, Kolodvor 
Banja Luka Graz, 4. 3. 1916. 


Draga Mama! 


Ovdje je veličanstveno. Bolje si nisam mogao zaželjeti. Spava se u 
velikoj prostoriji na slamnatim vrećama i ima otprilike 4 deke. Ustaje se 
u pola 6, dobije se vrlo slaba crna kava. Od 7 do 10 s. vježba ovdje u 
narodnom vrtu, zatim pijem 2 šalice bijele kave 1 vježba se dalje do 11 
s. U 11 s. je ručak (jučer je bila juha od griza, govedina s grahom i 
kupus), i zatim čišćenje oružja. Do 2 s. je odmor. Potom počinje opet 
sve iznova. U 5 s. je već izlaz (dnevno). Za večeru je crna kava, ali ja 
jedem uvijek vani. Popravljeno je potpuno novo odijelo koje su mi dali. 
Tu su i kolege; dakle, kao što vidiš, draga mama, ide mi bolje nego kod 
kuće. Što se očiju tiče, sve štima. 

Nakon tri dana 7. 3. 1916. Ivan se ponovno javlja majci i piše 
pomalo u duhovitom stilu: 

»Draga Gospoja! - Moje zdravstveno stanje je odlično... Život mi 
se ovdje izvanredno dobro sviđa, i kad bih još, osim toga, mogao studi- 
rati, ništa si boljega ne bih mogao poželjeti. Tjelovježba mi čini vrlo 
dobro, zdrav sam kao još nikada. Kolege me veoma vole. Živjela mama! 
Poljubac Hans.“ 

Nikola Bilogrivić, stud. theol. 
Sarajevo Graz, Marschallschule, 7. 3. 1916. 
+! Dragi Nina! 

Meni je vrlo dobro. Zatekao sam bolje društvo nego što sam se 
nadao. Inače mi je vrlo lijepo. Tjelesna vježba jača čovjeka, a hrana 
je uz to dobra tako da sam posve zadovoljan (relativno!). Zivot je 
zanimljiv; upoznajem se s raznim tipovima iz društva. Tu imam jed- 
noga kolegu; musliman je, ali vrlo fin dečko. Ide mi u svakoj prilici na 
ruku. Zdravo, što je nova i pozdravi sve. Tvoj Hans 


Moriz i Tereza Merz 
Banja Luka Graz, 24. 3. 1916. 
Dragi roditelji! 

Jučer sam posjetio profesora Hessea, koji je temeljno pregledao 
moje oči i izdao mi je liječnički nalaz i konstatirao snažnu dalekovid- 
nost i jaki astigmatizam. Dalekovidnost se neće pogoršati, ali mi je 
savjetovao uvijek nositi naočale... Jučer navečer bila je oproštajna 
večer Društva prijatelja. Tisuću poljubaca Hans 


Travanj 1916. 
(19&.i4mj.) 


Tereza Merz 
Banja Luka Windisch-Feistritz, 1. 4. 1916. 


Draga moja mama! 


Sretno sam ovdje došao. Vrijeme je već lijepo i to daje ovom lije- 
pom gradiću prijazan dojam. Feistritz se može usporediti s Prijedorom, 
samo što je mnogo čišći i njegovaniji. Trenutno je ovdje mnogo ugod- 
nije nego u Grazu... Dan prođe da se niti ne opazi. Paketi su vrlo 
poželjni; trapistički maslac, biskvit, kolači od lješnjaka, sir, tvrdo 
kuhana jaja, šećerne kocke i drugo... 


Poljubac od Tvog jedinca Hansa 

Na oficirskom tečaju u Slovenskoj Bistrici 
1. 5. 1916. - 30. 7. 1916. 


Slovenska Bistrica gdje je Ivan proveo četiri mjeseca na oficirskom tečaju 


Nakon osnovne vojne obuke u Grazu Ivan je poslan na oficirski 
tečaj u Slovensku Bistricu. Kako se vidi iz njegovih pisama, kao i iz 
Dnevnika taj mu je boravak ondje pod kulturnim vidom koristio. Među 
ostalim preko prof. Josipa Ribarića upoznao se je s djelima Vladimira 
Nazora i za njega kao književnika se veoma oduševio. 


Nikola Bilogrivić, stud. theol. 
Sarajevo Slovenska Bistrica, 8. 4. 1916. 
+! Dragi Nikola! 

Već se nalazimo ovdje nedjelju dana. Nije mi tako ugodno kao u 
Grazu jer ovdje nema toliko vremena na raspolaganju da se sam sabe- 
rem. Sav moj duševni život se okreće oko užitka u proljetnoj prirodi i 
oko razmišljanja o njoj. Doduše i to je razmjerno malo. Silno sam umo- 
ran. Ta vježbam od 6 s. ujutro (u 5 s. se ustaje) do podne. A popodne od 
2 — 4 s.; uz to još ima škole i drugih posala tako da je jedva dnevno 
jedan sat vremena slobodno. Mjesto je ovdje silno germanizirano! 

Zdravo! Šta je nova? Hans 

Dr. Ljuba Maraković 
Sarajevo, Zemaljska vlada V./3 Slovenska Bistrica, 10. 4. 1916. 


+ Cher Monsieur!!" 


Lijepa hvala na umjetničkoj razglednici. Za sada Vam samo česti- 
tam Uskrs. Vi razumijete koje želje u srcu nosim obzirom na ovu svet- 
kovinu Mira. - Čim dospijem, javit ću Vam opširno vrlo zanimljive 
podatke o Nazoru; osobe, koje su inspirirale Pjesni ljuvene, kako su ove 
nastale, te znam mnoge detalje o postajanju njegovih pjesama. Nadalje, 
pjesnike koje on uvijek čita (Pascoli!) i kako je bio sav udivljen kada je 
pročitao Vašu ocjenu Hrvatskih kraljeva. 


Za sada srdačan pozdrav Hans 
Moriz Merz 
Pečuh Slovenska Bistrica, 11. 4. 1916. 
Dragi Tata! 


Tvoju prvu kartu od 31. 3. tek sam danas primio. Hvala. Vrlo sam 
dobro. Nadam se da za Uskrs ima 3 dana odmora. Dolaziš li Ti u Banju 
Luku ili u Pecs, ili mama i ja tamo ili ja u Banju Luku itd. Itd. 

Tisuću poljubaca mome ocu Hans 


Dr. Ljuba Maraković Graz, Marschallschule, 14. 4. 1916. 
Sarajevo, Zemaljska vlada V./3 
Dragi gosp. prof.! 

“I ti koji dokle kasna svijeća gori" itd. mogao bi za se reći. Na 
straži sam. U kasarni ponoćna tišina, a petrolejska svjetiljka na mom 
stolu svijetli. Džepni sat kuca. S desne strane je ratni broj Luči,! a s 
lijeve feldflaša i “De imitatione"'* i još jedan mali molitvenik. Eto to je 
sve. I mogao bih vječno ovdje uz ovaj stolić sjediti 1 slušati tihe kucaje 
moga sata 1 misliti kako vrijeme juri tik-tak, tik-tak i povratiti se neće. 
Pa se slušajući snuždim 1 - još više.... Tako se moje duševno raspolože- 


! Prijevod s francuskog: Dragi Gospodine! 

"Luč - časopis Hrvatskog katoličkog pokreta namijenjen u prvom redu za mladež. Pokrenut 1905. u Beču. 
'" De Imitatione — Nasljeduj Krista. Stoljećima veoma popularna knjižica kršćanske duhovnosti koju je 
Merz čitao i za vrijeme rata. Napisao ju je Toma Kempenac. 

nje kreće između zapravo mlitave sentimentalnosti i strašnog očaja koji 
bi cijelu zemaljsku kuglu hitnuo visoko u prazninu... 

Silno sam zaposlen. Od 5 s. ujutro pa do 9 s. navečer. Odmora 
nema skoro nikakva. Lijepo je jedino to što je proljeće, a predjeli su 
ovdje krasni. Zeleni obronci, pa šumica i visoka brda sa bijelim kape- 
lama. Taj život u prirodi je vojnička poezija, ali ono ostalo... Javite mi 
kako ste se ondje snašli i uopće mnogo toga. Ta Vi i onako volite pripo- 
vijedati. Ovdje su Suljić, Atijas, Belančić i Zechner.!* Onda profesor 
Ribarić. S njim raspravljamo o Nazoru. S Bogom Hans 


Nikola Bilogrivić, stud. theol. 
Sarajevo Slovenska Bistrica, 17. 4. 1916. 


+! Dragi Nikola! 

Iz Novina sam razabrao koliko ste vi tamo uradili. Upravo me je 
zadivilo kako još ima svijeta koji nastavlja duševni rad i radi zaista vrlo 
marljivo. (Ti si bio lijenčina? Imena Tvoga nema!) Čelik, Kočiš, Petar 
mora da su se istakli. Rado bih ih slušao. Meni je sada već mnogo ljepše 
nego prije. Što Ti radiš i Tvoje kolege? Živio! Merz 


Ivan s kolegama vojnicima na vojnoj obuci 
(četvrti zdesna u gornjem redu sa smiješkom na licu) 


5 Ing. LJUDEVIT ZECHNER. Ivanov prijatelj iz Prvoga svjetskog rata. Zajedno su bili na oficirskom 
tečaju. I nakon rata su zadržali prijateljske veze. Ing. Zechner pomagao je kasnije Postulaturi Ivana Merza 
u prepisivanju Ivanove ratne korespondencije na strojopisu. 

Moriz i Tereza Merz 
Banja Luka Slovenska Bistrica, 24. 4. 1916. 


Dragi roditelji. 
Hvala za telegram. Uskrsne blagdane proveo sam ovdje, ni sam ne 
znam kako, ali tako brzo prolazi vrijeme u besposlici...Ovdje je ugodno 


i dobiva se na neki način predodžba o ratnoj borbi; tijekom topovske 
grmljavine češće se opaža svjetlost reflektora. Pozdrav Hans 


Svibanj 1916. 
(19&.15mj.) 


Nikola Bilogrivić, stud. theol. 
Sarajevo Slovenska Bistrica, 14. 5. 1916. 
+! Dragi prijatelju! 

Dva puta već primih od vas — marljivih ljudi — sjećanja s maja- 
lisa.'* Ja sam dnevno s puškom na izletu i u borbi sam sa samim sobom. 
B. Babić i Zechner su tu. Srdačan pozdrav svima, te Kreši Buconjiću, 
ako ga vidiš. Hans 


Dr. Ljuba Maraković 
Sarajevo, Zemaljska vlada V./3 Slovenska Bistrica, 15. 5. 1916. 
Dragi gosp. profesor! 

Već se odavno bavim mišlju jednoga lista koji bi imao da Vam pri- 
kaže svijet u kojemu se krećem, moju duševnu borbu i koji bi Vas infor- 
mirao o mnogim zanimljivim predmetima. Velim Vam odavno, jer nije 
prošlo dana niti vježbe, kada nisam sastavljao i sabirao u glavi glavne 
misli ovoga pisma; pače su mi često navirale, bujale misli, predmeti i 
slike, no najednom se je sve ovo prekinulo; nastala je čudna praznina u 
duši i upravo ne mogoh više pojmiti u što sam se ono zamislio za vri- 
jeme dugotrajnog ritmičkog hoda. 

I eto sada, kada sam se napokon nakanio da ovo malo kratka vre- 
mena upotrijebim u neku vrstu razgovora s Vama, glava mi je prazna. 
Moguće je sredina tome uzrok: školska soba drvenih klupa (kano u 


4“ Majalis - Proljetni svibanjski izlet 

našoj crtaonici), a na tabli ih nekoliko - među kojima i Zechner - uče 
zapovijedi za bataljon. Izvana se čuju daleki zvuci ruskih pjesama i 
živahna svirka harmonike; pa mi se čini da slušam onog pijanog pje- 
vača iz Lovčevih zapisaka ili gledam mužika, gdje sav opojen pleše po 
taktu, nogom o zemlju lupa, kako se spušta, naglo diže i od vremena do 
vremena tužno krikne; kano da se u stanovitim momentima plesa sjeća 
svoje udaljene domovine. Svirka postaje sve živahnija, brža, pjev se 
bolje razabire; no zapravo o tome mi nije da pišem. 

Mene je sada zaokupio studij Nazora; a pošto znam koliko ga Vi 
cijenite 1 kako ćete se zanimati za svaku sitnicu iz njegova života, to ću 
Vam nešto malo o njemu ispripovijedati. No ponajprije bih Vam htio 
reći što je svratilo moju pozornost na nj. Dakle “ab ovo?! 

Čim sam prispio ovamo zalazio sam često u društva znajući da ću 
naići na raznovrsne ljude. Tako se i zbi. Uz Nijemce sa Sjevernog mora 
ima Poljaka i Ukrajinaca, te Švicaraca i Talijana. S posljednjima sam se 
uglavnom sprijateljio. Među njima je jedan slikar Rosetti, mojih godina, 
rođak velikog slikara Beatae Beatrix, a čini se da je baštinio etičke prin- 
cipe i njegovu slikarsku vještinu. Pokazao mi je svoje skice; iz kojih se 
na prvi pogled razabire silni talenat, a iz motiva koje bira, a također i iz 
njegova pripovijedanja se vidi kako ga interesiraju dublji problemi. 
Drugi jedan Talijan imenom Weirz, student etnologije na Ziiriškoj uni- 
verzi, famulus poznata profesora psihologije Freuda, a inače uvjereni 
ateista. S njim rado debatiram; zanimljivo je slušati njegove sasvim 
neobične nazore o etici, kulturi i čovjeku, te o bivstvu svega. 

Ovi Talijani se faktično doimlju čovjeka kao pandani jedne velike 
i stare kulture; kao intelektualci koje mi, odgojeni njemačkom kulturom 
slabo poznajemo. 

O našim ljudima bih Vam mogao više zla pričati, nego li lijepa. Sa 
sobom ponesu “razne izraze", koje cijela okolina nauči. A Muslimani 
ostaju vjerni sebi samima. Oh, /a triste histoire...!9 

No najviše me je razveselilo prijateljstvo s Ribarićem, Nazorovim 
prijateljem koga VI još iz univerzitetskih godina poznajete. Ne mogu 
reći da me je on upozorio na ljepote toga pjesnika; ali on je bio povo- 
dom da sam naumio Nazora prostudirati. Najzgodnija prilika! I pošto 
znadem toliko zanimljivosti iz života 1 iz djela toga hrvatskog velikana, 
osjećam upravo neku unutarnju potrebu da Vama, mome literarnom 


!5 Od početka 
'* O, žalosna povijest 

majstoru, nešto priopćim. Doduše referat će biti kratak jer zaista vre- 
mena sada nemam - (list ovaj pišem na mahove!) - no držim da se naši 
puti nisu raskrstili i da ću Vam moći doskora sve usmeno priopćiti. 

Vi ste jamačno opazili kako se je Nazor 
iza svoje Lirike počeo služiti novom tehni- 
kom. Ribarić ga je naime oko 1910. upozo- 
rio na Pascolija u kojega se slog riječi slaže 
s ritmom. Ukratko, Nazor je tada prekinuo 
sa starom školom i stao upotrebljavati Pas- 
colijevu tehniku. No pošto Nazor, kao i 
ostali Dalmatinci, ne poznaju prave nagla- 
ske riječi, naručio si je Broza, Ivekovića, 
Pavića i druge rječnike i stao studirati poput 
Hugoa i mnogih drugih pjesnika, jezik 1 
naglaske. Istom sada se je on zapravo zalju- 
bio u hrvatski jezik i uvijek misli kako bi se 
izdao kakav popularni rječnik koji bi na 
popularan način upozorio na jezične ljepote. 
O ritmici dosta i ako bih imao dosta pričati 
o ritmu iz /ntime no dok sve potankosti ne 
prostudiram neću da se nabacujem rastrganim fragmentima. 


Prof. Josip Ribarić 
zajedno je bio s Merzom 
na časničkom tečaju u 
Slov. Bistrici. Upoznao ga 
je i oduševio za djela 
Vladimira Nazora 


No sada dolazi tema koja će Vas, kao stara bibliotekara, osobito 
zanimati; a to je Nazorova biblioteka. Tu su uz rječnike, francuske anto- 
logije, Aida, Cavalleria rusticana, Faust, veliki Faust, koga za vrijeme 
cijelog svog života studira, Heineovi Nordsee (Talata u novim 
pjesmama) i - šta sam već davno zaključivao po /ntimima - Selma 
(Christus legenden). (O filozofiji se još ne dospjeh informirati). O nje- 
govoj narodnoj ideji možete već po Novim pjesmama da si stvorite sud, 
a i po onoj Život i Dva glada koje se odnose na Srbe. Doduše on to 
gleda sa mnogo višeg stanovišta nego li se je to do sada činilo. 

Često je govorio još prije rata kako Srbi uopće nemaju kulturna 
čovjeka, kao što bi to u nas bio Djalski koji bi proživljavao jednu dublju 
duševnu evoluciju, koga bi zanimali vječni problemi čovječanstva, 
nego u njih se sve sastoji u vanjštini, u sjaju poznavanja artizma i drugih 
tehničkih pomagala, kao što je to u Dučića. Potonjemu se divi kao 
umjetniku forme, a inače kao pjesnika ga ne cijeni osobito. Od vremena 
do vremena se ova dvojica dopisuju. Pa kad je već govor o njegovim 
poznanicima, to dolazite i Vi u obzir. Kad mu je onda - u ono slavno 

doba - donio Ribarić Luč s Vašom ocjenom Hrvatskih kraljeva, bio je 
sav ushićen i govorio “Ha, taj me je jedini do sada razumio". 

Noćca se spušta, valja skratiti. On živi gore u Kastvu u svojoj 
“turris eburnea",!" daleko od svijeta i njegova blata; kao pravi asketa 
(Dva glada, u Pjesnima ljuvenim pokazuje kako je seksualno netaknut). 
Rijetko, dva do tri puta godišnje silazi u Rijeku ili Opatiju. Njegova 
stara mati i sestra ga dvore. Profesor Šepić i Ribarić su još s njim. To je 
sve. Poslj ednji mu pomažu kod filoloških pitanja: recimo ona čakavska 
pjesma Žena zapušćena je uglavnom plod te dvojice. Čitajući sloven- 
skog pjesnika Ketlea čudili su se naime da čakavsko narječje, koje je 
upravo jambsko, nema zapravo jambskih pjesama (ističu se mekoćom). 
I tako se odlučiše da stvore prvu jambsku pjesmu čakavskog sadržaja. 
Najprije ju Nazor napisa u prozi i onda su dugo vremena na njoj kovali. 
(Slično je s Galeotom prije bilo!) 

Dakle: Nazor živi osamljeno, pravilno i dnevno šeće nekoliko sati 
u toj sjajnoj prirodi. S jedne strane se vidi Velebit, s druge Učka, a dolje 
more: Nazorovo more. Oslonjen na štap ide on ovuda; gleda kako se 
magle uz stijene veru i stane kod svake dolinice i svakog grmića u 
kojemu je najmanje jedan slavuj. I taj orkestar je - po Ribarićevu priča- 
nju - nešto izvanredno. Osim toga se je nedavno dogodilo da se je snijeg 
preko noći otopio, a onda najednom udarila bura tako da se je sva šuma 
kano kristal sledila. (Točan opis u Kristalnoj šumi). 

No netko drugi se je digao na tu “Planinu sanja" i toga diva polu- 
boga - poput Lohengrina - opet učinio običnim smrtnikom. To bijaše 
gospođa Browetova, žena dakle koju je poput slavuja u Notturnu (Nove 
pjesme) mamio, koju je u duši nazrijevao (kako veli u Pjesnima ljuve- 
nim) došla je. Žena je jednoga liječnika koji je naukovac. Osobite je 
inteligencije, zanima se za botaniku. S njom je Nazor šetao, katkada u 
prisustvu učiteljice Zahije, pače - čudo neviđeno! - Nazor ju je jedanput 
pozvao na ručak. I to je sve: o ljubavi jamačno nisu nikada govorili. No, 
ona kano da je također duboko osjetila tu ljubav, utekla je odavle na 
svoj otočić (Izgubljeni raj). Plod te duboke ljubavi su Pjesni ljuvene. 

Time završavam svoj kratki referat o Nazoru; kad ga budem cije- 
loga prostudirao, poslat ću Vam već plodove toga, no u glavnom budi 
rečeno da sam po Novim pjesmama vidio da je on mnogo toga stvorio 
za čim sam težio. 


!" Turris eburnea — Toranj bjelokosni. Starozavjetni biblijski izričaj iz knjige Pjesme nad pjesmama. 
Upotrijebljen u crkvenim Litanijama lauretanskim kao jedan od naziva za Blaženu Djevicu Mariju. 

Što se tiče njegove religije: tu je sličan Hugou. Silan optimista, 
duševni kontrast Kranjčeviću. “Na Vrhu" u Novim pjesmama on izriče 
svoju religiju. Za kršćansku etiku je dušom i tijelom, a silno štuje estet- 
sku stranu kulta Madonni, koji toliko uljepšava život Hrvata. Zato mu 
se 1 osobito dopada jedna Pascolijeva pjesma gdje je opisana svibanjska 
pobožnost. 

Jedva se još vidi... Vani brenčaju!* zvona “Ave Maria...", a ja Vas 
srdačno i prijateljski pozdravljam Hans 


Moriz i Tereza Merz 
Pečuh Slovenska Bistrica, 24. 5. 1916. 


Dragi roditelji! 
Jučer sam se već uselio u svoju sobu. Prilično je velika... Svako- 


dnevno večeram u gostionici obrok od jaja, rižu na mlijeku i slično... 
Već nekoliko dana sam bez svake vijesti. Što vi radite? 


Pozdrav od vašega Janeza 


Dr. Ljuba Maraković 
Sarajevo, Zemaljska vlada V./3 Slovenska Bistrica, 30. 5. 1916. 
+! Dragi gosp. Veliki, visoki čovječe! 

Pa to i sami znate, pismo Vam valja. Ergo, gratias ago...!? Ova 
karta je samo fragment misli - (sada uopće ništa ne mislim!) Naime, 
rado bih saznao da li ste štogod čuli o Richteru (iza tih zadnjih doga- 
đaja!). Ribarić je onda otišao (supermobiliziran) pa će moguće kao pro- 
fesor u Srbiju. Pričao mi o Nazoru da će skoro biti cijeli Pakao pre- 
veden. Spjevan je jedan romantički ep (Utva zlatokrila) i jedna 
Marchen-drama... Pjesama dosta. 

Mislim iza rata osnovati jedan hrvatski estetički list koji će saku- 
piti mlade talente. (I vi spadate među te.). Ja sam umro. Naime: Cogito, 
ergo sum, non cogito, ergo non sum!?" Srdačan pozdrav Hans 


!' Zvone 


' Dakle, zahvaljujem. 
? Mislim, dakle postojim. Ne mislim, dakle ne postojim. 

Lipanj 1916. 
(19 8. i 6 mj.) 


Ivan Merz na tečaju za časnike 


Moriz i Tereza Merz 
Pečuh Slovenska Bistrica, 9. 6. 1916. 
Dragi roditelji! 

Dani nam prolaze u ničemu. Nisam ni osjećao da živim. Ustajem, 
sve radim u snu, ne čitam gotovo ništa, ne mogu se uopće zadubiti... 


Što vi radite? Opet bih rado na nekoliko dana u Bosnu. Ipak, nema ništa 
od toga. Voli vas vaš Hannes 


Nikola Bilogrivić, stud. theol. 
Sarajevo Slovenska Bistrica, 16. 6. 1916. 
Dragi prijatelju! 

Na kartama Ti hvala. Na ispitima čestitam. Što se mene tiče imao 
bih vrlo mnogo s Tobom razgovarati i debatirati iako unaprijed znam da 
ćeš imati pravo. Želio bih da pročitaš Chamberlainov Grundlagen d. 
XIX. Jh.?' ito poglavlje Die Erscheinung Christi.** Zanimljivo dokazuje 
da Krist nije Židov po krvi. Vrlo zgodno napada Straussa te ima i vrlo 
mnogo zaista lijepih misli. 


2! Prijevod: Temelji 19. stoljeća. 
? Prijevod: Kristovo ukazanje 

Kako je meni u duši, sam ne znam; život nije u praksi tako jedno- 
stavan kao u teoriji. No svakako je silno zanimljiv. 

Čestitaj Čeliku? i drugima koji odslužiše Prvu misu i reci im nek 
nas ovdje ne zaborave. Gdje je Čelik sada? 


Pozdrav tvoj Hans 


Moriz Merz 
Pečuh Slovenska Bistrica, 20. 6. 1916. 


Dragi tata i prijatelju! 

Tvoja draga karta me jako veseli i zadovoljan sam kad od Tebe 
primam dobre savjete; bolje rečeno kad me razumiješ. Život uopće nije 
tako lagana stvar, ali radost se nalazi u posjedovanju želje za izdržlji- 
vošću. Stoga bih možda bio još sretniji kada bih došao u još teži životni 
položaj (ovdje živim kao kod kuće), kako bih mogao čeličiti dušu.... 


Pozdrav Ivan 


Ivan (prvi zdesna) s kolegama na 
oficirskom tečaju u Slov. Bistrici 


5 Mons. DRAGUTIN ČELIK (1894.-1958.) svećenik Sarajevske nadbiskupije. Postao biskup 1951. i 
upravljao Banjalučkom biskupijom kao apostolski administrator do 1958. kada je umro od posljedica 
komunističkih progona i zlostavljanja. Vidi više: https://www.biskupija-banjaluka.org/biskupi/dr-dragutin- 
celik-apostolski-upravitelj-od-1951-do-1958/ 

Srpanj 1916. 


(19&.i7mj.) 
Moriz Merz 
Pečuh Slovenska Bistrica, 20. 7. 1916. 
Dragi tata! 


Za tvoje prijateljske riječi zahvaljujem Ti čitavim srcem. Veseli me 
kod Tebe evolucija za spoznajom i mislima o Bogu i što kod Tebe mogu 
naći razumijevanje. Život uistinu nije tako jednostavan kako sam si ja 
to u svojim civilnim danima zamišljao; ipak tu leži izvjesna radost nad- 
vladavati protivštine. 

Nakon četiri dana 24. 7. 1916. ponovno se javlja i obavještava ga 
da odlazi na drugo mjesto gdje će nastaviti obuku: ,,Srdačno Ti zahva- 
ljujem za Tvoje drago pismo. Odavde putujemo oko 31. za Miirzzu- 
schlag. Ispit je već prošao, formalna stvar, dalje ništa. Sada mogu opet 
studirati svoje pjesnike i nakon desetodnevnog odmora to mi pričinja 
veliku radost. Pozdrav Hans.“ 


Nikola Bilogrivić, stud. theol. 
Bugojno Slovenska Bistrica, 30. 7. 1916. 
+! Dragi moj Nina! 

Zaista Ti rado pišem, a još radije s tobom razgovaram. Pisao bih Ti 
češće da sam raspoloženiji i da se ne bavim toliko sa samim sobom, a 
uz to je uvijek, pa i sada, u mojoj sobi galama pa se ne mogu sabrati. 
Imao bih Ti mnogo toga pričati jer je život i vlastito ja vječna knjiga, 
mnogo tajanstvenija i teža nego li ikoje filozofsko djelo. A život? Mogao 
bih Ti reći da si sretan jer ne živiš među ljudima. Istom sada se uvjerih 
da je život sve; izvor umjetnosti, poezije, filozofije, svega. A živjeti 
jedan veliki duševni život bez trunka egoizma i bez prirođenog straha, 
brate moj, je savršenstvo. Koliko li uviđam kako sam slab i kako ne 
radim po onim načelima za koja sam oduševljen. Moram se još boriti s 
predrasudama...“ 


** Svoja pisane poruke za vrijeme rata Merz nije mogao slati u obliku zatvorenog pisma nego na otvorenim 
poštanskim kartama kako su zahtijevali tadašnji vojni propisi. Kada je sadržaj poruke prelazio veličinu 
jedne karte on je nastavio na drugoj ili trećoj karti označivši ih rednim brojem. Koji puta se dogodilo da se 
koja od tih karata putem zagubila kao što se dogodilo u ovom slučaju gdje nedostaje nastavak poruke jer se 
druga karta zagubila. 

Dr. Ljubomir Maraković Slovenska Bistrica 
Sarajevo, Zemaljska vlada V./3 30. 7. 1916. 


+ Cher Monsieur! 


Nakon položene vojničke mature slavimo Kameradabschidsa- 
bend.** Prekosutra putujem na vojnu univerzu u Miirzzuschlag. Osta- 
jem mjesec dana, pa onda... Srdačan pozdrav Gefreiter" Hans 


Ivan (prvi slijeva) kao mladi časnik sa svojim vojnicima 


Cher Monsieur — Dragi Gospodine 
* Oproštajna drugarska večer 
"Gefreiter — vojnik, desetar, kaplar 

Na Vojnoj univerzi 


u Mirzzuschlagu 1 Lebringu 
1.8. 1916. - 13. 11. 1916. 


Vojna komanda poslala je Ivana na daljnje osposobljavanje za 
vojnog časnika na tzv. Vojnu univerzu koja je bila u Austriji, u Miirz- 
zuschlagu i Lebringu odakle se nastavio javljati svojim roditeljima i 
Drijateljima. Ostao je ondje tri i po mjeseca. 


Kolovoz 1916. 
(198.i8mj.) 


Moriz Merz 
Pečuh Miirzzuschlag, 1. 8. 1916. 


Dragi tata! 

Ako si želiš načiniti predodžbu o našem životu ovdje, ne nalazim 
bolje usporedbe nego s Akademijom. U pola 6 s. svakodnevno buđenje, 
u 7 s. se izlazi doduše gotovo uvijek bez oružja. Za one koji imaju 
oružje obrana dobiva zadatak i vodi druge do mjesta, preostali gledaju i 


kritiziraju. Pozdrav Hans 
Dr. Ljubomir Maraković Miirzzuschlag, 21. 8. 1916. 
Sarajevo, Zemaljska vlada V./3 2009 m. visine 


+! Carissime! 

Na prvi pogled izgleda ovaj list kao kakva trgovačka opomena radi 
neplaćenog duga; no “kao što vino u lijepu peharu ne mora biti dobro", 
kako bi rekao sv. Augustin, tako se ni po vanjštini ne smije nikada 
zaključiti na sadržaj. - Ja bih najradije sada uzeo svu svoju dušu 1 isti- 
snuo iz nje svu množinu i puninu slavnih melodija; pjevao bih da znam 
pjevati, vikao bih od veselja; ne, najbolje je skrušeno se pomoliti Onoj 
najljepšoj, Onoj punoj svjetla i boja, punoj nebesko-sjajne prozirnosti 
Danteovog neba. A znate li gdje sjedim; razumijete li ovaj predgovor? 
No to vani huje bijesni vjetri, frcaju oblaci kano zmije, a “Eisschaneri? 
su tu i tamo na brdima. Gore sam u planini u domaji Burnsa i Nazora, u 
kolijevci Mahometova pjeva (Goethe!) 1 svih genija. 

Ispod mene strše stijene do 1500 m duboko, a kad ih sunce obaspe 
- uh, da znate kako sam velik; cijeli titan - vrletne i kao snijeg bijele 
stijene prostiru se tad pod nama 1 cijela panorama brda i dolina pokaže 
se sa svojim jakim sjenama. A kad se dolje u daljini magle stanu poput 
mačke brdima oblizivati i nesvjesno izgovore usne riječi “Dante... 
Ovdje smo na vježbi. Prošli smo opasnih mjesta. Tu noćimo. Sutra 
idemo natrag u Miirrzuschlag. 

Mnogo sam skupio materijala. Studirao sam Nazora pa sada me 
interesiraju estetska pitanja: Psalmi - Whitman - Rodin. Ovdje sam do 
prvoga, onda idem u Lebring itd. Stipe Filipović me je pohodio. Sad će 


i on na frontu. Hans 
Moriz Merz 

Pečuh Miirzzuschlag, 23. 8. 1916. 
Dragi Tata! 


U nedjelju 27. putujemo svi u Graz na praktičan ispit. To traje do 
4. 9. Tek ću ovdje saznati ostajem li još 2 mjeseca u Miirzzuschlagu.... 


Pozdrav Janez 


Tereza Merz 
Banja Luka Lebring, 7. 9. 1916. 


Draga mama! 

Dospjevši ovamo, ostajem najmanje dva mjeseca, ipak vrlo je vje- 
rojatno da ću ostati još i dulje. U baraci imam svoju vlastitu sobu, svo- 
jeg kolegu, jedem krasno. S pretpostavljenima sam na ti i činim što 
želim. Za mene gotovo da i nema ništa za raditi. Ima izgleda za dopust. 
Obavijestit ću te već pravovremeno. Pozdrav Hans 


Moriz i Tereza Merz 
Pečuh Lebring, 15. 9. 1916. 


Dragi roditelji! 

Nadam se uskoro na dopust. Dobit ću ljetni dopust i tada ne mogu 
doći direktno u Pečuh, već ću to pokušati iz Banja Luke. U Beč ću tako- 
đer putovati na upis. Novac ne trebam sada! Moja soba je već namje- 


štena, imam dva poslužitelja na raspolaganju, svakodnevno pijem mli- 
jeko ili čokoladnu kavu itd. Dakle, mali “hohštapler'. Zdravo! Hans 

Listopad 1916. 
(19g.i10 mj.) 


Moriz i Tereza Merz 
Pečuh? Banja Luka, 8. 10. 1916. 


Dragi roditelji! 
Pišem Vam još nekoliko redaka prije odlaska. Ovdje su me njego- 
vali djed i baka? i išlo mi je vrlo dobro. Sada idem za Beč, ali nemam 


nade da će me upisati. Svejedno. Pri povratku ću vas nastojati posjetiti 
u Pečuhu... 


Moriz Merz 
Pečuh Lebring, 9. 10. 1916. 


Dragi tata! 


Obučavamo regrute i inače ništa. Ako bi dolazio ovamo, mogao bi 
mi ishoditi dopust. Do 15. studenog nema izgleda za izići van. 


Pozdrav Janez 


Nikola Bilogrivić, stud. theol. 
Sarajevo Pečuh, 22, 10. 1916. 
Dragi Nina! 

U Beču sam vidio naše đake. Još ih ima nekoliko. Slabo žive. Upi- 
sati se ne mogoh, ali si kupih skripta pa pomalo učim. (Pripustit će me 
ispitu i bez semestra). Ovdje Ti je krasna crkva (razglednica), a iznutra 
je sve iz mramora i zlata, sva ukrašena slikama. Pače ima jedna slika 


gdje se sveti Ladislav moli Mariji prije no će ,,pobijediti“ Hrvatsku. 
Kad će Tebi Mlada misa? Ja ću ovih dana kući. Pozdrav Čeliku i Tebi! 


Hans 


2 Tijekom rata Merzov otac vršio je službu na vojnoj željeznici u Pečuhu. Ivanova majka ga je koji puta 
posjećivala. U mjesecu listopadu Merz je dobio dopust od mjesec dana koji je proveo u Lebringu, Beču, 
Banjoj Luci i Pečuhu, svagdje po tjedan dana. 

? Kako roditelje nije zatekao u Banjoj Luci kad je došao na dopust, odsjeo je kod djeda i bake s majčine 
strane koji su također kao trgovci živjeli u Banjoj Luci. Merzov djed zvao se Ignatz Mersch. 

Studeni 1916. 
(19g.i1l mj) 


Nikola Bilogrivić, stud. theol. 
Sarajevo Banja Luka, 2. 11. 1916. 
+! Dragi Nikola! 

Hvala Ti na Tvojoj jurističkoj karti; no ,,osobito mi je žao“ što me 
nije zatekla kao juristu, nego kano filozofa. Opet sam prešo s magarca i 
uzjahao na starog ždrijepca. Izrabio sam ovu frontalnu priliku te je 
majka šutke privoljela na filozofiju. Eto, sad sam zadovoljniji i već sam 
se u poslu toliko zahuktao da ne mogoh pročitati radi slabih očiju ni 
Tvoju kartu — kaligrafsko remek-djelo. No Tvoje savjete ću uvijek slu- 
šati jer su me uvijek potpuno zadovoljili. Kad bolje promislim, baš ste 
vi teolozi ,,vraški ljudi“. Scheebena?* sam pače zavolio; i ja bih onako 
živio da sam sam. Već se donekle veselim na Lebring, tu si mogu sam 
urediti sve i ne moram toliko aktivno dolaziti u doticaj s ljudima kao 


ovdje. Zdravo! Hans 
Moriz Merz 

Pečuh Lebring, 11. 11. 1916. 
Dragi tata! 


U 26. maršbataljun nisam bio raspoređen i zato ću sada sudjelovati 
u skijaškom tečaju u Austriji — Seewiesenu. Stoga sam u sigurnosti. 
Tamo ostajem vjerojatno do Nove godine. Pozdrav Hans 


Nikola Bilogrivić, stud. theol., 
Sarajevo Lebring, 13. 11. 1916. 
+! Dragi Nikol“o“! 

Na Tvojim Ti kartama hvala. Ne ljuti se, ako ih opet nazovem 
savjetima jer za me cijeli ustroj svijeta, sva ta divota znači savjet, a 
kamo li neće biti fragmenti neke ideje — kako ih sam zoveš — koje 
su excerpt onog Genija što vlada u bivstvu. Kada će Ti biti Mlada 
misa? Brzo javi, ako znaš. Putujem 14. 11. na Skykurs (pet tjedana) u 
Seewilesen. Pozdrav Hans 


% MATTHIAS JOSEPH SCHEEBEN (1835. -1888.) bio je njemački katolički teološki pisac, svećenik i 
mistik. Scheeben je studirao na Papinskom sveučilištu Gregoriani u Rimu i živio u Collegiumu Ger- 
manicumu. Zaređen je za svećenika 1858. Merz je još od 1914. čitao njegova duhovna djela i našao je u 
njima mnogo duhovne koristi. 


86 


Na skijaškom tečaju u Seewiesenu 
u Austriji 


Nakon završene obuke u Miirzzuschlagu i Lebringu, Ivan je upu- 
ćen od Vojne komande na skijaški tečaj u Seewiesen gdje je ostao do 
kraja godine. Nakon završenog tečaja bio je osposobljen za planinskog 
skijaškog vodiča te je vodio čete na položaje i natrag. 


Tereza Merz 
Banja Luka Seewiesen, 16. 11. 1916. 


Predraga mama! 


Ovdje je prekrasna zima. Ovdje su 2000 metara visoka brda i naš 
gradić koji se sastoji od dvadesetak kuća 1 jedne crkve, leži u jednom 
uobičajenom klancu. Snijeg je posvuda i samo snijeg 1 cijeli smo dan na 
svježem zraku i skijamo. Objedujemo u jednoj gostionici i dobivamo 


puno hrane. Pozdrav Hans 
Moriz Merz 

Pečuh Seewiesen, 23. 11. 1916. 
Dragi tata! 


Danas sam saznao da se odavde više ne vraćamo u kadar (sijelo 
čete), nego oko Nove godine direktno odlazimo na bojište. Stvar ipak 
ne treba primiti tako tragično jer je nastupila južina i već se nekoliko 
dana nismo pokrenuli i osim toga morat ću ići na popravak zubi i stoga 
ću vjerojatno do sredine veljače, II. kursa ostati ovdje. Na bojištu 
nećemo doći direktno na vatrene linije, nego ćemo direktno biti podre- 
đeni jednoj četi u zapovjednoj regimenti. Dakle, to nije ništa pogi- 
beljno... Pozdrav Hans 


Nikola Bilogrivić, stud. theol. 
Sarajevo Seewiesen, 23. 11. 1916. 
+! Dragi prijane! 

Već bih se rado s Tobom porazgovorio; nakupilo se je materijala u 


pogledu moderna društva i seksualnih perverznosti da bi Te jamačno 
zanimalo. Neću da Ti sada o tom pišem jer sada možda proživljavaš 

najdublju fazu svoga života... Ovdje je dosta studeno mjestance; no 
snijeg je okopnio pa nemamo nikakva posla. Dobio sam Luč 1 čitao o 
onim zanimljivim frakcijama?! u koje se cijepa naš pokret.?* Dospiješ li, 
mogao bi mi navesti razloge zašto Vi niste uz Domagoj? u onim nave- 
denim pitanjima u Luči! Sretno! Hans 


Ivan (drugi zdesna) s banjalučkim kolegama 
u Seewiesenu, studeni 1916. 


Prosinac 1916. 
(20 g.) 


Tereza Merz 
Banja Luka Seewiesen, 6. 12. 1916. 


Draga mama! 


Jučer navečer si sigurno puno mislila na mene kako bi rado glu- 
mila sv. Nikolu. Ipak, upravo jučer je došla jabučna pošiljka koja mi je 


3! Podjele-frakcije u Hrvatskom katoličkom pokretu započeo je Petar Rogulja svojim člankom Pred zoru 
objavljenom u Luči 1916./1917. 

** Hrvatski katolički pokret 

33 DOMAGOJ“ - Društvo katoličkih studenata u Zagrebu (dio Hrvatskog katoličkog pokreta). Osnivanju 
“Domagoja prethodilo je Hrvatsko katoličko akademsko društvo (dalje HKAD) ,,Hrvatska“ koje su 
utemeljili hrvatski studenti 1903. u Beču. To je društvo organiziralo 1906. sastanak Hrvatskog katoličkog 
đaštva odnosno zbor hrvatske katoličke mladeži na Trsatu. Na tome sastanku donesena je odluka da se u 
Zagrebu osnuje HKAD pod nazivom ,,Domagoj“. Društvo je osnovano 10. studenog 1906. u Zagrebu a ime 
Domagoj“ dao mu je dr. Fran Binički, hrvatski svećenik i povjesničar. Ime je izabrao zbog simbolike koje 
je nosilo: knez Domagoj bio je odlučan i nepokolebljiv borac i branitelj svoje vjere i svoje domovine. U 
razdoblju samostalnosti hrvatskih vladara knez Domagoj oslobodio je Hrvatsku od franačke vlasti, a u 
vjerskom i kulturnom životu Hrvata pridonio otrgnuću od bizantinskog utjecaja i potpomogao čvršće 
vezivanje hrvatskoga naroda uz katolicizam i Rim. 


88 


djelomično nadoknadila Nikolinje kod kuće. Osim toga, sinoć sam bio 
kod nas u menzi na društvenoj večeri s damama i bilo je vrlo zabavno. 
Nakon dobrog jela došao je punč, pivo i rakija. Puno se pjevalo. Kad 
sam već u 2 sata u noći legao u krevet, došao je cijeli odred s violinama 
i glasovima i pjevao je serenadu zastavnikovoj supruzi. Pozdrav Hans 


Nikola Bilogrivić, stud. theol. 
Sarajevo Seewiesen, 6. 12. 1916. 


Dano na dan Sv. Nikole, svome drugu Nikoli! 

Dakle čestitam! Tvoju trilogiju primih; prijašnje karte su se zagu- 
bile. Upravo mi je žao — (Samo se po sebi razumije!) Onaj Roguljin* 
članak me je zaista začudio;** znao sam već davno da ima razlika i da su 
se neka politička pitanja uvukla u našu stranku u kojoj, po mom mnije- 
nju, ne bi smjelo biti političkih pitanja. Mislim da je to najveća rana u 
našoj historiji što je svaki čovjek političar. Odakle bi bila inače tolika 
nesloga koja je uzrokovala slom hrvatskog kraljevstva pa se kao sumnja 
uvukla u današnji javni život. Upravo kao sumnja; jer se trajno hoće da 
uvuče i u naš Pokret* i da ga još u mladosti podgrize. Mislim da se toga 
treba više čuvati nego svih naših vanjskih neprijatelja. Našem Pokretu 
je glavna zadaća, kako je to Varga tako lijepo znao reći, stvarati ljude 
koji proživljuju duboko život (koji, kako Ti rekoh, je izvor svakoj grani 
prave kulture.) 

Moj Ti je život — brate — vrlo čudan. Ljut sam na svoju nespretnost. 
Tu se je sinoć u ime Nikolinja pjevalo i pilo, pa onda jurišalo na moju 
sobu; u đumbusu me izbacili iz kreveta, prevrnuli sobu da je krevet bio 
prevrnut, slamnjača na hodniku itd. Eto u kakvoj sredini živim pa se ne 
mogu pravo ni sabrati. 


** PETAR ROGULJA, (Sarajevo 1888.-1920.), hrvatski političar, novinar. God. 1912. diplomirao je pravo 
u Zagrebu, gdje je od 1907. bio član Katoličkog akademskoga društva Domagoj, surađivao u časopisu Luč 
i zastupao ideje o ujedinjenju južnoslavenskih naroda unutar Austro-Ugarske Monarhije. God. 1911.—12. 
studirao je ekonomiju u Miinchenu. Od 1913. bio je član Hrvatskoga katoličkog seniorata. Uređivao je 
Riječke novine (1913.—14.), Novine (1914.—16.) i Narodnu politiku (1919.), u kojima se izjašnjavao za 
jugoslavensku orijentaciju Hrvatskog katoličkog pokreta. Sudjelovao je u radu Narodnoga vijeća SHS. Bio 
je jedan od osnivača i prvi predsjednik Hrvatske pučke stranke (1919.). 

3 Roguljin članak Pred zoru objavljen u Zuči 1916./1917. značio je početak podjele među hrvatskim 
katoličkim laicima i politizaciju Hrvatskog katoličkog pokreta (HKP). U tome članku Rogulja donosi novi 
program Hrvatskog katoličkog pokreta u kojem zastupa ideje jugoslavenstva te politizaciju samoga HKP-a. 
Tome su se Merz i mnogi drugi članovi HKP-a energično suprotstavili. 

% Pokret“ odnosi se na Hrvatski katolički pokret 

Veliš mi da Te se sjetim u molitvi. Jednom sam to istom učinio kod 
sv. Pričesti, a inače kako sam vidiš ne mogu da se zadubem. Imam raz- 
mjerno dosta slobodna vremena pa radim samo francuski. Ta to je više 
mehanički rad i ne mora se mnogo razmišljati. Priroda je tu sjajna. 
Penjemo se u visine od 1700 m pa gledamo ispod sebe kako maglena 
mora pokrivaju zemlju, a vrhunci kao otoci i poluotoci iz nje izbijaju. 
Ljudi sa svojim životom tu u njoj prebivaju upravo kano ribe. Rado 
gledam tu maglu; uvijek mislim da sam na moru i čekam hoće li iz 
daljine izbiti kakav parobrod. Dani snježni — tužno zimno... Ne znam da 
li ću za Božić u Banja Luku ili jedno 400 km sjevero-zapadnije. Što radi 

Celik? Pozdravi ga! Brzojavi mi dan Prve sv. Mise! 


Zdravo! Hans 


Dr. Ljuba Maraković, Zemaljska vlada V./3 
Sarajevo Seewiesen, 8. 12. 1916. 


+! Dragi G. P.137 
Šaljem Vam Dr. Heiland od Hansa Steigera (ovdje je sa mnom 


dobrovoljac!). Volio bih znati što sudite o tome djelu. Ja još živim. Šta 
velite za onaj “grozomorni" Roguljin članak? Pozdrav Hans 


Dr. Ljuba Maraković, Zemaljska vlada V./3 
Sarajevo Seewiesen, 13. 12. 1916. 


+! Dr! 


Slobodno je vrijeme pa se može pisati. Istom sam danas zapravo 
našao pravo vrijeme da temeljitije pročitam Vaš list. Velite, da mislite 
reformirati Prosvjetu ili eventualno osnovati kakav novi list. Ne znam, 
da li sam Vam već rekao, da i Nazor na tome radi pa bi bilo zgodno 
dogovoriti se s njime. Po Ribarićevu pričanju trebao bi ovaj okupiti oko 
sebe sve talente (bez razlike stranaka!) itd. Pozdrav Hans 


"" GLP. - Gospodin Profesor 

3* Roguljin članak ,,Pred zoru“ objavljen u Luči 1916./1917. naviješta skretanje Hrvatskog katoličkog 
pokreta od izvornih ideja biskupa Mahnića, utemeljitelja pokreta. Ovo se skretanje sastojalo u politizaciji 
samoga pokreta te u prihvaćanju jugoslavenstva kao i drugih ideja, a što je izazvalo veliku reakciju i 
protivljenje kod mnogih članova pokreta. I sam Merz, koji je tada bio još na bojištu u Italiji, suprotstavio se 
Roguljinim idejama iznesenima u tom članku. 

Moriz Merz 
Pečuh Seewiesen, 14. 12. 1916. 


Dragi tata! 


Za Božić dolazim na petodnevni dopust u Banja Luku. Pošalji 
mi ovamo putni plan (23. — 28.) U mojoj sobi je peć. Do viđenja kod 
Stare. Pozdrav Janoš 


Dr. Ljuba Maraković, Zemaljska vlada V./3 
Sarajevo Seewiesen, 17. 12. 1916. 
Dragi Gospon! 

Već sam se dugo odlučivao, da još jednom pročitam Vaše pismo pa 
da Vam odgovorim pa nisam dospio ni sada. Vječna muka, posao, 
zabava, da se čovjek ne može ni pošteno pomoliti. Da, bol, muka, to je 
što život ore i prodire; što ga hrani. Ona je izvor svega; cijelog kultur- 
nog rada, a ona jedina stvara pravu umjetnost. Umjeti živjeti — savoir 
vivre ili mudrovati, kako stari nazivaju — više je od svake poezije; a 
ljudi, koji znadu da vode dubok, velik život, najveći su pjesnici, a poe- 
zija izražava i nalazi smisao tome velikom životu. Ne znam da li me 
razumijete; no pomislite na težak i herojski život svetaca koji su samo 
živjeli, a nisu možda ni čitali ni pisali. Dočim su vatesi — pjesnici našli 
onaj duboki smisao toga života i poput proroka otvorili puteve genera- 
cijama (Dante).““ — Dosta malo čitam; cijeli dan sam na skijanju i 
vozimo. Dosta naporan posao, a uz to zubobolja gnjavi — pa u ovom 
dosta teškom životu dolaze mi na um Sainte Beuve-ove riječi: 

»Buka i sreća bez imena što ga se udiše sa zrakom 

često ih se osjeća bolje na svome putu potrebnom 

i čak pod mirom duša se budi i pjeva.“ 

Mjestance gdje sam jest tisuću metara visoko, s 15 kuća i crkvicom 
na humku. Brda naokolo pokrivena snijegom, a divokoze se veru po 
strmim stijenama. Svijet krasan; obitelji plodne. 


Srdačan poz. Hans 


? Za Božić te godine Ivan je stvarno dobio dopust te je ujedno sudjelovao na Mladoj misi svoga prijatelja 
Nikole Bilogrivića koji je prije toga bio zaređen za svećenika. Po povratku istoga dana Ivan se odmah javio 
majci. 

% Ove je misli Merz detaljno razradio u svome prvom objavljenom članku Novo doba koji je izišao u 
časopisu Luč nakon završetka rata 1919. U njemu je sažeo svoje duhovno iskustvo koje je zadobio tijekom 
boravka na bojištu. (Vidi: 1. Merz, Novo doba, Luč, br. 9-10, 1919., str. 210-214. — Članak je ponovno 
objavljen u: 1. Merz, Sabrana djela, 2. svezak, Zagreb 2011., str. 17-22.) Iste misli Merz je počeo zapisivati 
u svome Dnevniku od 17. 12. 1916. i dalje.. 

Tereza Merz 
Banja Luka Seewiesen, 28. 12. 1916. 


Draga majko! 
Sretno i zdravo prispio“'. Divno je vrijeme i bez snijega. Ništa ne 
radim... 


Nikola Bilogrivić, stud. theol. 
Sarajevo Seewiesen, 28. 12. 1916. 
Dragi Nina! 

Kako su odavle već mnogi krenuli na Tirol, to Te molim da bi - u 
slučaju da mi se što “desi - uzeo moje dnevnike koji se nalaze u mom 
pisaćem stolu (s lijeve strane, srednja ladica!), a numerirani su crvenom 
tintom od I. - VIII. Dakle “des1" li se štogod, poklanjam Ti ih pa ih 
možeš onda s Marakovićem listati. - Uvjeren sam da ćeš naći uz mnoge 
maturalne djetinjarije 1 lijepih ocjena djela, te u zadnjem (VIII.) osjetiti 
možda dah jedne nove epohe u mome životu. 


Pozdrav za sada Hans 


Banjaluka C. ik vojnidi kolodvor 
K. u. K. Milidr Bahnhof 


Većina poštanskih dopisnica koje je Ivan slao roditeljima, posebice majci, bile 
Su upućivane na ovu adresu. Merzov otac, inače austrougarski oficir, vršio je 
službu šefa željezničkog kolodvora. Na istoj dužnosti proveo je za vrijeme rata 
neko vrijeme na vojnoj željeznici u Pečuhu u Mađarskoj. 


“! Povratak s Božićnog dopusta iz Banja Luke 
# Ivan ovom riječju ,,desi“ misli na eventualnu smrt budući da je odmah idući mjesec poslan izravno na 
talijansko bojište. 

ILA 


Na talijanskom bojištu 
Alpe - Dolomiti 


Pri d dioda # 


Dosso del Fine u Dolomitima gdje je Ivan boravio početkom 1917. 
na službi i gdje je dobio naziv »Borac s bijelih planina« 


Nakon obuke koja je trajala cijelu 1916. g. i koju je obavljao u 
raznim mjestima Austrije, godinu 1917. kao i 1918. Ivan je proveo na 
talijanskom bojištu. Iz njegova javljanja roditeljima kao 1 prijateljima 
dr. Lj. Marakoviću i vlč. N. Bilogriviću, te iz njegova Dnevnika, 
možemo do u detalje rekonstruirati njegovo kretanje i boravak na 
bojištu, kako mu je ondje bilo, što je točno radio itd. U ovoj 1917. 
godini Ivan je uputio svojim roditeljima najviše poštanskih karata: 
ukupno 436 karte. Razlog tako velikom broju bio je ovaj: Ivanov je otac 
i ovu godinu bio na službi na vojnoj željeznici u Pečuhu u Mađarskoj 
pa je Ivan javljajući se majci u Banju Luku uglavnom isti sadržaj na 
drugoj karti slao i ocu u Pečuh. Ivan se sada nalazio na bojišnici, iako 
ne na prvoj liniji, nego više u pozadini, ali ipak stalno je bio u smrtnoj 
opasnosti zbog granatiranja. Da bi umirivao roditelje javljao im se stoga 
skoro svakoga ili svakoga drugoga dana da je živ i da se ne brinu itd. 

Kada se razvrstaju ove karte prema datumima po mjesecima onda nje- 
gova javljanja roditeljima tijekom 1917. godine izgledaju ovako: 

Siječanj 44 karte; - veljača 44; - ožujak 43; - travanj 25; - svibanj 
30; - lipanj 35; - srpanj 40; - kolovoz 24; - rujan 53; - listopad 42; - stu- 
deni 4; - prosinac 42, ukupno: 436 karata. Ovima treba pribrojiti poštan- 
ske karte koje je uputio dvojici svojih prijatelja dr. Lj. Marakoviću i vlč. 
N. Bilogriviću, a većina ih je objavljena u ovome svesku. 

Nije bilo moguće objaviti sve karte roditeljima u ovom izdanju 
njegove korespondencije. Mnoge od tih karata, pogotovo one upućene 
majci, govore o svakidašnjim potrebama, pogotovo što se tiče hrane. 
Zanimljivo je da je pošta dosta dobro funkcionirala pa je Ivan 1 na 
bojištu od kuće dobivao pakete s hranom i drugim potrepštinama. Od 
svih karata upućenih roditeljima izabrane su samo neke iz kojih se može 
doznati općenito Ivanovo stanje što se tiče njega osobno, ali i zanimlji- 
vosti o tijeku vojnih operacija na bojištu. S bojišta je Ivan mogao pisati 
samo otvorene karte, a ne zatvorena pisma. Kad je sadržaj prelazio 
prostor jedne karte, Ivan je nastavio pisati na drugoj karti označujući 
njezin redni broj. To se je osobito odnosilo na dopisivanje s dr. Lj. 
Marakovićem i vlč. N. Bilogrivićem. Stoga, ako čitatelj susretne duži 
tekst pisma, treba imati u vidu da se radi o tri ili četiri poštanske karte 
poslane u isto vrijeme, a predstavljaju jednu cjelinu. Nažalost, neke su 
se karte iz takvih serija zagubile, no većina je stigla na odredište. 

Na svojim kartama roditeljima Ivan piše uglavnom o vedrijoj strani 
svoga boravka na ratištu izbjegavajući spominjati one neugodne situa- 
cije koje su mu uzrokovale nerijetko teškoće i trpljenja. Međutim, svo- 
jim prijateljima piše ipak realnije i spominje i onu drugu stranu svoga 
boravka na ratištu. Da bi se dobila potpuna slika Ivanova boravka na 
ratištu treba ove njegove karte čitati zajedno s Dnevnikom iz toga 
vremena u kojem veoma realno opisuje sve poteškoće svoga boravka 
na ratu. 

Imao je mogućnost i vremena čitati osim časopisa i knjige pa svo- 
jem profesoru dr. Marakoviću piše uglavnom o književnim temama kao 
i o prilikama u Hrvatskom katoličkom pokretu. Sa svojim prijateljem 
vič. Nikolom Bilogrivićem, sada već mladim svećenikom (koji je zare- 
đen za Božić 1916., a Ivan mu je bio na Mladoj misi), Ivan raspravlja o 
teološkim temama te diskutira o pitanjima duhovnog života opisujući 
mu svoje duševno stanje. Kroz te tekstove, posebice kroz njegov Dnev- 
nik iz toga razdoblja, možemo pratiti njegov duhovni razvoj. U prvim 

mjesecima nastao je i tekst koji je nakon rata 1919. g. objavio kao svoj 
prvi tiskani članak pod naslovom Novo doba. U njemu donosi pod 
duhovnim vidom plod svoga ratnoga iskustva i razmišljanja o svemu 
što je proživljavao tih mjeseci na bojištu. O istoj temi tih mjeseci piše i 
u svome Dnevniku te u svojim javljanjima dr. Lj. Marakoviću 1 vlč. N. 
Bilogriviću. 

U prva tri mjeseca 1917. g. Ivan nije vodio Dnevnik, ali je poslao 
dosta poštanskih karata svojim roditeljima 1 prijateljima tako da se lako 
može rekonstruirati njegov boravak na bojištu u tom razdoblju. Tome 
mnogo pridonosi i veoma važan tekst njegova prijatelja s talijanskog 
bojišta dr. Šime Cvitanovića koji je objavio o desetoj obljetnici smrti 
Ivana Merza 1938. g. u Hrvatskoj prosvjeti pod naslovom: ,,Borac s 
bijelih planina“.! 

Na svakoj poštanskoj karti Ivan je stavljao 1 svoju vojnu adresu 
koja se povremeno mijenjala ovisno kamo je bio poslan na službu. 
Jedna od tih adresa glasila je: Hans Merz, Kdt. Asp. desbh 2, Fp. 369, 
K.u.k. J R 22, Bergfiihrer. 

Za spomenuti je da je Ivan za svoj potpis svoje ime pisao u razli- 
čitim varijantama. Uglavnom se potpisivao svojim krsnim imenom 
»Hans“, ali ga je često pisao 1 u hrvatskim inačicama ili u prijevodu na 
drugim jezicima: Ivo, Ivica, Ivan, Janez, Janoš i dr. 


Siječanj 1917. 
(20 &., I mj.) 


Dr. Ljuba Maraković 
Sarajevo, Zemaljska vlada V./3 Dosso del Fine, siječanj 1917. 


Dragi Ljuba! 

Suviše mi službeno zvuči naslov “Gospodine profesore", pa uzeh 
drugi jer znam da se nećete ljutiti. Vaše lijepo i izlinirano pismo (vidi 
se, da je u kancelariji pisano!) zaista me je obradovalo_? (...) 


! Šime Lukin, Borac s bijelih planina. U: Hrvatska prosvjeta, br. 9/10, str. 331-337. Članak je ponovno 
objavljen kao prilog u Dnevniku Ivana Merza u njegovim Sabranim djelima, svezak 4., Zagreb, 2014., str. 
242-252. 

?* U nastavku Merz piše o svome kolegi pjesniku Steigeru koji je napisao poemu Lux Heilland o čemu je 
Maraković dao svoje mišljenje koje Merz prenosi pjesniku. Taj smo stavak izostavili jer se ne odnosi 
izravno na Merza koji je u ovome slučaju bio samo posrednik. 

Ovdje imamo zapravo dosta slobodnog vremena, ali raditi ne mogu 
kako bih htio jer nisam sam u sobi; a uz to momci vječno ulaze 1 traže 
savjete. Češće odsjede po cijelo po podne, dimeći iz lule, pa pričaju 
kako je bilo u staro doba i pjevaju - bolje reći gude bez gusala starinske 
narodne pjesme o Musi Kesedžiji i Kraljeviću Marku. Nađe se među 
njima katkad Ture*, pa čuvši kako je Marko ubio Musu, prekida ljutito 
pjesmu govoreći: “Jok, nije to tako bilo." Većinu vremena sam potrošio 
na učenje francuskih riječi pa nisam dospio čitati kakvih umjetničkih 
djela. Zapravo to i moram jer ne znam da li Vam rekoh da su roditelji 
pristali - silom prilika! - da studiram romanistiku i germanistiku. 

Ovaj članak što Vam ga prilažem“ pisan je “vlastitom krvlju" (da se 
tragično izrazim). I sam znadem da je suhoparnim i lošim stilom pisan 
i da bi se ta tema morala mnogo dublje proraditi. Htio sam sve ovo ilu- 
strirati i oživjeti Danteovim stihovima jer je on jedini pjesnik što je 
posvema razumio smisao boli, ali nemam nikakvih knjiga pri ruci, a za 
takvu temu treba mnogo predradnji. Vremena za to nema. To sam napi- 
sao jer sam jednostavno morao. Cijelo vrijeme sam bio kao u nekakvom 
ludilu; morao sam samome sebi tumačiti po hiljaditi puta smisao života 
kad sam doživio kako se je jedan vojnik srušio s vrletne stijene u ponor 
i ostao mrtav, te kada sam šuteći morao gledati kako ovo “kulturno, 
emancipirano" doba ljude za kolac vješa. 

Pomisao da bih mogao svaki čas na frontu i tamo se patiti 1 možda 
i poginuti, pospješila je taj rad. Morao sam se pošto poto snaći u tom 
svijetu i opravdati si, ili bolje reći sam sebi dokazati da je sve dobro i 
razumno zato što opstoji. Onaj duševni nemir i neki nesvjesni strah pred 
smrću me je bar za sada ostavio (ili si to umišljam) i sve podnosim 
upravo rado ili bolje reći dragovoljno. Tim člankom sam se izmirio za 
sada sa sudbinom. Do sada sam imao razmjerno vrlo mnogo sreće. 
Suljić je već otišao u polje, a ja sam se izvukao iz Marschkompanije. Iz 
ovog kursa su neki dan već stali polaziti u Bozen, a za Bošnjake još 
ništa nema. Vidite, 1 odviše imadem sreće. Spreman sam svakog časa, a 
Bogu hvala ništa ne dolazi. 

Utvu zlatokrilu sam pročitao prije 2-3 mjeseca pa se sjećam da sam 
našao dosta tehničkih nedostataka. Inače je za nas zaista krasna stvar, a 
što je glavno prvi pravi romantičko-idilički epos. Trebalo bi napisati 


3 Musliman (Bošnjak) 

“ Bio je to rukopis njegova članka ,,Novo doba“ što ga je Merz objavio 1919. u časopisu Zuč kao svoj prvi 
tiskom objavljeni članak. U članku Merz opisuje svoje duhovno-religiozne spoznaje do kojih je došao 
tijekom svoga sudjelovanje na bojištu Prvoga svjetskog rata. 

kakav esej o Nazoru; šteta je da se istom naši velikani upoznavaju 
poslije njihove smrti. Ljude naših dana* sam također čitao, ali nisam 
dospio da prođem sva ona djela koja ste izabrali za primjer. Ne mogu 
Vam stoga reći sud, samo Vas molim da mi pošaljete Prosvjetu kad 
izađe drugi dio i pozdravite Čičića, pa neka mi pouzećem spremi Vašu 
misao kad izađe In memoriam o Tiecku i o Dujmušiću. 

Na Božić sam bio kod kuće. Bilogrivić je imao Mladu misu pa sam 
skoro čitav dan proveo kod trapista. Zaista velik život provode ti ljudi. 
Pričao mi je pater Anselmo da je bio župnikom negdje kod Trsta pa kad 
je odlučio da stupi u taj red, rekao je sebi: “Stupit ću unutra pa pravili 
od mene kobasicu." Jedan i po mjesec nije mogao ništa, voli kruha i 
pivo, a sad se je već naučio. Uvijek im se divim. Bogdan je u Banjoj 
Luci; uči za ispit. - Što je s Dulkom, živi li još? A Vaš “roman", hoće li 
ugledati svjetlo ili postati realni fakat? Priroda kakva je tu, o tome ću 
Vam drugi puta pisati iako sam bio nakanio da ovaj list dovršim kakvim 
Segantinskim pejzažom. Pozdrav Hans 


Ivan (drugi slijeva) pred vojnim zapovjedništvom na bojištu u Dolomitima 


* Ljudi naših dana jest Marakovićev esej o suvremenom hrvatskom romanu u kojem lucidno analizira K. 
Š. Gjalskoga, M. Nehajeva, J. Kozarca, D. Šimunovića te niz malo poznatih autora. Objavljen je u Hrvatskoj 
Prosvjeti. 

Tereza Merz, Kolodvor — Banja Luka 


Bozen (Bolzano), 2. 1. 1917. - Draga mama! Danas putujem u 
Bozen na visokoplaninski tečaj.(...) Bozen treba biti lijep grad, ima 
kazalište i hotele... 

Nakon dva dana, 4. 1. 1917. Ivan se iz Bozena javlja također i ocu 
u Pečuh: ,,Dragi tata! Prekrasno je vrijeme. Snijega niotkud. Bozen je 
lječilište, puno velikih vila i vrtova. Ovdje ostajemo otprilike do 21. 
siječnja. Na bojište odlazimo oko sredine veljače. Ima puno gostionica 
i kafića. Pozdrav Hans 

Sutradan 5. 1. 1917. Ivan se ponovno javlja majci i opisuje kako 
mu je organiziran dan na novom odredištu: ,,Od 8 do 11,30 je škola, 
zatim jurim u oficirsku menzu i poslije podne od 13,30 do 17,30 pola- 
zim na teren vježbati. Moja soba je divna, velika, parketi, električno 
svjetlo itd.“ 


VIČ. Nikola Bilogrivić, stud. theol. 
Sarajevo Bozen, 7. 1. 1917. 


+! Dragi Nina! 
Na lijepo misaonoj karti hvala Ti. Ovo je krasan gradić i ima veliku 


katoličku knjižaru (Tyrolia!). Do 21. 1. ostajem ovdje. Drugi puta više. 
Pozdrav Hans 


Tereza Merz, Kolodvor 
Banja Luka Bozen, 15. 1. 1917. 


Najdraža Mama! 

Tvoju poštu primam redovito(...) Danas je car“ bio ovdje i mogao 
sam ga vidjeti kao i nadvojvodu Friedricha i Eugena(...). 

Istoga dana 15. 1. 1917. Ivan se javlja i ocu u Pečuh: ,,Dragi tata! 
Ovdje je prelijepo; postao sam narednik i uživam sve povlastice oficira 
— imam dobru sobu, jedem u menzi itd. Skijanjem se ovdje bavim sport- 
ski (ne vojnički)...“ 


* Tadašnji austrougarski mladi car Karlo Habsburški, koji je 1916. g. naslijedio dugogodišnjeg 
austrougarskog cara Franju Josipa. Bio je otac od Otta Habsburškog koji je pak bio veliki prijatelj hrvatskog 
naroda. Papa Ivan Pavao II. koji je po caru Karlu dobio krsno ime Karol, proglasio ga je blaženikom 
Katoličke Crkve 2004. g. pod imenom bl. Karlo Austrijski. 

VIČ. Nikola Bilogrivić, stud. theol. 
Sarajevo Bozen, 16. 1. 1917. 
Dragi prijatelju! 

Šaljem Ti Jčrgensena jer njegov život najviše odgovara borbama 
koje sam i ja proživljavao dok sam se - kako to dosta i sam znadeš - 
otresao okova protestantizma (početak je 4. 7. 1913., smrt Grete...) i 
polaganom evolucijom došao do sadašnjeg stanovišta. Dobro će Ti doći 
knjiga kao ispovjedniku jer je prikazana duša modernog čovjeka koja 
isprva ne umije naći pravi put kojim treba krenuti. Možda ću skoro na 
frontu pa Te molim da me se češće sjetiš kod presv. Mise. 

Bratski pozdrav Hans 


Nakon tri dana, 19. 1. 1917. Ivan se ponovno javlja svome prijate- 
lju Bilogriviću i iznosi mu neke planove za budućnost: 


»Dragi Nikolo! 23. siječnja odlazim odavle u St. Kristinu (ista 
adresa, osim mjesta!). Često sam s jednim fratrom,' domagojcem* itd. 
pa smo došli na pomisao da odeš nastaviti svoje studije u Freiburg, na 
katoličku Univerzu. On će do godine onamo, a možda ću ija. Ako dakle 
to uspije gledaj da se tamo sastanemo. (Rebcu sam već pisao, ali odgo- 
vora nema). - Što je novog? Pozdrav Hans 


Moriz Merz, Vojni kolodvor 
Pečuh Bozen, 22. 1.1917. 


Dragi tata! 


Moja adresa: E. Fr. des bh 2, Merz Hans, St. Christina (Regensbur- 
ger Hiitte) S. Tirol, Bergfiihrerabt. - (planinski vodni odred). Potpuno 
sam zdrav i dobrog raspoložen. Još nije pogibeljno. 


" Fra VJENCESLAV BASTA, OFM, (1894.-1959.) bio je vojni kapelan kojega je Merz često pohađao u 
Franjevačkom samostanu u Bozenu (Bolzano) i s njime razgovarao o duhovnim temama. Na jednom mjestu 
piše za njega da ga je on uputio u ,,tajne sistematske meditacije.“ 

* Domagojac — član katoličkog akademskog društva ,,Domagoj“ u Zagrebu, koje je bilo dio Hrvatskog 
katoličkog pokreta. 

VIČ. Nikola Bilogrivić, stud. theol. 
Sarajevo Sv. Kristina, Tirol, 26. 1. 1917. 
+! Pax! Dragi moj Nina! 

Hvala Ti na Tvojoj karti. Stigla je. Radi dnevnika ne mislim da ih 
sada zaišteš, nego u slučaju moje smrti (...) U Bozenu mi se je osobito 
svidjelo. Dobio sam donekle dojam kakav je bio religiozni život u sred- 
njem vijeku. U nedjelju Ti je na hiljade svijeta išlo u crkvu (franje- 
vačka!) i van. Cijeli promet. Neprestano se sv. Pričest dijeli. No najviše 
me se je dojmilo kad sam pred odlazak, radni dan je bio, otišao u crkvu 
da se svojih grijeha kotarišem? i da primim Onoga najvećeg što nas 
slabiće tako voli. Nisam se ni nadao, vani je još bio mrak, tu i tamo se 
vidjela kakva zakukuljena osoba gdje se nekamo žuri. Inače je bilo tiho. 
Kad stupim u veliku baroknu crkvu, duboko me dirnulo kad sam vidio 
gdje su sve klupe ispunjene osobama što poput duhova nepomično 
sjede; a na svim oltarima sprijeda i sa strane (ima ih preko deset) fratri 
velikih tonzura služe u crvenim lijepim misnicama mise. Sad na ovom 
oltaru sitna zvonca srebrnim glasom zabrencaju, a onda se opet na dru- 
gom oltaru okrene misnik i raširivši ruke šapće: Dominus vobiscum.!" 

Neopisivo duboko djeluje crkva gdje se uz mistični sjaj od mnogo 
i mnogo svijeća obavlja u isti čas toliko puta taj misterij svih misterija. 
I svijet u toj tišini stupa glavnom oltaru gdje svećenik u nekakvom 
crnom čipkastom ogrtaču dijeli Kruh Gospodnji. Direktno se osjeća 
kako je čovjek kano na nekom otoku usred burnog mora; na otoku 
istinitog i pravoga života. Iz onih malih ženica što su trpjele i na sebi 
razumjele sfingu ovoga života, emanira!! u tim velikim časovima, kada 
su sasvim sitne kod Stola Gospodnjeg, neko čudno nadnaravno svjetlo 
koje cijelu crkvu ispunjava melodijama nečujnih pjesama anđela. 

Nemam riječi da izrazim kako pozitivno religiozna okolina djeluje 
na čovjeka. Kod ovoga ću da nadovežem na Tvoju misao o religioznosti 
banjalučkoj. Zaista, pravo veliš, ako kažeš da je tamo nema. Treba da je 
čovjek vidio druga pravo religiozna mjesta pa da sudi. Dvije-tri babe 
što se nalaze u crkvi tamo i mole zbog starosti je sve. Svijet ili nije trpio 
pa ne shvaća - bolje reći ne osjeća - ono veliko čudo transupstancija- 
cije!? ili je uslijed psovke - (zaista naš najveći, upravo strašni grijeh) 
tako zaglibio da bi trebao jedan veliki čovjek koji bi ga spasio. 


* kotarišem“ - riješim, oslobodim 

'" Gospodin s vama .(Svećenikov liturgijski pozdrav narodu na latinskom za vrijeme sv. mise.) 
! proizlazi 

'" Transupstancijacija - Pretvorba kruha i vina u tijelo i krvi Kristovu u misi. 

Karlo Habsburški, posljednji austro-ugarski car 
i hrvatski kralj, posjetio je bojište u Tirolu 1917. 
Poštansku kartu s njegovom slikom poslao je Ivan 
svome ocu s bojišta 12. 5. 1917. 


Prije sam držao da je naš narod vrlo religiozan, ali iskusio sam da 
je njegova religija više tradicija baštinjena od otaca. Pomisli: ovdje Ti 
svaki grad ima svoga sveca, prave pravcate svece, na čiji se zagovor 
čudesa zbivaju. Mene je frapiralo, ali istina je. A u nas? Teško bi se 
našao čovjek za koga bi čovjek mogao ustvrditi da je blažen. (Tvrde 
mnogi za Eckerta'* da je umro kao kakav svetac! - usput spomenuvši!) 
A kakve su naše crkve? To je bruka. Kad gledam ovdje, svako najzabi- 
tije selo ima crkvu što bi mogla urešavati Zagreb. Tu su umjetničke 
slike, velike orgulje 1 dr. 

Svijet naš mora da je tako stradao uslijed Turaka. Često sam s 
njima; pa kad čujem kako neprestano imaju stanovite stvari i slične 
svinjarije u ustima, pomislim odi vulgus profanum.'* Grijeh je to, ali 
uvijek mi se ta poganska misao nameće. Mnogo sam Ti nakudio druge, 
ali sam radoznao uz svu svoju vjeru kakav ću biti praktični katolik u 
podnašanju ovih ratnih muka. - Često mi je na pameti smrt, pa me uza 


Dr. RUDOLF ECKERT (Travnik, 1889. - Rijeka, 1915.) - hrvatski novinar i publicist, doktor prava, 
pripadao je vrhu Hrvatskoga sveučilišnog katoličkog pokreta, katolički laik, preminuo je u 26. god. života 
na glasu svetosti. Grob mu se nalazi na Trsatu. Njegovu je biografiju napisao Petar Grgec, a objavljena je 
1995. 

'4 lat. —,,Mrzim prostu svjetinu“ — (Horacije, Oda III., 11) 


101 


svu svoju vjeru u budući život obuzima strah. Moli se za me, bit će mi 
lakše. Za sada mi je lijepo u toj Sv. Kristini; vozim se na skijama. 
Dobro sam se zdrugovao s domagojcem fratrom u Bozenu (P. Vjence- 
slav Basta). Nije bosanski fratar. (Capias!!5). Čuvaj te karte.!5 


Pozdrav Hans 


Moriz Merz, Vojni kolodvor 
Pečuh Sv. Kristina, Tirol, 26. 1. 1917. 


Dragi tata! 


Tvoje karte primio sam sa zahvalnošću. Mamu još ne treba pripre- 
mati jer već dugo nije pogibeljno. Do 1. ožujka ne odlazimo na bojište 
budući da je trebala biti izdana naredba da planinski zapovjednici ne 
smiju biti poslani na grupne linije (...) 


Dr. Ljuba Maraković 
Sarajevo, Zemaljska vlada V./3 Sv. Kristina, 28. 1. 1917. 
+! Dragi gosp. prof.! 

Iz zemlje Latina i poznatih majstora crkvene umjetnosti šaljem 
Vam pozdrave. Stigli smo ovamo na daljnju izobrazbu u vožnji na ski- 
jama i konopcima. Dr. Stipe je u blizini na sličnom tečaju. Ostajem 
ovdje do 15. 2. pa se nadam da ćete mi barem na feldpostovki!" odgo- 
voriti. Kakav utisak je onaj mali fragment učinio na Vas? Što je nova u 
“našemu svijetu? Poz. Hans 


Moriz Merz, Vojni kolodvor 
Pečuh Sv. Kristina, Tirol, 29.1.1917. 


Dragi tata! 


Danas smo napravili krasnu skijašku turu i mogli smo valjano utrti 
put. Mi smo na 1427 metara nad morem i možeš si zamisliti kako je 
ovdje dobar zrak. U miru je to također klimatsko lječilište (...) 

!5 Capias - Razumiješ! 
'* Ovaj poduži tekst, koji se čini kao pismo, Ivan je napisao na nekoliko poštanskih karata (feldpostovki) 


jer vojnicima tada nije bilo dopušteno pisati pisma u zatvorenoj koverti. 
!" Feldpostovka — vojna poštanska karta koja se šalje za vrijeme rata s bojišta ili na bojište. 

Veljača 1917. 


(20g.i2mj.) 
Moriz Merz 
Vojni kolodvor Pečuh Regensburger Hiitte, 2. 2. 1917. 
Dragi tata! 


Nakon dvosatnog laganog hoda prispjeli smo u Regensburgerovu 
kolibu (2100 m). Ovdje je prekrasno. Imam svoju sobu i čistača. Pre- 
divna visoka brda, potpuno ogoljena (Dolomiti) i u udolinama poput 
šećera zrcali se snijeg (...) 

Istoga dana 2. 2. 1917. Ivan se javlja i svojoj majci u Banju Luku 
koja je bila previše zabrinuta za njegovo zdravlje, a on je nastoji umi- 
riti: , Draga mama! Za Tvoje drage karte srdačno Ti zahvaljujem. Samo 
me čudi što fantaziraš o tuberkulozi i poteškoćama, kad mi je ipak tako 
dobro. Samo bez nepotrebnih briga.“ 


Dr. Ljuba Maraković, Zemaljska vlada V./3 
Sarajevo Dosso del Fine, 6. 2. 1917. 
Dragi! 

Odgovora nema i ako bi me jako zanimao. Čitate li novine! Kakve 
se to stvari iznose u javnost?! Nalazimo se par kilometara od linije; 
duboko gruvanje topova čuje se u razmacima - dumm, - duuum. Daleko 
smo od ljudi u visini od 2050 m, opkoljeni još sa 1000 m višim brdima. 
Iscijepane stijene, negdašnja koraljna ostrva (Dolomiti!) strše okomito 
iz zemlje. Po ovima se veremo, pa gledamo daleko, daleko u carstvo 
brda što se pod nama prostire. Snijeg je dubok, a mi na skijama putu- 
jemo svakuda. Zamislite si mjesečinu u toj visini; brda kao utvare, a 
osamljene borike se crne i na srebrni snijeg bacaju oštre sjene. Te alpske 
ljepote valja vidjeti. Uz svu ovu poeziju, zaželio sam se mira i rada. Što 
je nova u našemu literarnom svijetu? Jeli izašao članak Dujmušićev u 
Vrhbosni! Čuo sam da ste ove zadnje godine propjevali (Naša Misao!)?! 
Što Vi sada radite? 

J6rgensena sam čitao, pa Danteov ov život. Problem, (samo pro- 
blem!) ljubavi me je interesirao, pa sam čini mi se sada na čistu. Ovdje 
sam naišao na Zapiske suvišna čovjeka, pa ih po treći puta čitam. Čudno 
je, u raznim životnim dobima čovjek ovdje nešto drugo nađe; interesi se 

kod čitanja mijenjaju. Sad me naravski najviše zanimaju mjesta o smrti 
pa se divim kako točno analizira osjećaje umirućih. Pa sam štimung je 
tako prožet dubokom poezijom da se nehotice riječi izgovaraju: in valle 


lacrimarum.!š Pozdrav Hans 
Moriz Merz 

Vojni kolodvor - Pečuh Regensburger Hiitte, 7. 2. 1917. 
Dragi tata! 


Dakle 15. putujemo iz Bozena. Vjerojatno stižemo u Trento (možda 
iu Briineck) i odavde ćemo tek biti raspoređeni u odjeljke. Naša služba 
razmjerno nije teška, vodimo trupe na položaje, popravljamo putove, 
sigurnosne konope (užad) i slično. (...) 

Ponovno se javlja ocu, ovaj puta iz Bozena 19. 2. 1917.: Trenutno 
sam s trojicom zastavnika smješten u toploj sobi. Trodnevni marš s čita- 
vim alpskim odjeljenjem bio je prilično naporan; ipak sad sam se opet 
potpuno odmorio. Ovdje, daleko od fronte, ali na “vatrenom položaju' 
očekujem daljnje zapovijedi. Čini se da se za nas brdske zapovjednike 
ima veliko poštovanje. (...) 

Detalje u svojoj novoj vojnoj službi javlja ocu sutradan, 20. 2. 
1917.: ,,Sutra vjerojatno idem odavde, gdje mi je bilo jako dobro — u 
regimentnu komandu I. R. 22, gdje ću biti direktno postavljen za samo- 
stalnog komandanta. Kao što vidiš, potpomognut sam srećom, jer neću 
biti iskorišten u borbene trupe, nego kao jedna vrsta alpskog istraživača 
(opasnost od lavine, osiguranje užadi, izviđanje putova itd.). Opet je 
pao snijeg i nastupilo je toplo vrijeme. (...) 


Tereza Merz 
Kolodvor - Banja Luka Bozen, 20. 2. 1917. 
Draga mama! 


Nisam na fronti, nego gdje se nalaze visoka gospoda (ekscelencije) 
i u tom stanju ću ostati čitavu zimu, a vjerojatno još i duže. O pucanju 
ovdje nema riječi, a vrijeme je tako maglovito da posvuda vlada tišina. 
Za sada imam toplu sobu. (...) 


'5 In valle lacrimarum - u suznoj dolini 

Zabrinutoj majci ponovno piše iz Bozena, 24. 2. 1917. , Draga 
mama! Više ne znam što bih Ti trebao pisati, jer mi pošta iz Bozena još 
nije poslana. Život teče tako jednolično, jedem, spavam i skijam. Vri- 
jeme je još uvijek sjajno i moji su obrazi uvijek rumeni.“ 


Ivan u sredini s bijelom kapom na glavi početkom 1917. 
Služba mu je bila kao skijaš voditi čete na položaje. 


Ožujak 1917. 
(20 g. i 3 mj.) 


Dr. Ljuba Maraković 
Sarajevo, Zemaljska vlada V./3 Dosso del Fine, 2. 3. 1917. 
+! Dragi gosp. prof.! 

Vaša karta me je iznenadila. Onu stvarcu!? sam u prvom redu zbog 
sebe napisao i htio sam da izađem na čistac sa životom što me je zgra- 
bio; htio sam samome sebi protumačiti, da je “sve opravdano zato što 
opstoji“. Istom kad je bilo napisano, osjetio sam potrebu da saopćim 
drugome, a to ste naravski bili Vi. Ako Vi mislite da je zgodno za 
štampu, to sve Vama prepuštam, ako ne, to barem ovo čuvajte dok se 
vratim sa ratišta. Duplikata ni sam nemam. Ne znam sam kako ću poslije 
rata moći nastaviti svoj studij. Sasvim sam izašao iz prijašnje duševne 
kolotečine pa samo čekam na mir. Molim Vas da mi pošaljete novu 


' Odnosi se na članak Novo doba čiji mu je tekst poslao kako je to pisao u prethodnim javljanjima. Članak 
je objavljen u Luči 1919. kao prvi Merzov tiskani rad. 

Prosvjetu, pa Vrhbosnu i inače zgodnije novije stvari. — Za novac je 
lako; plaćanje obavlja već moj stari. Na fronti se ništa ne događa; 
svakog je dana borba sa aeroplanima. Šrapnele i puščana zrna također 
češće dolijeću, ali za sada nema nikakve opasnosti. S Bogom! - Hans 


Moriz Merz 
Vojni kolodvor — Pečuh Bozen, 3. 3. 1917. 
Dragi gospodine Tata! 


Veoma sam dobro. Kad si zdrav, ne smiješ se ipak na ništa žaliti. 
To je već jedan preveliki Božji dar. Novine već dolaze redovito. 
Pozdrav Hans 


VIČ. Nikola Bilogrivić, stud. theol. 
Sarajevo Bozen, 8,3, 1917. 
+! Dragi Nina! 

Tvojih 7 dopisnica primih. Nije sve zlato što se blista, tako ni sa 
mnom. S Trebevića također primih pozdrave. U vas kano da je već pro- 
ljeće granulo, a mi bi još mogli božićevati. Sreća, možda i prevelika da 
sam dospio ovamo. Ne mislim mnogo, nema nikakve pobude jer doga- 
đaja nema. Pozdrav Čeliku, Kočišu. Sto je nova po listovima? 


Pozdrav Hans 
Moriz Merz 
Vojni kolodvor - Pečuh Bozen, 12. 3. 1917. 
Dragi tata! 


Što se tiče topovske paljbe sada se ništa ne događa i neću vjero- 
jatno sudjelovati jer ne pripadam borbenim trupama niti sam na polo- 
žaju, već sam od njih prilično udaljen. (...) 

Sljedećeg dana, 13. 3. 1917. ponovno se javlja ocu: ,,Dani prolaze 
jednolično. Vani sniježi i po cijeli dan sam u svojoj sobi i čitam. Knjiga 
imam malo i bilo bi dobro kad bi mi tu i tamo koju poslao: Jorgensen, 
Huysmans, Emerson, Hamsen, Poe, Kierkegaard, Kolibu čiče Tome ili 
štogod slično (samo ne predebele). Ako želiš pošalji 1 Gral ili Visora- 
van; pošalji mi jednu, dvije bilježnice.“ 

Dr. Ljuba Maraković, Zemaljska vlada V./3, 
Sarajevo Bozen, 13.3.1911, 
+! Dragi! 

Vaše dvije feldpostovke? su stigle. Planovi me naravski zanimaju, 
samo mi je čudno kako ste se najednom bacili na njemačku literaturu. 
Čitao sam naime u Hochlandu prikaz Himmelfahrta (s izvacima) pa mi 
se uza svu veličinu misli čini cijela obrada mrtva, teoretska, bez boje i 
snage. Prosvjetu nisam još vidio; pisat ću Vašem Starom da mi je poša- 
lje. Čitam Mladu Hrvatsku liriku (DHK, 1914), pa sam našao nekoliko 
grozomornih stvari (Polić - Kamov!). Ima ih i lijepih (F. Galović). 
Snijega ovdje ima još nekih 4 m. 

Srdačan pozdrav Hans 


Tereza Merz 
Kolodvor - Banja Luka Bozen, 18.3. 1917. 


Draga mama! Danas je nedjelja. Jutros sam bio na misi i razonodio 
se čitav dan. Zbogom gospoja. Tvoj sin 


Dr. Ljuba Maraković, Zemaljska vlada V./3, 
Sarajevo Bozen, 21.3. 1917. 
Dragi Ljuba! 

Sreo sam danas Božidara Jovića?! pa sam vidio izdanja svjetske 
knjižnice. Kako nemam posla, to se dosta bavim čitanjem. Možda se 
sjećate humoreske Stari Joco, koju ste nekada uvrstili u Luč (pretiskana 
iz Sinjskog đaka) i pjesama: Na Jadranu i Kočijaš (Luč 1914). S auto- 
rom sjedim u njegovoj poručničkoj sobi. Ovih dana ćemo Vam poslati 
neke pjesme pa ako Vam se sviđaju, pošaljite ih u Hrv. Prosvjetu. 


Pozdrav Hans, dobar vojnik 
Pozdravlja S. Cvitanović 


? Feldpostovka — vojna poštanska karta koja se šalje za vrijeme rata s bojišta ili na bojište. 
2! Božidar Jović, Ivanov nešto stariji kolega iz banjalučke gimnazije. Bio je iz poznate brojne banjalučke 
katoličke obitelji Jović koja je dala Crkvi i dva isusovca: p. Matiju i brat Berislava. 

Moriz Merz 
Vojni kolodvor - Pečuh Bozen, 25.3. 1917. 


Dragi tata! 


S pucnjavom uopće ne stoji loše. Moja baraka je jako dobro zašti- 
ćena i kad nešto povrh eksplodira, ne može biti pogođena. Ovdje je tako 
sigurno kao i na željeznici, ako se što pogodi to je čisti slučaj. Spavam 
jako dobro, ni topovi me ne mogu probuditi. Pozdrav Stari 


Vojni svećenik služi sv. misu za vojnike na bojištu. (Ovu je fotografiju u obliku 
razglednice Ivan poslao poštom svome ocu 2. 4. 1917.) 


VIČ. Nikola Bilogrivić, stud. theol. 
Sarajevo Dolomiti, 28. 3. 1917. 
+! Dragi Nino! 

Osvanula Bijela nedjelja. Veliki predjeli Alpa sa svojim vršcima, 
dolovima i stranama sijevaju od bjeline. Tamno zelene omorike se dižu 
veličanstveno u vis i diče se sa svojom svjetlo-modrom pozadinom. 
Svjetlo, svjetlo i sjaj posvuda. U dolije napravljena mala kapela, pokrita 
smrčevim granama, a sprijeda na njoj je drveni križ. S desna su pod od 
dima crnim stijenama baračice iz kojih se dimi. Pred kapelom kleči 
jedno dvadeset vojnika: crna ispaljena lica i tamnih kabanica (...) a 
sunce i svjetlo posvuda, sjaj, ljepota, samo što su ovi ljudi crni i bijedni. 

Pričest se dijeli. Ona mala bijela Hostijica, bijela i sjajna 1 sjaj tog 
vedrog dana ide ovim crnim, izmučenim ljudima. A ovi su sklopili 
preko prsiju ruke, spustili glavu sve do zemlje 1 u sebi proživljuju taj 
Misterij. Sva priroda je divna, sve uopće, osim čovjeka, je sretno i 
lijepo. Izgleda samo: duša im je danas čišća i svjetlija od ovog ogrom- 
nog svjetla alpske nedjelje; sva ova veličina prirode je samo simbol 
čovječje duše. A ovo njegovo jadno, skršeno i slomljeno crno tijelo i ne 
spada zapravo ovamo; i ono mora propasti i doći u harmoniju s ostalom 


ljepotom. Meni je dobro. Pozdrav Hans 
Moriz Merz 

Vojni kolodvor - Pečuh Zingarella, 30. 3. 1917. 
Dragi tata! 


Čokoladni paketići su prispjeli besprijekorno. Za dobre apetitne 
želje hvala. Nemam ništa za raditi i čitam Sienkiewicza. Zdrav sam i 
čekam mir. Pozdrav Hans 


VIČ. Nikola Bilogrivić, stud. theol., 
Sarajevo Zingarella, 31. 3. 1917. 
+! Dragi Nina! 

Razumio sam ono što mi pišeš između redaka. O tome svemu smo 
mi dobro informirani pa zaključujemo da rat ne može dugo trajati. Dru- 
žim se ovdje s feldkuratom?* i poručnikom Kačičevcem — Multi. — 
Adresu Feldpost 605% sam imao dok sam bio u kursu brdskih fiškala 
(Bergfiihrer BTF naš znak), pa nisam na fronti; opredijeliše me na Fp 
369 jer se je držalo da će se Bošnjaci ovamo vratiti - fugiunt**; ali pošto 
ne dođoše, to ostajem ovdje gdje se sada slučajno nalaze Dalmatinci. Za 
sada nemam nikakva posla, ali si ga sam nađem. Vozim se na skijama 
po ovim lijepim predjelima i proučavam (vojnički!) te predjele. Često 
nailazim na stare strojne jarke, sasma izrešetane, natpise talijanske 1 dr. 
- Pozdrav Čeliku i Tebi. Hans 


** Feldkurat - vojni svećenik 
23 Vojna pošta 
** Fugiunt - bježe 

Travanj 1917. 
(20g.i4mj.) 


Ivan — časnik u Prvom svjetskom ratu 


Moriz Merz 
Vojni kolodvor - Pečuh Zingarella, 2. 4. 1917. 
Dragi roditelji! 

Nakon jednog smionog pješačkog marša prispio sam u ratnu bol- 
nicu 311. Za mene je to velika radost jer već dugo nisam vidio zidane 
kuće, volove, aute i čvrste podove podamnom. Kreveti na federe prekri- 
veni bijelim plahtama mnogo su pridonijeli radosti. To je najčišće zaleđe 
ili nizinska zemlja. (...) Liječenje zubi počinje sutra, već je krajnji čas, 
jer je već nekoliko plombi ispalo. (...) 

Nakon pet dana 7. 4. 1917. ponovno se javlja roditeljima, bio je 
upravo Veliki Petak: ,, Danas je, na Veliki petak, ponovno pao novi sni- 
jeg i izgleda kao najjača zima. Za karte iz Zagreba — hvala. Pozdrav 
Hans.“ 


Dr. Ljuba Maraković 
Sarajevo, Zemaljska vlada V./3 Zingarella, 10. 4. 1917. 


+! Dragi Ljuba! 
Jučer Vam je poručnik (inače medicinar u Insbrucku) Cvitanović 


Šime (Bračanin) poslao svoje pjesme s molbom da rečete o njima svoj 
sud 1 da ljepše pošaljete u Prosvjetu (pod pseudonimom). 

Primio sam Hrv. Prosvjetu, Vrhbosnu, Grič, a danas mi Čičić posla 
i Našu Misao. Na poslanim listovima hvala. Prosvjeta mi se ni malo ne 
sviđa; osobito oni Rožićevi umjetnički prikazi, te buncanje Dravskoga 
o Šarićevim pjesmama. Vidi se nekakav čudni egoistični duh u Pro- 
svjeti gdje svaki hoće da bude originalan i pametan pa razara i ono što 
je u nas najbolje (Ocjena Utve Zlatokrile). Namjesto da smo sretni da 
imamo Nazora, Krizmana ovakvi mali budalaši idu napadati. Sjever- 
njaci su vrlo zgodni, ali strah me je da će poput Mistike ostati nedovr- 
šeni. Pa štaje s Ljudima naših dana?! Skrajnje je vrijeme da ih svršite; 
već sam osobito radoznao. Doduše, najdraže bi mi bilo da izdate sve 
Vaše radove svrstane u jednoj knjizi pa da se uzmogne uhvatiti zajed- 
nička nit koja ih veže. Na ovakve porazbacane po listovima nitko se ni 
ne osvrće - a to je šteta. Trebalo bi kritike, ovako Vi sami za se radite, 
sami ste sebi kritika pa Vas nitko na ništa ne upozorava. Steiger N. mi 
danas javlja iz Graza da je naklada Kosel primila njegove dvije novele. 
Grič još nisam pročitao, ali mi se je na prvi pogled osobito svidio. Vidi 
se da ti ljudi imaju kulture. Omot je sjajan, a i pjesme su formalno 
dotjerane. Dragan će ovih dana ovamo. 
Pozdrav Hans 
Nova adresa! Pozor! - Merz Hans, Kadt. Asp., 
Bojna pošta 369, bh J.R. 2, Bergfiihrer 


VIČ. Nikola Bilogrivić, stud. theol. 
Sarajevo Zingarella, 14. 4. 1917. 


+! Dragi Nina! 

Informiraj se glede onoga slučaja pokrštavanja jedne “sulude" 
muslimanke kad su ono muslimani provalili u vašu crkvu i odvukli 
djevojku. Interesira me da li je to nasilno bilo i da li je djevojka bila 


»suluda“ (po pričanju). Još uvijek kuburim i čekam da vi tamo ozada rat 
završite. Pozdrav Hans 


2 Književno djelo Ljubomira Marakovića u pripremi. 

Moriz Merz 
Vojni kolodvor - Pečuh Zingarella, 16. 4. 1917. 


Dragi roditelji! 

Stari 1 Stara! Sve je po starome. Vani je opet lijepo vrijeme, a ja 
čitam Ponor (Abgrund) od Gontscharova. Vrlo zanimljiva knjiga. Ako 
ne razumiješ što pišem, a Ti uzmi rječnik i uči hrvatski. 

S Bogom Stari i Stara. Cmok! Sin 


Dr. Ljuba Maraković, Zemaljska vlada V./3, 
Sarajevo Zingarella, 17. 4. 1917. 


+! Dragi Ljuba! 

Javljam Vam novu adresu da mi uzmognete što prije odgovoriti 
sud o onim pjesmama. Mujagić, Suljić, Hođić su ovamo prispjeli pa 
donesoše novih knjiga. Vremena je dosta za čitanje, a živi se bolje nego 
u “Unterlandu'*", Fronta sada nije nikakvo strašilo. Javlja li se Richter? 


Pozdrav Hans, Hođić, Suljić 


Moriz Merz 
Vojni kolodvor - Pečuh Zingarella, 20. 4. 1917. 
Dragi roditelji! 

Moj današnji posao: u 7,30 je bilo ustajanje, zatim sam otišao k 
Suljiću nadzirati odgrtanje snijega. U 11 sati prije podne otpratio sam 
svoja 3 čovjeka koji su otputovali na dodatni dopust. Do ručka sam 
čitao Hrv. Prosvjetu. Za jelo je bila juha, fino meso, knedli i drobljenac. 
Nakon toga sam opet čitao, nadgledao svoje ljude i naravno našao sve 
u neredu. Sada u 20 sati nadgledao sam po drugi put jer nisam imao 
ništa za raditi. Sada se ide u krevet. (...) 

Nakon pet dana, 25. 4. 1917. iz istoga mjesta Ivan piše ocu: ,, Dragi 
tata! 

Nemoguće ti je opisati moj unutarnji život; to se može samo 


UP JK 


% Ivan je uglavnom pisao svojim roditeljima na njemačkom. Tu i tamo po koju kartu napisao bi na 
hrvatskom. To je slučaj i s ovom kartom. U tome smislu se i razumije njegova rečenica upućena ocu: ,,Ako 
ne razumiješ šta pišem, a Ti uzmi rječnik i uči hrvatski.“ 

?" Podzemlje 

like orijentirati tada čitaj Jorgensenovu Našu dragu Gospu iz Danske i 
Hodočašće franjevačkom Italijom. Pozdrav Hans.“ 


VIČ. Nikola Bilogrivić, stud. theol. 
Sarajevo Zingarella, 29. 4. 1917. 
Dragi moj Nina! 

Na uzburkanom jezeru u maloj lađici prepadoše se apostoli za svoj 
život. Isus je bio uz njih, a oni držahu da On spava. O, kako su bili 
malovjerni! I vjerujući u sve to, znajući da je ono uzburkano more život 
i smrtna opasnost, opet se strašim kao da je Bog na mene zaboravio i 
zaspao. Kako sam malovjeran! Ta, On zna što će sa mnom biti pa zašto 
se još strašim smrti?! Kukavno je! Pošto kod regimente nema katolič- 
kog svećenika, otišao sam danas pravoslavnom i odveo svoje pravo- 
slavne momke na presvetu Pričest. Razmišljao sam pače da i ja idem 
primiti Njega, ali kad vidjeh onaj “štimung" odlučih pričekati 1 ne ići 
pravoslavnima. Iako odoh proti lišen svih bosanskih predrasuda, opet 
me je odbilo sve od njega; nema ni trunka mističnosti i one duboke 
religioznosti. Veli: “Teško je za nas sveštenike, mi moramo uvijek istinu 
govoriti i biti iskreni" (a zar mi ne moramo?). Ili: “Ako traže da se mar- 
kira, markirat ćemo" i dr. Ne mislim time osuđivati čovjeka, nego je to 
tako karakteristično za naše bosanske pravoslavne popove. Ne znaš 
kako mi je žao što su Crkve razdijeljene; upravo katastrofalno to djeluje 
na čovječanstvo! A opet nešto o našim Bošnjacima! Groza me hvata 
kada čujem njihove govore, njihove pjesme. Dekadentno je sve u naj- 
gorem smislu; dekadentno osjećaju i misle. Čini mi se da je to loš utje- 
caj muslimana koji - uslijed strogoće svojih zakona — izgubiše svu vezu 
s religijom. Upravo zato što su najobičnije zakone prekršili (krmetina,? 
alkohol), držim da narod koji toliko psuje ne zavređuje slobode. Morao 
bi se osnovati kakav svjetovnjački red kojemu će biti zadaća da suzbija 
psovku. Rat se po svoj prilici neće brzo svršiti; još narodi nisu uvidjeli 
što je život i tko ono tamo gore stoluje. Pozdrav poznatima! 


Hans 


?* svinjetina 

Svibanj 1917. 
(20g.15mj.) 


Tereza Merz 
Kolodvor - Banja Luka Zingarella, 7. 5. 1917. 


Draga mama! 


Tvoje fantazije straha gotovo me ljute. Neprestano si u nepotreb- 
noj brizi, čak i onda kada mi ide najbolje. Ostavi svoje drhtavice; ako će 
mi biti loše, bez oklijevanja ćeš saznati od mene. (...) 


VIČ. Nikola Bilogrivić, stud. theol., 
Sarajevo Zingarella, 7. 5. 1917. 
+! Dragi Nikolo! 

Kada si već u Ljubinoj blizini, to ga zamoli neka Ti dade moju 
radnju Novo doba, pa je ponesi u Banja Luku, pa je predaj mojim rodi- 
teljima - ako već budu bili kod kuće; ako ne, a Ti ju čuvaj i moli se Bogu 
da se što prije sastanemo. Horvata se dakako sjećam; kad smo bili kod 
trapista, on se ojunačio pa uhvatio u ruke stroj za elektriziranje, a ja 
nisam smio. - Ne znam što je Rebcu, toliko puta sam mu pisao, ali 
odgovora nikakva. Inače je dosta loše; svijet je demoraliziran. 


Poz. Hans 


Moriz Merz 
Vojni kolodvor - Pečuh Zingarella, 12. 5. 1917. 
Dragi moj tata! 

Tvoje poetičnim zanosom napisano pismo iskreno me razveselilo. 
Ovdje je prekrasno proljetno vrijeme, ali ipak nema cvijeća i ruža, nego 
se naširoko pružaju blistajući na suncu bijele površine s preko 2000 
metara visokim ogoljenim vrhuncima brda. Gusta borova šuma i tamno- 
plavi pojedinačni borovi uzdižu se ponegdje lijepo do svijetlog, širo- 
kog, azurno plavog neba. Unatoč ratu nije mi hladno u nutrini; mora se 
zadržati stare misli o “misteriju križa" djelomice ih razborito prihvatiti 
da bi se mogao razumjeti cijeli tijek povijesti. (...) Ja sam hvala Bogu 
zdrav, što i vama želim. Cmok Mami i Tebi. Sin 

Ivanova skijaška jedinica na kratkom odmoru. 
Ivan prvi slijeva (u gornjem redu). 


Dr. Ljuba Maraković, Zemaljska vlada V./3, 
Sarajevo Zingarella, 17. V. 1917. 


+! Dragi Ljuba! 

Spleen: Jamačno je prošla i godina dana, da se nismo ni vidjeli, a 
ja dobih volju da se “zbog šta se tiče“ s Vama malo porazgovorim. 
Javite mi kada ćete u Zagreb pa ću gledati da svoj dopust djelomice 
sprovedem ondje. Doduše nije ništa sigurno, ali kako sedam mjeseci 
nisam sproveo kod kuće, nadam se da će me oni pustiti na 14 dana. 


Srdačan pozdrav Hans 


Moriz Merz 
Vojni kolodvor - Pečuh Zingarella, 18. 5. 1917. 


Dragi roditelji! 

Trenutno sam prilično zaposlen. Gradim baraku za desetoricu ljudi 
i za sebe sobu. Hoće li nešto iz toga biti i sam sam znatiželjan. Na 
Isonzu je počela ofenziva, a ovdje je potpuno mirno. Moguće je da 
ćemo još ovoga mjeseca imati mir; sve upozorava na posljednji ratni 
čin. “Zdrav sam ko dren?'.? (...) 


? Ovu posljednju rečenicu ,,Zdrav sam ko? dren“ Ivan je napisao na hrvatskom. 

Istoga dana Ivan upućuje posebnu kartu, ali samo ocu:“ Dragi 
tata! Veseli me da si si naručio Jorgensena, to je za mene najljepši 
poklon. Sada čitam prilično puno slovenski i osim toga Solovjeva — 
Duhovni temelji života. Vrlo zanimljiva knjiga, ali pisana prilično teško. 
Ovdje je opet prekrasno vrijeme, posvuda vlada potpuni mir.“ 


VIČ. Nikola Bilogrivić, stud. theol. 
Sarajevo Zingarella, 18. 5. 1917. 
Dragi! 

Evo što mi Rebac piše: ,,Ja sam govorio sa Presvj. glede Bilogrivi- 
ćeva studija, kako si mi to kazao prigodom Tvoga boravka ovdje; no 
malo je nade u uspjeh jer je on odlučno protiv, obzirom na pomanjkanje 
sila. On tvrdi da ne može ni jednom za sada dozvoliti nastavak studija 
jer ih je premalo svršenih, a ni podmladak nije bogat.“ Meni je naravno 
žao, ali gledat ćemo još 1 dalje ,,kucati“. Možda će nam se otvoriti. 


Pozdrav Hans 


Dr. Ljuba Maraković 
Sarajevo, Zemaljska vlada V./3 Zingarella, 19. 5. 1917. 


(...)%% Čini mi se da namjeravate ocjenu Gospodara svijeta uvrstiti 
u onu Vašu knjigu. Upozoravam Vas na Solovjevova Tri razgovora gdje 
je također problem Antikrista obrađen u formi jedne pripovijetke. Vrlo 
je interesantno i ima dosta dodirnih točaka s Benzonovim djelom. Inače 
su ta Tri razgovora vrlo slična Moravskim večerama na Ženevskom 
jezeru. (Vladimir Solovjev: Die Geistigen Grundlagen des Lebens. 
(1914) Herder 13 kr. — Pozdrav H. 


Dr. Ljuba Maraković, Zemaljska vlada V./3, 
Sarajevo Zingarella, 21. 5. 1917. 


+! Dragi Ljuba! 


Hvala Vam na čestim kartama. Cvitanoviću sam doslovno javio 
Vaš sud. On se sada nalazi u Mostaru (Garnizonsspital 26) pa radi na 


3 Prvi dio ovoga teksta, tj. prva poštanska karta se zagubila. Ovdje slijedi nastavak teksta na drugoj 
poštanskoj karti koja se sačuvala. 

svojim ratnim novelama. (Bio je 30 mjeseci na fronti). Vi se bavite opet 
Mistikom! Ne znam da li ste pročitali pjesme od M. Elizabete /z moje 
ćelije. (Uršulinski samostan, Ljubljana). Nešto je osobito! (Mogao bi se 
nadbiskup Šarić ugledati, a bilo bi dobro i Tomcu da ih pročita). Izdanje 
je prekrasno; odavna nisam vidio tako lijepe knjige. Trebali bi si je 
naručiti već radi uveza i Vaše knjižnice. Sastao sam se sa dr. Kulovcem, 
Daničarom;?! veli da Vas dobro pozna. S njim je također neki Rgmts 
Arzt - imena mu ne znam - također Daničar, pa Vas se i on također 
dobro sjeća. Sa Suljićem sam skoro dnevno - jučer je doživio malu bub- 
njarsku vatru - a s Talom (Mujagićem) svake nedjelje. Burzić me 


pohađa; imao je nekakvu aferu pa je degradiran. Srd. poz. Hans 
Moriz Merz 

Vojni kolodvor - Pečuh Zingarella, 27. 5. 1917. 
Dragi roditelji! 


Duhovi. Jedan potpuno uobičajeni dan. Uvijek jedno te isto, bez 
promjene. Pozdrav Hans 


3! Daničar“ — član slovenskog katoličkog akademskog (studentskog) društva Danica. 


117 


Lipanj 1917. 
(20 g. 16 mj.) 


VIČ. Nikola Bilogrivić, stud.theol. 
Sarajevo Zingarella, 1. 6. 1917., 
+! Dragi prijo! 

Veliko si mi veselje načinio poslavši mi knjižicu o Đurđinki Pavlo- 
vićevoj. Za taj slučaj nisam uopće ni znao. Velika je za me radost i daje 
mi nove snage kad pomislim da i mi nismo zadnji. Ono mistično djelo- 
vanje Božje Milosti, upravo na jednoj Srpkinjici, dovodi me do pomisli 
da se iz zle okoline poput lotosa obično izvija cvjetna 1 sveta duša. To 
sam već bio opazio prije u Grazu kod dvojice vojnika što su za vrijeme 
korza klečali na stubama pred zatvorenim crkvenim vratima.?* Moli se 
za moj dopust da ga dobijem. Pozdrav Ivo 


Dr. Ljuba Maraković 
Sarajevo, Zemaljska vlada V./3 Zingarella, 8. 6. 1917. 
+! Dragi Ljuba! 

Za me se nemojte bojati; ako poginem bit će puki slučaj. Talijan ne 
puca mnogo, a sagradio sam si kuću dosta daleko iza bojne linije, ispod 
jedne stijene. Prvi je to put da stanujem u kući koju sam si sam sagra- 
dio: ima dva velika prozora što gledaju u smrekovu šumu, a unutra na 
stolu stoji Solovjev, Pellico, Meško, Gorki, Krek i Tr. v. Sackingen. 
Soba je obložena žutim papirom, a dvije umjetničke razglednice (više 
ih nemam) rese (Liška i jedan bečki slikar!) i daju nešto života toj sobi. 
- Ne znam da li pratite Dom in Svet. Krasno uređivan list, a umjetničke 
slike su također izvanredne. Pretplatio sam si ga (10 kr. godišnje!). 
Inače su Slovenci osobito kulturni ljudi. 


3? Vidi: Ivan Merz, Dnevnik, 29. 3. 1916. U: Sabrana djela, 4. svezak, Zagreb 2014., str. 202. Evo nekoliko 
misli iz toga njegova veoma zanimljivog dnevničkog zapisa: ,,Oh, Bože, kako si velik. Pun sam sreće i 
veselja. Vidio sam takvu malenkost, a opet tako veliku stvar kao nijednu u svome životu... Eto što vidjeh: 
u Amnenstrasse veliki promet. Izlozi su rasvijetljeni, tramvaji lete na dvije strane, a ljudi, ponajviše vojska, 
šeće. Tu tiho, dostojanstveno stoji barokna crkva Milosrdne braće. Troja velika vrata su zatvorena. A što je 
pred vratima? Pred vratima na stubama kleče dva vojnika i mole se... Oh, koja duševna veličina u 
jednostavnih ljudi. Još ima onoga dubokog religioznog zanosa srednjega vijeka, one kršćanske mistike 
svetaca. I ti vojnici ne misleći na ostali nevjerni svijet koji trza ramenima i s prezirom na ustima to gleda, 
kleknu na živahnom mjestu pred crkvu i mole se u prisutnosti Euharistije. Bože, Bože, čuj vapaj slaboga 
čovjeka i daj mi onu silnu, bezobzirnu vjeru tih priprostih ljudi...“ 

Suljića pohađam svake nedjelje. Njegova je kućica upravo u liniji, 
pa tu sjedimo pred tavernom i pijemo čaj. Češće se popnemo na pod- 
nožje pa provirujemo kroz puškarnice i gledamo na talijanske jarke koji 
se u izlomljenoj pruzi žute na par stotina koraka udaljeno od nas. - 
Mujagić je otišao nazad na nekakav kurs; oko 20. 6. se opet vraća. Bur- 
zića rjeđe viđam. Atijas je u Rumunjskoj i dobio je veliku srebrenu. 
Dragan je oko 10 km ozada: D. B., 369, bh Rechnungskanzle1. Do viđe- 
nja u Zagrebu. Hans 


VIČ. Nikola Bilogrivić, stud. theol. 
Banja Luka (župni dvor) Zingarella, 9. 6. 1917. 
+! Dragi Nina! 

Sjedim u svojoj sobici koju sam sa svojim momcima sagradio 
ispod jedne stijene. Top grune, sva brda odjekuju kao od kakve grmlja- 
vine. Nakon toga salva, 6 topova, jedan za drugim bubnu, baraka se 
trese, a brda ječe, ječe, ječe. Zinnnann brzovlak juri kroz zrak, 
brrrum! Pogledam kroz prozor; teško je lupila o zemlju i crni dim se 
digao u vis. Mir. Ta, ta, ta, ta, ta, ta itd., mašinska puška zalaja, grunu 
opet: top puknu. 

Zrrrr, tinnn, zrrr tinn, tatata (...) Aeroplan zvrči, a 
topovi i mašinske puške pucaju na nj. A on dostojanstveno mirno, 
crveno-zelenih krila, kruži. Srd. poz. Hans 


Ivan (prvi slijeva) u baraci vojnog zapovjedništva na talijanskom bojištu 
u Dolomitima 1917. 


119 


VIČ. Nikola Bilogrivić, stud.theol. 
Banja Luka Zingarella, 14. 6. 1917. 
+! Dragissime! 

Zahvaljujem Ti se na zadnjoj knjizi. Šteta je što ne mogu stići sada 
kući i da pročitam i prevodim onu malu radnju. Čim više proživljujem, 
tim postaje materijal opsežniji. I sam razumiješ da je sam naslov Novo 
doba odviše dalekosežan; osjećam to iz dana u dan jer faktično živim 
među ljudima na čijim leđima se je taj prijelaz odigrao 1 koji će zaista 
biti prvi ljudi u ovome budućem razdoblju. 

Promatrajući te nove ljude vidim dvije grupe. Rat je dosta snažno 
odijelio granicu svima: ljude mistike 1 ljude užitka. Posljednji su u veli- 
koj većini 1 žive zaista u grijehu, ne vide se barem u njih nikakvi tragovi 
težnje za samo-usavršavanjem. Misle kada će jesti, što će popušiti, karta 
se i uživa u psovkama. Na smrt ne razmišljaju. Veliki dio otvoreno huli 
Boga i dokazuje da ovaj ne egzistira (kod tih sam opazio da se kod naj- 
manje pucnjave sakriju i drhću kao prut, a kad ova prestane to njihov 
jezik na dosta zgodan način taj kukavičluk opravdava). Kad sam i neho- 
tice istakao Njegovu egzistenciju riječima u kojima odzvanja nekakav 
strah, brzo vele: ,,A da On zaista jest, što je onda?“ — sebi protivno 
dokažu. Ne mogu se svi ovi ateisti staviti pod jedan kalup, ali svi su kao 
nekakvi pomični mrtvaci, mnogi dosta široka pogleda, ali bez trunka 
oduševljenja. Sve je tako sivo, bezbojno, tako da čovjeka u srcu zazebe 
pomišljajući da je to ljudska duša. 

O onim mističnim ljudima ne bih Ti znao toliko pričati jer oni sami 
za se žive, ne ističu se nigdje, ali kad sam ih sreo — jedan je bio jedan 
seljak iz Bjeline — to su nam se duše ražarile i razgovarajući o sadaš- 
njem društvu osjetili smo blizinu Antikristovu da smo drhtali od groze. 

I moj je nutarnji život vječna borba i kada pomislim da sam nešto 
postigao i došao do kakvog stupnja savršenosti, zapadnem u još veći 
grijeh. Nikada mira, tjera me nekakva neumoljiva sila gore, a ja malo 
pođem pa opet gadno posrnem. Da nije Bog tako dobar pa mi se nije 
dnevno toliko puta nakon tolikih grijeha smilovao, ne znam što bi bilo 
sa mnom. Molim Te zato da se za me češće pomoliš jer čovjek sam iz 
sebe ništa ne može. Izvana mora doći Agens* koji ga ljubi i podiže. 

Skoro zaboravih na Đurđenku P.; i ona spada u Novo doba. Treba 
naime svim silama da se zaustavi djelovanje onih prvih ljudi. U tu svrhu 


33 Agens - djelatnik 

kao da sama Providnost šalje ljude koji bolje, nego li sve reforme, poka- 
zuju na najjednostavniji i ponizniji način put kojim valja poći. Đur- 
đinka je takva, a takvih će još doći. Dopust obustavljen. 

Srd. poz. Hans“ 


Moriz Merz 
Vojni kolodvor - Pečuh Zingarella, 18. 6. 1917. 


Dragi tata! 

Različiti su razlozi koji su me povukli u Freiburg. Najprije, Švi- 
carska je državna formacija (tvorevina) buduće Europe. Sve uredbe su 
potpuno drukčije od ovdašnjih ovdje. To se mora upoznati. Osim toga, 
smjerovi Fakulteta u Freiburgu se razlikuju od većine poznatih, osim 
onoga u Loewenu /Louvainu/. Religiozan je 1 rade svim sredstvima na 
renesansi religioznoga života. Tamo ima i Hrvata. Pozdrav Hans. 

Sutradan, 19. 6. 1917., Ivan piše majci u Banju Luku: , Draga 
mama! 

Srdačna hvala za Tvoje imendanske želje, sve će biti primljeno k 
srcu. Zdrav sam kao dren.? 

Nakon dva dana, 20. 6. 1917., Ivan se ponovno javlja ocu u Pečuh: 
»Dragi gospodine! Naročito ću ti skrenuti pozornost na dr. Kreka koji 
će kao organizator kod Slovenaca, ali i kod ostalih naroda, ostati vječno 
u sjećanju. Inače on perfektno vlada s oko 15 jezika, napisao je masu 
knjiga i gospodarski je uzdigao Slovence na prvo mjesto među slaven- 
skim narodima. Meni je dobro. Bilo bi dosta toga za reći. (...) 

Na svoj imendan, sv. Ivan Krstitelj, 24. 6. 1917. Ivan se javlja svo- 
jim roditeljima: ,Dragi roditelji! Za vaše česte karte srdačna hvala. 
Tužan imendan, nitko mi još nije čestitao i stoga ću si sam to učiniti 
dostojanstveno pred svojim zrcalom. Trenutno čitam Pisma iz moga 
mlina od A. Daudeta. Prilično su zanimljiva.“ 


3“ U ovom pismu (napisanom na nekoliko otvorenih poštanskih karata zbog tadašnjih ratnih propisa) Ivan 
je nesvjesno ocrtao samoga sebe koji pripada u tu drugu, manju skupinu, u ljude mistike koje je stvorio taj 
rat i njegovo trpljenje, a što je Ivan i sam proživio. Već ova njegova svijest o svojoj ,,grješnosti“ koju su 
imali svi sveci pokazuje kako ga Božja milost sve više rasvjetljuje i vodi prema kršćanskoj savršenosti i 
svetosti. 

5 Ivan je ozbiljno razmišljao da nakon Tata nastavi studij u Švicarskoj, ali se to ipak nije ostvarilo, nego je 
nastavio studirati u Beču da bi 1920. god. dobio stipendiju iz Francuske i završio studij književnosti u 
Parizu gdje ostaje do 1922. g. Tada se u jesen vraća u Zagreb i postaje profesor na Nadbiskupskoj gimnaziji. 

Ivanova majka se ponovno vratila u Banju Luku iz Pečuha gdje je 
bila neko vrijeme kod Ivanova oca. Ivan joj se ponovno javlja 25. 6. 
1917. i izražava veselje da se vratila doma i tješi je što je dom našla 
pust: ,,Draga mamice! Eto, Ti si hvala Bogu opet u svome domu.“ Zna- 
dem da Ti je sve odviše prazno i da si žalosna. Nemoj badava plakati, 
jer će to sve brzo proći, a Tvoj sin hoće da nađe kod kuće zdravu majku. 
Tvome sinu je bolje nego je zaslužio; mnogi bi bili sretni da im je cije- 
loga života ovako, kao što je meni sada. Kuhaj voće, jer Ti znaš da to 
Tvoj sin voli. Pozdravlja Te Tvoj Ivo.“?' 

Ivanov otac dobio je državno odlikovanje pa mu tim povodom Ivan 
piše iz Zingarelle 28. 6. 1917.: , Dragi tata! Srdačna hvala za Tvoje 
sjajno pismo. Nema fajde, moj tata je još uvijek mlad i pri duhovnoj 
snazi, što moje srce ispunja istinskom radošću. Na svoje odlikovanje si 
čekao nešto dulje, no unatoč tome neću ti čestitati jer takve stvari koje 
većina ljudi nosi nisu ih uopće zaslužili. Ovdje je riječ o zimskom voj- 
nom pohodu, a ne o miru.“ 


Heinrich Merz, Direkt. Sekr. der Skodawerke 
Plzen, Češka Zingarella, 29. 6. 1917. 


Dragi striče Heinrich! 

Nakon nekoliko nemirnih dana vratilo se svečano zatišje što nam 
daje naslućivati da Talijani još uvijek nešto planiraju. Ja sam, hvala 
Bogu, vrlo dobro zaštićen i u kritičnim slučajevima živim poput troglo- 
dita** u ranom kamenom dobu - u dubokoj podzemnoj špilji opremlje- 
noj svim europskim udobnostima. Dakle, mogao bih ratovati tisuću 


godina bez gubitaka! Kako ste? Puno pozdrava Hans 
Moriz Merz 

Vojni kolodvor - Pečuh Zingarella, 30. 6. 1917. 
Dragi tata! 


Kod nas je nastupio čudesan mir; ipak vjeruj mojem strateškom 
osjećaju da će Talijani čekati Ruse. (...) 


3% Ivanova majka češće je posjećivala svoga supruga, Ivanova oca u Pečuhu. Upravo se bila vratila u Banja 
Luku s jednog takvog posjeta pa joj je Ivan poslao ovu kartu. 

*" Premda je Ivan roditeljima pisao uglavnom na njemačkom, ovu je kartu majci u cijelosti napisao na 
hrvatskom. 

** Troglodit - spiljski čovjek 

Srpanj 1917. 
(20 g. i 7 mj.) 


Tereza Merz 
Kolodvor — Banja Luka Zingarella, 2. 7. 1917. 


Draga majko! 


Već dvije nedjelje dana se odmaramo i sasvim smo zaboravili na 
rat. Vrijeme je u nas maglovito i dosta studeno. Ja sam zdrav ko" dren. 


Dr. Ljuba Maraković 
Sarajevo, Zemaljska vlada V./3 Zingarella, 11. 7. 1917. 


(Nedostaje početak pisma, tj. prva karta koja se putem zagubila. 
Nastavak javljanja na poštanskoj karti br. 2 koju ovdje donosimo.) 

(...) Zaista se smrtni strah — koji je podloga svim tim doživljajima 
— može i na drugom mjestu još intenzivnije proživjeti. Dopust ću moliti 
i nadam se da ću oko prvoga moći doći. Već ga jedva čekam; moji rodi- 
telji su odviše zabrinuti. U nas se je osnovala pukovnijska knjižnica pa 
ako uzmognete skupiti kakvih knjiga, kalendara ili časopisa osevapili?? 
bi se. 


Srdačan pozdrav Hans 
Moriz Merz 
Vojni kolodvor - Pečuh Zingarella, 13. 7. 1917. 


Dragi Stari! 

Trenutno mi je izvanredno i uistinu nisam zaslužio toliku sreću jer 
drugi danju i noću drže službu, a ja sam neuznemirivan. 

Istoga dana Ivan se javlja i majci u Banju Luku. Iz kratkog javlja- 
nja vidi se da on provodi asketski život i za vrijeme rata: 


? Osevapiti se, sevap“: Izraz potječe iz turskog govornog područja u značenju neko dobro djelo, 
dobročinstvo ili bogougodan čin. Ušao je u način izražavanja među stanovništvom u Bosni. Riječ više služi 
kao usputna ili poštapalica da se dade značenje nekom dobrom djelu. ,,Sevap“ je pomoći nekome kome je 
pomoć zaista potrebna, tko je slabiji ili je u nevolji. 

»Draga majko! Molba za dopust je već poslana i rješenje je samo 
pitanje vremena. Pripremi puno povrća, maslaca, meda i jaja. Madraci 
moraju van iz kreveta i unutra postavi daske.“ 


Ponovno se javlja ocu u Pečuh 22. 7. 1917. iz Asiaga, i govori o 
očekivanju dopusta: 

»Dragi oče! Ovo vječno čekanje na dopust i mir ubiju čovjeka u 
pojam. No svaki dan se nadam rješenju 1 rado bih se već malo prošetao 
među svijetom. Zidane kuće, djece i žena nisam vidio već pola godine. 
Inače mi je vrlo dobro. Srdačno te pozdravlja Tvoj sin.“ 


Kolovoz 1917. 
(20 g. 18 mj.) 


Moriz Merz 
Vojni kolodvor - Pečuh Bozen, 12. 8. 1917. 


Dragi tata! 


U utorak (19. 8.) je dopustu kraj i putujem potpuno namiren i zado- 
voljan opet natrag. Srijedu 1 četvrtak sam u Zagrebu i prenoćit ću u 
Lammu. U slučaju da tamo nema sobe, ići ću u studentsko društvo gdje 
ima dovoljno kreveta (Domagoj, Kačićev trg). 

Ponovno se javlja ocu 16. 8. 1917. ali sada iz Zagreba jer je 
konačno dobio dopust: ,, Dragi tata! Vrlo lijepe dane proveo sam ovdje. 
Našao sam ovdje prof. Marakovića i Oskara Griinwalda. Večeras se ide 
dalje. Pozdrav Hans.“ 

Nakon završenog dopusta odmah se javlja majci iz Bozena 18. 8. 
1917 

»Draga mama! Nakon dvodnevnog krasnog boravka u Zagrebu, 
koji sam djelomično proveo u društvu obitelji Maraković i drugih 
dobrih prijatelja, otputovao sam 16. i već sam u petak (17. 8.) bio u 
Trentu. Odavde je bilo putovanje nešto teže, jer sam komad puta morao 
svladati djelomično autom, a djelomično pješke.“ 


“Boraveći na bojištu Ivan je već počeo provoditi asketski život što je uključivalo i spavati na tvrdom 
ležaju. To je nastavio i kao student u Beču kako su posvjedočili i njegovi kolege iz toga vremena koji su 
zamjećivali u njegovoj sobi tvrdi ležaj od dasaka. Na ovoj karti on već priprema majku na takav pokornički 
način života. 

Pogled na Bolzano (Bozen) kamo je Ivan silazio s okolnih brda 
u franjevačku crkvu na sv. misu, ispovijed i pričest. 


Iz Bozena Merz se javlja ocu 23. 8. 1917.: ,, Dragi tata! Ovdje vlada 
mir i vjerojatno ovdje više nikada neće biti borbe. U ratnom izvješću 
vjerojatno si čitao da su Talijani pred nama ispraznili svoje položaje i 
povukli se natrag na sljedeću uzvisinu!“ 


Moriz Merz 
Vojni kolodvor — Pečuh 


Pismo koje slijedi i koje je Ivan uputio ocu veoma je važno jer 
odaje Merzovo izvanredno poznavanje političke i geostrateške situacije 
u tadašnjoj Europi zahvaćenoj Prvim svjetskim ratom. Premda možda 
malo kritički gleda na pokušaje tadašnjega Pape Benedikta XV. za 
uspostavu mira, ipak realno ocjenjuje i predviđa rasplet ratne situacije. 
Ovo je pismo Ivana Merza uvršteno među ostale dokumente u tzv. Pozi- 
ciju, temeljni dokument koji je omogućio njegovu beatifikaciju. 

Bozen, 25. 8. 1917. 
Dragi tata! 


Papin poziv za mir“! zasigurno neće imati uspjeha, jer on uopće ne 
posjeduje autoritet nad narodima. Nekoć je to bilo sasvim drugačije kad 
je dijelio kraljevske krune, postavljao vladare i upravljao državnim 
savezima budući da je prirodno mogao sklapati mir i jer su narodi zbog 
svoje složne religije gajili prema njemu povjerenje. Ponašanje sadaš- 
njega Pape je tradicionalno jer on stoji izvan nacije i želi pribaviti sva- 
komu narodu njegovo pravo, ali njegove riječi moraju pasti na neplodno 
tlo jer svaka država tjera svoje vlastite interese i ne želi ništa čuti o 
zajedničkim kulturnim nastojanjima. Danas su sve države tako demora- 
lizirane da samo sila i moć donosi mir, a velike misli ništa ne odlučuju. 
Upravo sad se razabire nužnost da Papa, da bi mogao djelovati kozmo- 
politski, bezuvjetno mora posjedovati izlaz na more i vlastitu slobodnu 
državu, inače će pravedni interesi svih država biti teško unakaženi od 
talijanske cenzure. Danas postoje samo dvije mogućnosti za dolazak 
mira: preko sile, to znači da će samo jedan dio biti prisiljen za mir ili 


Drkefner www,.delcampe.net 


Dvorište franjevačkog samostana u Bolzanu (Bozen) gdje se 
Ivan upoznao s hrvatskim franjevcem Vjenceslavom Bartom 
koji mu je bio duhovnik za vrijeme ratnog razdoblja 


“! Papa BENEDIKT XV. (1854.-1922.) izabran je za papu 1914. i upravljao je Crkvom do 1922. Pokušao 
je na brojne način zaustaviti veliko krvoproliće koje je napravio Prvi svjetski rat. Posebno je odjeknuo 
njegov apel za mir od 1. kolovoza 1917. godine u kojem je rat nazvao “beskorisnim krvoprolićem". Zbog 
takvog čvrstog proturatnog stava zamjerio se ondašnjim zagovornicima rata. Bio je “proročki papa“, jer su 
njegova jasnoća i djela onemogućili da Crkva opravdava rat kojim se pokušalo kršćansku vjeru iskoristiti u 
ratne, promocijske i mobilizacijske svrhe. 

preko..., koji kod današnjega moralnog stanja države posjeduju samo 
ekspanzivno-nacionalni interesi vrijednosti, ali su mirovne ponude s 
idealnom pozadinom, ili međunarodne mirovne konferencije utopija. 
(Stockholmska konferencija!). 

Dobro sam. Pozdrav Hans 


Unutrašnjost franjevačke crkve u Bolzanu 
(Bozen) kamo je Ivan dolazio na sv. misu 
prvih mjeseci 1917. g. 


Moriz Merz 
Vojni kolodvor - Pečuh Bozen, 26. 8. 1917. 


Dragi tata! 


Budući da sam ovdje pri regimentskom štabu suvišan, sutra ću pri- 
pasti nekoj kompaniji i preuzet ću jedan odred. Ne smiješ misliti da će 
mi radi toga biti lošije; doduše biti će više dužnosti. Ali nije opasno kao 
prije jer sada vlada potpuni mir i talijanski položaji su preko 2000 
koraka udaljeni od naših. U zimi dolazim natrag k regimentskom štabu 
i opet ću obavljati službu brdskoga vođe. Pozdrav Hans 

Rujan 1917. 
(20g.i19mj.) 


Moriz Merz 
Vojni kolodvor - Pečuh Monte Rasta, 3. 9. 1917. 


Dragi tata! 


Već Ti sada želim da Te meni nepoznati sv. Mauricije“ štiti i pri- 
donese nešto za ispunjenje Tvojih želja. Već sam se priviknuo na nove 
prilike tako da sam ugrabio još dovoljno vremena za studij. 

Pozdrav Hans 


Dr. Ljuba Maraković 
Sarajevo, Zemaljska vlada V./3 Monte Rasta, 3. 9. 1917. 
+! Dragi Ljuba! 

Molio bih Vas da ne zaboravite na onu moju radnjut i ako kakvu 
zgodniju francusku knjigu nađete, priložite je! Ne nalazim se više kod 
stožera, nego evo me već nekoliko dana u rovu gdje sam preuzeo vod. 
Vele, da ću se opet povratiti natrag dok snijeg padne! Burzić je otišao 
od nas, no vratit će se po svoj prilici u zimi opet. Suljić je imenovan za 
Bataillons-Adiutant-a radi velikih zasluga koje je stekao izgradivši 
rovove. 

Srdačan pozdrav g. bratu i Vama Hans 


Tereza Merz 
Kolodvor — Banja Luka Monte Rasta, 6. 9. 1917. 


Draga majko! 

Sada smo došli na naše odredište, predivan pogled pruža se na tali- 
janski grad Asiago koji je od naše stare uporišne točke udaljen cca 7 
km. I ovdje vlada potpuni mir i za sada mi se izvanredno sviđa. (...) 


“ Ivanov otac slavio je svoj imendan 22. rujna kad se slavi sv. Mauricije i drugovi vojnici mučenici u 
Švicarskoj iz prvih stoljeća kršćanstva. Prijevod imena na njemački glasi Moriz, a na hrvatski Mavro. Ivan 
već početkom rujna šalje čestitke svome ocu za njegov imendan. 

“Radi se o članku Novo doba, do kojega je Ivanu mnogo stalo jer je u njemu opisao svoje duhovno 
iskustvo i spoznaje do kojih je došao sudjelujući u Prvom svjetskom ratu. Taj je svoj rad objavio 1919. u 
Luči, kao svoj prvi tiskom objavljeni članak. 


128 


Nakon tri dana 9. 9. 1917. Ivan se ponovno javlja majci i opisuje 
svoje stanje: ,, Draga Mama! Ovdje vlada potpuni mir i pogled na niže 
smješteni grad Asiago je ljepši, iako prilično tužniji. Moje zdravlje je 
sasvim dobro. Bog te blagoslovio! Sin.“ 

Ocu u Pečuh Ivan javlja 18. 9. 1917. o stanju na bojištu: ,,Dragi 
tata! Kao što smo očekivali, počela je danas ujutro mala talijanska 
topovska vatra. Četiri sata duge pucnjave; nije ranilo iz našeg bataljuna 
ni jednoga. Čitav rezultat bio je da je ona razorila 4 skloništa, koja su 
već gotovo opet podignuta. Htjeli su nas vjerojatno prevariti da mi ne 
bismo poslali nikakve rezerve na Isonzo. Sada je opet mir za dugo, vre- 
mena. Sve se opet normalizira. (...) 


Monte Rasta, 22., 23., 24. 25. rujna 1917. 


Ivan je opet poslao svaki taj dan roditeljima zajedničku kartu sa 
svojim potpisom i već gore navedenim općim tekstom. 


Monte Rasta, 15. 9. 1917. 


Za vrijeme rata postojale su već unaprijed tiskane poštanske karte 
s nekoliko rečenica na četiri jezika koje je vojnik slao svojima kući. 
Tijekom 1917. godine, posebice u drugoj polovici, Ivan je poslao svojim 
roditeljima 23 takve karte, pogotovo u dane kad je bio u životnoj opa- 
snosti za vrijeme ofenzive ili napada. Ovdje donosimo samo jednu o 
takvih karata s već prije tiskanim tekstom. 

»Na ovoj dopisnici ne smije se ništa saopćiti. Zdrav sam i dobro mi 
je. Na tej dopisnici se ne sme ničesar drugega prijavljati. Su questa car- 
tolina non si dovra fare ulteriori comunicazioni. Auf dieser Karte darf 
sonst nichts mitgeteilt werden. - Ich bin gesund und es geht mir gut.“ 


VIČ. Nikola Bilogrivić 
župni stan, Banja Luka Monte Rasta, 27. 9. 1917. 
+! Dragi Nina, 

Kako to da od Tebe nema nikakvih vijesti. Nisi mi pisao što radi 


Baković, da li si počeo predavati i gdje Ti je novi stan. Ovih dana se 
nadam u Trento pa ću nastojati da dobijem kože za đonove. Jučer sam 

gledao kako se je srušio avion. Vidio se je plamen kako pada, a ljudi su 
u nekoj udaljenosti iz njega jurili ,,poput fesa“ k zemlji. Pao je u grad 
Assiago pred kojim smo sada. ,,Tišina nijema“ i ovdje vlada. Pozdravi 
one koji za me pitaju. Tvoj Hans 


Listopad 1917. 
(20 g. i 10.mj.) 


Od 27 9. do 24. 10. 1917. iz Monte Rasta Ivan je uputio roditeljima 
trinaest zajedničkih poštanskih karata s prethodno tiskanim tekstom i 
samo sa svojim potpisom. 


Tereza Merz 
Kolodvor — Banja Luka Monte Rasta, 24. 10. 1917. 


Draga majko! 
Srdačna hvala za puno karata. Trenutno mi ide besprijekorno i već 


sam došao na čitanje. Sada ćeš se dulje vrijeme morati zadovoljiti sa 
“Zdrav sam“ - kartama. Imam krasnu sobu s električnom rasvjetom i 


Ivan s kolegama (prvi zdesna) u Seewiesenu 

drugim komforom. Vani, nedaleko od nas započela je bitka pa se čuje 
galama. Ali, u nas je mirno i ja gledam kroz prozor u zimsku prirodu. 


Cmok Sin 
Moriz Merz 

Vojni kolodvor - Pečuh Homec, 25. 10. 1917. 
Dragi tata! 


Sada sam se vratio s ostalima. Talijani su probijeni s boka i napu- 
stili su položaje bez pucnjave. Također je divno vrijeme. Pozdrav Hans 


VIČ. Nikola Bilogrivić 
župni stan, Banja Luka Homec, 25. 10. 1917. 
+! Dragi Nina! 

Dok ja sjedim u toploj sobi gledajući kroz prozor kako pahuljice 
snijega polako idu k zemlji, bijesni vani boj. Čuje se bučna buka topova 
i po telefonskim vijestima zauzeta su već nekoja brda. I mi ovdje 
čekamo kada ćemo udariti. Za sada se nalazim 1 km iza bojne linije pa 
mi je dobro. Uzdam se u Boga da će mi 1 ovi dani biti povoljni. Od tebe 
već davno i davno ne čuh ništa! Moli se za moju dušu! Inače sam pri 
priličnom raspoloženju čekajući nestrpljivo na buduće događaje. Srda- 
čan pozdrav od Meneka.“ 


Studeni 1917. 
(20.g. 11.mj.) 


Moriz Merz 
Vojni kolodvor - Pečuh Feldre, 12. 11. 1917. 
Dragi roditelji. 

Opet sam iskoristio priliku poslati Vam poljupce iz unutrašnjosti 
Italije (rijeka Po). Dobro mi je. Neprekidno marširamo bez zadržavanja 
i bit ćemo uskoro tamo gdje su prije tako dugo bili položaji. 

Pozdrav Hans 


“4 Meneka - od mene 

99999992929099290999 
Ezen a lovelozilapod mist nem f 
9999 szabad, kšzčini. 2299 | 

99929999999299)92929 


9993909920929092999 
Aut dieser Karte dato sonst 
Đ nichts mitgeteit werden. Đ 
9999909992909 40929 


99 Ich bin gesund und es geht mir gut. 929 [2 ,. 
Egčszsćges vagyok ćs j6l €rzem magamat. | 

2999 Jsem zdrav a daši se muč dobže, 9999 
o Jestem zdrow i powodzi mi sie dobrze, 9 | 
2999 KI € aropon i meni nege eg gospe. 9999 
9999999999 Spno sano-e sto bene. 9990999009 
999 Jaz sem zdrav in se mi dobro godi. 299 
29929009 Zdrav sam i dobro mi je. ,ooaeo99._ 
9989 Sunt sinštos i imi merge bine. 990909 | 


Zajednička poštanska dopisnica na devet jezika koji su bili 
u upotrebi u Austrougarskoj monarhiji uključno i hrvatski. 
Tekst je glasio: ,, Zdrav sam i dobro mi je. Na ovoj dopisnici 
ne smije se inače ništa saopćiti. “ Vojnik je smio samo 
napisati adresu kome šalje i staviti svoj potpis. Merz je 
poslao oko 20 takvih dopisnica svojim roditeljima. 


Nakon tjedan dana, 19. 11. 1917. Ivan se ponovno javlja rodite- 
ljima iz mjesta Santa Maria: ,, Dragi roditelji! Koristim svaku priliku za 
napisati vam samo nekoliko redaka. Prvo vrijeme smo morali puno 
marširati, sada već nekoliko dana stojimo i ne možemo dalje. Vjero- 
jatno ste iz novinskih izvješća saznali gdje smo. Ja sam pri štabu i tamo 
promatram sve, a ne sudjelujem u borbama. Od vas već 3 tjedna nemam 
vijesti. Pozdrav Hans. 

Iz Bozena, 27. 11. 1917. Ivan se javlja ponovno roditeljima: 
»Mamine karte od 19. 11. sam s radošću primio u Trentu. Ide mi jako 
dobro jer sam pri štabu dobro zaštićen. Naša regimenta je već preko 
tjedan dana u zaleđu. Osim što sam brdski vođa sada sam još i poštanski 
oficir. Teško da ću za Božić moći doći kući jer uslijed zabrane dopusta 
sve se otegnulo. Pozdrav Sin.“ 

Nakon tri dana, 30. 11. 1917. ponovno obavještava roditelje u 
svome stanju: ,, Vodimo pravi ciganski život. Svaki dan pješačimo iz 
jednoga mjesta u drugo; danas spavamo u krevetu, sutra na sijenu. Inače 
mi je dosta dobro i učim talijanski. Vaša stara pošta je gotovo kom- 
pletno pristigla. Pozdrav Hans.“ 

Prosinac 1917. 
(21g.) 


Tereza Merz 
Kolodvor — Banja Luka Bozen, 5. 12. 1917. 


Draga mama! 


Sada sam se preselio i imam predivnu sobu s peći (rijetkost u 
Italiji) i ormar za knjige s klasičnim djelima. Sada, budući da čitav dan 
sjedim u sobi, učim talijanski. Pozdrav Hans 


Dr. Ljuba Maraković 
Sarajevo, Zemaljska vlada V./3 Bozen, 9. 12. 1917. 
+! Dragi Ljuba! 

Nakon poduže stanke pišem Vam na običnoj “vojnoj dopisnici? i 
ako sam uvijek namjeravao da Vam pošaljem kakvu umjetničku kartu. 
Prošao sam razne krajeve: gledao sam Triglav pri sjajnoj mjesečini koja 
je obasjavala snijegom pokriveni Krn, sašli smo, pređosmo u ljetne 
predjele. Talijani nas veselo dočekaše, a naša vojska je sve što je našla 
opljačkala. Naišao sam na lijepe knjige i slike, no uzeo nisam ništa. 
Poduže sam vrijeme s Draganom i evo sada se sastadosmo da Vam 
pošaljemo maksus selam. Hans 


Obitelj Moriz Merz 
Kolodvor — Banja Luka Bozen, 14. 12. 1917. 
Dragi moji roditelji!“ 

Budući da je ovo prvi Božić koji provodim bez vas, moram vam 
svoje božićne pozdrave saopćiti na bijednoj ratnoj dopisnici. Veliki 
Vođa naroda, koji također vodi našu sudbinu, blagoslov neka ulije u 
vaše srce, u kojemu me on 1 nadalje tako štiti, kao što je to činio 1 
do sada. Dakle, sretan Božić kao što ga želi djetešce Krist do skorog 
viđenja. (...) 


“5 Maksus selam (turc.) - Srdačan pozdrav. 
* Ivanov otac je za božićne blagdane došao iz Pečuha, gdje je bio na službi, u Banja Luku pa se Ivan obraća 
roditeljima zajedničkim kartama tijekom božićnog vremena. 

Na svoj 21. rođendan 16. 12. 1917. Ivan se javlja svojim rodite- 
ljima iz mjesta Rocca: ,, Dragi roditelji! Nakon krasnog spavanja u 
toplom krevetu i hladnoj sobi, ustalo je rođendansko dijete sa sretnim 
crtama lica i odmah čitalo svoje misli poslane bežičnom telegrafijom 
kući, gdje će one odmah biti dočekane s tugom i strahovanjima. Unatoč 
tomu moje dobro raspoloženje nije bilo oslabljeno jer mi je brat Savić 
donio bijelu kavu 1 litru mlijeka. (...) 

Ratne operacije bile su u tijeku pa se Ivan nakon dva dana 18. 12. 
1917. iz mjesta Rocca ponovno javlja roditeljima: ,,Topovi “dreissigeri? 
već nas čine nervoznima, stoje ispred prozora i tresu čitavu kuću. Ima 
već i zarobljenika, ali i mrtvih bi trebalo biti jako puno. Ja ostajem u 
pozadini jer unutra imam poštanski ured. Pozdrav Hans.“ 

Ocu se javlja istoga dana: ,Reumatizam nemam. Sada prolaze 
pokraj nas prvi zarobljenici koji su prije nekoliko sati još bili daleko 
gore. Čekamo zapovijed za naprijed.“ 

Iz Bozena 21. 12. 1917. Ivan ponovno šalje dopisnicu roditeljima 
ovoga sadržaja: ,,Vani je već prilično hladno i oni koji su na položa- 
jima, nemaju baš neku udobnost. Meni je 1 više nego dobro i ne znam 
kako sam došao do ove sreće, dok drugi tako puno moraju trpjeti. 
Pozdrav sin.“ 

Predbožićno je vrijeme pa se već sutradan 22. 12. 1917. iz mjesta 
Rocca Ivan javlja roditeljima: ,,Sada se približava Badnjak 1 to će biti 
sasvim običan dan jer svi drugovi su na gornjim položajima, a ja sam 
ostao sam otraga u vozarskoj četi. Stoga mi je relativno odlično jer sta- 
nujem pod krovom i dobivam toplo jelo. Pozdrav Hans.“ 


VIČ. Nikola Bilogrivić 
župni stan, Banja Luka Rocca, 22. 12. 1917. 
+! Dragi Nina! 

Bosanske prilike me osobito zanimaju, no posve sam dezorijenti- 
ran. Stadlerova izjava je točka oko koje se sve okreće; da je riješiti ovaj 
problem bilo bi sve jasno. Novine čitam također s rezervom; odviše su 
mladi ljudi, puni idealizma, ali potpunoma bez katoličke naobrazbe. 
Nije to samo naša grješka; i Reichspost je također nacionalni nekršćan- 
ski list. Ovdje naš svijet silno pogiba. Čast također koruškim Nijem- 
cima! Za vrijeme cijele ofenzive ne vidjeh ni jedne mađarske pukov- 

nije. Gdje se ide glavom o zid, ajde naprijed Bošnjaci ili Beljačani 
(Villach). Ja sam ostao kod traina. Više sreće od pameti! 
Srd. poz. Ivo 


Obitelj Moriz Merz 
Kolodvor — Banja Luka Incin, 23. 12. 1917. 


Dragi tata! 


Sada Ti želim odmah odgovoriti na Tvoju rođendansku čestitku 
(od 16. prosinca), pri sjaju dviju svijeća u predvečerje Badnjaka. Gotovo 
čitav dan sjedim u svojoj sobi, pomalo učim talijanski, sortiram poštu i 
šaljem je g. kapetanu Artholdu na položaje. Preostalo vrijeme piskaram, 
malo učim sa Savićem ili posjećujem telegrafsku poštu. Kada malo raz- 
mišljam, teško mi je znati da ste vi doma nezadovoljni. Ali unatoč 
svemu, zahvaljujem Bogu što sam imao koristi od rata koji me je puno 
toga naučio, što možda nikada ne bih inače mogao spoznati. Sada vje- 
rujem. Rat je za mene ispunio svoj “moraš? i tako bih želio jednom kad 
postanem slobodan da svoj vlastiti život uredim prema onome što sam 
spoznao da je pravo. (...) Pozdrav, Hans 


Obitelj Moriz Merz 
Kolodvor — Banja Luka Incin, 24. 12. 1917. 
Dragi roditelji! 

Badnjak! Magla je prekrila nebo i mjesec je slabim zrakama pro- 
suo svoje blijedo svjetlo i obasjao djelomično snijegom prekrivena brda 
sa čijih obronaka iz mjesta prema ovamo slabo titra logorska vatra. 
Znao sam da ste mislili na mene. I moje misli su bile kod vas. Naša 
proslava Božića bila je posve jednostavna. U jednoj talijanskoj kuhinji 
na stolu stoji malo božićno drvce s 5 svijeća, s nekoliko jabuka, oraha i 
suhih grozdova. Kod “svečanog obroka" bio je samo jedan natporuč- 
nik, oficir-provijant. Jeli smo pečenje, krumpir, komadić kolača, jabuke 
i orahe. Civili su sjedili u kutu i zavidjeli nam. To su siromašni ljudi: 
stara gospođa, njezin muž, dijete i jedna osamnaestogodišnja djevojka. 
Tako smo pojeli naše jelo i nakon malo riječi otišao sam u svoju sobu 
pisati Vam ovu kartu. Bilo mi je dobro, a oni gore na hladnoj planini 
neće ovu Božićnu večer nikada zaboraviti. Drago Djetešce Isus neka 
Vam sljedeće godine pripravi ugodniji Božić (...) Pozdrav, Hans 

VIČ. Nikola Bilogrivić 
župni stan, Banja Luka Inčin, 25.12.1917. 
+! Dragi Nina! 

Danas na Božić koji sam poganski dočekao, čitao sam u novinama 
da će doskora izaći Luč. Svidi li Ti se onaj članak i ne bude li u njemu 
kakve hereze, podaj ga kakvome krasopiscu — đačiću — neka ga prepiše 
i ti ga pošalji onda Markulinu. Meni je dobro, no svijet trpi. Citam 
Reichspost, pravi buntovnički list. Novine nisu mnogo bolje. 

Srdačan pozdrav Hans 


Dr. Ljuba Maraković 
Sarajevo, Zemaljska vlada V./3 lncin, 271,12. 1917. 
+! Dragi Ljuba! 

Srdačna hvala na čestitkama i na lijepoj karti. Zanima me način 
rada na starješinskim sjednicama“' pa bih Vas molio da mi barem nešto 
o tome rečete. Jamačno k sjednicama dolazi Čelik pa Vas molim da mu 
izručite moj selam.“ Šta radi ondje Bogdan? Kako je Noncino zdravlje? 
Za Krešu mi ne pišete: gdje je on sada? Oprostite mi radi mnogih pita- 
nja - uzrok je što više od mjesec dana ne dobih ni od kuće pošte, a o 
“bruderima" se je svaki trag zameo; što više, Novine vidjeh istom neki 
dan. Već se nalazim nekoliko dana u jednome selu u rasječenoj dolini 
rijeke C. Pukovnija je gore u brdima; u studćni bez krova i noćišta. 
Francuzi pucaju po vas dan svojim teškim topovima i uznemiruju što 
više i civilno stanovništvo u ovim selima. Nekim čudnim slučajem 
ostadoh dolje (...) Slobodnog vremena imadem dosta; zabavljam se s 
mladićima koji većim djelom govore francuski i slušam njihove jade; 
kako su Germanici (Nijemci) orobili selo i mnogo toga. Narod je ovdje 
dosta kršan. Svaka porodica broji po 6-7 čeljadi. Djevojke su silno 
snažne, no o moralu nema ni govora. Svijet je vrlo siromašan i već gla- 
duje; vojska je sve opljačkala. Učim po malo talijanski. Prosvjetu s 
onim Berzovskim reprodukcijama sam pročitao. 

Srdačan pozdrav g. bratu i Vama Hans 


“ Starješinske sjednice — Sjednice katoličkog Seniorata, vodstva Hrvatskog katoličkog pokreta, koji je 
djelovao i u Sarajevu 
“Selam (turc.) - pozdrav 

Ivan s ocem na dopustu 1918. g. 


I u godini 1918., posljednjoj godini Prvoga svjetskog rata, Ivan se 
javljao roditeljima gotovo svaki dan te im je ukupno uputio 307 poštan- 
skih karata. U tim svojim kratkim javljanjima roditeljima Ivan je izbje- 
gavao pisati o poteškoćama, neugodnostima 1 životnim opasnostima u 
kojima se svakodnevno nalazio na bojištu. Pravu realnost njegova 
boravka na fronti doznajemo najprije iz njegova ratnog Dnevnika! koji 
je vodio i tijekom svoga boravka na bojištu, a potom i iz njegova dopi- 
sivanja sa svoja dva prijatelja, tj. s bivšim profesorom dr. Lj. Marakovi- 
ćem i mladim svećenikom vlč. Nikolom Bilogrivićem. 


! 1. Merz, Dnevnik, 7. 3. 1916. do 15. 10. 1918. 

Kada se razvrstaju njegove karte po mjesecima te kronološki prema 
datumima tada njegova javljanja roditeljima tijekom 1918. godine 
izgledaju ovako: 

Siječanj 50 karata; - veljača 41; - ožujak 22; - travanj 39; - svibanj 
49; - lipanj 41; - srpanj 31; - kolovoz 23; - listopad 11. Ukupno: 307 
dopisnica. 

Kao i u prošle dvije godine od tih mnogih poštanskih karata upu- 
ćenih roditeljima, čiji se sadržaj često ponavljao i u njima nije bilo ništa 
posebno važnoga osim Ivanove potvrde da je živ, zdrav i da mu je 
dobro, izabrali smo samo neke u kojima Ivan opisuje stanje na bojištu i 
navodi zanimljive momente iz svoga ratnog života kao i svoja kratka 
religiozna razmišljanja. Često je u svome saobraćanju s roditeljima bio 
i duhovit, ali općenito se vidi njegovo veliko poštovanje i ljubav, pogo- 
tovo prema ocu s kojim je mogao razmjenjivati misli i o ozbiljnijim 
temama što se tiče vjere i svjetonazora. 

Treba napomenuti da je 1 ovu 1918. ratnu godinu Ivanov otac bio 
na službi na vojnoj željeznici u Mađarskoj u Pečuhu. Stoga je Ivan 
gotovo redovito nakon što bi se javio majci u Banja Luku, sličan sadržaj 
uputio na drugoj krati i svome ocu u Pečuh na kojoj bi ipak malo real- 
nije opisivao svoj boravak na fronti. Češće Ivan spominje pakete s hra- 
nom što mu ih je majka slala na bojište, a u godini 1918., posljednjoj 
ratnoj godini, bilo je i obratno. Budući da je u zemljama tadašnje 
Austrougarske monarhije zbog rata već počela vladati nestašica i glad, 
Ivan je, boraveći u raznim mjestima sjeverne Italije kupovao ne samo 
stvari nego i hranu koje posljednje godine rata nije bilo dovoljno u 
Bosni, te ih je slao majci u Banja Luku, što ćemo pročitati na nekoliko 
njegovih karata. 

Zanimljivi su, a koji puta i duhoviti njegovi potpisi na kartama 
upućenima roditeljima 1 prijateljima pa tako svoje ime potpisuje, osim 
najčešće s Hans, također i ovako: Sin, Ivan, Ivo, Ivica, Zlatni, Serce, sin 
Hasan i dr. 

Tijekom trogodišnjeg boravka u vojsci i na bojištu Ivan je, budući 
da je bio časnik 1 više u pozadini, imao i dosta slobodnog vremena koje 
je upotrebljavao za čitanje knjige, a što često spominje u svojim kar- 
tama roditeljima 1 prijateljima. 

Treba ponovno naglasiti da se cjelovita slika Ivanova boravka na 
fronti može dobiti tek kada se spoji i kronološki usporedi njegovo 
dopisivanje s tekstovima iz njegova ratnog Dnevnika. U njemu je real- 

nije opisivao vojne operacije, ratište, svoju službu, kontakte s vojni- 
cima. No ono što je posebno važno, zapisivao je i svoje religiozne 
doživljaje i razmišljanja, pa svoju nutarnju borbu za savršenijim kršćan- 
skim životom. Trogodišnje sudjelovanje u Prvom svjetskom ratu i 
potom boravak na bojištu za njegovo životno usmjerenje i duhovni 
život imali su, međutim, pozitivan ishod kako je to već pisao svome ocu 
23. prosinca 1917.? 

O tome svome pozitivnom iskustvu ostavio nam je dragocjeni kon- 
kretan zapis u svome ratnom Dnevniku od 5. veljače 1918. Premda ovaj 
sedmi svezak Ivanovih Sabranih djela sadržava samo njegovu kores- 
pondenciju, ipak smo učinili jednu iznimku pa smo donijeli taj njegov 
važan tekst i umetnuli ga među korespondenciju gdje kronološki pri- 
pada. U tom svome dnevničkom zapisu od 5. veljače 1918. Ivan do u 
detalje opisuje kako želi živjeti nakon završetka rata. To je njegov prvi 
ozbiljan vjersko-moralni životni program sastavljen na temelju proživ- 
ljenoga ratnog iskustva. Ove svoje odluke za savršeniji kršćanski život 
ne samo da je dosljedno počeo provoditi odmah nakon rata, nego ih je s 
godinama i usavršavao. Tako nam se u njegovu arhivu sačuvalo neko- 
liko verzija toga njegova programa, počevši od njegovih ,,asketskih 
regula“ iz Pariza pa preko odluka iz duhovnih vježbi koje je obavljao u 
Zagrebu i iz kojih se jasno vidi kako ga je Božja milost vodila prema 
svetosti, a on je spremno s njome surađivao. 

Koncem listopada 1918. završava Prvi svjetski rat. Vojnici se vra- 
ćaju svojim kućama, među njima i Ivan. Nakon raspada Austrougarske 
monarhije formira se nova državna tvorevina Kraljevina Srba, Hrvata i 
Slovenaca, s čijim počecima Ivan nije bio nikako zadovoljan o čemu 
piše i u svome Dnevniku.? Čim se vratio s bojišta srpske vlasti nove 
države u nastajanju poslale su ga kao vojnog časnika u rudnik Maslo- 
vare kraj Mrkonjić Grada za privremenog upravitelja rudnika da ondje 
umiri pobunu rudara, što je on uspješno i obavio do mjeseca prosinca. 
Dobivši dopuštenje od novih vlasti, Ivan u mjesecu siječnju 1919. 
zajedno s drugim bivšim studentima, povratnicima iz rata, odlazi u Beč 
gdje nastavlja prekinute studije. 


? Iz pisma 1. Merza svome ocu od 23. 12. 1917.: ,,Ali unatoč svemu, zahvaljujem Bogu što sam imao 
koristi od rata koji me je puno toga naučio, što možda nikada ne bih inače mogao spoznati... Tako bih želio 
jednom kad postanem slobodan da svoj vlastiti život uredim prema onome što sam spoznao da je pravo.“ 

3 1. Merz, Dnevnik, od 24. 10. 1918. do 29. 11. 1918. 

Siječanj 1918. 
421g.) 


Dr. Ljubomir Maraković 
Sarajevo, Zemaljska vlada V./3 Inčin, 5.1.1918. 
+! Dragi Ljuba! 

Pišem Vam s molbom, da mi nabavite talijanske knjige s njemač- 
kim tekstom, poput onih što ste ih Vi nekada nama (osobito Debo- 
ssensu) posuđivali (Mussets? novele i dr.). Najbolje bi bilo da mi ih 
Kajon pouzećem pošalje. Citam od M. Serao: Pagina azzura (Mosaico 
di fanciulle) pa imam još dosta poteškoća. Talijanke su vrlo zgodne 
djevojke; vrlo su živahne i dobra srca. Retabliram se. Srd. pozdrav! 


Hans 
Moriz Merz 
Vojni kolodvor — Pečuh Incin, 7. 1. 1918. 
Dragi tata! 


Počeo je padati snijeg i kod nas. Odavde se čuje žestoka topovska 
paljba. Cini se da će biti teška borba u bitci. Pozdrav Hans 


Nakon tri dana, 10. 1. 1918. Ivan ponovno piše ocu u Pečuh: 
»Dragi tata! Hvala za zagrebačke karte. I knjige su također pristigle. 
Sada sam prilično zaposlen. Poštanski sam oficir, ratni zamjenski refe- 
rent i preuzeo sam jurišnu jedinicu, dok je Mujagić otputovao na dopust 
i imam osim toga svoju skijašku patrolu. Sredinom veljače podnosim 
(molbu) za trotjedni dopust i tada se nadam da će me zamijeniti. Pozdrav 
tebi, moj tata, Sin.“ 

Majci u Banju Luku javlja se iz Incina 15. 1. 1918.: , Draga Mama! 
Dakle, ukupno sam ti poslao 5 paketa. Prvi po Draganu, koji si već pri- 
mila. Drugi je uzeo sa sobom Vujičić i taj je najvrjedniji (22m štofa, 3 
kg riže itd.). U trećem je bilo 10 kg kestenja. Četvrti, koji sam odaslao 
jučer, sadrži 5 kg brašna, 3 kg šećera, I kg sira, %& kg putra 1 7 kg 
duhana. Danas tati šaljem jedan paket sa 120 dobrih cigareta. Meni je 
dobro. Pozdrav Hans.“ 

Sutradan, 16. 1. 1918. iz novog mjesta St. Gregorio Ivan se javlja 
ocu: ,, Dragi oče! Evo već je prošlo nekoliko dana da od vas ne dobivam 

Ranjenici na bojištu 1. svjet. rata. (Snimio I. Merz) 


nikakvih vijesti. Kući pišem skoro dnevno. Mnogi se sada nalaze na 
dopustu i čini se da ćemo dulje vremena mirovati. Kako je vama? Čuo 
sam da dobrano vlada glad. Mi ovdje živimo luksuzno; danas bijahu 
“Faschingskrapfen" za ručak. - Cmok od Sina.“ 

Ponovno piše majci, 17. 1. 1918. i to sasvim kratko u duhovitom 
stilu: ,Draga majko! Ja sam zdrav ko? ćuskija.“ 

Istoga dana piše i ocu iz čega se vidi da do vojnih činova nije ništa 
držao: ,,Dragi tata! Srdačna hvala za Tvoje drage karte od 8., 9.,1 11. 1. 
Hvala Bogu potpuno sam zdrav i uopće nemam ni reumu ni proširene 
vene. Bolesti, koje mi vi hoćete pripisati, mogu jedino nastati doma 
gdje se prekomjerno jede. Ti se zanimaš za moje promaknuće više nego 
ja i čak si znao moj broj čina koji ja nikada ispravno nisam znao. Još 
uvijek smo u miru. Čitaj Dantea, on je suvremeniji od Mereschkowskog! 
Pozdrav Hans.“ 

Majci se javlja ponovno 23. I. 1918. iz St. Gregorio. Kako je pri 
kraju rata vladala u Austrougarskoj nestašica, a ponegdje i glad, Ivan 
s fronte šalje kući pojedine namirnice, jer ih je bio u mogućnosti naba- 
viti,: ,Draga mama! Sutra ti šaljem paketić sa 12 metara štofa koji sam 
kupio za 54 krune. Ako ti se ne sviđa, možeš ga po ovoj cijeni uvijek 
prodati. Ako slučajno imaš bilo kakvih materijalnih želja, podijeli ih sa 


“ Ćuskija - doslovno značenje: poluga koja služi za podizanje tereta. Preneseno značenje: pijan kao 
ćuskija - potpuno pijan, mrtav pijan; zdrav kao ćuskija — potpuno zdrav. 

mnom da bih ih, tako dugo dok se pružaju zalihe, mogao zadovoljiti. Sa 
današnjom poštom šaljem ti opet paketić sa 4 kg nuleričnog brašna i 
dvije konzerve kave. To je sedmi ili osmi paketić. S današnjom poštom 
šaljem ti paket sa sedam kg kukuruznog brašna i 70 dobrih cigareta za 
tatu. Kako vidiš, ide mi besprijekorno. Brašno sam dobio za duhan. 
Pozdrav Hans.“ 


Veljača 1918. 
(21g&.i12mj.) 


Tereza Merz, Kolodvor 
Banja Luka Fonzaso, 3. 2. 1918. 
Draga Majko! 

Danas sam ti poslao paketić sa 4 kg brašna i 4 konzerve kave. 
Ovdje je prelijepo i još traje mir. 16. veljače predajem molbu za tro- 
tjedni dopust, u slučaju da se između ništa ne dogodi. Pozdrav Hans. 

Sutradan, 4. 2. 1918. ponovno se javlja majci: ,,Sutra Ti šaljem 
paketić sa 3 kg griza, nešto cigareta i duhana Mi smo još uvijek u jed- 
nom lijepom selu daleko od fronte. Pozdrav Hans.“ 


Iz ratnog Dnevnika Ivana Merza 


Da bi se bolje razumjelo njegovo uvjerenje o duhovnoj koristi koju 
je zadobio sudjelujući u ratu, a o čemu je pisao svome ocu 23. 12. 1917., 
donosimo ovdje Ivanov dnevnički zapis od 5. veljače 1918. To je njegov 
prvi ozbiljan vjersko-moralni životni program sastavljen na temelju 
proživljenog ratnog iskustva. Ove svoje odluke za savršeniji kršćanski 
život savjesno je provodio u život nakon povratka iz rata. 


Fonzaso, 5. II. 1918. —(21g.12mj.) 


Izišao je proglas po kojemu bih mogao dobiti tromjesečni dopust 
za nastavak studija. Strah me je toga. Bojim se gladi 1 držim da se neću 
moći posvema posvetiti studiju. Gledat ću ponizno vršiti Božju volju, 
da ne budem odviše pohlepan za znanjem 1 da radim toliko koliko mogu. 

Nauka ne smije biti sama sebi svrhom; ona mora uza svu ljepotu koju 
sama u sebi krije pridonijeti nešto Kraljevstvu Božjem na zemlji. 
Mislim zato da uza svu ljubav prema svojoj struci svaki čovjek mora 
socijalno živjeti, živjeti u životu i potpomagati one koji trpe. Jer nauka 
je produkt trpljenja; tehnika hoće olakšati čovjeku materijalne nezgode, 
a umjetnost promatra mukotrpni život ljudi i povlači idejne konsekven- 
cije. Životje sve... Mislim kao đak raditi u Društvu sv. Vinka — interna- 
cionalna religiozna pozadina — i u Hrvatskoj (nacionalno-religiozna 
pozadina). Nastojati onda valja da samo dva puta dnevno jedem, tako 
sam materijalno slobodan. Iz principa ne jesti u ostalo vrijeme pa makar 
netko i ponudio. Na svladavanje tijela ne smijem zaboraviti. Tvrd ležaj, 
rano ustajati, katkad strogo postiti tako da u svakom momentu mogu 
raditi sa svojim tijelom što je meni volja. 

Njega zdravlja i tjelesne ljepote isto je važna. Grozan utisak čine 
svećenici, časne sestre i drugi dobri ljudi velikim dijelom zapuštene 
vanjštine, dosta neestetska izgleda itd. Nova generacija mora biti 
zdrava, vesela, lijepa. Ono što je ružno posljedica je grijeha. Zato se 
čovjek treba svladati i njegovanje zdravlja 1 ljepote smatrati kao sred- 
stvo da sebe svlada 1 da ojača volju. 

Boga zaboraviti nikada! Težiti neprestano za ujedinjenjem s njime. 
Svaki dan — ponajbolje zoru — upotrijebiti jedino za razmišljanje, moli- 
tvu i to po mogućnosti u blizini Euharistije ili kod sv. Mise. Taj sat mora 
biti izvor dana, u tome satu valja čovjek zaboraviti na cijeli svijet, izgu- 
biti sve brige svijeta, svu nervozu života, biti miran kao u kolijevci. U 
tome se satu moraju stvoriti planovi za budući dan, tu se razmišlja o 
svojim greškama i moli milost da se svlada sva slabost. Bilo bi grozno 
kada ovaj rat ne bi imao nikakve duševne koristi za me! Ne smijem 
onako živjeti kao što sam prije rata živio, moram započeti novi, prepo- 
rođeni život u duhu novospoznatog katolicizma. Jedini Gospodin neka 
mi pomogne jer čovjek sam iz sebe ne može ništa! 


Dr. Ljubomir Maraković 
Sarajevo, Zemaljska vlada V./3 Fonzaso, 6. 2. 1918. 


+! Dragi Ljuba! 
Hvala na trima kartama. Obradovale su me, jer me podsjetiše na 


stara vremena kada sam bio slobodan i odlučivao svojom sudbinom po 
svojoj volji. Ovako živim iz dana u dan, slušajući neprestano nekakva 

seksualna zadirkivanja, prepirke za odlikovanja, podrugivanja pretpo- 
stavljenim itd. Pravog prijatelja isto nemam, a o prijateljicama ni 
govora. Marietta, Minetta, Assunta su sve zgodne djevojke što po vas 
dan pjevaju tugaljive narodne pjesme, ratne “šlagere, pune su života i 
zdravlja, momentalnog oduševljenja i prevrtljive ćudi. Nadam se dopu- 
stu i ako me sreća ne iznevjeri, dobit ću u travnju tromjesečni dopust za 
nastavak studija. 

Srd. poz. Hans 


Hrvatski vojnici na talijanskom bojištu kojima je 
Ivan bio nadređen. (Snimio I. Merz) 


Moriz Merz, 
Vojni kolodvor — Pečuh Fonzaso, 8. 2. 1918. 


Dragi oče! 
Sada se približava 1 tvoj rođendan, zbog čega bih Ti bio najradije 
osobno izrekao srdačne čestitke. Dakle, moj dragi tata, vječni Voditelj 


povijesti neka Te 1 dalje drži pod svojom zaštitom. Inače uživam još dva 
posljednja dana mirovanja. Pozdrav Hans 


Nakon deset dana majci se javlja iz mjesta Casara Bolzano, 18. 2. 
1918.: ,Draga Majko! Od tebe je stigao kup karata. Onaj tko ti je rekao 
da sam u jurišnom odredu je lažac. Ja sam oficir pošte i uvijek sam kod 
vlaka. Pozdrav Hans.“ 


Ivan je dobio trotjedni dopust koji je proveo u Banjoj Luci odakle 
se javlja i ocu i prijateljima kao što se vidi iz njegovih javljanja. Puto- 
vao je preko Zagreba gdje se kratko zaustavio da posjeti prijatelje. 

Moriz Merz, 
Vojni kolodvor — Pečuh Zagreb, 21. 2. 1918. 


Dragi tata! 


Dan tvojega rođendana nažalost ne mogu provesti kod tebe. Veliki 
Bog neka ti vodi tvoje putove! Pozdrav Hans 


Istoga dana iz Zagreba Ivan se javlja majci u Banju Luku: , Draga 
Mama! 


Danas smo bili pozvani na ručak kod Kranjciškog. Mi ovdje 
provodimo vrijeme u divljenju mnogim izložbama, šetnjama 1 čitanju 
novina u kavanama. Navečer nastavljam svoje putovanje. 


Pozdrav Hans.“ 


Ožujak 1918. 
(21g.i3mj.) 


Dr. Ljubomir Maraković 
Sarajevo, Zemaljska vlada V./3 Banja Luka, 18. 3. 1918. 
+! Dragi Ljuba! 

Već se nalazim dvije nedjelje ovdje na dopustu i sutra opet odila- 
zim na Monte Perticu u blizini Feltrea. Banja Luka je još uvijek svjetla 
i lijepa. Kino, korzo i kavane, to je još uvijek sva ideologija ovdašnjih 
ljudi. Htjedosmo da uskrisimo kongregaciju, ali sve je zapelo na mjero- 
davnim crkvenim instancijama. Kao uvijek molio bih Vas da se raspi- 
tate za rješenje Bilogrivićeve molbe koju je poslao na V./2 odjeljenje 
početkom veljače. Traži da ga namjeste za definitivnog vjeroučitelja jer 
ga namjestiše samo provizorno s plaćom od 120 kr mjesečno. Oprostite 
što Vas to molim; takva su vremena da elementarna životna pitanja 
igraju glavnu ulogu u životu; sve ostalo je u pozadini. 

Zaustavit ću se u Zagrebu i informirat ću se o događajima među 
našim ljudima. Čitao sam u zadnje vrijeme mnogo o tome; najkarakte- 
rističnija je jamačno izjava slavonskog Seniorata.? Lados je ovdje. Kako 
to da prof. Dević nije dobio poziv za bosanski Seniorat? Srd. pozdrav 


Hans 


* Radi se o reakcijama i neslaganju s idejama Petra Rogulje iz njegova članka Pred zoru u kojemu Rogulja 
zastupa ideje jugoslavenstva i politizaciju Hrvatskog katoličkog pokreta. 

Moriz Merz, 
Vojni kolodvor — Pečuh Campo, 20. 3. 1918. 
Dragi oče! 

Nalog zbog studijskog dopusta već je odavna ovdje, ali trenutno se 
nikoga ne otpušta, navodno zbog nedostatka oficira. Ovdje ima njih 
nekoliko koji imaju 20 mjeseci dežurstva na fronti i kada su molili 
uopće im se nije odgovorilo. Naravno nisam izgubio svu nadu. (...) 


Nakon dva dana, 22. 3. 1918., javlja majci da je stigao u novo 
odredište Campo: ,,Draga majko! Sada sam sretno stigao ovamo. Jednu 
noć sam boravio u Bozenu. Naša je regimenta u pozadini i u primirju te 
će tu dugo ostati. Ovdje je mir i tako će ostati. Kod štaba sam opet. 
Pozdrav Hans.“ 


VIČ. Nikola Bilogrivić 
Banja Luka Bozen, 22. 3. 1918. 
+! Dragi Nina! 
Pisao sam Rebcu... O Katoličkom pokretu nema više ni govora. 
Sve je isključivo nacionalno gibanje gdje se svi služe politikom oportu- 
niteta. Jedan mi reče: ,,U politici nema iskrenosti“. Tako opravdavaju 
svoju taktiku. Pokret je danas nešto sasvim drugo, nego li negda. 
Sretan Uskrs majci, sestri i tebi Hans 


Tereza Merz 
Kolodvor — Banja Luka Campo, 25. 3. 1918. 
Draga Majko! 

Dodijeljen mi je novi odsjek. Imenovan sam za uređivanje ratnog 
albuma i imam zadatak skupljati ratne pjesme, slike, fotografije, pripo- 
vijetke, dijelove ratnog plijena, itd. Ostajem kod regimentnog štaba i 
imam zbog toga laganu službu. Cesto ću morati putovati u Lebring i 
zato ću isto morati napraviti skok u Pečuh. Pozdrav Hans 


Nakon što je na dopisnici od 29. 3. 1918. spomenuo ocu da je Veliki 
Petak kada mu piše, sutradan 30. 3. 1918. ponovno se javlja ocu u 


Pečuh s kartom sljedećeg sadržaja: ,, Dragi oče! Hvala za prvu kartu iz 

Pečuha. Vijesti sa zapadnog ratnog bojišta jako me zanimaju. Monstre- 
geschiitz“ je pravo čudo, ali Monstregeschiitzom i velikom vojskom 
jedan se narod ne može spasiti, ako u sebi ne nosi prave moralne vrijed- 
nosti. Njemačka će se uskoro morati unatoč svojoj moći spustiti s visine. 
To je neizbježan nutarnji zakon koji s tehničkom visinom nema nikakve 
veze. Pozdrav Hans.“ 


Sutradan, na Uskrs, 31. 3. 1918. javlja se kratko majci iz istog 
mjesta Campo javljajući joj pojedinosti o svome prijelazu na drugu 
lokaciju: , Draga Mama! 1. 4. u 5 s. rano ujutro putujem iz Primolana i 
2. 4. sam u Beču. Tamo ostajem do 18. 4. Danas je Uskrs. Pozdrav 
Hans.“ Zbog čega je bio poslan u Beč o tome kratko javlja majci 3. 4. 
1918. nakon što je onamo stigao: ,,Ovdje u Beču sam na tečaju plina. 
Predavanja su prijepodne od 8 do 11 s.“ 


Travanj 1918. 
Q21gi4mj.) 


Moriz Merz 
Vojni kolodvor — Pečuh Beč, 4. 4. 1918. 


Dragi oče! 


Danas navečer idem u narodno kazalište, pogledati Gygesana. 
Ovdje je menza rezervnih oficira za studente na dopustu. Pozdrav Hans 


Boraveći u Beču na tečaju plina Ivan koristi vrijeme i za posje- 
ćivanje kulturnih manifestacija. Tako ponovno piše ocu 9. 4. 1918.: 
, Dragi oče! Od Solovjeva nema ovdje ništa. Huysmansove originale 
sam kupio. Jučer sam vidio Heddu Gabler" u utvrdi. Sutra ću pogledati 
Passion u Uraniji.“ 


Ima susrete i s osobama koje će kasnije imati važne uloge u poli- 
tičkom životu jugoslavenske državne tvorevine. Tako 17. 4. 1918. piše 
ocu u Pečuh: ,,Dragi oče! Bio sam kod dr. Korošecaš i nešto će se dogo- 
diti. Prekjučer i jučer sam večerao kod Placha.“ 


5 Prijevod: Čudovišno oružje 

" Kazališna drama norveškog pisca Henrika Ibsena 

* Dr. ANTON KOROŠEC (1872.-1940.), slovenski političar i katolički svećenik. Organizator Katoličke 
narodne stranke u Štajerskoj. Aktivno uključen u stvaranje jugoslavenske države nakon raspada 
Austrougarske. Kroz cijelo vrijeme Kraljevine SHS, kasnije Kraljevine Jugoslavije, vršio u tadašnjim 
vladama razne odgovorne državničke službe. 

Nakon završenog tečaj o bojnim otrovima javlja se majci 18. 4. 
1918.: ,,Draga majko! Danas se vraćam u Italiju gdje se naša regimenta 
nalazi na odmaranju. Voli te tvoj Ivo.“ 


Stigavši na novo odredište blizu Feltre Villago obavještava oca o 
21. 4. 1918. o novom zaduženju: ,, Dragi oče! Ovdje sam dodijeljen za 
oficira za zaštitu od plina I. bataljuna (također sam pridružen i štabu za 
graditeljstvo). Privremeno smo u mirovanju i nadamo se ostati ovdje 
dva tjedna. (...) 


U svome dopisivanju s ocem dotiče se i duhovnih tema pa mu se iz 
istog mjesta javlja 29. 4. 1918. ,,Dragi oče! Istina je da je katekizam 
veliko umjetničko djelo jer najlakše rješava najteže životne nedoumice; 
ne propovijeda samo kako bi trebalo živjeti, nego pruža sredstva kojima 
se mogu raskrčiti sve prepreke s puta koje se suprotstavljaju u ovom 
životu.“ 


Na talijanskom bojištu u Dolomitima. 
Vojnici gore u snijegu na prvoj liniji 
bojišnice (Snimio I. Merz) 

Svibanj 1918. 


(21g.15mj.) 
Moriz Merz 
Vojni kolodvor — Pečuh Monte Fontanel, 11. 5. 1918. 
Dragi oče! 


Nema ništa novog. Pošta putuje redovito. Zdrav sam. Patimo ovdje 
zbog nestašice vode. Sljedeći puta više! Pozdrav Hans. 


Dr. Ljubomir Maraković 
Sarajevo, Zemaljska vlada V./3 Monte Fontanel, 19. 5. 1918. 
+! Dragi Ljuba! 

Pisao sam Vam iz Beča, no do sada ne dobih odgovora. Ništa zato. 
Opet sam na bojištu u visini od 1300 m i gledam svakog dana preko 
brda u dolinu Piave i u sjeverotalijansku nizinu. Pucanja je dosta, no 
moja je kućica zaštićena. Vršim službu Gasschiitzoffiziera i Beobach- 
tungsoffiziera pa po sav dan gledam što rade Talijani. Vremena imam 
vrlo malo. Čitam Gral i učim talijanski. 

Zamolio bih Vas nešto: kod mene je neki kapral Marijanović Bog- 
dan. Završio je god 1912. III. razred sarajevske gimnazije. Nakon toga 
je otišao u Beograd 1 završio IV. razred druge beogradske gimnazije. Iz 
Beograda je otišao u Odesu i pohađao “odeski Seminar", gdje je polo- 
žio prijavni ispit za V. razred i s vrlo dobrim uspjehom završio VI. 
razred. Sada bi želio polagati ispit za VII. razred i maturirati. Molio bih 
Vas da se informirate da li mu beogradski i ruski ispiti vrijede. Ako ne 
vrijede, kamo se mora obratiti da mu ove računaju. U molbi je lako 
navesti da je bio hrabar, ima odlikovanje i dr. U Sarajevu se nalazi 
njegov otac pa će Vas on pohoditi i sve će Vam razjasniti. Kako Vi deve- 
rate? Srdačan pozdrav Hans 

VIČ. Nikola Bilogrivić 
Banja Luka Monte Fontanel, Duhovi, 19. 5. 1918. 
Dragi Nina! 

Hvala Ti na karti. Zatekla me je u brdima, odakle se vidi nizina. 


Prilično sam zaposlen pa nemam dovoljno vremena da se bavim privat- 
nim poslovima. Prazna mi duša pa Ti nemam što da pišem. Pozdravi 


majku i dr. Hans 
Moriz Merz 

Vojni kolodvor - Pečuh Monte Fontanel, 23. 5. 1918. 
Dragi oče! 


Vrijeme prolazi jako brzo. Uskoro dolazi mjesec lipanj i polovica 
godine će proći. Imao sam zbog vode difteriju, ali je ipak sada moje 
zdravlje posloženo. Radujem se našem novom položaju (na tri tjedna) 
jer ću imati svoju vlastitu novu kuću i biti slobodan. 

Nakon tjedan dana 31. 5. 1918. ponovno se javlja ocu ali s drugog 
odredišta Fontana Secca te mu piše: ,,Ovdje je lijepo. Danas sam s 
naših položaja vidio lagune u Veneciji, crkvu sv. Marka, parobrod itd. 
Još dva tjedna će ova ljepota potrajati. Pozdrav Hans 


Austrijska vojska pred kasarnom u Dolomitima prije odlaska u akciju 
na prve linije 1917. (snimio Ivan Merz) 

Lipanj 1918. 
(21 g. i 6 mj.) 


Tereza Merz 
Kolodvor — Banja Luka Fontana Secca, 1. 6. 1918. 


Draga Mama! 


Od tate sam saznao pojedinosti o pobuni u Peču. Nabavi mu civilno 
odijelo. Meni je prekrasno. Od tebe nikakvih vijesti. Pozdrav Hans 

Istoga dana, 1. 6. 1918. javlja se i ocu u Pečuh: ,, Dragi oče! Razlog 
Vaše pucnjave saznao sam već ovdje. Meni je sada lijepo, čitam po 
malo talijanski roman “Il Santo" od Fogazzara. - Iz stenograma sam 
saznao da je kod Vas bilo prilično ozbiljno. Bojišta na sve strane. Civilno 
odijelo ćeš si sigurno nabaviti. Pozdrav Hans 


VIČ. Nikola Bilogrivić 
Banja Luka Fontana Secca, 1./2. 6. 1918. 
+! Dragi Nina! 

Doskora će biti gungule. Izruči svojoj majci i svim našim ljudima 
pozdrav... nije mi stalo do pisanja. Mahnićevi članci me interesiraju. S 


J. Flegerom se dopisujem. Moli se za me! Ostaj s Bogom! Ivica 
Moriz Merz 

Vojni kolodvor — Pečuh Fontana Secca, 3. 6. 1918. 
Dragi oče! 


Pišem Ti opet nakon duga vremena na hrvatskome jeziku. Primio 
sam Tvoju knjigu, gdje pišeš da 1.200 osoba sjedi na optuženičkoj klupi 
i da su mnogi osuđeni na smrt. Da li se ijedna osuda izvršila. Skoro će 
u nas započeti velika vatra, no mi ćemo ovdje imati lagan posao. Zdrav 
sam i previše jedem. Poljubac od Tvog sina Ivice. 

VIČ. Nikola Bilogrivić 
Banja Luka Fontana Secca, 9. 6. 1918. 
+! Dragi Nina! 

Eto, opet je zalutala jedna Tvoja karta u moje šake. Podulje Ti se 
ne mogu javljati. Cijelo vrijeme je ispunjeno makinalnim učenjem tali- 
janskoga jezika, čitanjem Novina (Mahnićevi članci), a sada i Hrv. Pro- 
svjete. Mir vlada još uvijek, a i sit sam pa uslijed pomanjkanja većih 
događaja i duševni život životari. Svećenik nam ovamo ne dolazi, ni 
uskrsnu sv. Pričest ne obaviše. Uopće sam Ti ljut na ,,Feldkurate“* jer su 
u velikoj većini austrijski plaćenici koji agitiraju za neprijateljstvo i 
produljenje rata. Srd. pozdrav 

Ivica 
Izruči pozdrav Tvojoj majci 


Moriz Merz 
Vojni kolodvor — Pečuh Fontana Secca, 11. 6. 1918. 
Dragi Oče! 

Još dvije karte šaljem Ti u Pečuh, preostale idu u Banja Luku. 
Ovdje opet kiši. Citam Jokaiovog"Traurige Tage" budući da sam sve 
svoje knjige poslao k Trainu i spreman sam za marš. Bit će jako tvrdi 
orah! 

Hans 


VIČ. Nikola Bilogrivić 
Banja Luka Fontana Secca, 11. 6. 1918. 
+! Dragi Nina! 

Hvala na karti. Ovdje kiša. Sjedim u kući. Čitam. Živim kao poga- 


nin. Zdravo. 
Ivica 


* Feldkurati - Austrougarski vojni svećenici 

Obitelj Merz 
Kolodvor — Banja Luka Fontana Secca, 19. 6. 1918. 


Dragi roditelji! 
Kod nas vlada mir. Ja sam dobro. Zašto je došlo do mira, svima je 


nejasno. Ovih će se dana situacija razjasniti i saznati nadam se nešto 
bliže o mojoj zamjeni. Vaša pošta nije stigla. Budite mi zdravi. 


Pozdrav Hans 


Nakon tri dana 22. 6. 1918. s novog odredišta, a to je podnožje M1. 
Solarolo Ivan se ponovno javlja roditeljima: , Dragi roditelji! Nije se 
ništa novoga dogodilo. Novine dolaze redovito, pismena pošta kasni 
nekoliko dana. Za čitati isto nemam ništa i dani prolaze monotono i 
bezutješno. Inače imam dovoljno jesti i hrana je jedina radost koju — 
nažalost — samo imam. Pozdrav Hans.“ 

Ponovno za tri dana 25. 6. 1918. piše Ivan ocu u Pečuh: ,,Dragi 
oče! Za skup karata, koji je jučer došao, srdačno hvala. Bilo je kao slav- 
lje dok sam ih čitao, iako napisane u različitim danima, oblikovale su 
jednu cjelinu i položili dokaz o Tvojem velikom pouzdanju u Boga. To 
je jedino što me drži uspravnim i potpuno zdravim, što drugi prijatelji 
ne mogu potvrditi. Pozdrav Hans.“ 


Srpanj 1918. 
(Q21gi7mj.) 


Dr. Ljubomir Maraković 
Sarajevo, Zemaljska vlada V./3 Vilaga, 2. 7. 1918. 


+! Dragi Ljuba! 
Šaljem Vam današnjom poštom 20 kr. s molbom da mi pošaljete za 
te novce Analfabetske knjižice što ih je izdala Zajednica po sistemu fra 


Buntića. Bolestan sam sišao dolje u selo. Dušmani me opkolili sa sviju 
strana pa me ne puštaju kući. Srd. pozdrav Hans 

VIČ. Nikola Bilogrivić 
Banja Luka Vilaga, 2. 7. 1918. 
+! Dragi Nina! 

Pišem Ti nešto o zadnjim danima Krndeljeva života. Zadnji dan 
pred ofenzivu sastalo se društvo. Pio je vina — što je inače vrlo rijetko 
činio i reče nakon treće čaše da više neće piti. Udariše svi na nj neka 
popije još jednu, a on nikako neće. Oni ne prestaju, a on kaže: ,,Poginut 
ću, ako je popijem“ i popije ju. Na 15. lipnja u 8 sati ujutro jurišao je 
pred momcima na Monte Solarol 1 bio je prvi — bacajući ručne granate 
gore, dok nije talijanska ručna granata eksplodirala pod njegovim trbu- 
hom i on s brda pao u provaliju... U Rasalu — jedan sat odavle - leži uz 
pet drugih oficira pokopan, a nadgrobni mu je natpis njemački. Tako se 
je borio protiv uvjerenja, poginuo i slave ga oni koji mu bijahu neprija- 
telji. Srd. poz. Ivica 


Tereza Merz 
Kolodvor — Banja Luka Vilaga, 3. 7. 1918. 


Draga Mama! 


Ovdje nema govora o završetku rata i sve je oko toga očajno. Bojim 
se, ako će se i dalje tako samovoljno poigravati s ljudima, da će vojska 
vrlo brzo otkazati poslušnost. Pozdrav Hans 


Sutradan 4. 7. 1918. javlja se Ivan ocu u Pečuh i konkretnije opi- 
suje stanje na okupiranim područjima: ,Dragi oče! Samo se bojim 
gladi. Ovdje se može vidjeti stare žene, muškarce, djecu i ostali narod 
kako se plačući povlači od prozora do prozora. U tom pogledu vlada 
ovdje strašno stanje. Inače bih mogao mnogo pričati o našoj “uzornoj? 
ofenzivi. Pozdrav Hans.“ 

Ponovno je poslan na odredište Solarol odakle se 15. 7. 1918. jav- 
lja svojima u Banju Luku i donosi vedriju vijest: ,,Dragi roditelji! Jučer 
sam opet bio u Bellunu i slušao sam Schubertove i Griegove melodije u 
kazalištu. Odavde putujem u zaleđe 31. 8. Dolazim li u St. Ulrich ili 
Lebring trenutno nije određeno. Pozdrav Hans.“ 

Nakon nekoliko dana kratko se javlja ocu u Pečuh 19. 7. 1918. u 
duhovitom bosanskom stilu: ,Dragi oče! Maksus selam!" od sina 
Hasana.“ 


! Turc.: Srdačan pozdrav 

VIČ. Nikola Bilogrivić 
Banja Luka Solarol, 23. 7. 1918. 


Dragi Nina! 

Ne koriste Tvoji savjeti. Ne mogu nikako da se iskopam; grčevito 
drže svakoga tko je vani, jer znaju da od otraga ne dolazi nitko. Stvaraju 
se bolnice tik iza fronte i čim se malo oporaviš, eto te opet kod pukovnije. 
Jedni su osuđeni da svoj vijek vjekuju u polju. Na dopust ću krajem kolo- 
voza, a na izmjenu ni ne pomišljam. Gorko je to. Uz to sam zaposlen 
vojničkim stvarima da ne dospijem, kao prije, da ponešto učim. Pomalo 
dolazim do uvjerenja da sam propala egzistencija. Moli se za me, a ja ću 
gledati da se probijem kroz ove okolnosti. Srdačan pozdrav! Ivica 


Kolovoz 1918. 
(21g.i8mj.) 


Obitelj Merz 
Kolodvor — Banja Luka Solarol, 1. 8. 1918. 
Dragi roditelji! 

Najviše su me obradovala draga pisma u Božje pouzdanje Staroga 
koje doista ima realni temelj. Ne znam, hoće li biti još uvijek studijskih 
dopusta jer vlada veliki nedostatak oficira. Još sam uvijek strašno 
zaposlen s kancelarijskim radom i očekujem vrijeme da ću ga se riješiti. 
Zdrav sam hvala Bogu. Naša je hrana izvrsna. Mir vlada od 15. 7. 1918. 
Kao i inače bolujem od bolesti “prežderavanja'. Pozdrav Hans 


Ponovno se javlja roditeljima u Banju Luku 7. 8. 1918.: , Dragi 
roditelji! Nadam se da je danas posljednja noć mojeg ratnog života. 
Idemo dolje i onda ili na studijski dopust ili u obrazovnu grupu i u 
Kadar. Pozdrav Hans.“ 


VIČ. Nikola Bilogrivić, 
Banja Luka Solarol, 17. 8. 1918. 
Pomoću Božjom i sv. Josipa nadam se biti 31. kolovoza kod Kadra 


ili u St. Ulrichu u Tirolu, odakle ću na dopust ili Kadar. Tako se nadam 
da sam preživio rat. S Bogom i pozdrav tvojima od Ivice 

Dr. Ljubomir Maraković 
Sarajevo, Zemaljska vlada V./3 Solarol, 27. 8. 1918. 
+! Dragi Ljuba! 

Slučajno mi dopade u ruke Luč, koju mi ne poslaše, iako sam već 
u veljači poslao novac, i pročitah Vaše pismo. Hvala Vam jer razabirem, 
da ste uz neke druge i na me mislili. O pismu ćemo se, ako Bog da, 
doskora i usmeno porazgovoriti... Mislim, da će i Vas razveseliti vijest 
da ću ovih dana u “pozadinu? i to na dulje vremena. Doći ću u Lebring 
ili u Dolomite (Wolkenstein kod St. Ulricha). Rimski semestar ću po 
svoj prilici prostudirati u Beču... Tako ostadoh na životu - i još zdrav k 
tomu - uslijed milosti predobroga Oca i molitava mnogih dobrih prija- 
telja. U ove dvije godine nestalnoga života čitao sam vrlo, vrlo malo, a 
i ono što sam pročitao zaboravio sam. No, zaista ne žalim što sam toliko 
toga vidio i proživio jer su mi se zaista otvorili mnogi vidici i donekle 
sam prozreo smisao života. Strah me je samo da neću imati toliko snage 
i volje da provedem svoje životne nazore o kojima sam uvjeren da su 
jedini istiniti. Pri tome često mislim na Poljakove Lance. 

Sada je naša pukovnija na odmaranju i uza mnoge poslove kao 
pobočnik čitam još uvijek // Santoa (Fogazzara!) i novine. U zadnje 
vrijeme su se podigle; članci Mahnića i Srebrnića su zaista krasni. 
Dočuh da je Kratina poginuo, ne znam da li je istina. Jeste li Vi išta 
doznali? Je li se vratio Richter iz robije? 

Bratski pozdrav Hans 


Obitelj Merz 
Kolodvor — Banja Luka Roalte blizu Belluna, 28. 8. 1918. 
Dragi roditelji! 

Sutra očekujem moga zamjenika i preksutra se nadam već odlasku. 
Više vam ne mogu pisati. Možete si misliti kako se veselim da će vam 
konačno biti lakše. Pozdrav Hans 

Drugu polovicu mjeseca rujna Ivan je proveo na dopustu kod rodi- 
telja u Banjoj Luci. Opširniji podaci o njegovu boravku kod roditelja 
mogu se naći u njegovu Dnevniku iz toga razdoblja, a koji je vodio i za 
vrijeme dopusta. Već 1. listopada vraća se natrag u Italiju na svoje 
posljednje vojno mjesto u Tolmezzo gdje neće ostati još dugo. Koncem 
istoga mjeseca za njega je rat završio i vraća se kući u Banja Luku. 

Dr. Ljubomir Maraković 
Sarajevo, Zemaljska vlada V./3 Banja Luka, 18. 9. 1918. 
+! Dragi Ljuba! 

Stigoh nedavno kući na dopust i zatekoh Banju Luku, kakvu je 
odavna ne vidjeh. Ljudi zdravi i dobre volje, snaše i mome u blistavim 
bijelim odjelima vrve po čaršiji. Posvuda vrije život. U St. Ulrich odi- 
lazim 1. 10. gdje ću ostati otprilike dva tjedna. Na bojište se više ne 
vraćam. 

Srdačan pozdrav Hans 


Rat je završio. Koncem listopada 1918. preživjeli vojnici 
vraćaju se svojim kućama, među njima i Ivan. 

Listopad 1918. 
Q21gilOomj.) 


Merz — vojni upravitelj 
ugljenokopa u Maslovarama 


Nakon provedenog dopusta u Banjoj Luci Ivan se početkom listo- 
pada vratio natrag na bojište gdje će ostati još samo oko dva tjedna. 
Javlja se redovito roditeljima jer se već nazire kraj rata i njegova sudje- 
lovanja u njemu. 


Tereza Merz 
Kolodvor — Banja Luka Cidalchis kod Tolmezza, 4. 10. 1918. 


Draga Mama! 


Putovao sam ugodno. U Sisku sam ušao u U—vlak, koji prometuje 
prema potpuno novom voznom redu. U Steinbriicku sam stigao na brzi 
vlak i vožnja je išla preko Gorza i starog položaja, neko vrijeme uzduž 
mora, izravno u Udine. Udine je lijep grad. Neke talijanske trgovine su 
još otvorene i neke stvari dobivaju se za visoku cijenu. Tek sljedećeg 
dana je krenulo putovanje željeznicom normalnog smjera u Tolmezzo, 
ali se naš smjer nalazio pola sata sa željeznice južno od Tolmezza — u 
Cidalchisu. To je malo naselje odakle je većina stanovnika pobjegla. 
Danas putujemo oboje prema zamjenskom bataljunu u Lebring. Cidal- 
chis je okružen brdima čiji su vrhovi prekriveni snijegom. Stoga je 
svjež i ugodan. 

Već sutradan 5. 10. 1918. Ivan se ponovno javlja majci iz Tolmezza 
i čestita joj imendan (sv. Terezija Avilska, 15. 10.): ,Draga Stara! Velika 
Španjolka i istodobno Tvoja imenjakinja — sveta Terezija — neka Te 
štiti.!! To je moja imendanska želja. Ovdje je lijepo. Trenutno nemam 
mnogo za raditi. U mojoj sobi gori električno svjetlo. Pozdrav Starome! 
Pozdrav Hans.“ 


Tereza Merz 
Kolodvor — Banja Luka Tolmezzo, 13. 10. 1918. 


Draga Mama! 


Prema novinskim vijestima Bosna neće još dugo biti pod Austri- 
jom. Govori se također da ćemo sve ovdje isprazniti. Inače sam ovdje 
dobro, ali nesigurna budućnost još stoji pred svima nama. U Beču bi 
trebala biti nevolja još veća. Rukoljub od Ivice 


Obitelj Merz 
Kolodvor — Banja Luka Tolmezzo, 17. 10. 1918. 


Dragi roditelji! 
Danas putujem za Lebring. Sutra ostajem u Grazu. Pozdrav Hans 


Ova gornja poštanska dopisnica upućena roditeljima iz Tolmezza 
posljednja je koju je Ivan napisao s bojišta Prvoga svjetskog rata. Kon- 
cem mjeseca listopada 1918. pred definitivnu kapitulaciju Austro- 
Ugarske Ivan se vraća kući u Banju Luku. Za njega je rat završen. Opet 
je postao slobodan čovjek. Iz njegova Dnevnika doznajemo da je već 
24. listopada stigao u Banju Luku. 


Kao poručnik već 1. studenog 1918. poput svojih drugova stavio se 
na raspolaganje novoformiranom srpskom Narodnom vijeću u Banjoj 
Luci koje je po raspadu Austrougarske odmah preuzelo vlast u novoj 
državi koja je bila u nastajanju i stupio je u službu narodne obrane. 
Oružničko zapovjedništvo Narodnoga vijeća naređenjem od 4. 11. 1918. 
br. 3838 imenovalo ga je vojnim zapovjednikom rudnika ugljena u 
Maslovarama kraj Kotor Varoša kamo je Ivan otišao odmah sljedećih 


!' Ivanova majka dobila je ime po sv. Tereziji Avilskoj i slavila je svoj imendan na njezin liturgijski 
spomendan 15. listopada. 

dana. Iz toga razdoblja, osim zapisa u njegovu Dnevniku, imamo samo 
jedno njegovo pismeno javljanje koje je uputio svome prijatelju vlč. 
Nikoli Bilogriviću na poštanskoj karti i kojim završava njegova kores- 
pondencija u godini 1918. 


VIČ. Nikola Bilogrivić 
Banja Luka Maslovare, 14. 11. 1918. 


+! Dragi! 

Pošalji mi čim prije nekoliko brojeva Vedjelje.'? Lijepo živim; slo- 
bodan sam, a posla nemam odviše. Karapača!* hara po selima koja izu- 
miru. Stipe je obećao da će doći k telefonu i referirati mi; ali ga do sada 
nema. Krasno je ovako živjeti udaljen od buke svijeta! 


S Bogom, Ivo. 
Vojni zapovjednik 
narodnog ugljenokopa Maslovare 


za vrijeme svoga upravljanja ugljenokopom. 


'* Nedjelja — Katolički tjedni časopis koji je izlazio u Sarajevu. 
!5 Karapača - zarazna bolest zvana ,,španjolka“ ili španjolska gripa“ koja se nakon Prvoga svjetskog rata 
proširila Europom i odnijela mnogo života. 

Epilog ratnoga životnog razdoblja bl. Ivana Merza 


KAPELA POSVEĆENA BL. IVANU MERZU 
NA NEKADASNJEM TALIJANSKOM BOJISTU 


19. rujna 2004. g. 


Planina Monte Lefre, mjesto Villa Agnedo kraj Trenta 


Talijanski vjernici na blagoslovu 
kapele posvećene bl. Ivanu Merzu 19. rujna 2004. g. 
Planina Monte Lefre (1.300 m.), mjesto Villa Agnedo kraj Trenta 


Kao zaključak na ratni period Ivanova života donosimo ovu 
zanimljivost. Prva kapela izgrađena i posvećena hrvatskom blaženiku 
Ivanu Merzu nije u Hrvatskoj niti u BiH, nego u Italiji i to na bivšem 
bojištu u Dolomitima gdje je Ivan Merz boravio za vrijeme Prvoga 
svjetskog rata nalazeći se na drugoj strani fronte. Na planini Monte 
Lefre na visini od 1300 m., u mjestu Villa Agnedo kraj Trenta mjesni 
biskup Luigi Bressan 19. rujna 2004. blagoslovio je sliku bl. Ivana 
Merza i novoizgrađenu kapelu posvećenu hrvatskom blaženiku. U 
izgradnji kapele sudjelovali su brojni dobrovoljci, napose talijanski 

»alpini«. Kako je došlo do ostvarenja ove inicijative? Za gradnju kapele 
i da ona bude posvećena upravo bl. Merzu zaslužan je župnik iz Trenta, 
don Lucio Tomaselli, rodom iz Villa Agnedo. Don Lucio ovako to 
objašnjava: »U Prnjavoru i okolici živjeli su mnogi Talijani, porijeklom 
iz okolice Trenta, koji su se onamo doselili koncem 19. stoljeća. Kad je 
započeo posljednji rat u BiH oni su se vratili, nažalost kao izbjeglice, 
natrag u domovinu svojih djedova i sa sobom su ponijeli uspomene na 
duhovne vrijednosti kraja u kojem su do tada živjeli, među njima i 
spomen na bl. Ivana Merza. Kad se krenulo u izgradnju kapelice na 
planini Lefre odlučili smo da bude posvećena Ivanu Merzu jer je upravo 
u ovim planinama blaženi Merz tijekom rata kroz iskustvo trpljenja 
doživljavao svoje duboko obraćenje Bogu i početak uspona prema sve- 
tosti.« Don Lucio je za svečanost blagoslova kapele priredio brošuru na 
talijanskom jeziku s tekstovima iz ratnog dnevnika bl. Ivana Merza. 
Tako je područje na nekadašnjem bojištu, gdje je bl. Ivan Merz kroz 
ratnu patnju i stradanje započeo svoj uspon prema Bogu i svetosti, 
ovom kapelom dobilo dostojno obilježje. 


Biskup Trenta mons. Luigi Bressan blagoslivlje sliku i kapelu 
bl. Ivana Merza 19. rujna 2004. 
Planina Monte Lefre (1.300 m.), mjesto Villa Agnedo kraj Trenta 

1919. 


Panorama Beča 


Nakon završetka Prvoga svjetskoga rata i raspada Austrougarske 
monarhije, velike sile koje su krojile budućnost malih naroda formirale 
su novu, umjetnu državnu tvorevinu, tzv. Kraljevinu Srba, Hrvata i Slo- 
venaca. Nakon povratka iz rata koncem 1918. g. nove vlasti umjetno 
stvorene države Kraljevine SHS imenovale su ga vojnim zapovjedni- 
kom rudnika ugljena u Maslovarama kraj Kotor Varoša i poslale ga 
onamo da smiri pobunu rudara što je Ivan uspješno izvršio. I ondje je 
nastavio pisati svoj Dnevnik. Pratio je sva politička zbivanja u novoj 
državi pa je u svome Dnevniku među ostalim zapisao i ovo: 

»Maslovare, 27. 11. 1918. — Vele da je Kralj Petar imenovan kra- 
ljem Jugoslavije. Pokoravam se, ako to utanači Korošec u koga imam 

povjerenje, no silno mi je žao da nije republika do koje će napokon i 

država bude demokratski uređena da kralj bude samo štafaža, a nema 

pravo odlučivati o ratu i miru i ako mu se oduzme veto, onda je dobro.“ 

»Maslovare, 29. 11. 1918. — Zaista je mentalitet Srba sasvim druga- 
čiji od hrvatskoga — katoličkoga. U njih vlada silno oduševljenje, toliko 
veselje i sreća kao da su na nebesima. Uzurpirali su narodnu volju i pro- 
glasili Petra kraljem, iako su muslimani i katolici protiv toga. Zapadaju 

u one iste greške u koje zapade Austrija: svoju moć grade na sili. Hrvati 

— katolici dobiše eto slobodu, a zapravo su svi potišteni. Upravo je to radi 

toga što osjećaju da imaju sada mnogo manje slobode, nego što je prije 

imadoše. Ako Petar zaista zavlada i Srbi budu nastojali silom pokoriti 
sve, rađat će se otpor koji će srušiti Karađorđeviće. Ne trebamo kraljeve 
i hegemonije; hoćemo pravednost i ljubav!“ 


Dobivši dopuštenje za nastavak studija 
već početkom siječnja 1919. g. Ivan polazi 
vlakom zajedno s drugim studentima iz 
Bosne na nastavak studija u Beč. Iz cijele 
1919. godine nije nam se sačuvalo mnogo 
njegovih karata kao što je to bio slučaj za 
vrijeme rata kada su okolnosti zahtijevale da 
se Ivan gotovo svaki dan poštanskom kar- 
tom javljao svojim roditeljima. Uglavnom 
su to karte u kojima opisuje roditeljima svoj 
studentski život, svoje stanovanje i posebno 
prehranu na što je njegova majka bila 


Ivan Merz student u Beču. 


Naslikao general posebno osjetljiva i nastojala mu je pomoći 
Ante Gotovina da ne gladuje. 
u Den Haagu 2009. Na početku se Ivan smjestio najprije u 


domu Augustineumu u kojem su stanovali 
studenti iz hrvatskih krajeva. Tu je ostao do kraja akademske godine a 
onda se preselio u privatni stan kod svojih bivših stanodavaca. 

Cijela ta godina za Ivana je veoma bogata u duhovnom smislu o 
čemu svjedoči njegov Dnevnik u kojem nam je puno toga zapisao o 
svome vjerskom životu. Osim studentskih obaveza Ivan je bio veoma 
aktivan u apostolskom smislu pa je zajedno s trojicom svojih hrvatskih 
kolega obnovio katoličko akademsko društvo Hrvatska kojemu je bio 
duša dok je boravio i studirao u Beču. 

Preko ljetnih praznik Ivan boravi kod svojih roditelja u Banjoj 
Luci, a koncem ljeta Ivanovi su se roditelji zajedno s njime preselili u 
Zagreb gdje je njegov otac dobio namještenje na željeznici. Kako je 
Ivan doživio to preseljenje 1 koji su bili njegovi prvi dojmovi u susretu 
sa Zagrebom nalazimo o tome kratak zapis u njegovu Dnevniku: 

»Zagreb, 6. 9. 1919. - Preselili smo ovamo. Žalim za Bosnom i lju- 
dima. Teško da ću se uživjeti u ovaj mentalitet. Tamo su ljudi izrazitijeg 
značaja; ovi ovdje mi se čine bezbojni i mlitavi. (...) Jučer je bio najzna- 
menitiji dan u mome životu. Obavio sam devetu svetu Pričest na slavu 

Presv. Srca Isusova i vjerujem da ću gledati dubine Presv. Trojstva. Neiz- 

mjernu ovu ljubav Kristovu moram barem nekako ovdje zaslužiti pa ću s 

Božjom pomoću gledati da djelo posvećenja što snažnije nastavim.“ 

Moriz Merz, željeznički činovnik 
Banja Luka (Bosna-SHS) Beč, 2. 2. 1919: 
Dragi roditelji! 

Putovao sam vrlo ugodno. Od Sunje do Siska smo se vozili u teret- 
nom vlaku odakle smo ujutro krenuli u Zagreb. Oko jedan sat po podne 
sjeo sam u đački vagon koji je išao direktno do Beča. Na granici nam 
nisu ništa pregledali (jer smo đaci) tako da sam mogao prenijeti stvari 
koliko sam htio. Stanujem u Augustineumu gdje plaćam za dobru i obi- 
latu hranu 10 kr dnevno, a za sobu skupa s Plachom 45 kr. mjesečno. 
Skupo je, ali krasno (kupaona, grijanje, električno svjetlo). Ivan 

Adresa: Wien I. Habsburger Gasse 7 


Članovi studentskog društva »Hrvatska« u Beču. 
Ivan u gornjem redu drugi zdesna. Proljeće 1919. 


Nakon dva dana 4. 2. 1919. Ivan piše roditeljima iz Beča: 
Dragi roditelji! 

Stoga što sam jako zaposlen pišem vam rijetko. Na sreću živim 
ovdje vrlo ugodno. Hrana je izvrsna; ako mi nešto pošaljete, pošaljite 
mi brašno koje ću ovdje prodati i tako djelomično podmiriti visoke 
troškove koje studij zahtijeva. Počinjem živjeti normalno. Možete si 
misliti što za mene znači kupaonica. Trenutno stanujem s Plachom u 
jednoj sobi, sljedećih dana selim se u drugu u kojoj ću biti sam. 


Voli vas vaš Sin. 

Ponovno se Ivan javlja 6. 2. 1919. zbog nekih događaja na Sveuči- 
lištu pa umiruje roditelje da on time nije pogođen: 
Dragi roditelji! 

Danas su južnoslavenski studenti zbog Mariborskih postupaka 
isključeni sa Sveučilišta. Idem još na predavanja i vjerojatno zbog 
mojega državljanstva moći ću ovdje mirno nastaviti studij. Inače sam 
dobro. Imam sobu za sebe (s dvije električne svjetiljke) i tako mogu 
nesmetano raditi. Hrana je izvrsna. Pozdrav Ivan. 


VIČ. Nikola Bilogrivić 
Banja Luka (Bosna SHS) Beć, 31.3.1919, 
+! Dragi Nina! 

Ti mi odgovaraš na moju prvu kartu, a pismo koje Ti poslah povo- 
dom smrti Tvoje majke ni ne spominješ. Nije li se možda izgubilo? Mi 
mnogo mislimo na vas ovdje i sav rad Hrvatske! pretresa ova najaktual- 
nija pitanja: reforma Luči i drugo. Držimo da nam je uspjelo svrgnuti 
dosadanjeg urednika, a i sami ćemo surađivati. Ima ovdje krasnih ljudi; 
osim Mate Filipovića, je Ćepulić, medicinar koji ove godine apsol- 
vira, a specijalizirao se je u spolnim bolestima 1 apstinenciji. Osim toga 
je ovdje jedan franjevac s Krka (fra Velnić), pa nam je danas npr. iznio 
da je Isus pod križem samo jedan puta pao (a ne tri puta), da sv. Vero- 
nika nije nikada postojala 1 dr. Idemo na razna religiozna predavanja; 
jedan prof. teologije dokazao je da Bog Evu nije stvorio iz rebra, već je 
rebro mjera (kao u nas lakat) što znači ad imaginem* Adama. Prijevod 
et Deus creavit coelum et terram“? je kriv jer u hebrejskom stoji ,,vanj- 
ski vidljivi svijet, a ne samo zemlja“. S Bogom. 


Ivo Merz, stud. phil. 
Wien I., Habsburger Gasse 7 


! Hrvatska“ — društvo hrvatskoj katoličkih studenata u Beču. 

* Isusovac Mato Filipović 

5 Dr. AVELIN ĆEPULIĆ (1896. — 1936.), nakon završenog studija medicine vratio se u Zagreb i kao 
liječnik veoma mnogo pomagao sirotinji liječeći ih besplatno. Bio je prijatelj i suradnik Ivana Merza u 
vodstvu Orlovske organizacije i suosnivač je Križarske organizacije 1930. 

“ ad imaginem — na sliku 

* Et Deus creavit coelum et terram: i Bog stvori nebo i zemlju. 

VIČ. Nikola Bilogrivić 
Banja Luka (Bosna, SHS) Beč, 20. 5. 1919, 
+! Dragi Nina! 

Brevir per aestiva* i futrolu za nj poslat ću Ti za mjesec dana (istom 
je naručen). Šaljem za Šimlešu knjigu u vrijednosti od 39 kr. (...) Ove 
novce predaj mojim roditeljima. Jedan svezak je za Fra Mirona i jedan 
za moga oca. Kada pročitate Neues Reich, Wichtla ili ostale knjige, 
posudi ih molim Te mome ocu. VIČ. Ivanišu ne poslah knjige jer ih je 
Kahle kupio, a meni ih donio nije; a šteta bi bila dva puta kupovati. 
Kaučuk manšete poslat ću drugom prilikom, a one ostale knjige (Para- 
belu, Wunder, Erziehung zur K., Betrachtungen) kupit ću dok dobijem 
sve novce jer sam nakupovao za druge oko 400 kr vrijednih knjiga. 
Reci g. pr. Zadri da jedino socijalni demokrati hoće priključenje k Nje- 
mačkoj, da je ovdje jak pokret koji teži za Dunavskom konfederacijom. 
Ako mi pošaljete oko 100 kr. pretplatit ću vas i na daljnje brojeve Neues 
Reicha te Stimmen der Zeit. S Bogom brate! Ivica 


Bečka opera koju je Merz češće pohađao 
za vrijeme svoga studija u Beču. 


Moriz Merz, željeznički činovnik 
Zagreb, Mihanovićeva ul. 2/II. (SHS) Beč, 13. 10. 1919. 
Dragi oče! 

Ovdje sam saznao da će mi kod Zagrebačkog magistrata bez dalj- 
njega biti izdana domovnica jer kao državni službenik eo ipso“ moraš 


* Brevijar-časoslov za ljetni period 
7 Tim samim 


167 


biti 1 državljanin. Ako ti uspije, molim Te, nabavi mi skoro domovnicu. 
S Bogom Ivica 


VIČ. Nikola Bilogrivić, vjeroučitelj 
Banja Luka (Bosna, SHS) Bee. 21,12. M19. 
+! Dragi Nina! 

Sretna Ti bila Nova godina. Markulin kani izdati među Knjigama 
katoličkog života jedan svezak o framasoneriji u 19. vijeku. Zato Te 
moli da mu odmah pošalješ: 1. onu Tvoju njemačku knjigu (mislim da 
je u Grazu izašla) i 2. onu malu knjižicu o hrv. framasoneriji (ili sličnog 
naslova) što je Ti ili g. prof. Divić imate. Ako Ti je poznata još kakva 
literatura o tome, javi dr. Markulinu odmah (Kurelčeva ul. 3). 


S Bogom! Ivan Merz, st. ph. 
ng kuk NEE "4. Faksimil ratne dopisnice Ivana Merza 
EEE M raapostorremoBlendikdEljć upućene prijatelju bogoslovu Nikoli 
ae Bilogriviću 6. prosinca 1916. s čestitkom 
|I Pejee za njegov imendan. Cjelovit tekst ovoga 
ši pisma koje je pisano na nekoliko dopisnica 
d ji lagi vidi na str. 89. i 90. ovoga 7. sveska. 
vim [eros ke 


Dano na aci Lo Nricota, Pro Grgas 
zbkota / Dane E2sFakacca 1 

Je - . s 4 4 s; ke aja 2 n 
- (Sa saa o tat ratannaza Li 
rali COez ulna aa t_ aa [e 
7 Zee, ooo pres) ren 
Vu Euaasna ei fevavcca čda m 1 neka 
preliti Oka petoga por pesa ea 
Strahm, «a Krojoy Mao > konnsg soo 
ma be huge BK poi Cclaž hee a. 


, 


U ovome pismu Ivan Merz se kritički osvrće na članak Petra Rogulje 
» Pred Zoru “ objavljen u časopisu Luči 1916. s kojim je započela podjela 
u Hrvatskom katoličkom pokretu. 

1920. 


Godina 1920. bila je veoma značajna u životu Ivana Merza. Ljetni 
semestar Ivan je studirao još u Beču. Drugi dio godine, tj. od jeseni 
1920., nastavlja studij u Parizu. Posredovanjem isusovca Miroslava 
Vanina Merz je dobio stipendiju od jednoga katoličkog društva iz 
Pariza! i zajedno s dvojicom kolega studenata, Đurom Gračaninom? i 
Jurjem Šćetincem>, koncem mjeseca listopada krenuo je u Pariz na 
nastavak studija. Za dobivanje stipendija svu ovu trojicu hrvatskih stu- 
denata preporučilo je vodstvo Hrvatskog katoličkog pokreta iz Zagreba. 

Iz te godine nije se sačuvala korespondencija između Ivana i nje- 
govih roditelja koja je vjerojatno postojala. Sačuvala su se samo tri 
pisma upućena prijatelju Nikoli Bilogriviću“, deset pisama Ljubomiru 
Marakoviću i jedno pismo obitelji Marošević s kojom je Ivan bio pove- 
zan prijateljskim vezama. Posebno treba naglasiti njegovu intenzivnu 
korespondenciju s dr. Ljubomirom Marakovićem*. Dok s jedne strane 
Ivan obavještava svoga bivšeg profesora o svome studiju, s druge strane 
opširno ga izvještava o njihovim izvanstudijskim aktivnostima u smislu 
upoznavanja francuske javnosti sa stanjem u domovini, te o svojim 
posjetima i kontaktima s predstavnicima francuskoga katoličkog života, 
bilo da se radilo o društvima ili o pojedinim istaknutim katoličkim oso- 
bama. Za one koji žele dobiti potpuniji uvid u Merzov život i djelovanje 
za vrijeme studija kako u Beču tako i u Parizu, cijelo to razdoblje treba 
upotpuniti čitanjem njegova Dnevnika što ga je vodio tijekom svoga 
studija. 


' Udruga katoličkih francuskih prijateljstava u inozemstvu (Les Amitićs catholiques frangaises a Ićtranger) 
? 1899. - 1973. 
> 1898. - 1939. 
* 1893. - 1947. 
5 1887. —1959. 

Studij u Beču 


Panorama Beča 


VIČ. Nikola Bilogrivić 
Banja Luka (Bosna SHS) Beč, 24. 3. 1920. 
+! Dragi Nina! 

Bog Ti blagoslovio Uskrsne praznike! Što mi se nikada ne javljaš! 
Često na Te mislim, osobito kad čujem kakvo lijepo religiozno preda- 
vanje. Zauzmi se za Kohlera da dobije kakvu potporu od trapista. Studij 
je silno težak jer su knjige užasno skupe. Što rade naši omladinci te 
đačići? Kč6hler može slobodno prisustvovati Vašim seniorskim sastan- 
cima! Pozdravi Tojčića, te sve ostale. 

S Bogom Ivica 


VIČ. Nikola Bilogrivić 
Banja Luka (Bosna SHS) Beč, 5. 6. 1920. 
+! Dragi Mika! 

Odlučio sam da Ti izrazim svoje mnijenje o dopisu Dujmovića koji 
je izišao u zadnjem broju Luči (XV./ 12,13). Neugodno me se je dojmilo 
gdje se u jednom srednjoškolskom listu kojemu je cilj da kulturno 


izgrađuje u prvom redu naše mališe, napada jedna politička osoba (dr. 
Ritig)“ i time unaša u đački pokret stranačko-politička nota. Za đački 


* Dr. SVETOZAR RITIG (1873. — 1961.) hrvatski svećenik, crkveni povjesničar i političar. Studirao je 
teologiju u Sarajevu, Đakovu i Beču. Predavao je crkvenu povijest na đakovačkoj bogosloviji, bio je tajnik 
Zagrebačke nadbiskupije, profesor na Bogoslovnom fakultetu u Zagrebu, dugogodišnji župnik Župe sv. 

pokret je posve indiferentno što je dr. Ritig još sada onako politički 1 
kulturno orijentiran kao što bismo i mi bili prije trideset godina. Mi 
moramo biti toliko tolerantni da poštujemo njegovo nacionalno 1 poli- 
tičko uvjerenje, tim više što znamo da je uzoran svećenik. Osim toga 
nije razborito unašati hiper-nacionalističke dopise u Luč, tim više što je 
nacionalizam u našim redovima još tako važan faktor da bi lako mogao 
unijeti neslogu u naše redove. Za dokaz Ti mogu reći da sam dobio neki 
dan jedan list od jednoga od naših najboljih ljudi gdje govori da se treba 
sada što više spremati na proslavu 1000. godišnjice Tomislavove kru- 
nidbe i toj proslavi valja dati čisto katolički karakter. 

Dujmović opet baca hrvatsku svijest u ropotarnicu kao preživjeli 
faktor i usvaja kao princip jugoslavenstvo. Za naš pokret hrvatstvo, 
jugoslavenstvo ili što slično ne može biti nikada princip; još su oba 
pojma podređena evoluciji. Osim toga je nezgodno unašati radikalno 
jugoslavenstvo u pokret jer ćemo mi time pospješiti u neorganiziranom 
hrvatskom narodu proces rastvaranja koji sada opažamo. 

Vrlina je naroda konzervativizam i čupati mu iz njedara hrvatsku 
svijest koja je bila zajednička svim članovima toga naroda, znači anar- 
hiju unositi u narodne mase. Jugoslavenstvo se ne postizava imenom 
jugoslavenskim. Naša je prva zadaća da pospješimo ogromnu kristali- 
zaciju katolika sa svojim organizacijama koju opažamo među civilizi- 
ranim narodima. A mi posebice moramo najprije nastojati da za sada 
upravo to hrvatstvo iz taktičnih razloga ističemo i da naš hrvatski narod 
u prvom redu, kao i one koje je jugoslavenstvo potjeralo u komunistički 
tabor, organiziramo u našim katoličkim, prosvjetnim, gospodarskim itd. 
organizacijama. Istom kad se taj proces dovrši, može i narod da se kao 
takav pripravi i odgaja za našu ,,providencijalnu misiju“ (kako Kre- 
kovci vele) za Uniju' koja će onda automatski sama od sebe doći. Možda 
će proći cijelo jedno stoljeće dok narodne mase budu na onom nivou na 
kojem su danas naša katolička akademska društva koja se tek usuđuju 
pomišljati na vjersku Uniju; o kakvom opsežnijem radu i u akademskim 
krugovima (Veues Reich br. 35, str. 576) nema za sada još ni govora. Da 


Marka sve do 1941. i urednik Katoličkoga lista. Političku djelatnost započeo je 1908. a zastupao je 
Strossmayerove ideje ujedinjenja južnoslavenskih naroda. Tijekom Drugoga svjetskog rata pridružio se 
partizanskome pokretu. Bio je član jugoslavenske delegacije na Mirovnoj konferenciji u Parizu 1946. 
Potaknuo je obnovu djelovanja Staroslavenske akademije (1948.), te je bio njezin ravnatelj do 1961. God. 
1947. izabran je za redovitoga člana JAZU. Od brojnih publikacija posebno mu je važno djelo: Glagoljica 
u našim krajevima od XIII. do XV. vijeka (1923). Bio je velik prijatelj Vladimira Nazora kojemu je po 
njegovoj želji trebao voditi sprovod (1949. g.) ali mu to komunističke vlasti nisu dopustile. 

" Pod Unijom Merz ovdje podrazumijeva ujedinjenje kršćana, tj. katolika i pravoslavnih. 

li će nama uspjeti pridići među pravoslavnim akademičarima analogan 
Pokret našemu*, sumnjam iz više razloga. 

Protestanti su naime mogli među svojom inteligencijom da dignu 
Pokret, jer među njima ima religioznih i uvjerenih protestanata koji su 
spremni da najmodernijim znanstvenim sredstvima brane svoje osvje- 
dočenje. Kod pravoslavnih ne stoje prilike analogno. Protestantski 
pokret nisu katolici pridigli, već ljudi iz njihovih vlastitih redova; 
dok mi hoćemo da među pravoslavnim dignemo takav Pokret koji će 
se osnivati na dogmama Istočne crkve. Mi sami ne vjerujemo u te 
dogme, radimo dakle po krivim pretpostavkama. Ako Pokret među 
pravoslavnima ne nikne sam na taj način da oni vide kakva divna djela 
stvara katolička organizacija kod nas i započnu sličnim Pokretom, mi 
ga direktno ne ćemo moći nikada stvoriti. Mislim naime da naš rad za 
Uniju može biti samo indirektan, da katolički dio jugoslavenskog 
naroda, dakle slovenski i hrvatski dio u Kristu preporodimo. Jedino plo- 
dovi koji će se kod nas pokazati mogu izazvati kršćansku akciju među 
našom srpskom braćom. 

Još je jedan važan razlog zašto će se teško pomisliti da bi već sada 
došlo do temeljitoga kršćanskog Pokreta među pravoslavnima. Svoj bi 
pokret mogli jedino temeljiti na protestantskoj teologiji (koliko znam, 
na svojim školama rabe i sada protestantska teološka djela); a prote- 
stantizam je za vrijeme ovoga rata doživio užasnu katastrofu: u jednom 
jedinom tjednu izgubile su sve protestantske zemaljske crkve svoje 
voditelje, tako da protestanti već hoće da uvedu hijerarhiju kao što je 
kod nas. A 1 katolička znanstvena literatura je u zadnje vrijeme svojom 
vrsnoćom daleko nadmašila protestantsku tako da su pravoslavni 
mislioci koji bi htjeli teoretski stvoriti ideologiju pravoslavnom Pokretu 
stavljeni pred alternativu: katolicizam ili bezvjerje. Naravno da je teško 
proricati; i mogla bi poput bure navaliti kakva kulturna borba koja bi 
mogla posijati sjeme kakvom pravoslavnom pokretu. 

Sve su to vrlo zamršene teorije i radi ovih mi ne smijemo nikada 
zanemarivati katolicizam koji je za nas Alfa i Omega. Molim Te zato da 
u buduće budeš oprezniji kod uvrštavanja nacionalističkih dopisa (bili i 
oni ekskluzivno hrvatski ili jugoslavenski) 1 da se što više posveti pažnje 
katoličkoj svijesti koja mora u nama doseći barem onu visinu koju pro- 
žima židovska svijest, Židove cijeloga svijeta. 


* Pod riječi ,,našemu“ Merz misli na Hrvatski katolički pokret. 

Uostalom Luč je osobito lijepa i u njoj je upravo kondenzirano 
oduševljenje za Pokret; uvodnici su pravi ditirambi. Mislim da mi nećeš 
zamjeriti na ovom odužem pismu, već ćeš mi odgovoriti, ako dospiješ. 
Pozdravi svu našu braću! S Bogom Ivan Merz 


Dragi Niko! - Iako ne smatram Dujmovićev dopis tako fatalnim da 
napišem ovoliko pismo kao drug Ivica Merz, to ipak potpisujem. Jesi li 
primio izvještaj Juga, što sam poslao pred 8 dana? 


Tvoj Avelin Ćepulić 
Dr. Ljuba Maraković 
Zagreb, Palmotićeva 31/1. kat!? 
Jugoslawien Beč, 5. 6. 1920. 


Dragi Ljuba! 

Po svoj prilici ste već primili ostale sveske Handel — Mazzoti — 
Christliche Kunst i Seele?! Kako Vam se sviđa Seele? Nedavno sam 
govorio s dr. Katannom, urednikom Grala, i molio me je za informacije 
o našoj suvremenoj katoličkoj literaturi. Dao sam mu Vaš naslov. Mislim 
da će Vam pisati. Hrvatsku prosvjetu do sada još nisam ni vidio, već je 
Jug"! nekoliko puta zamolio upravu da nam je pošalje, ali je do sada 
nema. Znamo da je trošak golem pa smo spremni plaćati potpunu cijenu. 
Dom in svet i ostale listove dobivamo besplatno. Za sada nemam vre- 
mena da se temeljito pozabavim problemom katoličke literature, a osim 
toga bih morao nekoliko dana opet proživjeti u malom Beuronu'? — St. 
Gabrielu kraj Modlinga!? — 1 zaroniti u misterije objektivne umjetnosti 
katoličke liturgije da i radnja odiše uzvišenom liturgijskom mirnoćom. 


* Jug - Društvo hrvatskih i slovenskih katoličkih studenata u Beču. 

'" Dr. LJUBOMIR MARAKOVIĆ preselio se iz Sarajeva u Zagreb 1919. god. gdje su već bili njegovi 
roditelji i ostali članovi obitelji. Do 1930. g. svi su stanovali u Palmotićevoj ul. 31, 1. kat uz Baziliku Srca 
Isusova u zgradi oo. Isusovaca gdje je otac dr. Marakovića dobio zaposlenje u Glasniku Srca Isusova. 

!' Jug - Društvo hrvatskih i slovenskih katoličkih studenata u Beču. 

!" Beuron — Benediktinski samostan u Njemačkoj, centar duhovne obnove za Europu 

"5 St. Gabriel kraj Mčdlinga blizu Beča u Austriji. Misijska kuća redovnika Verbita (SDV - Societas Verbi 
Divini — Družba Riječi Božje), također veliki duhovni centar. U njemu je Merz obavljao liturgijske duhovne 
vježbe u Velikom tjednu 1920. g. O tome nam je ostavio opširan prikaz u svome Dnevniku od 5. 4. 1920. 

Iz Banja Luke stižu tmurni glasovi no o tome Vas je jamačno izvi- 
jestio banjalučki Seniorat. Srdačno pozdravlja Vaše, Vas, g. dr. Marku- 
lina i Šimu Cvitanovića!“ Hans 

Stud. Phil. Hans Merz, Wien VIII. 

Lowenburggasse/Tiir 20, II. St. 


Studij u Parizu 


Dr. Ljuba Maraković 
Zagreb, Palmotićeva 31/1. kat 
Yougoslavie-Croatie Trst, 22. 10. 1920. 


+! Dragi Ljuba! 
Sjedimo u tršćanskom vlaku. Slovenci su nas lijepo primili; odsjeli 
smo kod 00. Isusovaca, a kod Slovenaca smo našli Terseglava i Can- 


kara. Molili su nas da pribavimo kakve stipendije i za njih. Kod talijan- 
skog konzulata smo dobili odmah vizu za 200 k. Pozdrav u Kristu! 


Hans, Gračanin, SŠćetinac 


Dr. Ljuba Maraković 

Zagreb, Palmotićeva 31/1. kat 

Yougoslavie-Croatie Pariz, 28. 10. 1920. 
+! Dragi Ljuba! 

Prije Vam se ne mogosmo opširno javiti. Skoro smo cijeli dan na 
ulici tražeći stan i tek sada smo našli sobu s dva kreveta gdje smo se 
smjestili. 

Od Ljubljane do talijanske granice platili smo svaki oko 10 k. 1 
vozili smo se većinom s našim iseljenicima koji putuju u Ameriku. 
Jedna mlada Sremica putovaše s nama i pjevala je cijelo vrijeme o srp- 
skoj slavi... Ona i mnogi drugi govoraše da se ne će više povratiti u 


“4 Dr. ŠIME CVITANOVIĆ (1891. — 1945.), liječnik, prijatelj Ivana Merza još iz vremena Prvoga svjetskog 
rata. Zajedno su bili na talijanskom bojištu. Za 10. obljetnicu Merzove smrti Cvitanović je pod pseudonimom 
Šime Lukin objavio o njemu krasan komemorativni članak pod naslovom «Borac s bijelih planina — ratne 
uspomene na dr. Ivana Merza», Hrvatska prosvjeta, Zagreb, 25/1938., br. 7/8, str. 331-337. - Dr. Cvitanović 
bio je za vrijeme Drugoga svjetskog rata upravitelj bolnice Rebro u Zagrebu. Nakon što su komunisti 
preuzeli vlast 1945. uhićen je, osuđen na smrt strijeljanjem. Za grob mu se ne zna. 

Jugoslaviju. Na talijanskoj granici nas je 
dočekao zvižduk karabinjera i već na prvoj 
stanici su se nazirale bekrije gledajući da 
putniku štogod uzmu iz džepa. Od Trsta 
smo putovali s D'Annunzijevim vojnicima 
koji tvrdiše da je D'Annunzio'* moderni 
Garibaldi. Neki je dan, rekoše, vršio služ- 
bu dežurnog kaplara i dijelio vojnicima 
“menažu".!'“ U Veneciji smo se zadržali cijeli 
dan. Srećom tog je dana bila nekakva sveča- 
nost u slavu admirala koji je obranio Vene- 
ciju od protivničke invazije. Pred Markovu 
crkvu došla vojska i paradirala. Razgledali 
smo tu crkvu, duždevu palaču i glavni kanal, 
Će a navečer smo krenuli do Milana gdje smo 
Eiffelov toranj u Parizu = do jutra čekali. Na francuskoj granici je bilo 
dosta trke; Šćetinca htjedoše opljačkati neki 
fakini, ali im je on srećom izmakao. Od Modene do Pariza vozili smo 
se brzim vlakom upravo gospodski; vagoni 3. razreda su prostorni, čisti, 
a sjedala su na federima. Vožnja kroz Italiju stajala je 68 lira, a kroz 
Francusku oko 60 franaka. 
U Parizu smo sjeli odmah u metro (7-8 tramvaja povezanih, a idu 
2-3 kata ispod zemlje) do Ivšića. Lijepo nas je primio i uputio. U istoj 
kući stanuje dr. Dvornik (“ideja ćirilometodejska"!). Krenusmo odmah 
abbć Beaupinu,!'' koji se je silno začudio da smo došli i rekao je da 
dođemo navečer u 5 sati k njemu, kamo će doći msgr. Baudrillard.!? 
Dođosmo, ali nas ne htjede primiti jer su upravo imali sjednicu. Sljede- 
ćeg dana obiđosmo sve moguće župne urede i na večer odosmo msgr. 
Baudrillardu. Srdačno nas je primio 1 čudio se je da smo došli. Pitao nas 


5 GABRIELE D'ANNUNZIO, (1863.-1938.), talijanski pjesnik, dramaturg, političar. Jedan je od zna- 
čajnijih članova iredentističkog pokreta te duhovni inspirator Benita Mussolinija. God. 1919. je na čelu 
paravojne postrojbe okupirao hrvatski grad Rijeku iz koje se morao povući sa svojim sljedbenicima 
početkom 1921. 

6 menaža“ - hrana 

!7_Mons. EUGENE BEAUPIN, (1877.-1953.) svećenik, direktor Comitć catholique des Amitićs frangaises 
d l'etranger preko kojega je Merz dobio stipendiju za nastavak studija u Parizu. Objavio je 35 publikacija 
crkvenog karaktera. Među njima je i brošura o progonima katolika u Jugoslaviji, objavljena 1922. g. za što 
mu je Merz prikupio podatke. Pomagao je hrvatske studente u Parizu. 

"5 Kard. ALFRED HENRI BAUDRILLART, (1859.- 1942.) svećenik, povjesničar i književnik. Rektor 
Katoličkog sveučilišta (Znstitut Catholique) u Parizu od 1907. do 1942. Član Francuske Akademije. Postao 
kardinal 1935. Pomagao je hrvatske studente u Parizu. 

Ivan Merz — student u Parizu 


je naime da li smo mi dobili kakvu obavijest naše vlade jer će tu stipen- 
diju urediti obje vlade u međusobnom sporazumu. Kad smo se mi na to 
malo uzvrtjeli, skoči on sa stolice i reče dva puta: “Ne uznemirujte 
se..." Obećao je da će stvar urediti. Odmah je naložio jednom sveće- 
niku da nam nađe stan i jadni vlč. Touchez obijao je pragove skoro svih 
hotela s nama i tek jučer smo dobili sobu sa tri kreveta, a plaćamo za nju 
13 fr. dnevno. Naravno, da je to preskupo, ali će se s vremenom već 
štogod naći. Sva trojica ćemo se morati upisati na Institut catholique.!? 
Još se nismo upoznali niti s jednim Francuzom; njihovi studenti žive 
posve izolirani i imat ćemo dosta okapanja dok prodremo kroz njihove 
falange... No, s Božjom pomoći ići će i to! Crkve su im ovdje puste i 
prazne. A i malo ih je. U poznatijima su jedino stranci koji ih razgleda- 
vaju kao spomenike jedne propale epohe. 

Šešir ovdje nitko ne skida pred crkvom. Ceste su pune nabojenih 
prostituiranih žena, kratkih sukanja, prozirnih čarapa! Francuzi su vrlo 
prijazni, svaka druga riječ je “monsieur",? “s?il vous plait"?!, a strance 
varaju gdje mogu. Knjižara ima mnogo i svaki dan izađe more novih 
knjiga. Knjige su pred knjižarom izložene tako da svaki prolaznik može 
knjige prolistati (krađe ovdje nema!). Život je jeftin; hrane ima više 
negoli u Zagrebu. Gračanin je vrlo solidan i Pater Vanino je dobro iza- 
brao! (Prevađa Ušeničnikovu “Knjigu o življenju?!) 

Molimo Vas da se mnogo molite da naša ekspedicija dobro ispadne. 
Srdačno Vaše, Vas i sav Pokret? pozdravljamo sva trojica Hans 


' Institut catholique — Katoličko Sveučilište u Parizu 

9 Monsieur - gospodin 

S'il vous plait — izvolite (doslovce: ako vam se sviđa) 
? Pokret - Odnosi se na Hrvatski katolički pokret 


21 

Dr. Ljuba Maraković 

Zagreb, Palmotićeva 31/1. k. 

Yougoslavie - Croatie Pariz, 30. 10. 1920. 
Dragi Ljuba! 

Nažalost Vam ne možemo mnogo pozitivnoga javiti. Kad smo 
naime bili drugi put kod msgr. Baudrillarta, reče nam da je imao ,,une 
scene“ s našim? konzulom. Msgr. Baudrillart mu je naime rekao, da su 
nas isusovci poslali, a konzul je na to bijesan skočio tvrdeći da su Isu- 
sovci pristaše cara Karla, da smo mi to isto itd. i htio je već da nas 
pošalje nazad. Msgr. Baudrillartu je jedva uspjelo da ga umiri i on nam 
je obećao pribaviti stipendij od 500 fr. Dosada nismo prema tome ništa 
dobili, ali smo hvala Bogu platili stan i hranu za cijeli studeni unaprijed 
i još nam je ostalo novca, tako da smo osigurani za mjesec dana. Ovih 
dana ću gledati da si nađem kakvu zaradu za svaku sigurnost. Predava- 
nja tek počinju na 4. studenog i tek onda ćemo moći stupiti u uži kon- 
takt s ovdašnjim katolicima. Za sada razgledavamo tek grad. Bili smo u 
kući dobre štampe, vidjeli smo u Musee de Luxembourgu originale 
vaših karata (Carierre, Chavanes etc.). Nemojte reći sadržaj ove karte 
mom ocu. 

M. Ivan Merz, ćtudiant, 1, rue Mayet, Paris VI. France 


Dr. Ljuba Maraković 

Zagreb, Palmotićeva 31/1. kat 

Yougoslavie-Croatie Pariz, 12. 11. 1920. 
+! Dragi Ljuba! 

Jamačno se čudite da Vam nismo do sada poslali detaljniji izvještaj 
o ovdašnjim prilikama i o našemu radu. Nije nam bilo do sada moguće 
da posve koncentriramo naš unutrašnji život i da svrstamo more novih 
utisaka. 

Prvih dana je bilo dosta borbe i tražili smo neprestano stanove i 
oblijetali smo sve moguće katoličke institucije ne bi li nam mogli 
pomoći kod traženja stana. Napokon smo se provizorno smjestili. Šće- 
tinec i Gračanin plaćaju za stan i opskrbu 410 fr. mjesečno, a ja ću tek 
1. XII. dobiti sobu za 60 fr, a gdje ću objedovati, to još ne znam. No to 
je najlakše, hrane možete ovdje dobiti po miloj volji. 


2 jugoslavenskim 

Ivan (lijevo) s kolegom Jurjom Šćetincem 
s gospođom Michaut i njenom kćerkom 
kod kojih je stanovao 


Katolički život? — Već smo ovdje dvije nedjelje i još se nismo 
snašli. Sav katolički pokret je ovdje posve rastrgan; jedinstvene akcije 
ovdje nema. Vi se jamačno sjećate završetka Strovskijeve studije o 
suvremenoj katoličkoj literaturi u Francuskoj: ubi Gallia ibi crux.** Ako 
se može govoriti o kakovom pokretu među francuskim katolicima to 
oni sudjeluju u ogromnom nacionalnom pokretu koji sada oduševljava 
gro francuskih naroda. Skoro bih ustvrdio da je religiozna ideja podre- 
đena nacionalnoj. U svim crkvama su izvješena imena poginulih u ratu 
i oni ih štuju poput svetaca. Ni jedna propovijed ne prođe, a da se ne 
spomene junaštvo francuskih katolika. Tema razgovora su ratni doživ- 
ljaji. Vojnički stalež svi silno poštuju. To su markantne pojave u francu- 
skom katoličkom životu; intimnih poznanstava nažalost još nemamo. 
Jedan Španjolac nam reče da francuski seniorat nije složan i da prema 
tome loše rade. 

Pohodili smo njihove đačke organizacije i začudili smo se. Koliko 
do sada mogosmo razabrati, one imaju uglavnom preventivni karakter: 


* Ubi Gallia ibi crux — gdje je Galija (Francuska) tamo je križ. 

postoje četiri organizacije 1 skoro svaka posjeduje divnu zgradu gdje 
đaci imaju stan i opskrbu, lijepu, toplu knjižnicu, sobu za biljar, za 
mačevanje, tenis itd. Svake nedjelje imaju sastanak. Preko pedeset ih 
dođe na predavanje; pozvani stručnjak govori o aktualnoj temi, katkada 
bude debate i tako se sjednica završi. Đaci ne stupaju u te organizacije 
iz kakvih viših razloga; obično roditelji sami dovedu sinove ovamo i 
sigurni su onda da neće podleći pariškom nemoralu. Svećenik sve vodi: 
upisuje članove, brine se za predavače, nadzire kuću itd. Moguće je da 
postoje kakve organizacije poput naših (grupa oko p. Sertillangesa), ali 
se do sada ne mogosmo orijentirati. Ni kler nije jedinstveno orijentiran 
jer nemaju zajedničko glasilo; đaci najviše čitaju Action francaise, iako 
velik broj rojalista“ nisu katolici. 

Upisali smo se na Institut catholique.*“ Stara zgrada s nekoliko 
dobrih profesora: Mainage, Sertillange, Baudrillard, Bertrin (autor 
Lurda), Roussellot (fonetičar) i zgodnom bibliotekom. Od države je 
priznat, ali studenti moraju polagati ispite na državnim sveučilištima. 
Zbog vrlo dobre biblioteke ugodnije je studirati na Katoličkom insti- 
tutu, nego li na Sorboni.?' Svaki student po miloj volji sam uzme knjigu 
sa svog mjesta i kada je više ne treba, vrati je na isto mjesto. Uostalom 
je knjižarski život posve različit od njemačkog tipa. Obično su knjige 
pred knjižarama složene u policama i prolaznici se zaustavljaju, vade ih 
iz polica, listaju i pregledavaju 1 opet povrate na isto mjesto ili kupe. Po 
cijelu noć su pogdjegdje knjige bez čuvara i nitko ne ukrade ništa. To je 
francuski specijalitet i mi, koji smo obikli da se čuvamo džepara, čudom 
se čudimo gledajući npr. kako ljudi uzmu novine sa stalka koji je pred 
vratima dućana a novac ostave na zdjelici koja je bez nadzora! 

Čim se smjestim, to ću nastojati da Vam pošaljem što više katolič- 
kih časopisa. Mons. Baudrillard je rekao da će Vam za sada slati Revue 
de Jeunes, Correspondent i još štogod. Čudio se je da obećane novine 
ne stigoše u Zagreb; ako sam ga pravo razumio, rekao je da su sve kato- 
ličke novine povratili s granice. I Francuzi sada uviđaju naš nezgodni 
položaj i mi smo im razbili mnoge predrasude. Osim toga mi je jedan 
Španjolac obećao da će Vam poslati španjolske katoličke edicije i da će 
napisati nekoliko članaka na francuskom jeziku o jakom katoličkom 
pokretu u njihovoj zemlji. Mi ne dospjesmo, nažalost, još napisati čla- 


* Roajalisti — Francuzi koji žele povratak na bivše, monarhijsko uređenje francuske države 
Institut Catholique - Katoličke sveučilište u Parizu 
2" Sorbona — pariško državno, laičko Sveučilište 

nak za Zoru-Luč, ali dok prostudiramo temeljito barem jednu granu 
francuskog katoličkog života to ćemo obećanje ispuniti. Šćetinac će 
Vam ovih dana poslati recenziju knjige Goyaua: L'Eglise libre dans [' 
Europe libre,** gdje autor donosi vrlo točne podatke o našem pokretu i 
to poglavito o Slovencima. Osim toga je izišlo u zadnje vrijeme ovdje 
mnogo djela o Jugoslaviji i pisci mnogih djela su praktični katolici 
(Pichon, Begouin itd.). I čim dospijemo, pohodit ćemo ih. 

Mnogo toga bismo Vam još mogli pisati, ali iz svega vidite da još 
nismo mogli prodrijeti u dušu francuskog katoličkog pokreta, jer nismo 
još uhvatili veze s pravim katolicima. Uzrok su, kako već rekoh, ponaj- 
prije naše materijalne nezgode. Čim ove minu, to se nadamo da ćemo 
proučiti sav katolički život. 

O našoj stipendiji smo Vam već pisali: dobili smo od Katoličkog 
instituta predujam od 1200 fr. (sva trojica skupa) na račun stipendije od 
500 fr. mjesečno, koja nam je, kako nas je uvjeravao mons. Baudrillard, 
posve osigurana. Prema tome smo dobre volje (Prikryl Vam može to 
potvrditi!) 1 Vi se ne trebate za nas bojati. U najgorem slučaju će nam 
ovdje naći kakvo zaposlenje i sve će biti dobro. No, o tome sada nema 
ni govora. 

S Ivšićem? i Kuharom (slovenski svećenik, studira na političkoj 
školi) 1 dr. Dvornikom smo često. Jučer sam se sastao s R. Meixnerom 
koji studira ovdje romanistiku. Inače je ovdje oko 200 Srba, a kako mi 
sinoć Meixner reče, preko 600 Srba je dobilo stipendiju za Francusku, 
a od naših niti deset. Uostalom smo mi ovdje svi Srbi, jer Francuzi ne 
znaju šta je Jugoslaven, a kamo li šta je Hrvat ili Slovenac. Ivšić se sve 
predomišlja ne bi li poslao dr. Šimraku"" svoj Recepise d 'identite, gdje 
piše da je on Srbin... 

Ne znamo što se kod Vas događa. Je li izašao već prvi broj Zore- 
Luči? Živi li Mahnić? Kako funkcionira Liga? Je li izašao Mahnićev 
Čas? 

Je li Liga primila holandsku reviju Studentenblad? Šta radi naša 
Internacionala? Jesu li primili kakvih listova? Je li izišao 2. broj Vrela? 


?*# Slobodna Crkva u slobodnoj Europi 

2 Dr. MILAN IVŠIĆ (1887.-1972.), svećenik, sociolog, gospodarski pisac, sveučilišni profesor. Na 
Sorboni je završio studij prava i doktorirao radom iz političkih i ekonomskih znanosti 1922. 

3% Dr. JANKO ŠIMRAK (1883.- 1946.) svećenik grkokatolik, biskup od 1942. Profesor na Bogoslovnom 
fakultetu u Zagrebu. Bio je iznimno aktivan na znanstvenom, medijskom, političkom i crkvenom području. 
Bio je i član Narodnog vijeća SHS u vrijeme ujedinjenja s Kraljevinom Srbijom te istaknuti sudionik 
Hrvatskoga katoličkog pokreta. Godine 1942. postaje biskup Križevačke biskupije. Komunisti su ga pro- 
gonili kad su došli na vlast. 

Hrvatsku prosvjetu trebamo za reklamu. Čule nam piše da ni on još 
nema stipendije i da mu je K. Mercier rekao da si stanovitu svotu novaca 
mora sam priskrbiti, a nešto će mu on dati. 
Srdačno Vaše, Vas i sve naše pozdravlja u Kristu Vaš Hans 
Pozdravljaju Vas 1 Gračanin, Šćetinac 


Dr. Ljuba Maraković 

Zagreb, Palmotićeva 31/1. kat 

Yougoslavie-Croatie Pariz 25. 10. 1920. 
Dragi Ljuba! 

Neki dan je bio ovdje internacionalni poljoprivredni kongres 1 
ostvarena je na neutralnoj bazi internacionalna agrikolna organizacija. 
Ali pošto su skoro u svim zemljama katoličke seljačke organizacije 
bolje organizirane od nekatoličkih neutralnih ili protukatoličkih seljač- 
kih organizacija, to su katolici odlučili da ostvare katolički internacio- 
nalni seljački savez. Akciju vode Španjolci i p. Mapirka. Stanovište 
katolika je da treba osnivati konfesionalne organizacije koje će surađi- 
vati s neutralnima i ostalima. Cilj je religiozno moralni odgoj i materi- 
jalna organizacija seljaštva. To vam pišem jer će Sveti Otac poslati 
biskupima cijeloga svijeta proglas da se pripoje toj organizaciji, a i vi 
ćete dobiti od Španjolaca o tome detaljniji izvještaj. Slovenci će biti 
protiv konfesionalnih organizacija. Kada dakle dobijete poziv da kažete 
svoj sud o toj akciji, znat ćete uglavnom o čemu se radi. Ta će organiza- 
cija biti, čini mi se, pandan internacionalnom katoličkom radničkom 
savezu o kojem sam vam na zadnjoj šetnji govorio. U Etudes će izaći 
doskora naša dva članka kontrahirana u jedan. Već smo uhvatili jake 
veze s katoličkim pokretom. Srdačno Vas pozdravlja Hans 

Obitelj Marošević:! 

Zagreb, Pantovčak 50 

Royaume des Serbes, Croates, et Slovenes 

Croatie Pariz, 27. 11. 1920. 


Ponajprije Vas molim, da mi oprostite što ne dođoh uoči odlaska.?? 
Od Dragana ne dobih do sada nikakvih vijesti i zato Vas molim, da mi 
pošaljete njegovu adresu. Ja sam se, hvala Bogu, lijepo smjestio i živim 
daleko bolje, nego li bečki drugovi. Srdačno Vas pozdravlja 


Ivan Merz 
Exp.: Ivan Merz, &tudiant, Paris 6, 1 Rue Mayet (Chez Mme Michaut) 


Dr. Ljuba Maraković 

Zagreb, Palmotićeva 31/1. kat 

Yougoslavie-Croatie Pariz, 30. 11. 1920. 
+! Dragi Ljuba! 

Bio sam danas cijeli sat kod g. Beauchesnea (izdavač) i pripovije- 
dao sam mu mnogo o našem Pokretu.?? On i glavni urednik Revue pra- 
tique d apoligetique bili su tako ushićeni da mi je g. Beauchesne obe- 
ćao dati koju god knjigu htjednem, samo da napišem mali prikaz za 
koju od naših revija. Uviđa, da mi knjige ne možemo kupovati i rekao 
mi je da će Vam besplatno slati reviju Revue pratique d 'apoligetique i 
sve nove edicije od literarnih djela. Osim toga mu Vi možete osobno 
javiti koja vas djela najviše zanimaju; katalog ću Vam ovih dana poslati. 

Rekao sam mu, da je u Hrvatskoj prosvjeti izašla mala studija o 
Valery-Radotu, o sv. Katarini i molim Vas da mi te brojeve pošaljete da 
mu ih odnesem. Pripravan je slati Vam, što god želite samo da se kato- 
lička propaganda kod nas proširi i da se pripravi teren za izmjenu knjiga 
kada se valuta popravi. Otvorene su nam najvažnije revije i novine. Ako 


3 S obitelji Marošević iz Zagreba Merz je bio prijateljski povezan. S njihovim sinom Draganom studirao 
je u Beču. Kad se Merz vratio u Zagreb surađivao je s njihovom kćerkom nastavnicom Marijom, u 
katoličkim ženskim organizacijama. Marija je nakon Merzove smrti bila i nastavnica učeniku Franji 
Tuđmanu koji zbog nedostatka sredstava nakon završetak građanske škole (danas osmogodišnje škole) nije 
mogao nastaviti dalje školovanje. Doznavši za to, te uočivši izvanredne sposobnosti Franje Tuđmana, 
Marija Marošević pošla je u Veliko Trgovišće k Franjinom ocu i uvjerila ga da omogući sinu daljnje 
školovanje. U svome uvjeravanju je uspjela i tako je Franjo nastavio u Zagrebu daljnje gimnazijsko 
školovanje. 

?* U Pariz na studij 

3" Hrvatski katolički pokret 

želite da se štogod uvrsti, pišite. (Journal de debats, Revue des mondes 
i ostale katoličke). Od Beauchesnea sam za sada dobio Memagia i Le 
renoveau catholique. Doskora će izaći Joergensenova djela i knjiga o 
motivima njegove konverzije. Javite što ste do sada dobili. Recite Šimi 
Cvitanoviću da ću mu doskora pisati. Molite se za nas. 

Srdačan pozdrav Hans 


Uredništvu novina Varodne politike 
Zagreb Pariz, 10. 12. 1920. 
Dragi! 

Naše novo društvo je sekcija francuskog đačkog udruženja. Pred- 
sjednik je Ivšić, a tajnik Kuhar (Slovenac). Članovi su dr. Dvornik 
(predsjednik Ćirilometodske Lige), Šćetinec, Gračanin i ja. Imali smo 
do sada dva oficijelna sastanka informativnog karaktera. Doskora ćemo 
Vam slati izvještaje. 

Već odavna ne dobismo od “naših" nikakvih vijesti. Iako smo 
poslali nekoliko izvještaja za Zoru-Luč, do sada ne vidjesmo ni prvi 
broj. Ne znamo da li se je održavao Đački dan, da li Mahnić* živi, da li 
je izišao Mahnićev broj Časa.3* Molimo Vas, da nas o svemu tome oba- 
vijestite i da na naznačeni naslov pošaljete Narodnu politiku. 

Detaljnih informacija o izborima nemamo. Ako želite da uvrstite 
članke ili informacije u francuske novine (»Journal des Dćbats, Echo de 
Paris Revue de 2 mondes i dr.) to nam ih pošaljite. Glavni urednici naj- 
boljih francuskih listova (R€n€ Doumic, Pichon, Begonen, Goyau) su 
gorljivi katolici i uspostavili smo s njima kontakt. Molimo Vas da prilo- 
žen dopis uvrstite u Varodnu politiku. 

Pozdrav! I. Merz. 


3% Krčki biskup ANTUN MAHNIĆ (1850.-1920.), bio je utemeljitelj Hrvatskog katoličkog pokreta. Nakon 
Prvoga svjetskog rata talijanske okupacijske vlasti su ga na prevaru uhitile 1919. g. i odvele u zatočeništvo u 
Italiju (Frascati kraj Rima) gdje je boravio godinu dana i ondje se razbolio. Posredovanjem Pape Benedikta XV. 
oslobođen je i došao je u Zagreb na liječenje gdje je 14. prosinca 1920. umro na glasu svetosti. Hrvatski studenti 
u Parizu znali su za njegovu tešku bolest pa je u tome smislu Merz pisao dr. Marakoviću i raspitivao se za 
njegovo zdravstveno stanje. Opširnije biografske podatke o biskupu A. Mahniću vidi u bilješci na str. 301. 

35 Čas — slovenski katolički časopis 

Dr. Ljuba Maraković 

Zagreb, Palmotićeva 31/1. kat 

Yougoslavie-Croatie Pariz, 10. 12. 1920. 
+! Dragi Ljuba! 

Usput Vam šaljem neke izvatke iz dnevnika. Ako mislite da ne 
valjaju, a Vi ih bacite; a ako držite da su dobri, pošaljite ih korigirane 
P. Vaninu jer držim da će dr. Kniewald?“ nešto napisati o Meštroviću za 
Hrvatsku prosvjetu. Razgledao sam Rodinovu izložbu i začudio sam se 
silno. Ni iz daleka nema u Rodinu toliko intenzivnog unutarnjeg života 
niti snage kao u Meštrovića. 

Ako dospijete pročitajte od Maniagea Les Temoins du renouveau 
catholique.*' To su ispovijesti konvertita i zaista bi bilo dobro neke 
ispovijesti (Andre de Baviera, Levirtine Zonta) prevesti za Hrvatsku 
prosvjetu jer odgovaraju duševnom ambijentu u kojem žive naši ljudi. 
Govorio sam s P. Maniageom (dominikanac!) i u nedjelju imam s njim 
drugi sastanak. Uputit će me u katoličku literaturu i nadam se uhvatiti 
osobnih veza s katoličkim književnicima. 

Pohađam kapelice i crkve u kojima su se zbile konverzije“ i druga 
čudesa. I uživljavam se u Francusku — zemlju svetaca. Šta je s Kreko- 
vom crkvom? Je li Vam Revue des Jeunes poslala katalog? A Beauche- 
sne? Na nas su svi zaboravili. Niti Luči još ne dobismo! 

Sjetite nas se u molitvi i primite srdačan pozdrav od Hansa 


Dr. Ljuba Maraković 

Zagreb, Palmotićeva 31/1. kat 

Yougoslavie-Croatie Pariz, Božić 1920. 
Dragi Ljuba! 

Odgovaram Vam na list. Hvala Vam na detaljnom izvještaju o 
izborima 1 0 cijeloj situaciji. Mislim da stanje nije upravo onako očajno 
kao što ste to u prvi mah pokazali i držim da su se izborne trzavice već 
umirile i da će ljudi opet prionuti uz rad. 

Nestrpljivo očekujem Hrvatsku prosvjetu i Luč. Ne mogu se 
zapravo maknuti bez njih. Od Revue de Jeunes dobio sam nekoliko 
knjiga besplatno, ali djela Claudela, Bertranda, Jammesa itd. izašla su u 


* Opširnije biografske podatke o dr. Kniewaldu vidi na str. 367. 
37. Svjedoci katoličke obnove 
3“ Konverzije - obraćenja na katoličku vjeru 

nekatoličkim knjižarama i moram doći s nečim u ruci, ako želim sve te 
knjige dobiti besplatno. Zoru-Luč trebam radi internacionalne suradnje; 
neki studenti su mi već obećali da će napisati članak o katoličkom 
pokretu u njihovoj zemlji, ali oni hoće da vide taj list u kojemu će se to 
štampati. Molim Vas dakle da mi pošaljete što više primjeraka Hrvatske 
prosvjete i Zore-Luči. 

Osim toga bih Vas molio da se informirate da li se već izrađuje 
pučko izdanje Misala i kakvo jeftino izdanje Svetog pisma. Otkrio sam 
naime ovdje jedno društvo koje potpomaže edicije ovih djela pa sam 
uvjeren da bi mogli dobiti u tu svrhu dosta novaca. Od Hatrera ste 
jamačno dobili Des Grangesovu Francusku literaturu. Vrlo je pregledna 
i za sistematski studij zgodna, samo valja imati Lensona kao nadopunu 
Des Grangesu. Pokažite je vIč. Paveliću jer je on pisao Ivšiću da mu 
kupi jednu francusku literaturu. 

Za Mahnića smo ovdje priredili Requiem, a Badnjak smo zajed- 
nički proslavili. Već vam javismo da su monarhisti sada vrlo jaki i 
koliko čuh, katolici će gledati doskora rušiti ministarstvo da se doko- 
paju vlade. Neki što više tvrde da se Francuska približava sve više 
monarhiji. Molim Vas da mi javite da li ste išta dobili od g. Beuchesnea, 
od Revue de Jeunes, i od Ligue patriotique des Francaises. Kako je 
ispao Đački dan? Zašto nam Narodna politika ne šalje svoje novine na 
Paris XI., 74, Rue Vaugirard (Cercle yougoslave)? 

Molim Vas da me ne zaboravljate u Vašim molitvama i srdačno Vas 
pozdravljam Hans 


Dr. Ljuba Maraković 

Zagreb, Palmotićeva 31/1. kat 

Yougoslavie-Croatie Pariz, 31. 12. 1920., sv. Silvestar 
+! Dragi Ljuba! 

Šaljem Vam današnjom poštom pravila i ostala izdanja španjol- 
skog Seniorata. Tip tajne organizacije je specifikum Španjolske i mislim 
da ćemo se i mi moći okoristiti nekim metodama koje su navedene u 
njihovim pravilima (brisanje gadnih izraza na javnim lokalima, potajno 
skidanje lascivnih plakata itd.). Španjolci Vas mole da proučite te knjige 
koje Vam, evo, po meni šalju i da im kažete svoj sud. U veljači će se po 


> Requiem — Misa zadušnica 


185 


svoj prilici održavati ovdje Internacionalni katolički kongres pa će pita- 
nje Seniorata koji postoji gotovo u svim državama, doći na pretres. 
Mislim, da će T. Matasović moći da napiše referat o tome i poslati ga 
čim prije Španjolcima ili meni. Ni Hrvatske prosvjete ni Luči još ne 
dobismo. Pošaljite što više primjeraka radi propagande. Je li p. Vrbanek 
zdrav? Je li od Beuachesnea išta stiglo? A od Revue de Jeunes? Također 
Vas molim za Mahnićev Čas. 

Vašim se molitvama preporučam! Srdačan pozdrav Vaš Hans 


M. Ivan Merz, etudiant 
1, rue Mayet, Paris VI., France 


Pariška katedrala Notre Dame 


186 


1921. 


Studij u Parizu 


Cijelu 1921. god. Ivan je proveo u Francuskoj. Preko ljetnih 
praznika nije se vraćao u domovinu. Većinu vremena proveo je u Parizu. 
Koncem srpnja i početkom kolovoza putovao je u Toulouse i na hodo- 
čašće u Lurd. U Toulouseu je sudjelovao na Socijalnom tjednu (Sema- 
ine sociale).! 

Iz ove godine sačuvala su nam se njegova brojna pisma. Većinu 
pisama Ivan je pisao svome bivšem banjalučkom profesoru dr. Ljubo- 
miru Marakoviću. Javljao se naravno i roditeljima. Posebno je važna 
njegova razmjena pisama s majkom koja je već bila objavljena u prvoj 
Ivanovoj biografiji.? 

Iz pisama što ih piše dr. Marakoviću, osim podataka o svome stu- 
diju, doznajemo i detalje njegovih izvanstudijskih aktivnosti. Tu je u 
prvom redu upoznavanje francuskoga katoličkog života, posjećivanje 
raznih katoličkih ustanova i istaknutih osoba u francuskoj Crkvi, pogo- 
tovo laika. Ivan potom ozbiljno nastoji uspostaviti što bolje veze između 
Francuske i Hrvatske na vjerskom i kulturnom području razmjenom 
publikacija, objavljivanjem informacija, uzajamnim posjetima itd. 
Kako je tadašnja beogradska vlada već počela provoditi svoju politiku 
posrbljivanja ostalih naroda, to su Hrvati u domovini doživljavali 
mnoge nepravde koje su se očitovale u progonima političkih neisto- 
mišljenika, pripadnika nesrpskih naroda; na dnevnom redu bili su pro- 
goni Katoličke Crkve, njezinih službenika i vjernika itd. O tome su Ivan 
i njegovi kolege nastojali što bolje informirati francusku javnost kako 
se vidi iz njegovih pisama dr. Marakoviću. 

Poseban događaj u Ivanovu životu te godine bilo je njegovo hodo- 
čašće u Lurd gdje je duboko doživio katoličku vjeru, usavršio pobož- 


' P.JOSEPH DE FINANCE, SJ., profesor na Papinskom sveučilištu Gregorijani u Rimu od 1960. pa 
nadalje, pripovijedao je hrvatskim studentima koji su tada studirali na Gregorijani kako je upoznao Ivana 
Merza upravo na tom Socijalnom tjednu u Toulouseu na kojem je i on kao 16-godišnji mladić sudjelovao. 
Sjedio je kraj njega za vrijeme ručka i ostao mu je u lijepoj uspomeni. Merz mu je dao i svoju vizit-kartu 
koju je p. De Finance dugo čuvao kao dragu uspomenu. 

* Dragutin Kniewald, Dr: Zvan Merz — Život i djelovanje, Zagreb, 1932., str. 127-133. 

nost bl. Djevici Mariji, a o svemu tome piše svojim prijateljima kao i u 
članku koji je objavio u zagrebačkom Katoličkom listu. 

Trebamo posebno istaknuti Ivanovu inicijativu za osnivanje Kato- 
ličke knjižnice u Zagrebu za intelektualce 1 za ostale hrvatske vjernike 
koji žele svoju vjeru i katoličku kulturu produbljivati i usavršavati. O 
tome piše u pet pisama dr. Ljubomiru Marakoviću u prvoj polovici te 
godine. Nažalost do ostvarenja te inicijative tada nije došlo. Međutim ta 
ideja nije s njime nestala nakon što je on završio svoj zemaljski život. 
Točno sto godina nakon što je Merz pokrenuo tu inicijativu došlo je 
2021. g. do njezina ostvarenja: Postulatura bl. Ivana Merza u suradnji s 
Fakultetom hrvatskih studija Sveučilišta u Zagrebu utemeljila je Kato- 
ličku knjižnicu ,,Dr. Ivan Merz“ u okviru Knjižnice Fakulteta hrvatskih 
studija. Knjižnica je svečano otvorena 16. prosinca 2021. na 125. obljet- 
nicu rođenja bl. Ivana Merza. 

Dva su Ivanova pisma iz druge polovice ove godine koja imaju 
posebnu važnost i zaslužuju kratak komentar. Oba pisma pisana su nakon 
njegova hodočašća u Lurd pa u njima Ivan opisuje to svoje duboko 
duhovno iskustvo koje je imalo blagotvorne posljedice za cijeli njegov 
12. rujna 1921. u kojem iznosi svoj apostolski program i prijedloge za 
vjersku obnovu hrvatskog naroda. Upravo iznenađuje da jedan mladić od 
25 godina, i još k tome student u Parizu, ovako duboko vjerski razmišlja 
što bi trebalo učiniti za kršćanski preporod svoga naroda. 

Drugo važno pismo Ivan je uputio svome prijatelju Draganu Maro- 
ševiću u kojem opisuje svoje duboke dojmove s hodočašća u Lurd i 
potom svoje shvaćanje apostolskog djelovanja unutar Hrvatskoga kato- 
ličkog pokreta koji treba ne samo ,,Radnike, nego i Molitelje 1 Patnike“. 
Zadivljuje Ivanovo duboko shvaćanje apostolske vrijednosti trpljenja 
kad je sjedinjeno s Kristovom žrtvom na križu i tako Bogu prikazano. 

Posebno je zanimljiva razmjena pisama između Ivana i njegove 
majke. Iz njih se vidi s jedne strane Ivanova duboka religioznost, a s 
druge strane nastojanje njegove majke koja tada nije tako doživljavala 
vjeru kao on, da Ivana ,,spusti na zemlju“ da živi ,,normalnim“ životom. 
Ova su pisma bila objavljena u prvoj Ivanovoj biografiji od dr. Kniewalda 
izdanoj 1932. g. četiri godine nakon Ivanove smrti. Ivanova majka pot- 
puno je prihvatila Ivanove kršćanske stavove nakon njegova odlaska u 
Vječnost 1 postala je iskrena vjernica i sama se sebi čudila kako je tada 
mogla onako pisati svome sinu.? 


3 Isto, str. 133. 

Osim roditeljima, te dr. Marakoviću, Ivan se tijekom 1921. god. 
javlja i drugim svojim prijateljima: isusovcu p. Miroslavu Vaninu, dr. 
Matiji Beliću i vlč. Nikoli Bilogriviću. Iz tih pisama doznajemo još 
neke zanimljive detalje o njegovu boravku u Parizu. 

Duboki vjerski doživljaj Ivan je doživio 4. studenog 1921. u kapeli 
sestara benediktinki u Parizu kamo je češće zalazio na sv. misu. Prisu- 
stvovao je toga dana ulasku u samostan i redovničkom oblačenju kćeri 
jednog francuskog generala. O tome je ostavio dojmljiv zapis u svome 
Dnevniku toga dana, premda taj događaj ne spominje u svojoj kores- 
pondenciji iz te godine. Iz toga njegova dnevničkog zapisa dobiva se 
još bolji uvid kako je Ivan duboko proživljavao svoju vjeru za vrijeme 
svoga studija u Parizu.“ Zanimljivo je da se život te sestre benediktinke, 
za koju smo puno godina kasnije doznali da se zvala Marie Denise Che- 
villotte, odvijao točno onako kako je Ivan predvidio na dan njezina ula- 
ska u samostan. Doživjela je duboku starost i pronašli smo je na životu 
u njezinu samostanu u Parizu. Bila je veoma iznenađena kad smo joj 
donijeli opis njezina oblačenja kako je to doživio jedan hrvatski stu- 
dent, a sada blaženik Katoličke Crkve, za kojega do tada nije bila nikad 
čula. Umrla je 1991. g. Otkriće ove sestre iz vremena bl. Merza opisano 
je u Glasilu Postulature.? 

I ovdje treba napomenuti da oni koji žele dobiti cjelovit uvid u 
boravak Ivana Merza u Francuskoj, uz njegovu korespondenciju 
potrebno je čitati paralelno i njegov Dnevnik prema kronološkom sli- 
jedu dnevničkih zapisa i njegovih pisama. 


Moriz Merz, željez. činovnik 

Zagreb, Mihanovićeva 2/1. 

Yougoslavie - Croatie Pariz. 7.1.1921. 
Dragi oče! 

Sada ti želim odgovoriti na tvoja dva pisma u kojima si me podsje- 
tio na Božićno slavlje roditeljskog doma. Morali smo se zadovoljiti 
božićnim drvcem koje si nam nedavno, tj. sada već prošle godine 
poslao. Božićnu proslavu sam vam već jednom opisao: naš mali krug 
pozvan je kod Mmes Michaut i tamo smo pjevali naše božićne pjesme. 


* Ivan Merz, Dnevnik, Sabrana djela sv. 4., Zagreb 2014., str. 427-429. 
* Neočekivano otkriće. Generalova kćerka iz Ivanova Dnevnika još na životu. Ivan Merz - Glasilo 
Postulature, br. 1-2, 1979./1980., str. 14-31. 

Nakon toga smo otišli na misu u našu župu St. Francois Xavier. Za slje- 
deći dan pozvali su nas u Saint Cloud gdje smo proveli prekrasno posli- 
jepodne. 

Što se tiče maminog nutarnjeg života mislim da odgoj kod nje ima 
glavnu ulogu. Ne tinja li u maminoj duši sumnja da se možda kršćan- 
stvo prema židovskoj vjeri, koja je bila njezina vjera iz djetinjstva, 
ponašalo kao neka vrsta izroda? To ne bi bilo čudno i moglo bi se tu 
sumnju ukloniti što naime nije teško pa bi se tako u mamino srce mogao 
unijeti sveti mir. Radi se o tome da joj se pokaže da kršćanstvo nije 
kontradikcija, nego ispunjenje židovstva. Znači, ti Stari imaš prekrasno 
polje djelovanja i mogao bi joj tako priskrbiti potpun duševni mir i 
zadovoljstvo srca pa bi tako naša obiteljska sreća na zemlji bila potpuna. 

Košarica 1 torbica za gospođe Michaut su im se svidjele. Priložena 
je karta za našu služavku. Kako se zove? Je li mama s njome dobro? 
Kako je gospođa Kumičić?“ Čime se bavi Kranjac? Što se tiče tuge za 
domom tu i tamo osjećam nešto sličnoga. Što bi bilo kada bi na dva do 
tri tjedna došao doma i opet se ovdje vratio? Sada si dobio odgovore na 
tvoja pisma. 

Želim ti ugodnu i laku noć. Već je dosta kasno, sutra je nedjelja i 
trebam se pripremiti. Želim vam zdravlje i sreću i potom raj na kraju 
dugog života. 

Srpski Božić u Parizu god. 1921. Jovan' 


Moriz Merz, želj. činovnik 
Zagreb, Mihanovićeva 2/I1. 
Yougoslavie - Croatie Pariz, 11. 1.1921, 


Dragi oče! 


Tvoj me je list razveselio kao ni jedan dosad. To je prvi put da si 
mi otvoreno 1 jasno otkrio svoje najtajnije misli, svoje borbe i nutarnje 


* Gospođa Marija Kumičić, supruga hrvatskog književnika Eugena Kumičića, kao njegova udovica 
stanovala je u istoj zgradi ,,Starčevićev dom“ u kojem je stanovala obitelj Merz u Zagrebu. (Tada: 
Mihanovićeva ul. 2, danas Starčevićev trg 6). Ona je vodila upravu i nadzor nad »Starčevićevim domom«, 
u komu je i Ivan stanovao za cijeloga boravka u Zagrebu. Nakon Ivanove smrti dala je lijepo svjedočanstvo 
o njemu koje je objavio p. Josip Vrbanek u njegovu životopisu: J. Vrbanek, Vitez Kristov — Dr. Ivan Merz, 
Zagreb 1943., str. 232. 

" Vidjeli smo već na Ivanovim kartama iz Prvoga svjetskog rata koje je upućivao roditeljima da se Ivan 
češće potpisivao s inačicama svoga imena na drugim jezicima; uglavnom je tome pridavao duhovitu 
dimenziju. Tako je i ovaj puta svoje ime naveo na srpskom budući da je pismo pisao 7. siječnja kad 
pravoslavni slave Božić. 

nastojanje. Ja ću nastojati, da moja razmatranja nadovežem na Tvoje 
misli. Ti mi pišeš, da osjećaš u sebi često puta neku težnju da izađeš iz 
samoga sebe... Ova je težnja naročita značajka našega vijeka. Ja posje- 
ćujem ovdje različita udruženja, koja su osnovana na veoma različitim 
svjetovnim naziranjima, i svagdje osjećam veliku borbu i traženje 
duša... Postoji j e dan Bog, koji neprestano djeluje na ljudske duše. U 
svakoj je ljudskoj duši težnja za nečim velikim: jedan teži za slavom, 
drugi za velikim djelima, treći je težio da postigne nešto veliko, ali mu 
se već čini, da mu ne će uspjeti, pa je postao pesimistom... U svakom je 
čovjeku težnja, da postane u neku ruku Bogom. Ti ne ćeš, dragi oče, 
naći ni jednog filozofskog sustava, koji bi ovu misao tako istakao i tako 
divno izgradio, kao što to čini kršćanstvo, koje tvrdi, da je težnja i 
zadaća svakog čovjeka, da postane djetetom Božjim. Ova Tvoja težnja, 
Tvoje nastojanje 1 Tvoje nezadovoljstvo, to je nesvjesna težnja za 
Bogom... Pozdrav od sina Hansa 


Moriz Merz, želj. činovnik 

Zagreb, Mihanovićeva 2/II. Pariz, 23. 1. 1921, 
Yougoslavie - Croatie Nedjelja Septuagesima* 
Moj dragi oče! 

Tvoje pismo od 15. siječnja duboko me obradovalo i zahvaljujem 
Bogu što je uslišao moje neprekidne molitve 1 darovao ti milost vjere. 
Ja sam čvrsto uvjeren da događaji koji su okruživali tvoj srebrni pir? 
nisu bili slučajnost nego su bili vođeni Providnošću koja neizmjerno 
voli svoja stvorenja. 

Tvoje je pismo tako snažno i uvjerljivo da bi moglo naći mjesta u 
novijim ispovijestima modernih konvertita kao dokaz za istinitost 
kršćanstva. To što si ti doživio, proživjeli su svi konvertiti od sv. Augu- 
stina do Bensona i Brunetičrea. Ono sasvim podsjeća na njihova svje- 
dočanstva: nutarnja težnja za neograničenom srećom i djelovanje sile 
izvan čovjekova bića koja ga vodi na ispovijed i pred pričesnu klupu i 
poklanja mu vjeru kao dar. Nadam se, da će ona Ljubav koja nas veže 


* Prije liturgijske reforme 2. Vat. Koncila u liturgijskom kalendaru Katoličke Crkve bile su tri nedjelje 
smještene između božićnog vremena i početka korizme a imale su posebne nazive: sedamdesetnica 
(septuagćsima), šezdesetnica (sexagćsima) i pedesetnica (quinquagesima). Ta latinska brojčana imena 
označavala su vrijeme koliko dana je još trebalo proći do Uskrsa. Ovo pismo Merz je napisao tri tjedna prije 
početka korizme. 

* Ivanovi roditelji slavili su svoj Srebrni pir 12. siječnja 1921.u Banjoj Luci. 

sada postati još dubljom i većom i da ćemo nakon borbe što je imamo 
voditi u ovom životu i u vječnosti biti združeni u Bogu te ujedinjeni s 

Posve je prirodno da treba sada ono što smo primili i sačuvati. 
Uvjeren sam da će unatoč tvojoj 

(Ne znam bih li ujednačio: Tvoj, tvoj i Vaš u potpisu pisma)posti- 
gnutoj vjeri biti još sigurno duševnih borbi. Temeljna je stvar već uči- 
njena i napredak će moći ostvariti jaka volja. Najbolje sredstvo da doži- 
viš snagu kršćanstva jest čitati Kristov život iz Evanđelja i dopustiti mu 
da na tebe djeluje kroz liturgiju. Evanđelje i nazočnost na misi jesu 
najdublja djela koja čovječanstvo posjeduje, to je sasvim neprolazna 
poezija koju nije postiglo niti jedno umjetničko djelo. 

Danas sam bio s dr. Belićem i Šćetincem u Versaillesu i razgleda- 
vao sve sobe posljednjih francuskih kraljeva 1 vidio prostoriju gdje je 
potpisan posljednji mir. Voli vas vaš sin Hans. 


Dr. Ljuba Maraković 

Zagreb, Palmotićeva 31/1. kat 

Yougoslavie - Croatie Pariz, 14. 2. 1921. 
+! Dragi Ljuba! 

Na žalost ne stigoh pisati ni Vama niti našim ljudima. Uzrok je što 
mi je vid naglo oslabio tako da sam morao češće u bolnicu na pregled. 
Promijenio sam nekoliko naočala i danas sam što više bio kod najboljeg 
pariškog okuliste koji me je pregledao i rekao da ga opet pohodim za 
koji dan. 

Hvala Bogu i dobrim ljudima; moja očna bolest kao da je prošla i 
nadam se, da ću moći Zori-Luči!" spremiti koji članak. Molim Vas da se 
sjetite mene i mojih očiju u Vašim molitvama 1 da za isto zamolite P. 
Vrbaneka. 

Jučer je naša kolonija Belić, Kuhar, Ivšić, Šćetinac, Gračanin i ja 
- pohodila Action populaire!! u Noisy-le-Sein. Patri Isusovci nas izne- 
nadiše svojim dočekom. 

Pregledali smo divnu knjižnicu u kojoj su sva djela o katoličkom 
pokretu po stavkama sistematski poredana, velike kartoteke, revije na 


'" Zbog novonastale društveno-političke situacije u novoj državi Kraljevini SHS časopis Luč koji je počeo 
izlaziti još 1905. u Beču kao glasilo Hrvatskoga katoličkog pokreta promijenio je ime u Zora-Luč. 
! Socijalna ustanova koju su vodili pariški isusovci. 

Pariško sveučilište Sorbona 
na kojem je Ivan studirao. 


svim glavnim jezicima itd. Jedva smo se otrgli gledajući tu malu centralu 
katoličkih socijalnih pokreta svijeta. Kada se pozornije prate solidne 
revije iz Philadelphije i Ceylona, Londona i Miinchena to se vidi da 
Crkva upravo gigantskom energijom prožima narode cijeloga svijeta. 
Osobito se solidno razvija Drugi katolički pokret u Sjevernoj Americi i 
mi o tom pokretu skoro ništa ne znamo. — Patri isusovci Vas mole da im 
u zamjenu za Dossiere!?, koje vi redovito dobivate, šaljete ili Narodnu 
politiku ili Hrvatsku prosvjetu. Osim toga Vas oni još mole da odmah 
pripremite Juretićev članak o katoličkom socijalnom pokretu u Jugosla- 
viji koji ću ja prevesti a koji će biti objavljen u Dossierima. 

Vidio sam da Dossieri idu na sve strane svijeta i zato molim Jure- 
tića da ne propusti ovu prigodu da cijeli svijet informiramo o nama. 
Uvjeren sam da Vam se sviđa Documentation catholique!* i upoznao 
sam se dobro s g. R. Johančton koji vodi kampanju za katoličku Inter- 
nacionalu. Za Documentation catholique bih trebao one francuske pri- 
jevode pravila Katoličke internacionalne đačke unije koje sam priredio 
nakon mariborskog tabora. Kolarek ili M. Petrović ih ima i molim Vas 
da mi ih što prije pripremite za Documentation catholique. 

Maison de la bonne presse (Kuća dobre štampe, 5, rue Bayard) 
poručuje svim našim katoličkim revijama i dnevnicima da su spremni 
slati u zamjenu svoja izdanja (Croix, Documentation catholique itd. 


!" Katolički časopis za socijalna pitanja koji su izdavali isusovci u Parizu. 
!5 Francuski katolički časopis koji pretežno donosi crkvene dokumente. 

Vidi: Catalogue general što Vam ga poslah). Molim Vas da uvrstite 
mali poziv u Narodnu politiku da odmah naši listovi stupe u kontakt sa 
Maison de la bonne presse. 

Zoru—Luč dobismo samo prva dva sveska. Molim Vas da izgrdite 
upravu što su na nas posve zaboravili i neka nam je odmah pošalju. Sve 
pakete koje ću Vam odsada slati označit ću brojevima jer sam nepre- 
stano u brizi da se ne bi koji zagubio. Na svakoj knjizi, reviji itd. koje 
Vam šaljem označeno je kome pripada. Molim Vas da moje stvari kada 
ih više ne trebate predate mojim roditeljima. Osim toga Vas molim da 
ne spomenete mojim roditeljima da sam bolovao. 

Molim Vas da kažete Šimi Cvitanoviću!“ da još nije stigao poziti- 
van odgovor; i da ću mu javiti odmah čim štogod saznam. Storffu, ako 
je već u Zagrebu, molim da saopćite da zbog očiju ne mogoh do sada 
skupiti futurističku bibliografiju. 

U političkom pogledu se naša kolonija polagano razvija prema 
hrvatsko-slovenskim tradicijama. Kako Vam već pisah, vrlo lako bismo 
mogli informirati francusku štampu u našem smislu samo ako bi nam Vi 
odozdo mogli redovito slati dokumentirane članke. 

Molim Vas da mi javite situaciju u Pokretu!“. Izgubili smo svaki 
kontakt, a i Narodnu politiku nam prestadoše slati tako da smo posve 
neorijentirani. Je li Hrvatska prosvjeta već izišla u novom formatu? 
Članak o Kanadi, koji je nedavno izišao u Dossierima, mogao bi Jure- 
tiću služiti kao model. 

Srdačno pozdravlja Vaše g. oca, gđu Veru, S. Richtera i maloga“, 
sve naše i Vas. Vaš Hans 


Dr. Ljuba Maraković 
Zagreb, Palmotićeva 31/1. kat 
Yougoslavie-Croatie Pariz, 13. 3. 1921., Gluha nedjelja 


+! Dragi Ljuba! 


Zahvaljujem Vam za oba lista i samo žalim što ne opisaste malo 
detaljnije svoju nezgodu s rukom. Vaš me je list vrlo zainteresirao jer 


4 Dr. ŠIME CVITANOVIĆ (1891. — 1945.), Ivanov prijatelj još iz Prvoga svjetskog rata. Za vrijeme 
Drugoga svjetskog rata kao liječnik bio je šef bolnice Rebro u Zagrebu. 1945. g. pratio je vlak s ranjenicima 
do Bleiburga gdje su ga zarobili partizani, vratili u Zagreb i tu su ga strijeljali. Za grob mu se ne zna. 

'. Hrvatski katolički pokret. 

'* Odnosi se na tada dječaka dr. Branka Richtera, kasnije liječnika, sveučilišnog profesora i utemeljitelja 
Hrvatskoga katoličkog liječničkog društva. 

smo izgubili kontakt s našim ljudima tako da sve naše informacije 
crpimo iz naših novina. Zadnji događaji su nas malo uzbunili i započeo 
sam prevađati neke dokumente o progonu katolicizma'" za francuske 
novine. Držimo da će ovih dana izaći naši članci u Libre parole i Docu- 
mentation catholique, a zatim u Democratie i drugim listovima. Vi 
znate da naši protivnici šire tendenciozne vijesti o Slovencima i Hrva- 
tima u francuskim listovima, pa držim da je najzgodnija metoda da ih 
pobijemo ako pred francusku javnost iznesemo naše aspiracije. Kada bi 
nam Vi odozdo mogli redovito slati članke, to bismo mogli ustanoviti 
mali informativni ured. Sa štampom svi narodi operiraju, samo mi 
šutimo. Da vidite npr. kako Irci pišu o progonstvu i mukama što ih trpe, 
tako da se je sva kulturna javnost izrazila za njih. Tako moramo i mi. 

Osim toga me je zaboljelo što nam hoće da otmu naše konfesio- 
nalne škole. Pokupio sam nekoliko knjiga o tome i poslao sam Vam ih. 
Gledat ću da Vam o tome pošaljem još neke podatke jer držim da bi se 
te namjere parlamenta solidnim dokumentima dale pobiti. Francuzi 
naime već vode žilavu kampanju za Repartition proportionelle scola- 
ire!š, jer više tisuća državnih učitelja nema uopće učenika, a u nekim 
državnim školama na jednog učitelja ne dolazi više od 6 do 7 đaka. 
Učitelji i učiteljice katoličkih konfesionalnih škola prenatrpani su 
poslom i oskudijevaju. U onoj njemačkoj knjizi su, čini mi se, statistike 
o omjeru zločina svršenih đaka državnih i konfesionalnih škola. Kada 
bi se sav taj materijal sabrao 1 istaknulo da Francuzi već sami uviđaju 
loše posljedice te »ćcole unique«'*, mogao bi se postići neki uspjeh. U 
Holandiji, koja je danas jedna od najsolidnijih država, ona ima upravo 
mnogo tome zahvaliti što država uzdržava konfesionalne škole. Francu- 
ska vlada koja je počela ukidati konfesionalne škole u Loreni (poslavši 
1600 bezvjerskih učitelja) naišla je na reakciju među tamošnjim pučan- 
stvom koje žali za njemačkim sistemom. 

Molim Vas da šaljete u zamjenu za »Lettres« Hrvatsku prosvjetu; 
zadnje brojeve sam dobio i poslat ću Vam ih sljedećom pošiljkom. 
Dossierima valja također slati Hrvatsku prosvjetu jer su oci isusovci 
neizmjerno susretljivi. Oko 15 Hrvata (Slovenaca) ih već dobiva 
besplatno. Gledajte da nam vlč. Juretić odmah pošalje svoj članak jer 
nemamo više obraza izići im pred oči. Ako on neće, to nam barem 


!" Već u prvim godinama Kraljevine SHS beogradska vlada počela je progoniti Katoličku Crkvu i hrvatske 


'5 Proporcionalna školska raspodjela. 
! Jedina škola. 

odmah pošaljite glavne podatke o osnutku slovenskih i hrvatskih orlov- 
skih organizacija, a mi ćemo ga ovdje skrpariti. Dobivate li Documen- 
tation catholique? Ako ne, to mi pišite (oni traže da im se direktno piše) 
jer za kulturni vjesnik Hrvatske prosvjete bezuvjetno ćete je trebati. 
Nouvelles religieuses čini mi se prima vlč. Bakšić. Za reviju La vie inte- 
rieure ne znam, ali se tim smjerom bavi Revue d'ascetique et de 
mystique koja izlazi svake četvrt godine. Vidio sam tek jedan broj, ali 
ga nisam pročitao. Dobivate li već Les Annales koji sada izlaze umjesto 
Freres d 'Armesa? Na Revue des Jeunes sam se pretplatio i šaljem Vam 
je redovito, ali im ipak možete pisati jer uslijed konferencija Lettresa o 
katoličkoj umjetnosti ne dolazim s njima u bliži doticaj. Ipak se možete 
na me pozvati jer me dobro poznaje gosp. Charles i g. Lescure. Čim 
ozdravim gledat ću Vam pribaviti Revue hebdomadaire, jer sam se upo- 
znao s gosp. Valery-Radotom, (pjesnik!) koji mi je rekao da ga pohodim 
i koji je urednik toga lista. 

Glede slanja novca to se manje svote obično šalju u preporučenim 
listovima, a veće preko koje banke. Kod slanja listova u zamjenu, to je 
držim, nezgodno slati na moju adresu cijele kupove jer bih i ja morao 
utrošiti novca na razašiljanje, a poštarina unutar Francuske je skuplja 
nego li za inozemstvo. Narodnu politiku sada dobivamo redovito, ali je 
Šćetinec preselio u moj stan (1, rue Mayet, Paris VI) i molili bismo da 
nam se ovamo šalje. 

Za razmjenu studenata još se nisam informirao; za sada Vas na to 
upozoravam da su francuski đaci “buržuji“ u potpunom smislu riječi. 
Oni ne poznaju tzv. “Massenkvartira" i svaki ima svoju posebnu sobu i 
dobru hranu s vinom itd. i zato se, držim, neće francuski đaci zadovo- 
ljiti s konviktskim stanovanjem. Ići ću g. abbć-u Beaupinu (Amitić 
francais) i nastojat ću da štogod isposlujem. 

S gosp. Beauchesnom izgubih vezu; oženio mu se naime sin tako 
da je za sad nepristupačan Ftudesima i Revue pratique. Molim također 
da mu pošaljete Hrvatsku prosvjetu u zamjenu. 

VIČ. gosp. Kuhar (član naše organizacije) pisao je dr. Markulinu; 1 
pošto mu ovaj nije ni odgovorio, to se je malo uvrijedio. Slovenac je, a 
k tome uzoran svećenik! Pišete mi u listu da će Ćepulić u Zagreb kao 
filozof. Kako to? 

Upozorio bih Vas na jednu zgodnu francusku metodu: od vremena 
do vremena njihove veće organizacije održavaju sastanke “pour le 
developement da la doctrine " (za razvoj doktrine) gdje se idejno posve 
jasno opredjeljuje rad odnosnih organizacija. Tako su ovi izvještaji tih 


196 


sastanaka (Semaines sociales etc.) poput kakve norme za cijeli budući 
rad tih grupa. 

Molio bih Vas da mi javite koji je francusko—hrvatski (ili srpski) 
rječnik najbolji (cijena?) i bi li mi mogli pribaviti zahtjeve za doktorat 
francuskog jezika na Zagrebačkoj univerzi. Uzeo bih si naime radnju i 
počeo s izrađivanjem. 

Šaljem Vam na sljedećoj stranici formular lista za jednu katoličku 
redakciju. Primate li već Za chronique sociale? 

Moje oči su još slabe i zato Vas molim da me se 1 nadalje sjećate u 
svojim molitvama. Srdačno Vas i Vaše pozdravljam i želim što solidnije 
ozdravljenje Vaše ruke Vaš Hans 


Dr. Ljuba Maraković 

Zagreb, Palmotićeva 31/1. kat 

Yougoslavie - Croatie Pariz, 16. 3. 1921. 
+! Dragi Ljuba! 

Primio sam list od o. Alfirevića. Nastojat ćemo da nam one članke 
napišu sami Francuzi i već smo odredili članove našeg društva za poje- 
dine resore. Nadamo se da ćemo u roku od dva mjeseca moći poslati te 
članke. 

Molimo Vas da šaljete Hrv. prosvjetu u zamjenu Demokratiji. Šalju 
li Vam je? U Libre parole od 16. 3. 1921. ima nekoliko zgodnih stati- 
stika o odnosu škole 1 zločina. Zgodno je izraditi sve ove podatke i 
urediti kartoteku uz Katoličku knjižnicu. 

Pozdravljam Vas u Xtu H.M. 


Moriz Merz, želj. činovnik 

Zagreb, Mihanovićeva 2/II. 

Yougoslavie - Croatie Pariz, 10.3, 1921, 
Dragi oče! 

Tek me je mamino pismo podsjetilo da Ti dugujem odgovor. U 
posljednje vrijeme moja se korespondencija umnožila tako da sa strep- 
njom očekujem novo pismo. Tako sam napisao nedavno preko 20 karata 
odjednom i osim toga sam neprekidno slao časopise dr. Marakoviću. 
Nas trojica unaprijed tugujemo što ćemo uskoro napustiti Pariz. U srp- 

nju ili kolovozu odlazimo, vjerojatno, preko Njemačke, iako bismo još 
mogli jednu godinu izdržati. Nekoliko mjeseci morao sam neprekidno 
studirati samo da dobro svladam francuski jezik; osim toga sam pola 
godine morao čitati djela i ono najnužnije iz francuske literature da se 
mogu orijentirati o glavnim vrstama katoličke literature. Ovdje me stu- 
dij osobito veseli jer u Francuskoj, za razliku od Njemačke, katolički 
duh kroz sedamnaest stoljeća neprekidno živi. Osim punine raskošnih 
gotičkih crkava iz 12. i 13. stoljeća 1 prekrasnih katoličkih literarnih 
djela iz 17. stoljeća, Katolička Crkva u današnjoj Francuskoj doživljava 
svoj trijumf. Tako su npr. najveći francuski moderni mislioci, pisci, itd. 
uvjereni katolici, što kod nas nažalost još nije slučaj. Žao mi je što ne 
poznaješ toliko francuski kako bi mogao čitati barem prekrasne francu- 
ske katoličke časopise. Ipak se nadam da će Hrvatska prosvjeta hrvat- 
skim čitateljima prenijeti najvažnije kao prijevode ili izvještaje tako da 
ćeš 1 Ti imati jedan mali dio od toga. Mi smo o stanju kod nas dobro 
informirani; sada smo započeli obavještavati francusko novinarstvo o 
progonu katolika. S moja dva kolege sam iznimno zadovoljan, oba su 
odlični prijatelji. 

Želio bih znati kako se razvija Tvoj i mamin duševni život. Morate 
uvijek misliti, da je život kratak i vječnost je vječna i da je čovjekova 
duša, kako je nedavno rekao francuski političar (Marc Sangnier) više 
vrijedna nego cijeli svijet, zato što će svijet propasti, a duša ostaje 
vječno. Na uskršnju sv. Pričest ne smijete ni u kojem slučaju zaboraviti 
jer je to minimum što od nas dragi Gospodin traži. Ovo pismo šaljem 
preko sestre Rafaele koja ovih dana putuje u Zagreb. 

Srdačno Vas voli Vaše dijete 


Dr. Ljuba Maraković 
Zagreb, Palmotićeva 31/1. kat Pariz, 20. 3. 1921., Cvjetna nedjelja 


Yougoslavie - Croatie Coj oma. zavdjela a j 
+! Dragi Ljuba! 

Naši listovi su se križali i na većinu Vaših upita već se nalazi odgo- 
vor u mojemu zadnjem pismu. Držim da će akcija o razmjeni đaka 
uspjeti i definitivan odgovor će mi javiti gosp. kanonik Beaupin. Reče 
mi, ako stvar slučajno ne bi ove godine pošla za rukom, to nas uvjerava 
da će do godine svakako uspjeti. Hrvatske prosvjete sam primio i gosp. 
Bernoville se je silno razveselio. Imat ću pristup na Semaine des ecri- 

Hrvatski studenti u Parizu. 
Ivan (prvi slijeva) sjedi. 


vens catholiques.? Internacionalni katolički ured (znanstvena institu- 
cija) obrađivat će doskora, na našu inicijativu, pitanje vjerskih i nacio- 
nalnih manjina u našoj državi i zato Vas molimo da uz statistike o našim 
konfesionalnim školama, katoličkom pučanstvu (postotak) u pojedinim 
krajevima, pošaljete također podatke o našem življu pod Italijom. Taj 
Internacionalni ured koji na temelju dokumenata znanstveno obrađuje 
te teme, ima utjecaj kod mjerodavnih francuskih institucija. 

Po sestri Rafaeli poslao sam Vam jedan broj Lettres-a i jedan listić. 
Jeste li ih dobili? Na Revue pratique d'apologetique ne trebate slati 
Hrvatsku prosvjetu, ali zato recite Katoličkom listu da ga šalju gosp. 
Beauchesneu. Osim toga šaljite Hrvatsku prosvjetu na Demokratiju 
(Marc Sengnier) i na Chronique Sociale. Zadnji broj Zore-Luči još 
nismo primili. Još ne dospjeh obići Kuću dobre štampe i Revue des 


% Tjedan katoličkih pisaca 

Jeune. Možda ću u Fribourg na kongres i u Toulouse na Semaine 
sociale na francuski trošak. Niz članaka o francuskom Katoličkom 
pokretu, koje je zamolio p. Alfirević, obradit će Francuzi. Mi ćemo Vam 
ih poslati, a prevesti ih Vi morate jer smo mi ovdje upravo preoptere- 
ćeni poslom. Za Echo ne trebate slati Žensku misao, a na Amitićs ne 
trebate ni Hrvatsku prosvjetu; oni samo traže od nas suradnju i to žele 
članak o Mahniću. Lettres traži članak o našemu literarnom pokretu 
koji ću ja napisati. Članak vlč. Juretića nestrpljivo očekujemo. Je li p. 
Vrbanek zdrav? Je li Vam slike pokazao? 

Sretan Uskrs i Božji blagoslov Hans 


Dr. Ljuba Maraković 

Zagreb, Palmotićeva 31/1. kat 

Yougoslavie — Croatie Pariz, 26. 3. 1921., Velika Subota 
+! Dragi Ljuba, 

Katoličko udruženje međunarodnih studija bavi se proučavanjem 
koje se odnosi na zaštitu etničkih 1 konfesionalnih manjina što je predvi- 
đeno ugovorom Societe des Nations - Društva naroda i odlučili smo sli- 
jediti njihove radove. Od mene traže jedan izvještaj o vjerskoj situaciji 
kod nas. Ako nam uspije iznijeti podatke pred zastupnike raznih naroda 
koji sudjeluju u toj Uniji, moći ćemo s jedne strane utjecati na Društvo 
naroda, a s druge strane bi došli u uži kontakt sa Svetom Stolicom. 

Mi ovdje skupljamo materijal, ali nam manjka jedan potpuni izvje- 
štaj o stanju Crkve i našeg Hrvatskoga katoličkog pokreta. Ako ne 
možete sastaviti točan izvještaj, barem nam pošaljite statistike o našim 
školama u okupiranim područjima itd. Pozdrav Hans 


Dr. Ljuba Maraković 

Zagreb, Palmotićeva 31/1. kat 

Yougoslavie - Croatie Pariz, 28. 3. 1921., Uskrsni ponedjeljak 
+! Resurrexit sicut dixit — Alelluja! 


Dragi Ljuba! Evo Vam šaljem francuski članak o Archi. Imaju pot- 
puno isti smjer poput Beuronaca“'. Revue des Jeunes obećala mi je da 
će Vam poslati dvije knjige za recenziju. Jeste li primili Demokratiju, te 


"Sljedbenici liturgijskog pokreta koji su promicali benediktinci iz samostana Beuron u Njemačkoj. 

Chronique sociale? Ovih dana ću Vam poslati malu bibliografiju o škol- 
skom pitanju i javite mi koje knjige želite. Ne bi li Vi mogli isposlovati 
kakvu preporuku od preuzv. g. Nadbiskupa ili kojega od naših biskupa 
sa sljedećim sadržajem (na latinskom jeziku): 

»Katolici Kraljevine Srba, Hrvata i Slovenaca su u teškom polo- 
žaju jer su na granici Istoka i Zapada — bizantske i rimske civilizacije. 
Grčka shizma koja je u Rusiji stvorila najprikladnije tlo za boljševičku 
revoluciju ima u novoosnovanoj jugoslavenskoj državi državnu moć u 
svojim rukama. Pravoslavna crkva dobiva iz državne kase novac za 
širenje pravoslavne prozelitske propagande 1 ona je u zajednici sa 
framasonskom ložom koja je proglašena državnom institucijom, navi- 
jestila rat Katoličkoj Crkvi. Posljedica toga djelovanja je za sada zatva- 
ranje katoličkih konfesionalnih škola i rasni zakoni koji onemogućuju 
slobodno razvijanje Katoličke Crkve. 

Hrvati i Slovenci koji su kroz vjekove branili zapadnu civilizaciju 
pred turskim armijama itime zaslužili naziv antemurale Christianitatis,? 
svjesni su si još uvijek svoje tradicionalne dužnosti da brane Zapad 
pred destruktivnom istočnom kulturom i da što više nastoje luč katoli- 
cizma unijeti među istočne narode. U tu svrhu odlučili su organizirani 
katolički intelektualci osnovati jednu katoličku knjižnicu u Zagrebu u 
kojoj bi se nalazila stručna djela iz svih područja Katoličke akcije. Pošto 
katolici Jugoslavije ne mogu namaknuti sva sredstva za tako veliko 
djelo, to se oni obraćaju na katoličke institucije ili osobe cijeloga svijeta 
da ih bilo knjigama, bilo novcem potpomognu. Umoljavamo dobročini- 
telje da sve doprinose šalju ili na naslov Hrvatska prosvjeta Zagreb, 
Palmotićeva 31, ili na Cercle Yougoslave de 1l'Institut Catholique a 
Paris VI, rue Vaugirard 74.“ 

Na tu misao me je naveo vlč. Kuhar koji je pripovijedao da je sku- 
pio za Ljubljansku univerzu velik broj knjiga. Tako je dobio sve brojeve 
Revue de Monde, Etudes, te svu silu novca iz Engleske i Amerike. 

Uskrs smo lijepo proveli s dr. Belićem. On je jedini govorio o 
decentralizaciji i obećao nam je da će Vam o tome napisati članak; 
dobro bi bilo kada bi ga i Vi podsjetili (191, rue de 1 Universite, chez 
Mme de Dion) 

U Hrvatskoj prosvjeti mi se Storffove zadnje pjesme ništa ne svi- 
đaju: futuristička tehnika je čini mi se zgodna samo za prikazivanje 
unutarnje anarhije (grijeh, ludilo itd.), a nipošto na moralne, harmo- 
nične pojave. Srdačan pozdrav od Vašega Hansa 


2? Predziđe Kršćanstva 

Dr. Ljuba Maraković 

Zagreb, Palmotićeva 31/1. kat 

Yougoslavie - Croatie Pariz, 11. 4. 1921. 
+! Dragi Ljuba! 

Kada završim silni posao koji mi je sada na leđima, pisat ću Vam 
opširnije. Za sada Vas molim da mi odmah pošaljete Novu Europu od 1. 
IV. 1921. 1 doslovni tekst o zabrani Marijinih Kongregacija u Bosni. 
Osim toga bih Vas molio jedan broj Svete Cecilije, za koju se nadam 
pribaviti Le Chant gregorien. Očekujem što prije onaj cirkular za Kato- 
ličku knjižnicu u Zagrebu jer su mi već obećane mnoge knjige. Javite 
mi također da li ste već stupili u kontakt s Revue des Jeunes i s Docu- 
mentation catholique, da li je članak vlč. Juretića već izrađen 1 da li ste 
čitali Libre Parole od 4.—7. 4. 1921.5 Jeste li primili članak o Archi? 
Hrvatsku prosvjetu još nisam dobio; vidio sam je kod dr. Belića. 
Molim vas da se zahvalite ocima isusovcima za poklonjene knjige 
o školi. Naš klub se redovito sastaje i zajednički se Bogu molimo i 
radimo. Željno očekujem odgovor i molitvama se Vašim preporu- 
čujem Vaš Hans 


Moriz Merz, želj. činovnik 

Zagreb, Mihanovićeva 2/1. 

Yougoslavie — Croatie Pariz, 14. 4. 1921. 
Dragi roditelji! 

Uskrsne smo dane proveli ugodno. Na uskrsnoj predvečeri bilo je 
nas 6 zajedno kod ispunjenog stola i družili smo se. Sljedeći dan smo 
išli na izlet u okolicu Pariza i radovali smo se opet vidjeti procvjetana 
drveća i zelenilo. Moji su sljedeći projekti: ostati u Parizu tako dugo 
dok će biti dovoljno novca. Imam nadu do kraja kolovoza ostati ovdje i 
nadam se da će mama jedan mjesec dulje moći izdržati bez mene. Kao 
nadomjestak šaljem joj jednu svoju fotografiju. Ispite ne dajem nego ću 
ih u Zagrebu položiti. Uskrsne su karte jako obradovale moje ukućane i 
mene. Nadam se da će se tata prošetati na Sljeme k Draganu Maro- 
ševiću koji gore leži bolestan. Životni uvjeti su dobri i cijene brzo 
opadaju. Pozdrav Hans 


23 Novine Libre parole objavile su članke o stanju i progonima Katoličke Crkve u Kraljevini SHS. Materijal 
za te članke prikupio je Ivan Merz i poslao uredništvu. 

BENEDICTINFS, 20 rue Monsieur. — Santuaire 


Kapela samostana sestara Benediktinki u Parizu 
u koju je Ivan često dolazio na molitvu i na sv. misu. 


VIČ. p. Miroslav Vanino, SJ 
Travnik, Gimnazija 
Yugoslavie-Bosnie Pariz, 15. 4. 1921., Drugi dan Uskrsa 


+ H.I.M. - Dragi P. Vanino! 


Uzrok što Vam nisam tako dugo pisao je moja bolest. Moj se je vid 
tako naglo pogoršao da sam se već pobojao da ću morati napustiti stu- 
dij. Bogu hvala, sada je već malo bolje i mogu već raditi, ali je moja 
situacija još uvijek kritična. Molim Vas zato da me se pri sv. misi sjetite 
i da časne oce isusovce zamolite da se prigodice za me pomole. 

Htio sam Vam također štogod napisati i iz navedenog razloga ne 
mogoh ispuniti Vašu ni moju želju. Na Veliki Petak sam za Vas preveo 
Križni put od poznatog francuskog pisca Paula Claudela koje je divno 
djelo. Original je napisan u slobodnim stihovima koji se sriču i melodija 


2“ P. MIROSLAV VANINO, SJ, (1879. — 1965.), hrvatski isusovac nakon završenih studija u inozemstvu, 
gdje je uspostavio mnoge veze posebice s francuskim katolicima, otkrio je mogućnost dobivanja stipendija za 
hrvatske studente preko katoličke udruge Les Amities francaises d 1 'e&tranger. Došavši u Zagreb predložio je 
voditeljima Hrvatskoga katoličkog pokreta da izaberu trojicu vrijednih mladića kojima bi se mogle ponuditi 
stipendije. Kako je u vodstvu Hrv. kat. pokreta bio i dr. Ljubomir Maraković, koji je dobro poznavao Ivana i 
njegove sposobnosti, predložio je njemu i drugoj dvojici vrijednih studenata mogućnost nastavka studija u 
Parizu. Oni su to rado prihvatili i tako su u jesen 1920. pošli na nastavak svojih studija u Pariz. Prije polaska 
u Pariz sva trojica su potpisali jednu izjavu koju im je sastavio dr. Maraković u ime Hrvatskog katoličkog 
pokreta. Ta se izjava nalazi na str. 248. ovoga 7. sveska. Iz pisama se vidi kako je Ivan svjestan dobrotvornosti 
p. Vanina prema njemu, na čemu mu izražava svoju zahvalnost. 

jezika sugerira svu bol Križnoga puta. U prijevodu sam nastojao repro- 
ducirati ritmički govor, jedino sam srok ispustio. Djelo je napisano 
1913. god. i preporučeno je Imprimaturom?. 

Kada Uskrsno veselje malo zamukne, to ga možete uvrstiti u 
Život,“ ali u bilješci navedite da djelo nije opis Križnoga puta, već 
impresija Križnoga puta na pjesnika. Tko zaista hoće shvatiti ljepotu 
ove pjesme, mora najprije kontemplirati na podlozi pojedinih slika (kao 
obično!) i onda se tek diviti subjektivnim elementima pjesnika koji su 
izraz poteškoća cijele epohe (borba katoličke renesanse protiv novom 
poganstvu, osobito 6. i 7. postaja). 

U Francuskoj sam mnogo toga naučio, jedino osjećam manjak 
sistematske filozofske orijentacije među francuskim katolicima. S 
Vašim Gračaninom?' sam vrlo zadovoljan samo, čini se, da bi on bio 
bolji misnik, nego li trgovac. I on to sam osjeća i već je počeo da raz- 
mišlja o svome zvanju. Pritecite mu u pomoć Vašim molitvama. 

Naša kolonija je idealna. S velikom napetošću pratimo događaje 
kod nas i skupljamo materijal za borbu protiv svih protukatoličkih ten- 
dencija. Već imamo mnogo solidnih veza. Mi bismo Vam bili zahvalni 
kada bi Vi nama poslali kakve podatke o kulturnoj borbi ili ako bi nas 
upozorili na kojekakve zloporabe. - Po svoj prilici će Union catholique 
des ćtudes international"* doskora prostudirati stanje Katoličke crkve u 
Jugoslaviji i pozvan sam da im održim referat. Pater De la Bričre, SJ, 
vodi tu akciju. 

Primite nebrojeno srdačnih pozdrava u Isusu Kristu 


od Ivana Merza 


P. S. Oprostite mi, što Vam radi dragocjenog vremena šaljem 
manuskript** u posve primitivnom i neizobličenom stadiju, ali Vam za 
orijentaciju prilažem originalni tekst s molbom da ga pošaljete dr. Ljubi 
Marakoviću, čim ga više ne trebate. 


*  Imprimatur jest dopuštenje crkvenih vlasti da se može tiskati. Doslovni prijevod: Neka se tiska. 

ali pod novim naslovom: Obnovljeni život. O. Vanino objavio je Merzov prijevod ovoga Claudelova 
Križnog puta u časopisu Život, br. 7, travanj, 1922. g. str. 109-116. 

*" Đuro Gračanin zajedno s Ivanom Merzom studirao je u Parizu i zajedno su stanovali kod gospođe 
Michot. Tu je bio i treći Hrvat Juraj Šćetinec. Sva trojica su posredovanjem isusovca o. Vanina dobili 
stipendije od jedne francuske katoličke udruge za svoj studij u Parizu. 

?** Katolička unija međunarodnih studija 

* Prijevod Križnoga puta 

Dr. Ljuba Maraković 

Zagreb, Palmotićeva 31/1. kat 

Yougoslavie - Croatie Pariz, 27. 4. 1921. 
+! Dragi Ljuba! 

Primio sam Vaš list od 20. travnja i odmah sam otišao vlč. Beaupinu 
koji mi je obećao da će Vam odmah poslati knjiga, slika i pjesama o sv. 
Ivani Arškoj. Program, kako Vi želite, ne mogoh za sada naći jer će svet- 
kovina ovdje imati poglavito manifestativni karakter (vatrometi, lampi- 
oni, ophodi vojske itd.); osim toga je u mojoj zadnjoj pošiljci Dossiera 
jedan vrlo zgodan letak o sv. Ivani Arškoj kojim ćete se moći poslužiti. 

Mi smo nedavno predložili Orlovskoj Zvezi da sv. Ivanu Aršku 
izaberu za svoju zaštitnicu, a mi bismo se bili pobrinuli da prigodom te 
svetkovine i Francuzi pošalju svoje delegate. Svakako pošaljite uoči 8. 
svibnja brzojav mgr. Baudrillartu sa slijedećim sadržajem: ,,Prigodom 
blagdana sv. Ivane Arške primite, monsignore, Vi i francuski katolici 
izraze iskrenog i dubokog poštovanja i odanosti od hrvatskih i sloven- 
skih katolika. — Hrvatski narodni savez.“ 

Ovaj će se brzojav objaviti u francuskoj štampi. Osim toga bi 
zgodno bilo kada bi vlč. Šimrak tom prigodom čestitao u ime Jugosla- 
venskog kluba francuskom veleposlaniku u Beograd. Iz izrezaka novina 
koje sam Vam poslao jamačno ste razabrali da sam zastupao Jugosla- 
viju na Kongresu Katoličke internacionale. Pozitivan rezultat zasjeda- 
nja je bio taj da se je zauzelo objektivno stanovište o Irskom pitanju 
(nakon izlaganja Irca i Engleza) i rezultat je sljedeći: zahtjevi irskog 
naroda su posve opravdani i engleska politika se osuđuje. Irski narod 
ima pravo na neovisnost i on može s engleskom državom posve samo- 
stalno pregovarati. Sljedeći kongres je u Fribourgu i ako biste Vi dolje 
mogli sabrati solidan materijal o talijanskom sporu, to bismo mi mogli 
iznijeti naše želje pred tim forumom. Opći dojam koji je na me učinila 
ta Katolička internacionala je dosta primitivan; držim, dok Nijemci ne 
budu u njima priznati kao ravnopravni članovi, neće Božji blagoslov 
biti na njima. Preporučujem prema tome Vašim molitvama izmirenje 
francuskih i njemačkih katolika. 

Rad našega kluba smo posvetili presv. Srcu Isusovu. 3. travnja smo 
na Montmartru nosili s ostalim hodočasnicima upaljene svijeće, a slje- 
dećega dana je započela serija članaka u Libre parole“ i — koja je cijeli 


% Pariške novine ,,Slobodna riječ“ 

svijet informirala o stanju Crkve u Jugoslaviji. Iz Libre parole su članci 
preštampani u druge listove i prevedeni na mnoge jezike. Osim toga su 
Croix i Democratija napisali članak o nama (sve sam vam poslao). — 
Govor, koji sam održao u Katoličkoj radničkoj organizaciji bit će u 
izvadcima odštampan u Bulletin des Amitićs francais A 1' Etranger, a 
Šćetinčevo izvanredno uspjelo predavanje o našemu Hrvatskom kato- 
ličkom pokretu prigodom Velikog kongresa francuske katoličke mla- 
deži bit će po svoj prilici tiskano u Annalima. Osim toga je kardinal 
Dubois pred publikom od 3000 ljudi stavio Jugoslavensko katoličko 
đaštvo za uzor mladeži cijeloga svijeta. Tako, eto, Božji blagoslov 
posvuda prati naš rad. 

Neki dan sam pohodio g. Vallery-Radota u njegovu stanu u Versa- 
illesu. Pripovijedao sam mu o nama, prevodio mu Vašu analizu o Sutonu 
idola i tako je bio radostan da mi je počeo čitati jedan liturgijsko-poli- 
tički prikaz (Quand le coq chanta - Kad je pijetao zapjevao). Pokazao 
mi je svoja djela, pisma Psicharijeva i pripovijedao o obnovi misterija! 
kod katedrale u Chartreu. Oštro kritizira nacionalizam koji nazivlje 
herezom, ilustrirajući svoju tvrdnju pripovijedanjima jednoga kineskog 
misionara koji bi, kako mu je ovaj tvrdio, bio spreman odmah umrijeti 
kada bi mogao poljubiti skute prvoga kineskog biskupa. (Iz nacionali- 
stičkih razloga su kineski biskupi isključivo Francuzi ili Nijemci). Za 
ilustraciju francuskih katolika navest ću Vam jednu smiješnu činjenicu. 
Postom sam smršavio pa je madame Michaut, naša gazdarica, uzela 
mjeru i izmjerila nam svakome od nas trojice obujam trbuha. Sada od 
vremena do vremena kontrolira nije li tko smršavio jer bi bila sramota 
za nju — kako ona tvrdi — kada ne bismo mogli iz Pariza barem onako 
snažni otputovati kao što smo ovamo stigli. 

Drugi i treći broj Hrvatske prosvjete još nismo primili. Dobivate li 
već Documentation Catholique? (Obećali su mi, da će Vam ga slati!) 
Što je s Katoličkom knjižnicom? Već mi se nude knjige i zato Vas molim 
da mi što prije pošaljete onaj tekst što Vam ga poslah. Javite mi, tako- 
đer, koje revije redovito primate. Što je s člankom vlč. Juretića? Jeste li 
se već zahvalili Action populaire za one knjige o školi? Arke pisane 
strojem dobivam od vlč. Beaupina za našu štampu. 

Vašim molitvama se opet preporučujem i Vas i Vaše pozdravlja 
ul. Kr.?? Vaš Hans 


" Misteriji — scenski prikazi vjerskih otajstava i predstave religioznog sadržaja koje su se u Srednjem 
vijeku izvodile pred crkvama. 
>> U Isusu Kristu 

Dr. Ljuba Maraković 
Zagreb, Palmotićeva 31/1. kat 
Yougoslavie — Croatie Pariz, 29. 4. 1921. 


H.1. M. Dragi Ljuba! 


Primio sam dokumente i odmah Vam šaljem izrezak iz Croixa; pri- 
ložena pjesma se pjeva na ariju “Hoćemo Boga"; tako da je cijeli zbor 
može lako naučiti. Ako još pravodobno štogod nađem za recitaciju, 
odmah ću Vam poslati. 

Iako još nismo temeljito prostudirali dokumente koje ste poslali, 
ipak na brzu ruku vidjesmo da ste nam poslali što trebamo. Samo bismo 
Vas molili ako biste mogli odmah dati dokumente kakvoj časnoj sestri 
da ih prevede (za nas je to velik gubitak vremena) 1 to neka ona piše 
samo na polovici stranice, da eventualne stilističke pogrješke uzmog- 
nemo ispraviti. Osim toga nastojite što prije spremiti točan izvještaj o 
priređenoj svečanosti sv. Ivane Arške tako da ga pravodobno objeloda- 
nimo u francuskoj štampi. Molim Vas da mi javite, da li redovito pri- 


mate moje pošiljke. Hans 
M. Merz 

Zagreb, Mihanovićeva 2/ II. kat 

Yougoslavie — Croatie Orleans, 8. 5. 1921. 
Dragi roditelji! 


Evo, hrvatsko-slovenska kolonija prisustvuje velikoj crkveno- 
državnoj slavi u čast sv. Ivane Arške. Slavlje je veliko, grad je dupkom 
pun iskićen kao u “Slarafiji".“* Voli Vas Ivan 


Dr. Ljuba Maraković 
Zagreb, Palmotićeva 31/1. kat 
Yougoslavie — Croatie Orleans, 8. 5. 1921. 
+! Dragi Ljuba! 

Vi u taj čas jamačno držite govoranciju sv. Ivani Arškoj u čiju čast 
eto stiže naša kolonija u Orleans, gledajući kako cijeli francuski narod 
— Crkva i država — (silna vojska, topovi, generali etc.) odaju čast jednoj 


3 Hvaljen Isus i Marija. 
4 Šlarafija - Izmišljena zemlja koja ne postoji u stvarnosti, ali se zamišlja u mašti kao da postoji. 

etninnih 


+ +1 TVR 


Katoličko sveučilište u Parizu 
(Institut Catholique) na kojem je Ivan studirao. 


katoličkoj svetici. Grad je divno iskićen zastavama, lampionima, malim 
jelikama (francuske zastave, crveno-žute orleanske, plavo-bijeli grb 
svetice). Oduševljenje je veliko! 

Srdačan pozdrav Vaši Hans i Gračanin 


Dr. Ljuba Maraković 

Zagreb, Palmotićeva 31/1. kat 

Yougoslavie - Croatie Pariz, 14. 5. 1921. 
+! Dragi Ljuba! 

Čudim se da ne možete upotrijebiti Reponse-kartu, kada se tim 
sredstvom služe sve države. Silno žalim da ste odgodili proslavu sv. 
Ivane Arške jer bi to dobro djelovalo u francuskoj javnosti. Jučer je 
izišao Georgesov govor u Libre Parole o našim organizacijama. Poslat 
će Vam ga što prije. Tako smo dobre veze sklopili s katoličkim Francu- 
zima da žalimo što ih zbog nestašice vremena i pomanjkanja novaca ne 
možemo iskoristiti. S dokumentima koje ste nam poslali vrlo smo zado- 
voljni i u praznicima ćemo možda izdati malu knjigu o katolicima u 
Jugoslaviji. Glede onih knjiga to Vas molim da mi odmah pošaljete 
adresu gosp. konzula, da ih na njegovo ime pošaljemo. — Hrvatsku pro- 
svjetu još ne dobih. Što je s člankom vlč. Juretića i s drugim člancima? 
Mogli bi se staviti u kontakt s vič. Pušićem; tj. poslati mu materijal i 
neka mi na francuskom piše. Želite li prikaz Annoncea faite a Marie"? 

Pozdravlja Vas u Isusu Kristu Vaš Hans 


** Drama Navještenje o Paula Claudela 

Dr. Ljuba Maraković 
Zagreb, Palmotićeva 31/1. kat Pariz, 13. 6. 1921. sv. Ante Pad. 


Yougoslavie - Croatie CANA SANT kad: (Qu. 
+! Dragi Ljuba! i 

Šaljem Vam po Vašoj želji francuski koncept koga možete prema 
potrebi stilizirati 1 predati g. konzulu. U konceptu je uglavnom sve 
navedeno tj. svaki od nas trojice je dobio od francuske vlade stipendiju 
od 5.000 Franaka. Taj novac je dobio u ruke /nstitut catholique * i mi 
dižemo 400 — 500 franaka mjesečno. Još imamo svaki 1.300 franaka i 
ostat ćemo prema tome ovdje do mjeseca rujna (Mojoj majci nipošto 
reći!) 

Naša vlada je protestirala kod francuske vlade što nam je dodijelila 
stipendije i msgr. Baudrillart nam nedavno reče da je malena nada da će 
nam je ponovno dodijeliti. Ako Vi dakle možete štogod učiniti preko 
francuskog konzulata, to bismo Vam bili vrlo zahvalni. Razne članke u 
Narodnoj politici, Luči, Hrvatskoj prosvjeti priložite molbi koju ćete po 
svoj prilici morati sastaviti. 

Šćetinec bi morao na svaki način ostati ovdje još jednu godinu: 
polaže ispite i na Ecole des Sciences politiques i do godine bi mogao svr- 
šiti studij tako da ćemo imati u njemu vrlo spremnog i požrtvovnog soci- 
jalnog radnika. Dakle, valja sve sile uložiti da ostane još godinu dana. 

S Gračaninom stvar posve drukčije stoji. On je u punom jeku unu- 
tarnje evolucije. Iako će i on položiti nekoliko ispita, to on za svoju 
struku nema nimalo volje. Njegova je orijentacija čisto religiozna i 
pjesnička, tako da misli u svećenike. Koncem ovoga mjeseca obavit će 
duhovne vježbe i tu će se odlučiti kojim će smjerom krenuti. Dobro je 
bilo da je bio ove godine s nama jer smo ga uputili u sva polja Katoličke 
akcije, tako da je naš “usque ad crucem et ad mortem'?", Nakon obav- 
ljenih duhovnih vježbi javit ću posve točno što treba s njim učiniti. Ali 
već sada mi se čini da nije zgodno da on ostane i do godine ovdje. 

Što se mene tiče to Vam se stavljam na potpunu dispoziciju. Radio 
sam ove godine vrlo mnogo, ali sad ne mogoh organizirati onako kako 
sam htio. Oči su mi silno oslabile i ja sam valjda preintenzivno živio 
tako da se moram od vremena do vremena odmarati. Koncem srpnja 


% Institut catholique“ jest službeni naziv za pariško Katoličko sveučilište. Određeni političko-društveni 
razlozi u Francuskoj nisu dopuštali da se ono nazove punim imenom kao Sveučilište pa je upotrijebljen 
zamjenski naziv. 

3" Prijevod s latinskog: sve do križa i smrti. 

idemo sva trojica u Toulouse na Semaine sociale* (plaća nam troškove 
Comite catholique des Amitićs francaises a 1" Etranger) i iz Toulousa 
idemo sva trojica u Lurd da molimo bl. Djevicu Mariju da pomogne 
mojima očima. Nakon toga bih želio ostati ovdje još nekoliko mjeseci 
da izradim francusku radnju. Po svoj prilici ću obraditi “1? Influence de 
la liturgie sur la litterature francaise au XIX. sičcle“??, time bih temelji- 
tije prošao francusku katoličku književnost. 

K. i Ivšić nemaju od francuske vlade nikakve stipendije, ali ako g. 
konzul može ovima štogod pribaviti dobro bi bilo. K. bit će doskora u 
Zagrebu pa se možete s njim posavjetovati. 

Nas trojica smo upisana na Institut Catholique; a Šćetinec osim 
toga na Ecole des Sciences politiques s K. i Ivšićem, a ja sam digao dva 
semestra na Sorbonni. 

Poslao sam Vam neki dan knjigu od grofa Begouna. Zgodno bi bilo 
kada bi je prikazali u Narodnoj Politici kada on stigne u Zagreb,. 

Poslao sam Vam Croix i Libre Parole gdje je izišao izvještaj o sv. 
Ivani Arškoj. Nažalost ime g. konzula ne uvrstih jer je vaš list došao tek 
nekoliko sati nakon Narodne politike po kojoj sam izradio članak. Pošto 
mi rekoše u Revue des Jeunes da je dobivate u zamjenu za Hrvatsku 
prosvjetu, to Vam je više ne šalju. (Jeste li opazili u zadnjem broju 
članak o Jugoslaviji?) 

Glede onoga Proglasa za Katoličku knjižnicu, to neka ga kakva 
god organizacija potpiše, ako presv. g. Lang neće da se eksponira. Glede 
transporta skupljenih knjiga u velikoj smo neprilici jer su troškovi silno 
veliki i za taj novac bi Comite radije kupio novih knjiga. Neka zato 
konzulat uznastoji isposlovati štogod kod francuskog ministarstva. 

Glede članka o Annonce faite a Marie, ne mogoh vam udovoljiti 
zbog očiju. Već je odavna gotov i tek za nekoliko dana bit će izglađen. 
Izostale brojeve Hrvatske prosvjete i Slovensku tribunu sam primio. Od 
Jugoslavenskog kluba ne dobismo još nikakvog odgovora tako da ne 
mislimo više ništa većeg poduzeti. Jeste li dobili obavijest od g. Beau- 
pina kako valja organizirati Internacionalni sekretarijat? Action popula- 
ire Vam je također odgovorila. Priloženu poruku uvrstite u Narodnu 
politiku. 

Za koji dan dolazi dr. Belić u Zagreb i on će Vam moći detaljno 
referirati o cijelom našem radu. Jeste li čitali u Slovencu da smo bili kod 


3 Socijalni tjedan 
* Utjecaj liturgije na francusku književnost do XIX. stoljeća. 

kardinala Duboisa? (Kolarek zna!). Pošto je uz dobru knjižnicu potrebna 
opsežna kartoteka, to Vam šaljem u tu svrhu izreske iz novina. Preporu- 
čujemo se svim našima i Vama da nas se sjetite kod sv. Pričesti i srdačno 
Vas zdravim! Vaš Hans 


Dragan Marošević, agr. 

Zagreb, Pantovčak 50 Pariz, 26. 6. 1921. 
Yougoslavie — Croatie 6. nedjelja nakon Duhova 
+! Dragi Dragane! 

Tvojoj gospođici sestri i Tebi srdačno zahvaljujem na listu i karti. 
Uzdam se u Gospu Lurdsku i želim da Ti pomogne. Osim toga putujem 
koncem srpnja u Lurd sa Šćetincem i Gračaninom pa ćemo Te gledati 
odmoliti. Međutim Ti preporučujem da meditiraš o dogmi ,,Općinstvo 
Svetih“. S našom akcijom“ smo prestali jer smo posve izolirani i nitko 
nas ne pomaže. Nama je to u toliko drago što nam tako preostaje više 
vremena da se što bolje izobrazimo svaki u svojoj struci. — Ovih dana je 
stigao ovamo Storov (pjesnik). Od Avelina“! ne dobih nikakvih vijesti i 
ako živi u Zagrebu zamoli ga da mi referira o svojim nakanama. Ostaješ 
li do kolovoza na Brestovcu? 

Srcu Isusovu se za te moli Tvoj Ivica 


Dr. Ljuba Maraković 

Zagreb, Palmotićeva 31/1. kat 

Yougoslavie — Croatie Pariz, 9. 7. 1921. 
+! Dragi Ljuba! 

Ponudu gosp. B. Mađera ne primam. Želio bih ponajprije položiti 
sve ispite, a zatim onamo kuda me Providnost pošalje. Prema tome ne 
mogu sada dati nikakav odgovor da li ću stupiti u državnu službu. 

Latinsko pismo sam primio i zahvaljujem Vam za nj. Da li ste 
primili članak o Mahniću? Primio sam Ligin* nalog da putujem u Fri- 
bourg i rado se pokoravam, samo ih molim da mi odmah pošalju u 


* Radi se o akciji malobrojnih hrvatskih studenata koji su studirali u Parizu, a trudili su se upoznati fran- 
cusku javnost s progonima Katoličke Crkve u novoj državi od strane beogradskog režima. 

“Dr. Avelin Ćepulić, liječnik, Ivanov kolega sa studija u Beču i poslije aktivan suradnik u Orlovskoj 
organizaciji. 

* Jugoslavenska katolička đačka liga (JKĐL) — organizacija katoličke mladeži u tadašnjoj Kraljevini SHS. 

Fribourg instrukcije. Iz Fribourga idem u Toulouse i Lurd, a zatim pola- 
žemo našu budućnost u ruke Gospoda koji nas je do sada obasuo svojim 
milostima. Sva trojica smo obavili četverodnevne duhovne vježbe.+ 
Kartu 1z sv. Jošta smo primili. 

Preporučam Vas Srcu Spasiteljevu Hans 


Dragan Marošević 
Zagreb, Pantovčak 50 
Yougoslavie — Croatie Lurd, 3. 8. 1921. 


+! Dragi Dragane! 
Vidio sam ovdje velike stvari i za Te sam se molio. Osim toga Ti 
šaljem malo lurdske vode i molim Te da me u svojim molitvama ne 


zaboraviš. 
U Kristu Gospodinu Te zdravi Tvoj Ivica 


Pater Josip Vrbanek, D_1.*“ 
Zagreb, Palmotićeva 33 
Croatie- Yougoslavie Lurd, 3. 8. 1921. 


+! Dragi velečasni! 
Vidio sam ovdje velike i potresne događaje. Molim Vas, velečasni, 


da se za me i za moje drugove neprestano molite, a i mi ćemo gledati da 
Vam se odužimo. Preporučuje Vas našoj Gospi Lurdskoj 


Vaš Ivan Merz 


“3 Duhovne vježbe su obavili u isusovačkom domu za duhovne vježbe Manrese u gradiću Clamartu koji je 
sasvim blizu Pariza. Iz tih duh. vježbi Merz je sačuvao i svoje bilješke koje su objavljene u njegovu 
Dnevniku, 4. svezak Sabranih djela, Zagreb 2014., str. 440. 

“* S p. JOSIPOM VRBANEKOM, isusovcem, Ivan Merz se upoznao već prije svoga odlaska u Pariz. Po 
povratku iz Pariza nakon završenih studija Ivan ga je izabrao za svoga stalnog duhovnog vođu i ispovjednika 
koji ga je i dopratio do smrtne postelje i otpratio u vječni život. Petnaest godina nakon smrti Ivana Merza 
Pp. Vrbanek je napisao njegov životopis koji je bio drugi po redu. Prvi životopis odmah nakon Ivanove smrti 
napisao je njegov prijatelj i suradnik dr. Dragutin Kniewald 1932. Sačuvale su nam se tri karte koje je Ivan 
uputio p. Vrbaneku iz mjesta gdje je boravio. Jednu iz Lurda, druge dvije jednu iz Kranjske Gore drugu sa 
Hvara gdje je bio na liječenju,. 

Svetište Blažene Djevice Marije u Lurdu 


Dr. Ljuba Maraković 

Zagreb, Palmotićeva 31/1. kat 

Yougoslavie — Croatie Lurd, 4. 8. 1921. 
+! Dragi Ljuba! 

Molim Vas da dopis“ pročitate i predate Narodnoj politici. Molio 
bih Vas da nađete u rječniku hrvatske nazive navedenih bolesti da tako 
moj tekst propuste. Pretplatili smo Vas na Croix de Lurd. Pratite Fran- 
cusko nacionalno hodočašće koje započinje polovicom ovoga mjeseca. 
Vjerojatno je da će biti tom prigodom više slučajeva čudesa. Moramo 
činiti što veću propagandu i tako staviti našu javnost pred alternativu: 
Aut Christus aut Belial.*“* Šaljem Vam također Journal de la Grotte, koji 
je također namijenjen Narodnoj politici. 

U Kristu Vas pozdravlja i moli za Vaše molitve Vaš Hans 


* Izvještaj o hodočašću u Lurd 
* [li Krist ili Belijal 

Dr. Ljuba Maraković 
Zagreb, Palmotićeva 31/1. kat 
Yougoslavie — Croatie Pariz, 6. 8. 1921. 


H.1. M.“ Dragi Ljuba! 


Vaš list sam zatekao tek na povratku. Uredit ću Vam što želite i 
javit ću Vam rezultat što prije. Prije listopada ne ćemo kući jer imamo 
još oko 1.000 franaka. Poslao sam Vam dopis iz Lurda i ako ga još niste 
uvrstili to izvolite ispraviti stručne nazive: cotalgie - sušičava upala 
bedrenoga zgloba, ankylose - ukočenost, osteoarthrite - upala kosti u 
zglobu. Storov je danas otputovao u Lurd, a zatim će u Šibenik. 

Voli Vas u Isusu Kristu Vaš Hans 


Dr. Matija Belić, odvjetnik 
Đakovo 
Yougoslavie - Croatie Pariz, 17. 7. 1921. 


Dragi doktore! 


Vaš nas je list veoma razveselio, a gospođe Michaut* je obradovao 
onaj stavak koji ste njima posvetili. Gospojica je bila kod one ekspozi- 
ture koja je opremila Vaše stvari i oni rekoše da je preuranjeno reklami- 
rati budući da transport uvijek dugo traje... Htio sam otputovati na 
Internacionalni katolički đački kongres u Fribourg, a legacija mi ne 
htjede dati vizu. Poradi toga idem s ostalom družinom kako je bilo 
dogovoreno u Toulouse i u Lurd, a zatim se vraćamo u Pariz gdje ćemo 
ostati barem do polovice rujna. 

Vašoj cijenjenoj obitelji i Vama šalje srdačne pozdrave, a g. Tunji 
Maksus selam.“ Vaš odani u Isusu Kristu Ivan Merz 


“HIM. Hvaljen Isus i Marija 

“Majka i kćerka Michaut kod kojih je Merz stanovao. 

* Maksus selam: osobit pozdrav. — Taj pozdrav upućuje dr. Antunu Matasoviću, svojem kasnijem aktivnom 
suradniku u apostolatu. 


214 


Dr. Ljuba Maraković 


Zagreb, Palmotićeva 31/1. k. Pariz, 21. 8. 1921. 
Yougoslavie - Croatie 14. Nedjelja po Duhovima 
H.I. M." 


+! Dragi Ljuba! 

Prije odlaska u Pariz molio me je vlč. g. Bakšić (Katolički list) da 
se zainteresiram za ekonomsku organizaciju francuskih svećenika. U 
Lurdu sam se upoznao s osnivačem te velike organizacije koja već 
raspolaže s mnogo stotina tisuća franaka. Izvolite predati priložene 
statute vIč. Bakšiću 1 recite mu da eventualno stupi u dopisivanje s abbć 
Delayom. — U zadnje vrijeme smo vodili po Parizu četiri čč. sestre i 
sklopili s njima prijateljstvo. Kako izgleda, vrlo su sklone Pokretu, a 
osobito su oduševljene za orlovsku ideju. Imaju namjeru uzeti sv. Ivanu 
Aršku za zaštitnicu i zato vas molim da im posudite potrebne knjige. 
Stalo im je do toga da duboko shvate misiju te svetice 1 da ju orlice 
započnu nasljedovati (revivre sa vie intćrieure!*!). 

Od Documentation još nikakva odgovora, a od Demokratije je pri- 
ložen. Ne javiste mi, da li ste primili novce, Claudelov članak 1 dopis iz 
Lurda. Jesu li Đakovčani primili naš brzojav? 

Mgr. Baudrillart će nastojati, da ovdje ostanemo. (On je postao 
titularnim biskupom i zato bi zgodno bilo umetnuti o tome malu noticu 
u Narodnu politiku. Podaci su priloženi). Ja sam se zavukao radeći 
disertaciju (Liturgija u djelima francuskih konvertita). Tema je krasna, 
samo silno opsežna. Dobivate li La Croix de Lourdes? Nakon našega 
odlaska su se dogodila tri čuda. Kod zadnjega je, čini mi se, prisustvo- 
vala čč. sestra Vjekoslava Prešeren (iz Sarajeva). Da li mali Kadija*? 
raste? U koji red misli stupiti? Benediktinaca bi trebali! Šimu Cvitano- 
vića nisam zaboravio! 

Za Vas se neprestano moli Vaš Hans, a nemojte ni Vi njega zabora- 
Viti. 


% H.I.M. — Hvaljen Isus i Marija 
*! Prijevod: proživljavati njezin nutarnji život. 

> mali Kadija“ — odnosi se na nećaka dr. Marakovića, Branka Richtera, koji je tada imao tek 20 mjeseci i 
s roditeljima je živio u istoj zgradi (Palmotićeva 31) gdje je stanovao i dr. Maraković. Merz je upotrijebio 
tu riječ u šali jer njemačko prezime ,,Richter“ u hrvatskom prijevodu znači sudac (turcizam: kadija). Branko 
Richter postao je kasnije liječnik i sveučilišni profesor na Medicinskom fakultetu u Zagrebu i utemeljitelj 


Hrvatskoga liječničkog društva. 

Dr. Ljuba Maraković 
Zagreb, Palmotićeva 31/1. k. 
Yougoslavie — Croatie 


U ovome pismu Ivan Merz iznosi svoj apostolski program koji želi 
ostvarivati u domovini nakon svoga povratka sa studija u Parizu. Pismo 
je od velike vrijednosti i važnosti jer odaje njegov visoki stupanj sveto- 
sti i apostolskog žara. Uvršteno je kao posebno vrijedan dokument u 
Poziciju, temeljni vatikanski dokument za dokazivanje njegove svetosti. 


Pariz, 12. rujna 1921. 
Dragi Ljuba, Ime Marijino 


Primio sam Vaš list i Hrvatsku Prosvjetu broj 9-10. Osobito Vam se 
zahvaljujem što ste tako pomno ispravili sve moguće jezične i ortograf- 
ske pogrješke. Hrvatska prosvjeta je vrlo lijepa, samo je premalo neli- 
terarnih članaka. Mene najviše zanimaju Lahnerovi članci, jer mi je 
najdraže proučavati kako prodiranje kršćanstva ostavlja svoj umjetnički 
refleks u literaturi. Često pomišljam ne bi li se mogao sastaviti jedan 
hrvatski liturgijski almanah, gdje bi uz svaku svetkovinu bila po koja 
narodna pjesma koja odgovora toj svetkovini ili koji solidni prijevod 
himne, psalma i dr. za taj dan. Uz to bi valjalo pridodati komentar o 
poeziji liturgijske godine i objasniti poeziju najvećega literarnog djela 
čovječanstva — Brevijara (Časoslov Božjeg naroda). Mislim naime da 
su Dubrovčani, a također i Preradovićeva generacija bolje poznavala 
liturgiju od nas 1 da neće biti teško naći lijepih prijevoda psalama i 
himana. Poslužiti bi se moglo glagoljskim prijevodima, a kod ilustra- 
cije crkvene godine postaviti za paralelu Istočni obred. 

Po Vašemu pismu razabirem da ste silno umorni i što je najgore da 
morate obavljati poslove, koje bi mogao da učini i svaki student (korek- 
tura!). Ja se ni malo ne čudim da ne možete nikoga naći, koji bi vas 
rasteretio; čudno mi je što više, da naš Katolički pokret još živi. Kada 
naime pomislim da mi nemamo nikakve religiozne literature, da naši 
đaci nemaju dobre molitvenike, da evanđelje nije prošireno u narod, a 
da ne govorim o znanstvenim vjerskim djelima koja su neophodno 
potrebita za svakoga našeg intelektualca i kada sve to znam ipak vidim 
da se radi. Stoga hvalim Božjemu milosrđu da nas unatoč svih tih nedo- 
stataka prožima apostolskim žarom. Ali mislim da moramo napokon 
započeti s konsolidacijom temelja i to sve svoje sile uložiti da se pre- 
vede Evanđelje i proširi po cijelome narodu. Plodovi će se kasno poka- 

zivati - mi ćemo i naši potomci biti tada već mrtvi — ali sam uvjeren da 
ćeriječ Božja posve spontano rekristijanizirati sve slojeve našeg naroda. 
Naravno da analfabetski tečajevi moraju nadomjestiti likovnu umjet- 
nost Srednjega vijeka. Kada bude bilo u svakoj kući — gradskoj i seo- 
skoj — Evanđelje za stolom, kada se bude uz objed čitao koji odlomak iz 
njega, onda se tek možemo nadati da ćemo imati brojan kler, da će se 
napuniti naši samostani i da će se osnivati redovi koji će odgovarati 
potrebama dotične epohe. Širenje kraljevstva Božjega u našoj zemlji 
mora polaziti od stupovlja episkopata i svećenstva, a mi laici smo samo 
kamenje ili malter te velebne zgrade. 

Htio bih Vam još nešto reći o hodočašćima. U Lurdu sam osjetio 
veličinu tih manifestacija. Hodočašća su najbolje škole molitve. Mogu 
Vam reći da sam se prvi puta u Lurdu pravo molio BI. Djevici Mariji. 
Moja dosadašnja molitva BI. Djevici Mariji bila je kontemplacija jed- 
noga fantoma moje fantazije. Priznajem da jednostavno nisam osjetio 
što znači veličina Majke Božje, žene koja je bila predestinirana od 
početka da bude nosiocem Onoga, koji je tvorac cijeloga svemira itd. A 
u Lurdu čujem gdje se tisuće ljudi glasno moli i svaki zvuk i svaka kret- 
nja pojedinoga vjernika — budući da je izraz njegova vjerskoga života 
— sugerira mi njegovu vjersku spoznaju o Bl. Djevici. 

Zamislite si više tisuća glasova, kretnji, mirisa i boja i sve govori o 
BI. Djevici Mariji. Je li čudno kada njena milozvučnost, njena formalna 
ljepota, njeni miomirisi, njena neizmjerna veličina, dobrota poprima u 
našemu srcu neizmjerne konture i zajedno nam izgrađuje u duši sliku 
prave MADONE... A k tome čujete prodiruće glasove bolesnika koji 
mole za ozdravljenje, a i čudesa se događaju — pa da onda ne ostanete 
skršeni pred veličinom One o kojoj ovisi vječni spas svih naroda! Kada 
na večer pođete s procesijom držeći u ruci upaljenu svijeću 1 gledate te 
hiljade svijeća kako igraju na vjetru — a jedna se ne razlikuje od druge 
— to osjetite da nema nikakve razlike među ljudima, staležima, da smo 
svi mi u ovoj suznoj dolini djeca jedne te iste Majke 1 da je jedini smi- 
sao života da bez ljudskoga obzira radimo na našemu spasu i spasu 
naših bližnjih e da tako dođemo onamo za što smo stvoreni. To je vrlo 
uska skica onoga što sam ja proživio i držim da bismo mi morali prire- 
đivati hodočašća u Mariju Bistricu ili druga svetišta, gdje ćemo se 
zajedno moliti bl. Gospi. Uvjeren sam da će biti koristi od tih molitava 
i za naš ovozemni život jer: » Tražite najprije Kraljevstvo Božje i sve 
ostalo će vam se nadodati.« 

Faksimil dijela pisma Ivana Merza dr. Ljubomiru Marakoviću od 12. 9. 1921. 

Kako rekoh, jedini smisao života jest spasiti vlastitu dušu i spasiti 
što veći broj duša naših bližnjih. Prema tome je svećenički stalež naj- 
veći stalež, jer se u njemu ulažu sve energije da se ta ideja realizira. 
Ikogod nema poteškoća s obdržavanjem celibata ili kojih drugih 
zapreka neka ide u svećenike. 

Ne znam da li se još sjećate onoga poglavlja iz Huysmansovog En 
Route, gdje on govori o »mističnim gromobranima«, o redovima koji 
pokorom ublažuju Božju srdžbu. Mi osim trapista nemamo na žalost 
takvih redova, ali imamo u našemu pokretu priličan broj bolesnika koji 
bi mogli na se preuzeti, strpljivo trpeći, sve kazne za grijehe koji se u 
našemu Katoličkom pokretu počine. — Bogu je plakati promatrajući 
kako naši bolesnici nestrpljivo trpe, a imaju od dragoga Boga tu milost 
da na taj način rade za Pokret. Kada budemo imali vojsku patnika, moli- 
telja i radnika moći ćemo na svim frontama polako ali sigurno napre- 
dovati. Uvjeren sam da tako moramo osvojiti sve slojeve našega naroda 
i spasiti za vječnost cijeli naš narod. 

Iako katolicizam u Europi sada raste, ipak je u užasnoj regresiji. I 
spoznavši, osjetivši u Lurdu upravo na silan način da je cijelo čovječan- 
stvo — ta mrvica — stvorena da odaje poštovanje neizmjernome Bogu, a 
kad tamo države, zakoni, radnici, zidari, cijeli činovnički aparat funk- 
cionira kao mašina, kao da Bog ne egzistira. Čovjeku se zgrozi kad to 
pomisli. A tko je kriv? Dobri, jer nisu bolji! Čovječanstvo jednostavno 
ne zna da Bog egzistira, jer katolici mjesto da se mole na javnim 
mjestima, mjesto da napuste svaki položaj, ako je u protuslovlju s vje- 
rom, oni se sakriju kada se Bogu mole, pričešćuju kada nije nitko u 
crkvi itd. Na nama je krivnja. Prvi kršćani su bili ,,veleizdajnici“ u opo- 
ziciji s tadašnjom poganskom državom i okolinom - bili bičevani 1 
bacani u tamnice, a mi zašutimo čim vidimo opasnost. 

Prije nego što završim, htio bih reći što su mi rekli u Action popu- 
laire: »Najbolji rad je pozitivni rad. Loš poredak valja nadomjestiti 
postavivši na njegovo mjesto dobar. Što manje napadati na druge i 
rušiti! Čemu to, ako ne znamo čime da nadomjestimo zlo? Mogli ste 
vidjeti da se Dossieri drže toga principa i da oni zaista svojim radom 
polako nadomještavaju kapitalistički gospodarski poredak kršćanskim, 
solidarističkim. Na srcu mi je prema tome sljedeće: 

1.) da se što prije započne s prevađanjem i izdavanjem Evanđelja, 

2.) da se priređuju hodočašća, 

3.) da se u svim našim listovima započne agitirati za svećeničko 

zvanje, stalež, 

4.) da se upozore naši bolesnici na veliku korist dragovoljnog 
trpljenja i 

5.) da se energija, koja se je do sada utrošila u negativnu kritiku, 

upotrijebi za propagiranje naše doktrine. 

Molim Vas, da se ne ljutite što sam Vam toliko toga napisao. Pošto 
se je Milost Božja Vama poslužila da sam spoznao istinu katolicizma, 
to držim da sam morao sve ovo reći upravo Vama. Naravno da se i 
nadalje preporučam u Vaše molitve jer kako Apostol kaže »ja spozna- 
jem dobro, a činim zlo...« 1 »naš neprijatelj, vrag ne miruje, već poput 
lava koji riče naokolo traži koga bi prožderao.« 

Časna sestra Prešeren, koja će Vam predati ovaj list, pripovijedat će 
Vam o Lurdu. Možete s njom utanačiti intervju za Narodnu politiku (pri- 
sustvovala je pri jednome čudu). Ona će se specijalizirati u apostolatu 
vjere (pokret »Hostia«). U pismu sam Vam priložio relikviju Bernardice 
koju mi je u Lurdu dala jedna časna sestra, njezina prijateljica na koju 
sam slučajno naišao. Molim Vas da posljednji broj Hrvatske prosvjete 
(gdje je moj članak), pošaljete Zori Habdiji (Banja Luka, Villa Kignanin, 
Petričevac). Ona je u stadiju obraćenja (već moli »Oče naš« i zato Vas 
molim da je poduprete Vašim molitvama. To neka ostane među nama)! 

Jesu li Vas pohodile čč. sestre Inviolata i Laura? One su oduševljene 
za Orlice 1 misle izabrati sv. Ivanu Aršku za njihovu zaštitnicu. One bi 
Vam mogle prevađati s francuskoga i na francuski članke koje želite. 
Poslao sam Vam iz Toulousa preporučeni članak o Lurdu. Je li ga Narodna 
politika odštampala? Šaljete li Hrvatsku prosvjetu u zamjenu za Demo- 
kratie. Jeste li primili brzojav, koji smo spremili za đakovački sastanak? 
Dobivate li već Croix de Lourdes? Jeste li primili Art et Scolastique? 
Šime će dobiti odgovor po svoj prilici koncem ovoga mjeseca. 

Stipendija nam je osigurana. Francuski konzul je skoro svakome 
tko je pošao u Pariz dao novčanu potporu. Časna sestra Prešeren je npr. 
dobila 20 din. Ne bi li nam Vi mogli štogod od njega isposlovati za 
nabavu knjiga? Pokažite mu Hrvatsku prosvjetu, možda će to na nj dje- 
lovati kada vidi koliko pišemo o Francuskoj. Ovdje nas listovi nepre- 
stano mole da im u izvadcima prevedemo članke koji se odnose na fran- 
cusku civilizaciju. Šteta bi bila da mi tu s prevođenjem gubimo vrijeme, 
zato Vas molim da časnim sestrama (Veronika, Aurelija, Laura, Invio- 
lata) prepustite taj posao prevađanja. Vi im jednostavno pošaljite mate- 
rijal, a one neka pišu na polovici stranice tako da nam je lakše obavljati 
korekturu. Uvjeren sam da će one to rado učiniti nama ovdje za ljubav. 

Srdačan pozdrav Hans 

Dr. Ljuba Maraković 

Zagreb, Palmotićeva 31/1. kat Pariz, 13.9.1921. 
Yougoslavie - Croatie Sv. Ivan Krizostom 
+! Dragi Ljuba! 

Srdačno Vam se zahvaljujem za oba lista 1 držim da ste međutim 
primili Etudes i Revue des Jeunes i ostale revije. Nakupio sam dosta 
raznih revija i slat ću Vam ih sukcesivno. Dobro sam se upoznao s g. 
Bernovilleom i on me upućuje u katoličku literaturu. Nažalostne mogoh 
do sada još dobiti besplatno Bloya, Jammesa, Pćguya itd., da Vam ih 
pošaljem, a kupiti ih za sada još ne mogu jer još ne dobismo stipendije. 
Kod Hatiera sam bio i poručio sam mu sve, što ste željeli. G. Bernoville 
Vas moli da mu napišete mali prikaz o utjecaju francuske književnosti 
na našu. 

Srdačan pozdrav Vaš Hans 


Dragan Marošević, stud. agr. 
Zagreb, Pantovčak 50, 
Yougoslavie - Croatie Pariz, 15.9. 1921. 
+! Dragi Dragane! 

Iz Lurda sam Ti poslao bočicu lurdske vode. Jesi li je dobio? Pošto 
mi Ti uopće ne odgovaraš to mi se ne mili pisati Ti opširnije. Šaljem Ti 
dakle ultimatum i molim te da mi javiš: 1) Gdje si? 2) Što radiš? 3) 
Kako Tvoje zdravlje? 4) Kako Tvoji? - Kada dobijem odgovor na ova 
pitanja to ti obećajem napisati odulje pismo koje sam na te adresirao u 
Lurdu, a koje je zapisano u mome srcu. Dakle, nadam se da ćeš mi se 
smilovati i riješiti me toga tereta. — S Matom"? sam u prilično živahnoj 
korespondenciji. On već služi misu. 

Za Te se Majci Lurdskoj vrlo, vrlo često moli Tvoj Ivica 


P. S. Lijepo i srdačno pozdravljam sve Tvoje, a Tebe molim da me 
podupreš svojim molitvama. Otiđi sestri Veroniki i Aureliji (Samostan 
u Gundulićevoj ulici), neka Ti pripovijedaju dojmove iz Lurda. Izruči 
im moje pozdrave. 


53 P._MATO FILIPOVIĆ, SJ, (1888. — 1957.) isusovac, koji je zajedno s Merzom bio neko vrijeme na 
studiju u Beču, a onda je upućen u Belgiju gdje je te godine bio zaređen za svećenika. Merzova pisma p. 
Mati nisu se sačuvala, ali su se sačuvala pisma p. Mate Merzu i čuvaju se u Arhivu Hrvatske pokrajine 
Družbe Isusove u Zagrebu. 

Pisma Ivana Merza i njegove majke 
Pariz - Zagreb 


5. listopada 2021. započinje posebna vrsta korespondencije između 
Ivana i njegovih roditelja, odnosno majke, po sadržaju različita od 
prethodnih pisama i poštanskih karata koje je Ivan slao svojim rodite- 
ljima. Ta su pisma veoma važna za poznavanje njegova odnosa s rodi- 
teljima pod vjerskim vidom, ali isto tako i za poznavanje njegovog 
duhovnog nastojanja i revnosti da roditelje, posebno majku privede 
dubljem vjerskom životu. Kako bi se bolje mogla razumjeti Ivanova 
pisma, donijeli smo također i pisma njegove majke prema kronološkom 
redu pisanja. Ovo dopisivanje s majkom trajalo je kroz dva mjeseca, 
listopad i studeni 1921. g. Istodobno Ivan nastavlja korespondenciju s 
drugim osobama. Budući da je tema dopisivanja Ivana i majke cjelovita 
te da se sadržaj ne bi remetio drugim pismima koja je Ivan pisao u isto 
vrijeme, donijeli smo sva ta pisma zajedno na kraju ove godine. 


Dr. Ljuba Maraković 
Zagreb, Palmotićeva 31/1. kat Pariz, 9. 10. 1921. 


Merz je primio od časopisa Documentation Catholique jedan čla- 
nak koji je proslijedio dr. Marakoviću pa je u popratnom dopisu dodao 
nekoliko rečenica gdje spominje poznate hrvatske franjevce koji su 
također došli u Pariz: 

Poslani članak o Jammesu je za Kulturni Vjesnik Luči. Je li Vam 
predala č. s. Vjekoslava list? Bio sam cijeli dan s fra Didakom Bunti- 
ćem. Kolonija narasla. Stigao je u Pariz fra Kleto Sokolović. Memento! 


Ivan 
VIČ. Nikola Bilogrivić 
Banja Luka Pariz, 10. 10. 1921. 
Yougoslavie - Bosnie Sv. Franjo Borgia 


Hvaljen Isus 1 Marija. 
Dragi Nina! 

Od srca Ti se zahvaljujem na Tvojim savjetima u Tvome listu iz 
Grahova. Međutim sam bio u Lurdu i Bl. Djevica Marija, iako mi nije 
posve izliječila oči tako da s dosta poteškoća čitam, to sam u Lurdu 

zavolio krunicu koja će mi biti uz sv. Euharistiju najvjerniji prijatelj do 
groba. Zaista nemam vremena da Ti lurdske doživljaje opišem. Dva 
člančića su o tome izašla u Narodnoj politici, pa si ih možda 1 pročitao. 
Dakle ne prestani misliti na me u svojim molitvama, a ja ću gledati da 
Ti se odužim. Hvaljen Isus i Marija! Tvoj Hans 


Dragan Marošević, stud. agr. 
Zagreb, Pantovčak 50 Pariz, dr. med. sv. Luka, 18. 10. 1921. 
Yougoslavie — Croatie 


Ovo pismo koje je Merz uputio svome prijatelju Draganu, odaje 
njegovu duboku duhovnost i shvaćanje biti duhovnog i molitvenog 
života. Pismo, koje je napisao nakon hodočašća u Lurd, jest jedno od 
njegovih najvažnijih pisama što ih je napisao pod vidom duhovnosti. 


+! Hvaljen Isus i Marija! 
Dragi Dragane! 


Obradovao si me svojim brzim odgovorom. I samo žalim što se je 
naše dopisivanje prekinulo. Osobito mi je žao što Ti ne pisah iz Lurda 
tako da će biti sada prilično teško reproducirati sve svoje dojmove. 

Jamačno se sjećaš onih scena iz Evanđelja kad je naš Spasitelj utje- 
rao vraga u svinje koje su poletjele u jezero i utopile se. Ljudi se prepa- 
doše i zamoliše Isusa da ode iz njihova kraja. Isto je ljude obuzeo strah 
kada je naš Gospodin izliječio jedinca. Taj fenomen kao da se uvijek 
pokazuje kada Nadnaravna Sila stupa u djelovanje. (Na fronti se to 
često događa!) Isto u Lurdu; samo te tamo ponajprije obuzme osjećaj da 
je tamo ,,Ona“, Majka Božja koja je veća 1 moćnija i ljepša i mirisavija 
i jača, nego li svi oni pirinejski gorostasi koji Lurd okružuju. Ona tamo 
na zaseban način stoluje i ja mislim da svi koji su tamo, pa makar i ne 
vjerovali, moraju imati taj osjećaj da ona tamo jest. (U Luči će izaći 
prikaz romana Le Cure d'Ozeron; tamo sam preveo onaj stavak koji se 
odnosi na taj fenomen!) Ti se onda nalaziš u Lurdu pokraj Nje: Ona 
tamo izdiže glavu iznad Pirineja, drži u naručju Boga — zamisli si Boga, 
koji može sve zvijezde koje se gore blistaju da razbije jednu o drugu. 
Dakle pred Tobom je Ona — to je jedan realan osjećaj kojega se ne 
možeš otresti - a tisuće vjernika, po noći, svaki s upaljenom svijećom u 
ruci ide u serpentini uz brežuljak i pjeva bez prestanka Ave, Ave, Ave 
Maria. Svaka svijeća koja trepti to je jedna duša koja će danas, sutra ili 

za koju godinu k Njoj. (Oh, hoće li što prije 
doći taj čas, čovjek tamo pomisli, jer zaista 
tamo ima neki ,predokus“ Neba). — To je 
poetski dio. 

Po danu stotine (i više) bolesnika leži 
na nosilima, svijet raskriljenih ruku glasno 
moli krunicu, a Isus u Presvetom Sakra- 
mentu ide od bolesnika do bolesnika, nagi- 
nje se svakome posebice i blagoslivlje ga. 
Međutim, jedan svećenik glasno viče: Gos- 
podine mi te ljubimo, Gospodine mi ti se 
klanjamo, daj da progledam itd. Katkada 
netko povikne: ,,Ozdravio sam“... Ja sam 
stigao dva dana nakon čuda i otputovao isto 
nekoliko dana prije novih čudesa. Ove 
godine je vrlo mnogo ljudi ozdravilo. U toj 
te atmosferi strah često obuzme kao one 
ljude iz Evanđelja. 

Da, u Lurdu sam naučio što je Krunica i 
to mi je odsada drugi najbolji prijatelj. Prije 
Lurda, iskreno priznajem, bila je u dnu duše 4 Šu 
neka sumnja, neki osjećaj da li se ja ne Gospa Lurdska 
molim kakvome fantomu moje mašte!? (Banja Luka)“ 
Molio sam, dakako, jer da sam prestao znači ne vjerovati u Bl. Djevicu 
Mariju. A kuda onda? Okreni se od Katolicizma, sve je oko tebe mračno 
i ružno. Dakle, Lurd je mojoj razumnoj vjeri pridodao osjećajni moment. 

Sebe spominjem jer držim da je cijeli naš Pokret"? — a ja sam čedo 
toga Pokreta - u vjerskom pogledu vrlo racionalističan. Za svaku najsit- 
niju stvar treba im apologija da ih uvjeriš. Ne postoji onaj kontakt od 
srca k srcu s BI. Djevicom Marijom, ona slijepa djetinja ljubav koja 
vjeruje, a ne traži hiljadu argumenata za tu vjeru. 

Što Ti pišem to je samo nabačeno, ali znam da rado meditiraš. 
Držim, da ćeš ono, što sam izostavio sam nadopuniti. Nisi li i ti malo 
racionalističan? Čedo našega Pokreta?! Znam da je teško trpjeti, ali 
neki ljudi imaju poziv (vocatio) trpljenja. Mi smo tijelo Kristovo, te su 
na njemu uloge podijeljene. Jedni moraju trpjeti da uklone kaznu Božju 


čaf 


* Pred ovim se kipom Ivan Merz molio kao banjalučki gimnazijalac. 
* Riječ ,,Pokret“ odnosi se Hrvatski katolički pokret čiji su članovi bili i Merz i njegov prijatelj Dragan 
Marošević. 

Faksimil dijela pisma Ivana Merza prijatelju Draganu Maroševiću 18. 10. 1921. 


225 


koja bi se morala stresti na okolicu. Huysmans bi nazvao te odabranike 
mističkim gromobranima. Jesi li ikada na to pomišljao da Ti trpiš za naš 
pokret? Jesi li svoje muke prikazao Gospodinu Kristu za Pokret? Kato- 
licizam se neće u nas širiti ako ne bude bilo Radnika, Molitelja i Pat- 
nika. To je jedan zakon u širenju Kraljevstva Božjega na zemlji. Naš 
Pokret je stvorio do sad samo prvi tip (Radnika) i mi smo si stvorili u 
našim dušama ideal Radnika za Katolički pokret. Molili smo se manje, 
a trpjeli smo kada smo morali. Zadnji tip je svakako vrhunac — imitacija 
potpune Žrtve Spasiteljeve na Križu - i vidim u našemu Pokretu već 
priličan broj patnika. Pošto slučaja nema, to držim da je plan Providno- 
sti upravo u tome da spoznamo ovaj misterij iz Njegova života; trpjeti 
za druge. 

Istina je da je lako govoriti o Križu, a teško ga je nositi. Svakako se 
moraš svim silama i nadalje moliti Bl. Djevici Mariji. Po mogućnosti 
promeditiraj dnevno cijelu krunicu. Kod žalosnog otajstva ,koji je za 
nas teški križ nosio“, možeš promotriti cijeli Križni put i moraš joj nešto 
obećati. Npr. da ćeš kroz cijeli život jednom dnevno izmoliti krunicu ili 
što drugo. U obećanju je glavno da ono bude jedna stvarna obveza da 
ćeš do konca života ostati u Njenoj službi. Možda Ona to upravo od 
Tebe traži jer misli da bi ti mogao postati kroz kraće vrijeme nehajan, a 
ovakva obveza poput kakve regule disciplinira čovjeka u vjerskome 
životu. 

To je moje mišljenje. Ne znam jesam li pravo pogodio Tvoje 
duševno stanje, ali držim da je redovita i konzekventna meditacija 
jedino sredstvo da čovjek na zemlji ne izgubi nikada ravnotežu i da se 
radosno iz dana u dan (budućnost to nije ništa spram vječnosti!) s Kri- 
stom raduje ili s Njime trpi. 

Mate** je još uvijek u Hastingstu, već misi i čita brevir pa stoga 
rjeđe piše. Pater Vrbanek je u Paray-le-Monialu, a Avelin se ni meni ne 
javlja. 

Tebe voli i za Te se Bogu moli Tvoj Ivica 

P. S. Tvojim se molitvama preporučan i srdačno pozdravljam tvoje 
roditelje, te gđice Mariju i Anču.*" 


€ P_MATO FILIPOVIĆ (1888. — 1957.), hrvatski isusovac, s kojim je Merz prije rata neko vrijeme studirao 
u Beču. 
"Marija i Anča (Ana) Marošević bile su Draganove sestre i obje učiteljice. 

Dr. Ljuba Maraković 

Zagreb, Palmotićeva 31/1. k. 

Yougoslavie — Croatie Pariz, 19. 10. 1921. 
+! Dragi Ljuba! 

Molim Vas da kažete Šimi Cvitanoviću da vlč. Beaupin nije mogao 
naći nikakvo plaćeno mjesto. Zakon je da liječnici koji nemaju francu- 
ske diplome ne mogu raditi u Francuskoj. VIČ. Beaupin kome je mnogo 
stalo do toga da Šime dođe ovamo, još će tražiti. — Mi smo ovdje ogor- 
čeni zbog dokumenata o budžetu za vjere (Šimrak), te zabrane studen- 
tima da studiraju u inozemstvu bez dozvole ministra. Kad bi se dolje 
osnovao permanentni Odbor za propagandu, mogli bismo izvješćivati 
kao onomadne u Libre parole i više. Mađari silno propagiraju protiv 
nas. Izdaju francuske novine L'Europe orientale, te La Slovaquie. 
Bugari imaju francuski list (Novo Znanje, Sofia, naručite ga!). Svi tako 
jačaju vanjski položaj i osvajaju svijet za se, samo se o nama loše 
gOVOori. Pozdrav Hans 


Dr. Ljuba Maraković 
Zagreb, Palmotićeva 31/1. k. 
Yougoslavie - Croatie Pariz, 26. 10. 1921. 


Hvaljen Isus i Marija! 
+! Dragi Ljuba! 

Željno očekujem Vaš odgovor. Imali biste pravo kada biste se lju- 
tili na me, što sam Vam pisao nejasna pisma i zaprljane karte. Činio sam 
to s namjerom, da ih nepozvani ljudi ne čitaju. Zadnje pismo što sam 
Vam ga poslao pisao sam samo radi onoga francuskog teksta koji je bio 
prekrižen i u kojemu sam Vam govorio o dolasku g. kanonika Beaupina. 
Jeste li ga pročitali? 

Nakon Božića kreće odavle kanonik Beaupin i zadržava se u Jugo- 
slaviji do 10. siječnja. Čim saznam detalje njegova puta, to ću Vam ih 
javiti. Svakako bi ga valjalo što ljepše dočekati i dati mu pratioca koji 
zna francuski (vlč. Gaho, Juretić, Pavelić, dr. Belić). Osim toga valja 
nastojati da mu se plate svi troškovi 1 da se njemu u čast priredi u 
Ljubljani i Zagrebu banket. 

Sastavite molbu na Odbor da se podijeli stipendija jednome đaku— 
novinaru koji bi ovamo došao na godinu dana da upozna francuske pri- 

like. Mislimo na Marija ili... Molbi valja priložiti sve dokumente kao 
obično, a kao razlog navesti, da bi htio “faire aimer la France en 
Yougoslavie. To neka bude što prije, a u uspjeh sam skoro posve 
uvjeren. 

Vrlo žalim što Šimi još ne mogoh ništa priskrbiti. Kada bi imao 
novaca barem za nekoliko mjeseci, uvjeren sam, da bi si on brzo štogod 
našao. Uz to bi ga Odbor potpomagao od vremena do vremena. (Kada 
čovjek nije Francuzu pod brkom, ne brine za nj; a kada osvane onda će 
sve za nj učiniti). 

U Vaše svete molitve se i nadalje preporučuje Vaš Hans 


VIČ. p. Miroslav Vanino, S.J. 
Gimnazija - Travnik 
Yugoslavie-Bosnie Pariz, 27.10.1921. 


Hvaljen Isus i Marija! 
+! Cijenjeni oče! 

Neki dan je otputovao naš Gračanin u St. Lo (Manche) da se tamo 
sprema za latinsku i grčku maturu. Nezadovoljan je tamo: gimnazija 
(Institut libre) kao da nije prve vrste, a pošto nema grijanja sobe itd. ne 
može učiti onoliko koliko bi mogao i morao. Naša je kolonija željela da 
se on vrati natrag i da se u domovini sprema za tu naknadnu maturu. On 
na to nije htio nikako pristati s motivacijom da bi htio uz latinski i grčki 
naučiti i perfektno francuski. Popustismo, iako teška srca, jer nam se 
činilo da je vrlo teško naučiti dva klasična jezika za godinu dana, a da 
se u tome roku ne posveti pažnja niti francuskom jeziku, a kamo li čemu 
drugome. Tek sada osjeća poteškoće pa Vam eto bez njegova znanja, a 
možda 1 protiv njegove volje pišem da mi javite biste li ga Vi primili u 
Vašu gimnaziju da se sprema za naknadnu maturu i da se informirate je 
li dovoljno da se on spremi samo za ispite iz klasičnih jezika (sve mi se 
čini da će morati polagati maturu iz svih predmeta). U potvrdnom slu- 
čaju mi bismo ga poslali k Vama. 

Vi biste naravno željeli da on stupi u Vaš red. Ne mogoh na njemu 
otkriti nikakva traga redovničkoga zvanja; najprije ga mora kakva 
bogoslovija dobro da izrešeta i da mu spere entuzijazam inspiriran 
raznim lijepim životopisima svetaca, a tek onda bi se moglo pomišljati 


*% Prijevod: ,,Učiniti da se Francuska zavoli u Jugoslaviji“ 
J 

na izbor redovničkog staleža. Ni on sam nema volje za redovničku 
disciplinu. 

Osim toga mu je vlč. dr. Ehrlich (profesor na Ljubljanskom sveu- 
čilištu) obećao pribaviti do godine mjesto u kakvome bogoslovskom 
sjemeništu u Insbrucku ili Rimu. 

Da Vas volim to znate. Što Vam ne pišem kako bih morao (zahval- 
nost!), to je kriva moja bol. No molit ću se za Vas i za cijelu Vašu pro- 
vinciju više nego li sam do sada činio i nadam se da će naša dobra 
Gospa uslišati moje molitve. Tu i tamo me i Vi kojim mementom podu- 
pirite pa ćete mi se tako odužiti. 

Lijepo Vas pozdravlja Vaš Ivan Merz 


Dr. Ljuba Maraković 

Zagreb, Palmotićeva 31/1. k. 

Yougoslavie - Croatie Pariz, 17. 11, 1921. 
+! Dragi Ljuba! 

Na Marc Sangnierovu* konferenciju dolaze zastupnici iz svih kra- 
jeva svijeta. Pošto bismo mi htjeli pokazati strancima da egzistiramo, 
održali bismo eventualno jedan referat. Molim Vas zato da mi odmah 
pošaljete naš prijedlog za Ustav (Socijalni parlament) i Klauzule sadaš- 
njega Ustava koje su primljene inicijativom Jugoslavenskoga kluba. 

Stigao je ovamo Jukić pa im je teško plaćati četvorici. Gračanin 
ode u svećenike. Sada je u Saint Lo u jednoj gimnaziji i sprema se za 
latinsku 1 grčku maturu. 

Održat ćemo predavanje o Jugoslaviji. Trebali bismo slika (za ski- 
optikon ili razglednica: naši krajevi) — Ako Vam nije teško, biste li nam 
mogli štogod poslati? 

Hvala na Hrvatskoj prosvjeti. Nisam još posve uspio da odvratim 
vič. Beaupina od puta. Čuo sam da ima političku misiju, da sondira 
teren za protunjemačku propagandu kod nas. U Ljubljani će ga dočekati 
vič. dr. Ehrlich (univerza). Detalje o njegovome putu ću Vam poslati, 
čim ih saznam. 

Žao mi je Narodne politike, ne daj Bože, da nam propadne. Mnogo 
ćemo se moliti za nju. Ne bi li bilo zgodno, da poput Croixa metne u 


? MARC SANGNIER (Pariz, 1873.-1950.), francuski političar i novinar. Osnivač pokreta Sillon, pro- 
micatelj progresivnog socijalnog katolicizma. 

desnome uglu gore kakvu krilaticu. Mislim da je učinak tih krilatica 
silno velik. 

Mi smo ovdje vrlo zavoljeli dr. Belića i još smo s njim u korespon- 
denciji. U njegovome unutarnjemu životu familija i naš Pokret si drže 
ravnotežu. Na prvu je ovdje neprestano mislio i kada ga je automobil 
pregazio — pod kolima mu je bila zadnja misao na djecu. Od njega ne 
možemo dakle toliku požrtvovnost tražitio kao od Rogulje i drugih. 
Njegova je politička orijentacija hrvatsko nacionalna. Sa socijalnim 
problemima se, čini mi se, mnogo ne bavi, već se je on bacio posve na 
državo-pravno polje i tu je studirao samo to područje (decentralizaciju). 
Ovdje je on bio pravi drug i u poniznosti nas je sve posramio. 

Ne znam da li poznajete č. sestre Inviolatu i Lauru. Uvjeren sam da 
će Vam one pomoći, ali svakako se najprije upoznajte s njima. Polako 
počinjem razumijevati zašto su s nepovjerenjem u nas gledale (Odbijao 
ih je naš racionalizam). 

Molim Vas, da ne zaboravite poslati g. Beuchesnu nekoliko Mai- 
nageovih prijevoda. Dao sam Comitću konzulovu adresu. Njima su među- 
tim povratili svu silu novaca od vozarina za knjige. Je li prvi broj Luči 
izišao? Ako su moji prikazi o Jammesu otiskani, molim dva primjerka, ja 
ću jedan poslati Jammesu (družim se s jednim njegovim znancem koji je 
ispjevao nekoliko pjesama za Revue des Jeunes od 15. svibnja). 

Iz Roguljine baštine nismo htjeli novaca, već smo mislili na pot- 
poru od g. konzula Lugardea, koji je časnim sestrama, Sokoloviću i 
drugima platio putni trošak. 

O Lurdu nisam dobio članke. Nedavno sam se razveselio ugledavši 
u velikoj čitaonici Action populaire 1 Hrvatsku prosvjetu. Doskora će 
izići u Dossierima članak vlč. Juretića, ali posve prerađen. S Marc 
Sangnierom ćemo sami sve urediti i izvijestit ćemo Vas. 

Fra Didaku smo pokazali Bonne Presse, ali o svojoj misiji nam nije 
htio ništa reći. U Lillu je otkresao Francuzima da će ih Nijemci za par 
godina zagnjaviti. Mi smo nastojali da mu se pokažemo uslužnima i da 
tako na nj djelujemo. 

Kleto Sokolović studira romanistiku i sve misli na misije u Rusiji. 
VIČ. Kuhar je dobio nepovoljne dojmove o Radiću. Prilažem 5 fr. za 
Misal (eventualno bih napisao malu ocjenu).“ Hvaljen Isus i Marija 


Hans 


% Tu je recenziju hrvatskog prijevoda Rimskog nedjeljnog misala za narod, što ga je priredio dr. Dragutin 
Kniewald, Merz stvarno napisao. Vidi Merzovo pismo Marakoviću od 28. 12. 1921. 

Dr. Ljuba Maraković 

Zagreb, Palmotićeva 31/1. k. 

Yougoslavie - Croatie Pariz, 25. 11. 1921. Sv. Katarina 
+! Dragi Ljuba! 

Dobio sam danas od Comite catholique des Amities frangaises d 1" 
Etranger oko 100 kg solidnih katoličkih francuskih knjiga, i to sve u 
ime buduće Katoličke knjižnice u Zagrebu. Molim Vas da se svim 
silama zauzmete za tu ideju jer ćemo na taj način moći da prikupimo 
velik broj francuskih djela. Ako ni jedan biskup neće da potpiše onaj 
Memorandum, što sam Vam ga poslao, neka to barem učini Hrvatski 
narodni savez. Glede transporta knjiga dolje to Vas molim da odmah 
kažete francuskom konzulu u Zagrebu da Comite catholique des Ami- 
tićs frangaises d 1" Etranger želi u svrhu francuske propagande poslati 
u Zagreb, sanduk od 100 kg 1 neka on zamoli Francusko ministarstvo 
vanjskih poslova da ono pošalje te knjige na njegovu adresu u Zagreb. 
Obećao sam im do 10. svibnja odgovor i zato Vas molim da mi odmah 
javite rezultat Vašeg razgovora sa g. francuskim konzulom. 

Srdačan pozdrav u Isusu Kristu Vaš Hans 


Dr. Ljuba Maraković 

Zagreb, Palmotićeva 31/1. k. 

Yougoslavie - Croatie Pariz, 29. 11. 1921. 
+! Dragi Ljuba! 

Evo hitrog odgovora. S Demokratie smo u uskome kontaktu. Sinoć 
je bio pripravni banket na kojemu sam govorio u ime jugoslavenskih 
katolika. Rekli smo im da nemamo mandata, ali da ćemo im dati sve 
potrebne informacije za akciju. Češke katolike zastupa dr. Dvornik pa je 
njegovo ime već odštampano na velikim plakatima. No pošto ste nam 
povjerili mandat, to ćemo kao takvi prisustvovati i naša imena će barem 
biti objelodanjena u štampi. — Glede Questionairea se nemojte brinuti; mi 
smo im već dali odgovore. VIČ. Kuhar će govoriti o kooperativama, a ako 
pravodobno pošaljete dokumente za koje sam Vas molio, to će Šćetinac 
održati referat o Socijalnom zakonodavstvu kod nas. VIČ. Ivšića ne 
možemo angažirati da javno govori jer mu je akcenat posve loš. 

G. kanonik Beaupin se je nakon Vašega lista stao da skanjuje i po 
svoj prilici će tek o Uskrsu dolje. 

Hvaljen Isus 1 Marija! Pozdrav Hans 

Dr. Matija Belić, odvjetnik 
Đakovo 
Yougoslavie - Croatie Pafiž, 19, 12. 1921. 


Poštovani doktore! 

(...) Šćetinec5! je imao upalu slijepoga crijeva i oporavlja se. Fran- 
cuzi se željno zanimaju za nas. Hoće da postanemo jaka država da 
uzmognemo s njima biti protiv Nijemaca. Udvaraju nam se gdje mogu 
i štite nas kod beogradske vlade. Ako odete u Zagreb, neka Vam Ljuba 
pročita list (19. prosinca) koji će Vas informirati o našem političkom 
položaju u inozemstvu. U zadnje vrijeme su Mađari pojačali svoju pro- 
pagandu i već imaju priličan broj pristaša u katoličkim krugovima. Nas 
četvorica dobivamo potporu od Comitea"? (500 fr.); stipendiju nam je 
ukinula vlada.“ Kako Vi? Sretan Božić svima i Vama napose 


Vaš Ivan Merz 


Dr. Ljuba Maraković 

Zagreb, Palmotićeva 31/1. k. 

Yougoslavie - Croatie Pariz. 19.12. 1921. 
+! Dragi Ljuba! 

Hvala na listovima, razglednicama, albumima, geografskoj karti, 
Hrvatskoj prosvjeti etc. etc. Upravo za vrijeme Internacionalnog kon- 
gresa Šćetinec je teško obolio i već smo mislili da će podleći. Upala 
slijepoga crijeva je hvala Bogu prošla 1 već se je pridigao. Za koji dan 
će mu liječnik reći da li će se morati podvrći operaciji. Sada je izvan 
svake opasnosti i po malo studira. Razumjet ćete što nismo onako 
aktivno sudjelovali pri kongresu kako smo htjeli i što ne mogosmo slati 
detaljne izvještaje. Međutim sam spremio sav materijal Narodnoj poli- 
tici i ona ga može posve jednostavno prevesti. 

Po našem mišljenju uspjeh je Kongresa u tome što su se njemački 
katolici s francuskima upoznali. Zastupnici njemačkih katolika su odu- 


€! Juraj Šćetinec, jedan od dvojice Ivanovih kolega s kojima je kao student zajedno stanovao za vrijeme 
studija u Parizu. 

% Comitć catholique des Amitićs frangaises a 1'Etranger — Francusko katoličko društvo koje je prvu godinu 
omogućilo studij u Parizu Merzu i dvojici njegovih kolega, Gračaninu i Šćetincu. 

* Odnosi se na tadašnju Vladu Kraljevine SHS koja je na sve moguće načine onemogućivala hrvatskim 
studentima da se mogu školovati u Francuskoj. 


232 


ševili same Francuze. Dr. Hildebrand je konvertit koji piše u listu Seele. 
Dr. Metzgera i sami poznajete. Nijemci su bili oduševljeni, kako rekoh, 
dočekom Marc Sangniera. Velika je šteta što oni nisu došli u dovoljan 
kontakt s oficijelnim francuskim katoličkim krugovima kojima je svaka 
akcija s Nijemcima antipatična. No ipak je prvi kontakt uspostavljen, a 
propaganda mora kidati predrasude s obiju strana. 

Na kongresu je bilo mnogo protestanata i drugih ljudi »de bonne 
volonte6« (dobre volje). Pokazalo se je da se katolici svih zemalja brzo 
sporazume, dok ostali ne znaju pravo što hoće. Zadnji cilj svih je svjet- 
ski mir: da se taj uspostavi morao bi se najprije stvoriti jedan organ koji 
bi grupirao oko sebe katolike cijeloga svijeta i jedan drugi koji bi na 
temelju demokratskih načela okupio one ljude »dobre volje«. Marc 
Sangnierov pokret — po mome mnijenju — ide predaleko. Mjesto da 
okupi samo one ljude koji pripadaju duši Crkve, on miješa katolike i 
formalne nekatolike. Katolici kod kongresa su odmah osjetili koheziju, 
razmijenili adrese i stupili u aktivan kontakt, dok se je pokazala u neku 
ruku neka hladnoća spram ostalih. (Iako valja priznati da je npr. među 
Englezima bilo krasnih, plemenitih ličnosti). Rad u pojedinim sekci- 
jama i privatnim razgovorima je pokazao, to je moje mišljenje, da bi 
bilo najpraktičnije za realan rad, da se stvori jedna Katolička Interana- 
cionala i jedna Demokratska Internacionala i da onda obje surađuju. — 
Za nas je svakako dobro da ostanemo u kontaktu sa Marc Sagnierom jer 
on faktično grupira oko sebe prilično velik broj katoličkih organizacija 
iz cijeloga svijeta. 

Neki dan sam bio i s g. Bourgoinom koji Vas je pohodio u Zagrebu. 
Saznao sam od njega da je sada politika francuske vlade da ojača sla- 
venske države, tako da ove uzmognu štititi Francuze od Nijemaca. Radi 
toga žrtvuju mnogo novaca za francusku propagandu. Kod nas hoće i da 
nas zaštite od beogradske vlade. Dobio sam od njega sljedeću statistiku 
koju je on dobio od g. Kneževića u Ministarstvu prosvjete. (Mogla bi 
služiti za interpelaciju). 


Beogradske stipendije za Francusku: 


Srba 380 
Bosanaca 1 
Hrvata 0 
Slovenaca 3 
Dalmatinaca 0 

Za Austriju: 
Srbi iz Vojvodine 34 


Bosanaca 72 
Hrvata 103 
Slovenaca 120 
Dalmatinaca 25 


Rekao mi je također da će dogodine doći u Zagreb kakva velika 
ličnost da proslavi 300-godišnjicu Moličreovog rođenja. Osim toga će 
o Uskrsu Zagrebačka trgovačka škola na naučno putovanje ovamo u 
Francusku. Doskora će se ovdje osnovati »Comite des amis de la Petite 
Entente« uvijek s protunjemačkom tendencijom. 

U zadnje vrijeme su Mađari ovdje započeli grdnu propagandu pro- 
tiv nas. Katolici s njima simpatiziraju. Tako je na npr. francuski mini- 
star M. Doulcet katolik koji se za njih zauzima. Od njih nam prijeti 
istinska opasnost jer se ne postavljaju na etničko stanovište. 

Pročitao sam članak Renć Johanneta u Revue Francaise od 3. jula 
1921, 

Johannet hoće da se zauzme za nas i da ovu ideju što bolje istakne 
te piše: ,Moramo predstavljati jugoslavensku državu kao monstrum 
nedostojan Europe. Trebamo pozivati katolike da je ne podržavaju sve 
dok se ne osigura pravedno postupanje prema našoj katoličkoj braći.“ 

Održali smo jedno predavanje o Jugoslaviji s globoskopom. Sla- 
venski institut nam je posudio još svu silu slika (narodne nošnje iz 
raznih krajeva) tako da je predavanje pobudilo velik interes. (O, da se 
samo srede prilike kod nas dolje, mogli bismo brzo osvojiti za nas javno 
mnijenje cijele Europe i mogli bismo se mirno kulturno razvijati!). G. 
kanonik Beaupin će dolje tek u srpnju. 

Vrlo sam često s dr. Dragom Ćepulićem. Praktičan je katolik i 
borben, ali nema smisla za organizaciju. Spreman je da za Hrvatsku 
prosvjetu obradi nekoje katoličke pisce. Claudela već čita. 

Đak Kršćanske visoke škole za trgovinu i promet, Juračić Drago, 
hoće da se posveti katoličkoj žurnalistici. Prisiljen je zarađivati kruh 
kod Jutarnjega lista. Gračanin tvrdi da je jedan od najboljih članova 
Sarajevske organizacije. Ne bi li mu se kod nas mogla naći zarada; 
odnosno da dobije gdjegod besplatno hranu, te da radi u kakvoj našoj 
redakciji? — Imat ćemo dosta muke da odgojimo Jukića. Ide u crkvu, ali 
ne misli posve katolički. Mementote ejus! 

Sretan Božić svima i Vama napose želi Hans 

Moriz Merz, željezn. činovnik 

Zagreb, Mihanovićeva 2, II. k. 

Yougoslavie - Croatie Pariz, 19.12. 1921, 
Dragi roditelji! 

Rođendan sam proveo kao i sve druge dane. Osim bombona koje 
čuvam za Badnjak, drugo me ništa ne podsjeća na moje djetinjstvo. Oba 
dara dat ću Mme Michaut. Ona zavrjeđuje mnogo zahvalnosti jer je 
mojega kolegu Šćetinca, koji je bolovao od jake upale slijepoga crijeva, 
noćima, majčinskom ljubavlju njegovala; on je sada skoro zdrav, nije 
operiran! Šaljem vam novine i nadam se da ćete me u njima prepoznati 
(dva puta). S moje se strane osjećam jako dobro i zadovoljan sam sa 
svojom lijepom sobom. Poslat ću Starome dvije kravate kao božićni 
poklon. Nekoliko puta sam ih nosio i jer Mme Michaut ima sada mnogo 
posla, pa ću je tek u siječnju moliti da mi napravi još dvije. Sada Vam, 
dragi roditelji, želim iskrene, srdačne božićne čestitke, mislit ću na Vas 
i molim Vas da me se sjetite u molitvama! Živio! Hans 


Na drugi dan Božića, 26. 12. 1921. Ivan se ponovno javlja rodite- 
ljima i obavještava ih kako su proslavili Božić: ,,Dragi roditelji! Hvala 
na božićnim čestitkama, na drvcetu s kolačima, torbici i korpici. Lijepo 
smo proveli u našemu hrvatskom društvu Badnjak. Dao sam gđi 
Michaut one dvije stvari koje ste mi poslali i jedan Kalendar osim toga. 
Od nje sam dobio jednu kožnatu novčarku. Voli vas vaš I.“ 


Dr. Ljuba Maraković 

Zagreb, Palmotićeva 31/1. k. 

Yougoslavie - Croatie Pariz, 28. 12. 1921. 
+! Dragi Ljuba! 

Evo Vam šaljem prikaz Rimskoga misala“, koga mi je poslao dr. 
Markulin. Naravno je da ga nisam pročitao od početka do kraja, već 
sam samo pregledao uvod, neke komentare, sve himne i posljednice i 
dr. Clanak sam napisao radi propagande sa željom da on postane brevi- 
jarom naših laika. Sćetinca, koji je još prilično slab, ne bih htio mučiti 


% Naslov Merzova prikaza Misala glasi: Razmatranja o Rimskome misalu. Objavljen je u Hrvatskoj 
prosvjeti, br. 3-4, Zagreb, 1922. str. 81-86. Ponovno je objavljen u: Ivan Merz, Sabrana djela, 1. svezak, 
Zagreb, 2011., str. 131-137. 

da mi ispravlja jezične pogrješke, pa taj posao preporučam komu od 
redakcije Hrvatske prosvjete. Također bih Vas molio da članak date na 
korekturu P. Alfireviću* ili kakvome drugom ocu isusovcu. Ako je 
naime u njemu kakva netočnost ili kakva hereza, neka dotični stavak 
popravi ili prekriži. 

Malo prije je cijela naša katolička kolonija bila kod g. grofa Begou- 
ena. Kako Vam već pisah u zadnjem listu, Francuzi hoće da Jugoslavija 
bude jaka i francuska oficijelna politika, barem prema informacijama g. 
grofa Begouena, je za nas, a protiv zloporaba beogradske vlade. Oni bi 
najviše voljeli koaliciju Trumbić — Protić. Osim toga nas mole da im 
redovito (barem jednom sedmično) pošaljemo na francuskome jeziku 
izvještaj o nama. 

Razložili smo im situaciju tj. da ne možemo pisati protiv Srba jer 
je država u opasnosti, a ni protiv Radića jer je narod uza nj. Učinite 
kako mislite da je bolje i ako štogod želite, to nam saopćite. Mene samo 
boli što su francuski katolici zaboravili na Krista u politici, tako da 
nerado s njima uopće govorim o tom predmetu. 

Za H. P. bi zgodno bilo prevesti rezolucije Marc Sangnierovog 
kongresa, koje Vam poslah. Francuski katolici s kojima o tome govorih 
su na nj ljuti. Za vas se moli Vaš Hans 


Drag (e vamina Dragi Vrta 192) — 
hznok ,šA Jam nijerama Va duga 
Maca pa mn)s belost. hgjaegi vid dosa nagla hogar 
Tao, ola sam se vec hobejan, data poor napusti 
Vai + Boya karata donji ste maka Koje smrja 


E Faksimil početka pisma 
Meda. Tara, 8/18 nerja ohaeja Ju voy ka» 


Ivana Merza iz Pariza 

Nena * Vludo, Ven 2, da ma oe Polo. Var isusovcu Miroslavu Vaninu u 
jedite di dema 09. snova Zen , da ma se. Travnik od 15. 4. 1921. na drugi 
dan Uskrsa. Cijelo pismo vidi 


Mona. ojuže. + ze ra hunta na str. 203-204 ovoga 7. sveska. 


& P ANTUN ALFIREVIĆ, SJ., svećenik i književnik (1875. - 1945). Doktorirao na Gregorijanskom 
sveučilištu u Rimu 1902. Predavao na svjetovnim i vjerskim školama u Splitu, Sarajevu i Zagrebu. Bio je 
upraviteljem mnogih katoličkih društava i Marijinih kongregacija. U Splitu osnovao prvi vjerski 
list Dan (1904), a u Zagrebu je uređivao Život (1923.—1929.). Uredio dvije knjige članaka krčkoga biskupa 
A. Mahnića: Knjiga života dra. Antuna Mahnića (1923.) i Katolički svećenik (1938.). Objavio mnogobrojne 
književne osvrte, kritike i prikaze te članke i studije iz područja teologije, sociologije, psihologije, 
okultizma, spiritizma, arheologije, radničkoga osiguranja, školstva i dr. Na povratku sa studija iz Pariza od 
1923. do 1925. Ivan Merz je zajedno s kolegom Dragom Ćepulićem pohađao kod p. Alfirevića tečaj 
kršćanske filozofije i teologije. 


236 


PISMA IVANA MERZA I NJEGOVE MAJKE 
Pariz, listopad — studeni 1921. 


Jedna je od velikih Ivanovih briga bio vjerski preporod njegovih 
roditelja. I on je to doživio u Parizu, a onda u punoj mjeri u Zagrebu. No 
to je išlo dosta polagano. Još za vrijeme rata, na bojištu, bilježi u svome 
Dnevniku ove misli: 

»Najsretniji dan bi bio za mene, kad bi mi majka i otac postali 
dobri kršćani, kad bi naša obitelj postala katoličkom obitelji; jer obitelj 
je na zemlji najsvetija stvar. Molitvom će se dati mnogo toga učiniti. 
Kod oca dobro djeluju logički dokazi i treba samo da je uvjeren da je i 
on odgojen u predrasudama, kao što drži da je “klerikalizam' predra- 
suda. A kod majke će moći djelovati ljubav k meni.« 

A 20. siječnja 1921. bilježi u svoj pariški Dnevnik: »Tata je primio 
12. siječnja sv. Pričest nakon 25 godina. Moje su molitve Srcu Isuso- 
vom uslišane. U pismu što mi ga je pisao vidim tipičan primjer konver- 
zije. Milost - nadnaravni moment ga je obratio. Još ostaje mama na 
brizi! Srce Isusovo pomozi!«* I Srce je Isusovo pomoglo, ali tek kad se 
Ivan vratio sa studija iz Pariza! 

U mjesecu listopadu 1921., međutim, započinje Ivanova ozbiljna 
diskusija preko pisama sa svojom majkom u vidu njezina obraćenja. 
Premda u ovome izdanju Sabranih dijela nije bilo moguće objavljivati i 
pisma drugih osoba s kojima se Ivan dopisivao, ovdje smo načinili 
iznimku da se mogu bolje razumjeti Ivanova pisma majci, a ujedno da 
se vidi kako je majka u svojoj velikoj ljubavi gledala na svoga jedinca 
kojemu je željela najprije zemaljsku sreću 1 još nije razumijevala nje- 
gov duboki duhovni život što je bio njegov odgovor na Božju milost 
koja ga je vodila prema svetosti. 

Zahvaljujući velikodušnoj susretljivosti Ivanovih roditelja, ova su 
pisma bila objavljena već u prvoj Ivanovoj biografiji koju je napisao 
njegov prijatelj i suradnik u apostolatu dr. Dragutin Kniewald.* Bilo je 
to četiri godine nakon Ivanove smrti. Na kraju ovih pisama dr. Kniewald 
dodaje još ovaj komentar: 

»Ivan nastoji svoju majku i oca uzdići do jednog višeg gledišta 
koje ovaj zemaljski život smatra samo putem u nebo. Ukoliko toga nije 
mogao u punoj mjeri postići svojim pismima iz dalekoga svijeta, nasto- 
jao je kasnije oko istoga cilja ličnim saobraćajem, molitvom i žrtvama. 
* Ivan Merz, Dnevnik. 4. 8. 1918. - Sabrana djela 4. sv., Zagreb 2014., str. 323-324. 


€ [sto, str. 413 
* Dragutin Kniewald, Dr: Ivan Merz — život i djelovanje. Zagreb, 1932., str. 127-133. 

Danas Ivanova majka gleda na sve to sasvim drugačije. Gotovo sama 


sebi ne vjeruje da je mogla tako pisati i tako misliti jer nakon njegove 


smrti sva ta pitanja promatra Ivanovim očima“. 


Moriz Merz, željezn. činovnik Pariž, 5. 10: 1921. 
Zagreb, Mihanovićeva 2, II.kat Sv. Dionizije Areopagita 
Yougoslavie - Croatie (pogubljen g. 95. na Montmartreu) 
pa Peenaij areqagta, /9 44- 
(1 Mgebgens S na. Moninatre 0). 
Dragi roditelji! 


Hvala Tati na listu i Mami za kartu od 26. 9. 1 2. 10. Pomoć mi ne 
trebate slati jer se nadamo da ćemo odsada dobivati istu svotu novca 
kao i do sada. Što više, dobivat ćemo knjige po popustu tako da ćemo i 
nadalje moći udobno živjeti. Još točno ne znam koliko ću ovdje ostati. 
Za moju disertaciju sam skupio već dosta materijala, samo moram još 
velik broj djela pročitati čiji si mi Ti popis nedavno poslao. 

Moje oči su zaista slabe, ali ne zbog prevelikoga rada, barem ja 
tako mislim, već jer imam naravnu pogrješku. Nosim uvijek naočale na 
ulici i za čitanje. Naočale, koje su mi pariški liječnici preporučili skoro 
su isti broj koje mi je propisao u Beču g. dr. Reiss i u Grazu, onaj liječ- 
nik koji me nije htio osloboditi vojske. Vidite dakle da je stadij mojih 
očiju skoro onaj isti kao 1 prije nekoliko godina. Vi se nemojte zato 
uznemiravati, već vas molim da uzmete krunicu u ruke i da pokatkada 
izmolite Majci Božjoj iz Lurda kojih desetak Zdravo Marija u tu nakanu. 

Vi ćete se možda začuditi da ja računam s nadnaravnim faktorima 
paca progledalo. Poznato je npr. da je književnik Henri Laserre prao 
svoje oči lurdskom vodom i posve ozdravio. Napisao je, da se oduži BI. 
Djevici Mariji, poznato djelo o Lurdu. Ja sam se ugledao u njega i 
molim Vas da me sa svojim molitvama potpomognete. 

Zahvaljujem Vam na karti od P. Vrbaneka iz Paray-le-Moniala. To 
je grad gdje se je u 17. vijeku naš Gospodin Isus Krist ukazao sv. Mariji 
Margareti Alacoque i odakle se je stala širiti pobožnost Presvetome 
Srcu Isusovome. Tvoja primjedba mojoj tvrdnji da su “konvertiti spasili 
Francusku" je istinita i hvala Ti da si me upozorio. Francuska još nije 
spašena jer iako katolici broje među svojim članovima velik broj inte- 


€ Isto, str. 133 

lektualaca (Bourget, Bordeau, Baumann, Basin, Doumix, Baudrillart, 
Jammes, Claudel itd.), koji su stekli svjetski glas, to su narodne mase 
demoralizirane. Katolici su uglavnom u manjini. Kod nas je inteligen- 
cija bezvjerska, a narod se drži još kršćanskih običaja dok je ovdje 
skoro obratan slučaj. Istinita je Tvoja tvrdnja da su svećenici i redovi 
najviše pridonijeli toj katoličkoj renesansi među francuskim intelek- 
tualcima, ali ovi intelektualci (koji su velikim dijelom konvertiti) u jav- 
nome su životu rehabilitirali katoličku doktrinu. Mi dolje živimo na 
granici Crkve i posve je naravno da tamo niču sekte, crkve i da su apo- 
stazije na dnevnome redu; bilo bi što više nenaravno kada se ne bi kato- 
lici progonili. Lijepo pjeva današnja pričesna molitva u misi sv. Dioni- 
zija: “Kažem vam moji prijatelji, ne bojte se onih, koji vas progone", a 
sveti Pavao nam se stavlja za uzor govoreći: “Braćo, hoću da se hvalim 
samo križem našega Gospodina Isusa Krista, radi kojega mi je svijet 
razapet 1 ja svijetu". (Gal. 6,14-18). Dobro meditirajte o značenju pod- 
crtanih riječi. U tome leži filozofija sreće: to jest, valja postaviti težište 
svih naših želja u onaj svijet, sebe posve zaboraviti radeći za našega 
Gospodina Isusa Krista, koji je jedini vječan. Ti bi mogao reći da bi s 
tim idejama mogli svi umrijeti od gladi! (Tako mama sigurno misli!). 
Držim, da naše logičke dedukcije moraju biti konsekventne: ako naime 
vjerujemo u apsolutno Božanstvo, (a ja pretpostavljam da i mama u to 
vjeruje!), to prema tome nema slučaja. ,,Ne prodaje li se pet vrapčića za 
dva novčića? Pa ipak ni jednoga od njih Bog ne zaboravlja. A vama su 
i vlasi na glavi sve izbrojene. Ne bojte se! Vrjedniji ste nego mnogo 
vrabaca!" (Lk 12, 6-7). Moramo dakle činiti uvijek volju Božju i ako on 
hoće da gladujemo, gladujmo; a ako traži da si damo glavu odsjeći 
recimo: Hvala Bogu. Osim toga valja znati da dragi Bog nikada neće 
natovariti na čovjeka onaj teret koji ne bi mogao podnijeti. Ovo sve 
pišem poglavito radi mame koja je uvijek u neprestanom nervoznome 
strahu. Da nema Boga i da slučaj egzistira, razumio bih mamu (u tome 
slučaju bi bolje bilo ustrijeliti cijeli ljudski rod), ali pošto smo tako 
sretni da znamo da je ovaj život vrlo kratka faza i da ćemo zatim biti u 
vječnome nebu, budimo sretni i junačni, žrtvujmo sekundu ovoga života 
da uđemo u široko i beskonačno Nebo. Meditirajte barem pola sata o 
odnosu između ljudskoga života i vječnosti. 

Molim da mi javite svaku protivnu misao i da tako uzmognemo u 
međusobnome nastojanju za ovo dvadeset, trideset godina što nam je 
još biti na zemlji, upotrijebiti sve naše zajedničke energije da spasimo 
naše duše i što više duša naših bližnjih. Temperatura je ovdje vrlo 
ugodna. Ljubi Vas vaš sin 1 brat u Kristu! 

Ovo je Ivanovo pismo od 5. 10. 1921. dalo majci povoda da se 
ozbiljnije pozabavi mislima toga pisma i da dosta oštro odgovori. A to 
je upravo Ivan i namjeravao; on je sad išao za tim da izazove diskusiju 
o vječnim istinama. Tako se doista razvila opširna rasprava između 
majke i sina. Bliži je povod majčinoj zabrinutosti bila dobronamjerna 
izjava jedne časne sestre koja je vidjela Ivana u Parizu i rekla majci da 
Ivan fizički jako loše izgleda. Osjećaj velike majčinske ljubavi koja 
strepi nad svojim jedincem u tuđini i neshvaćanje Ivanova vjerskog 
zanosa, diktirali su majci ova pisma. 


Ivan Merz 
Pariz, rue Mayet 1 Zagreb, 17. 10. 1921. 
Francuska 


Hans! 


Ne kažem DRAGI jer sam cijeli dan plakala zbog tvojega preporu- 
čenog pisma! Kakve su to misli 1 još k tome u Parizu! O biti i nebiti ne 
smije se razmišljati. Sve jest — kako — jest, pametne su glave time raz- 
bijale glavu i ljudi su poludjeli! — Zašto mi praviš brige? Već godinama 
se mučim zato što želiš biti drugačiji od drugih! Zašto? Gdje je moj 
Hans koji je bio veseo i sretan, volio i razumio sve ljudsko? Lijepo je 
bilo tvoje djetinjstvo kod dragih roditelja, bio si kao središte postavljen 
i obožavan, a sada ne živiš i činiš nam srce teškim. Ne može se, Hans, 
ići glavom kroz zid! Mi smo Tvoj putove utrli i silili te u vojsku, jer 
tvoje oči nisu ništa vrijedile! Ti si obavezno htio filozofiju koja najviše 
uništava oči. Zašto? Zašto to činiš još jednom sljedeću godinu, ako ne 
ide? Mora se životu prilagoditi. Rekao si mi da ne mislim o sutra, budući 
sam danas dobro! Sada govoriš: ljudi na životu nisu dugo, samo 25 — 30 
godina. Zašto ne misliš na nas Hans kojima si sve, koji bismo ležali na 
tlu uništeni, ako bi ti nastradao? Zašto ne želiš živjeti i samo sebe 
kažnjavaš. Tako je lijepa mladost, cvjetajuće tvoje doba, a mi se bri- 
nemo jer ti i sebe i nas mučiš. Svaki čovjek ima sate gdje sam sebe 
promatra, ali uvijek isto, ne razumijem! 

Tata je tužan, nikada ga se ne vidi kako se smije! Piši nam vesela 
pisma, a ne uvijek da dušu pripremaš za drugi svijet! Nemaš razloga da 
imaš takve misli. Gimnasticiraj, razgovaraj s ljudima i ne budi jednostran! 
Ne postaje se sanjar, ako se čovjek ne zatvori, ali vječno i uvijek imati 
knjige kao društvo koje su napisane prije nekoliko stoljeća, to je užasno! 
— Za tvoju imendansku čestitku hvala! Bilo mi je oko srca jako teško! 

Gospodični Michaut mnogo hvala, odgovorit ću joj. Tata je 15. 
došao iz Sarajeva kući, bio je nešto tužan. Mnogi te pozdravljaju koji te 
vole: Drago, gospođa Teschner, gospođa Konig, Zera, Gusti. Ti vidiš 
kako je za tebe svijet lijep! — Radi neko vrijeme fizički dok ti se oči ne 
oporave. Idi na mehanički kurs. Možda možeš to? Sergije Ivanović je 
umro od šarlaha! Strašno! Poljubac Majka 


Terezija Merz 
Zagreb, Mihanovićeva 2, II. k. 
Yougoslavie - Croatie Pariz, 20. 10. 1921. 


Motto: Evo uzeh pero i papira 
Jer mi srce ne da mira. 
Moja draga Mama, 


Premda je Tvoje pismo pisano u tonu bez nade i u njem oštro nava- 
ljuješ na me, to me je ipak jako razveselilo. Nadam se da će odsad naše 
dopisivanje biti češće i da ćemo imati prilike da se međusobno dobro 
porazgovorimo. Potpuno je razumljivo i naravno da je moj sedmogo- 
dišnji boravak daleko od kuće 1 u raznim društvenim krugovima na 
mene jako utjecao. 

Osim toga znadeš da me je život na sveučilištu u Beču, onda rat, stu- 
dij i napokon Lurd potpuno uvjerio u istinitost katoličke vjere 1 da se zato 
cijeli moj život kreće oko Krista Gospodina. Ti me ne smiješ krivo razu- 
mjeti i sebi zamišljati da znači jedno te isto vjerovati i žalostan biti. Upravo 
je protivno istina. Gospodinu se mora s veseljem služiti i veseliti se neo- 
bično lijepoj prirodi, sreći obiteljskog života i svim ostalim darovima. 

Znao sam, da će Ti moje preporučeno pismo prouzročiti boli i pisao 
sam ga s tom nakanom da se naša ljubav produbi i oplemeni. Znadem, 
naravno, unaprijed da me voliš više od svega i zato hoću iskoristiti Tvoju 
dobrotu. Uvijek mi je bilo u srcu neizmjerno teško što Ti pišem samo 
karte s vijestima o hrani, vremenu i zdravlju gđe Michaut. Već sam ti iz 
Beča htio saopćiti tu i tamo štogod o mom unutarnjem životu, o svom 
srcu, ali se nisam usudio. Sad je led probijen i molim Te, draga mama, da 
mi uvijek točno odgovaraš. Želim cijelom svojom dušom da naše nasto- 
janje 1 težnje budu jednake, da ne proturječimo jedno drugome. 

Ti me siliš da priznam kako mi je sveta ljubav prema tati i Tebi. 
Ipak bih htio da se naše međusobno nastojanje ne usmjerava samo na 
naše blagostanje, na zdravlje, već da promatramo obiteljski život kao 

sredstvo k jednom cilju: to znači djelovati u našoj sredini na slavu Božju 
i na dobro našega bližnjega. U tome će slučaju naši interesi biti isti i 
neću biti prisiljen prema Tebi voditi dvostruki život. 

Ti se dobro sjećaš kako si me često molila da Ti štogod pripovije- 
dam i da si me dovela u veliku nepriliku. Bio sam često prisiljen da Ti 
štogod kažem što me nije osobito veselilo, a ono što mi je bilo na srcu i 
što bih rado saopćio, prešutio sam. To je također slučaj s dopisivanjem; 
dok sam prijateljima pisao pisma, Ti si dobivala samo karte. Tome 
mora biti kraj: osim veza naravne ljubavi što ih priroda i zahvalnost 
učvršćuju, mora biti uspostavljena i duševna srodnost. 

Naravno je da se moraju odstraniti neke zapreke: to su na primjer 
predrasude koje gajiš prema vjeri koja se, kako ti se čini brine samo 
za drugi svijet, a unatoč tome ne stvara na zemlji sreću i blagostanje 
(Montesquieu). 

Molim Te da još jednom o tome razmisliš da kršćanin mora biti 
veseo 1 da se ne mora plašiti života niti izbjegavati ljude. (Jedna francu- 
ska poslovica veli: un saint triste — un triste saint; svetac koji je žalo- 
stan — to je loš svetac). 

Što se mene tiče, nastojim biti naravan, ali ja ne mogu ništa proti 
tome što sam baštinio od svoga oca potrebu za razmišljanjem. Ti možeš 
dakle biti sigurna da sam zadovoljan i da mi je dobro. Za vrijeme ljeta 
bio sam veoma često po cijele dane u šumama pariške okolice i objedo- 
vao sam u prirodi. No sada sebi priuštim taj užitak samo nedjeljom. 
Osim toga uvijek sam u društvu. Mi imamo ovdje svoju organizaciju i 
često smo zajedno. I u francuskom sam društvu često, a nekoliko sam 


puta morao i govore držati. Puno poljubaca šalje ti Hans 
Ivan Merz 

Pariz, rue Mayet 1 Zagreb, 27. 10. 1921. 
Francuska 

Dragi Hans! 


Tvoje me je pismo djelomično razveselilo, djelomično nije. Mnogo 
je u njem što ne razumijem, što mi ti ne kažeš. I tvoje planove znadem 
danas upravo tako kao i jučer. Da se tvoje misli kreću oko kršćanske 
vjere, to znadem 1 tome nema ni jedan čovjek što prigovoriti; ipak ne 
mogu sebi zamisliti da je to tvoje životno zvanje. Veselim se Tvojim rije- 
čima ljubavi. Za mene nema veće sreće na zemlji od ove i kad bih imala 
dvore položila bi ih do tvojih nogu da ostvarim tvoje dječačke sanje! 

Hans! Ti si na krivome putu. Raditi se ne može samo za druge, a za 
sebe ne! Gdje je tu dobrota ako voliš sve studente, a svoje vlastite puštaš 
da propadnu? Raditi samo za druge, a ne i za sebe, nesreća je sama po 
sebi i nesreća je za obitelj. Mi smo te, Hans, već kao dječaka izgubili i 
ti si nam izvorom vječnih briga. Hans! ti si mlad, ti si naobražen, ti si 
dobar, ti si bistra glava. Odbaci sve od sebe što si sebi zamislio kao 
nezreli mladić. Čovjek se ne treba držati onoga što si je umislio u 
mladenačko doba. 

Radi, Hans! Položi svoje ispite! Savij sebi gnijezdo i svoje vlastito 
ognjište neka je tvoja najsvetija sreća. Onda možeš također djelovati 
prema vani; najprije ovo, a onda također i drugo! Onda Lurd! To je bila 
jedna epizoda u tvome životu! Zaboravi je! Ne može se uvijek misliti na 
sve ono što koga potrese. I još nešto, Hans! Idi među ljude i slušaj 
mišljenja 1 drugih. Nemoj se ograditi s tim jednim zidom koji tebi odgo- 
vara. Od svakoga se čovjeka može nešto naučiti, svaki je za sebe nešto 
posebno. »Talent se gradi u tišini, ali karakter u bujici svijeta.« Ti si, 
Hans, svoje vrijeme i u Beču samo prosanjario i to isto činiš i u Parizu. 
Dr. Rebac"" ima za sve i smisla i vremena. Redovito ide u crkvu, ima 
doma čak oltar, brine se za obitelj i domovinu. Zašto se Hans na njega 
ne ugledaš? Ovdje je snijeg. Budi moje dobro dijete 1 piši! 


Ljubi Te majka. 
Terezija Merz 
Zagreb, Mihanovićeva 2, II. k. 
Yougoslavie - Croatie Pariz, 6. 11. 1921. 


Draga mama! 


Moji su planovi sasvim jednostavni. Položit ću ispite, zaposliti se i 
radit ću u našoj organizaciji i časopisima. O tome da sam izgubljen za 
Vas nema ni govora! Naravno je i razumije se samo po sebi, da ću se 
uvijek odazvati Vašem pozivu i da ću, ako ustreba, najprije Vama 
pomoći, a onda istom svojim prijateljima. 


" Dr. MARKO REBAC, odvjetnik u Banjoj Luci. On je na mladog Merza ostavio dubok dojam svojim 
kršćanskim uvjerenjem još u Banjoj Luci pa je Merz o njemu u svome Dnevniku od 28. veljače 1916. 
nakon oproštaja s prijateljima prigodom odlaska u vojsku zabilježio i ove misli: ,,No, čega mi je ovdje 
najviše žao to je dr. Rebac. Nismo mnogo razgovarali, no sve je u njega puno životne snage, puno ljubavi i 
neke čudne, zapravo mistične čistoće. Kako takav čovjek djeluje na drugoga! Sam osjećam da me se ma 
kako inteligentan čovjek ne bi nikada mogao tako dojmiti kao čisti. To je faktično i baš mi ovo potvrđuje 
istinitost kršćanskih moralnih načela. Čistoća i vječno čistoća treba da je geslo! Tako gubim starijeg prija- 
telja koji je dosada mnogo toga uradio i jamačno će praktično dobro djelovati za svoj narod; osjećam 
direktno kao da je čovjek određen po Providnosti.“ 

Među nama je nesporazum. Katolička je vjera moje životno zvanje 
i mora to biti svakom pojedinom čovjeku bez iznimke. Budući da je 
ovaj život samo kratka priprava za vječnost, to je prirodno da sav naš 
rad ide prema tome cilju. Jedan se ženi da novi stanovnici uđu u nebe- 
sko Kraljevstvo, drugi je novinar 1 širi istinu, jedan je željezničar i pri- 
donosi brzom širenju Kraljevstva Božjega itd. 

To se čini neobično jer živimo u stoljeću duhovne krize. Zabora- 
vilo se natprirodno misliti i živi se i umire, a da se ne zna zašto. Moguće 
je, da će to jadno stanje doći napokon kraju, ali mi se ne smijemo dati 
ugušiti od ove blatne atmosfere u kojoj živimo. 

Što se tiče Lurda, to su i protivnici složni da ono što se tamo 
događa, znanost danas ne može protumačiti. Zola, koji je bio jedan od 
najupornijih protivnika katolicizma, priznaje sam u svom romanu 
»Lurd« da je njegova junakinja ozdravila, ali u romanu poslije kratkog 
vremena dopušta da se opet razboli. On tumači ozdravljenje pomoću 
autosugestije. A uistinu se ona žena, koju on opisuje, nije razboljela. On 
je sam priznao da on s junacima svojih romana može raditi što ga je 
volja, a da se ne obazire na istinu. Nije tome dugo, kako je za vrijeme 
jednog velikog hodočašća ozdravila jedna djevojka iz bolnice St. Louis, 
koja se nije mogla gibati (zaboravio sam kakvu je bolest imala) i liječ- 
nici su izjavili da bi se njena bolest mogla izliječiti nakon liječenja od 
više mjeseci. U Lurdu je iznenada ozdravila i posjetila je ovdje bolnicu 
St. Louis. Možeš sebi predstaviti koliki je utisak učinio njen dolazak 
među bolesnike i bolničare. Mnogi, koji su se kod njenog odlaska u 
Lurd smješkali, bili su jako iznenađeni kad se vratila zdrava. Sve su 
novine o tome detaljno pisale. Žao mi je da ne znaš toliko francuski da 
Ti mogu o tome poslati liječnička djela sa rentgenskim slikama. Osim 
toga nije to samo na Lurd ograničeno. 

U Belgiji je prije nekoliko godina jedan čovjek imenom Rudder 
poslije kratke molitve ozdravio. To je sve znanstveno dokazano. Ovdje 
je u Parizu npr. ovaj semestar na Katoličkom sveučilištu dr. Beck, koji 
je nekoliko godina za redom bio primarius u Lurdu, održao znanstveno 
- popularna predavanja o tom. 

Ti nisi prisiljena vjerovati u lurdska čudesa, ali iznenadna se 
ozdravljenja ne mogu poricati. Nadam se da smo istog mišljenja i da 
ćemo se zajedno moliti dragom Bogu. On neka upravlja naše putove 
kako nalazi da je za nas dobro, a ne kako bismo mi željeli prema našim 
zamislima. 

Pokušaj, draga mama, moliti krunicu koju sam Ti poslao i zazivaj 
dragu Majku Božju iz Lurda da ozdraviš; ona će Ti možda pomoći. 
Otac Ti može kod tog pomoći, a ni ja neću sigurno biti lijen. Pismeni, 


brzi, točni odgovor molim Hans 
Ivan Merz 
Pariz, rue Mayet 1 Zagreb, 15. 11. 1921. 
Francuska 


Moj dragi Hans! 

Ovakvog Te volim kad si mi iskren; ipak se uvijek vraćamo prvoj 
ljubavi (jedan je francuski pisac rekao). Davno je tome bilo kad je 
majka mogla onako dobro gledati u srce svog djeteta. Danas ima posla 
s jednim preosjetljivim, nervoznim, bolesnim djetetom! Uvidi jednom, 
Hans, da si skrenuo s pravog puta, uči se od životinja, koje instinktivno 
čine ono pravo, a ne traže svoj spas Bog zna gdje. 

Istina je, Ti živiš u lošem svijetu, sve je tako odvratno kako Ti 
kažeš. Ti si sretno izašao iz svega, zlatna bi mladost trebala da u Tebi 
buja i Ti bi se morao veseliti nad prekrasnim Parizom. Mjesto toga 
sjediš nad starim knjigama, hoćeš da po njima, po njihovim slovima 
živiš 1 na tom ćeš razlupati svoj život. Već nekoliko mjeseci od tebe 
primam samo slike samostana i zatvorenih vrata i zbog toga sam se 
silno žalostila. Zar se zbog toga ide u krasnu tuđinu da pobudimo takve 
osjećaje? 

Hans, dođi kući! Ti trebaš obitelj, Ti trebaš ljubavi, Ti sad trebaš 
mehaničkog rada, a ne razmišljanja. Gotovo sedamnaest godina sjediš 
neprestano u školskoj klupi i sad nek je tome kraj. Onda, kad si kao 
dvadesetogodišnji zastavnik došao iz rata kući, bio si jak i snažan, imao 
si pune džepove, donio si darove i bio si zadovoljan. Tada si rekao: 
»Mama, vidiš, sad sam sretan.« Ne smije se htjeti, Hans, ono što nije 
moguće. Moramo se prilagoditi životu, a ipak se može ostati uz to 
pošten, potpun čovjek. 

Veselim se 1 zahvaljujem Ti na Tvojim utješnim riječima da nas 
nećeš zaboraviti. Mi smo mislili, Ti ćeš otići u samostan, tako su tužna 
i bolna bila Tvoja pisma. Što bi tata radio sam na svijetu bez Tebe, koji 
si njegov obožavani idol? 

Ja ću umrijeti i on će onda ostati potpuno osamljen. Plemenito je i 
lijepo raditi za svog bližnjega. Ali ti si, Hans, stvoren za obiteljsku 

sreću. Naći zaposlenje, raditi, to je san mog života da ga barem doživim 
nakon 25 teških godina. 

Ostavi Hans Lurd! I ovdje ima takvih čudesa! Jednoga je čovjeka 
(seljaka) bik nabio u trbuh 1 rastrgao mu utrobu. Zašili su ga 1 on je 
ozdravio, liječnici su iznenađeni! Gdje je Lurd i gdje je ono drugo? 
Hans, ne piši više nikada o čudesima i svecima javno! Možeš si zapri- 
ječiti put do škole! Govori se o tebi i kažu da živiš u srednjem vijeku. 
Svijet prosuđivati prema kršćanskom stajalištu i po tome živjeti je lijepo 
i baviti se takvim novinarstvom kao princ Lichtenstein, Eberle, Hussa- 
rek je vrlo plemenito! Ti pametni, duhovni, otmjeni ljudi nikada nisu 
pisali o čudesima, a ipak su besprijekorni kršćani. Promijeni se. Mislila 
sam, Hans, da studiraš u Parizu jezike, povijest umjetnosti, a umjesto 
toga daješ se povlačiti za nos i doživljavati čudesa. Idi na ulice, smij se, 
šetaj 1 dođi zdrav k nama u domovinu. Svoje oči moraš isto čuvati, bez 
njih si bijedan bogalj. Bolje biti seljak s vidom, nego slijepi učenjak. 
Život ne smije proći samo u profesiji i poslu, ima i ljudske zahtjeve i 
dužnosti koji ako se zanemare, grijeh je. 

Ovdje je zima i rano je započela. Mi dobro ložimo. 

Zbogom Hans! Kad dođeš, bit ćeš sa mnom zadovoljan. Ali ne idi 
okolo kao nadčovjek, živi jednostavno, ljudski. Ljubi Te majka. 


Terezija Merz 
Zagreb, Mihanovićeva 2, II. k. 
Yougoslavie — Croatie Pariz, 27. 11. 1921. 


Draga Mama, 


Želim ti ukratko odgovoriti na tvoje posljednje pismo. Razumije se 
da me od svega najviše veseli Tvoje mnijenje, ali Ti moraš, draga mama, 
priznati, da jedan čovjek ne može sve znati i zato se mora obratiti na 
stručnjaka koji će ga poučiti u dotičnoj struci kojoj je posvetio svoj život. 

O tome su napisana znanstvena, medicinska djela, na sveučilištima 
su predavanja održana i usprkos tome ne traži Crkva od nas da vjeru- 
jemo u lurdska čudesa. Ne želim tvoju pozornost usmjeriti samo na 
događaje u Lurdu koji su od strane liječnika potvrđeni kao događaji 
iznad prirodnih zakona. O tome su napisana znanstvena, medicinska 
djela, o njima se drže predavanja na sveučilištima 1 unatoč tome Crkva 
ne zahtijeva od nas da vjerujemo u lurdska čuda. Ali Ti si u zabludi ako 
misliš da se u čudesa ne treba uopće vjerovati. Cijeli Stari Zavjet je 

povijesno svjedočanstvo, ispunjeno 
čudesima koja je Bog činio židov- 
skom narodu da održi njihovu vjeru. 

Kršćanka vjera temelji se na 
Isusovu uskrsnuću i ako ne bismo 
vjerovali u uskrsnuće, to bi se onda 
srušila cijela zgrada kršćanstva. Ti 
spominješ Eberlea, Lichtensteina; 
oni vjeruju i vjerovali su čudesima 
kao i zadnji kršćanski seljak u naj- 
udaljenijoj provinciji. Nadam se, 
draga mama, da i Ti vjeruješ u 
čudesa na kojima se diže kršćanstvo 
i priznajem da skeptično gledaš 
događaje u Lurdu. Nađem li prilike 
da Ti pošaljem jedno njemačko djelo 
koje o tome piše, nadam se da će Te 
činjenice uvjeriti. 

Što se tiče svetaca i mojih nazora iz »srednjega vijeka« toga se 
moram čvrsto držati, dok me tko ne razuvjeri od mojih »zabluda«. To 
doduše nije moguće jer se povijesne činjenice ne smiju krivotvoriti. 

Što se tiče mog zdravlja kažu mi općenito da u zadnje vrijeme dobro 
izgledam i da sam deblji. Ja ovo ne mogu sam prosuditi, ali moj drug 
Šćetinec koji se uvijek važe, dobio je kod gđe Michaut jedanaest kila. 

Pisao sam Ti već da je hrana ovdje obilnija. Za doručak dobijem 
veliku šalicu čokolade (dva puta više nego kod tebe). U podne je meso, 
varivo, sir, voće, riža, tako da bismo se morali ugušiti kad bi popustili 
nuđenju gđe Michaut. Sve se priređuje s maslacem. Dnevno je topla 
večera. Svakodnevno dobivam kajganu od 3-4 jaja, variva po volji i 
desert (ukuhano voće, kremu od čokolade itd.). 

Vidiš, dakle, draga mama da je hrana ovdje obilnija nego što misliš. 
Bio bih zadovoljniji kada to ne bi bio slučaj, ali kad su Francuzi naučeni 
biti gurmani onda nemam pravo u tuđoj kući kritizirati kako sam to 
činio kod kuće. Uopće ne nalazim dovoljno riječi s kojima bih mogao 
pohvaliti gđu Michaut. Ona se u svemu i za sve brine za me. Ja se 
nadam, dakle, da Ti, draga mama, nećeš biti za mene odviše zabrinuta. 

Pozdravlja gospođa Michot. 


Bazilika Srca Isusova 
na Montmatreu u Parizu 
koju je Ivan Merz posjećivao 
iu kojoj se molio 


Voli te Hans 

Izjava trojice hrvatskih studenata 
prije odlaska u Pariz na studij 


Nakon što je isusovac p. Miroslav Vanino pronašao mogućnost sti- 
pendiranja hrvatskih studenata u Parizu, predsjedništvo Hrvatskog 
katoličkog pokreta izabralo je trojicu hrvatskih studenata — Merza, 
Gračanina i Šćetinca da ondje nastave svoje studije. Njih trojica potpi- 
sali su izjavu koju je sastavio dr. Ljubomir Maraković kojom prihvaćaju 
određene obaveze koje su trebali obavljati i vršiti paralelno sa svojim 
studijem. Iz obilne korespondencije s dr. Marakovićem čini se da je Ivan 
Merz najozbiljnije shvatio i vršio ovu obavezu. U originalu ova izjava 
nosi naziv: ,, Revers “. Donosimo je ovdje u cijelosti. 


Revers 


Budući da sam od vodstva Hrvatskog katoličkog pokreta predlo- 
žen za francusku stipendiju, obvezujem se, ako dobijem stipendiju 1 
uzmognem nastaviti svoje studije u Parizu, 

1. da ću pored svoga stručnog studija svakom prilikom nastojati 
da što bolje upoznam i proučim katolički život i rad u Francuskoj, naro- 
čito ukoliko je u vezi s mojim budućim radom u javnom životu; 

2. da ću ostati u stalnoj vezi s Katoličkim pokretom u domovini i 
po mogućnosti redovito izvješćivati novine, stručne časopise itd. našega 
pokreta o stvarima u Francuskoj i nastojati da za njih pribavim časo- 
pise, knjige ili druge veze s francuskom katoličkom javnosti; 

3. da ću, kad potpuno završim svoj studij, provesti godinu dana u 
centru Pokreta odnosno u kojemu od pokrajinskih središta prema inten- 
cijama vodstva, ako mi ono kroz to vrijeme mogne osigurati materi- 
jalnu egzistenciju. 


U Zagrebu, 20. listopada 1920. 


ča botnana. het, peče naja 


Ivan Merz, Đ. Gračanin, Juraj Šćetinec, 
stud. phil. aps. trg.akad. cand. ius. 

1922. 


Prvu polovicu 1922. godine Merz je proveo u Parizu, a potom se 
početkom srpnja vratio u domovinu u Zagreb. Iz druge polovice godine 
nije nam se sačuvalo nijedno njegovo pismo. U tom razdoblju nakon 
povratka u domovinu Merz je bio sav usmjeren na snalaženje u svom 
prvom zaposlenju kao profesor u Nadbiskupskoj klasičnoj gimnaziji. 
Usto se potpuno posvetio pripremi za profesorski ispit te izradi i dovr- 
šenju doktorske disertacije za koju je prikupljao materijal još u Parizu. 

Osobe kojima se iz Pariza javljao bili su najprije njegovi roditelji, 
potom dr. Ljubomir Maraković kojega Merz zove ,,Ljuba“ kako su ga 
zvali još u Banjoj Luci njegovi učenici. Javlja se i svome prijatelju Dra- 
ganu Maroševiću koji je teško bolestan od tuberkuloze, kao i p. Miro- 
slavu Vaninu u Travnik, uredniku isusovačkoga časopisa Život. Bili su 
to posljednji mjeseci njegova boravka u Parizu pa u svojim pismima, 
posebno roditeljima, opisuje 1 svoje pripreme za povratak u domovinu. 

Iz njegovih pisama razabire se njegova velika aktivnost na drugim 
područjima uz njegov redovni studij. To se odnosi na kontakte s francu- 
skim katoličkim intelektualcima, pisanje članaka za časopise u domo- 
vini, povezivanje hrvatskih i francuskih institucija, organizacija puto- 
vanja kanonika Beaupina u Kraljevinu SHS itd. 

Kao i u svojim prethodnim pismima i poštanskim kartama, Merz 
često na početku pisma stavlja mali križić kao sinonim za kršćanski 
pozdrav. A uz datum gotovo redovito navodi ili sveca ili liturgijsko vri- 
jeme u crkvenoj liturgijskoj godini koji se toga dana slave. Ti sitni deta- 
lji pokazuju kako je duboko proživljavao crkvenu liturgijsku godinu i 
bio uronjen u kršćansku liturgijsku duhovnost. Svoja pisma Merz zavr- 
šava također na kršćanski način. Veoma često uz pozdrav upotrebljava 
kraticu ,,in Xto“ što znači ,,u Kristu“. 

Kada se Merz javlja iz Francuske u domovinu, bilo iz Pariza bilo 
kasnije iz Lurda, onda na adresi stavlja na francuskom ime nove države 
,, Yougoslavie“, ali obavezno u nastavku dodaje i ,,Croatie“ — Hrvatska. 
Poznata su iz njegova Dnevnika njegova zanimljiva razmišljanja, kri- 
tični komentari te gotovo proročka predviđanja kad se nakon raspada 
Austrougarske stvarala nova državna tvorevina.! 


! Ivan Merz, Dnevnik, Sabrana djela 4. sv., Zagreb, 2014., str. 333, 339, 340. 

Dr. Ljuba Maraković 
Zagreb, Palmotićeva 31/1. k. Pariž, 22. 1, 1922. 
+! Dragi Ljuba! 

Na list ću Vam odgovoriti čim dospijem. Gospodin kanonik Beau- 
pin mi reče da će Vam poslati 10 Almanaha. Kada kanite prikazivati 
Claudela? Cepulić će ga prevesti u mjesecu travnju (kad stigne u 
Zagreb). Tekst ću Vam također poslati. Luč još nismo primili. 

Zbogom Hans 


Dr. Ljuba Maraković 
Zagreb, Palmotićeva 31/1.k. Pariz, 26. 1. 1922. 
+! Dragi Ljuba! 

Šaljem Vam prikaz Psicharijevog Voyage d'un Centurion?. Nami- 
jenio sam ga za Luč jer sam mislio da bi zgodno bilo da u istome listu 
izađu svi članci o katoličkoj literaturi koje sam do sada napisao. No, 
pošto ne znam da li će ovi članci o Jammesu uopće biti štampani, to 
učinite s ovim što mislite da je na veću slavu Božju. 

Zaista bi valjalo prikazati Annonce.? Molio sam gosp. G. Batya da 
mi da rendes-vous jer je on priredio predstavu. Do sada ne dobih odgo- 
vora. Ne znam da li ste opazili u Almanahu od 1922. neke kostime za 
ovo djelo. Svakako mi pravodobno javite da li ćete ga prikazivati pa bih 
Vam odmah poslao note za gregorijanske napjeve i ostale potrepštine. 
Glumci koji bi izvađali Annonce moraju biti vrlo vješti, jer je radnja u 
glavnome psihološka. No držim da bi Pučko kazalište moglo lijepo pri- 
kazati i to bolje od Narodnoga koje je preveliko za tako suptilne efekte. 
Pročitajte u Almanahu članak o katoličkom kazalištu, možda će vam se 
tamo svidjeti koji komad pa bih Vam ga mogao nabaviti. (...) 

Molio bih Vas da za onih 5 fr. kupite jedan misal i spremite gospo- 
jici Zori Habdiji (učiteljica, Prijedor). Šćetinec se je grdno napatio u 
zadnje vrijeme. Skoro je umro od upale slijepoga crijeva. Tek što je 
ozdravio spopala ga gripa 1 odležao je nekoliko dana. Već mu je bolje i 
za koji će dan opet na predavanja. Jeste li primili Almanahe? Ne znam 
da li sam Vam već pisao, da bi Francuzi htjeli zaposjesti Makedoniju 
tobože da uspostave red (Carigrad!). Bogu se molim za Vas Vaš Hans 


?* Putovanje jednog stotnika. 
> Drama Paula Claudela Vavještenje. 

Moriz Merz, željez. činovnik 
Zagreb, Mihanovićeva 2/11. k. Pariz, 21.1.1922, 
Dragi roditelji! 

Najveća hvala za opširno pismo i za vijest da napokon i hvala Bogu 
nemamo više brige oko državljanstva. Ako mi možete poslati domov- 
nicu bio bih Vam jako zahvalan. (...) Nastojat ću putovati preko Nje- 
mačke i Beča, kako bih od gđice Pyrzynski podigao moje knjige. Nasto- 
jat ću cijelu ,,republiku“ Michaut* odvesti fotografu i poslat ću Vam 
uskoro sliku. (...) Kiša, svugdje lagana gripa, ipak hvala Bogu, dobra 
hrana i Miiller-vježbe, čuvaju me od toga. Istinski me čudi što još nisam 
imao uobičajenu zimsku prehladu! Pozdrav Hans 


Dragan Marošević 

Zagreb, Pantovčak 50 

Yougoslavie — Croatie Pariz, 12.2. 1922. 
+! Predragi! 

Ostajem ovdje još par mjeseci. U katekizmu piše ako se čovjek 
moli za se onda je to iz nužde, a ako se moli za drugoga onda je iz kari- 
tasa i ta molitva više vrijedi. Molimo se dakle jedan za drugoga. U 
zadnje vrijeme napisah svu silu članaka. Možda ih je već koš progutao 
(o Francis Jammesu, Psichariu, Rimskome Misalu). Otkriješ li ih gdje- 


god, a ti mi javi sve što je loše u njima. Tvojima pozdrav od Ivice 
Dr. Ljuba Maraković Patiz, 28.2. 1922. 
Zagreb, Palmotićeva 31/1. k. uoči Pepelnice 


+! Dragi Ljuba! 

Bio sam kod Gaston Batya glede prikazivanja Annonce faite d 
Marie. Veli, da je to jedno od najkompliciranijih dramskih djela što ih 
on poznaje i da ga ne preporuča ,,amaterima“. Zgodnije bi bilo, veli, 
prikazati jedan srednjevjekovni Miracle de Notre-Dame. No želite li ga 
ipak prikazivati, to se mora platiti 1 % taksa (eventualno bih zamolio g. 
kanonika Beaupina da je plati). Kostime bi Vam za prikazivanje G. Baty 
posudio. On bi rado sa svojom trupom obišao Jugoslaviju igrajući 


* Stanodavke Michaut, majka i njezina kći, te trojica hrvatskih studenata pa ih sve zajedno Merz naziva 
»republika“. Ta se fotografija sve do danas sačuvala. 

Annonce faite a Marie. Bi li se to dalo organizirati? Jeste li primili čla- 
nak od g. Begouena? Ako se na nj obazrete u Hrv. Prosvjeti (eventualno 
u Nar. Politici) to mu ga pošaljite (adresa je u Almanahu). Mali Dujmo- 
vić mi piše da kanite izdati Srednjoškolski almanah. Hoćete li da Vam 
za nj spremim listu internacionalnih adresa? Jeste li primili članak o 
Psichariu i Baumannu? (...) Dobivate li Cronique sociale? Dobiva li 
Narodna Politika La Croix? Dobivaju li seljačke novine La France 
agricole? 

Piše mi moj otac da bi želio stupiti u kakvu katoličku organizaciju. 
Ja sam zaista u neprilici šta bih mu savjetovao. Postoji li kakva kongre- 
gacija koja bi ga mogla zadovoljiti? Šta bi mu vi savjetovali? On bi 
naime htio aktivno sudjelovati. 


Blagoslovljenu Vam Korizmu želi Hans 
Dragan Marošević Pariz, 28. 2. 1922. 
Zagreb - Sanatorij Brestovac uoči Pepelnice 


Yougoslavie — Croatie 4 oči 1, ua /q 11. 
+! Dragi Dragane! 

Što radim? Spremam se za ispite i ostat ću ovdje još nekoliko mje- 
seci. Tvoje stanje posve razumijem: Ti već ovdje imaš križni put, al? 
svakako nemoj prestajati da se sistematski moliš Gospi Lurdskoj. Jučer 
sam slušao opet predavanje o ovogodišnjim ozdravljenjima (održao ga 
je dr. Marchand, podnačelnik Lurdske klinike.) — Covjeka svaki put 
ponovno prodrma kada čuje što se tamo zbiva. Dakle, molimo se jedan 
za drugoga! Tvoj Ivica 


Moriz Merz, želj. činovnik 
Zagreb, Mihanovićeva 2/II.k. Pariz, 27.3. 1922. 
Dragi oče! 

Najljepša hvala za Tvoje opširno pismo. Redovito ovdje dobivam 
mojih 500 fr i moj povratak doma bit će mi plaćen. (Gračanin je u tu 
svrhu dobio 800 fr). Ja ostajem ovdje vjerojatno do kraja školske godine 
i namjeravam se vratiti doma početkom srpnja. Sada sam opskrbljen i 
neprestano radim kako bih ujesen u Zagrebao predao moj doktorat. 

Pozdrav Hans 

VIČ. p. Miroslav Vanino, S.J. 

Travnik - Gimnazija 

Yugoslavie-Bosnie Pariz, 31.3. 1922. 
+! Dragi Oče! 

Evo Vam odgovora na Vašu kartu od 4. 12. Usput Vam šaljem 
jedno kaligrafsko ,,remek-djelo“ i molim Vas da ga bacite u koš ako 
mislite da je suvišno na ovoj zemlji. Prvi dio sam poslao prije nekoliko 
mjeseci uredništvu Luči i piše mi g. dr. Ljuba M. da će izići u nared- 
nome broju. (Prikaz Jammesovih Kršćanskih Georgika). Ovo što Vam 
šaljem su razmatranja o uvjetima za katoličku književnost na temelju 
studija suvremene francuske katoličke književnosti. Kako analiza 
dovodi do zaključka da je temelj svakoga napretka, pa 1 literarnoga 
među ostalim, solidan svećenički naraštaj to Vam eto šaljem te reliquiae 
članka o Jammesu. A i u Životu ste započeli kampanju za što brojniji 
svećenički podmladak pa će Vam članak dobro doći. 

Ako Vam dakle može ta skica pomoći, to je podajte kakvome kali- 
grafu na prijepis, kakvome jezikoslovcu na popravak, a Vi izrežite 
eventualne ,,hereze“ kakvim velikim škarama. Odvažio sam se da Vam 
pošaljem taj članak jer sam čitao u Životu — na kojem Vam hvala — da će 
izići prijevod Križnog puta. Pomislio sam naime da bi to mogao biti 
moj prijevod — onaj neestetski, iskrižani, nerazgovjetni — koji mnogo ne 
zaostaje za člankom što Vam ga eto sada šaljem. I pomislih, vidi ti, 
pater Vanino znade da iskoristi one isprljane listove; ne bi li on mogao 
možda preraditi i ovu skicu?! 

O našemu i svome životu Vam ne bih znao reći mnogo. Učim gra- 
matiku i molim se Bogu. Rijetko izlazim — htio bih što hitrije završiti 
nauke. Oči me vrlo slabo služe te ih osobito preporučujem Vašoj ljubavi. 

Plodonosnu Korizmu i radostan Uskrs Vama želi Vaš odani u Xtu 


Ivan Merz 


Dr. Ljuba Maraković 
Zagreb, Palmotićeva 31/1.k. Pariz, 5. 4. 1922. 


+! Dragi Ljuba! 
Raduje me vijest da ćete 1 Vi malo u svijet. Dao Bog da bude na 


njegovu slavu, a na Vašu i našu korist. Gospodinu Konzulu* izvolite 
reći ovo: položio sam na Sorbonni sljedeće ispite: 


* Francuski konzul u Zagrebu. 

Prof. Cohen: Litterature francaise du Moyen Age; Prof. Reynier: 
Litter. franc. du XVIIe et XVIIIe sičcle; Prof. Le Breton: Litter. franc. 
du XIXe et XX.; Guignebert: Evolution historique de la France. 

Dobio sam Dipl6me d 'e6tudes de Civilisation Francaise* ,,avec la 
mention tres bien*“. Bilo je upisano oko 300 đaka, a ja sam bio četvrti 
po uspjehu. U ovome semestru sam upisan samo na /nstitut Catholique* 
jer su me oslobodili od školarine. 

Za polaganje ispita na Sorbonni morao sam platiti 300 fr., a preko 
ferija nismo dobili stipendije tako da se ovoga semestra nisam upisao 
na Sorbonni. Ipak sam dobio dozvolu da pohađam tečajeve de [ 'Ancien 
francais na Ecole Normale Superieure (prof. Roquas); a osim toga se 
nadam dobiti svjedodžbu od Abbć Rousselota (osnivač eksperimen- 
talne fonetike, profesor na College de France) iz Historijske gramatike. 
No sav moj studij ide sada za tim da u što kraćem roku mogu položiti 
doktorat u Zagrebu. 

U Fribourgu s Kanonikom Beaupinom uglavite koga ćete s Matu- 
lićem onamo poslati. Prikryl, Protulipac, M. Petrović? Šta je s Mikom 
Galkovskim? 

U Narodnoj Politici čitah da je članak o Psichariu izišao u Luči. 
Žao mi je što su preskočili Francisa Jammesa. Obećao sam jednome 
Jammesovom znancu da ću mu ga dati te me on neprestano pita je li 
izišao. Osim toga sam spremio p. Vaninu članak o odnosima Svećen- 
stva i katoličke književnosti u kojemu se pozivam na Kršćanske Geor- 
gike. Žao mi Vas je opterećivati željama, ali najradije bih volio da ured- 
nik Luči pošalje članke o Francis Jammesu P. Vaninu — ako ih ne kani 
uvrstiti u Zuči. Jeste li primili Z'Immolea? Hvala za Markovića i Solo- 
vjeva. G. Konzulu možete pokazati članak o Psichariu. 

Sretan Uskrs Vašima i Vama želi Vaš u Xtu H. 


Moriz Merz, želj. činovnik 
Zagreb, Mihanovićeva 2/II.k. Pariz, 12. 4. 1922. 
Dragi roditelji! 

Razveselila me je vijest da ću dobiti 1400 fr. (...) Što se tiče odijela 
to ću ih po svoj prilici kupiti u Zagrebu ili Beču, pošto ovdje stoji jedno 
odijelo oko 300 fr. Cipele ću si kupiti ovih dana. Luč će Vam, nadam se, 


* Diploma Studija francuske civilizacije. 
" S ocjenom Vrlo dobar. 
* Katoličko sveučilište u Parizu. 

poslati drug Prikryl, a Život (Palmotićeva 33, oci Isusovci) lako si 
možete nabaviti u administraciji. Gosp. dr. Rebcu sam se već zahvalio, 
a1 dr. Marakoviću sam odgovorio na pitanja. 

Tata, kada misliš u Češku? Koji je Tvoj plan? Ako štogod trebaš, to 
Ti mogu učiniti jer imam u Češkoj mnogo utjecajnih znanaca. Time 
sam odgovorio na sva pitanja. Nakon Uskrsa ću gledati da vam poša- 
ljem jedno Uvjerenje. Jeste li čestitali Uskrs gđama Michaut? 


Voli vas vaš sin Ivan 


Moriz Merz, željez. činovnik 
Zagreb, Mihanovićeva 2/11. k. Pariz. 1.5; 1922. 
Dragi roditelji! 

Šaljem Vam 4000 dinara (Cheque No. 4446 od 1. maja 1922., 
Banque France-Serbe, Paris, 100, rue de le Victoire). U pismima ću 
Vam osim toga poslati 300 fr. Nemojte zamjenjivati franke budući da 
nema mnogo nade da se ukloni korupcija koja vlada u našoj državi; 
korupcija, koja je glavni uzrok našoj lošoj valuti i koju neće moći ni 
američki ni francuski zajam uništiti. Voli vas vaš Hans. 


Dr. Ljuba Maraković 
Zagreb, Palmotićeva 31/1.k. Pariz, 17. 6. 1922. 
+! Dragi Ljuba! 

Hvala za list. Gosp. Kanonik Beaupin dolazi u Ljubljanu 15. srpnja. 
Zadržat će se kod nas 3 — 4 tjedna. Kani pohoditi Ljubljanu, Maribor, 
Kartuzijance, Rajhenburg, Zagreb, Đakovo, Beograd, Banja Luku, 
Jajce, Travnik, Sarajevo, Mostar, Dubrovnik, Split, Rijeku, Trst. 

Legitimaciju će Vam ovih dana poslati. Ja dolazim u Zagreb, oko 10. 
srpnja i morat ću ga po svoj prilici pratiti. Ne bi li mogli za me isposlovati 
novinarsku iskaznicu? Osim toga će i g. grof Begouin putovati dolje. 
Šaljem Vam danas dvije knjige. Gosp. Beaupin želi da ih prevedemo. 

Glede stipendija to sam Vam pisao da predložite osim Marija 
četvoricu da Comit& izabere barem dvojicu. I to valja odmah učiniti jer 
Comite nema, koliko mogoh opaziti, stalnoga programa. Tko sastavi 
ljepšu molbu onoga izaberu. Zato vam pisah da molbe odmah pošaljete 


* Odbor katoličke udruge za dodjelu stipendija čiji je stipendist bio i Merz. 

tako da preteknemo ostale narode. Osim toga ovamo ne valja slati neiz- 
građene ljude jer francuski katolici ne mogu zadovoljiti — to je moje 
mišljenje! — naše intelektualne potrebe. Prikryla, Milana Petrovića, 
Kuharića, njih valja poslati ovamo, a nipošto one, koji još nisu našli 
životni smjer. Stipendije iznose mjesečno 500 fr. Ako želite predložiti 
Slovence to ovisi o Vama. 

P. Boubć, SJ je spreman napisati studiju o nama u Etudes ako mu 
spremimo na francuskome potrebni materijal. Dao sam mu već memo- 
randum biskupa. Francuska štampa će ga publicirati ovih dana — talijan- 
ska je to već učinila. Hoće li biti kakav pokrajinski sastanak? Šalju li 
Vam Mađari svoj list? Od g. Warniera do sada ništa? Uredništvo 
Orienta zahvaljuje našim fratrima (Didak?) za članak o Franjevačkom 
pokretu kod nas. Žurim se na Semaine des Ecrivaines Catholique!". 

Vaš u Kristu Hans 


Dr. Ljuba Maraković 
Zagreb, Palmotićeva 31/1.k. Pariz, 19. 6.1922. 
+! Dragi Ljuba! 

Evo na brzu ruku sastavih za Narodnu Politiku Izvještaj o Semaine 
des Ecrivaines catholiques. Danas bio u Service des Oeuvres frangaises 
d l'Etranger!! i tamo mi reče gosp. Mark da on novaca nema već da 
gosp. Konzul!? ima u tu svrhu stanovitu svotu na raspolaganju te da se 
na nj obratim. To naravno neću učiniti. 

Polazim iz Pariza početkom srpnja i zadržat ću se po svoj prilici tri 
dana u Miinchenu i isto toliko u Beču. Nastojat ću biti u Zagrebu oko 
10. srpnja. Dakle do viđenja! 

Voli Vas u Kristu Vaš H. 


Moriz Merz, željez. činovnik 


Zagreb, Mihanovićeva 2/ II.k. Strassbourg 3. 7. 1922. 
Dragi Oče! 
Pozdrav s putovanja prema kući. Hans 


(Razglednica Strassbourga) 


"Tjedan katoličkih pisaca. 
"Služba francuskih aktivnosti i djela u inozemstvu. 
!" Odnosi se na jugoslavenskog Konzula koji već prije zagorčavao život hrvatskim studentima u Parizu. 

1923. 


Starčevićev dom u Zagrebu (nasuprot Glavnog željezničkog kolodvora). 
U ovoj je zgradi (drugi kat lijevo) stanovao Ivan Merz sa svojim roditeljima. 


Iz godine 1923. sačuvalo nam se veoma malo Merzovih pisama. 
Okolnosti u kojima je živio nisu ni iziskivale potrebu dopisivanja jer se 
već nalazio u Zagrebu među osobama s kojima je inače bio u pismenom 
kontaktu dok je boravio u Francuskoj. Osim toga nije ni imao vremena 
za brojna dopisivanja. Te je godine dovršavao doktorsku disertaciju 
koju je obranio 9. svibnja 1923. na Filozofskom fakultetu Sveučilišta u 
Zagrebu. Osim toga bila je to prva školska godina njegova zaposlenja 
kao profesora na Nadbiskupskoj gimnaziji čemu se morao potpuno 
posvetiti. Nakon završene školske godine uključio se u rad tadašnje naj- 
veće hrvatske katoličke organizacije za mladež; Hrvatskoga katolič- 
koga omladinskoga saveza te je u kolovozu te godine izabran za njezina 
predsjednika. U prosincu iste godine Katolički omladinski savez spojio 
se s orlovskom organizacijom u jednu organizaciju pod nazivom Hrvat- 
ski orlovski savez (HKOS) kojoj je Merz postao tajnik, a predsjednik 

dr. Ivan Protulipac.' U tu će novu kato- 
ličku organizaciju tijekom sljedećih go- 
dina sve do svoje smrti Merz uložiti sav 
svoj trud i apostolsku revnost. Budući da 
je istu organizaciju Merz od početka 
postavio na temelje papinske Katoličke 
akcije, kako to ističe u pismu biskupima 
od ove godine, naišao je na mnoge otpore, 
ali je njegovo nastojanje na kraju pobije- 
dilo. Otpor je pružao Seniorat, vodstvo 
Hrvatskoga katoličkoga pokreta koje se 
nije slagalo s Merzovim nastojanjem za 
uvođenje načela Katoličke akcije u orlov- Ivan Merz 

sku organizaciju, koja je inače smatrana mladi profesor u Zagrebu 
jednim dijelom Hrvatskoga katoličkoga pokreta. U mnogim pismima 
Ivana Merza nalaze se odjeci i informacije o tom njegovom nasto- 
janju i borbi da orlovska organizacija ne bude podmladak Hrvatske 
pučke stranke kako je želio Seniorat koji je i osnovao tu stranku, nego 
da djeluje u povezanosti i poslušnosti prema biskupima i ostane odgoj- 
na organizacija katoličke mladeži usmjerena prema kršćanskom apo- 
stolatu. 

Sačuvana korespondencija Ivana Merza iz godine 1923. započinje 
poštanskom kartom isusovcu p. Irećnćeu Hausherru, Merzovu pozna- 
niku još iz vremena njegova studija u Beču i Parizu s kojim se susreo 
kasnije iu Rimu. P. Hausherr bio je sve do umirovljenja profesor istočne 
duhovnosti na Istočnom institutu (Pont. Ist. Orientale) koji djeluje u 
sklopu Papinskog sveučilišta Gregorijana u Rimu. Odmah nakon smrti 
Ivana Merza p. Hausherr dao je izvanredno lijepo svjedočanstvo o nje- 
govoj svetosti koje je potom ušlo u dokumente za Merzovu beatifikaci- 
ju.“ Ovo njegovo svjedočanstvo jedno je od najjačih i najuvjerljivijih o 
svetosti bl. Ivana Merza koje ima tim veću vrijednost što ga je napisao 
jedan stranac i k tome specijalist duhovne teologije. 


! Dr. IVAN PROTULIPAC (1899.-1946.). Bliski suradnik bl. Ivana Merza u Hrvatskom orlovskom savezu. 
Opširnije biografske podatke o njemu vidi na str. 272. ovoga 7. sveska. 

* Fabijan Veraja, Ivan Merz pioniere dell'Azione cattolica in Croazia. Roma, Libreria Editrice Vaticana, 
1998. str. 845-849. Ista izjava p. Hausherra o bl. Ivanu Merzu u hrvatskom prijevodu objavljena je u: Ivan 
Merz — Glasilo Postulature, br. 1, 1973., str. 11-13. 

Uz zagrebačku katedralu nalazi se zgrada tadašnje Nadbiskupske gimnazije 
(danas Bogoslovsko sjemenište) gdje je Ivan šest godina vršio službu profesora. 


R.P. Ir€nće Hausherr, S.J. 

Lungenbruck, rue Augustins 

Švicarska Zagreb, 6. 11. 1923. 
Dragi moj Oče! 

Ima već dosta vremena kako mi je Dr. Maraković predao malu 
sličicu. Hvala Vam za vaše sjećanje tako srdačno 1 tako drago; hvala 
također dragom Bogu da Vam je udijelio tu veliku sreću da možete 
slaviti veliku Žrtvu. Što radite? A Vaše zdravlje, ide li na bolje? Javite 
mi vijesti o sebi. Želite li čitati malo hrvatski? Mogao bih Vam poslati 
od vremena do vremena manjih stvari. S Bogom Ivan Merz 

OSNIVANJE 
HRVATSKOGA ORLOVSKOG SAVEZA 


Orlovska organizacija koja je od početka 20. stoljeća postojala u 
Čehoslovačkoj i Sloveniji gdje je veoma uspješno djelovala, počela se 
širiti i u hrvatskim krajevima nakon Prvoga svjetskoga rata. Prvi koji je 
s mladima počeo raditi 1919. g. prema orlovskim metodama bio je 
dr. Dragutin Kniewald u Senju. Nakon njega sve se više u Hrvatskoj 
šire metode rada s mladima po uzoru na slovensko Orlovstvo. Da bi se 
ono što lakše razvijalo u hrvatskim krajevima, u dogovoru sa Sloven- 
cima osnovana je, u jesen 1921., Jugoslavenska orlovska sveza s dva 
orlovska podsaveza: jednim u Ljubljani i drugim u Zagrebu. Međutim 
veoma brzo pokazalo se da Hrvati imaju malo drugačiji pristup odgoju 
omladine u Orlovstvu u odnosu na Slovence. Radilo se o ulozi sveće- 
nika u orlovskim društvima i o ovisnosti Orlovske organizacije o crkve- 
noj hijerarhiji što je na poseban način promicao Ivan Merz, a prihvatili 
ostali članovi orlovskoga vodstva u Hrvatskoj. Budući da se nisu mogli 
dogovoriti s vodstvom slovenskoga orlovstva o ta dva stava, vodstvo 
hrvatskoga orlovstva odlučilo je odvojiti se od Slovenaca te je 16. pro- 
sinca 1923. osnovan nezavisni Hrvatski orlovski savez koji je nastavio 
rad s hrvatskom katoličkom omladinom. Zalaganjem Ivana Merza, koji 
je Hrvatskom orlovskom savezu postao tajnik, u organizaciju su uve- 
dena načela Katoličke akcije koju je upravo tih godina u Rimu pokre- 
nuo papa Pio XI. 

Ovdje donosimo dva pisma Ivana Merza koja je je uputio u svoj- 
stvu predsjednika još postojećega Hrvatskoga katoličkoga omladin- 
skoga saveza; jedno zagrebačkomu nadbiskupu Baueru, a drugo kao 
okružnicu svim biskupima. Premda su i drugi potpisnici pisma, Ivan 
Merz osobno ih je sastavio, dok su ih tajnik i duhovnik HKOS-a samo 
potpisali. 

Osim osnivanja samostalne Orlovske organizacije, istoga dana 
izvršeno je i ukidanje te spajanje dotadašnjega Hrvatskoga katoličkoga 
omladinskoga saveza s orlovskom organizacijom u Hrvatski orlovski 
savez. Iz sadržaja pisama jasno se vide razlozi koji su potaknuli vodstvo 
obje organizacije da se izvrši reorganizacija postojećih katoličkih 
društava za mladež. 

U pismu biskupima Merz spominje ime nove organizacije koja će 
se osnovati 16. prosinca 1923. ujedinjenjem već postojećih organizacija 

za mlade, tj. Hrvatskoga katoličkoga omladinskoga saveza i Orlov- 
skoga podsaveza. To ime kako ga Merz spominje glasi: ,,Hrvatski kato- 
lički orlovski savez“. Međutim njegov prijedlog ipak nije bio prihvaćen 
u potpunosti. Iz imena je uklonjena riječ ,,katolički“ jer se ostalima koji 
su sudjelovali u pripremanju ujedinjenja dviju organizacija to ime činilo 
»prepobožnim“. Merz je zahtijevao da se u zapisnik s pripremne sjed- 
nice gdje se o tome odlučivalo unese bilješka da je on bio za to da se 
novoj organizaciji doda pridjev ,,katolička“. I to je zapisničar učinio. 
Sačuvali su se do danas zapisnici sjednica Hrvatskoga orlovskoga 
saveza gdje je zapisan i taj detalj o Merzovom nastojanju da organiza- 
cija nosi i ime ,,katolička“. Premda njegov prijedlog nije uvažen, ipak 
je njegovim ustrajnim nastojanjem cijela Orlovska organizacija u 
Hrvatskoj sačuvala 1 razvila do punine svoj katolički identitet i kato- 
ličku usmjerenost cijeloga članstva. 


HRVATSKI KATOLIČKI 
OMLADINSKI SAVEZ 
Broj 568-923. 


Preuzvišenom gospodinu Nadbiskupu 
Dr. Antunu Baueru u Zagrebu Zagreb, 21. 11. 1923. 


Preuzvišeni Gospodine! 


Prigodom sastanka dne 5. prosinca o. g. blagoizvoljeli ste saslušati 
naš referat o stanju Hrvatskog katoličkog omladinskog pokreta i odo- 
brili ste naš korak unifikacije cjelokupnog pokreta hrvatske katoličke 
omladine pod imenom neovisnog Hrvatskog Katoličkog Orlovskog 
Saveza sa sjedištem u Zagrebu. 

Tom smo Vam prilikom obećali sastaviti jedan kratak izvještaj o 
genezi našega koraka. Mi smo to i učinili i molimo Vas da blagoizvolite 
priložene proglase razaslati na sve hrvatske katoličke biskupe preporu- 
ČIvŠI im našu akciju. 

Uvjereni smo da će jedino onda pokret hrvatske katoličke omla- 
dine moći računati na blagoslov Božji ako se čvrsto prisloni uz crkvenu 
hijerarhiju. Ako ga ona svestrano potpomogne, moći će on postati važan 
faktor u širenju socijalnoga Kraljevstva Presv. Srca Isusova. 


261 


Molimo Vas, preuzvišeni Gospodine, da blagoizvolite primiti izraz 
naše sinovske privrženosti i ljubavi. U Vaše se svete molitve preporu- 
čuje i ljubi posvećenu ruku: 


Duhovnik Predsjednik 
Bruno Foretić DI. Dr. Ivan Merz 


Članovi Hrvatskog katoličkog omladinskog saveza (HKOS) na godišnjoj 
skupštini u Zagrebu u kolovozu 1923. g. Ivan Merz (u sredini) izabran za 
predsjednika HKOS-a. Do njega p. Bruno Foretić, isusovac duhovnik HKOS-a. 
Na desnoj strani slike lijevo od mladića u bijelom 
nalazi se mladić Alojzije Stepinac 


HRVATSKI KATOLIČKI 
OMLADINSKI SAVEZ 
Br. 568-923 U Zagrebu 10. 12. 1923. 


OKRUŽNICA HRVATSKIM BISKUPIMA 


+! Presvijetli Gospodine! 


U pokretu cjelokupne hrvatske katoličke omladine nastale su u 
zadnje vrijeme vrlo važne promjene. Hrvatski katolički omladinski 
savez, koji se u zadnje vrijeme počeo snažno razvijati naišao je na 
velike poteškoće sa strane Orlovskoga pokreta. Prema pravilima jedne 

i druge organizacije oba su pokreta vjersko-prosvjetna s tom razlikom 
da se je Orlovstvo služilo tjelovježbom da na taj način privuče što više 
članova. Postojala su dakle među hrvatskom katoličkom omladinom 
dva vjersko-prosvjetna pokreta koja su reflektirala na iste ljude. Poslje- 
dica je bila ta da su dvije centrale upravljale istim društvima i da su 
često naredbe obih centrala to jest Hrvatskog katoličkog omladinskog 
pokreta i Orlovskog Podsaveza bile u protuslovlju. No konflikt, koji se 
je razvio kod nas između Orlovstva i Omladinskog pokreta nije bio 
samo tehničkoga karaktera već također i načelnoga. Navodimo između 
mnogih prijepornih točaka samo slijedeće: 

Orlovska organizacija ne daje svećeniku pravo duhovnoga vodstva, 
već je svećenik u njoj obični član ,,brat“, posve ravnopravan s laicima. 

Mi smo se ovome stajalištu odlučno oduprli oslanjajući se pri tome 
na smjernice Svetog Oca Pia X. u svojemu listu Sillonu: što se tiče 
katoličkih društava, svećenici će ih blagosloviti, promicati i potpoma- 
gati, ali neće u njih stupati kao članovi; jer svećenička vojska ima biti 
iznad laičkih društava, pa makar ona bila najkorisnija i makar u njima 
vladao najbolji duh.“ (Acta Ap. Sedis 1910., str. 630, 610-611) 

Orlovi su također službeno tvrdili da njihova organizacija ne spada 
pod kompetenciju Crkve 1 slično. Mi smo uvidjeli da Orlovski pokret 
kao takav ne smije zavladati u našoj omladini. 

Osim toga je bilo nezgodno da pokret Hrvatske katoličke omladine 
koji je integralni dio hrvatske Katoličke akcije u hrvatskim zemljama 
bude izvan kompetencije zagrebačkog vodstva i delegata hrvatskog 
Episkopata dr. Langa i dr. Njaradya koji upravlja cjelokupnom hrvat- 
skom Katoličkom akcijom. 

Poradi navedenih razloga zaključili smo: 

1.) U hrvatskim zemljama smije postojati samo jedan katolički 

pokret omladine. 

2.) Taj pokret hrvatske katoličke omladine mora biti neovisan od 
Slovenije i biti učlanjen cjelokupnoj hrvatskoj katoličkoj akciji 
čije je sjedište u Zagrebu. 

3.) Taj pokret mora biti u najužoj vezi sa Crkvom na taj način da 
svako pojedino društvo dobije svoga duhovnika. Pravila svake 


3 Takvo shvaćanje uloge svećenika u orlovskim društvima bilo je karakteristično za slovensko Orlovstvo 
odakle se ono počelo širiti u hrvatske krajeve. Tome su se suprotstavili voditelji katoličkih organizacija u 
Hrvatskoj na čelu s dr. Ivanom Merzom. Stoga je bio dokinut Orlovski podsavez u Zagrebu i Hrvatski 
katolički omladinski savez koji su se ujedinili u novu organizaciju Hrvatski Orlovski Savez koji je postao 
potpuno neovisan o slovenskom Orlovstvu. 

pojedine organizacije moraju imati prethodno odobrenje onoga 
biskupa na čijem se teritoriju osniva pojedina organizacija. 
Biskup je može također da zabrani. (Orlovi su to pravo poricali 
crkvenoj vlasti). 


U Zagrebu su se više puta provodile ankete koje su temeljito pre- 
tresale pitanje unifikacije obje organizacije. Konačno se je odredilo da 
će se zagrebački ,,Orlovski podsavez“ likvidirati i da će se u Zagrebu 
osnovati Hrvatski katolički Orlovski Savez, koji će u cijelosti i bez 
iznimke poprimiti cijeli vjersko-prosvjetni program Hrvatskog katolič- 
kog omladinskog saveza. Na taj način Hrvatski katolički omladinski 
savez postaje suvišan i on će se likvidirati. Od Orlovstva ostalo je samo 
ime i gimnastičko-tehnički dio. Najmarkantniji paragrafi novoga Hrvat- 
skog katoličkog orlovskog saveza u Zagrebu glasili bi: 

1. Ime i sjedište 

Društvo se zove, ,,Hrvatski katolički orlovski savez“. Sjedište mu 
je u Zagrebu. Društvo nije političko. U društvu su učlanjena hrvatska 
katolička orlovska omladinska i prosvjetna omladinska društva. Druš- 
tvo je član Hrvatskog Katoličkog Narodnog Saveza u Zagrebu, a u 
pogledu tehničke orlovske tjelovježbene organizacije član je Jugosla- 
venskog Orlovskog Saveza. (Mi ćemo na sljedećoj glavnoj skupštini u 
Ljubljani iznijeti prijedlog da se Jugoslovenski Orlovski Savez pretvori 
u Centralni Orlovski Savez koji će tako postati samo jedan tehnički 
organ za uređivanje zajedničkih gimnastičkih metoda rada i više ništa.) 

2. Svrha 

Svrha je Hrvatskog katoličkog orlovskog saveza jedinstveno orga- 
niziranje i odgajanje katoličke mladeži na osnovu katoličkih principa i 
zato društvo u pogledu duhovnog vodstva spada pod kompetenciju 
Katoličke Crkve. 


6. Predsjedništvo 
Predsjedništvo se sastoji od: predsjednika, podpredsjednika itd. 


Predsjedništvu je dodijeljen duhovnik kojega imenuje duhovna oblast 
na prijedlog predsjedništva. Duhovnik se brine za vjerski i ćudoredni 
život u cijelome Hrvatskom katoličkom orlovskom savezu i u učlanje- 
nim društvima, te se u sporazumu s Episkopatom brine da svako druš- 
tvo ima svoga vlastitoga duhovnika s kojim će on biti u najužoj vezi. 

11. Razlaz Saveza 

Savez se razlazi ako to zaključi nadležna crkvena ili državna vlast. 

Ovu reorganizaciju pokreta hrvatske katoličke omladine kanimo 
provesti dne 16. prosinca prigodom izvanredne glavne skupštine Hrvat- 

Ivan Merz izabran za predsjednika Hrvatskog katoličkog 
omladinskog saveza u kolovozu 1923. Do njega lijevo 
D. Bruno Foretić, isusovac, duhovnik istoga saveza 


skog katoličkog omladinskog saveza i konstituirajuće skupštine Hrvat- 
skog katoličkog orlovskog saveza. 

O svemu ovome smo posve točno obavijestili preuzvišenog g. nad- 
biskupa dr. A. Bauera koji je blagoslovio, odobrio i obodrio naš postu- 
pak. On je, što više, obećao svoju pripomoć, a hrvatsko izdanje prera- 
đene 1 nadopunjene Zlatne knjige koja će ovih dana u tisak i koja 
potiskujući gimnastički moment u pozadinu ističe vjersko-prosvjetni u 
onome obliku kako je to Sveta Stolica u zadnjim godinama definirala. 

Mi Vas molimo, presvijetli Gospodine da biste nam blagoizvoljeli 
javiti da li nemate ništa protiv ove radikalne promjene i da nam saopćite 
Vaše mnijenje o tome. Ako Vam se čini naš postupak ispravan, to Vas 
molimo da izvolite obavijestiti ono svećenstvo Vaše biskupije koje se 
bavi pastoralom omladinskih ili orlovskih društava. Mi Vam obećajemo 
da ne ćemo poduzeti niti jedan korak bez prethodne dozvole preuzviše- 
noga gospodina Nadbiskupa. 

Kako je ovo vrlo važan korak u povijesti Katoličke akcije među 
hrvatskom omladinom, to Vas molimo, presvijetli gospodine, da tu 
stvar preporučite našemu Spasitelju u sv. Misi i da molite sv. Ivana 
Evanđelistu, našega zaštitnika, da za nas moli Srce Onoga na čijim je 
grudima počivao na posljednjoj večeri. 

Vaši u Presvetom Srcu odani 


Tajnik Duhovnik Predsjednik: 
Jerolim Malinar Bruno Foretić DI. Dr. Ivan Merz 
Br Dea ME 


Unutrašnjost sobe Ivana Merza kako je izgledala za njegova života. 
U ovoj zgradi, gdje je Merz stanovao smještena je danas Gradska knjižnica. 

1924. 


Bazilika Srca Isusova u Zagrebu u koju je Ivan Merz 
svakodnevno dolazio na sv. misu i primao sv. Pričest. 


Od ove godine sačuvalo nam se samo nekoliko pisama koja je 
Merz uputio članovima dviju katoličkih obitelji s kojima je bio prijatelj- 
ski povezan. Obitelj Marošević živjela je u Zagrebu, a s njihovim sinom 
Draganom Merz je studirao u Beču 1 bili su veliki prijatelji. Tu su još 
bile dvije Draganove sestre Marija i Anka (Anča). Obitelj odvjetnika dr. 
Matije Belića živjela je u Đakovu. S dr. Matijom Belićem Merz je bio 
također veliki prijatelj jer su neko vrijeme zajedno studirali u Parizu. 
Supruga dr. Belića, Paula, potjecala je iz obitelji Marošević i bila je 
dobitnica papinskoga odlikovanja Pro Ecclesia et Pontifice. Dr. Matija 
Belić imao je sedmero djece. Dvojica od njih, Predrag i Miljenko, koje 

Merz spominje u jednom od pisama postali su isusovci. Obje obitelji 
bile su angažirane u katoličkom apostolatu među mladima. Iz pisama 
koja je upućivao pojedinim članovima ovih obitelj vidi se Merzova 
zauzetost u apostolatu, ali i suradnja članova ovih obitelji u Merzovim 
apostolskim pothvatima. 


Dr. Matija Belić, odvjetnik 
Đakovo Zagreb, 19. 3. 1924. — sv. Josip 


Dragi doktore! 


Objeručke prihvaćam poziv. Već sam pisao Plachu! da mi spremi 
obećani putni trošak. Ponijet ću sa sobom oko 40 skioptikonskih slika". 
Na skladištu imam slijedeće teme: Značenje Lurda (općenito), Utjecaj 
srednjovjekovnih prošteništa na francusku književnost, Lurd i Huys- 
mans, Lurd i Zola. Udesite kako znate; spreman sam da predajem i pred 
širom, bezbožnom publikom. Sve Vaše, od milostive supruge pa do 
najmanjega od srca u Isusu pozdravljam I. Merz 


Dr. Matija Belić, odvjetnik 
Đakovo Zagreb, 27. 5. 1924. 
Svetkovina Presv. Srca Isusova 


Milostiva gospođo i dragi gospodine Doktore! 


Mjesto da se ja Vama zahvalim za Vaše srdačno gostoprimstvo, to 
Vi meni prvi pišete list. Hvala Vam; neka dragi Bog štiti i blagoslovi 
Vas i Vašu dječicu. 

Od svega lijepog što sam vidio u Đakovu moram Vam priznati da 
mi se je ipak Vaša obitelj najbolje svidjela; vidio sam konkretno pred 
sobom jednu kršćansku obitelj i mogao sam shvatiti posve zorno nauk 
sv. Crkve o zamašitom značenju obitelji, o prioritetu obitelji nad 
društvenom vlašću, državom, o pravu roditelja na kršćanski odgoj u 
školi — napokon o svemu onom što se nadovezuje na ovu prvu stanicu 
naravnog društva uređenog prema uzoru odnosa koji postoje između 
Krista i njegove sv. Crkve... Mislim da me razumijete i da Vam ovo 
malo riječi dostatno dokazuje da sam u Vašemu krugu više našao nego 


' Rudolf Plach, veterinar bio je gimnazijski kolega Ivana Merza i živio je također u Đakovu. 
? Radi se o dijapozitivima koje je Merz upotrebljavao za ilustraciju svojih predavanja. 

Unutrašnjost Bazilike Srca Isusova u Zagrebu. 
Mjesto gdje je Ivan Merz obično klečao označeno je pločicom s natpisom 
i njegovim misalom iz kojega je pratio svaki dan sv. misu. 


li sam mogao i slutiti. Hvala Spasitelju koji me je onamo doveo, a i 
Vama koji ste me primili. 

Kod Vaših? sam naišao na staro stanje: milostiva mama kašljuca, 
gospodin se tata žuri s nekim paketima, gospojica Marija“ leti na neke 
sastanke i uvijek zakasni, gđica Anča pripovijeda o martirologiju vlč. 
Rusana i njegovu zadnju borbu protiv točenja alkohola prigodom 
proštenja, a Dragoš traži metode da nagovori svoga druga Zrinjskoga 
koji je na umoru da se ispovijedi. 

Kod mojih je roditelja sve po starome, a ja neprestano skupljam 
materijal o odnosu Crkve i Katoličke akcije prema politici. Ako mislite, 
gosp. doktore da je zgodno da u Đakovačkim novinama upozorite na 
ovu tendenciju dijeljenja Katoličke akcije od političke stranke, to 
možete učiniti nadovezujući na zadnji odsjek uvodnika koji je izašao u 
Nedjelji 27. 4., na noticu koja je izašla u Novoj Reviji (1/1924. str. 79.), 
na Jadran od 29. 3. 1924; na članke Katolici i politika u Katoličkom 
Listu od 17.124. 4.11.18. 5. 1924. (mislim da je u broju od 8. 5. izašlo 
poglavlje posvećeno upravo ovom dijeljenju obih akcija). Ne radi se o 


3 Odnosi se na obitelj Marošević u Zagrebu. 
“ Kćerka Marija Marošević. 

brzoj provedbi, nego o javnom idejnom pokretu o kojem treba misliti, 
pisati, raspravljati. 

VIČ. mi je Sečkar donio kišobran. Novca imadem hvala Bogu 
dosta, pa Vam se zahvaljujem na ponudi. Srdačno mi pozdravite 
dostojno maloga “kolegu Miljenka, prefrigane oči Predraga, sanjara 
Stanka, junaka Anđelka, anđela Nevenku, gđicu Finiku — zatim pse, 
mačke, vrapce, sve staze i voćke u vrtu, pa sve do najzadnje travčice. 
Pozdravi Orlovima i Orlicama, a poglavito Bernardici. Molimo se jedni 
za druge, puni radosti i nostalgije za vječnom domovinom. 


Vaš odani Ivan Merz 
Dr. Matija Belić, odvjetnik Geneve, 17. 8. 1924. 
Đakovo, Yougoslavie — Croatie Na dan Osječkog Euh. Kongresa 


Srdačni pozdravi s palube broda koji ide prema Ženevi. 
(Razglednica Lausanne) I. Merz 


Obitelj Marošević 
Zagreb, Pantovčak 50 
Yougoslavie-Croatie Lurd, 23. 8. 1924. 


Od 20. do 28. kolovoza 1924. Ivan Merz sudjelovao je na 52. fran- 
cuskom narodnom hodočašću u Lurd. Sve što je doživio, pogotovo što 
se tiče ozdravljenja, opisao je u nekoliko članaka koji su objavljeni u 
Katoličkom listu u Zagrebu u pet nastavaka od 11. 9. do 9. 10. 1924. Iz 
Lurda se Merz najprije javio obitelji Marošević, a potom iz Pariza sinu 
te obitelji, svome prijatelju Draganu Maroševiću. 


+! Iz grada Bogorodice, gdje me je zatekla nezaslužena sreća da 


prisustvujem liječničkim pregledima nekolicine ozdravljenika šalje 
Vam u Gospodu odane srdačne pozdrave Vaš I. Merz 


* Svi ovi članci ponovno su objavljeni u Sabranim Djelima Ivana Merza, 2. Svezak, Zagreb, 2011., str. 
306-333. 

Dragan Marošević 

Zagreb, Pantovčak 50 

Yougoslavie — Croatie Pariz, 29. 8. 1924., sv. Ruža Limska 
+! Dragi Dragoše! 

U brzini prepisah svoj Lurdski dnevnik. Za Katolički list je. Proči- 
taj ga, molim Te odmah i popravi griješke. Poglavito pripazi na liječ- 
ničke izraze: kralješci, upala trbušne opne, prirasline, debelo crijevo — 
eventualno upitaj kojega liječnika za terminologiju. Neka onda gđica 
Marija odnese rukopis vlč. Bakšiću i neka ga zamoli, da tiska u Katolič- 
kom listu. Ako Ti se čini da bi posebna brošurica bila zgodna, onda 
zamoli vič. Bakšića da istim slogom otiska 1000 posebnih egzemplara. 
Mislim da bi zgodno bilo da se izda sa slikama. Klišeje će vjerojatno 
dati izraditi P. Vrbanek kojemu sam poslao slike. Zgodno bi također 
bilo da u istu brošuru uđe prikaz Huysmansove knjige koji se nalazi kod 
Dr. Marakovića. — No za sada je glavno da ova stvar iziđe u Katoličkom 
listu.$ 

Svima tvojima zaželi u moje ime Hvaljen Isus! Tvoj Ivan 


Paula Belić — Marošević 
Đakovo Zagreb, 16. 12. 1924. 
+! Milostiva gospođo! 

Pitao sam u našim institucijama (Narodni Savez, Orlovski Savez, 
Zadružna Sveza, Samopomoć...) i svagdje sam dobio negativan odgo- 
vor. Jedino je slobodno mjesto revizora u Zadružnoj Svezi, ali taj mora 
biti školovan; mora znati predavati o zadrugarstvu, o osnivanju dru- 
štava, Katoličkom pokretu itd. No, ako se međutim nađe štogod, to ću 
Vam odmah javiti. - Sve informacije o Vašem štićeniku, što smo ih 
dobili od onih koji ga poznaju, bile su najbolje i zato ću ga voditi u 
evidenciji 1 nastojati mu pribaviti štogod čim to bude moguće. Za par 
mjeseci kada se bude osnivao Katolički dnevnik, mislim da ćemo ga 
moći dobro namjestiti. Rukoljub i pozdrave svima bez iznimke, 

u Presv. Srcu Ivan Merz 


* Osim u Katoličkom listu Merz je iste članke objavio kao posebnu brošuru-knjižicu pod naslovom 
»Najnovija čudesa u Lurdu“, Zagreb, Hrv. kat. narodni savez, 1924. Knjižica je potom prevedena na 
njemački jezik i objavljena u Osijeku 1925. 

BIOGRAFIJE VAŽNIJIH OSOBA 
s kojima je Ivan Merz bio u pismenom kontaktu 
u razdoblju 1922. — 1928. 


Msgr. JOSIP SREBRNIĆ (1876. — 1966.) Biskup Krčke biskupije. 
Rođen u Solkanu u Sloveniji. Studirao je u Beču zemljopis i povijest i 
potom teologiju u Rimu na Gregorijani. Zaređen je za svećenka 1906. 
Postaje profesor na bogoslovskom fakultetu u Ljubljani. Nakon smrti 
biskupa Antuna Mahnića naslijedio ga je na biskupskoj stolici Krčke 
biskupije. Unutar tadašnje Jugoslavenske biskupske konferencije biskup 
Srebrnić neumorno sezalagao za slobodu i prava svih Hrvata i Slovenaca 
koji su živjeli pod okupacijom fašističke Italije. Po završetku Drugog 
svjetskog rata komunističke vlasti prognale su ga na Sušak kao političkog 
zatočenika. 1949. imenovan je administratorom Riječke nadbiskupije. 
Umro je 1966. u gradu Krku. Biskup Srebrnić bio je veliki prijatelj i pošto- 
vatelj bl. Ivana Merza kao što je i razvidno iz njihove korespondencije. 


Msgr. MIHO PUŠIĆ (1880. — 1972.) biskup Hvarsko-bračko-viške 
biskupije. Bio je veliki promicatelj liturgijske obnove, borac za oživljenje 
benediktinskog reda, pokrovitelj Orlovske pokreta, zbog čega je dobio 
nadimak “orlovski biskup". Veoma je cijenio bl. Ivana Merza koji mu 
također ministrirao kod sv. misa za vrijeme svoga boravka na Hvaru. 
Biskup Pušić važio je također i kao biskup Katoličke akcije, po čemu je bio 
rame uz rame s krčkim biskupom Srebrnićem, sarajevskim nadbiskupom 
Šarićem i šibenskim biskupom Miletom te je u svojoj biskupiji organizirao 
društva Katoličke akcije. Kad je karađorđevićevski hegemonistički režim 
šestosiječanjskom diktaturom 1929. zabranio Orlovsku organizaciju i 
druga katolička društva, biskup Pušić ih je i nadalje osnivao, samo pod 
drugim imenom. 1940. dobio je osobni naslov nadbiskupa. Umro je 1972. 
godine. 


Dr. IVAN PROTULIPAC (1899. — 1946.) bio je odvjetnik 1 angažirani 
katolički laik. God. 1923. zajedno sa suradnicima osniva Hrvatski orlovski 
savez i njegov je prvi predsjednik sve do njegova ukinuća 1929. od strane 
beogradskog režima. God. 1930. zajedno sa suradnicima osniva Križarsku 
organizaciju kojoj stoji na čelu kao predsjednik do 1938. g. Tijekom 2. 
svjetskog rata Protulipac se nije ni politički ni vojno angažirao. Pred pro- 
gonom komunističko-partizanske vojske napustio je 1945. g. domovinu 
zajedno s desecima tisuća progonjenih Hrvata. Na ulici u Trstu 31. siječnja 
1946. god. ubio ga je Gino Benčić pripadnik Udbe. God. 1993. g. tijelo mu 
je preneseno u domovinu 1 sahranjeno na zagrebačkom groblju Mirogoju u 
grobnici obitelji Merz. 

19209. 


Bazilika sv. Petra u Rimu 


Godina 1925. bila je Jubilarna godina koja se u Crkvi slavi svakih 
25 godina pod nazivom Sveta godina. Te je godine Ivan Merz bio dva 
puta u Rimu. Prvi puta u proljeće na Duhovskom hodočašću. Drugi 
puta pošao je u Rim s članovima Orlovske organizacije u rujnu. Dapače, 
bio je tajnik organizacijskoga odbora toga hodočašća. Iz te godine 
sačuvalo nam se i jedno njegovo pismo čiji se original čuva u Zavodu 
sv. Jeronima u Rimu, a u kojem se Merz obraća upravi Zavoda u vezi 
organizacije samoga hodočašća. Većina sačuvanih pisama iz ove 
godine upućena su dr. Matiji Beliću u Đakovo. Ali je tu i pismo bogo- 
slovu Franji Šeperu u Rim, kasnijem zagrebačkom nadbiskupu. 


Dr. Matija Belić, odvjetnik 
Đakovo Zagreb, 12. 3. 1925. 


Dragi gospodine doktore! 


Zahvaljujem Vam što se toliko zauzimate za moju knjigu.' Gospod 
neka Vam bude plaća! Sastavio sam letak; još mu treba dodati tehnički 


! Riječ je o njegovoj knjizi ,,Načela političkoga djelovanja katolika“. Knjiga je trebala biti tiskana u 
Osijeku, no nisu je mogli slagati iz rukopisa pa je uprava tiskare tražila da se prepiše strojopisom. Međutim 


273 


dio; koliko će stranica imati knjiga, koliko će otprilike stajati i kamo će 
se slati pretplata? Da li je kanite izdati u nizu suvremenih pitanja? Ne 
znam posve točna poglavlja i stoga Vas molim da ih sami umetnete u 
letak. Dobro bi također bilo kada bi Đakovačke novine pretiskale za 
reklamu Predgovor što se nalazi u knjizi. Ako bi milostiva supruga 
napisala kakvu crticu Za Vjeru i Dom bili bi joj zahvalni. 

Srdačni pozdravi svima. In Smo Corde Jesu Ivan Merz 


+ 
ARA 4 SKTERNATIONALIS 
I CAIHOLICAE J 


Hrvatski Orlovi pred Bazilikom Sv. Petra u Rimu 
predvode Međunarodno hodočašće mladih za Svetu Godinu 1925. 


Dr. Matija Belić, odvjetnik 
Đakovo Zagreb, 26. 3. 1925. 


Dragi gospodine doktore! 


Izvolite pročitati zadnji broj Socijalne misli i to Grgčev članak, te 
3. broj Za Vjeru i Dom, rubriku Za Vječni Rim. Opazit ćete jamačno da 
postoje neke razlike ili neki nesporazumi u shvaćanju nekih bitnih 
načela Katoličkog pokreta i Katoličke akcije. Buru je ovdje izazvala 
poglavito rubrika Za Vječni Rim, a i neke druge stvari i to poglavito 


Merz to nije uspio učiniti pa je ova njegova knjiga ostala u rukopisu sve do naših dana. Objavljena je u 5. 
sveskom njegovih Sabranih djela 2014. g. od str. 7. do str. 207. 

isticanje načela da je Katolička akcija bitno povezana s dušobrižničkom 
službom i da valja jasno razlikovati Katoličku akciju od katoličke poli- 
tičke stranke. 

Budući da predviđam da bi neki stavci iz moje knjige mogli polu- 
čiti nepotreban i neplodan otpor kod naših ljudi i jer je na veću slavu 
Božju voditi borbu prema vani — prema liberalcima — negoli proti 
vlastitoj braći, to bih želio da cijeli drugi dio knjige — to jest izvatci iz 
časopisa, novina itd., osim onoga članka iz Katoličkoga lista “Izbori u 
Francuskoj" — posve ispadne. Osim toga će knjiga biti i znatno manja, 
a poanta svega će biti da katolici danas trebaju jednu katoličku političku 
stranku. Osim toga Vas molim da u letku ispustite onaj stavak gdje se 
govori da je knjiga pisana izvanstranački ili slično. 

Dr. Deželić st. sprema s gosp. Laszovskim knjigu o glasovitim 
Hrvatima. Zato molim milostivu suprugu da mi pošalje odmah svoje 
biografske podatke i karakteristiku svog književnog i organizatornog 
rada. I mi moramo ugurati naše ljude da ne bi samo liberalci slovili kao 
kulturni radnici. 

Danas sam bio kod gđe Marošević. Nešto joj je bolje, ali joj je ipak 
pozlilo kada sam tamo bio. Zaista ne znam da li će živjeti više mjeseci 
ili tek koji tjedan.“ 

Svima skupa pozdrave plus jedan rukoljub 

Vaš u Presv. Srcu odani Ivan Merz 


Dr. Matija Belić, odvjetnik 
Đakovo Zagreb, 24. 6. 1925. 


+! Dragi doktore! 


Jamačno ste opazili članke dr. Kniewalda u Katoličkom listu o 
Katoličkoj akciji, te knjižicu preuzv. Šarića o istom predmetu. Prema 


* Knjiga je objavljena pod naslovom ,,Znameniti i zaslužni Hrvati 925. — 1925.“ a u povodu proslave 
tisućite obljetnice Hrvatskoga kraljevstva koja se u svim hrvatskim krajevima slavila te godine. 

3 I stvarno je Merz, kako sam kaže, uspio ,,ugurati“ suprugu dr. Belića u ovu značajnu i važnu knjigu za 
hrvatsku povijest i kulturu. Opširniji članak o njoj nalazi se na 177. str. iste knjige ,,Znameniti i zaslužni 
Hrvati 925. — 1925.“ pod imenom: Marošević-Belić Paula. Ona je osim toga dobila i visoko crkveno 
priznanje ,,Pro Ecclesia et Pontifice“ od pape Pija XI. 

“ P. Predrag Belić, SJ, sin dr. Matije Belića u prijepisu pisama što ih je Ivan Merz upućivao njihovoj obitelji 
komentirajući ovo pismo donosi sljedeću bilješku: ,,U pismu su bile priložene sličice, našli smo ih četiri, 
dvije sa slikom Presv. Srca u obitelji s natpisom “Je mettrai la paix dans vos familles? i s “Neuvaine de 
confiance au Sacre — Coeur de Jesus" na poleđini: ostale dvije imaju sliku kipa Bezgrješne s natpisom “Deux 
Coeur de Marie soyez mon salut', i molitvu Bezgrješnoj za čistoću. Očito, sličice su bile namijenjene 
članovima obitelji dr. Belića kojima je dr. Merz i inače donosio ili slao slične darove“. 

tome su prodrle neke od glavnih misli koje sam želio da populariziram 
svojom knjigom i zato držim da nije zgodno da sada izađe u istom 
obliku, već da treba ispustiti sav onaj dodatak koji je otraga 1 u kojemu 
su izvaci iz revija. Zato Vas molim da je ne dadnete u tisak, ako ste 
možda namjeravali. Jednom ću prilikom doći u Đakovo pa ćemo se 
dogovoriti. No međutim sam napisao jednu knjižicu o Katoličkoj Akciji 
s osobitim obzirom na Hrvatsko Orlovstvo. Želio bih da izađe prije 
Šibenika. Bi li se našao u Đakovu tko bi je izdao? Rukoljub, pozdrav 
Vaš u Kristu I. Merz 


Franjo Šeper, bogoslov“ 
Collegio Germanico 
Rim, Via S. Nicola Tolentino Zagreb, 10. 7. 1925. 


Hrvatski kardinal Franjo Šeper (1905. —1981.) osobno je pozna- 
vao Ivana Merza još od svojih srednjoškolskih dana u Zagrebu. Zajedno 
su bili članovi Marijine Kongregacije u Bazilici Srca Isusova. Ostali su 
u prijateljskom kontaktu i nakon što je maturant Franjo Šeper 1924. 
otišao u Rim na studij teologije. Merz mu je uputio iz Zagreba u Rim 
dva pisma u kojima ga moli za neke usluge. Iz ovoga prvoga pisma koje 
donosimo vidi se s jedne strane revnost Ivana Merza u približavanju i 
povezivanju hrvatskih vjernika s Rimom predavanjima koja su ilustri- 
rana dijapozitivima. Drugo pismo Merz je Šeperu uputio 1928. Dono- 
simo ga s drugim pismima u toj godini. 


Dragi! 


Dolazim s molbom. 8. i 9. kolovoza održat će o. Alfirević“ u Jero- 
nimskoj dvorani predavanje o Misijskoj izložbi. Slike što sam ih donio 


5 Kardinal FRANJO ŠEPER (1905. — 1981.), zagrebački nadbiskup i kardinal. Rođen je u Osijeku 1905. g. 
Za vrijeme gimnazijskog školovanja u Zagrebu upoznao je bl. Ivana Merza i zajedno su bili članovi 
Marijine Kongregacije kod isusovaca. Studirao je teologiju na Gregorijani u Rimu zajedno s Alojzijem 
Stepincem. Po povratku u domovinu bio je rektor Bogoslovnog sjemeništa u Zagrebu, i potom je naslijedio 
kardinala Stepinca u službi zagrebačkog nadbiskupa. 1958. g., potpuno uvjeren u svetost Ivana Merza 
pokrenuo je biskupijski postupak za njegovu beatifikaciju. Sudjelovao je na Drugom vatikanskom saboru. 
Papa Pavao VI. imenovao ga je kardinalom 1965. g., a 1968. pozvao ga je u Rim i povjerio mu službu 
prefekta Kongregacije za nauk vjere. Bio prvi Hrvat u povijesti koji je bio postavljen na tako važnu i 
odgovornu crkvenu službu. U toj službi bio je treći čovjek po položaju i važnosti unutar Vatikana, nakon 
Pape i vat. državnog tajnika. Umro je u Rimu 1981. i pokopan je u zagrebačkoj katedrali. 

5 P. ANTUN ALFIREVIĆ, svećenik isusovac (1875 — 1945). Studij teologije završio u Rimu. Predavao na 
svjetovnim i vjerskim školama u Splitu, Sarajevu i Zagrebu. Bio je upraviteljem mnogih katoličkih društava 
i kongregacija. Bio je prvi urednik Hrvatske straže koju je pokrenuo u Krku biskup Mahnić. U Splitu 
osnovao prvi vjerski list Dan (1904), a u Zagrebu je uređivao isusovački časopis Život (1923-29). Objavio 

iz Rima odveć su jednostavne; donio 
sam skoro isključivo samo one od prve 
dvorane sa slikama mučenika. Molio bih 
Vas da odete ili da pošaljete koga foto- 
grafu D'Amico (Via dell Pozzo 44-45 
kod Piazza Colona) i izaberete jedno 
20-30 slika Misijske izložbe koje su 
karakteristične (pregled dvorane, pogan- 
ska božanstva itd. osim slika mučenika, 
kojih imadem i previše). No to treba dati 
odmah napraviti i direktno poslati meni. 
Cijena jednog dijapozitiva je 5 lira. 
Osim toga molim da naručite kod 
fotografa Felicia (adresu sam zaboravio, 
ali mislim da je blizu Piazza di Spagna, 


u telef. knjižici ćete naći) dijapozitive Ivan Merz s p. Foretićem 
osvijetljene Bazilike sv. Petra, kapelice u Rimu 1925. 
Sv. Cirila 1 Metoda u sv. Klementu, na orlovskom hodočašću 


jedan lijepi portret Sv. Oca Pija XI. i ako 
ima dijapozitiv groba bosanske kraljice Katarine u Aracoelli. 

Ne ljutite se što Vas za to molim. Dva predavanja što ih je održao 
dr. Kniewald bila su dupkom puna tako da smo morali svijet tjerati od 
kase. Amico i Felici moći će izraditi te dijapozitive (a ne fotografije) u 
veličini 8,5-8,5 (1li 8-8 kako im je lakše) za dva do tri dana. Sve skupa 
sa poštarinom i Vašim taksijem te 20-30 slika smije stajati 170 lira. 

Unaprijed Vam zahvaljujem. Pozdravljam svu braću germaničare i 
zahvaljujem P. Ministru na gostoprimstvu./ 

U Xtu 1. Merz 


je mnogobrojne književne osvrte, kritike i prikaze te članke i studije iz područja teologije, sociologije, 
psihologije, okultizma, spiritizma, arheologije, radničkoga osiguranja, školstva i dr. Kod njega je Ivan Merz 
sa svojim prijateljem Dragom Ćepulićem od 1923. do 1925. privatno pohađao dvogodišnji tečaj iz kršćanske 
filozofije. 

" Za vrijeme svoga hodočašća u Rim Merz je bio odsjeo kao gost u Germanicumu. 

Don Ante Radić 
Sibenik Zagreb, Velika Gospa 15. 8. 1925. 


Don Ante Radić (1897. —1980.) bio je poznati svećenik Šibenske 
biskupije. Od prvih početaka Orlovske organizacije bio je aktivno 
angažiran u njenom nastajanju i djelovanju. Posebno se angažirao u 
osnivanju Sveze hrvatskih orlica koja je osnovana u Šibeniku 1925. 


+! Velečasni Don Ante! 


U Narodnoj Straži nije izašao članak Hrvatsko Orlovstvo i naši 
biskupi. Želim ga nadopuniti novim materijalom, a jer Vama ne služi to 
Vas molim da se ne srdite što tražim te mi ga natrag pošaljete. Ne mogoh 
ostati u Šibeniku da održim obećano predavanje o Lurdu jer važni 
poslovi rimskog hodočašća iziskivahu da se što prije vratim u Zagreb. 
U Vaše se pobožne molitve preporuča I. Merz 


Mons. Ivan Biazziotti, rektor 
Zavod sv. Jeronima 
Rim Zagreb, 24. 8. 1925. 


Presvijetli gospodine! 


Pod vodstvom preuzv. Gospodina dr. Antuna Bauera, nadbiskupa 
zagrebačkoga kreće iz Zagreba dne 13. rujna o. g. Drugo hrvatsko jubi- 
larno hodočašće u Vječni grad. Hodočasnici stižu u Rim 15. rujna prije 
podne, a ostaju ondje do 21. rujna navečer. Usuđujemo se zamoliti Vašu 
presvjetlost da nam blagoizvoli staviti u zavodu sv. Jeronima jednu 
sobu na raspolaganje koja bi služila kao permanentna kancelarija za 
odbornike toga hodočašća. 

U nadi, da ćete nam izaći u susret ovoj molbi, molimo Vašu presvi- 
jetlost da blagoizvoli primiti izričaj naše harnosti* i našega štovanja u 


Kristu Gospodinu. 
Centralni Odbor za jubilarno Rimsko hodočašće god. 1925. u 
Zagrebu, Pejačevićev trg 15. Dr. Ivan Merz, tajnik 


Molba Odbora za omladinsko hodočašće najtoplije se preporuča. 
U Zagrebu, dne 24. kolovoza 1925. msgr. Dominik Premuš 
Gen. vikar, posv. biskup. 


š Odanosti. 

Obavijest hodočasnicima koji putuju u Rim 
Hrvatska Zagreb, 1. 9. 1925. 


Hrvatski orlovski savez javlja vam da ćete s popustom putovati u 
Rim. Ukupni troškovi iznose 900 din. Od vas smo do sada primili iznos 
od..... din i molimo vas da nam zaostatak od..... din pošaljete u najkra- 
ćem roku na čekovni broj računa. Zadružne sveze, Pejačevićev trg 15. 
Ne stigne li vaš novac na vrijeme, moglo bi vam se dogoditi da izgubite 
popust. 

Dr. Ivan Merz 
Tajnik odbora za drugo Rimsko hodočašće 


-.- m“ 


Hrvatski mladići, članovi Orlovske organizacije na svome hodočašću u Rim 
za Svetu jubilarnu Godinu 1925. Na slici: svi hrvatski sudionici hodočašća 
ispred Bazilike sv. Petra. Ivan Merz, voditelj hodočašća, u gornjem redu 
(sa šeširom na glavi) 

Bivši stan obitelji Merz - Danas Gradska knjižnica 
Trg Ante Starčevića 6, Zagreb 


jm 


1. U bivšoj sobi Ivana Merza danas je studijska čitaonica Gradske knjižnice 
u Zagrebu, Starčevićev trg br. 6, u kojoj se nalazi njegova bista. 


2. Studijska čitaonica Gradske knjižnice u bivšoj sobi Ivana Merza nosi ime 
po njemu što je označeno na ulaznim vratima. 


3. Lijevo od ulaza u studijsku čitaonicu nalazi se velika vitrina s 
publikacijama Ivana Merza, te informacijama o njegovu životu i radu. 


4. Bista Ivana Merza u njegovoj bivšoj sobi, danas studijska čitaonica 
Gradske knjižnice u Zagrebu. 

1926. 


Ova je godina bila posebno burna događajima unutar katoličkih 
organizacija, posebice između Orlovstva i Seniorata koji se odupirao 
vodstvu Hrvatskoga orlovskoga saveza u vezi s uvođenjem Katoličke 
akcije. Naravno da ovdje ne možemo dati potpuni prikaz tih zbivanja i 
toga spora. O tome zainteresirani mogu naći opširnije informacije u 
Zborniku radova o Hrvatskom katoličkom pokretu! kao i u drugim član- 
cima". U pismima koja je Merz upućivao svojim bliskim suradnicima, 
posebno dr. Ivanu Protulipcu, predsjedniku HOS-a, nalazimo puno 
odjeka te borbe i nastojanja druge struje u Hrvatskom katoličkom 
pokretu da podloži orlovsku organizaciju svojim idejama, a posebice da 
je politizira, odnosno da od nje učini podmladak Hrvatske pučke 
stranke. Iz svih tih pisama može se vidjeti sva kompleksnost tadašnje 
situacije i nastojanje Ivana Merza i njegovih istomišljenika i suradnika 
da očuvaju orlovsku organizaciju u pravom katoličkom duhu na teme- 
ljima Katoličke akcije. Te je godine u jesen održana i Biskupska konfe- 
rencija na kojoj su biskupi donijeli konačnu odluku o provođenju Kato- 
ličke akcije u Crkvi u Hrvata i ujedno zatražili od Seniorata da pravila 
svoga udruženja uskladi s načelima Katoličke akcije. 


Dr. Ivan Protulipac? 
Kod g. M. Svobode 
Bjelovar Zagreb, 7. 1. 1926. 


+! Dragi Braco! 

Jamačno znaš da je 21. siječnja u Osijeku konferencija o provo- 
đenju Katoličke akcije u Đakovačkoj biskupiji. Vjerojatno je da će se 
slično postupati i u drugim biskupijama. Za HOS* je važno da računa s 
tim realnim činjenicama i da se ne da preteći od prilika. Osim toga je 


' Božidar NAGY, Uzroci podjele u Hrvatskom katoličkom pokretu. U: Hrvatski katolički pokret, Zbornik 
radova. [Z. Matijević, ur.|, Zagreb, 2002., str. 639-652. 

?* Zdravko MATIĆ, Ivan Merz, suutemeljitelj i idejni vođa Hrvatskoga orlovstva. Croatica Christiana peri- 
odica, Vol. 33 No. 63, 2009., str. 149-184. 

3 Biografske podatke o dr. Ivanu Protulipcu vidi na str. 272 ovoga 7. sveska. 

* HOS — Hrvatski orlovski savez 

vrlo aktualna stvar gradnje mansarde iznad Sv. Jeronima*? i HOS treba 
dati 50.000 din da s Narodnim Savezom“ uzmogne zajedno graditi. Ja 
bih stoga otputovao u ime HOSa u Đakovo da govorim o svim tim 
problemima s presv. g. biskupom Akšamovićem. No bezuvjetno prije 
toga bih s Tobom govorio. 

Jamačno će me presv. biskup Akšamović pitati kako si zamišljamo 
organizirati Katoličku akaciju u njegovoj biskupiji. No, nas poglavito 
zanima Orlovstvo i valja se čuvati organizatorno i administrativno 
nemogućih konstrukcija i za život nesposobnih organizacija. No, kod 
sve te organizacije ne ćemo moći mimoići jednu stvar, a to su biskupij- 
ske podjele. Mi smo o tome u Predsjedništvu raspravljali pa nam se čini 
da bi se u biskupijama gdje je više okružja, ta okružja dala u biskupiji 
sjediniti u podsavezima. Tako bi u HOSu bili učlanjeni podsavezi i 
okružja. Razmisli što ćemo s povjereništvima; ili će biti i dalje direktno 
pod HOSom ili pod jednom nižom jedinicom. Kako si zamišljaš funk- 
cioniranje Đačkog okružja? Izgleda naime da će povjerenici i tajnici 
katoličkih prosvjetnih društava u župi biti Župni odbor Katoličke akcije. 
Predsjednika svjetovnjaka bi imenovao župnik, a on bi bio ili imenovao 
duhovnika (u gradovima malo drukčije). U biskupiji bi bio Narodni 
savez koji bi se sastojao od predsjednika, tajnika Orlovskog 1 Orličkog 
okružja, te Ligine/ ili koje druge odgojne organizacije. Predsjednike bi 
imenovao biskup, a glavna skupština — koju bi sačinjavali svi predsjed- 
nici društava — izabrala bi još jednog člana. Izgleda da bi se prema toj 


* Odnosi se na Društvo Sv. Jeronima koje je osim svoga upravnoga središta na Trgu Kralja Tomislava br. 
21 (gdje se i danas nalazi) posjedovalo u dvorištu još jednu zgradu za veće sastanke i skupove koju je tada 
trebalo proširivati. 

* Hrvatski katolički narodni savez (HKNS) bila je središnjica i krovna ustanova Hrvatskoga katoličkoga 
pokreta (HKP) koja je upravljala svim njegovim aktivnostima i davala mu smjernice za rad. 

" Hrvatski katolički pokret okupljao je brojne omladinske organizacije među kojima su najbrojnije bile 
đačka, tj. srednjoškolska katolička mladež. Do početka Prvoga svjetskoga rata, hrvatsko katoličko đaštvo 
bilo je organizirano u Savezu hrvatskoga katoličkoga narodnoga đaštva. Za vrijeme rata aktivnost Saveza 
bila je sporadična pa je tek nakon završetka rata ponovno počela okupljati hrvatsko katoličko đaštvo. 
Spajanjem hrvatskoga i slovenskoga saveza nastala je jedna organizacija pod nazivom Jugoslavenska 
katolička đačka liga (Liga). Naime, nakon stvaranja zajedničke države Kraljevine SHS-a, pod snažnim 
utjecajem jugoslavenske ideologije pristupilo se ujedinjenju svih đačkih organizacija. Tako na velikom 
skupu održanom od 7. do 9. kolovoza 1919. u Ljubljani, na kojem su bile okupljene brojne jugoslavenske 
đačke organizacije, odlučeno je da se Slovensko katoličko đaštvo i Hrvatski katolički đački savez sjedinjuju 
u zajedničku Jugoslavensku katoličku đačku ligu sa sjedištem u Zagrebu. Ta velika i raznolika organizacija 
kao dio HKP-a bila je pod kontrolom i vodstvom Seniorata, a čiji su se članovi iz nje regrutirali, nije se 
nikada mogla uistinu stabilizirati i dobiti konkretne forme, nego je skoro svake godine mijenjala konstrukciju 
i ustrojstvo. Paralelno s razvojem JKĐL-a u Hrvatskoj, od 1920. počinje se širiti orlovstvo koje je imalo 
podršku najviše među đacima, srednjoškolcima i studentima, napose nakon Mariborskoga sleta. Orlovstvo 
u Hrvatskoj bilo je mladima zanimljivo tim više jer je u svojem programu imalo osim vjerskoga programa 
i tjelovježbeni sadržaj. 

konstrukciji sadašnja centrala nešto izmijenila i to da bi vrhovni forum 
Katoličke akcije bili: predsjednici i tajnici HOSa, Orlica, Ženske Sveze, 
Lige. Predsjednika (svjetovnjaka) imenovao bi episkopat, a svi pred- 
sjednici biskupijskih narodnih Saveza birali bi u Centralu još dva člana. 
Onaj sklop društava bio bi savjetodavni organ i pomoćnik predsjed- 
ništva Katoličke akcije. To bi bio vrlo jednostavan aparat i izgleda da će 
se postepeno ta forma i poprimiti. Zato smisli kako bi u tom sklopu bili 
ti podsavezi. Npr. u Zagrebu ne bi li bilo potrebno da u HOSu, te u sva- 
kom podsavezu odnosno okružju bude i predsjednik Đačkog? pod- 
saveza, okružja? Tako npr. u gradu gdje ima đačkih i omladinskih? 
društava u taj najniži forum Katoličke akcije mogli bi ući i predsjednik 
i tajnik đačkog Orla, dok bi u biskupiji on bio — analogno kao naraštaj 
— podređen podsaveznim odnosno okružnim organima. 

Razmisli 1 javi što prije, kada i gdje da se sastanemo! U Travniku i 
Docu sve je hvala Bogu dobro uspjelo. Održao sam preko 20 predava- 
nja. Bilo je 1 dosta sokolske publike, a tema je bila poglavito o Hrvat- 
skom Sokolstvu. 

Voli Te uz Bog živi Tvoj u Kristu odani Ivo Merz 


Dr. Ivan Protulipac 
Kod g. M. Svobode 
Bjelovar Zagreb, 15. 1. 1926. 


+! Predragi brate! 


Mislim da nisi posve točno shvatio moje pismo. Nije mi bilo ni na 
kraj pameti da bi se osnivala nekakva nova župska vijeća i nasilno stva- 
rale nove organizacije. To je stvar biskupa, a ne naša, to je možda stvar 
koju će donijeti budućnost. No ima drugih posve konkretnih stvari s 
kojima valja računati. Evo ih ukratko: 

Sveti Otac bezuvjetno traži za cijelu Crkvu da Katolička akcija 
mora stajati pod vodstvom biskupa — (ducibus episcopis 23. 5. 1923.)1 
pod vlašću posvećene hierarhije — (sub sacrorum autoritate pastorum 
23.5. 1023.) 

Naš episkopat odredio je da bude pod vodstvom vlastitog Ordina- 
rija (23. 8. 1923. br.105 Pr.) 


* Naziv ,,đak, đački“ odnosio se na srednjoškolsku mladež i njihova društva. 
* Izraz ,omladinski“ odnosio se na društva radničke mladeži. 

Zagrebačka Sinoda je zaključila da Katolička akcija ima u crkve- 
noj hijerarhiji svoje disciplinatorno središte (1925., str. 229). 

Zadnja je biskupska konferencija (18. 10. 1925.) izdala proglas: 
“Sve se katoličke organizacije koje u biskupijama postoje imaju zadr- 
žati i pomagati, ali se imaju povezati u čvršću međusobnu suradnju.“ 

Kada sve ovo promatram, osjećam bilo Duha koji vodi Crkvu 
Božju. Spiritus flat ubi vult (Iv 3,8).! A na nama je da znamo osjetiti 
bilo Duha Božjeg, jer će On inače dunuti i nas odnijeti s lica zemlje. Da 
je Crkva ovisila o ljudima, davno bi propala. Zato se ne trebamo odveć 
strašiti korektura, a te bi se u tome sastojale da i u našem organizator- 
nom sistemu još čvršće naglasimo biskupijsku podjelu. Glede Đakova, 
mislim, ne treba za sada mijenjati, jer je tamo okružje i kao takvo je 
učlanjeno u HOSu; ali šta je npr. sa Zagrebačkom nadbiskupijom gdje 
je više okružja? 

Sada to naravski još ne smeta; ali valja gledati u budućnost i nadam 
se da će se 1 u nas Katolička akcija razviti, te će onda valjati naknadno 
uređivati “kooperaciju s drugim biskupijskim središnjicama, koju nam 
biskupi sada nagovještavaju. 

Iz Tvog lista kao da naslućujem da ovu kooperaciju nešto drukčije 
shvaćaš. Organizacije ostaju posve samostalne i podređene disciplina- 
torno svojoj centrali. U Sarajevu bi npr. biskupijski narodni Savez imao 
2 odbornika Orlovskog 1 2 Orličkog okružja i sastajali bi se radi zajed- 
ničkih manifestacija itd., a ovisili bi kao i sada od HOSa odnosno SHOa. 

Što se tiče konkretnog slučaja presv. biskupa Akšamovića, to sam 
saznao da nerado daje novaca jer se boji da će se novac neracionalno 
upotrijebiti. (Čini se da u tom pogledu ima sa Zagrebom loše iskustvo!) 
Mislio sam stoga da bih mu mogao saopćiti u ime HOSa, da kod nas 
nema nikakvih poteškoća da se naša organizacija još više prilagođuje 
crkvenoj organizaciji, pa da se barem nekako i donekle oslabi nepovje- 
renje koje možda ima i prema nama. Ako misliš da uopće ne govorim o 
tome s njime, javi mi što prije, jer sam čuo, da će on za koji dan u 
Zagreb. 

Memento! Tvoj u Kristu Ivan 


!" Duh puše gdje hoće. (Iv 3,8) 

Fra Mirko Džaja 
Dolac (kraj Travnika) Zagreb, 17. 1. 1926. 


Nakon posjeta Travniku preko Nove godine gdje je održao mnoga 
predavanja i posjetio orlovska društva, kao i Travničku gimnaziju, Ivan 
Merz javlja se fra Mirku Džaji, bosanskom franjevcu koji je bio aktivno 
uključen u rad orlovske organizacije. 


+! VIČ. Oče! 

Drago mi je da su braća Orli zadovoljni što sam bio među njima. Žao 
mi je što nisam mogao dulje boraviti da se upoznam sa svakim pojedin- 
cem. Položaj je kod Vas zaista težak. No, uvjeren sam da će dragi Bog 
onesposobiti hrvatski Sokol." Upravo sam danas bio na jednoj njihovoj 
matineji. Govori se o životnoj snazi hrvatskog naroda, a ni ne spominje 
sv. Crkva koja je pređima dala snagu da se održe 1 othrvaju Turčinu 1 dru- 
gim neprijateljima. Crna nezahvalnost koja u sebi nosi klicu propasti! 

Dobio sam od otaca isusovaca u Travniku nekoliko stotina dinara. 
Novac ću upotrijebiti da HOSu nabavim nove slike pa će tako mnoga 
društva imati koristi. A iz skioptikonskog!? fonda vam za vaš trud šaljem 
100 dinara. 

Christus Regnat!!* Kako vi držite da bi bilo najzgodnije da sva 
naša društva proslave franjevački jubilej? Kako je brat Čekada? Časne 
sestre u Docu su mi obećale poslati prijepis naredbe kojom se progoni 
Orao. Dosad nismo od njih ništa dobili. Svima Bog živi'* dovikujem i u 
sv. se molitve Vama i braći preporučam I. Merz 


Dr. Ivan Protulipac 
kod g. M. Svobode 
Bjelovar Zagreb, 18. 1. 1926. 


+! Predragi brate! 


Budi uvjeren da se po Tvojoj želji bez prestanka molim za Te, a1 
za HOS, pa i za sav Katolički pokret. Posve dobro razumijem Tvoje 
bojazni da bi uslijed Katoličke akcije moglo doći do atomizacije i do 


"Hrvatski Sokol bio je paralelna organizacija za mladež, koja je također imala tjelovježbu u svome 
programu, ali se temeljila na liberalnim stavovima i idejama i bila je u suprotnosti s Orlovskom 
organizacijom koja je naglašavala vjerski i moralni odgoj kod svojih članova 

'" Skioptikon je bio tadašnji naziv za dijaprojektor, a preko njega su se projicirale slike preko dijapozitiva. 
'5. Krist kraljuje! 

'4 Bog živi“ bio je pozdrav kojim su se međusobno pozdravljali članovi orlovske organizacije. 


285 


raspada Pokreta. Ipak se uzdam u Krista koji vodi svoju Crkvu da do 
toga neće doći i da će na ovim slabim temeljima, unatoč strahovitim 
nedostacima na svim stranama, ipak uspjeti da se stvori nešto veliko. 
Zato se ne prestajmo moliti za to. 

Saznao sam, da će u mjesecu veljači biti sastanak izvršnog odbora 
Episkopata, da nastavi provođenje Katoličke akcije. Prilažem Ti ovo 
pismo koje bi dobro bilo da HOS pošalje. Naime trebamo dobiti od 
biskupa službeno saopćenje da Orlovski pokret treba i nadalje raditi 
pod vodstvom stručne nacionalne centrale HOSa, a biskupijski princip 
da nije u nikakvom protuslovlju s tim nacionalnim vodstvom. Ti naravno 
prestiliziraj kako znaš. A što se tiče odgovora biskupa nama, to sam 
uvjeren da će oni već usmeno od nas zatražiti informacije. 

Glede novaca za gradnju uređeno je ovo: Informirao sam točno 
vič. g. dr. Živkovića.!“ Ovaj je u dopisivanju sa presv. Akšamovićem i 
tako sam saznao da će me sam presv. biskup nakon 21. siječnja pozvati 
u Đakovo. Tom ću prilikom s njim govoriti o gradnji. 

Glede Subotice dobro bi bilo da mi pošalješ točne informacije. 
Saznao sam da je dr. Živković dobar s presv. Budanovićem i ako bismo 
imali koje želje to bi preko dr. Živkovića mogli dosta toga postići. Iznesi 
glavne misli ili sam koncipiraj pismo pa se nadam da će nam dr. Živko- 
vić učiniti tu uslugu. tvoj Ivan 


Marica Stanković!“ 
Zagreb, Demetrova ul. 15 Zagreb, 2. 2. 1926. 


Uzor Orlice! ,,Jer Marija nosi Kralja slave novoga svijetla! Evo 
stoji Djevica noseći na rukama Sina rođenoga prije Danice kojega 
Simeon primivši u naručaj propovijeda narodima da je to Gospodar 
života i smrti, i Spasitelj svijeta.“ — Sv. Liturgija, Svijećnica 

Gospojici Marici Stanković za imendan I.M. 


'5 Dr. ANDRIJA ŽIVKOVIĆ (1886. — 1957.), đakovački svećenik nakon ređenja u svojoj biskupiji obnašao 
je više službi, a potom je postao redoviti profesor moralnoga bogoslovlja na Bogoslovnome fakultetu 
Sveučilišta u Zagrebu. 

!5 Prof. MARICA STANKOVIĆ (1900.-1957.). Suradnica bl. Ivana Merza u apostolatu za mladež. Opšir- 
nije biografske podatke o njoj vidi na str. 344. ovoga 7. sveska. 

Mira Majetić, učiteljica!“ 
Sv. Ilija kod Varaždina Zagreb, 20. 2. 1926. — 1. korizm. nedjelja 
Cijenjena gospođice Mira! 

Vi ste mene grdili što sam Vama poslao onaj sićušni rječnik, a ja 
Vam se od svega srca zahvaljujem za lijepu sliku Male Terezije. U 
mojoj se sobi sada nalazi jedan kut koji se odsada zove imenom ,,Mirin 
kut“. S jedne je strane Vaša Gospa Lurdska, a nad krevetom Vaš novi 
lijepi dar.'* Ja sam Vama na raspolaganju svakoga četvrtka od 10 sati 
prije podne do petka u 10 sati prije podne. Ako bih ja eventualno bio 
spriječen, mogao bi me zamijeniti Avelin Ćepulić. Radujem se Vašem 
zadovoljstvu i želim od Gospoda da Vas obaspe svojim Milostima. U 
pobožne molitve Vaše dječice i u Vaše preporuča se 


Ivan Merz 
Dr. Ivan Protulipac 
kod g. M. Svobode 
Bjelovar Zagreb, 10. 2. 1926. 


+! Predragi Ivo! 


Šaljem Ti lijep govor Svetog Oca katoličkim skautima, te govor 
Svetog Oca talijanskim sveučilištarcima (Život), na koji se on pozivlje 
u svom govoru Internacionalnoj omladini i prema tome je važan i za 
ostale narode. 

Presv. Srebrnić već je ovdje. Iščekuje se presv. Akšamović. Da nas 
prilike ne preteku, držim da bi dobro bilo te i Orlice sastave analogno 
pismo našemu i zatim bi valjalo odmah izraditi provizorni poslovnik 
HOSa i Orličke Sveze u kojemu se ističe disciplinatorna vlast stručnih 
centrala i tek koordinatorna ovog novog organizma. Ako dobijemo tu 
potvrdu imamo početak Katoličke akcije, a ostale će se organizacije 
prema nama orijentirati. 


!" U svome radu s katoličkom mladeži Ivan Merz je kontaktirao i s mnogim učiteljicama koje su bile 
njegove suradnice u tome apostolatu. Među njima je bila i učiteljica Mira Majetić s čijom obitelji je Merz 
bio i posebno povezan jer je bio krizmeni kum Mirinom bratu. Učiteljica Mira je neko vrijeme radila u 
mjestima izvan Zagreba, kao npr. u Sv. Iliji kod Varaždina kamo je i pozvala Ivana Merza da održi jedno 
predavanje o Lurdu koje je ostavilo na slušatelje duboki dojam. Govorili su seljani izlazeći iz crkve nakon 
predavanja: ,,Tako učen profesor pa ovako drži svoju vjeru! To je nešto!“ 

"5 Među fotografijama koje su se sačuvale od Ivana Merza nalazi se i fotografija unutrašnjosti njegove sobe 
na kojoj se lijepo vide ti darovi što mu ih je učiteljica Mira Majetić poklonila: kipić Gospe Lurdske i slika 
sv. Male Terezije. On joj je bio omogućio i hodočašće u Lurd na čemu mu je cijeli život bila zahvalna. 

Pisao sam vrlo opširan list presv. 
Šariću i izložio slijedeće: 

Katolička akcija jest u bitnom ovo: 
akcija katoličkih svjetovnjaka koji su 
organizirani u svrhu katoličkog socijal- 
nog apostolata pod autoritetom biskupa i 
provađa sistem dvostruke hijerarhije: 1. 
svjetovne (predsjednici, odbori) i 2. 
duhovne (izaslanici biskupa). Poslje- 
dično tome oni rade na međubiskupijski 
način, to jest pod vodstvom stručnih 
nacionalnih centrala sa disciplinatornom 
vlašću i imaju koordinatorne centrale za 
zajedničku suradnju pojedinih stručnih 
grana Katoličke akcije. 

Izložio sam mu detaljno kako ni 
Kamličke dnađeši na kojem zagrebački, a ni đakovački Narodni 

sudjelovalo stotinu članova savez ne odgovara direktivama Svete 
Hrvatskog orlovskog saveza Stolice. Jedino ih ima 1 slijedi Katolička 
akcija. Inače je Savez neorganički skup 
svih mogućih katoličkih društava s raznovrsnim specifičnim bližim 
ciljevima. To neka ostane među nama; biskupi su uredili, mi slušamo, 
ali nam je ipak dozvoljeno da privatno upozorimo na nelogičnosti. Sam 
zagrebački Narodni savez nije u skladu sa zaključcima zagrebačke 
Sinode. Ne trebamo se strašiti budućnosti jer se jasno zapaža kako 
Gospod kod nas u zadnje vrijeme nekako energičnije djeluje. 

I u Sloveniji se stvar miče. VIČ. Mrkun se u Uzajamnosti (1925., 
br. 9-10) zalaže za Katoličku akciju, samo što i on zapada u istu grješku 
— sit venia verbo!? — kao Zagreb i Đakovo misleći da se Katolička akcija 
sastoji u jedinstvenom skupu svih mogućih organizacija. Isto sam upo- 
zorio na $ 5. pravila Narodnog saveza da bi provođenje toga značilo 
smrt svakoj uspješnoj Katoličkoj akciji, a napose Orlovstvu. Dakle pro- 
vizorni Poslovnik za Savez Hrv. Orlova i Orlica pošalji po mogućnosti 
odmah. — Naravno pismo nije za nikoga do Tebe tako dugo dok se 
Zagrebački i Đakovački Narodni savezi ne promijene bar donekle. 

Pozdrav svoj braći i Tebi Tvoj Ivica 


Ivan Merz u Rimu 


u Svetoj godini 1925. na 
Internacionalnom hodočašću 


'" Neka mi bude dopušteno reći. 

Dr. Ciro Brajša, odvjetnik?“ 
Karlovac Zagreb, 15. 5. 1926. 
Dragi Ćiro! 

U četvrtak 14. svibnja bio sam u Karlovcu u svatovima sve do 15. 
svibnja u 4 sata izjutra. Ženio se jedan moj školski drug s gospojicom 
Mujićevom. Imao sam tako priliku zaviriti u život jedne liberalizmom 
rastrovane obitelji i prisustvovati zabavama koje najbolje ilustriraju taj 
duh. No to nije glavno o čemu Ti hoću pisati. U svatovima je bila i jedna 
gospojica Slavica, učiteljica. Prezimena joj ne znam. Glavne igre sasto- 
jale su se u tome da se mladić i djevojka poljube. A ona je bila jedina 
koja se energično tomu oduprla. Saznao sam također da je istoga dana 
bila na sv. ispovijedi. I ona je kao i većina ostalih imala odjeću bez 
rukava. Držim da je dobra duša koja bi se mogla oduševiti za aposto- 
lat u Katoličkoj akciji. Potpuna svijetlost jamačno još nije u njenoj 
duši (dokaz da je bez rukava bona fide), ali ljubav prema sv. čistoći koju 
je junački čuvala daje mi dovoljno razloga da držim da ima glavni 
preduvjet za apostolat. Neka se Tvoja gospođa na zgodan način njoj 
približi i nastoji je uputiti u Orlovstvo. Junački pozdrav Stanku i Petru 
i Božidaru, te Zorki i Ivkici. Rukoljub gospođi supruzi! Memento!" 


Merz 


Jednom svećeniku?“ 


Sarajevo Zagreb, 11. 6. 1926. 


Velečasni Gospodine! 

Zahvaljujem Vam na posljednjoj dopisnici. Sav materijal moći ću 
uzeti na podrobno proučavanje tek u ponedjeljak kad ne bude više 
škole. Za sada Vam šaljem pismo presv. Akšamovića. Već sam ga jed- 
nom poslao u Katolički tjednik, ali ne znam zašto nije bilo uvršteno. 
Molim Vas da se vi pobrinete da uđe; važan je dokument, a za sljedeću 


% Dr. ĆIRIL BRAJŠA (Pazin, 1889. — Zagreb, 1977.), odvjetnik i hrvatski skladatelj. Maturirao u Pazinu 
na klasičnoj gimnaziji. U Beču i Zagrebu studirao je pravo. Doktorirao pravo u Zagrebu. Radio je kao 
odvjetnik u Gornjoj Stubici, u Karlovcu te u Zagrebu. Ćiril Brajša pretežno je skladao crkvene zborne 
skladbe. 

2 Riječ ,,memento“ latinska je riječ koja na kraju pisama osoba s vjerskim uvjerenjima znači: preporučujem 
se u molitve. 

?* Nije poznato o kojem je svećeniku riječ. Merz u naslovu nije stavio njegovo ime. 

Biskupsku konferenciju moramo s jedne strane skupljati materijal i 
također djelovati na javno mnijenje. 

Kod nas nažalost ni javno mnijenje u svećeničkim krugovima ne 
diše crkvenim duhom; sve se gleda kroz političke naočale. Tako je 
Katolički list" postao glasilom Hrvatske pučke stranke (kojoj inače 
čast). Sve više i više dolazim do uvjerenja da valja kod nas osnovati 
kakav red ili bratovštinu koja neće imati nikakvih nuzgrednih ciljeva 
već jedino proslavu sv. Crkve i to po onom socijalnom apostolatu kojim 
se služi Katolička akcija. Što velite o tome da svećenici i svjetovnjaci 
polažu svome biskupu zakletvu poslušnosti i da mu se stavljaju na ras- 
polaganje za Katoličku akciju? Svjetovnjaci bezuslovno moraju dobiti 
jednu duhovnu zajednicu i to jednu euharistijsku jer sav rad s vreme- 
nom propada. Kriza u našem Pokretu nije organizatorna, već je reli- 
glozna; zato mislim da je nastupio čas s organizacijom posebno klera, a 
potom posebno muškog i posebno ženskog laikata. Kod laikata bi uvjet 
bio dnevna sv. Pričest (duhovna ili sakramentalna) i duhovno štivo, 
duhovne vježbe redovite (detalje još točno ne znam). Dvije kategorije 
laikata: one sa zavjetom celibata i one bez toga. Detaljnije ću vam javiti 
mislite kako bi izgledala ta organizacija za svećenike i kako da se uredi 
odnos s laičkom zajednicom. Za njih bi osim zavjeta poslušnosti ordi- 
nariju došlo i dnevno razmatranje prema onom kako se traži za isu- 
sovce. Molite se da naši u predsjedništvu budu nešto čvršći; mene naj- 
više zabrinjava što u nastalom sporu gledaju sve sa stajališta Orlovskog 
pokreta, a ne vide da se tu radi o sukobu dva smjera 1 da pobjeda Orla 
znači pobjedu crkvenog smjera i zalog napretka cijelom Katoličkom 
pokretu. 

Kod velečasnog Cankara nalazi se još jedan moj člančić o modi. 
Gledajte da uđe. Ako ne, neka mi ga preko vas povrati. Isto su dva moja 
članka u Vrhbosni. Možda su sada ušli, no još ih nisam dobio. Zaintere- 
sirajte se za njih. 

Sada ću započeti s opsežnim referatom za Biskupsku konferenciju. 
Ako imate možda kakav nacrt za sjemenišne organizacije, bio bih Vam 
zahvalan; ili barem da mi iznesete vaše ideje o zadaći Orla među sveće- 
ničkim podmlatkom. 

Pozdrav in Xto Ivan Merz 


2 Katolički list bio je tjednik koji je izdavala Zagrebačka nadbiskupija. 

Dr. Matija Belić, odvjetnik 
Đakovo Zagreb, 21. 6. 1926., sv. Alojzije 


+ H.I.M!*“ 
Dragi gospodine doktore! 


U Đakovo dolaze kao izaslanici HOSa Dr. Protulipac i ja. Što se 
mene tiče spreman sam ostati još 2-3 dana nakon toga da predajem Orli- 
cama (2 predavanja) o sv. Ivani Arškoj (120 dijapozitiva), a građanstvu 
o Rimu (2 predavanja; 200 slika). Ako imate skioptikon (moj nije 
najbolji) ili ako želite da predajem u kinu, javite mi da ponesem dijapo- 
zitive. Rukoljub milostivoj supruzi i svim Vašim orlićima 

In Smo Corde Jesu? I. Merz 


Marija Marošević 

kod g. dr. M. Belića 

Đakovo Zagreb, 15. 7. 1926. 
Cijenjena gospojice Marija! 

U ime svojih roditelja 1 u svoje vlastito zahvaljujem Vam se za 
kartu. Poslao sam lurdsku knjižicu u Surčin. U nedjelju sam bio kod 
Dragoša, pa mu je bilo dobro, a danas mi veli Avelin*“ da je bio kod 
njega 1 da nešto pobolijeva. Izvolite se moliti za nas ovdje; sve su teži 
časovi. Osobito preporučam molitvama buduće generacije hrvatskog 
đaštva. 

U Kristu odani. Bog živi! Merz 


Obitelj - dr. Matija Belić 
Đakovo Košljun, 17. 8. 26. 


Srdačne pozdrave s Košljuna svima šalje I. Merz 
(Razglednica Košljun-Aleksandrovo) 


* Kratica od: Hvaljen Isus i Marija. 

"5 U Presvetom Srcu Isusovu. 

% Avelin Ćepulić, liječnik, prijatelj Ivana Merza i kolega sa studija u Beču, a kasnije aktivni suradnik u 
orlovskoj organizaciji. 

Dr. Ivan Protulipac Košljun, 21. 8. 1926. 
Zagreb, Pejačevićev trg 15 Sv. Iv. Francisca Chantal 
+! Dragi Ivo! 

Hvala Ti za pismo od 17. 8. 1926. u kojem mi javljaš da si isklju- 
čen iz Seniorata jer nisi dao pročitati sporazum. Konzekventno bi bilo 
da smo svi isključeni iz Seniorata jer smo svi bili mišljenja da sporazum 
ne treba pročitati. Ako dakle seniori iz HOSa drže da bi bilo razborito u 
tom smjeru upraviti dopis na odbor Seniorata, to možete staviti i moj 
potpis. 

Držim da više nema mnogo razloga da budemo učlanjeni u Senio- 
rat. Ako i ostale isključe položaj neće biti znatno promijenjen. No to 
mora biti povod da se još čvršće priljubimo uz posvećenu hierarhiju. 
Osim nadnaravnih plodova koje ćemo time ubrati dolazi i potreba koor- 
dinacije rada svih katoličkih kulturnih radnika, institucija, pokreta. — 
Orlovski pokret nije jedini faktor svjetovnjačkog apostolata, mora raču- 
nati s ostalim katoličkim akcijama što ih vode svjetovnjaci; on sam za 
sebe ne može se dostatno razvijati, već treba suradnje i pomoći i drugih 
faktora. Budući da Seniorat u današnjoj formi ne može udovoljiti tim 
potrebama, preostaje jedino čvrsto prislanjanje na hijerarhiju — bez 
obzira na to da li su se već svi biskupi uživjeli u potrebu Katoličke 
akcije; jer po samoj biti katoličkog života sve što je katoličko mora da 
se — hotice ili nehotice — koncentrira u biskupu kao u svom žarištu. 

Možda mi za pojedine konkretne slučajeve za Orlovstvo ne vidimo 
koristi od prislanjanja uz biskupe, možda se čini da bi ovo utjecanje k 
biskupima dovelo do stanovitih zaključaka koji bi bili i protiv — (narav- 
ski prividnih!) interesa Orlovstva; ipak božanski ustav Crkve nam jamči 
da ispravni, normalni i redoviti katolički preporodni život mora teći iz 
biskupa kao iz svog vrela. 

Praktični zaključak: U ovoj našoj borbi za samoodržanje Orlovske 
organizacije korake Seniorata treba tek registrirati, a o svim našim 
koracima redovito, više nego do sada, biskupe informirati i tražiti od 
njih savjete. 

Govorio sam s presv. g. Srebrnićem. Seniorski manuskript nije ni 
dobio, ni pročitao. Našu brošuru je pročitao i prigovara joj, da je odveć 
oštra: da u njoj dolaze izrazi “nepravedan", “nepedagoški? i drugi slični. 
Veli: “Kako možete govoriti da je zaključak Odbora nepedagoški kada 
je u njemu dr. Maraković profesor, Grgec profesor, vIč. Pečnjak." Iz 
razgovora s njime dobio sam dojam, a njegovo je mišljenje, držim, 

refleks mišljenja ostalih ozbiljnih ljudi u pokrajini, da u HOSu rade 
zelenaši koji nisu ništa kulturnoga stvorili, dok su s druge strane iskusni 
kulturni radnici: Ljuba M., urednik Hrv. Prosvjete, vič. Pečnjak, ured- 
nik Sacerdosa“", Grgec itd. Mislim, da ima nešto istine u tom prigovoru 
i to stoga jer se članovi predsjedništva nisu dovoljno kulturno afirmi- 
rali. Stoga je taj prigovor za nas memento"*, da se HOS treba i kulturno 
afirmirati i da već započne s edicijama kako je to u našem projektu. Iako 
će možda na taj način naša organizatorno-obrambena akcija (dopisiva- 
nje sa seniorima, informiranje, reagiranje na svaki pojedini napadaj) 
nešto popustiti, Orlovstvo će si tako sazdati čvrste temelje, davat će 
literaturu bez koje ni jedan suvremeni hrvatski katolički kulturni radnik 
neće moći biti. 

Zaključak: Našu obrambeno-tehničku akciju valja svesti na mini- 
mum i glavno naše vrijeme valja utrošiti u pozitivnu izgradnju Orlov- 
stva, poglavito izdavanjem kulturnih edicija. 

Što se tiče Đačkog Orlovstva? trebamo biti veoma na oprezu. 
Dvostruka pogibao prijeti đaku Orlu: — 1. Da se premlad baci u akciju 
prije negoli je imao vremena da se dovoljno izobrazi. — 2. Prijeti opa- 
snost da svaki đak-Orao dođe do uvjerenja da je ideal biti orlovski orga- 
nizator, a da onaj koji za to nema dara da bi se smatrao inferiornim. Što 
se tiče prvog prigovora, to se iskreno bojim za naše najbolje apostole da 
će njihovo oduševljenje odveć rano presahnuti (Ramljak). Još nisu 
dospjeli da se dovoljno kulturno izgrade i već se svom vehementnošću 
bacaju na aktivni život. Činjenica je da je Đačko Orlovstvo u Katolički 
pokret unijelo pozitivnu vrednotu time što je dalo metodu kako valja 
uspješno djelovati ako želimo širiti katoličke organizacije. Dobro je 
kada se i đaštvo u to upućuje i u ovoj apostolskoj djelatnosti umjereno 
radi. Ali ipak, najspecifičnije obilježje svake omladinske organizacije 
mora biti odgoj pojedinaca (naravno u vidu budućeg socijalnog aposto- 
lata), ali ne već sam socijalni apostolat. U tom me je mišljenju još više 
uvjerilo pismo što ga je Sveti Otac poslao isusovačkom generalu o sv. 
Alojziju 1 u njemu ističe da kod omladinske Katoličke akcije valja paziti 
da omladina ne bi prerano započela aktivno djelovati, već u prvom redu 
treba da se brine oko odgoja samoga sebe. Kao dokaz da opasnost pre- 
rane aktivnosti omladine zabrinjava i druge narode jesu razni komentari 
papinog pisma u kojima se upravo ističe ova Papina misao. 

* Sacerdos (Svećenik) — časopis za svećenike. 


25 Podsjetnik. 
? Orlovska društva srednjoškolske mladeži 

Zaključak 1. prigovoru: Omladina treba redovito devedeset posto 
svoga slobodnog vremena upotrebljavati na vlastiti odgoj uma 1 srca 
radi budućeg apostolata, a tek deset posto za sam apostolat. Ako Orlov- 
stvo i nadalje hoće da đaku dade potpunu katoličku kulturu uma i srca 
to mora računati s činjenicom da nije određeno svim ljudima te postanu 
organizatorni apostoli. Na Požeškom sam tečaju stekao dojam da se od 
svih đaka traži ovaj organizatorni apostolat. Ako je tako onda je jasno 
da Orlovska đačka organizacija ne može zadovoljiti cijelo đaštvo i da je 
u interesu katoličke stvari da postoji i druga đačka organizacija koja od 
Svih svojih članova ne traži ovaj organizacijski apostolat. 

Preostaju dakle dva rješenja. Ili 

a) da Orlovska đačka organizacija daje odgoj svakom đaku koji je 
svestran, ali da ne traži od svakog organizacijski apostolat ili 

b) da se od Orlova đaka traži da budu također članovi jedne druge 
odgojne katoliče organizacije koja se brine za potpuni odgoj, pod uvje- 
tom da u centrali te druge đačke organizacije budu članovi MĐOO*" 1 
obratno i da u spornim pitanjima jedan viši forum (generalni duhovnik 
Katoličke akcije u sporazumu s obojicom duhovnika obiju centrala i 
njihovim predsjedništvima) donese konačno rješenje. 

Što je bolje: a) ili b) nije tako lako reći; meni se čini da je a) više u 
duhu Orlovske koncepcije (jedinstvenost Orlovskog pokreta) ali pod 
uvjetom da MĐOO zaista počne provoditi dosad zanemareni pozitivni 
svestrani kulturni odgojni rad (koga je Liga još više zanemarila). 

Zaključak 2. prigovoru. Orlovska đačka organizacija treba da uz 
odgoj za organizatorni apostolat započne sa svestranim odgojem đaštva 
za kulturne katolike, računajući s činjenicom da svi nisu pozvani da 
kasnije postanu organizatorni apostoli, već tek nekolicina a većina da je 
pozvana da u svojim kasnijim zvanjima postanu katolički stručnjaci i da 
zauzmu funkcije u svim granama katoličkog gibanja. 

U taktici kako ćemo to provesti moramo biti oprezni, razboriti, 
raditi bez nervoze i ne prenagliti se. Dvije stvari treba u najkraćem roku 
riješiti: prvo je pitanje kompetencije Seniorata, a drugo da li ćemo pri- 
hvatiti a) ili b) ili kakvo analogno rješenje. 

Dok se pitanje kompetencije Seniorata ne riješi sa strane biskupa 
neće biti mirovanja; bit će neplodna borba koja će uništiti naše moralne 
i fizičke sile. Glavnu našu energiju stoga treba uložiti da sljedeća 


3% Mahnićevo Đačko Orlovsko Okružje. 

Biskupska konferencija konačno riješi to pitanje. Do toga vremena 
budimo mirni. 

No držim da smo mi seniori HOSa 1 seniorke SHOa po savjesti 
dužni da riješimo pitanje Seniorata prepuštajući odluku biskupa volji 
Božjoj. Mi bismo morali biskupima izložiti strukturu Seniorata i kako 
ova priječi sav mirni razvoj katoličkim organizacija kod nas. Treba da 
na biskupe stavimo upite: da li Seniorat ima ikakvu kompetenciju nad 
HOSom, da li prema posljednjim odredbama Svete Stolice o Katoličkoj 
akciji stranačko-politička akcija može u Senioratu biti disciplinski 
vezana sa duhovnom pastvom Katoličke akcije. 

Zatim, treba izložiti poteškoću glede zakletve koju je nemoguće 
doslovno držati tako da si tu zakletvu svatko na svoj način tumači i na 
taj se način svetost zakletve upravo na očajan način profanira. 

Druga je poteškoća za nas svjetovnjake što vidimo da su u pita- 
njima Katoličke akcije svećenici s nama ravnopravni članovi te imamo 
priliku vidjeti kako se svećenici pred nama pravdaju, kako zauzimaju 
protuslovna gledišta. Na taj se način slabi ugled svećenika i umjesto da 
je njihova orijentacija episkopocentrična — i kao konzekvenca jedin- 
stvena, svoju orijentaciju primaju odozdo - od laika — tako da laici daju 
smjer duhovnoj pastvi, mjesto biskupi. 

Ove upite i poteškoće treba na zgodan način formulirati i s potpi- 
som seniora i seniorki predati Biskupskoj konferenciji. Mi od biskupa 
imamo pravo tražiti razjašnjenje našim poteškoćama, a oni imaju duž- 
nost da nas vode k spasenju. Ako bi se možda ovo pismo činilo pojedi- 
nom biskupu nezgodno, borbe zadnjeg vremena su nas uvjerile da ih 
jedino kategoričan odgovor biskupa može dokrajčiti. Mi ćemo taj odgo- 
vor u svakom slučaju rado poslušati jer je naša vrhovna norma riječ 
Crkve, a ne Orlovstva. 

Na koncu: Ako smo ljuto zavađeni sa Senioratom, ne smijemo biti 
sa seniorima. Stoga treba da i na dalje, pa 1 više negoli dosad da složno 
radimo sa seniorima, koji kulturno rade u ma kojoj grani Katoličkog 
pokreta. To poglavito mislim na Ljubu Marakovića, Grgeca, Matulića, 
Pečnjaka. Ne želim time reći da im već sada valja dati odlučnu riječ u 
našoj organizaciji, ali moramo biti s njima u kontaktu 1 ljubavlju nasto- 
jati da ispunimo psihološki jaz koji nas dijeli. Kada uspostavimo 
communionem cordium?! složnim ćemo silama moći dalje raditi. Orlov- 
stvo bez tuđe pomoći ne može mnogo i prijeti mu opasnost da postane 


3! Zajedništvo srdaca. 

jednostrano. Ako nas ne bi ljubav gonila da surađujemo, kruta nužda će 
nas natjerati da tražimo pomoć i izvan striktno orlovskih redova. Oso- 
bito se molimo njihovim i našim anđelima čuvarima da nam pomognu 
te prebrodimo ovaj nesretni psihološki jaz koji dijeli braću od braće. 

Dolazim u Zagreb 26. ili 28. u 20 sati. Želim izliječiti svoj bron- 
hitis i ufam se da ću to postići. 

Organizacijski Vjesnik valja izdati u što reprezentativnijem for- 
matu, prozvati ga Orlovska straža, a pitanje Mladosti za nuždu odgoditi 
dok vidimo rezultate Biskupske konferencije. 

Pozdravi svu braću iz HOSa, gospođice iz SHO-a, a ti čuvaj svoje 
zdravlje i svoje živce da ne bi podlegao upravo u času kada će tvoja 
pomoć na slavu Božju biti najnužnija. U Xtu Bog živi. I.M. 


Marica Stanković, učiteljica 
Zagreb, Demetrova ul.15 Košljun, 23. 8. 1926. 
Cijenjena gospođice! 

Svećenstvo ovoga kraja drži da je nezgodno uvođenje orličke 
odore u ove krajeve gdje ima lijepih narodnih nošnja, jer tvrde da odora 
u pogledu estetskom kao i obzirom na čednost znači korak nazad. Isto 
tako im se ne sviđa orlička kapa s perom i drže da bi kapica, što je nose 
djevojke u Konavlju, mogla postati distinktivum za sve orličke narodne 
nošnje. Tu kapicu možete vidjeti u Etnografskom muzeju u Zagrebu 
(odio narodne nošnje u Konavlju). U Xtu odani I.M. 


P. Petar Perica, SJ"? 
Isusovci Split Zagreb, sv. Mauricije, 22. 9. 1926. 


U vrijeme kad je Ivan Merz živio i djelovao u Zagrebu hrvatski 
isusovac p. Petar Perica bio je na službi u Splitu. Bavio se mišlju osni- 
vanja muškoga svjetovnoga reda o čemu je razmišljao i sam Ivan Merz 
DO uzoru na istu takvu ustanovu pod nazivom Opera Kardinal Ferrari u 
Italiji. Iz njihove korespondencije vidi se s kojim su se problemima 
susretali u ostvarenju toga nauma. 


** P. PETAR PERICA (1881. — 1944.), isusovac, dobro je poznat hrvatskoj katoličkoj javnosti jer je spjevao 
dvije najpoznatije hrvatske vjerske pjesme koje se i danas pjevaju: Do nebesa u čast Srcu Isusovu (1900.) i 
Zdravo Djevo u čast Bl. Djevici Mariji (1904.). Rođen je u Kotišini kod Makarske. Kao svećenik službovao 
je u Splitu i Dubrovniku. Bio je veliki apostol katoličke mladeži i promicatelj pobožnosti Srcu Isusovu. 
Ubili su ga komunistički partizani na otočiću Daksi, kraj Dubrovnika 1944. g. zajedno s pedeset ostalih 
dubrovačkih intelektualaca, svećenika i uglednih osoba. 

+! Dragi oče Perica! 


Vaše pismo stiglo je kao naručeno. Istina je 
da se uveliko zanimam za Operu Kard. Ferrari; 
ne samo ja, već više svećenika, svjetovnjaka i 
gospođica. Mi samo čekamo prst Božji da nam 
pokaže kako ćemo i što ćemo. Tu bi se našlo 
više osoba koje bi bile spremne i za zavjete 
čistoće, poslušnosti Ordinariju i siromaštva 
ukoliko se ne moraju brinuti za opskrbu drugih. 

Istina je da se sadašnja naša generacija ne 

P Petar Perica, SJ bi mogla prilagoditi posve Operi jer mi još 

(1881.—1944.) nemamo smisla za razna sredstva socijalne 

skrbi kojima oni najviše djeluju. Za naše prilike 

su ustanove kao što je Seniorat zgodnije, razumije se, novi, reorganizi- 
rani Seniorat, postavljen na čisto religioznu osnovu. 

Znate li da je 30. rujna na Homcu sastanak o Katoličkoj akciji i da 
se tamo drži referat o Ćirilometodskim (Kolumbovim) vitezovima? 
Svagdje se osjeća ista potreba. Ovdje imam pravila Kolumbovih vite- 
zova i španjolskog tajnog udruženja “Santa Famiglia". 

Želio bih znati vaše osnove i to svakako prije Biskupske konferen- 
cije (11. 10. 1926). Štoviše bi dobro bilo s jednim konkretnim prijedlo- 
gom izaći pred Biskupsku konferenciju jer je, čini mi se, posljednji čas 
da se obrazovani katolički laikat pod vodstvom svećenstva duhovno 
organizira. Teške trzavice posljednjeg vremena odveć su očito pokazale 
da suvremena forma organizacije ne odgovara više novim prilikama. 
Preporučujem sve muke Hrvatskog orlovskog saveza, sljedeću Biskup- 
sku konferenciju i svoju osobu Vašim pobožnim molitvama pred 
Presvetim Srcem. Odani Vam u Gospodinu Ivan Merz 


1 Dnuajiež M. 4 
Vie hano je Ii Kao 
nadiža sječenja je da. pa usebišo 
Pai dmame za Ova Kod Vera, 
PU Samo JA, Već mie prede K,, 
hijeđamjska | opeka. Uka svo 
K sreć 4/17.) 3, ema 
PCR Kreta [3 Coma. 


Faksimil početka pisma Ivana Merza 
isusovcu p. Petru Perici 22. 9. 1926. 
o osnivanju svjetovnog instituta. 

Mons. Dominik Premuš 
pomoćni zagrebački biskup 
Zagreb Zagreb, 8. 10. 1926. 


Preuzvišeni Gospodine! 


Dana 1. listopada navečer saopćio mi je tajnik** Seniorata da sam 
isključen iz Seniorata na temelju jednog razgovora što sam ga imao s 
njime i o kojemu je on izvijestio Odbor. Koliko se sjećam taj sam raz- 
govor imao s njim dne 23. 9. 1926. u 13 sati i u tom sam razgovoru 
branio tezu: ako Seniorat ima kakvu vlast nad Katoličkom akcijom, ta 
mu je vlast delegirana od Biskupa. On se nije posvema složio s tim 
mišljenjem iznoseći da u Katoličkoj akciji ima cijeli kompleks stvari 
koje ne spadaju pod kompetenciju Biskupa, već pod kompetenciju 
Katoličkog pokreta, odnosno većine Seniorata. Tako na pr. biskupi neće 
opredjeljivati nacionalnu ideologiju Katoličke akcije, već se organi- 
zacije Katoličke akcije (npr. Orlovstvo) trebaju u svojoj nacionalnoj 
ideologiji ravnati prema smjernicama Seniorata. 

Neki sam dan dobio u ruke pravila Seniorata (Seniorski Vjesnik 
od svibnja 1919.) U ŠI. stoji da je Seniorat “vrhovni forum organizirane 
Katoličke akcije u domovini i stvara ideologiju pokreta, te daje smjer 
svemu kulturno-socijalnom, pa i političkom radu svojih članova“. 
Budući da iz smjernica Svete Stolice, našega Episkopata i iz zaključaka 
Zagrebačke sinode proizlazi upravo obratno, tj. da je Episkopat vrhovni 
forum Katoličke akcije, da Episkopat (u zajednici s Papom) tu ideolo- 
giju stvara, to molim razjašnjenje: da li ova pravila Seniorata imaju svoj 
placet duhovne vlasti i da li je prema tome pravno valjana zakletva što 
su je toliki svećenici i toliki svjetovnjaci potpisali, koju sam i sam pot- 
pisao ne znajući za $ 1. tih pravila. To želim znati radi formacije svoje 
savjesti. 

Posvećenu ruku Vaše Preuzvišenosti ljubi u presv. Srcu odani 


Dr. I. Merz 


3 Utoje vrijeme tajnik Seniorata bio dr. Mario Matulić koji je bio i urednik novina Narodna politika. 


298 


VIČ. Ilija Anaković?“ 
Bogoslovija 
Đakovo Zagreb, 1. 11. 1926. 


U provom dijelu pisma, koji smo ispustili, Merz govori samo o 
tehničkoj strani provođenja Katoličke akcije u Crkvi u Hrvata nakon 
što su biskupi na jesenskoj Biskupskoj konferenciji prihvatili da se kod 
nas ona sistematski uvede. Riječ je o sastavljanju Pravilnika, Poslov- 
nika i drugih administrativnih mjera i uređivanja odnosa s drugim 
katoličkim društvima te sa samim biskupijama. Ovdje donosimo samo 
završetak toga Merzova pisma vlč. Anakoviću u kojem opisuje probleme 
orlovske organizacije sa Senioratom koji se je stalno opirao uvođenju 
Katoličke akcije kod nas jer je u tome vidio opasnost za postojanje i 
djelovanje Hrvatskoga katoličkoga pokreta. 


+! Velečasni gospodine! 


(...) Što se tiče Seniorata, izgubili smo svaki kontakt s njime. Per 
se* ne bi bilo loše kada bi svjetovnjaci s akademskom naobrazbom, to 
jest jedan laički Seniorat bio savjetodavni organ Katoličke akcije. Mislim 
da nije oportuno sada na to pomišljati: mi ovdje najbolje osjećamo djelat- 
nost Seniorata. Imamo osjećaj da on posvuda protiv nas** vodi sustavnu 
kampanju koja je osobne naravi. Saznajemo takve stvari da nam se kose 
ježe. Stoga držim da sadašnja generacija seniora nije zrela da bude savje- 
todavni organ Katoličke akcije. Mnogo će se postići ako se Seniorat reor- 
ganizira prema želji biskupa da isključi stranačku politiku i postane organ 
Katoličke akcije kao svi drugi. U tom treba da se kreće naše najbliže 
nastojanje: ostvariti želju biskupa. Kada je to učinjeno, sustavno nastojati 
da svećenici ne budu njegovi članovi; oni će imati dovoljno posla u svo- 
jim zborovima duhovnika, a ostalo mogu dobiti u Kongregaciji. (...) 

U svete se molitve uvijek preporučam. Bez njih se ništa ne može. 
Sine me nihil potestis facere." Stoga sve treba prepustiti predragom 
Spasitelju da izvede kako je na Njegovu slavu najbolje. 

U presv. Srcu odani i svu gg. pozdravlja Ivan Merz 


* ILIJA ANAKOVIĆ (1897. — 1966.) bio je svećenik Đakovačke biskupije. Za svećenika je zaređen 1921. 
u Đakovu. Vršio je razne crkvene službe u Đakovačkoj i Zagrebačkoj (nad)biskupiji: prefekt Dječačkog 
sjemeništa u Đakovu, profesor pedagogije i katehetike (1923. — 1929.), vicerektor i ekonom u Bogoslovnom 
sjemeništu (1923. — 1928.). Aktivno je surađivao s Ivanom Merzom u orlovskoj organizaciji iu provođenju 
Katoličke akcije u Hrvatskoj. 

35 Po sebi. 

%%* Hrvatskog orlovskog saveza. 

3" Bez mene ne možete ništa učiniti“ (Iv, 15, 5). 

Marija Marošević 

učiteljica Građanske škole 

Zemun Zagreb, 24. 11. 1926. 
+! Cijenjena gospojice! 

Vidio sam da u Za Vjeru i Dom? nije ušao Vaš prikaz molitvenika; 
valjda je prekasno stigao? Dodatak što ste mi ga poslali naknadno pre- 
dao sam gdjici Stanković da ga ona uvrsti. Jeste li primili Sv. Ivanu 
Aršku**? Kako stoji s Vama? Javite mi da znadem. U Stenjevcu prošle 
nedjelje zapriječili naši dečki Donkovića da služi starokatoličku misu. I 
sljedeće nedjelje se spremamo. Dečki veseli; za njih ta obrana ima 


romantičan značaj.“ 
Memento! In X.“ I.M. 


Marija Marošević 

učiteljica Građanske škole 

Zemun Zagreb, 8. 12. 1926. 
+! Cijenjena gospođice Marice! 

Don Niko Kalođera** skrahirao: došao da služi zornicu, školu mu 
nisu dali, pa svijet otišao na našu zornicu. Prije podne htio misiti, zazvo- 
nilo u našoj crkvi 1 ljudi ga ostavili. Ostalo mu 7 ljudi. Vele da se razlju- 
tio i pitao tko će mu namiriti troškove. Tako je poklopljen otišao. Čini 
se da je to predzadnja ili zadnja etapa stenjevačke afere. 

O dnevniku“ Vam ne znam ništa pisati; ne znam što se u tajnosti 
kuje. Katolička akcija uz silne si poteškoće pobjedonosno probija put. 
Težak položaj u Svezi hrvatskih orlica (SHO) bez gđica Švigir i Stan- 
ković. Što će sada biti kada je vlada pala nije mi jasno. Glede predava- 
nja dogovorite se s vlč. Gunčevićem. Mogao bih i u Beogradu držati 


kod Asumpcionista. 
U X.“ I.M. 


3 Časopis za katoličku žensku mladež. 

% Životopis sv. Ivane Arške što ga je napisao i objavio Ivan Merz. 

“Riječ je o poznatoj akciji obrane župske katoličke crkve u Stenjevcu koju je Ivan Merz s trideset mladića 
Orlovske organizacije obranio od nasilnoga preuzimanja od strane starokatolika. 

“! In X(risto) — U Kristu. 

“Don Niko Kalođera, starokatolički svećenik. 

U katoličkim krugovima ozbiljno se tada govorilo o pokretanju jednoga katoličkoga dnevnika. 

“* U X(risto) — U Kristu. 

1921. 


Uvod u korespondenciju od ove godine 


Da bi se bolje razumjela pisma koja je Merz pisao ove kao i slje- 
deće godine, smatrali smo potrebnim donijeti ovaj malo opširniji Uvod 
jer to zahtijeva crkveni i društveni kontekst i okolnosti u kojima je tada 
živio i apostolski djelovao. Bila je to burna godina za Orlovsku organi- 
zaciju koju je trebalo spašavati od pokušaja da joj se oduzme njezin 
katoličko-odgojni identitet utemeljen na načelima Katoličke akcije, 
crkvene laičke organizacije koju je pokrenuo tadašnji papa Pio XI. 
Merz je pisma upućivao raznim osobama, biskupima, svećenicima i 
svojim bliskim suradnicima u Orlovstvu. 


Dragocjeni izvor povijesnih podataka za poznavanje djelovanja 
hrvatskoga katoličkoga laikata u prvoj polovici 20. st. 


Merzova nam pisma otkrivaju najprije njegov karakter i duboku 
duhovnost ispunjenu kršćanskim načelima 1 sadržajima. Zadivljuje nje- 
gov stav prema idejnim protivnicima koje promatra potpuno u kršćan- 
skom duhu. Istodobno njegova su nam pisma i dragocjeni povijesni 
dokumenti u kojima možemo bolje sagledati i razumjeti cijelu situaciju 
koja je tada vladala među hrvatskim katoličkim laicima. Radilo se o 
pravoj duhovnoj borbi između dvije struje koje su postojale tada u kato- 
ličkim redovima, a u koju su bili uključeni u prvom redu vjernici laici, 
ali i mnogi klerici. S jedne strane tu je bio Seniorat, vodstvo Hrvatskoga 
katoličkoga pokreta (HKP) kojega je pokrenuo još 1903. krčki biskup 
Antun Mahnić!. 


! Mons. ANTUN MAHNIĆ, krčki biskup (1850. — 1920.). Nakon postignutoga doktorata iz teologije u 
Beču bio je prefekt ravnatelj sjemeništa, a od 1880. do 1896. profesor teologije u Gorici. Godine 1896. bio 
je imenovan krčkim biskupom. Izdavao je časopise Rimski katolik (1880. — 1896.) i Hrvatska straža (1903. 
— 1918.) te više glasila (Krijes, Luč, Riječke novine i dr.). Najvažniji njegov pastoralni pothvat jest 
pokretanje Hrvatskoga katoličkoga pokreta 1903. koji nastaje njegovim poticanjem osnivanja katoličkih 
studentskih društava u Zagrebu, Beču, Grazu, Insbrucku i Pešti. Bio je osnivač ili poticatelj mnogih 
svećeničkih i laičkih društava (Hrvatski katolički narodni savez, Pijevo društvo za promicanje katoličke 
štampe i dr.). Djelovao je na promicanju starocrkvenoslavenske liturgije. Na Krku je 1902. osnovao 
Staroslavensku akademiju, a u svojoj biskupskoj rezidenciji otvorio tiskaru ,,Kurykta“ za tiskanje liturgij- 
skih knjiga na glagoljici. Godine 2013. službeno je otvoren biskupijski postupak za njegovu beatifikaciju. 

Politizacija Hrvatskoga katoličkoga pokreta 


Katolički je pokret nakon završetka Prvoga svjetskoga rata pod 
utjecajem Petra Rogulje“, katoličkoga intelektualca koji je bio njegov 
član, skrenuo od izvornih načela koja mu je u počecima dao utemeljitelj 
biskup Mahnić. To skretanje sastojalo se u politizaciji samoga pokreta 
te u prihvaćanju jugoslavenstva kao i drugih ideja koje se nisu ukapale 
u ideje biskupa Mahnića. Ovo preusmjeravanje HKPa Rogulja je navi- 
jestio već u svome članku ,,Pred zoru“ objavljenom u Luči 1916/1917. 
g. još u tijeku Prvoga svjetskoga rata, a koji je izazvao veliku reakciju i 
protivljenje kod mnogih članova pokreta. I sam Merz, koji je tada bio 
još na bojištu u Italiji, suprotstavio se Roguljnim idejama iznesenima u 
tom članku. 


Orlovska organizacija ne prihvaća politizaciju svoga članstva 


Nakon završetka Prvoga svjetskoga rata Seniorat kao vodstvo 
HKP-a osniva Hrvatsku pučku stranku (HPS) koja je bila političko krilo 
HKP-a s namjerom da i političkim djelovanjem unosi kršćanska načela 
u javni život što je po sebi bilo u redu. Problem je izbio kad je Seniorat 
zahtijevao da svi katolici trebaju podržavati Hrvatsku pučku stranku 
(HPS) 1 za nju glasovati, a od orlovske organizacije želio je učiniti pod- 
mladak HPS-a čemu se odlučno suprotstavilo vodstvo Orlovstva na 
čelu s Ivanom Merzom. Osim toga, tu je bilo i uvođenje Katoličke 
akcije u Crkvu u Hrvata čija je bit bila uska povezanost i djelovanje u 
poslušnosti crkvenoj hijerarhiji. Seniorat se tome protivio jer je sebe 
smatrao ,,vrhovnim forumom“ cjelokupnoga katoličkoga djelovanja i 
gibanja u Hrvatskoj i BiH. Osim toga, u Katoličkoj akciji Seniorat je 
vidio izvjesnu konkurenciju svome djelovanju premda su hrvatski 
biskupi još na svojoj jesenskoj biskupskoj konferenciji 1926. tražili od 
Seniorata da svoja pravila promijeni i uskladi s načelima Katoličke 
akcije. Unatoč svim otporima 1 protivljenjima, nastojanja bl. Ivana 
Merza pobijedila su i Katolička akcija si je prokrčila put u hrvatskoj 
crkvenoj javnosti. 


* PETAR ROGULJA, (Sarajevo 1888. — 1920.), hrvatski političar, novinar. Godine 1912. diplomirao je 
pravo u Zagrebu, gdje je od 1907. bio član Katoličkoga akademskoga društva Domagoj, surađivao u 
časopisu Luč i zastupao ideje o ujedinjenju južnoslavenskih naroda unutar Austro-Ugarske Monarhije. 
Godine 1911. — 1912. studirao je ekonomiju u Miinchenu. Od 1913. bio je član Hrvatskoga katoličkoga 
seniorata. Uređivao je Riječke novine (1913. — 1914.), Novine (1914. — 1916.) i Narodnu politiku (1919.), u 
kojima se izjašnjavao za jugoslavensku orijentaciju Hrvatskoga katoličkoga pokreta. Sudjelovao je u radu 
Narodnoga vijeća SHS. Bio je jedan od osnivača i prvi predsjednik Hrvatske pučke stranke (1919.). 

Spor između Seniorata i Orlovske organizacije 


U pozadini mnogih pisama Ivana Merza, pogotovo iz 1927. godine 
stoji poznati spor koji je tada bio u katoličkim redovima i koji nalazi 
odjeka u sadržajima njegovih pisama. Vrhunac toga spora bio je u Sara- 
jevu u ljetu 1927. kad je Seniorat pokušao srušiti vodstvo Orlovske 
organizacije i staviti je pod svoju vlast u čemu nije uspio. O tome svje- 
doče Merzova pisma iz toga vremena. On sam nije sudjelovao na toj 
skupštini jer je bio na liječenju u Sloveniji, ali su zanimljive njegove 
reakcije 1 stavovi o tom događanju. 


Merzova informiranost o djelovanju katoličkog laikata 
u drugim zemljama 


Osim dubokih kršćanskih uvjerenja kojima su prožeta njegova 
pisma, zadivljuje također njegova velika informiranost o aktivnostima 
katoličkoga laikata u stranim zemljama čije je djelovanje sustavno 
pratio i o tome obavještavao hrvatsku katoličku javnost. Posebno se to 
odnosilo na razvoj i djelovanje Katoličke akcije u Italiji. U pismima 
Ivana Merza vidimo također njegovu veliku apostolsku revnost i preda- 
nost unutar orlovske organizacije koju je smatrao samo sredstvom za 
širenje Kristova kraljevstva. 


Osobe kojima je Merz upućivao pisma 

Ova je godina najbrojnija što se tiče sačuvanih pisama iz trećega 
perioda života Ivana Merza, tj. njegova javnoga djelovanja u Hrvatskoj 
od 1922. do 1928. Osobe kojima se ove godine Merz obraćao jesu dva 
biskupa, mnogi svećenici te prijatelji i suradnici laici u apostolatu. Naj- 
važnije pismo ove godine Merz je uputio vatikanskom Apostolskom 
Nunciju, mons. Hermenegildu Pellegrinettiju. Tu su potom dva biskupa 
s kojima je bio u stalnom kontaktu: krčki biskup Josip Srebrnić 1 hvar- 
ski biskup Miho Pušić. Posebno su važna Merzova pisma upućena 
biskupu Srebrniću, kao što ćemo vidjeti u nastavku. Zatim su tu sveće- 
nici: don Ante Radić (Šibenik), dr. Zvonimir Marković (Đakovo), dr. 
Pavao Lončar (Zagreb), orlovski duhovnici don Šime Kovačić (Hvar) i 
don Niko Sarjanović (Hvar), franjevac p. Krešimir Pandžić (Široki 
Brijeg), Ivan Kukula (Đakovo-Beograd), isusovci p. Josip Vrbanek i p. 
Petar Perica. Od svojih suradnika Merz se ove godine najviše dopisivao 
s dr. Ivanom Protulipcem i to uglavnom o problemima s kojima se 
susretao Hrvatski orlovski savez kojemu su obojica bili na čelu, jedan 
kao predsjednik, a drugi kao tajnik. Tu su potom pisma dr. Ćiri Brajši, 
Marici Stanković te članovima obitelji Marošević. 

Pismo Nunciju — najvažnije pismo u ovoj godini 


Od svih pisama koja je napisao ove godine najvažnije je pismo 
Apostolskom Nunciju Hermenegildu Pellegrinetiju koji je tada imao 
svoje sjedište u Beogradu. U njemu je Merz detaljno, na 30 stranica 
opisao stanje orlovske organizacije, ali i sve poteškoće na koje ona nai- 
lazi u svojem djelovanju, posebice što se tiče provođenja Katoličke 
akcije na čijim je načelima hrvatsko Orlovstvo započelo svoje djelo- 
vanje 1923. Premda je pismo pisano još u kolovozu 1927. i kronološki 
pripada u taj mjesec, ipak smo ga stavili na početak Merzove korespon- 
dencije u ovoj 1927. iz sljedećega razloga: budući da je u njemu done- 
sen prikaz cijele orlovske organizacije i njezina djelovanja, sadržaj 
pisma omogućuje da se bolje razumiju sva ostala pisma koja je Merz 
napisao te godine, kao i sljedeće 1928., a u kojima ima mnogo odjeka 
posebno što se tiče odnosa Orlovstva prema Senioratu i obratno. Sadr- 
žaj ovoga pisma sa svojim brojnim podacima jest dragocjen izvor za 
bolje poznavanje povijesti Crkve u Hrvata u tom razdoblju, posebice 
orlovske organizacije i njezina odnosa prema Senioratu, ali i obratno. 


Dopisivanje s krčkim biskupom Josipom Srebrnićem 


Posebno je zanimljiva 1 važna korespondencija između krčkoga 
biskupa Josipa Srebrnića i Merza, a obuhvaća razdoblje od kraja 1926. 
do travnja 1928. Posljednje pismo Merz piše biskupu svega četrdeset 
dana prije svoje smrti. Tema njihova međusobnoga dopisivanja bile su 
katoličke organizacije, tj. Orlovstvo i Katolička akcija. Iz tih pisama 
vidi se koliko su obojica bila zauzeta za dobro funkcioniranje katoličkih 
društava, posebice koliko je biskup Srebrnić ne samo želio pomoći 
nego i stvarno pomagao i savjetom i raznim drugim interventima kod 
državnih i crkvenih vlasti kako bi HOS kao središnjica orlovskih 
društava koja se nalazila u Zagrebu dobro napredovala i uspijevala nad- 
vladati nastale teškoće. Koliko je biskup Srebrnić cijenio Orlovsku 
organizaciju vidi se iz jednoga njegova pisma Merzu od 29. 10. 1927. u 
kojem Orlovsku organizaciju naziva ,,izaslanikom Božjim koja pred- 
stavlja Isusa i vodi narod k Bogu“ i stoga joj želi puni napredak i 
uspješno djelovanje. Iz samoga tona pisama vidi se kako je među njima 
bio veoma srdačan odnos. Merz prema biskupu ima veliko poštovanje, 
povjerenje i iskrenost. Šalje mu na pregled svoje članke prije nego ih 
objavi u tisku. Biskup sa svoje strane Merza visoko cijeni; u pismu ga 
uvijek oslovljava sa ,,velecijenjeni“. Daje mu savjete, iznosi svoja gle- 
dišta o katoličkom radu među mladima itd. 

Religioznim duhom prožeta Merzova pisma 


Pisma Ivana Merza kako na početku tako i na završetku sva su 
prožeta vjerskim duhom. Mnoga pisma započinje malim križićem + što 
je u njegovu slučaju znak za kršćanski pozdrav ,,Hvaljen Isus i Marija“. 
Uz datum pisma veoma često Merz stavlja ili liturgijsko vrijeme u 
kojem piše određeno pismo ili, što je još češće, navodi sveca koji se 
toga dana slavi u liturgiji Katoličke Crkve. A u potpisima svojih pisama 
prije završetka veoma često navodi riječ ,,Memento“ što je crkveno- 
vjerski poziv za ,,sjetite me se u molitvi“. Potom prije svoga vlastoruč- 
nog potpisa Merz gotovo redovito navodi riječi ,,U presvetom Srcu Isu- 
sovu“, ili latinsku inačicu ,,In Sacrattissimo Corde Jesu“ a koje često 
navodi samo s inicijalima: ,,In SS. C.J. ili ,,In Smo Corde Jesu“. Uz 
ovaj završetak Merz također upotrebljava i ove riječi na kraju svojih 
pisama: ,,U Kristu Kralju“, ili na latinskom ,,In Christo Rege“ ili ,,In 
Xto Rege“. Sve to odaje njegovu duboku pobožnost i uronjenost u Kri- 
stovo otajstvo ljubavi i spasenja. No osim ovoga početka i završetka 
njegovih pisama još više dolaze do izražaja njegova kršćanska načela i 
duhovnost kojima su prožeti sadržaji njegovih pisama, pogotovo kad je 
riječ o idejnim protivnicima iz druge grane Hrvatskog katoličkog 
pokreta. 

Osim duboke religioznosti koja je tako vidljiva u mnogim deta- 
ljima njegovih pisama, treba istaknuti njegov veliki apostolski žar za 
vjersko i moralno dobro hrvatske mladeži ali i hrvatskog naroda što se 
tako jasno očituje u njegovim pismima. Upravo je nevjerojatna njegova 
revnost za vjerski odgoj mladih 1 za očuvanje moralnih načela i vlada- 
nja ne samo kod mladeži nego općenito u javnom životu. 


Vig de ega Noa Kot Bo (kg zad L 
sje . 


Voli Te uz Bog živi tvoj u Kristu odani Ivo Merz — 7. 1. 1926. 


Vo e Fred * PA n Prsni PA ž P/ . In Xto Rege Merz — U Kristu Kralju Merz 


— 10.5.1927. 


4 PANS oceana“ du Ae . 
1.0 (Doo Jar Lg— U Kristu odani I. Merz — 21.12.1927. 


In Smo Corde Jesu Ivo — U Presvetom Srcu Isusovu Ivo 
— 19.8. 1927. 


Vaš u presv. Srcu odani 1. M. — 17. 7. 1927. 


Faksimili nekoliko potpisa Ivana Merza kojima je običavao završavati svoja 
pisma, kako je objašnjeno i u Predgovoru ovoga sveska na stn. 15. 

Msgr. Hermenegildo Pellegrinetti 
Apostolski Nuncij 
Beograd, Krunska ulica Zagreb, 28. 8. 1927. 


Kao što je već gore rečeno od svih pisama 
koja je Ivan Merz napisao ove godine najvaž- 
nije je pismo Apostolskom nunciju Hermene- 
gildu Pellegrinettiju koji je kao predstavnik 
Pape i Vatikana službovao u tadašnjoj državi 
o Kraljevine SHS. Premda je pismo pisano još u 

f kolovozu 1927. g. i kronološki pripada u taj 

/ mjesec, stavili smo ga na početak njegove 
i 4 korespondencije od ove godine jer je u njemu 

Mons. Hermenegildo donesen prikaz cijele Orlovske organizacije i 
Pellegrinetti, njezina djelovanja, kao i njezinih poteškoća s 

“Pp Gare mn "= kojima se susretala u svome djelovanju. Sam 
Kraljevini Jugoslaviji va : u . 

sadržaj ovoga pisma omogućuje da se bolje 

razumiju sva ostala pisma koja je Merz napisao i te godine kao i slje- 
deće, 1928. koja je bila i posljednja godina njegova zemaljskog života. 

U ovome pismu treba uočiti činjenicu da Merz identificira Orlovsku 
organizaciju s Katoličkom akcijom pa ta dva naziva upotrebljava naiz- 
mjenično želeći istaknuti da Orlovska organizacija djeluje na načelima 
Katoličke akcije i potpuno se s njome identificira. Naime, kad je Hrvatski 
orlovski savez osnivan 1923. nakon što se osamostalio od slovenskog 
Orlovstva, na Merzov prijedlog i njegovim nastojanjem Orlovska se orga- 
nizacija u Hrvatskoj postavila na temelje Katoličke akcije što su potom 
hrvatski biskupi na biskupskoj konferenciji u veljači 1924. g. prihvatili i 
potvrdili. Pismo je veoma dugo te je uredništvo je stavilo podnaslove. 


Vaša Ekscelencijo, 


U ime Hrvatskoga orlovskog saveza zahvaljujem Vam na tele- 
gramu Svete Stolice koji ste mi proslijedili kao i na pismu koje ste mi 
uputili povodom velikog orlovskog sleta u Sarajevu. Izražavam i svoju 
zahvalnost za pismo koje ste mi ljubazno uputili 1 u kojemu ste ponovili 
smjernice koje je dao Sveti Otac u svezi Katoličke akcije. 


Statistike 


Vjerujem da mi Vaša Ekscelencija neće zamjeriti ako u svezi Orga- 
nizacije hrvatskih orlova dodam nekoliko misli vezanih za smjernice 

koje mije Vaša Ekscelencija ljubazno proslijedila. Doista treba još puno 
toga učiniti u pogledu organizacije Katoličke akcije. Izuzetna važnost i 
ozbiljnost ovih riječi može se razumjeti gledajući samo statistiku orlov- 
skih društava. Kod nas nema tako reći društava Katoličke akcije izvan 
organizacija Orlova i Orlica. Svi ostali oblici zajedno u svim biskupi- 
jama nemaju više od 30 organizacija. Orlovi pak broje 192 društva i 
otprilike 9.000 članova; Orlice imaju 120 društava s oko 6.000 djevo- 
jaka; što zajedno čini 312 društava s 15.000 članova. S relativne točke 
gledišta i u usporedbi s drugim vrstama organizacija, te uzimajući u 
obzir činjenicu da su Orlovi formirali svoj Savez tek 1923., a Orlice 
1925., taj broj je vrlo značajan. Ali, ako usporedimo te brojeve s brojem 
župa, sa žaljenjem ćemo ustvrditi da nije učinjeno skoro ništa: 85% 
župa nemaju organizacije Katoličke akcije. Đakovačka biskupija u tom 
smislu služi za uzor: prošle godine broj njezinih organizacija Katoličke 
akcije se udvostručio; u 29% župa postoje Orlovska društva. Prilažem 
vašoj Ekscelenciji sljedeću statistiku po biskupijama: 


Žime Orlovska Orl. dr. u Studentska Tjedni Kat. 
društva | %požup. Orl. društva Akcije (Orlova) 

I. Đakovo 93 27 29 E 1 
II. Mostar 57 12 21 3 0 
III. Zagreb 357 54 15,1 6 7 
IV. Krk 28 4 14,3 1 2 
V. Sarajevo 96 13 13,5 5 2 
VI. Split 139 18 12,9 3 2 
VII. Dubrovnik 57 6 10,5 2 2 
VIII. Šibenik 157 15 9,6 3 2 
IX. Hvar 43 4 93 0 0 
X. Senj 135 6 44 1 3 
XI. Banja Luka 45 1 2,2 0 0 
XII. Subotica 0 0 

XIII. Križevci 35 0 0 1 0 
XIV. Kotor 0 0 0 0 0 

15% župa imaju organizaciju Orlova? 
85% nemaju još ništa 
1,6% župa imaju druge organizacije Katoličke akcije 


Razvoj naših društava od osnutka Hrvatskog orlovskog saveza 
1923. godine: 


Godina Broj organizacija 
1923. 60 
1924. 80 
1925 103 
1926. 160 
1927 192 


Ovaj broj koji je u stalnom porastu pokazuje da je budućnost Kato- 
ličke akcije u našoj zemlji tijesno povezana s razvitkom društava tipa 
»Orlovi“. 


Sveta Pričest 


Naši su Orlovi, prema našim pravilima koja zahtijevaju obveznu 
mjesečnu sv. Pričest, primili u protekloj godini oko 110.400 svetih Pri- 
česti, ne računajući nedjeljne i dnevne sv. Pričesti preporučene prema 
našim pravilima. U nekoliko su društava bile održane duhovne vježbe 
zatvorenog tipa. Naši su predstavnici sudjelovali na jubilejskim sveča- 
nostima sv. Alojzija u Rimu. U mjesecu svibnju sva su se naša društva 
u znak zahvalnosti za posljednje odluke Biskupske konferencije posve- 
tila Presvetom Srcu Isusovu. 


Statistike naših studijskih kružoka 


— Broj održanih odborskih sastanaka: 3.000 

— Broj održanih društvenih sastanaka: 9.200 na kojima je sudjelo- 
valo 9.000 članova 

Broj održanih konferencija: 4.000 

Broj održanih sati gimnastike 9.000 na kojima je sudjelovalo 
1.200 gimnastičara 

Pregled naših odgojnih aktivnosti: 25.200 sati. 


* U svojim pismima, kao i ovdje, Merz veoma često identificira Orlovsku organizaciju s organizacijama 
Katoličke akcije što je u stvarnosti i bilo jer se Hrvatski orlovski savez, odnosno Orlovska organizacija već 
od svoga osnutka 1923. zaslugom Ivana Merza postavila na temelje Katoličke akcije. 

Treba dakle, unatoč ovim već dosta velikim brojkama, učiniti 
još puno toga. Nastojat ćemo u sljedećoj godini povećati broj naših 
društava u svim biskupijama do 30 društava na 100 župa. 

Prema prvoj statistici primjećuje se također da ima 29 društava 
učenika srednjih škola. Katolička Liga“ broji otprilike 15 društava: 
ukupno 44 srednjoškolska društva. To je vrlo malo kad se zna da ima 
oko 150 škola gdje bi takva društva bila veoma neophodna budući da 
vjeronauk nije više danas u stanju oduprijeti se ateističkom učenju pro- 
fanih predmeta i ne uspijeva odgojiti 5% praktičnih katolika. 

Kod nas je Katolička akcija u pogledu društvenog utjecaja Crkve 
pitanje od prvotne važnosti. Tamo gdje budemo imali takve organiza- 
cije Crkva će moći djelovati u potpunosti na svim područjima društve- 
nog života. Čini mi se da je Katolička akcija u sadašnjim okolnostima 
pitanje broj jedan. 


Nastanak Seniorata i njegov ulazak 
u sva katolička društva i pothvate 


Vašoj Ekscelenciji je već poznato da je Katolička akcija, posebice 
Orlovstvo, naišla na ogromne poteškoće koje su joj nametnute preko 
tajne organizacije nazvane Seniorat. To je u biti laička udruga u kojoj su 
biskupijski svećenici i laici ravnopravni i koji svi čine formalnu prisegu 
da će čuvati tajnu 1 biti odgovorni svojoj organizaciji za svoj privatni i 
javni život. 

Da bismo shvatili sve prepreke koje našem razvoju nameću čla- 
novi Seniorata i zbog kojih je bila potrebna energična intervencija msgr. 
Šarića, sarajevskog nadbiskupa za vrijeme održavanja naše godišnje 
skupštine Orlovske organizacije 14. kolovoza 1927. u Sarajevu, bilo bi 
vrlo korisno upoznati početke djelovanja te tajne organizacije. Osno- 
vana je s uzvišenim ciljem da bude protuteža slobodnom zidarstvu i da 
upravlja cijelim Katoličkim pokretom kojemu pripadaju čisto vjerske 
organizacije, organizacije Katoličke akcije, Pučka stranka i Gospodar- 
sko-društvena akcija. Bio je to doista vrlo uzvišen motiv koji je domi- 
nirao kod osnivanja ovoga udruženja. U stvari: u nekoliko godina ona 
je prodrla u mnoge čisto vjerske udruge i u isto vrijeme potpuno neo- 


* Jugoslavenska katolička đačka liga (JKĐL) bila je organizacija katoličke srednjoškolske mladeži pod 
izravnim vodstvom Seniorata, paralelna s Orlovskom organizacijom i koja je pretendirala da bude kao 
krovna organizacija svih društava za katoličku mladež. Nije bila brojna kao što je to bilo Orlovstvo, ali je s 
njime bila u međusobnoj konkurenciji. 

visno upravljala Katoličkom akcijom, Pučkom strankom i Gospodar- 
sko-društvenom akcijom. 


Seniorat podijelio hrvatski kler zbog svoje politike 


Gotovo svi svećenici (njih otprilike 200 do 300) koji su se učlanili 
u Pučku stranku bili su izravni članovi Seniorata ili su indirektno sim- 
patizirali njihove ciljeve iako ih nisu poznavali u cijelosti. Ostali, njih 
oko 1.800 nisu simpatizirali ovo među-biskupijsko udruženje (Senio- 
rat). Bilo je također svećenika koji su smatrali da im njihova svećenička 
savjest zabranjuje polagati takvu prisegu (svi oci isusovci, mons. dr 
Beluhan, župnik crkve sv. Marije u Zagrebu, župnik Josip Rusan u 
Remetama, M. opat Wolf, Majnarić i Anđelković iz Đakova itd). 

Utvrđeno je da je Katolički pokret stigao do svoje mrtve točke; bile 
su to uvijek iste osobe koje su u njemu djelovale, ali se ostajalo uvijek 
kao u zatvorenom krugu; onaj koji je pripadao Pučkoj stranci bio je 
također član katoličkih udruga. Cjelokupno svećenstvo, a to je velika 
većina (9/10) koji se ne slažu s čistim političkim programom Pučke 
stranke jer se u njoj zastupa jugoslavenstvo protiv hrvatstva, držalo se 
po strani i nije željelo raditi u udrugama Katoličke akcije jer su se bojali 
da će te udruge služiti potpuno političkim ciljevima Pučke stranke. 
Uistinu, Seniorat je imao političke ciljeve: stvaranje Jugoslavije i 
nove unitarističke jugoslavenske nacije (Petar Rogulja, Vrhovni cilj. U: 
Seniorski Vjesnik 1919.). 

S druge strane Seniorat je podijelio svećenstvo u dva suprotstav- 
ljena tabora: na svećenike seniore i na svećenike ne-seniore. Ne-seniori 
nisu htjeli činiti gotovo ništa u svezi Katoličke akcije jer su se uvijek 
bojali političkih težnji Seniorata koji je bio vrhovni vođa svih grana 
Katoličkog pokreta (Katoličke akcije, politike itd.) 

Za proširenje djelovanja Crkve u našem narodu trebaju sva naša 
djela za kristijanizaciju postati neovisna o političkoj stranci. Potom bi 
trebali zainteresirati cjelokupno svećenstvo za Katoličku akciju i obno- 
viti prekinuto jedinstvo klera koje je Seniorat podijelio u dva sveće- 
nička tabora. 


Orlovska organizacija opire se utjecaju Seniorata 


U to vrijeme pojavila se enciklika Pape Pija XI. Ubi arcano Dei 
koja je za neke bila veliko upozorenje: Katolička akcija je proglašena 
sastavnim dijelom pastorala 1 sukladno tome neovisna je od bilo koje 
političke stranke. Od Seniorata se najprije zahtijevalo da se prilagode 

ovim smjernicama Svete Stolice i da eliminiraju aktivnost političke 
stranke. Predsjedništvo Orlovske organizacije (Hrvatski orlovski savez) 
smatralo je da njihovom organizacijom ne može upravljati Seniorat jer 
Katolička akcija mora biti neovisna od svake stranačke politike. Oni su 
obznanili da priznaju nad sobom samo biskupe koji će njih voditi 
izravno posredstvom službenih duhovnika, a ne preko tajnog 1 politič- 
kog Seniorata. 

Ovo oslobađanje od utjecaja Seniorata imalo je za rezultat da je 
naša organizacija mogla prodrijeti i izvan ograničenog kruga pristaša 
Pučke stranke te da je određeni broj vrlo dobrih svećenika koji nisu bili 
članovi Seniorata počeo osnivati orlovska društva. Vjerujemo da ćemo, 
uz Božju pomoć, moći prodrijeti u sve društvene strukture i biti potpo- 
magani od cijelog svećenstva. 

Danas svatko i skoro svugdje zna da smo mi* iznad svih političkih 
i vremenskih promjena i da je naša jedina težnja pod vodstvom posve- 
ćene hijerarhije širiti Kraljevstvo našega blagog Kralja i Boga. 


Nastojanja Seniorata da zavladaju Orlovskom organizacijom 


Organizacija Seniorata sastavljena od svećenika i laika (tj. sveće- 
nika koji djeluju više pod vodstvom laika seniora nego svojih biskupa) 
postoji još uvijek. Težnja njihovih članova je upravljati Orlovima i svim 
granama Katoličkog pokreta kao što je bio slučaj prije dvije godine. 
Kad to nije uspjelo da imaju najmanje 3 svoja člana u našem Predsjed- 
ništvu Orlovske organizacije, oni su smislili plan kako parcijalizirati 
našu organizaciju. 

Pod izlikom da Katolička akcija treba biti podijeljena prema bisku- 
pijama, oni žele da svako biskupijsko Orlovsko okružje bude toliko 
samostalno i neovisno od među-biskupijskog Predsjedništva u Zagrebu 
(Hrvatski orlovski savez) da se može suprotstaviti smjernicama istoga 
Predsjedništva. Podjela po biskupijama u ovom slučaju samo je izgovor 
budući da Orlovi od 1923., nakon jednoglasnog odobrenja cijeloga 
hrvatskog Episkopata (Biskupske konferencije u veljači 1924.), već 
imaju ostvarene do zadnjeg detalja smjernice enciklike Ubi arcano Dei 
kao 1 ostalih dokumenata Svete Stolice. 

I nakon ogromnih teškoća koje je Orlovima prouzročio Seniorat iz 
Zagreba, koji ne prestaje pretendirati ,,da je Katolička akcija talijanska 
stvar, dok mi imamo kod nas Katolički pokret“ a što je nešto posve 


5 Članovi Orlovske organizacije. 

drugo, to jest da je to pokret u kojem članovi ne dijele samo iste vjerske 
ideje nego također i nacionalne, političke i ekonomske. 


Seniorat protiv uvođenja duhovnika u društva Katoličke akcije 


S druge pak strane Seniorat se ne slaže s Orlovima koji su po prin- 
cipima Katoličke akcije uveli instituciju duhovnika; smatralo se da je to 
velika opasnost za Seniorat budući da najmanje 9/10 klera nisu bili 
seniori tako da veliki broj društava neće biti više pod vodstvom sveće- 
nika članova Seniorata nego će te organizacije voditi svećenici koji su 
izvan Seniorata. 

Više od stotinu pisama i odobrenja koja smo primili od naših 
biskupa dokazuje da mi nemamo drugih nastojanja nego djelovati 
svugdje pod njihovim vodstvom. Također je istina da smo dva puta 
iskusili poteškoće u vezi toga. Budući je ovo pismo upućeno osobno 
vašoj Ekscelenciji koja treba biti pomno obaviještena, ne želim skriti 
niti jednu od naših poteškoća i ne želim, nabrajajući činjenice, donijeti 
bilo kakav sud. 

Biskupska konferencija odobrila je 1924. g. Statut naše Orlovske 
organizacije. Ona je čak imenovala za duhovnika P. Brunu Foretića SJ. 
Bili smo u izravnom kontaktu sa svim biskupima. Ali kada je posljednja 
Biskupska konferencija u potpunosti odobrila našu molbu, to jest da je 
dala studentima potpunu slobodu da izaberu između starog tipa organi- 
zacije nazvanog ,,Liga“ i novoga ,,Orao“; potom kada je Biskupska 
konferencija zahtijevala da Seniorat napusti stranačku politiku u svojim 
udrugama, tisak Seniorata (Varodna politika, Katolički list, Jadran) 
započeo je kampanju protiv naše Orlovske organizacije. Pokušali su 
zainteresirati splitskog biskupa za stavove Seniorata. Naglašavalo se da 
je biskup šef katoličkih udruga u svojoj biskupiji. Seniori koji su ga 
okruživali savjetovali su mu nešto što nije u skladu sa direktivama 
Biskupske konferencije. Tako da je msgr. Bonefačić u najboljoj namjeri 
da bi olakšao ciljeve seniora, poslao na našu posljednju godišnju skup- 
štinu u Sarajevo prijedloge koji su smjerali na promjenu Statuta cijele 
naše organizacije, Statuta koji su jednom bili odobreni od Biskupske 
konferencije. Što bi se bilo dogodilo da smo pred našim mladima pro- 
čitali prijedloge msgr. Bonefačića? Ostali biskupi odmah bi protestirali 
protiv tih prijedloga, budući da promjena Statuta jedne među-biskupij- 
ske organizacije pripada u tom slučaju samo Biskupskoj konferenciji na 
njezinoj plenarnoj skupštini ili Svetoj Stolici. Msgr. Šarić nije mogao 
učiniti ništa drugo doli ukloniti iz dnevnog reda generalne skupštine 

Orlovske organizacije u Sarajevu sve stvari koje spadaju na Biskupsku 
konferenciju i zabraniti da se pred mladima čitaju prijedlozi msgr. 
Bonefačića. 


Neprihvatljivo političko angažiranje djelatnika Katoličke akcije 
u Hercegovini 

Ima još jedan drugi slučaj koji nam se uzima za zlo. Bili smo pri- 
mili obavijest od jednog svećenika i jednog laika (dr. Klarića i J. Leh- 
pamera) koji su prisustvovali na generalnoj skupštini Seniorata (28. X. 
1926.) da je g. Žarko Vlaho koji je istodobno predsjednik biskupijskog 
Orlovskog okružja u Mostaru i predsjednik Pučke stranke Hercegovine, 
izrekao na rečenoj skupštini Seniorata jedan vrlo uvredljiv govor protiv 
Episkopata. Mi smo se poslužili pravom što nam daju naši Statuti i g. 
Žarka Vlaha isključili iz naše organizacije. U isto vrijeme smo našu 
odluku priopćili msgr. Mišiću, mostarskom biskupu. Tendenciozno 
obaviješten od seniora, biskup nije mogao vjerovati da je g. Žarko 
Vlaho izrekao spomenuti uvredljivi govor, unatoč pismenih izjava 
duhovnika dr. Marka Klarića i g. Josipa Lehpamera, tako da smo mi 
morali povući našu odluku o isključenju g. Žarka Vlaha. U isto vrijeme 
smatrali smo da nije u duhu Katoličke akcije da g. Žarko Vlaho, naj- 
istaknutiji političar bude istovremeno predsjednik našeg biskupijskog 
Orlovskog okružja. Kod nas nije uputno (a to je formalna odredba Svete 
Stolice za Italiju itd.) da najistaknutija osoba u nekoj političkoj stranci 
bude vođa Katoličke akcije na istom teritoriju. Ne znajući razlikovati, 
vjernici smatraju da je Katolička akcija identična jednoj političkoj 
stranci. Budući da trenutno velika većina našega naroda ne simpatizira 
Pučku stranku, oni odbijaju i Katoličku akciju ako je vode političari. 
Vaša Ekscelencija možda se sjeća tragičnih dana u Čitluku, u Hercego- 
vini, gdje je jedan seljak bio ubijen, a mnogo njih ranjeno. Novine su 
bile pune napisa: pisalo se samo o tučnjavi između Sokola i Orlova te 
da je jedan Orao ubio jednog Sokola. Vjerujte nam: čitajući to naše je 
srce krvarilo. A što se uistinu zbilo? Bilo je to među ostalim, prema 
našem mišljenju obična tučnjava između Pučke stranke i stranke Radića. 
Ali kako u Hercegovini ne žele vidjeti razliku između Katoličke akcije 
i stranačke akcije, kako se dopušta unatoč našim hitnim protivljenjima 
da predsjedništvo Orlova Mostarske biskupije vodi najistaknutiji poli- 
tičar, prirodno je da većina naroda vjeruje da su Orlovi i Pučka stranka 
ista stvar. 

Orlovski savez želi Katoličku akciju u svim pojedinostima kako 
ona proizlazi iz brojnih dokumenata Svete Stolice i želimo da se sve 
udruge postepeno preobražavaju u tom pravcu i budu neovisne o poli- 
tičkim promjenama i da smjeraju na bitno, a to je formiranje savjesti za 
laički apostolat. Seniori koji istodobno imaju političke ciljeve počeli su 
jednu sistematsku akciju pod izgovorom biskupijske podijele Katoličke 
akcije kako bi oslabili među-biskupijsko predsjedništvo Orlovske orga- 
nizacije. Oni misle da će na takav način oslabljenu Orlovsku organiza- 
ciju ujedno je i odstraniti, a za koju smatraju da je ,,izdala“ slavnu tra- 
diciju mons. Mahnića i ono što oni nazivaju ,,Hrvatski katolički pokret“. 


Uspjesi Orlovstva 


Po priloženim statističkim podatcima Vaša je Ekscelencija mogla 
vidjeti da je naša udruga u kratkom vremenu postigla obilne plodove. 
Da smo ostavili inicijativu svakoj biskupiji da posebno ima svoju Kato- 
ličku akciju, ne bi bilo učinjeno ništa ili skoro ništa. Bila je nužna među- 
biskupijska akcija. Iste okolnosti koje su vodile formiranje kanona 292, 
274/41 291/2 tj. da postoje pravne norme koje nadilaze teritorij jedne 
biskupije, zahtijevale su među-biskupijsku nadležnost našeg Hrvatskog 
orlovskog saveza. Ista stvar je i u Italiji gdje predsjedništvo Katoličke 
mladeži (Giovnetu Catollica) provodi svoju disciplinsku nadležnost u 
svim talijanskim biskupijama (njihov statut je odobrila Sveta Stolica). 
Također u posljednje vrijeme bilo je 1 u Italiji pokušaja da se Katolička 
akcija provodi neovisno od među-biskupijskog predsjedništva. Zbog 
toga je 8. 8. 1927. kardinal Gasparri u ime Svetog Oca napisao: 

“Za sigurnije postizanje cilja Njegova Svetost želi da se biskupij- 
ski savezi poslušno prilagode i djeluju u skladu s višim smjernicama tj. 
sa smjernicama Središnjeg među-biskupijskog saveza“. A kardinal 
Caligiero je izjavio da je danas potrebno preko pokreta koji su vođeni 
nacionalnim i među-biskupijskim savezima reagirati na nacionalna i 
među-biskupijska zla. 


Nezamjenljivost Orlovstva u odnosu na organizacije Sokola 


Ali postoji još jedna druga stvar koja je specifična za našu Orlov- 
sku organizaciju. Naši Statuti imaju vojnički karakter, tj. jednu potpuno 
vojničku disciplinu koja se zahtijeva od svih članova. S druge pak strane 
tjelesni odgoj, iako nije glavni za našu udrugu, sastavni je njezin dio; to 
znači da se svaki član ne mora baviti gimnastikom (od 9.000 članova 
samo njih 1.900 gimnasticiraju), ali naša organizacija kao takva bavi se 

gimnastikom 1 daje tako priliku mladima koji se žele baviti gimnasti- 
kom da to obavljaju u katoličkom okruženju umjesto da ih se prepusti 
međuvjerskim športskim klubovima gdje skoro svi gube svoju vjeru ili 
postaju ravnodušni u pogledu vjere. 

Konačno u našoj zemlji postoje još dvije organizacije za mladež 
koje imaju osobitu privlačnost za našu mlade: to su jugoslavenski Sokol 
i hrvatski Sokol. Prva je antikatolička organizacija i toliko borbena da 
je 1920. Biskupska konferencija specijalnom okružnicom bila zabranila 
vjernicima da se učlane u njezine redove. Hrvatski Sokol, premda je na 
prvi pogled manje antikatolička organizacija jest u stvari istinski nepri- 
jatelj Katoličke crkve. Prema svojem statutu to je organizacija s među- 
vjerskim odgojem koja prima u svoje redove Slavene bilo koje vjero- 
ispovijesti i za vrijeme sastanka zabranjuje svojim članovima govoriti o 
vjeri pod izgovorom da se ne povrijede članovi drugih vjeroispovijesti. 
Ova organizacija pod izlikom hrvatskog nacionalizma priprema tlo sta- 
rokatolicizmu. Glavni urednik časopisa Hrvatski sokol prije nekoliko 
mjeseci prešao je na starokatolicizam. Sokolska čitanka, službeni udž- 
benik za moralni odgoj ove organizacije, koju je sastavio nedavno pre- 
minuli M. Hanuš, hvali Jana Husa i zauzimajući racionalističko staja- 
lište ismjehuje molitvu. 


Orlovstvo — protuteža Sokolstvu 


Kao protuteža ovim dvjema kobnim organizacijama, ali mladima 
jako privlačnima, od velike je važnosti kroz Orlovsku organizaciju 
ponuditi mladima u isto vrijeme sve koristi koje im nude one dvije 
organizacije, a to je: tjelesni odgoj, uniformu, limenu glazbu i konačno 
veliku gimnastičku manifestaciju nazvanu slet, te u isto vrijeme odgoj 
savjesti što je cilj Katoličke akcije. I kad Orlovska organizacija ne bi 
postojala, trebalo bi je stvoriti kako bi se spriječilo upisivanje mladih u 
Sokol. 

Sveta Stolica je u jednom pismu generalu Castelnau, predsjedniku 
francuske Katoličke akcije (F.N.C.) u potpunosti odobrila organizaciju 
velikih katoličkih susreta jer su isti imali velik utjecaj na formiranje 
katoličkog javnog mnijenja. Naša organizacija kao poseban cilj također 
ima organizirati takve skupove. Zapravo to nam je iskustvo i dokazalo: 
tamo gdje smo organizirali takve susrete s govorima pred mnoštvom 
naroda i gdje smo organizirali sletove, naši redovi su se odmah pove- 
ćali: mnogi mladi ljudi koji su bili daleko od bilo kakvog utjecaja Crkve 
prilazili su nam moleći nas da i kod njih osnujemo takva društva. Često 

privučeni uniformom i gimnastikom na studijskim kružocima oni su se 
mijenjali i oduševljavali katoličkim apostolatom. 


Seniori protiv središnjice Orlovske organizacije 


Ali, premda je naša Orlovska organizacija bila prva koja je zapo- 
čela djelovati po programu Katoličke akcije i koja je neočekivano veli- 
kim uspjesima dala eksperimentalne dokaze da je Katolička akcija, 
kako ju je zamislila Sveta Stolica, providonosni i neophodan način za 
vjersku i socijalnu obnovu našega naroda, seniori su međutim počeli 
svakoga uvjeravati da naš među-biskupijski savez tj. Hrvatski orlovski 
savez (HOS) ima suviše velike ovlasti i da je to u suprotnosti s progra- 
mom Katoličke akcije; 1 da biskupijskim orlovskim okružjima treba 
prepustiti autonomiju toliko veliku koja će ih učiniti skoro neovisnim 
od Središnjeg saveza (HOS-a). Naši statuti koji su provjereni u Čeho- 
slovačkoj i Sloveniji daju veliku samostalnost djelovanja unutar bisku- 
pije, ali kako mi svi imamo jedinstvenu uniformu za sve biskupije, kako 
na svim sletovima gimnastičari svih biskupija trebaju znati iste vježbe, 
izvoditi ih uz glazbu koju je izdao Hrvatski orlovski savez i po odredbi 
saveznih gimnastičkih uputa (HOS-ov načelnik) — nužno je da Statuti 
daju pravo HOS-u nadzirati aktivnosti svih naših društava i svih Orlova 
u svim biskupijama (kako je uostalom i u Italiji u G.C.I.). Potrebno je 
da HOS ima pravo izdati upute u okviru uputa Svete Stolice i Biskupske 
konferencije svim društvima u svim biskupijama. Kad bi oduzeli HOS-u 
pravo nadležnosti za disciplinu u svim društvima svih biskupija, to bi 
rezultiralo nemogućnošću organiziranja bilo kojeg sleta na među-bisku- 
pijskoj razini što bi omogućilo da nam prkose sokolski sletovi. Tako bi 
to postupno uzrokovalo raspad naše organizacije u korist Sokola i osta- 
lih sportskih klubova pogubnih za vjeru. 


Neprihvatljivost članstva trojice seniora u središnjici — HOS-u 


Nadalje: ako mi ne želimo prihvatiti tri seniora u naš Savez (HOS) 
vrlo je vjerojatno da će seniori na Biskupskoj konferenciji preko msgr. 
Bonefačića, msgr. Mišića i msgr. Nyaradya predložiti promjenu naših 
Statuta u smislu parcelizacije Orlovske organizacije po biskupijama. U 
protivnom, mi ćemo moliti biskupe da ostave status quo, što nam je 
zaslužilo pohvalu Svetoga Oca kao i brojna odobravajuća pisma biskupa. 

Ne mislimo prikladnim prihvatiti tri seniora u naš Savez (HOS) jer 
imi 19/10 svećenika prijeko potrebnih u Katoličkoj akciji, koji ne sim- 
patiziraju ideje Seniorata, smatramo da treba promijeniti statut Seniora 

kao tajne organizacije (v. Canon 684: ,,neka se čuvaju tajnih organi- 
zacija“) gdje su redovnici, svećenici i laici na istoj razini i koja ima 
političke težnje. 


Svećenici trebaju biti duhovnici, a ne obični članovi 
katoličkih društava 


Molit ćemo Biskupsku konferenciju da obznani za našu zemlju 
smjernice Svetog Oca Pija X. koji je odredio ,,da svećenstvo treba ostati 
izvan laičkih udruga, čak i onih najboljih“ (Pio X., Pismo Sillonu) i da 
preporuči svim svećenicima — ne samo svećenicima seniorima — da se 
okupljaju (kao u Italiji) u Savezu duhovnika (Orlova) čiji je statut već 
odobren od Biskupske konferencije i da se učlanjuju u generalni savez 
duhovnika Katoličke akcije. Na taj će način sav kler u svojoj čisto sve- 
ćeničkoj organizaciji moći raspravljati o pitanjima Katoličke akcije. I 
tako bi bila otklonjena kobna prepreka koja sada dijeli svećenike 
seniore od svećenika ne-seniora. Tako će se svi svećenici informirati o 
gorućim problemima Katoličke akcije i tako informirani moći će biti 
solidarni u djelovanju prema laicima. Neće se više dogoditi žalostan 
prizor da se pred mladima svećenici seniori svađaju sa svećenicima 
ne-seniorima na štetu svoga svećeničkog ugleda. 


Neusklađenost duha Katoličke akcije u postojećim društvima 


Čini mi se također prema pismu vaše Ekscelencije “da proces pri- 
lagodbe duhu Katoličke akcije već postojećih udruga u pogledu mjesta 
i vremena nije još u potpunosti usklađen“. Doista, budući da je Kato- 
lička akcija u biti laički apostolat, čini nam se neprimjerenim da postoji 
Seniorat takav kakav je danas gdje su svećenici i laici na ravnopravnoj 
osnovi. Uvjereni smo da je potrebno da laici naše zemlje sa sveučiliš- 
nom diplomom osnuju organizaciju Katoličke akcije s jednim svećeni- 
kom tj. duhovnikom, i da svećenici zainteresirani za Katoličku akciju 
rade u svojim udrugama katoličkih duhovnika. Bit će tada lako da se 
prema prilikama za rješavanje konkretnih problema organiziraju i 
mješoviti sastanci svećenika i obrazovanih laika pod predsjedanjem 
generalnog ili biskupijskog duhovnika. 


Potreba organiziranja Katoličke akcije u župama i biskupijama 


Usko povezana sa svim tim problemima jest organizacija Kato- 
ličke akcije u našoj zemlji. Biskupska je konferencija odlučila stvoriti 
po župama Župna vijeća Katoličke akcije, a u biskupijama Biskupijske 

saveze. Ali što se dogodilo? Pod utjecajem Seniorata koji je htio imati 
najvažnija mjesta u Biskupijskim savezima, njegovi su se članovi tako 
dobro požurili s pripremom svojih Biskupijskih saveza da se dogodilo 
da skoro svaka biskupija ima različite statute za Župna vijeća i Bisku- 
pijske saveze. Katolička se akcija po našem mišljenju neće moći razvi- 
jati pravilno ako se ne prihvate isti Statuti u svim biskupijama. U Italiji 
to se riješilo s odobrenjem Svete Stolice na takav način da su Statuti 
talijanske Katoličke akcije obvezni za sve biskupije te su postali mode- 
lom i prevedeni na druge jezike. Mi mislimo da Statuti Župnih vijeća i 
Biskupijskog saveza grada Šibenika najbolje odgovaraju okolnostima u 
našoj zemlji i da bi mogli biti primijenjeni u svim biskupijama. 

Ostvarivši navedeno vjerujemo da će se Katolička akcija moći nor- 
malno razvijati i da u tisku više neće biti razloga za otrovne polemike 
među katolicima koje unatoč službenoj zabrani vjerskih vlasti ne pre- 
staju skandalizirati vjernike. 


Napadi Pučke stranke (seniora) na Orlovstvo 


Naša organizacija trpi zbog napada novina Pučke stranke (seniora). 
Narodna politika ne prestaje voditi kampanju protiv nas i protiv naše 
osobne časti. Ove novine nazivaju nas teroristima koji viču ,,Živio Papa, 
a moralno ubijaju narodne vođe“. ,,Oni“ tj. Orlovi, piše taj list ,,prirediti 
će proslave i manifestacije s tisućama ljudi pred kojima će držati bom- 
bastične govore, svojim jezikom pobijedit će cijeli svijet, toliko će zani- 
jeti mase da će im klicati i nositi ih na ramenima“. (Narodna politika 
21. 8. 1927. — potpisao glavni urednik dr. M. Matulić). To je ironično 
bilo napisano nakon veličanstvenih dana Sarajeva gdje je 2.000 Orlova 
pod pokroviteljstvom biskupa pred drugim konfesijama 1 religijama 
nastojalo pridonijeti javnoj manifestaciji katoličke vjere. 


Novinski napadi od strane seniora na dr. Markovića i Orlovstvo 


Uvodni članak Narodne politike od 24. 8. 1927. koji također potpi- 
suje g. Matulić neuobičajenim tonom piše protiv članka profesora za 
pastoral u Đakovu dr. Markovića objavljenog prije nekoliko godina u 
katoličkom tisku naše zemlje. Ovaj članak dr. Markovića koji bi bolje 
pristajao u biskupskom časopisu Đakova, nego u novinama Katolički 
tjednik, nije zaslužio da ga se tako prikazuje, budući da mu ton nije bio 
neprijateljski. U stvari Narodna Politika od 28. 8. 1927. (potpisnik je 
uvijek g. Matulić) napadajući velečasnog Markovića napada sve one 
koji su proučavali dokumente Svete Stolice, prevodili ih i objavljivali 

ih 1 nad njima se nadahnjivali. U spomenutom članku M. Matulić piše: 
»Oni tjeraju u laž cijeli episkopat i svećenstvo... oni se služe potkazi- 
vanjem... oni si podešavaju funkcije, zakon i dužnosti biskupa i Svetog 
Oca... kao potvrdu svojih teza traže citate u enciklikama...To je pravi 
protestantizam...“. ,,Neka šute ti papići i mali biskupi, to su obmanji- 
vači i lažni proroci“, to su ,,frankovi vukovi“ (politička stranka) u koži 
Katoličke akcije“. 


Miroljubiv stav Orlovstva prema svojim protivnicima 


Naveo sam samo izvatke da pokažem kojim se tonom služe seniori 
u svojem tisku i da smo mi, Orlovska organizacija, koji smo — Božjom 
milošću - posvetili naše živote Katoličkoj akciji i koji pod neposrednim 
vodstvom biskupa i duhovnika upravljamo najvećom organizacijom 
Katoličke akcije u našoj zemlji, da mi osjećamo duboko rane koje nam 
nanose ove političke novine koje se nazivaju katoličkim, a djeluju pod 
vodstvom Seniorata. Svi čitatelji znaju protiv koga su uperene te stre- 
lice jer on, urednik poznaje osobe i društva koja nikada nisu prestala 
isticati da je u našim organizacijama prijeko potrebno proučavati velike 
enciklike posljednjih Papa. To je uvijek bio g. Matulić, on nas je napa- 
dao u tisku. On je bio taj koji je započeo novinarsku kampanju Pučke 
stranke — Seniorata protiv Orlova, poslavši poruku splitskom tjedniku 
Jadran kojim je ocijenio heretičnim predavanje ,,Kralj Orlova“ izdanog 
od Hrvatskog orlovskog saveza.“ 

Tisak naše Orlovske organizacije oglušio se na sve te napade. 
Oprostili smo im prije nego što su objavili; ,,maior autem est charitas“ 
(najveća je ljubav) kao što je vaša Ekscelencija vrlo dobro primijetila i 
savjetovala u posljednjem pismu. Ali, da bi se zaštitilo našu organi- 
zaciju slobodni smo se obratiti Vašoj Ekscelenciji da upotrijebite Vaš 
autoritet kako bi konačno obustavili sve te napade. Ispričavam se što 
sam toliko zlorabio strpljivost Vaše Ekscelencije; ali riječi Svetog Oca 
koji je nedavno tvrdio da je Katolička akcija mladih ,,zjenica zjenica“ 
njegovih očiju, ohrabrile su me. 


* Središnjica Hrvatskoga orlovskog saveza (HOS) iz Zagreba svakoga je mjeseca slala ciklostilom 
umnožene nacrte predavanja orlovskim društvima po Hrvatskoj. Ta su predavanja društva u provinciji 
obrađivala na svojim sastancima, o njima raspravljala, a njihove su ideje i smjernice trebali provoditi u 
djelo. Neka od tih predavanja sastavljao je i tajnik HOS-a dr. Ivan Merz. Jedno od tih njegovih predavanja 
Kralj Orlova, namijenjeno podmlatku orlovske organizacije zvanima ,,naraštajci“ (dječaci osnovnih škola), 
sačuvano je u Arhivu Ivana Merza, i to zahvaljujući činjenici što ga je liberalni tisak u javnosti napao zbog 
određenih tvrdnja u samom tekstu. Cijelo predavanje s opširnim uvodom i komentarom vidi u: Ivan Merz, 
Sabrana Djela, Svezak 2, Zagreb, 2011., str. 135 i dalje. 

Stav civilnih vlasti prema Orlovstvu 


Još jedna primjedba. Općenito uzevši, politička vlast nije činila 
velike teškoće našemu razvitku. Međutim na Braču i na Šolti i u nekim 
drugim mjestima lokalne vlasti su ozbiljno progonile naša društva, a 
više direktora srednjih škola nisu dopustili učenicima da se upišu u naša 
društva. Ali nadamo se da će Konkordat, kad jednom bude potpisan, 
dati potpunu slobodu Katoličkoj akciji. 

Preporučujući smirivanje duhova i naše Orlove u memento Vaše 
Ekscelencije, duboko se klanjam Vikaru Isusa Krista kojeg u našoj 
domovini predstavlja Vaša uzvišena osoba. 


U Presvetom Srcu Isusovu Ivan Merz 
glavni tajnik HOS 

Don Ante Radić 
Sibenik Zagreb, 4. 1. 1927. 


+! Dragi Don Ante! 


Hvala na čestitkama. Današnjom poštom šaljem presvijetlom 
Mileti' veliki elaborat. Zamoli Presvijetlog da Ti ga dade na uvid i 
prouči ga. Iz njega ćeš vidjeti sadašnje stanje stvari. Pomoć dolazi 
jedino od Gospoda, od Njega smo u svemu ovisni. Inače se rad divno 
razvija; duhovne vježbe Protulipca su upravo preobrazile (to mu 
naravno ne velim). Sad je opet onaj pravi, stari Protulipac. 

Rado bih znao da li je presvijetli Mileta s našim radom i podne- 
skom zadovoljan. Naš je položaj u Zagrebu dosta težak, ali hvala Bogu 
preč. Beluhan nam je pravi otac i savjetnik. 

Memento! U Kristu odani I. Merz 


7 Šibenski biskup Jeronim Mileta (1871. — 1947.). Bio je veoma blizak orlovskoj organizaciji i Ivanu 
Merzu te ih je svesrdno pomagao. 

Ing. Dragan Marošević 
Zagreb, Pantovčak 50 Zagreb, 1. 2. 1927. 
+! Dragi Dragoše!? 

Prvo Ti pišem na 
orlovskom papiru jer znam 
da si pravi Orao 1 da pratiš 
i osjećaš s Orlovstvom, 
njegovim radostima, a još 
više s njegovom Kalvari- 
jom. Svoje trpljenje sje- 
dini s trpljenjem Spasite- 
ljevim da orlovski naraštaj 
zaista postane naraštaj 
vitezova Božjih koji će 
jurnuti Hrvatskom i sve 
osvojiti za Crkvu Vječnu. 

Malo prije dođoh od g. dr. Deutscha. Bio sam na rentgenu i konsta- 
tirao je na lijevom plućnom vrhu proces. Non est ad mortem. Mali žig 
teške orlovske Godine. Fiat voluntas Dei omnipotentis.'" Zapravo ću 
tek sutra službeno izaći i to na sv. misu. A ne bude li temperature gledat 
ću se uspeti na Pantovčak. 

Šaljem Ti kosu Bernardice što mi ju je dala jedna prijateljica Bernar- 
dice. Danas sam započeo devetnicu Gospi Lurdskoj po francuski: Jedna 
desetica krunice; 3 x Parce Domine;!! Zazivi: Presveto Srce Isusovo, smi- 
luj nam se; Naša Gospo Lurdska, Naša Gospo od Spasa, Naša Gospo od 
Pobjede moli za nas. Dodaj: Naša Gospo Trsatska, Bistrička, Sinjska i 
Remetska, sv. Mihovile arkanđele, sv. Josipe. sv. Petre i Pavle, sv. Mar- 
tine, sv. Ivana Arška, sv. Ivane apostole (orle), sv. Marija Margareto, 
molite za nas! — Francuzi počinju 3. dana u mjesecu, ja sam počeo danas, 
a Ti mi se priključi sutra. Nakana: Za HOS, SHO i za nas dvojicu. 

Voli Te Tvoj Ivica 


Ing. Dragan Marošević 


* Ovoje bilo posljednje pismo koje je Merz uputio svom bolesnom prijatelju Draganu Maroševiću kojega 
ovdje zove Dragoš, a koji je bolovao od tuberkuloze i umro je 5. veljače 1927. Pet dana nakon ovoga pisma 
Dragan je preminuo. O svom prijatelju, njegovu uzornu životu i njegovoj edifikantnoj smrti Merz je napisao 
dva članka. Oba su ponovno objavljena u njegovim Sabranim djelima. (Ivan Merz, Sabrana djela, Svezak 
2, str. 476 - 478 i Svezak 3, str. 468 — 470). 

* Nije na smrt. 

"Neka bude volja Boga Svemogućega. 

"Latinski zaziv. U prijevodu: Smiluj se Gospodine! 


321 


VIČ. g. Franjo Kralik, svećenik!? 
Sarajevo — ul. Cemerlina 7 Zagreb, 4. 2. 1927. 


+! Velečasni gospodine! 

Zahvaljujem na Vašoj radosnoj obavijesti ređenja i primicija. > 
Sjetit ću Vas se u sv. Pričesti. Mnogo Vam želim blagoslova u apostol- 
skoj djelatnosti i radosti u nošenju sv. Križa. Osobito Vam mnogo milo- 
sti želim da svagdje postanete pravim borcem za autoritet Svetoga Oca 
i mjesnih biskupa. 

U Presv. Srcu odani Dr. I. Merz 


Don Ante Radić, svećenik 
Šibenik Zagreb, 10. 5. 1927. 


+! Dragi Don Ante! 


Zahvaljujem se za list od 1. svibnja. 1927. Posla veoma mnogo. 
Sve ide posvuda najbolje; jedino mora da se nešto dogodilo u Splitu“, 
ali još ne znamo što je. Bog će već dati dobro! Samo da se seniori osvi- 
jeste da su se udaljili od Mahnića i stvorili novu ideologiju Katoličkog 
pokreta koja nije ideologija Mahnićevog pokreta. Mislim da će dati 
dragi Bog da će se o tome doskora uvjeriti. 

Đakovački dijecezanski Narodni savez stvarno je stvorio zaključak 
koji onemogućuje rad Omladinskog Saveza!* na području Đakovačke 
biskupije. Ne bi li sličan zaključak mogao stvoriti šibenski Narodni 
savez i taj svoj zaključak staviti do znanja Preuzvišenom Baueru. 
Zaključak valja motivirati: Omladinski savez je nepodesan tip organi- 
zacije što je prošlost pokazala; nezgodno je stvarati centrale za sve 
biskupije, a da prije biskupije nisu bile saslušane itd. 

Pregovora uopće nema. Čini mi se da do boljih odnosa neće doći 
dok se idejne razlike ne raščiste; sada se za to sprema materijal. To bi 
moglo trajati još ovu godinu, ali onda će se vidjeti da su socijalni moder- 
nizam i druge struje kojima je zaplovio Seniorat u kontrastu s Mahniće- 


! VIČ. Franjo Kralik bio je svećenik Vrhbosanske nadbiskupije i kasnije urednik Katoličkoga tjednika. 
Prigodom njegova svećeničkoga ređenja Merz mu šalje svoje čestitke. 

'5_ Mlada Misa. 

"4 Bila je riječ o jednom disciplinskom izgredu u kojem su sudjelovali i članovi orlovske organizacije. 

!5 Kada Senioratu nije uspjelo zavladati nad orlovskom organizacijom koja je postavljena na temelje 
Katoličke akcije, onda su pokušali osnovati paralelnu organizaciju za mladež pod nazivom Omladinski 
savez koji je trebao biti konkurencija Orlovstvu i odvlačiti mladež iz Orlovstva u tu novu organizaciju. 
Merz u svom dopisu upozorava na tu opasnost. 

vom baštinom radikalnog, konsekventnog i beskompromisnog katoli- 
cizma. Samo mnogo treba moliti da nam dobri Bog ne oduzme svoju 
milost i da nas dalje vodi putem Istine. 

Danas gđica Dušić putuje u Sarajevo u samostan. P. Perica planira 
osmodnevne duhovne vježbe u Dragincima pa ćemo vidjeti tada kamo 
ćemo. I meni još sve nije jasno; samo znam da i Katolička akcija treba 
duša koje se posve žrtvuju za nju; treba u svim društvima kostur 
odabranih duša koje će žrtvujući se držati sav organizam. 

Tvojima i Tebi pozdrav In Xto Rege Ivan 


P. Petar Perica, SJ 
Split, Isusovci Zagreb, 16. 5. 1927. 
+! Dragi oče Perica! 

Hvala za Vaše pismo. Govorio sam s dr. Ćepulićem koji pristaje da 
se održe duhovne vježbe odmah nakon tečaja na Košljunu. (...) 

S jedne strane križevi, a s druge veoma veliki uspjesi 1 očiti blago- 
slov Svevišnjega. U Vinkovcima je bilo veličanstveno orlovsko slavlje. 
Nadamo se da će 1 u Sarajevu biti neviđena katolička i orlovska mani- 
festacija. 

Memento i pozdrav! Dr. 1. Merz 


Don Ante Radić, svećenik 
Sibenik Zagreb, 19. 5. 1927. 


+! Dragi Don Ante! 


Sve ide u zadnje vrijeme opet veoma dobro. U Subotici se na pri- 
jedlog preuzvišenog Šarića uopće nije govorilo o Katoličkoj akciji, već 
će se govoriti u Plenumu. U Vinkovcima na sletu bilo je 1000 orlova i 
orlica. Presvijetli Akšamović bio je oduševljen. 10. srpnja dolazi on na 
Košljun. Veoma se zanima. 

Memento Merz 

P. Krešo Pandžić, OFM'* 
Široki Brijeg, Hercegovina Zagreb, 10. 6. 1927. 


Franjevac Krešimir Pandžić bio je prija- 
telj Ivana Merza jer su obojica studirala u Beču 
neko vrijeme. Fra Krešimir je nakon završenih 
studija uz ostale službe koje je vršio kao profe- 
sor na franjevačkoj gimnaziji u Širokom Bri- 
jegu bio angažiran i u Orlovskoj organizaciji 
koja je djelovala i u Hercegovini. U svom odgo- 
voru na njegovo pismo Merz mu opširno i 
iskreno opisuje problem odnosa između Orlov- 
ske organizacije i Seniorata. Pismo je također _P Krešo Pandžić, OFM 
dragocjeni povijesni dokument za poznavanje 
prilika u Hrvatskom katoličkom pokretu iz toga razdoblja. 


Dragi Krešo! 

Pisao bih Ti već prije samo da nisam bio bolestan i veoma zaoku- 
pljen. Sam me upozoravaš da ćeš biti diskretan pa ću Ti stoga kao bratu 
pisati što mislim o sadašnjim trzavicama. Znaj da Ti sada ne govori član 
iz Predsjedništva HOS-a: već privatno lice koje je upućeno u sve detalje 
i proživljava na licu mjesta ove borbe. S mojim se navodima možeš 
poslužiti samo nemoj reći odakle Ti dolaze. 

Moje je mišljenje da je sva ova novinska kampanja jedna velika 
mistifikacija katoličke javnosti. Tvrdi se da je Vrhbosna!" napala ličnu 
čast Rogulje i Mahnića. To je puka kleveta! Dokazano je samo da su 
ideje Roguljine bile krive i u najočitijem protuslovlju s Mahnićem. 
Čitao sam pismo Mahnića dr. Živkoviću koje je i pore otisnuto u 
izvještaju slavonskog Seniorata da je Rogulja tabula rasa! u filozofiji i 
teologiji, da nije potkovan u crkvenoj povijesti. Protiv Rogulje bio je, 


!5S P KREŠIMIR PANDŽIĆ, OFM (1892. — 1945.) svećnik, franjevac, član Franjevačke hercegovačke 
provincije. S Ivanom Merzom studirao je neko vrijeme u Beču gdje su se sprijateljili i ostali povezani 
do kraja Merzova života. Završio je studij lingvistike, bio je profesor na Franjevačkoj gimnaziji na Širo- 
kom Brijegu i provincijal hercegovačkih franjevaca. Bio je angažiran i u Orlovskoj organizaciji koja je 
imala svoja društva i u Hercegovini. Dana 6. veljače 1945. partizani su ga s petoricom subraće strijeljali 
iznad crkve u Mostarskom Gracu. Godine 1971. tijelu mu je ekshumirano i 1. srpnja ukopano u crkvi na 
Širokom Brijegu. Više o fra K.Pandžiću na ovoj internetskoj adresi: https://pobijeni.info/fratri/fra-kresimir- 
pandzic/ 

! Časopis Vrhbosanske nadbiskupije. 

' Doslovni prijevod s latinskoga: obrisana ploča. U prenesenom smislu primjenjuje se na osobu koja o 
određenoj temi nema nikakvoga pojma. 

kada je napisao članak pred Pred zoru,!'? skoro sav kler; treba samo 
čitati Hrvatsku Stražu?" Vrhbosnu i dr. Interkonfesionalno stajalište i 
Kčlnska struja! znači nakon enciklike Singulari quadam (1912.) 
zabludu, a Rogulja se još usudio javno isticati da je uz Kolnsku struju i 
da se tu radi o dvjema slobodnim strujama u Katoličkom pokretu. Stoga 
se ne mogu dosta načuditi da se polemika svrnula od stvarnih argume- 
nata na osobne i počelo operirati u štampi takvim uvredama koje su 
nepoznate u katoličkoj javnosti. Moglo se istaknuti da nisu svi zaključci 
točni ili da nije oportuno tako što tiskati, kao što misli presv. Akšamo- 
vić? jer — veli — to mi sve ionako već znamo. (On naime znade, kao 
uopće svi đakovčani koji su ustali protiv Roguljinih ideja.) Šaljem Ti na 
uvid neke dokumente. Kad ih pročitaš pošalji mi ih natrag, a možeš si 
ih i prepisati. Božja je Providnost htjela da se na sve ove napadaje ne 
može braniti budući da je Episkopat zabranio polemiku koje se zabrane 
drži tek napadnuta strana. Ali to ne smeta; tko vjeruje u moć kršćanstva 
znade da načela pobjeđuju unatoč teroriziranju javnoga mnijenja. 

Ne čudi se da sam tako oštar. Vjeruj mi da sam danas plakao kada 
sam čitao napadaj Seljačkih novina (10. 6. 1927.) na Preuzvišenog 
Šarića“ (Hijene i vampiri). Napisao ga je, kako me uvjeravaju, g. S. 
Barić.“ I znam: takvi su napadaji u štimungu seniorskih sjednica u 
Zagrebu gdje se na preuzv. Šarića napadalo kada je izdao brošuru o 
Katoličkoj akciji. Na tim se seniorskim sjednicama govorilo kada se 
radilo o tom da se prenesu smrtni ostaci biskupa Mahnića, da tu stvar ne 
treba predati biskupima već seniorima jer bi se, kada bi to biskupi pre- 


! Ovaj Roguljin članak Pred zoru objavljen u Luči 1916./1917. značio je početak podjele među hrvatskim 
katoličkim laicima i politizaciju Hrvatskoga katoličkoga pokreta. 

2 Hrvatska straža, časopis za katoličke intelektualce koji je pokrenuo krčki biskup Mahnić, bila je u službi 
obrane katoličkih istina i moralnih načela. 

2 U sporu koji je bio među njemačkim katolicima kčlInska struja je za radničke strukovne organizacije 
tražila interkonfesionalizam, tj. da u njima katolici i protestanti mogu biti ravnopravni članovi, dok je 
berlinska struja tražila da ina ekonomsko-socijalnom polju katolici osnivaju čisto katoličke konfesionalne 
organizacije, a da s protestantima surađuju samo u formi kartela. Papa Pio X. riješio je spor u prilog 
berlinskoj struji, dopuštajući privremeno biskupima da u svojim biskupijama mogu tolerirati postojeće 
interkonfesionalne strukovne organizacije, ali pod uvjetom da svaki katolički radnik takve organizacije 
bude istodobno u jednom katoličkom prosvjetnom udruženju. 

?* Posljednja enciklika pape Pija X. u kojoj se opredjeljuje za berlinsku struju. Vidi detaljnije prethodnu 
bilješku. 

2 Đakovački biskup Antun Akšamović (1875. — 1969.) 

% Sarajevski nadbiskup Ivan Ev. Šarić (1871. — 1960.) bio je veliki prijatelj Ivana Merza i cijele Orlovske 
organizacije. Posebno se zalagao za provođenje Katoličke akcije u Hrvatskoj. 

5 STJEPAN BARIĆ (1889. — 1945.), hrvatski političar i publicist, član Seniorata. Bio je dugogodišnji 
predsjednik Hrvatske pučke stranke sve do njezina raspada 1928. čemu je sam pridonio jer je nakon atentata 
na Stjepana Radića 1928. otišao u Beograd i postao ministar u tadašnjoj beogradskoj vladi. 

uzeli ,Mahnićeve kosti okrenule u grobu“ budući da su biskupi bili 
protiv Mahnića. 

Ti se svemu tomu čudiš. To je zagrebački Seniorat dopuštao. Ne 
čudi se stoga što je borba HOS-a protiv zagrebačkog Seniorata znala 
zauzeti tako oštre forme; uvjeren sam, kada bi seniori u pokrajini znali 
što se dešavalo u Zagrebu da ne bi imali povjerenja u svoje vodstvo. 

Ne poričem nikome ortodoksnost niti iskrenost. No činjenice poka- 
zuju kako se Seniorat strahovito borio protiv Katoličke akcije. Mislim 
uvijek na zagrebački. Kada sam počeo publicirati dokumente Svete 
Stolice u Za vjeru i dom? o Katoličkoj akciji, zabranilo mi se; kada sam 
prigodom jednog predavanja g. Ujevića u Domagoju?" o Katoličkom 
pokretu iznio shemu preuzv. Šarića gdje razlikujem Katoličku akciju od 
Katoličkog pokreta bio sam odbijen ,jer mi ne trebamo Katoličku 
akciju; imamo Katolički pokret koji je nešto drugo i daje jedinstvenu 
nacionalnu — političko — ekonomsku orijentaciju svim članovima.“ A u 
Seniorskim zapisnicima još mora da stoji kako kod nas nema Katoličke 
akcije. Upravo mi je čudno u zadnje vrijeme toliko očitovanje lojalnosti 
biskupima — kažem da ne sumnjam u subjektivno dobro uvjerenje 
mnogih seniora u Zagrebu, — ali stvarno se Katolički pokret i dalje vodi 
u starom smjeru: politizirano. Kao da se katolička preporodna akcija 
mora vezati uz jedan stranački politički smjer, kao da se ne može biti 
dobar i suvremen katolik koji nije pučkaš.?* Ne shvaćaju da je Crkva 
savršeno društvo koja je sebi dostatna i koja je u stanju da svojim spe- 
cifičnim sredstvima unese kršćanstvo u sav društveni život. I obzirom 
na spor Liga — HOS Biskupska konferencija je odredila da Liga"? mora 
primiti u svoj Odbor delegate Đačkog orlovskog okružja, a Liga to sve 
do danas odbija. Nepojmljivo je to! Nepojmljivo je, ali to su činjenice. 
Biskupska konferencija brani polemiku, a Narodna Politika** napada 
dr. Kniewalda, Orlovski Savez (članak ,,Fašizam u Orlovstvu “); Kato- 
lički list! piše kao seniorsko glasilo Pučke stranke; Jadran javlja da je 


*% Za vjeru i dom bio je list koji izdavala ženska grana orlovske organizacije (Sveza hrvatskih orlica) i bio 
je namijenjen općenito za žensku katoličku mladež. 

"" Domagoj je bilo katoličko društvo za studentsku mladež pod vodstvom i kontrolom Seniorata. 

2 Pučkaš — član Hrvatske pučke stranke. 

* Jugoslavenska katolička đačka liga (IKĐL) ili skraćeno Liga bila je kao središnjica krovna organizacija 
za sva katolička društva mladeži, ali pod vodstvom i kontrolom Seniorata. 

% Narodna politika — dnevni katolički list pod utjecajem i vodstvom Seniorata. 

3 Katolički list izdavala je Zagrebačka nadbiskupija i uređivali su ga svećenici, članovi Seniorata. 

predavanje Kralj Orlova? krivovjerno, Luč? donosi članak fra Rude 
Mikulića gdje iznosi tezu koja je posve protivna zaključku Biskupske 
konferencije. Taj zaključak otisnut je u Straži, pače i sama, inače nama 
tako mila Nova Revija donosi članak Orelovskog koji je u protuslovlju 
s Biskupskom konferencijom. Pa da su navodi Orelovskog i točni, ipak 
je nerazumljivo da se nakon Biskupske konferencije tako što može 
publicirati. 

To su samo neki detalji. Ne velim da je s naše strane sve suho zlato, 
ali ako se apstrahira od osobnih i akcidentalnih razlika, mislim da nije 
teško vidjeti da se radi o velikim načelnim razlikama. Zuč danas opet 
donese, unatoč ponovne zabrane preuzv. Nadbiskupa, napadaj na HOS 
(,Neuspjeh“). 

I ja držim da su seniori kod nas jedini agilni i sposobni za javni 
katolički rad. Nije borba protiv Seniorata 1 njihovim sposobnostima i 
subjektivnom crkvenom stanovištu, borba je da oni i objektivno rade u 
duhu Crkve; da ne samo formalno provedu distinkciju politike Kato- 
ličke akcije već da se ova distinkcija provede u njihovu mentalitetu te 
onda organizatorno. U radu mora biti prvi kriterij spas duša, dobro sv. 
Crkve i to onako kako si to dobro zamišlja Sveta Stolica. Ova misao na 
Svetu Stolicu i nadležnog ordinarija** mora u tom radu biti glavna 
norma; radi se o tome da Kristu pridobijemo što više duša, a ne da radi 
jednog političkog programa (gdje smo svi pogrješivi) narod odbijemo 
od ,jedinog potrebnog“. Stoga mislim da u svim biskupijama kler valja 
izvući iz Seniorata koji je laičko udruženje, jer kako veli papa Pio X.: 
»svećenička vojska mora biti iznad laičkih društava pa makar ona bila 
najbolja.“ Svećenici neka se sastaju i rade u svojim zborovima duhov- 
nika Katoličke akcije. Kod nas su svećenici podijeljeni u dva neprija- 
teljska tabora: svećenike-seniore i svećenike-neseniore. Svećenstvo 
treba svoju organizaciju pod vodstvom ordinarija; 1 prema laicima u 
pitanjima katoličkog preporoda moraju nastupati jedinstveno i autorita- 
tivno. To se neće nikako postići dok bude svećenika-seniora i sveće- 
nika-neseniora. Zatim, što više svećenika izvući iz politike jer u protiv- 
nom strada pastva, a svećenik bi daleko trajnije uspjehe postigao kada 


** Predavanje Kralj Orlova sastavio je sam Ivan Merz za članove orlovske organizacije u kojem je posebno 
naglasio da je ,,Isus Krist Kralj Orlova“ što je izazvalo određene reakcije kod nekih članove Seniorata koji 
su se takvoj formulaciji protivili. 

3 Luč — časopis za hrvatsku katoličku srednjoškolsku i studentsku mladež koji je pokrenut još u Beču 
1905. kao glasilo Hrvatskoga katoličkoga pokreta osnovanoga 1903. 

3%“ Ordinarij — crkveno-pravni naziv za mjesnoga biskupa. 

bi svoje energije utrošene u agitaciju uložio u društva Katoličke akcije. 
Isto kod laika valja pod svaku cijenu provesti diobu rada: važniji je rad 
u Katoličkoj akciji, nego li u stranci jer taj rad vrši bitan posao. Dok ne 
bude laika koji se budu posve posvetili Katoličkoj akciji i sve gledali u 
ovom vidu svećeničkih pomoćnika (spasavanja i posvećivanja duša) 
dotle nećemo moći snažnije naprijed. Primjećuje se: malo je ljudi. 
Dobro! Ako je malo ljudi, onda najprije valja činiti važniji posao, a to 
je odgoj savjesti. Od Crkve je osuđeno načelo: politique d 'abord?*, već 
ona naglašava: religion d 'abord.* Stoga je Crkva i u Italiji isticala: pri- 
prava za politiku u apstinenciji. Katoličkom akcijom se u Italiji stvorila 
Pučka stranka koja je kod prvih izbora dobila preko 100 zastupnika. 
Stoga se ne slažem sa člankom vlč. Juretića u Seljačkim novinama 
»Katolici na okup“ gdje se ističe da je politički rad najpreči. Nisu ni 
Klodvig, ni Karlo Veliki, ni Sveti Ljudevit učinili svijet kršćanskim, već 
su kršćanstvo širili apostoli i njihovi nasljednici. Tako je u svim dobima. 
Tražimo li Kraljevstvo Božje i njegovu pravdu, sve će nam se dodati. 

Što se tiče vlč. g. dr. Kniewalda ovo je moj sud o njemu: držim da 
spada među najinteligentije i najnaobraženije katoličke svećenike naše 
domovine. Po naravi je veoma temperamentan.(...) On je u osobnom 
saobraćaj veoma fin i miran i znadem mnogo omladine koja bi za njim 
u vatru. (...) Ja ga osobno veoma cijenim i volim, iako dobro poznajem 
i njegove nedostatke. 

Ne zamjeri mi ako ti istresoh svoje srce. Uvjeren sam da će molitve 
više koristiti dobroj stvari negoli svi naši argumenti. Stoga se molimo 
jedan za drugoga i da se Crkva Božja proslavi u našemu narodu. 

In Christo Rege!?? I. Merz 


Biskup Josip Srebrnić?š 
Krk Zagreb, 16. 7. 1927., Naša Gospa Karmelska 


Presvijetli Gospodine! 


Znajući da se spremate za Vaš Euharistijski Kongres, to Vam šaljem 
na uvid izvještaj Pariškog Euharistijskog Kongresa i ovogodišnji Lyon- 
ski izvještaj. Kod mene je Vaša knjiga; nisam je još dospio proučiti. 
Prema Kiibleru sastavio sam članak što izlazi u Franjevačkom Vjesniku 


5 Prijevod s francuskoga: najprije politika. 

%% Prijevod s francuskoga: najprije religija. 

*" Prijevod s latinskoga: U Kristu Kralju. 

3 Krčki biskup JOSIP SREBRNIĆ (1876.-1966.) Opširnije biografske podatke o njemu vidi na str. 272. 
ovoga 7. sveska. 

i jedan drugi koji će doskora izaći u Životu. — Gospod nije htio da 
prisustvujem tečaju na Košljunu. Danas kada se tečaj završava 1 ja se 
dižem iz postelje. — Na blagoslovu zahvaljuje i preporuča se u sv. 
memento! 

In Xto Rege Ivan Merz 


Marija Marošević 
kod g. Dr. M. Belića 
Đakovo Zagreb, 19. 7. 1927. 


Ovo je pismo posebno važno. Pokazuje svu 
širinu pogleda Ivana Merza u katoličkom apo- 
stolatu među mladima, posebno među djevoj- 
kama. Ujedno se u pismu nalazi odjek proble- 
matike koja je tada potresala katoličke redove u 
smislu devijacija. Merz u pismu jasno nazna- 
čuje koji i kakvi su to problemi i prakse i kako 
je Orlovstvo na pravoj strani u smislu vjernosti 
crkvenoj hijerarhiji i provođenju u praksu 
crkvenog učenja i smjernica Sveta Stolice za 
rad u Katoličkoj akciji. U ovom pismu Merz 
daje naputke Mariji Marošević za njezino pre- 
davanje koje je trebala održati na sarajevskom tečaju za orlovska dru- 
štva početkom kolovoza prigodom orlovskoga sleta i održavanja godiš- 
nje skupštine. 


učiteljica 


Poštovana Gospođice! 


Jučer nas je posjetio Vaš gosp. otac koji je bio upravo mladenački 
raspoložen. Poslao sam onu Mahnićevu stvar u Katolički tjednik. Preka- 
sno je stigla jer je imala izaći u Tjedniku od 24. 7. No, ne smeta, već dobri 
Bog zna zašto je trebala ta stvar zakasniti. Meni se čini da su to tek nepot- 
puni izvori i ne može sloviti kao predavanje. Vi za predavanje uzmite 
najmarkantnije potrebe suvremene djevojke i obradite ih. Na primjer: 
Djevojka i religiozni odgoj, Djevojka 1 obitelj, Djevojka i današnje 
zabave, Djevojka 1 zaručnik, Djevojka i moda, Djevojka i sport, Djevojka 
kao apostol i slično. U ta poglavlja možete uz druge autoritete citirati i 
Mahnića. Ali uzeti samo Mahnića bilo bi odveć fragmentarno. Naslov 
»Žensko pitanje i biskup Mahnić“ odveć je uzak, ali ako svako poglavlje 
završite s biskupom Mahnićem, taj naslov može ostati. 

Kod predavanja ,,Orlovstvo i Katolička akcija“ nemojte biti odveć 
teološka, općenita i sentimentalna. Mislim da valja prikazati kako je 
Mahnić dvije velike ideje unio u katolički život Hrvata. Prva je ideja 
primjena praktičnih (socijalnih) smjernica Svete Stolice (tumačenje 
enciklika Leona XIII. i Pija X.) koje spekulativni katolicizam unosi u 
život, a cjelini socijalnog života hoće dati katoličko obilježje. Druga je 
ideja važnost laikata u ovoj socijalnoj kristijanizaciji. Taj je pokret bio 
u početku nacionalan, nepolitički. Ova obilježja razlog su tolikom odu- 
ševljenju prvih ,,pokretnika“.* Zatim prema Kniewaldu možete poka- 
zati devijaciju: stvaranje nekakvih novih ideologija koje izlaze iz laič- 
kih redova 1 miješanje čiste crkvene nauke s nekim tuđim primjesama 
(skretanje od nacionalnog na čisto političko polje, interkonfesionali- 
zam, stvarno vođenje cijelog pokreta neovisno od biskupa, potpuno 
zanemarivanje proučavanja crkvenih smjernica i katoličkih autora itd.). 
Zatim možete pokazati kako je Orlovstvo providencijalno s idejnog 
gledišta jer je eliminiralo sve kasnije natruhe: isključilo laičku ideolo- 
giju i stavilo se stvarno pod vodstvo hijerarhije, stranačko političku dje- 
latnost eliminiralo; stalo raditi prema smjernicama Svete Stolice i 
biskupa (100 dokumenata što ih je HOS 1 SHO primio od hijerarhije); 
dalo se na proučavanje katoličkih autora. — Zatim protumačiti veliko 
značenje Katoličke akcije, istaknuti misao laičkog apostolata 1 dužnost 
svake Orlice da bude apostolom katoličkog radikalizma posvuda (reli- 
giozna kultura, zabava, moda, zaručnik, obitelj itd). 

Vi svakako činite što je do Vas da ozdravite. Da Vas na to potaknem 
šaljem Vam dva broja Nočla.““ Za zabavu si ih temeljito pročitajte i 
vidjet ćete mnogo toga. I to: kako taj pokret ne uzgaja en bloc“! već 
individualno. Kako se raspisuju natječaji za najbolju literarnu radnju, 
potiče na proučavanje liturgijskih himana, daju nagrade za najljepše 
paramente“ itd. To bi sve mogla provesti i Orlička organizacija. Da se 
uzmogne biti u tako uskom saobraćaju s društvima i članicama potrebna 
je osoba zdravih živaca, ustrajna u radu koja poznaje strane jezike. 
Stoga se držite junački! Za samostan više niste pa zar ima ljepšeg pod- 
ručja za Vašu apostolsku revnost negoli takav rad. Stoga zdravlja više 
pa ćete dospjeti 1 na to. 

Rukoljub gđi Pauli! Pozdrav Predragu i Zvjezdani! Vaš u presv. 
Srcu odani I.M. 


?* ,Pokretnik“ — član Hrvatskoga katoličkoga pokreta. 

“" Nočl — francuski katolički časopis. 

“! Prijevod s francuskoga: u cjelini. 

“* Paramenti: crkveno ruho i ostali crkveni predmeti od tkanine. 

Dr. Ćiro Brajša, odvjetnik# Planina sv. Križ, Slovenija,“ 
Karlovac 21; 1. 1927. 


+! Pax Christi! 


Dragi kume i brate! Tvoje pismo me je zateklo na oporavku u Slove- 
niji. Hvala Bogu zdravlje kreće već na bolje. Obradovao sam se što si 
imao toliko povjerenja u mene te si odredio da postanem kumom Biserki. 
Znam svoju dužnost: ,,Prema preuzetoj obavezi zadatak je kuma da svoje 
duhovno dijete trajno prati i brine se da živi kršćanskim životom na što ga 
krštenje obvezuje.““ Čim mi bude moguće doći ću u Karlovac da vidim 
svoje kumče i da učvrstim novo duhovno srodstvo. Izruči rukoljub svojoj 
milostivoj supruzi, poljubac Biserki! ,,Bog živi“** orlovskom naraštaju i 
podmlatku sa Stankom na čelu, pozdrav mom zamjeniku g. Mlinariću, a 
Ti, dragi Ćiro, primi moje srdačne pozdrave. U Kristu Tvoj Ivan M. 


Dr. Ivan Protulipac 
Zagreb Planina Sv. Križ, 28. 7. 1927. 
+! Dragi moj Ivo! 

Uzdam se u Boga i jasna načela, radimo ustrajno dalje, pa se ne 
bojim za budućnost. Na Kranjsku Goru još ne mogu, jer to znači pješice 
se spustiti 600 m, odnosno uspeti se pješice za 600 m. Kada mi se pluća 
oporave učinit ću to, samo mi javi da li je preč. Sokol već u Kranjskoj 
Gori da ne bih uzalud onamo otišao. Još ne znam hoću li biti na Glavnoj 
skupštini.“ Sve ovisi o zdravlju. Ako se sada ne oporavim, ne znam 
kako ću izdržati napor cijele školske godine, a i liječenje stoji već 
ogromne svote moje roditelje. Javi mi se! Pozdravi sve! Reci im neka 
ustraju, budu razboriti i odveć ne debatiraju s Matulićem i drugovima. 
To ne dovodi do ničega. Tvoj In Smo Corde Jesu Ivo 


“5 Ivan Merz bio je povezan prijateljskim i potom kumskim vezama i s katoličkom obitelji dr. Ćirila Brajše 
koja je živjela u Karlovcu. Dr. Ćiril zamolio ga je da bude kum njegovoj kćerki Biserki što je Merz rado 
prihvatio. U pismu koje je uputio dr. Ćirilu 1927., vidi se kako je ozbiljno, u pravom crkvenom duhu pri- 
hvatio obavezu kumstva citirajući i crkveni Kodeks koji o tome govori. Osim toga, s dr. Ćirom i njegovom 
suprugom Sofijom Merz je surađivao i u apostolatu pa se iz prvoga njegova pisma lijepo vidi njegova rev- 
nost u pronalaženju daljnjih suradnika u promicanju načela Katoličke akcije. 

“Cijeli mjesec kolovoz 1927. Merz je proveo na liječenju u Sloveniji u mjestu Planina sv. Križ. 

* Kodeks kanonskoga prava, 769; 1335: ,,Patrimonum est, ex munere suscepto, filium spiritualem et sibi 
perpetuo commendatum habere, et curare ut talem se in vita christiana exhibeat qualem in baptismo 
spopolit“. 

“ Orlovski pozdrav kojim su se pozdravljali međusobno članovi orlovske organizacije. 

“Radi se o glavnoj skupštini orlovske organizacije koja se treba 14. kolovoza 1927. održati u Sarajevu 
prigodom sarajevskoga orlovskoga sleta. 

Dr. Ivan Protulipac Planina Sv. Križ, 19. 8. 1927. 
Zagreb 4. dan nakon Velike Gospe 


U Da tao Vk Goge 82). 


Nakon što je dobio vijest o pozitivnom 
ishodu godišnje skupštine Hrvatskoga orlov- 
skoga saveza u Sarajevu 14. kolovoza 1927. 
na kojoj je Seniorat pokušavao srušiti dota- 
dašnje vodstvo Hrvatskoga  orlovskoga 
saveza, ali nije uspio, Merz upućuje pismo 
predsjedniku HOS-a dr. Ivanu Protulipcu u 
kojem izražava najprije zahvalnost Bogu. U 
tome smislu prepisao je cijeli crkveni himan 
Te Deum na latinskom na početku pisma. Na 24 = 
kraju prepisanog himna podcrtao je riječi In Dr. Ivan Protulipac, 
te Domine speravi (U tebe se Gospodine mame 

SET? : a 1898.—1946. 

uzdam) želeći istaknuti da se molio i pouzda- 

vao u Boga da skupština sretno završi i da se spasi orlovska organiza- 
cija. Dok se održavala skupština, Merz je u Planini sv. Križ gdje je bio 
na oporavku sat vremena proboravio u molitvi i klanjanju pred Presve- 
tim Sakramentom za sretan ishod skupštine. Potom u nastavku Merz 
daje upute dr. Protulipcu što sada nakon ove sretno završene sudbono- 
sne skupštine HOS-a treba učiniti, tj. kome sve treba uputiti zahvale. 


+! Dragi moj Ivo! 

Te Deum laudamus ! (...) Inte Domine speravi** Uistinu jedino Sve- 
višnjemu valja zahvaliti što je Glavna skupština iznad očekivanja dobro 
prošla. Nuncijevo pismo uistinu je došlo kao Deus ex machina; nisam mu 
se nadao i tako je sva odioznost koju bi jamačno bio navukao preuz. Šarić 
(radi svojeg po sebi opravdanog i potrebnog uplitanja u tijek Glavne 
skupštine) posve otpala. Uistinu jesu seniori veoma zapleli položaj; i time 
što su nas ponovno htjeli dovesti u sukob s jednim biskupom učinili su, 


“Na početku pisma Merz donosi u prijepisu cijeli crkveni himan Te Deum i to latinskim jezikom. Taj 
crkveni himan redovito se moli nedjeljama i svetkovinama u Časoslovu Božjeg naroda, odnosno pjeva se u 
svečanim zgodama kao molitva zahvale Bogu za primljene milosti i dobročinstva, a posebice na kraju 
građanske godine (Stara godina — Silvestrovo). 

objektivno uzevši, veoma ružno djelo (a vjerujem da si značajnosti svoga 
čina nisu svjesni). No Bog je učinio svoje, tako da su jednim udarcem svi 
planovi Seniorata bili uništeni i mi ponovno oslobođeni vješto iskonstru- 
iranog konflikta s jednim biskupom. Naša mala kolonija ovdje prikazi- 
vala je Bogu za dobar uspjeh: mise, pričesti, adoracije, bolove pokvarenih 
želudaca i druge sitnice. A u Zagrebu je jedna odlična gospođa organizi- 
rala molitve za Sarajevo. Danas ću joj se zahvaliti. 

Od Tebe sam dobio prvi izvještaj. Sve što znadem o Sarajevu raza- 
birem iz Tvojeg pisma. Na nj Ti odgovaram: 

1. Odmah se valja pismeno zahvaliti Nunciju 1 izvijestiti ga o naj- 
markantnijim događajima, teškoćama itd. Posebno mu valja istaknuti 
da želimo u svojoj organizaciji i nadalje provoditi strogi crkveni duh 
kako to traži Sveta Stolica i koji je tako zamjernim uspjehom urodio u 
Italiji, a sada i u Belgiji. Prema tome ćemo mi i u buduće uvijek štititi 
autoritet i jedinstvenost Episkopata i eventualne prijedloge biskupa koji 
imaju među-biskupijski značaj (...). Isto ćemo štititi ugled i jedinstveni 
nastup klera prema omladini i sve prijedloge pojedinih svećenika upra- 
viti Zboru duhovnika — budući cijeli kler mora jedinstveno nastupati 
spram laika prema direktivama duhovnika. Nadamo se tako postići tako 
potrebno jedinstvo svećenika. Ponovna zahvala. 

2. Pismeno se zahvaliti preuz. nadbiskupu Šariću. Zamoliti da 
izvijesti Svetu Stolicu. 

3. Pismeno se zahvaliti preuzvišenom Akšamoviću. 

4. Pismeno se zahvaliti preč. Sokolu i pozdraviti mons. Sečkara. 

5. Gledati da se preuz. Mileta* sastane s preuz. Srebrnićem jer 
ovaj mora biti potanko obaviješten s naše strane i poglavito mu valja 
prikazati da svim silama valja raditi na jedinstvu Episkopata i spriječiti 
da pojedini biskupi (jednostrano informirani) poduzimaju separatne 
akcije koje samo škode ugledu Episkopata. 

6. Eventualno da presv. Mileta piše povjerljivo presv. Mišiću“ i da 
mu razloži važnost među-biskupijske akcije i važnost poslovnika koji 
je za nas tako obvezatan kao za biskupe kanonsko pravo itd. 

6a. Čim saznam potankosti pisat ću Kreši Pandžiću“! i zamoliti ga 
da i on katkada ode presv. Mišiću i da ga informira. Eventualno Ti 
sastavi pismo za Pandžića 1 pošalji mi ga, a ja ću ga već prestilizirati. 


“ Šibenski biskup Jeronim Mileta (1871. — 1947.) 

* Mostarski biskup Alojzije Mišić (1959. — 1942.), 

*! Fra Krešimir Pandžić, hercegovački franjevac, profesor i provincijal, angažiran u Orlovskoj organizaciji. 
Prijatelj Ivana Merza s kojim je neko vrijeme zajedno studirao u Beču. 

7. Preuzvišeni Šarić neka piše jedno srdačno, ali povjerljivo pismo 
presv. Bonefačiću“* i neka ga obavijesti zašto je on morao s dnevnog 
reda skinuti njegove prijedloge; morao je štititi autoritet Episkopata jer 
bi se inače njegovi prijedlozi na Glavnoj skupštini sukobili s prijedlo- 
zima drugih biskupa — što bi prouzročilo sablazan. Neka mu također na 
zgodan način ,,dade znati“, da te stvari među-biskupijskog zamašaja 
spadaju pred Biskupsku Konferenciju; također neka presvijetli biskup 
osjeti kako su ga seniori odveć eksponirali i to tako jako da mu je radi 
toga ugled stradao, te kako u buduće treba biti oprezan i stajati izvan tih 
borba i trzavica. 

8. Zatim valja donijeti jedan lapidarni i optimistički izvještaj 1 
poslati ga svim biskupima. 

84. Ako je preuzv. Bauer poslao brzojav, usmeno mu se zahvaliti, 
ako ne — samo ga usmeno izvijestiti (ali o svemu i o opasnosti koja je 
prijetila da ugled preuz. Bonefačića radi makinacija Seniorata nastrada 
i kako je pismo Nuncija bilo providencijalno). 

9. Optimističku okružnicu poslati svim društvima o uspjesima 
sleta. To valja odmah učiniti. 

10. Zatim bezuvjetno moraš na dopust barem deset dana. Ako Ti 
je neugodno sam moliti, eventualno bih ja pisao ili možda koja druga 
osoba bi molila Tvoga šefa koju on poznaje. To nemoj propustiti; već će 
aparat kroz tih deset dana uslijed sile ustrajnosti dalje ići. Zatim bismo 
mogli na Duhovne vježbe u Ljubljanu ili kakovu lijepu vilu. Znam da 
će oci isusovci sve učiniti da nam te Duhovne vježbe zaslade. Nakon 
toga valja svojski na posao i ako mi dragi Bog dade zdravlje, uzdam se 
da ću i ja znatan dio toga moći preuzeti. 

11. Trebat će održati u Zagrebu ili drugdje u kakvom lijepom kraju 
neobvezatni intimni sastanak s našim svećenicima i laicima i tu će se 
trebati praktično dogovoriti o radu u budućoj godini i to poglavito o 
podjeli posla: 

a) Prva bi stvar bilo izdanje Svećeničkog mjesečnika na 4 
stranice koga bi izdavao Zbor duhovnika HOS-SHO-a, a 
uređivao bi dr. Zovković (?). Glavna bi mu svrha bila for- 
mirati svećenički mentalitet duhovnika Katoličke akcije. 
Tako bi bio uređivan da bi ga rado čitali svi svećenici i 
polako postao most prema svećenicima-seniorima, koji su 


** Splitsko-makarski biskup Kvirin Klement Bonefačić (1870. — 1957.) bio je više sklon Senioratu te je 
dolazilo do nesporazuma s Orlovskom organizacijom. 

u protivnom taboru. Osjetili bi da je njihovo mjesto u čisto 
svećeničkoj organizaciji, da oni moraju biti u prvom redu 
cor unum et anima una"? i jedinstveni puni ljubavi prema 
laicima. 

b) K tome se valja dogovoriti o Akademskom orlu?*. Svi naši 
moraju biti bezuvjetno u njemu. Točno sastaviti plan pre- 
davača kao lani i eventualno im održati prije toga duhovne 
vježbe; možda bi bili neki spremni posve posvetiti se 
Orlovstvu. 

c) Zatim točno valja podijeliti posao i rad u Đačkom okružju. 
Nastojati da nas seniori ostave na miru jer mnogo valja 
prosvjetno učiniti: do godine umjesto sleta eventualno 
uvesti opći Socijalni tjedan ili javna Prosvjetna natjeca- 
nja. Prema protivnim seniorima pokazati štoviše dobrote, 
štošta progutati ne bi li došlo do nekog mira. 

Zanimao bi me tekst pisma Nuncija, preuz. Bonefačića i točno bi 
valjalo saznati da li se na sarajevskom političkom Senioratu uistinu 
raspravljalo o Orlovstvu i stajalištu prema Glavnoj skupštini. Orlice 
neka isto kao i mi već sada stvore točan plan za rad. Gospođica Stanko- 
vić neka mi odmah piše glede svog mjesta; mislim da bi dr. Kulovec 
sada bio u stanju da joj isposluje Zagreb. 

Na dopust idi svakako! Dođi ovamo, lijepo ćeš se oporaviti. Već 
dulje vremena specijalno za Te svaki dan molim iza sv. Pričesti, a i za 
ostale članove Predsjedništva npr. za zaljubljenog Cerovca, šutljivog 
eksplozivnog Avelina, Zvonka itd. Pozdravi O. Foretića, reci mu da 
sam pod stare dane naučio ministrirati. O. Ambroz neka konačno uredi 
za slike sv. Franje! Pozdrav njemu i malom patru. Gdje je Duško? A 
dični Mijo? A gologlavi dr. Klarić? Kako su se držali u Sarajevu vlč. 
Nuk i Čule? Pozdrav J ergu, Dušaku, Vikici! 

In Smo Corde Jesu Ivo 


% Prijevod s latinskoga: jedno srce i jedna duša. 
** Akademski Orao: Orlovsko društvo za studente (akademičare). 

Dr. Ivan Protulipac Planina sv. Križ, Slovenija 
Zagreb 23. & 1927. 
+! Dragi moj Ivo! 

Jučer sam bio na rendgenu; moram se još 6 tjedana liječiti. Moja je 
bolest bila dosta opasna, ali se proces kalcinira. Osim toga mi je liječnik 
rekao da cijelu godinu ne smijem teže fizički raditi da tako potpuno 
ozdravim. Tek sada vidim u kakvoj sam bio pogibli. Stoga mi je žao što 
ne mogu udovoljiti Tvojoj želji i doći u Zagreb; samo mi točno javi 
kada ćeš biti na Krku. Jučer su na Bledu bili Nuncij, Nadbiskup i mons. 
Slamić; nose kralju nekakav album P. d"'Herbignya. Neka me p. Foretić 
informira o napadajima na njegovu osobu! 

Preuz. Šarić neka sastavi odmah izvještaj Nunciju i Svetom Ocu o 
Sarajevu; a ne zaboraviti na članak za Osservatore Romano. Da mi 
sastavite nešto, dao bih ovdje prevesti za Slovence. Ono o dva pokreta 
je ludost. Treba mirno i stvarno raditi. Mislim da do godine mjesto sleta 
uradimo po uzoru belgijske omladine jedan Prosvjetni kongres (sad će 
o tom izaći opširan izvještaj u Katoličkom tjedniku). Belgijanci su imali 
za temu svim zborovanjima: Obitelj. Mislim da bi za nas bila tema: 
Euharistija. Onda bi se već sada podijelile teme: 

Euharistija i naraštaj; Euharistija i članstvo; Euharistija 1 starje- 
šine; Euharistija i orlovski duhovnik; Euharistija i hrvatski narod; Euha- 
ristija 1 đaštvo; Euharistija 1 seljački stalež; Euharistija i obitelj; Euhari- 
stija 1 država; Euharistija i gospodarski život (obje posljednje teme bih 
ja mogao preuzeti) itd. Jedna bi predavanja bila za sekcije, a druga za 
javna zborovanja. Time bi se prošla glavna poglavlja Sociologije u vidu 
presv. Euharistije. 

Predavanja bi se izdala u jednoj brošuri i služila bi za prosvjetna 
natjecanja za cijelu narednu godinu. Vidio sam ovdje da orlovski nara- 
štaj ima poluskautske nošnje: čarape, golo koljeno, tamno smeđe hlače, 
zelena skautska košulja, tirolski šeširić s perom. U Jesenicama se izra- 
đuju u tvornici od aluminija orlovi za zastave. Njihove su zastave veoma 
jednostavne. (...) Tvoj Ivo 

Dr. Ivan Protulipac 
Zagreb Planina sv. Križ, 27. 8. 1927. 
+! Dragi moj Ivo! 

(...) Mislim da Biskupskoj Konferenciji moramo donijeti izvještaj 
o našem euharistijskom životu; stoga bi sva društva trebala javiti koliko 
puta su članovi ukupno pristupili sv. Pričesti od Požeške do Sarajevske 
Glavne skupštine. Taj popis po društvima bi kao dar dali Biskupskoj 
Konferenciji. Svaki član neka društvenom predsjedniku javi koliko 
puta je bio na sv. Pričesti, a društvo neka nama javi ukupni zbroj. A od 
15. 9. do 15. 10. mogli bismo savjetovati društvima da poduzmu euha- 
ristijsku križarsku vojnu za svoje biskupe, da se svi pričeste u tom roku 
što više mogu, a da nam do 1. 11. društva jave ovaj zbroj da ga uzmo- 
gnemo izručiti biskupima kao najljepše duhovno cvijeće. Držim da se 
naši sletovi (ni društveni, ni okružni) ne smiju završiti pučkom zaba- 
vom jer je time oslabljen odgojni i apostolski učinak. Oni neka se završe 
ili blagoslovom na Sletištu i euharistijskom povorkom u crkvu ili barem 
pjevanjem Creda ili Te Deuma. Sjećaš li se dirljivog prizora u Kolose- 
umu u Rimu kada je u sumraku omladina pjevala na tom svetom tlu 
Credo i Tebe Boga hvalimo? Stoga Orlovi te dvije stvari moraju naučiti. 

Sljedeće godine neka slet bude u Osijeku, ali taj neka bude ,,Pro- 
svjetni slet“ kako sam Ti već pisao; pače bi mogla biti javna prosvjetna 
natjecanja koja bi pomoću megafona mogla slušati sva publika. A tjelo- 
vježba bi morala biti prema održanim predavanjima: simbolička. (Euha- 
ristija). To ne bi bilo nimalo teže organizirati nego svaki drugi slet, a 
donijelo bi daleko veću korist od sadašnjih sletova te bi među protivni- 
cima diglo prestiž Orlovstvu. 

Za izvještaj Nunciju treba da mi odmah javiš sve slučajeve pro- 
gona sa strane političkih vlasti (Brač, Šolta). Javi mi broj srednjih škola 
gdje ima Hrvata katolika 1 broj đaka Hrvata katolika da uzmognemo 
komparirati na koliko još škola valja osnovati Đački Orao. Ako bi mi 
Orlice poslale svoj materijal mogao bih sastaviti za njih izvještaj za 
Nuncija, ali bi bilo bolje da po mom izvještaju sastave posve analogan 
izvještaj. Neka mi dobri o. Foretić odmah za Nuncija pošalje aproksi- 
mativni izvještaj o duhovnom životu Orlovske organizacije: primanju 
sv. Sakramenata (statistiku) duhovne vježbe, posveta Presv. Srcu Isu- 
sovu itd. Pismo Nunciju dobit ćeš uskoro. Već je 19 strana gotovo. 

Tvoj In S. C. J.* Ivo 


5 InS.C.J.— In Sacratissimo Corde Jesu — U presvetom Srcu Isusovu. 

Msgr. Hermenegildo Pellegrinetti 
Apostolski Nuncij 
Beograd Zagreb, 28. 8. 1927. 


Ovdje bi kronološki po datumu pripadalo pismo Ivana Merza Apo- 
stolskom Nunciju u Beograd, ali smo ga stavili na početak Merzovih 
pisama ove godine (str. 306) da čitatelj može lakše razumjeti pozadinu 
sadržaja mnogih pisama Ivana Merza raznim osobama koja je uputio 
tijekom 1927. g. Riječ je o problemima s kojima se susretalo vodstvo 
Orlovske organizacije (HOS) kao i o njegovu nastojanju da se provodi 
Katolička akcija u Crkvi u Hrvata. 


Marica Stanković, profesorica“ 
Zagreb, Demetrova 15 Planina Sv. Križ, 31. 8. 1927. 


+ Štovana gospođice! 


Pošto sam posvršavao HOS-ove spise dos- 
pijevam da Vam odgovorim na Vaše cj. pismo od 
24. ov. mj. Zahvalan sam Vam jer mi pišete 
upravo ono što me veoma zanima, a šta se inače 
ne čita u izvještajima i što mi Protulipac nije 
saopćio: a to su negativni dojmovi sa sletova. 
Hvala Bogu da ovih ima jer je tako lakše pomi- 
šljati na popravak. Slobodno se sprijateljite s 
mišlju da će Orlice biti u ćudorednom pogledu 
konzekventnije od Orlova (moderni plesovi itd.) Marija Stanković, 

i u tom pogledu može Vam lebdjeti pred očima profesorica 
misao sv. Pavla: ,,Zena vjernica posvećuje muža 

nevjernika.“ Iako se tu ne može govoriti o nevjeri u doslovnom značenju, 
ipak Orlice trebaju vršiti etički utjecaj na Orlove. Zašto bi Orlice klipsale 
za Orlovima; zašto se u njima ne bi uzgajao ponos i svijest da one moraju 
biti u tom smjeru bolje od Orlova; da one u saobraćanju moraju biti 
aktivni faktor pridizanja, a ne pasivnog ,,klipsanja“ za muškarcima. Ako 
Vas je iskustvo uvjerilo da Orlovi nisu tako radikalni u tim pitanjima 
plesa i sličnom, to s tom realnom činjenicom valja računati i u Orlicama 
još većma odgajati tu svijest da one moraju biti i prema Orlovima nosite- 
ljicama toga radikalizma. Orlove će to možda isprva malo zapeći, ali je 


* Opširnije biografske podatke o prof. Marici Stanković vidi na 344. str. ovoga 7. sveska. 

uvijek bolje da je neki mali razboriti borbeni stav između naših dviju 
organizacija i njezina članstva, negoli tijesno prijateljstvo. 

Iskustvo je uistinu pokazalo da naše veće priredbe loše svršavaju. 
Ako naši sletovi imaju apostolsku svrhu, to ne smiju završiti narodnom 
veselicom. Time se razvodni sav blagotvorni učinak za kojim idemo. 
Moje je mišljenje da se sve ove javne i veće produkcije imaju završiti 
kakvom teoforičkom*" procesijom ili procesijom sa svijećama ili pjeva- 
njem Tebe Boga hvalimo. U Rimu je tako u Koloseju završio Međuna- 
rodni kongres omladine 1 ostavio je u dušama svih neizbrisivo lijepe 
dojmove. Govorite o tome sa o. Foretićem, 0. Ambrozom; Protulipcu 
sam već pisao. 

Veoma se radujem da ste se molitvom dali pripraviti za našu Ope- 
ru.** To je najnaravniji početak i tako ćete si isprositi providencijalnog 
muža koji će ostvarenje uzeti u ruke. Ako Vam je moguće sastavite si 
popis djevojaka koje se za to zanimaju, a pogotovo ako ih ima s vječnim 
zavjetom sv. čistoće. Za sve te neka o. Foretić sastavi molitvene dnevne 
dužnosti; i svaki mjesec neka im pošalje litografiranu malu duhovnu 
uputu. To nitko ne treba znati, a brigu oko toga (da duhovna uputa bude 
u pravo vrijeme razaslana) može preuzeti ili Marija Marošević ili Berta. 
Vi svakako pišite u Za Vjeru i Dom u tom duhu kako uz veliki poziv što 
ga žena ima kao majka i supruga, danas trebamo djevice koje u svijetu 
poput redovnica sudjeluju u osvajačkoj, spašavajućoj i posvećujućoj 
misiji Crkve. Ovim načinom će se u dušama za to pozvanih Orlica 
početi buditi želja za ovom vrstom apostolata u svijetu kojemu je uz 
ljubav također podloga vječna čistoća. 

Među rukopisima Orlovske Straže nalaze se mislim neka pisma 
(već u prijevodu), što su mi ih pisali neki članovi i članice Opere Car- 
dinal Ferrari.? Ako ih možete upotrijebiti kao primjere tog suvreme- 
nog redovništva, izvolite si ih uzeti. 

Čini se da je ostvarenje muške Opere isto tako udaljeno kao i Vaše. 
Imali su pretendenti ponajprije ići na 8-dnevne duhovne vježbe nakon 


*" Euharistijskom. 

% , Naša Opera“ — hrvatski svjetovni institut koji je namjeravao osnovati Ivan Merz po uzoru na isti takav 
u Italiji koji nosio ime po svome utemeljitelju ,,Opera Cardinal Ferrari“. 

* Talijanska riječ opera u ovom kontekstu ne znači neko glazbeno djelo nego općenito ,,djelo“. Riječ je o 
Operi Cardinal Ferrari“, tj. o Djelu Kardinala Ferrarija, a to je bio svjetovni institut što ga je u Milanu 
osnovao taj milanski kardinal koji je imao za cilj razne apostolske pothvate. Ivan Merz je namjeravao i u 
Hrvatskoj osnovati sličan institut, ali ga je rana smrt u tome spriječila. Djelomično je tu ideju Ivana Merza 
deset godina nakon njegove smrti osnovala Marica Stanković utemeljivši prvi ženski svjetovni institut u 
Hrvatskoj — Zajednicu Suradnica Krista Kralja. 

Košljuna, a zatim nakon Sarajeva. P. Perica ih je odgodio radi moje 
bolesti. Međutim se mi molimo Presv. Srcu da nam ono u pravi čas 
pokaže put. Ne dvojim da će to Presv. Srce 1 učiniti; osnutak mnogih 
redova u povijesti pokazuje kako su oni tako reći spontano iznikli-pro- 
krčili put unatoč zapreka sa strane najkompetentnijih faktora — do samih 
papa. Dokazala su djela Božja. 

Protulipcu sam već iznio plan Prosvjetnog sleta za iduću godinu 
kako su ga imali Belgijanci ove godine. Referati bi bili po skupinama: 
za podmladak-naraštaj; za članstvo; starješine; duhovnici, zatim 2-3 
predavanja za cijelo članstvo skupa, a onda dva predavanja za svu 
publiku. Pontifikalna misa s propovijeđu, a ako je tehnički izvedivo na 
sletištu, jedno predavanje s prosvjetnim ispitima, a među publikom bi 
bili megafoni tako da bi svatko čuo odgovore. Ako je moguće bile bi 
gimnastičko-ritmičke produkcije koje bi donosili u ritmičkoj formi 
sadržaj glavnih predavanja. 

No što je glavni sadržaj svih predavanja? Kretao bi se oko jednog 
pitanja. Belgijanci su sa svih gledišta obradili ,,Obitelj“. Socijalni tjedni 
u Italiji obradili su ,,Seljačko pitanje“, ,, Gospodarsko pitanje“, ,, Žensko 
pitanje“, Školu“, ,,Karitativni rad“ i slično. Mislim da bismo mi uzeli 
»Euharistiju“ 1 osvijetlili njezin utjecaj na sav život. Budući da mi gra- 
dimo nove temelje, potrebno je da počnemo sa središtem cijeloga kato- 
licizma. Prema tomu bila bi npr. predavanja: Euharistija i naraštajac, E. 
i Orao (Orlica), E. i obitelj; E. i škola; E. i štampa, E. 1 politika; E. 1 
gospodarski život; E. i hrvatski narod itd itd. 

Šta Vi sudite o tom? Pitajte o. Foretića i Protulipca! Samo ovog 
nemojte ozlovoljiti, već ga uhvatite kad nije prezaposlen. Tehnički bi se 
to dalo provesti barem tako lako kao slet. Bi li Osijek bio zgodan? 

Glede ženskog prava glasa mislim da je prema zadnjem pismu 
Kard. Gasparrija stajalište Crkve ovo: Katolici imaju slobodu da u teo- 
riji budu pristaše ili protivnici ženskog prava glasa. Ali ako u kojoj 
državi žene to pravo glasa posjeduju u savjesti su dužni da se njim služe 
na opće dobro, a napose da se njim služe u korist obitelji, odgoja 1 jav- 
nog ćudoređa. 

Nadalje je praksa, čini se, pokazala (referat na Socijalnom tjednu u 
Nancyu) da je žensko pravo glasa redovito više koristilo općem dobru 
negoli mu štetovalo. 

Napokon kako je sav naš sadanji politički sustav bitno loš jer je 
sazdan na herezi da sva vlast dolazi od naroda i da je narod izvor svih 

prava i da je svaki pojedinac potpuno autonoman te iz tih premisa izvodi 
opće pravo glasa, katolički sociolozi tvrde obratno; pogotovo ističu 
da se država ne sastoji od pojedinaca, već od organskih (ne mehanič- 
kih) jedinica koje imaju svoj zaseban život i svoju autonomiju: obitelji, 
općine, staleži itd. Katolički sociolozi stoga smatraju sadanje opće 
pravo glasa koje zabacuje naravne jedinice kao veoma nesavršeno. 

Ako dakle držimo da je u sadašnjem okrenutom političkom pokretu 
žensko pravo glasa jedno relativno dobro, kao katolici nikada ne smi- 
jemo odobriti ove sadašnje političke prilike (kao što u tezi moramo osu- 
diti rastavu Crkve od države koja u hipotezi može značiti spas Crkve) i 
žensko pravo glasa smatrati za apsolutno dobru stvar. Moramo nastojati 
da transformiramo sadašnje loše prilike u vidu naravnog prava (teze). 
Uvjeren sam kada ta teza, taj idealni kršćanski poredak bude ostvaren, 
tada neće biti žensko pravo glasa kako ga s pravom u nas traže mnoge 
stranke, i to za to jer će atomističko (sastav od mase pojedinaca) shva- 
ćanje države morati ustupiti mjesto organičkom sastavu; tako na državu 
neće utjecati samo masa pojedinaca, već naravne organske jedinice 
(obitelj, općina itd.) koje su bile prije države čije prava država mora 
štititi 1 čije interese mora potpomagati. 

Odmah mi izvolite javiti rezultat liječničkog pregleda. Ako morate 
na oporavak radi pluća dođite ovamo. Oko 7. rujna putujem na more. 
Ako za oporavak trebate novaca isto mi javite — pobrinut ću se da Vam 
ga pribavim od jedne u tu svrhu ustanovljene institucije. 

Otac Vrbanek nalazi se u Zagrebu. Vaše namještenje? 

Nikada nisam molio da me prime u Isusovce i nikada nisam bio 
odbijen. Uostalom moja se bolest ove godine javila 1 čini se da će ove 
godine pomoću Bogorodice posve iščeznuti. Pravodobno sam se stao 
liječiti. 

Mislim da sada najviše trebamo moliti za našu Operu" da tako naš 
i onako već dobrano redovnički život sistematiziramo, međusobno 
uskladimo, da stvorimo jak kostur Katoličkoj akciji. Isto taj red ima 
veoma široko polje rada kod nas: pučke kuhinje, profesionalne škole, 
tiskare, dnevnik itd. 

U sv. molitve se i nadalje preporuča i zahvaljuje za dosadanje 
molitve. 

Moj pozdrav cijenjenim Roditeljima I. Merz 


% Za budući hrvatski svjetovni institut. 

Dr. Ivan Protulipac Planina sv. Križ, Slovenija 
Zagreb 31. 8. 1927. 
+! Dragi moj Ivo! 

Ovdje je pismo za Nuncija. Zamoli Dragu Ćepulića da Ti ga pro- 
čita, da nikome ništa ne kazuje i da Ti na francuski prevede još ono što 
bi Ti želio da uđe unutra. Budući da je to moje privatno pismo mora biti 
lijepo napisano 1 stoga Te molim da netko na stroju prepiše tko zna fran- 
cuski. Isto trebam više kopija za neke mjerodavne ličnosti. Čestitao sam 
mons. Sokolu što je Đakovo tako lijepo uznapredovalo i stoji na prvom 
mjestu sa 29 % društava na sto župa. Što Ti je odgovorio preč. Sokol? 
Šta je s našom crkvenom tužbom? Molim moj Code social odmah pre- 
dati mojim roditeljima. 

In Smo Corde Jesu Ivo 


Dr. Ivan Protulipac 
Zagreb Planina sv. Križ, 2. 9. 1927. 
+! Carissime! 

Veselio bih se kada bi ovamo stigao u nedjelju. I vlč. Kniewald mi 
je obećao da će me ove nedjelje posjetiti; pa možete zajedno. Polovicu 
putnog troška snosit će požrtvovnost mog oca. Ovdje ostajem barem do 
7. 9., a možda još par dana, a onda putujem na more. (Vjerojatno na 
Košljun ili franjevcima na Hvar.) Za Biskupsku konferenciju ne treba 
spremati odveć velike spise, već samo: 

1. Cijeli Poslovnik Katoličke akcije. 

2. Zamoliti da ne potvrde pravila Jugoslavenske katoličke đačke 
Lige dok ih nisu pregledali naši eksperti. 

3. Zamoliti da Seniorat postane udruženje naobraženih svjetov- 
njaka Katoličke akcije. Ako je istina da su 22 krčka đaka pošla u sjeme- 
nište, to nam je Gospod dao najočitiji dokaz da smo na pravom putu. Ex 
fructibus eorum cognoscetis eos."! Kada će biti Biskupska konferen- 
cija? Jesi li dobio pismo za Nj. Eks. Nuncija? Bog živi Ivo 


1 Prijevod s latinskoga: Po njihovim plodovima ćete ih prepoznati. (Mt, 7, 20) 

VIČ. Dr. Zvonimir Marković 
Đakovo, Sjemenište Planina Sv. Križ, 4. 9. 1927. 


+! Štovani Velečasni! 


12 Zagreba mi pišu da ćete obraditi strukturu Orlovske organizacije 
i pokazati da Katolička akcija i njezino disciplinatorno središte koje je 
u hierarhiji, ne samo da ne isključuje potrebu jake interdijecezanske“? 
centrale, već je i iziskuje. 

Čuo sam da ste se obratili i na P. Vermeerscha*. Pogledajte u jed- 
noj od knjiga preuz. nadbiskupa Šarića gdje je citiran kardinal Cagliero 
koji govori o potrebi nacionalnih (među-biskupijskih centrala). Zatim 
dolazi potvrda talijanskih pravila Katoličke akcije koja su izradili kano- 
nisti Svete Stolice. I nedavno je Kardinal Gasparri u jednom pismu 
istaknuo da biskupije moraju bezuvjetno raditi prema normama viših 
centrala. (Osser. Romano od 18. 8. 1927.) 

O potrebi među-biskupijskih juridičkih normi koje vežu pojedine 
biskupije, očit su dokaz kanoni 274/4; 292; 291/2.%* Pogledajte što 
Weruz o tome veli. 

Mislim, da bi dobro bilo kada biste napisali brošuru: ,,Svećenik 1 
politika“. P. Vermeersch je o tom isto napisao brošuru koja se sada nalazi 
kod vlč. g. Dr. Kniewalda. Ako je želite, poslat će Vam je. Isto mislim, da 
imadem sve dokumente Svete Stolice o tom predmetu. I to (sve je već 
poredano i prevedeno na hrvatski) mogao bih Vam poslati. I u novom 
Michelettiju (Pastoral) vidio sam poglavlje o tome. (Imam ga). 

To bi bilo potrebno da naš kler o tome dobije pravu principijelnu 
orijentaciju, a ne da svoje znanje crpi iz površnih i tendencioznih čla- 
naka Narodne Politike koji sve promatraju sa stajališta Hrvatske Pučke 
Stranke. 

Uz memento u Presv. Srcu odani Ivan Merz 


9 Riječ ,,interdijecezanska“ znači: međubiskupijska. 

5 P. Vermeersch, isusovac, bio je profesor moralne teologije na Papinskom sveučilištu Gregorijani u Rimu 
i slovio je kao veliki autoritet svoga vremena u moralnim dvojbama i pitanjima. 

% Brojevi (kanoni) crkvenoga Zakonika kanonskoga prava. 

Dr. Ivan Protulipac 
Zagreb Planina sv. Križ, 5. 9. 1927. 
+! Dragi Ivo! 

Pošalji ovo pismo preuz. Šariću, jednu kopiju pošalji preuz. Mileti, 
a drugu za arhiv. Francusko pismo za Chan. Cornettea daj prepisati (za 
arhiv) i odmah preporučeno pošalji. Drugo za Lurd daj prepisati na 
HOS-ovom papiru i pošalji na Internacionalni sastanak. — 7. ili 8. rujna 
putujem na Sušak (Trsat, franjevci) a onda valjda na Košljun. Dobio 
sam izvještaj od o. Foretića. Je li ti gđica Stanković predala pismo za 
Nuncija? 

In Xto Ivo 


Dr. Ivan Protulipac, HOS 

Pejačevićev trg 15 

Zagreb Hvar, 12. 9. 1927. 
+! Predragi! 

I telefonski sam Te nazivao, ali bez uspjeha. Veliki broj članstva 
nema orlovskih znakova; pošalji okružju da ih rasprodaje na Postir- 
skom sletu. (Ja ću vjerojatno onamo). Našao sam povjerenika za Orlov- 
sku Stražu; pošalji odmah meni za sada: 5 Straža, 10 Hrv. orlovstva, 10 
Tiiona, 10 Kat. akcija, 10 Dokumenata, 10 Sv. Ivane i još što misliš da 
valja rasparčavati. No to odmah, da slet u Postirima mogu za to upotri- 
jebiti. Pošalji mi odmah prijepis svih seniorskih prijedloga za glavnu 
skupštinu (Nuk, Perović, Mandić, Čule, Kerubin etc.) Svaki dan sam sa 
preuz. Pušićem; 15. dolazi preuz. Bonefačić u Split; organiziraj molitve 
da s njim sve izravnam. 

In Smo Corde Jesu Ivo 


5 Službenica Božja MARICA STANKOVIĆ, profesorica (1900. — 1957.) Nakon Učiteljske škole 1920. g. 
završila je Višu pedagošku akademiju. Kao učiteljica i potom profesorica službuje u Slatini, Čakovcu, 
Gračacu, Kutini te u Zagrebu. Istodobno se posvećuje aktivnom apostolskom radu među mladima, najprije 
Orlovskoj, a zatim Križarskoj organizaciji u kojima obavlja dužnost predsjednice. Uz dr. Ivana Merza naj- 
snažnija nositeljica i pokretačica katoličkih gibanja u Hrvatskoj. Za svoje djelovanje među mladima unutar 
Katoličke akcije dobila je 1942. visoko crkveno odličje “Pro Ecclesia et Pontifice". Na poticaj i po nadah- 
nuću Ivana Merza osnovala je prvi svjetovni institut u Hrvatskoj pod nazivom Suradnice Krista Kralja. Kao 
ugledna katolička djelatnica našla se na udaru komunističkih vlasti nakon završetka Drugog svjetskog rata 
te je uhićena 1947. i osuđena na montiranom procesu na pet godina robije koje je provela u Požegi. Nakon 
izlaska iz zatvora svoj život na robiji opisala je u knjizi “Godine teške i bolne". Umrla je 1957. g. od poslje- 
dica bolesti koje je zadobila za vrijeme boravka u logoru. Grob joj se nalazi u Zagrebu na Mirogoju. Postu- 
pak za njezino proglašenje blaženom i svetom pokrenut je 2006. g. 

Rev. P. Josip Vrbanek, S.J. 
Zagreb, Palmotićeva ul. 33 Hvar, 19. 9. 1927. 


+! Moj dragi oče! Nadam se da Vam umje- 
reni rad ne škodi zdravlju i molim Presv. Srce 
da Vaš posao obilno blagoslovi. Ovdje je klima 
dobra i osjećam se veoma dobro; štoviše se kat- 
kada kupam i veslam. Sve dobre oce ,,čete“ Isu- 


sove pozdravlja I. Merz 
P Josip Vrbanek, S.J., + Mg daju odd / Hvaa,/9. aji 
zZ 
1882.—1945. Nadom 11 DA dm keve unjoona Nad. na 


Bali zoja čovsla Bow lasa, Sa (41 korao 
ie ola Ba golovi. —Ovkje je koima laka i 


BI 
; 
i 

Še dfre Ze, ČEk x Iiarve 
Faksimil teksta razglednice koju je Ivan Merz poslao s Hvara svome duhovniku 
D. Josipu Vrbaneku 19. 9. 1927. Na razglednici je prikazan hvarski Franjevački 


samostan u kojem je bio proveo nekoliko dana i u njemu držao predavanja za 
vjernike. (slika lijevo). 


Dr. Ivan Protulipac, HOS 
Pejačevićev trg 15, Zagreb Hvar, 20. 9. 1927. 
+! Dragi Ivo! 

Tvoj je govor veoma upalio i svećenici su ushićeni. Kao da su im 
se oči stale otvarati; no još uvijek su uvjereni da je preuzvišeni Šarić i 
Sarajevo protiv Pučke stranke, da Katolički Tjednik napada, a Narodna 
Politika da se samo brani itd. Župnik iz Brusja bio u Splitu pa se, čini 
se, vratio natrag prema nama indisponiran. Javi Svezi Orlica o neredu 
na splitskoj večeri i neka prema Poslovniku samo Okružje formira i 
disciplinski postupak prema Orlicama iz Splita koje uopće nisu došle u 
Postire. Sa čekom i računom poslati preuzvišenome Biskupu sve naše 
Poslovnike, naraštajski ispit itd., a meni jedno 10 komada: Orlovstvo i 

prilike u Kat. pokretu (u onom ormaru u hodniku dolje). Pošalji Orlov- 
sku stražu (jedan broj) na adresu: don Mate Blašković, dušobrižnik, 
Sveta Nedjelja, otok Hvar. Tvoj Ivo 


Dr. Ivan Protulipac, HOS 
Pejačevićev trg 15, Zagreb Hvar, 25.4.1927. 
+! Dragi Ivo! 

Brošura o Katoličkom pokretu ima u mom ormaru u hodniku 
valjda više stotina. Pošalji mi nekoliko. Neka Sveza Orlica imenuje don 
Antu povjerenikom pa izvijesti presv. biskupa 1 reci da je već zadnji čas 
da se tamošnje dezolatne prilike poprave, da biskupija opet uzmogne 
stajati uz bok s drugim biskupijama. Predložio sam preč. Ivanušu da 
delegira preč. Beluhana kao zastupnika Banja Luke. Ako misliš da 
odmah pošaljemo naša pravila Svetoj Stolici na potvrdu (tim bi Biskup- 
ska konferencija morala preći preko zahtjeva Seniorata o parcelaciji jer 
je kod više vlasti) tada mi pošalji poslanicu Biskupske konferencije od 
1924. gdje se pozdravlja osnutak HOS-a. 

Danas su stigle Orlovske straže. Hvala. Ovo pismo pošalji Pre- 
svijetlom Srebrniću, a kopiju tog pisma dr. Markoviću u Đakovo, pre- 
uzvišenom Šariću i presv. Mileti i priloži prijevod skautskog pisma. U 
subotu ovdje predaje Žanko. Nadam se, da je Novak odnio k meni u 
stan Avelinov skioptikon, franjevačke slike iz HOS-a i žarulju (ili aku- 
mulator), odatle ga je digao jedan kondukter i donio u Split. 

U Xtu Ivo 


Biskup Josip Srebrnić** 
Krk Hvar, Hotel Kovačić 26. 9. 1927. 


+! Presvijetli gospodine! 

Tek jučer primih Za Vjeru i Dom u kojemu sam pročitao pismo što 
ste ga poslali Orlicama. Uistinu, Orlovstvo bi izgubilo svoj specificum i 
prestalo bi biti Orlovstvo, ako ne bi bilo jedinstveno i po tim jedinstve- 
nim metodama posvuda odgajalo. Oduzeti disciplinsku vlast centrale 
značilo bi od Orlovstva učiniti Federaciju omladinskih društava koja bi 
prestala biti pokret; neka bi životarila, a većina propala. Tako govori 
iskustvo u našim krajevima. 


* Merz se javlja biskupu Srebrniću s Hvara gdje je boravio na liječenju mjesec dana. Tematika pisma su 
tadašnje poteškoće s kojima se Orlovska organizacija susretala u svom djelovanju i u organizaciji rada u 
odnosu na Seniorat koji si je nelegalno prisvajao prava za kontrolu nad svim katoličkim organizacijama. 

Zanimalo me je kako je kod francuskih katoličkih skauta jer s 
Orlovstvom imaju zajedničko što imaju svoje specifične odgojne 
metode i hoće da budu pokret. Stavio sam više upita na njihova duhov- 
nika. Prilažem Vam dio njegova odgovora u prijevodu. Francuze je 
iskustvo dovelo do istih rezultata kao i nas; vlast njihove centrale mnogo 
je jača negoli naše jer oni štoviše imenuju 1 predsjednike pojedinih 
društava. Što je za nas poučno u tom pismu jest što drže da bi organiza- 
cija stradala kada bi im se za vođe u centrali ili provinciji nametnuli 
ljudi koji nisu stručno izobraženi ili u koje nemaju povjerenja. Naravno 
da oni posvuda rade u sporazumu i s odobrenjem Ordinarija“", ali drže 
da im se mora dati stanovita sloboda u provođenju odgojnih metoda. 

Seniorat danas traži parcelaciju Orlovstva time da se centrali 
oduzme disciplinska vlast i disciplinsko središte prenese na okružje. 
Pozivaju se na Katoličku akciju koja ima u hijerarhiji disciplinsko sre- 
dište. Bez obzira na netočnu aplikaciju toga načela, jer Orlovstvo i sada 
ima i te kako svoje disciplinsko središte u hijerarhiji (jer što biskupi 
hoće to HOS u dotičnoj biskupiji provodi) — ova francuska pravila 
skauta pokazuju da Katolička akcija upravo iziskuje jake disciplinske 
centrale; i da nema Svete Stolice koja je ta pravila potvrdila, ne nalazi 
se u toj disciplinskoj vlasti ništa što bi se protivilo Katoličkoj akciji. 

Nadalje Seniorat hoće da nam nametne u Predsjedništvo i u 
provinciji svoje ljude. Bez obzira na to da bi to stvarno značilo da je 
Seniorat nadređena organizacija (a ne ravnopravna, kako je to naglasila 
posljednja Biskupska konferencija), to bi loše djelovalo na Orlovstvo 
koje zahtijeva da u njemu rade ljudi istih pogleda. Sam Grgec je istaknuo 
u Seniorskom Vjesniku da se seniori od nas razlikuju u samom shvaća- 
nju Orlovstva. To je razlikovanje vjerojatno u tome što ne želimo biti 
organizacija širokih masa, već organizacija elite 1 što s time u vezi stav- 
ljamo veće asketske zahtjeve negoli ih Crkva stavlja na sve vjernike. 
Onda dolaze i druga razilaženja u odnosima prema Crkvi i slično. Orga- 
nizacija bi pretrpjela štetu ako bi njoj bili nametnuti neorlovski (pa i 
najbolji) ljudi. Evo u brzini nekoliko misli prigodom Vaše poslanice i 
prigodom pisma duhovnika francuskih katoličkih skauta. 

Ovdje na Hvaru nema stručnjaka za ćudoredna pitanja i kako 
obično svoje stvari dajem kojemu stručnjaku da ih prije pročita, to Vas 
molim, pregledajte i ispravite ovaj članak o stidljivosti i ako mislite da 
bi mogao koristiti pošaljite ga Katoličkom tjedniku. Memento! 

In Smo Corde Jesu Dr. Ivan Merz 


€ ,Ordinarij“ je crkveno-pravni naziv za službujućeg mjesnog biskupa. 

Dr. Ivan Protulipac, HOS 

Pejačevićev trg 15 

Zagreb Hvar, 26. 9. 1927. 
+! Dragi moj Ivo! 

Presvijetli će vjerojatno delegirati dominikance. Pošalji mi odmah 
prijepis okružnice dr. Čekade jer se s time operira. Pravila francuskih 
skauta potvrđena su od Svetoga Oca; njihova centralizacija još je veća 
nego kod nas. Uopće nema glavnih skupština i predsjedništvo sve ime- 
nuje i radije odustaju od rada u kojoj biskupiji negoli da poslovnik i za 
dlaku promijene. Da odmah pošaljemo naša pravila na potvrdu u Rim? 
Ako su tako potvrđena onda imamo slobodu kretanja u svim biskupi- 
jama. Sve ću detaljno izraditi kada se vratim iz Grablja. Cerovca i druge 
pozdravi. Tvoj Ivo 


Msgr. Hermenegildo Pellegrinetti 


Apostolski Nuncij Zagreb, 27. 9. 1927. 
Beograd, Krunska ulica Blagdan sv. Vinka Paulskog 
Ekscelencijo, 


Čast mi je poslati Vam dva primjerka knjižice ,,Katolička akcija“ 
koja je namijenjena posebno članovima naših Orlovskih društava. Knji- 
žica je sastavljena prema smjernicama Svete Stolice i posebice prema 
brojnim dokumentima što ih je izdao slavno vladajući papa Pio XI. 

Molim Vas, Ekscelencijo, da biste bili dobri te da pošaljete jedan 
primjerak knjižice Svetom Ocu, a jedan da zadržite za sebe. 

Primite, Ekscelencijo, izraze moje iskrene 1 čvrste vjernosti katedri 
Svetog Petra. Potpuno odani u Presvetom Srcu Isusovu 

Dr. Ivan Merz, generalni tajnik Orlova 


Župna crkva bl. Ivana Merza u Slatini. 

To je prva župa u Hrvatskoj (i na svijetu) 
posvećena hrvatskom Blaženiku koja je 
utemeljena na sam dan njegove 
beatifikacije 22. 6. 2003. Sama crkva 

(na slici) izgrađena je 2013., deset godina 
nakon utemeljenja, a posvećena je 2021. 


Biskup Miho Pušić*# 
Hvar Zagreb, 15.10.1927, 


Presvijetli Gospodine! 


Slobodni smo dostaviti Vam izvještaj o stanju Orlovske organiza- 
cije na teritoriju Vaše biskupije prema podatcima kojima raspolaže 
HOS (Hrvatski orlovski savez). Ovakve izvje- 
štaje dostavlja naše predsjedništvo redovito 
svake godine. Vaša je Presvijetlost sigurno 
dobro informirana o stanju Orlovstva na terito- 
riju hvarske biskupije, ali držimo da će Vas naš 
izvještaj o tome još bolje informirati. Na terito- 
riju hvarske biskupije postoje slijedeća društva 
u ovim mjestima: Postire, Mirce, Dol, Brusje, 
Grablje. 


/ 


Hvarski biskup Prema tim podatcima zadnjih triju tromje- 
mons. Miho Pušić sečja stanje je u tim društvima ovakovo: 
Broj članova: 
Redovitih: | Starješina: Ostalih: Ukupno: Vježbača: 

Dol 30 ll 12 53 22 
Mirce 22 1 13 36 16 
Postire 23 4 ll 38 20 
Brusje 15 gi 11 33 16 
Grablje 14 1 5 20 12 

104 24 52 180 86 


DRUŠTVO U DOLU poslalo nam je samo jednu preglednicu za 
jedno tromjesečje kroz koje je održalo 7 odborskih sjednica, 5 sjednica 
prednjaka, 12 sjednica cijelog društva, 3 sjednice za predstave, 9 ostalih 
sastanaka. Predavanja su držali: Dr Jakov Matulić, izaslanik HOS-a, J. 
Sedak-Benčić i društveni odbornici. — Društvo je održalo i predstavu. 

MIRCA — održano je tijekom jedne godine 12 odborskih sjednica i 
170 društvenih sastanaka. Tako nije održan veliki broj formalnih preda- 
vanja, to su vlč. župnik i odbornici održali mnogo nagovora. Tjelo- 
vježba je održavana kroz cijelu godinu redovito. Učili su hrvatsku povi- 
jest, čitali Orlovsku Stražu i ostalu katoličku štampu. 

POSTIRE — održano je 14 odborskih sjednica, 15 sjednica pred- 
njaka, 14 društvenih sastanaka i veći broj društvenih dogovora itd. 


& Hvarski biskup MIHO PUŠIĆ (1880.-1972.) Opširnije biografske podatke o njemu vidi na str. 272. 
ovoga 7. sveska. 

Društvo imade svoju fanfaru. Podučavalo se članstvo u čitanju i 
pisanju. Imade organiziran naraštaj (20 naraštajaca, 10 podmlatka) koji 
drže redovito sastanke i vježbe. Davalo je više priredbi. Društvo nema 
duhovnog vođu koji bi posvetio društvu onoliko koliko društvu treba. 
Tjelovježba se drži redovito. 

GRABLJE — 16 odborskih sjednica, 52 sastanka, 48 tjelovježbe- 
nih satova. 

Društvo je imalo jedan javni nastup, više priredbi. Podučava se 
članstvo u pjevanju, računstvu i talijanskom. Predavanja drže vlč. don 
Vijeko Bojanić i brat Jerko Jurić. = Zajedno s ostalim društvima u 
Hvaru obavilo je i ovo društvo 25. 3. prosvjetni orlovski ispit. Glasovi, 
što ih HOS prima o društvu vrlo su pohvalni. Brat Donadini okrstio je 
Grablje ,,Orlovskim mjestom“. Društvo imade 16 naraštajaca. 

BRUSJE — 12 odborskih sjednica, 12 sastanaka društva. Više dru- 
štvenih dogovora i manjih sastanaka. — Društvo se još nije dostatno 
razvilo iako ima dosta preduvjeta za razvoj u napredak. Izvještaj 
Saveznog izaslanika brata Lacha nije bio najpovoljniji. 

Ovo je tek letimični pregled o društvenom radu. Društva je vodilo 
u evidenciji naše Splitsko orlovsko okružje, dok nije osnovano Orlov- 
sko povjereništvo za hvarsku biskupiju. Od ovog Povjereništva očeku- 
jemo dobre rezultate za razvoj naše organizacije u Hvarskoj biskupiji. 

Savez (HOS) je u više navrata slao svoje izaslanike da posjete 
društva u Hvarskoj biskupiji, a jednako je izaslanike slalo i Splitsko 
orlovsko okružje. Držimo da nije potrebno da izvještavamo Vašu 
Presvijetlost o poteškoćama koje imaju tamošnji Orlovi sa strane držav- 
nih vlasti jer su te poteškoće Vašoj Presvijetlosti vrlo dobro poznate. 
Osobito su teške prilike u kojem žive postirski Orlovi. Za slet u Posti- 
rima Vaša je Presvijetlost poslala svojeg izaslanika koji Vas je sigurno 
izvijestio o uspjehu sleta. Sam taj slet, a jednako i rad orlovskih 
društava na Hvaru uvjerava nas da će budućnost Orlovstva u Hvarskoj 
biskupiji biti lijepa. Svakako će mnogo koristi donijeti osnutak Orla u 
gradu Hvaru jer će se na taj način stvoriti centar Orlovstva u Vašoj 
biskupiji. 

Naš Savez i nadalje će posvećivati najveću pažnju Orlovstvu u 
biskupiji Vaše Presvijetlosti pa smo uvjereni da ćemo Vas do godine 
moći našim izvještajem više obradovati. 

Zahvaljujući Vašoj Presvijetlosti na svim uslugama koje ste učinili 
našem Orlovstvu mi Vam preporučamo naš pokret u Vaše svete molitve. 


U Kristu Kralju odani Ivan Merz 


350 


Dr. Pavao LONČAR, vice-rektor 
Nadbiskupska Gimnazija 


Zagreb Zagreb, 21. 10. 1927. 


Dr. Pavao Lončar, svećenik Zagrebačke nadbiskupije bio je vice- 
rektor Nadbiskupske gimnazije dok je dr. Ivan Merz ondje bio profesor. 
Pripadao je struji onih svećenika koji su podržavali Seniorat i njegovu 
politiku, a koja je bila u suprotnosti sa stavovima Orlovske organizacije 
koja nije dopuštala da se u njoj provodi stranačka politika. Prvi koji je 
na tome najviše radio u Orlovstvu bio je dr. Ivan Merz kao tajnik. Pismo 
je od izvanredne važnosti jer opisuje okolnosti u kojima je dr. Merz 
radio i s kakvim se sve poteškoćama u svom radu susretao. Također se 
u pismu vidi velika informiranost Ivana Merza po pitanju crkvenih 
dokumenata i propisa o toj problematici. S druge strane, pismo odaje 
veliku kršćansku izgrađenost Ivana Merza što se tiče međuljudskih 
odnosa. Zbog svoje mnogostruke vrijednosti i kao potvrda herojskih 
kreposti Ivana Merza, pismo je objavljeno u Poziciji Ivana Merza, 
službenom dokumentu Kongregacije za kauze svetaca za njegovu beati- 
fikaciju. 


+! Veleučeni Gospodine! 


Nakon onih mnogih i teških uvreda koje ste na me sasuli, želim 
Vam dati pismen prikaz same stvari koji će Vam pokazati da sam radio 
po najboljem uvjerenju radi općega dobra i da ste se, veleučeni Gospo- 
dine, ne samo prenaglili što ste na mene sasuli tolike uvrede, već da je i 
svaki ukor s Vaše strane bio neopravdan budući sam se služio svojim 
naravnim pravom i pravom što mi ga Crkva daje. 

Tijekom prošle školske godine bio sam kao tajnik Hrvatskog orlov- 
skog saveza kod preuzv. g. nadbiskupa dr. Bauera 1 izvijestio ga po 
svom običaju o stanju u Orlovskoj organizaciji. Rekao sam da je bogo- 
slovima i sjemeništarcima još uvijek zabranjeno pretplaćivati se na 
orlovska glasila, dok im je dozvoljeno čitati (i pretplaćivati se) na druge 
listove, tako da sjemeništarci čitaju dapače i stranačke političke novine. 
To sam u svom položaju tajnika HOS-a mogao bez ikakve indiskrecije 
i saznati 1 izvijestiti. Preuzvišeni gospodin veoma se začudio da još 
uvijek postoji ta zabrana jer, kako razabrah, njegova Preuzvišenost je 
već prije poduzela korake da se ta zabrana dokine. Međutim se zabrana 
nije dokinula. Nadošla je Biskupska konferencija koja je među ostalima 

imala raspravljati 1 o tipu sjemenišnih organizacija te o dozvoli, odnosno 
zabrani čitanja orlovskih glasila u sjemeništima. Da dođe do razbistre- 
nja u tim stvarima saopćio sam presv. g. dr. Srebrniću tri stvari i zamo- 
lio sam ga da documentationis causa iznese na Biskupsku konferenciju. 
Vjerujte mi, meni osobno nije ni drago da postoje u sjemeništima čisto 
orlovske organizacije svjetovnog tipa, već mi se čini da je za sjemeništa 
dovoljna sekcija Katoličke akcije unutar svim đacima zajedničke Mari- 
jine kongregacije. Isto je bilo moje osobno mišljenje da je najbolje ne 
dopustiti u sjemeništa ulaz svih onih crkvenih listova ili glasila Kato- 
ličke akcije (s koje mu drago strane dolazili) koji raspravljaju o pozna- 
tim sporovima. 

Presvijetlom Srebrniću saopćio sam: 

1. Da se u zagrebačkom sjemeništu čitaju unatoč zabrane Svete 
Stolice stranačko-političke novine pa sam i nehotice opazio kako to 
čitanje upravo razorno djeluje na svećenički odgoj. A istodobno dok 
djeca čitaju te novine u kojima ima češće koji napadaj na svećenika, ne 
smiju čitati orlovska glasila. Rekao sam mu, kao što je i istina, da sam 
posve slučajno i bez namjernog istraživanja iz usta đaka čuo da im se 
preporučuje (tako barem ja shvatih te izjave) pače i pretplaćivanje na te 
novine.2. Rekao sam presv. Srebrniću kako sam ove godine u prazni- 
cima u Pitomači prigodom orlovskog sleta bio svjedokom kako je jedan 
mali sjemeništarac (ime sam zaboravio!) došao u dilemu: ili da posluša 
svog sjemenišnog poglavara koji mu je zabranio da u praznicima dođe 
u doticaj s orlovima ili da posluša kapelana (kod kojega je boravio pod 
praznicima) i koji je vodio pripreme za slet i malom sjemeništarcu uvi- 
jek davao neke upute kako će pomagati kod uređivanja sletišta. 3. Naj- 
zad sam saopćio kako su lani sjemeništarci još nosili orlovske značke 
(neki), a da to ove godine više ne mogu, dok na poticaj dr. Lončara oko 
polovica đaštva sada nosi stari i obnovljeni znak Katoličkog pokreta. 
Upozorio sam presv. g. Srebrnića da se slobodno može pozvati na moja 
priopćenja i da naslućujem da ću radi toga (što te stvari iznosim pred 
zakoniti forum) imati velike neprilike sa strane dr. Lončara koji će vje- 
rojatno sve doznati. Smatrao sam većim dobrom ako se postigne u sje- 
meništu zabrana čitanja političkih novina, negoli neugodnosti na koje 
sam bio spreman. Nakon Biskupske konferencije (19. X.) saopćio mi je 
presv. g. Srebrnić da Vi, veleučeni Gospodine, želite o tom sa mnom 
govoriti 1 da ste izjavili da gornje tri stvari nisu istinite. Odmah sam 
pošao da Vas potražim; našao Vas nisam. Tek sam sljedeći dan imao 
priliku da Vas nađem. 

1. Vi ste mi saopćili da o tom uopće niste sa mnom htjeli govoriti. 
— 2. Zatim ste me bučno i kroz pola sata obasipali raznim uvredama 
nazivajući me najraznoličnijim imenima kao: ,,prost“, ,,denuncijant“, 
»špijun“, ,nelojalan čovjek“, koji hoću da budem ,,nad biskupima“, 
»tvrdoglavac“, ,,tvrdokožac“ itd. itd. — 3. Rekli ste mi, da imam krivo 
formiranu savjest i izjavili da moram da budem slijep prema svemu što 
se dešava u Sjemeništu; da se sve to mene ne tiče 1 da je protiv naravnog 
i crkvenog zakona iznositi i samom Nadbiskupu stvari koje se dešavaju 
u Sjemeništu jer za to nisam pozvan ja već zakonito vodstvo sjemeništa. 
— 4. Napokon ste zatražili da u Sjemeništu ne nosim orlovskog znaka jer 
to smeta profesorima, a đaci, budući da nose druge znakove, mogu sma- 
trati izazivanjem. Posljednja Vaša tvrdnja koju ste iznosili u ime kato- 
ličkog morala i crkvenih zakona da je zabranjeno i samom Ordinariju 
saopćiti što se dešava u sjemeništu jer to ,jedino spada na sjemenišne 
poglavare, a drugi nitko nema prava da uopće vidi što se dešava u sje- 
meništu“, ta tvrdnja, velim, više me je potresla negoli Vaše uvrede jer 
ste se pozivali na principe katoličkog morala i crkvene zakone o koje 
sam se prema Vašim kategoričkim i opetovanim izjavama ogriješio. 
Otišao sam od Vas moleći Vas za oproštenje pod uvjetom da sam Vas i 
najmanje uvrijedio, ali sam istodobno istaknuo da uopće ne uviđam da 
sam učinio nedopuštenu stvar. Toga, eto, ne uviđam ni sada i to s ovih 
razloga: 

I. Postoji odredba Svete Stolice za koju sam znao i znadem, po 
kojoj je za cijelu Crkvu zabranjeno ,,da studenti u sjemeništima i na 
crkvenim fakultetima... čitaju bilo koji dnevni list kao i komentare, 
koliko god bili dobri, a zabrana se odnosi i na mlade redovnike studente 
u samostanima i kongregacijama“ (VSC Konst. 23. IX. 1910: Pio X. 
Motu proprio Sacrarum antistitum 1910.)% 

Nadalje, u duhu našega Gospodina jest da je zabranjeno čitati one 
novine i časopise pa makar i najbolje, a koje izvještavaju o svakodnev- 
nim zbivanjima u politici, ili o društvenim i znanstvenim pitanjima o 
kojima još uvijek ne postoji određeno mišljenje. To se ne smije prepu- 
stiti studentima sjemeništa. (Isto, I S.C.C. 20. X. 1910).7 


$ , Alumnis in seminariis et ecelesiasticis collegiis... legendi diario quaevis et commentaria quantumvis 
optima etiam ade iuvenes regulares in monasteriis et in congregationibus studiis operam dantes extenduntur.“ 
(VSC Const. 23. IX. 1910: Pius X. Motu proprio Sacrarum antistitum 1. XI. 1910.) 

? Porro Smi Domini Nostri mens est ut firma si lex qua prohibetur ut diaria et commentaria, etiam optima 
quae tamen de politicis rebus agunt quae in dies eveniunt, aut de socialibus et scientificis quaestionibus 
quae pariter in dies exagitantur quin adhuc de iis certa sententia habetur, haec inquam, in manibus 
alumnorum seminarii libere non relinquantur.“ (Ibid.: te S.C.C, 20. X. 1910). 

II. Vi naglašavate, veleučeni Gospodine, da se mene uopće ne tiče 
što se čita ili radi u sjemeništu, već da za to odgovaraju poglavari. Ex 
officio, da; no, oprostite mi, bilo koji liberalac može biti indiferentan 
prema duhu koji je kod sjemenišne mladeži, ali od katolika ne možete 
tražiti da ostane ravnodušan ako mu se čini da odgoj te mladeži znatno 
stradava. Sam naravni zakon mu dopušta da zakonitim poglavarima 
iznese svoje poteškoće, ako je uvjeren da su ti poglavari u stanju manjak 
popraviti. Dopuštam da sam se mogao u konkretnom slučaju prevariti u 
prosuđivanju učinka čitanja političkih novina na sjemeništarce, ali još 
uvijek mislim da mi je sam naravni zakon dopuštao da Preuzvišenom 
Nadbiskupu iznesem svoja opažanja. Ja se nisam ponio kao sudac, već 
stvar iznio i htio iznijeti pred zakonitog poglavara. Taj pak je za sjeme- 
nište prema Canonu 1357 biskup. Rekao sam stvar i presv. Srebrniću 
čiji se sjemeništarci također nalaze u zavodu i koji ima pravo da znade 
što se u zavodu radi, da je on iznese ponovno preuzv. g. Nadbiskupu i 
za potrebu pred Biskupsku konferenciju; a ne htjedoh u zaposlenosti 
preuzv. g. dr. Bauera njemu ponovno ići i cijelu stvar iznositi. 

III. Pogledao sam i u moralku pa nisam našao niti u poglavlju De 
ordinata caritate, niti u onom De servando secreto propis o koji bih se 
bio svojim postupkom ogriješio. Kao što nije grijeh nego zaslužno ocu 
kazati pogreške djeteta, pa makar je čovjek opazio boraveći u kući, da 
se uzmogne odgojno djelovati na dijete, tako nije nedopušteno duhov- 
nom poglavaru reći pogreške odgoja da im on mogne doskočiti. Pošto 
je to bilo iluzorno u našem slučaju govoriti neposrednom poglavaru, 
ostaje netaknuta sloboda reći to posrednom. Da je to posve crkveno 
shvaćanje utvrđuje me i odredba Canona 998 i slj. po kom se Crkva 
obraća vjernicima da reknu svoje mišljenje o ređenicima, dapače ih na 
to obvezuje ako što imadu protiv njih. Svojim se činom nisam postavio 
sucem cjelokupnog sjemenišnog odgoja, niti sjemenišnih glavara, nego 
sam faktički materijal, koji je i po sudu samog Preuzv. Ordinarija posto- 
jao, iznio preda nj kao pred prvog glavara sjemeništa (Canon 1357). Da 
takav rekurs nije nipošto nećudoredno djelo — kako ste mi to izvolili 
naglasiti i time motivirali svoje uvrede — već sasvim u skladu s crkve- 
nom disciplinom uvjerava me Canon 1935 u kome pod ,,delictum“ 
mogu razumijevati i spomenute nedostatke ukoliko se ne radi o prizivu 
na sudište već na evanđeosku, očinsku vlast. Tu stoji: ,,1. Međutim, bilo 
koji vjernik uvijek može prijaviti delikt drugog u pravednom nastojanju 
da se zlo popravi 2. Dapače, obveza prijave urgira već po prirodnom 

zakonu zbog opasnosti bilo za vjeru bilo za koje drugo neposredno 
javno zlo“. 

Prema tome u nijednom slučaju nema ovdje primjena onog tobože 
građanskog takta o čuvanju kućne ili zavodske tajne, jer sjemenište nije 
nikakav privatni dom, nego javna crkvena institucija koju moram pro- 
matrati sa stanovišta crkvenih propisa, a ne kakovih praznih građanskih 
konvencionalnih formi. 

Tako sam sudio prije, tako sudim i sada i to kako vidite prema 
načelima kršćanskog morala i crkvene discipline. 

Odbijam dakle dobačene mi uvrede kao i imputaciju da mi je 
savjest loše formirana, a Vama Bog oprostio, kao što Vam i ja opraštam. 

S odličnim štovanjem u Kristu Gospodinu odani 


Ivan Merz 


Biskup Josip Srebrnić 
Krk 


U pismu od 22. 10. 1927. Merz zahvaljuje najprije biskupu što se 
zauzeo za Orlovstvo na jesenskoj biskupskoj konferenciji. Potom mu se 
tuži kako ga je bezrazložno napao dr. Pavao Lončar, tadašnji vicerektor 
Nadbiskupske gimnazije. 


Zagreb, 22. 10. 1927. 
+! Presvijetli gospodine! 

Zahvaljujem Vam najprije na velikom trudu što smo Vam ga zada- 
vali prigodom Biskupske konferencije. Bio sam kod velečasnog g. dr. 
Lončara koji je kroz pola sata na me sipao najrazličitije uvrede kao 
,denuncijant“, , špijun“, ,,debelokožac“, ,,tvrdoglavac“ itd. itd. Šalj em 
Vam u prilogu podatke o gđici Stanković s molbom da pište velečasnom 
g. Smodeju. Isto Vam prilažem list za vlč. Pilepića. U svete se molitve 
i dalje preporuča u presvetom Srcu odani 

Dr. Ivan Merz 


"1. Quilibet tamen fidelium semper potest delictum alterius denuntiare... studio iustitiae... ad mali 
reparationem. 2. Imo obligatio denuntiationis urget quotiescumque ad id quis adigitur... sive ex ipsa naturali 
lege ob fidei vel religionis periculum, vel aliud imminens publicum malum“. 

7" Vidi prethodno pismo Ivana Merza dr. P. Lončaru od 21. 10. 1927. 

Biskup Josip Srebrnić 
Krk Zagreb, 28. 10. 1927. 


Ivan Merz odgovara biskupu 28. 10. 1927. pm > 
na njegovo kratko pismo i ujedno komentira m 
probleme unutar orlovske organizacije u vezi 
sa smjenom duhovnika koja je teško pogodila 
orlovsko društvo o kojem je riječ. Iz pisma se 
vidi s kakvim se sve problemima susretala 
orlovska organizacija u svom djelovanju i 
nastojanju da sačuva crkveni duh i pravi odgoj 
katoličke mladeži. 


Krčki biskup 


mons. Josip Srebrnić 
1876. — 1966. 


+! Presvijetli gospodine! 

Prilažem pismo što sam ga poslao vlč. g. dr. Lončaru. Kopiju sam 
poslao preuzv. nadbiskupu dr. Baueru i preč. g. dr. Dočkalu. Ako mislite 
da bi ga trebao poslati još kome, molim da mi javite. Veoma je čudno da 
tek iz političkih novina moradosmo saznati za naše duhovnike. Dosad 
nismo dobili još ni jedan dopis od Biskupske konferencije. Seniorat kao 
da je Crkva u Crkvi jer je pod njegovom presijom Biskupska konfe- 
rencija izmijenila zaključak o duhovništvu o. Foretića u Mahnićevom 
đačkom okružju. Tako je to žalosno da je o. Foretić eliminiran. Onaj, 
koji je sve svoje sile i svu svoju ljubav posvetio omladini — što je skri- 
vio?! Osim toga je to kod nas prvi slučaj da je jednoj organizaciji namet- 
nut duhovni vođa u koga ta organizacija nema ni najmanje povjerenja. 
Što bi radio Seniorat da su mu stavili za duhovnog vođu msgr. Barca, ili 
Rittiga ili Zimermanna? Neka se vrši volja Božja! /n dubio praesumptio 
stat pro superiore."? 

In smo Corde Jesu Dr. Ivan Merz 


Dr. Ivan Merz 
Zagreb, Mihanovićeva 2 Krk, 29. 10. 1927. 


Premda u ovom izdanju korespondencije Ivana Merza nije bilo 
moguće donijeti i pisma drugih osoba koje su mu pisale, ovdje činimo 
jedan izuzetak i donosimo jedno od pisama koje je biskup Srebrnić 


7 U sumnji treba pretpostaviti da je poglavar u pravu. 

pisao Merzu. Iz pisma se vidi kako biskup visoko cijeni samoga Merza 
i odgojnu vrijednost orlovske organizacije, i kako je duboko uvjeren da 
je Orlovstvo ,,izaslanik Božji koji predstavlja Isusa i vodi narod k 
Bogu “. 


Velecijenjeni Gospodine Doktore! 

U životu trebamo računati s većim ili manjim neprilikama pa 1 koje 
kakvim neočekivanjima i iznenađenjima. Bog takva iznenađenja ne 
samo dopušta, nego ih, ako nisu grijeh, izravno hoće. Jer njegova je 
Volja da vodi svoje izabranike u svetim idealnim visinama, da ih čisti i 
diže. A Orlovstvo je po mojem dubokom uvjerenju izaslanik Božji, 
predstavlja Isusa i vodi narod svoj Bogu. Pa zbog toga što je naravnije 
nego da dođu male kušnje na Orlovstvo? Ja Vam samo kažem: iskori- 
stite i ovaj položaj u koji Vas je sada Božji Promisao postavio i radi toga 
čvrsto i neustrašivo radite, širite se i veličajte Boga! Duboko sam uvje- 
ren da će Vam Vaša ustrajnost donijeti najljepše uspjehe. Sve je pro- 
lazno, sve se može opet promijeniti. Ali ne da čekate na promjene puni 
sentimentalnih čuvstava. Promjene treba očekivati u radu i čvrstom 
nastojanju oko vršenja dužnosti što ih osobito vodstvo HOS-a ima 
prema čitavoj divnoj orlovskoj vojsci! Bog Vas blagoslovio! 

In SS. C. J. odani + Josip dr. Srebrnić biskup 


Don Šime Kovačić, orlovski duhovnik 
Hvar Zagreb, 15. 11. 1927. 
+ Dragi Don Šime! 

Vi se vjerojatno i s mnogim pravom na me ljutite što Vam se do sad 
nisam opširnije javio. Razlog ćete vjerojatno sami znati pa neće biti 
potreba da Vam ga obrazlažem. Radujem se što su Vas hvarski mladići 
tako jednodušno predložili presv. Biskupu za imenovanje: znak je da 
Vas vole i da imaju u Vas povjerenje. A to je jedna od najglavnijih stvari. 
Praksa u Orlu, a i posvuda u svijetu (npr. izjave P. Escha, S.J. osnivača 
»Neudeutschlanda“) dovoljno su pokazale da duhovnik koji uživa 
povjerenje omladine može od nje učiniti tako reći SVE. Tko to povjere- 
nje nema neka ga steče ili neka se ukloni da ne nanese stvari Crkve više 
štete negoli koristi. Uvjeren sam da povjerenje što ga imate među hvar- 
skom omladinom nije samo plod Vaših naravnih odlika, već da ste si ga 
stekli krvavim ustrajnim radom kao kateheta, tako da je tako reći sva 

današnja mladež prošla kroz Vaše ruke; vidio sam kako Vas ta mladež 
voli zajedno sa svojim roditeljima. Stoga mislim, sama je Providnost 
Božja djelovala na tu mladež što je svoje duhovno i vrhunaravno usavr- 
šavanje postavila u Vaše ruke (jer u planu je Providnosti da svako svoje 
započeto djelo dovrši). 

Znam, da ćete rado svoje slobodno vrijeme upotrijebiti da u školi 
započeti rad izvan škole u organizaciji dovršite. Poteškoća će svakako 
biti svakojakih — s gledišta ljudskog su te teškoće često nepremostive 
— ali ako se uzdamo u Gospoda ,,sve mogu u Onome, koji me jača“. Već 
se radujem unaprijed plodovima Vašega rada; bit će to šaka katoličkih 
svjetovnjaka koji će svaki u svom zvanju i zanatu, javno i privatno 
raditi u duhu Isukrstovom; ta će šačica bezuvjetno djelovati na svoju 
okolinu prema onome: bonum est diffusivum sui." 

Kako je Hvar središte biskupije, to će se i drugi svećenici u drugim 
župama u Vas ugledati. Procvate li društvo u samom Hvaru, to će 
naravno i sam presv. Biskup s mnogo više uvjerljivosti tražiti od pasto- 
ralnog klera da prione uz osnivanje i vođenje društava Katoličke akcije. 
A bez tih društava, prema izjavama Vrhovnog Pastira, nema danas pot- 
pune obnove katoličkog života u našim zemljama. 

Žao mi je što nisam imao priliku da nešto dulje budem tamo i da 
radim s Vašom mladeži. Vidio sam da je po naravi veoma nadarena i 
bistra, tako se do dobrih plodova može doći prije negoli u nekim našim 
drugim krajevima. 

Izvolite pozdraviti preč. g. Župnika (koji mi duguje još jedan nacrt 
predavanja!) svu stariju i mlađu velečasnu gospodu, te sve Orlove od 
Jure pa sve do najmlađih koji su već željom Orlovi i čekaju čas da i oni 
postanu dionicima dobara što ih daje jedna katolička organizacija. 

Pozdrav isto čč. 00. franjevcima i gđi Kovačić, te njezinim sino- 
vima. 

U svete se molitve preporuča dr. Ivan Merz 


" Prijevod s latinskoga: U naravi dobra jest da se širi. 

Biskup Josip Srebrnić 
Krk Zagreb 1. 12. 1927. 


Merz ponovno piše biskupu Srebrniću, ovaj puta opširno pismo o 
stanju unutar Orlovske organizacije koju u svom opstanku ugrožava 
Seniorat koji je sastavio novi Poslovnik za društva Katoličke akcije 
imajući u vidu likvidaciju Orlovske organizacije. Riječ je o dragocje- 
nom povijesnom dokumentu za poznavanje situacije u Katoličkom 
pokretu te nastojanjima Seniorata da pokori Orlovstvo i stavi ga pod 
svoju vlast. 


Presvijetli gospodine! 


Mi smo bili uvjereni da će novi Poslovnik Katoličke akcije saču- 
vati jedinstvenu strukturu i specifičnu bit Orlovske organizacije. Među- 
tim smo se prevarili; taj je Poslovnik u svojoj biti u potpunom protu- 
slovlju s Orlovstvom i potpuna negacija Orlovstva. Sav je Poslovnik 
sam sebi kontradiktoran, a paragrafi 40 i 68 traže likvidaciju Orlovske 
organizacije. Što nam drugo preostaje negoli ili ne priznati taj Poslov- 
nik ili sazvati odmah Glavnu skupštinu HOS-a i raspustiti HOS, ili da 
molimo brzojavno Svetu Stolicu da obustavi privremeno provedbu tog 
Poslovnika. Taj je Poslovnik, kako vidite katastrofalan za Orlovstvo i 
katastrofa je već počela. Taj poslovnik čim stigne u provinciju među 
Orlove, a već će se netko pobrinuti da taj poslovnik dođe među Orlove, 
oni će vidjeti da za njih postoje dva u sebi protivna pravna poretka: 

Jedan potpisan po preuzv. Baueru a drugi je naš sadašnji Poslov- 
nik. Time je uništen sav autoritet Predsjedništva i u našoj organizaciji 
počinju vladati dvije protuslovne discipline. To znači anarhiju unijeti u 
cijelu našu organizaciju. Anarhija je već počela. Hercegovina je već na 
temelju toga na svoju ruku provela potpunu promjenu svog okružnog 
poslovnika i uredila se na potpuno konferedativnoj bazi, tako da HOS 
nad Hercegovinom ima tek pravo neke moralne inspekcije, kao Društvo 
naroda nad suverenim državama. 

Na nedavno održanom Saveznom vijeću svi smo se složili u tom 
da se Hercegovina svojevoljno isključila iz Hrvatske orlovske obitelji. 
A taj Poslovnik Katoličkog narodnog saveza? legalizira to odcjepljenje 
jer prema tom Poslovniku samo Konfederacija suverenih okružja imaju 


5 Hrvatski katolički narodni savez (HKNS) bio je vanjska krovna organizacija Hrvatskoga katoličkoga 
pokreta kojim je upravljao Seniorat (kao tajna organizacija), a u koju su bila uključena razna katolička 
društva, organizacije i udruge. Svoje ogranke HKNS imao je u svim biskupijama. 

pravo da budu članovi Katoličke akcije. Mi na takvo Orlovstvo ne 
možemo pristati jer ne bi bilo lojalno prema drugim stranim Orlovskim 
savezima da mi pod imenom Orlovstva imamo organizaciju koja je 
nešto bitno (organizacijski) protivna. Da se to ne dogodi i prije negoli 
dođe do potpune anarhije u društvima u pokrajini, mi smatramo svojom 
dužnošću da sazovemo Glavnu skupštinu i predložimo razlaz Orlovske 
organizacije. 

Da ne dođe do ove katastrofe mi smo informirali o tim groznim 
posljedicama preuzv. g. Nadbiskupa koji nam je saopćio da tu stvar 
pravo ne razumije, uviđa dalekosežnosti i zabranjuje i obustavlja raza- 
šiljanje i raspačavanje toga Poslovnika. Time je za prvu teškoću nešto 
pomognuto. Isto nam je rekao da odmah jedan ode u Đakovo i tamo 
nastoji da se sporazumi s presv. Akšamovićem. Uzgred spominjem da 
je taj Poslovnik pošao sa posve krivog gledišta; mjesto da koordinira 
postojeće organizacije, on čini protivno i traži da se postojeće organiza- 
cije njemu prilagode. Stručni savez nije tu radi koordinatornog jer je 
genetički prije njega bio koordinatorni, već koordinatorni mora poma- 
gati i koordinirati postojeći. To je isto kao kad bi rekli poput socijalista: 
čovjek je tu radi države 1 društvene zajednice, a ne da je država tu da 
štiti prava pojedinaca, obitelji i da pomaže njihove interese. 

Molim vas, Presvijetli Gospodine da učinite ovo; 

1. Odmah pisati preuzv. Baueru i tražiti: 

a) da izjavi u Središnjem narodnom savezu da je taj Poslovnik 
tek nacrt, kao podloga za razmišljanje 1 definitivno kasnije 
uređenje; 

b) da se smije dati samo Predsjedništvima stručnih saveza i 
Ordinarijima da ovi dadu svoje primjedbe; 

c) da se bezuvjetno zabrani davati ga ikome drugome; 

d) da se odmah dade u formi dopisa sa strane Biskupske kon- 
ferencije izjava Orlovskom savezu u kojemu se od njega 
traži da dalje radi prema svom Orlovskom poslovniku i 
sačuva potpuno disciplinu u svojim redovima. 


2. Zatim treba najkategoričnije izjaviti da $40 1 868 ne mogu ostati 
u Poslovniku Katoličke akcije jer to znači likvidaciju Orlovstva; te 
paragrafe ne traži Katolička akcija jer tih paragrafa uopće nema u pra- 
vilima Talijanske Katoličke akcije jer unutarnje uređenje pojedinih 
stručnih Saveza uopće ne spada u Poslovnik koordiniranih organa. 
Takve konfederacije suverenih okružja nema, kako nam je poznato, ni 

u jednoj Katoličkoj akciji svijeta. Nisu dakle postulat Katoličke akcije, 
već plod drugih tendencija. Drugi narodi imaju pravila potvrđena od 
Svete Stolice i udešena su na najcentralističnoj bazi (Francuski skauti, 
Francuski omladinski savez i sl). 

Inače su tako užasne kontradikcije u samom Poslovniku u kojemu 
daju pravo apelacije od Ordinarija ad forum laicalem (857). Inače se 
nigdje u Poslovniku ne spominje Sveta Stolica. Pogledajte na primjer 
kontradikciju $40. sa 869 (druga rečenica). Jedan daje pravo apelacije, 
a drugi je ne daje. 

Ne uspije li se s ovim, ne preostaje nam ništa drugo nego pripre- 
miti se za likvidaciju. Takva Orlovska organizacija ne postoji nigdje na 
svijetu, ne može prirediti ni jednog sleta većega stila, niti može voditi 
ikakav zajednički odgojni sistem. A to je ipak bit Orlovstva. Naše je 
sadašnje mišljenje da mi ne bismo na svoju čast uzeli takvu transforma- 
ciju Orlovske organizacije koja bi pred ostalim Orlovstvom bilo organi- 
zacijsko ruglo i smrt Orlovstva. Mislimo da barem mi to ne bismo mogli 
izvesti, nego je najbolje da se sazove Glavna skupština koja je jedina 
kompetentna za to i da se zaključi razlaz. Još se nadamo da do toga neće 
doći i mi to radimo u punoj tajnosti od svoga članstva. Da se eventualno 
spriječi anarhija, ako nam prečasni Episkopat ne bi sam preuzeo inici- 
jativu u tom smjeru, neće nam možda preostati ništa drugo nego da se 
obratimo na Svetu Stolicu, a međutim da se apstiniramo od sudjelova- 
nja u organizaciji takvog Narodnog Saveza. 

Budući je želja preuzv. g. Nadbiskupa Bauera da se ta stvar uredi 
sporazumno sa biskupom Akšamovićem, molim da kopiju svoga dopisa 
na Predsjedništvo Biskupske konferencije izvolite poslati i na biskupa 
Akšamovića. S time da u rečenom dopisu izvolite istaknuti da Vaša 
Presvijetlost za svoju biskupiju ne može na sebe preuzeti odgovornosti 
za borbe, rasap, i javne sablazni koje iz toga slijede, te za uništenje 
Orlovske organizacije — vanjsko i unutarnje -, za anarhiju među orlov- 
skim članstvom i za gubitak prestiža i ugleda prečasnog Episkopata 
pred svjetovnjacima i svećenstvom kad se u ime Katoličke akcije traže 
zahtjevi koji s Katoličkom akcijom nemaju nikakva posla, te su u oči- 
tom sukobu sa svakim zdravim organizacijskim principom. Delegat 
HOS-a bit će radi toga u Đakovu 8. prosinca i stoga molimo da do toga 
dana Vaše kopije budu već u Đakovu. Nadamo se, Presvijetli, da ne ćete 
na oltaru ni inicijativno zapustiti Orlova u ovoj teškoj situaciji. 

In Christo Rege! I. Merz 


361 


Fra Krešo Pandžić, OFM 
Široki Brijeg, Hercegovina Zagreb, 3. 12. 1927. 


+! Predragi brate! 


Tek sada dospijevam da Ti odgovorim na Tvoje iskreno pismo. Mi 
smo ovdje usred najvećih teškoća i to je razlog što Ti dosad ne odgovo- 
rih. Ako uzmemo sažetak dosadanjeg rada možemo sa zadovoljstvom 
konstatirati da je teoretski koncepcija Katoličke akcije izvojštila 
pobjedu. Praktički će tek moći da rodi opsežnijim plodovima kada naša 
generacija ne bude više među živim. — Mi u našem radu nismo nikad išli 
za nikakvim političkim ciljevima; mogu Ti reći specificum koji nas je 
odijelio od Seniorata nisu bili niti nacionalni motivi. Jedini je razlog da 
smo željeli provesti smjernice Svete Stolice 1 s tim u vezi da potenci- 
ramo religiozne zahtjeve; to jest, da odgojimo apostole koji će učiniti 
više negoli su kao kršćani strictissime dužni. Htjeli smo naše čete staviti 
u službu protiv modernim nećudorednim običajima (plesovi, mode, 
kina i slično). Program još nismo izveli i užasno je teška borba i unutar 
naših redova da svladamo modernog Goliata u nećudorednim običa- 
jima. To je bila naša želja. Čudno je to: mi smo išli za tim religioznim 
ciljevima. Kao samo od sebe naša je mladež, a da za tim nismo ni išli, 
počela sama od sebe više naglašavati hrvatstvo. Naravno u tome svaki 
imade slobodne ruke; samo tu činjenicu konstatiram. 

Biskupske konferencije nisu ovaj put donijele ništa novoga. 
Poslovnik, što je tom prilikom izašao, sam je preuzvišeni Nadbiskup 
Bauer obustavio, jer su se ukazale silne poteškoće u provođenju. 

Nama je drago da u štampi nema polemika i mirnije možemo raditi. 
Orlovstvo se veoma lijepo razvija i u silnom je zamahu. Uzdamo se u 
Božansko Srce da nas neće ostaviti. Hercegovina jedino štrajkuje pa se 
Mostarsko okružje samo isključilo iz Hrvatskog orlovskog saveza. Ne 
vjerujem da će se tako Orlovstvo moći uzdržati bez centrale. Malo nam 
je smiješno bilo kada smo dobili dopis Vaše đačke organizacije (jugo- 
slavenske!) da je istupila iz HOS-a. Mislim da ne znaju čitati znakove 
vremena. No neka ih Gospod blagoslovi i postanu pravi apostoli! 

O konkretnim političkim pitanjima ne mogu Te izvijestiti jer ih ne 
pratim. Jedino znam da ne možemo u savjesti nikoga siliti da bude u 
HPS" i da ne smijemo nazivati nekatolikom tko se ne slaže s HPS. Isto 
tako je jasno da je od najveće štete za vjeru kada svećenici idu u poli- 


"Hrvatska pučka stranka. 

tičku agitaciju i postanu čuvarima kutija; pogotovo kada se dešava, kao 
kod nas, da se svećenici u istom mjestu politički bore jedan protiv dru- 
goga. — Inače mislim da se valja mnogo moliti da dobijemo za politiku 
ne samo dobre katolike već 1 dobre stručnjake. Nije dosta htjeti voditi 
katoličku politiku, već treba 1 ZNATI katoličku politiku voditi. Radu- 
jem se svakoj Tvojoj riječi. Oprosti da Ti usred tisuću vijesti sa svih 
strana ne mogu opširnije odgovoriti. 

U svete se molitve preporuča In Smo Corde Jesu I. Merz 


Don Niko Sarjanović, orlovski duhovnik 
Hvar Zagreb, 3. 12. 1927. 


U pismima Ivana Merza dolazi do izražaja potpuno duhovni pogled 
na stvarnost kao i na odgoj mladeži u orlovskim društvima. Posebno se 
to vidi u rečenici iz ovoga pisma. ,, Orlovska organizacija nije organi- 
zacija za zabavu ili pouku, već organizacija za odgoj aktivnih katolika 
koji će znati i htjeti svagdje i svuda djelovati kao kristijanizatori. “ 


Dragi Don Niko! 


Hvala na anonimnom opsežnom izvještaju. Zbog velikog posla 1 
opsežne korespondencije ne mogu Vam pisati sve što bih želio. Uistinu 
se radujem, da se počelo raditi s tolikim poletom. Ustrajno sada valja 
nastaviti. Imate krasne mladiće; sutra će biti Isusovi apostoli. Doskora 
će valjati pomišljati na djevojke, te na roditelje. Sustavno naprijed i 
nikad ne zaboraviti da Orlovska organizacija nije organizacija za zabavu 
ili pouku, već organizacija za odgoj aktivnih katolika koji će znati i 
htjeti svagdje i svuda djelovati kao kristijanizatori. Pozdravite svu 
dragu veleč. gospodu i svu moju milu braću. Ako šta trebate samo pišite. 

In Smo Corde Jesu I. Merz 


VIČ. Ivan Kukula 
Đakovo Zagreb, 4. 12. 1927. 


P Ivan Kukula, SJ bio je najprije svećenik Đakovačke biskupije. 
Kasnije je stupio u Družbu Isusovu. Nakon ređenja bio je kateheta u Beo- 
gradu, a potom mu je bio ponuđen rad sa studentima u Beogradu. Imao 
je poteškoće prihvatiti ponuđenu službu. Bl. Ivan Merz čuo je za njegove 
poteškoće pa mu je, da ga ohrabri, poslao pismo ovoga sadržaja: 

+! Stovani Velečasni! 


Pripovijedao mi je vlč. g. dr. Živković Vaše teškoće. Iz ruke Božje 
primite ih. Ako Vam je ponuđeno mjesto duhovnoga vođe studenata 
zašto da ga ne primite. Moći ćete mnogo toga dobra učiniti jer jao si 
onoj mladeži koja se odgaja neovisno od svećenika. Smjernice Kato- 
ličke akcije, ako Vas budu veselile kod toga odgoja, bit će pokazatelj da 
ste na jedino ispravnom putu jer je to put Rima, Rimske Crkve, Rim- 
skoga pape. — Student Zarić će Vam možda moći pomoći. Ako štogod 
želite izvolite se samo obratiti na HOS. 

Memento." In Smo Corde Jesu Dr. I. Merz 


Biskup Josip Srebrnić 
Krk Zagreb, 7. 12. 1927. 


U pismu biskupu Merz detaljno opisuje aktivnosti raznih grana 
Orlovske organizacije. Iz cijeloga pisma vidi se koliko je veliko povje- 
renje Merz imao u biskupa Srebrnića kad mu je iskreno i otvoreno izno- 
sio sve detalje rada i djelovanja Orlovske organizacije. 


+! Presvijetli gospodine! 


Vidim da Vam nije odgovoreno na Vaše cij. pismo od 27. 11. Izvo- 
lite točno odrediti dan javnog zborovanja u Rabu. Skioptikonsko preda- 
vanje" se može držati i na otvorenom prostoru, ako je zrak blag. Na 
Hvaru je bilo predavanje u crkvi 1 prisutno je bilo oko 2.000 osoba. 
Stvar je veoma dobro uspjela, samo to nije zgodno i postoje, mislim, u 
tom pogledu i neke zabrane Svete Stolice. Mi imamo slika: Lurd, Rim, 
Sv. Franjo, Ivana Arška, sv. Ćiril i Metoda. Svijet najradije sluša Lurd, 
pogotovo ako svjetovnjak govori. [| Rim je za nas veoma važna tema, a 
naše su slike vrlo lijepe. Ako odredite zgodno vrijeme kada su praznici 
na univerzi i u srednjim školama, moći ćemo Vam dati predavače. 

Za akademski Orao" imamo velike brige. Materijal je u njemu 
izvrstan; tu su prve čete odgojene po hrvatskoj Zlatnoj knjizi. Međutim 
zagrebačka sredina je u stanju da pokvari tu mladež; bojim se da će 
izgubiti ovdje onu apostolsku borbenost protiv poganstva današnjice. 
Dobiju li dobrog duhovnika koji će ih znati odgojiti, koji je dorastao 


7" Memento u vjerskim krugovima usmeno i pismeno znači: Sjetite me se u molitvi! 
"5 Predavanje s dijapozitivima. 
? Orlovsko društvo za studente (akademičare). 

njihovim intelektualnim objekcijama i koji shvaća mladu dušu, možemo 
se uzdati da ćemo dobiti snažnu grupu veoma aktivnih i solidno kato- 
ličko formiranih svjetovnjaka. Mi bismo svi željeli — studenti to žele — 
da taj duhovnik bude p. Kozelj, SJ%. Isusovci se skanjuju da nam ga 
dadu. Argumentiraju: zadnja Biskupska konferencija pokazala je da nas 
ne žele Biskupi, pa stoga treba da ostanemo u pozadini. Pater Foretić 
bio je odbijen kao srednjoškolski duhovnik iako je upravo on apostol 
naše zagrebačke omladine. Isusovci se ne žele eksponirati jer drže da će 
se najveća borba između obih struja razviti upravo za duše tih stude- 
nata-akademičara; ne žele se nikom zamjeriti. Međutim ne znači mnogo 
ako imamo društvo bez solidnog vođe; bolje je možda da društva ne 
bude, negoli da članstvo izgubi svoju katoličku borbenost. Drugih nao- 
braženih svećenika koji bi htjeli i mogli voditi akademičare nema. Pre- 
ostaje nam P. Kozelj. Stoga Vas molim da odmah pišete preuzv. Nad- 
biskupu i neka ovaj zatraži od isusovaca (p. provincijala) p. Kozelja za 
naše studente. Time će se, mislim i isusovcima dati neka zadovoljština 
i pokazati da ih nitko nije kanio zapostavljati. 

Broj tih studenata već je i prevelik, tako da će se po mom sudu, 
morati osnovati novo Akademsko“! orlovsko društvo. Svakih 14 dana 
dr. Živković predaje sustavnu moralku, a osim toga su svakog mjeseca 
— osim rada u sekcijama — barem dva predavanja o aktualnim pitanjima. 

Valja misliti još na jednu stvar. Oko 13.000 je orlova i orlica. 
Mislim da bi toliki broj duša zaslužio da ima stalnog svećenika koji će 
se samo njima baviti. Tako je svagdje u svijetu pa će morati i kod nas 
biti tako. Ali koga, jer pastoral omladine danas je veoma kompliciran, a 
i imamo dosta malo svećenika koji prate ta omladinska gibanja u svijetu 
i koji su ovim pitanjima borbenosti proti nećudorednim običajima zaista 
odriješiti i beskompromisni. Pomišljam na Don Antu Radića? Što Vam 
se čini? — Taj bi svećenik zapravo vodio kancelariju zbora Duhovnika 
(koja sada spava), sastavljao direktive za orlovske duhovnike i nastojao 
formirati savjesti samim svećenicima. Jer nažalost naš kler ne prati 
stranu štampu, a kod nas nema Dnevnika koji bi ex professo pratili ove 
velike bojeve što ih Crkva vodi protiv zabluda i opačina današnjeg 
poganstva. Presvijetlom Akšamoviću pisali smo u veoma blagoj formi. 


% P. IVAN KOZELJ, SJ (1896. — 1982.). Dugogodišnji profesor na Katoličkom bogoslovskom fakultetu i 
Filozofsko teološkom institutu DI u Zagrebu. Posebno je apostolski djelovao među katoličkim intelek- 
tualcima kao duhovnik i davatelj duhovnih vježbi. 

"U vrijeme kad je Merz živio i djelovao za studente se upotrebljavao naziv ,,akademičari“. Isto tako riječ 
akademsko“ u ovom slučaj znači ,,studentsko“. 

Taj Poslovnik je neprovediv i u protuslovlju s direktivama Svete Stolice 
koja uvijek u raznim dokumentima opetuje da se ,,ne oslabljuje poje- 
dine autonomije“ (senza menomare le singole autonomie). A taj Poslov- 
nik traži ne samo da bude naša autonomija okrnjena, već ukinuta bitnim 
izmjenama našeg organizacijskog sustava. A ta promjena ne traži Kato- 
lička akcija kojoj je indiferentno biti više centralistička ili konfedera- 
tivna organizacija — glavno da radimo po direktivama Ordinarija. 

Ne znam točno što je sa Zudenigom (nije senior). Nedavno mi 
piše: ,,Jedino mi je teško to da nemam baš u Rabu ni s kim se družiti niti 
razgovarati koji bi bar malo mislio u našem duhu. A to je tako teško... 
A poteškoća i borbi imamo dnevno preko glave, te sam se već naučio 
tako reći po minama hoditi i kroz bajonete šetati...“ Nadam se da orlov- 
ska stvar ide naprijed? Što je s njime ne znam, samo mi se čini da nje- 
govi imaju veliki dug i da nastoji kroz neko vrijeme zarađivati da ih 
uzmogne osloboditi od duga. 

Uz pozdrav In smo Corde Jesu Ivan Merz 


Biskup Josip Srebrnić 
Krk Zagreb, 9. 12. 1927. 


Iz ovoga Merzova pisma vidi se njegova velika produhovljenost i 
odanost crkvenoj hijerarhiji, ne samo njegova osobna, nego i cijele 
Orlovske organizacije. 


+! Presvijetli gospodine! 

Ne čekajući na vrijeme kada ću Vam moći opširnije pisati, izvolite 
primiti za svoje umirenje da Episkopat može računati s našom neogra- 
ničenom poslušnošću. Radije sam sa svoje strane spreman da gledam 
na rasulo svih orlovskih redova i svih svojih snova, negoli učiniti i naj- 
manji unutarnji čin neposluha prema zakonitim nasljednicima Apostola. 
Isus vodi svoju Crkvu; mi smo joj dali sav svoj život i svu svoju ljubav 
i znamo da ne možemo pogriješiti slušajući. — Mislim da Vam je tih 
nekoliko riječi dosta! 

Presvijetli Akšamović mi piše da će ovih dana izaći ,,zvaničan“ 
priručnik o Katoličkoj akciji. Mislim da nije ogrješenje o dužno pošto- 
vanje prema prečasnom Episkopatu, ako izrazim bojazan da će taj zva- 
nični ,,Poslovnik“ biti sastavljen po vlč. g. dr. Rogiću, a referat dr. 
Rogića o Katoličkoj akciji (što ga imam ovdje) nikako ne mogu dovesti 

u sklad s morem literature svjetske i talijanske, te s mnoštvom dokume- 
nata Svete Stolice što sam ih imao priliku čitati kroz posljednje 4 godine. 
Ako se već izdaje zvanični priručnik možda ne bi bilo nezgodno kada 
bi se prije toga pozvale organizacije koje imaju najveću praksu da 
iskažu svoje mišljenje koje se dakako ne mora uvažiti. 

In Smo Corde Jesu Ivan Merz 


Biskup Josip Srebrnić 
Krk Zagreb, Božić, 25. 12. 1927. 


Za Božić 1927. Merz upućuje biskupu Srebrniću čestitke. Veoma je 
znakovit i lijep njegov način izražavanja prožet dubokom vjerom u otaj- 
stvo Kristova rođenja. 


Presvijetli gospodine! 


Prigodom Božićne svetkovine 1 Nove Godine želim Vašoj Presvi- 
jetlosti od Kneza Mira blagoslov u radu za stado što Vam je povjereno. 
Kako je Katolička akcija** postala jednim od najvažnijih svjetovnjačkih 
sredstava za proširenje Kraljevstva Presvetog Srca to dozvolite da Vam 
kao svjetovnjak prigodom rođenja Kneza neba i zemlje pošaljem na dar 
ovu lijepu knjigu. 

Posvećenu ruku ljubi u Gospodinu odani Dr. Ivan Merz 


* Dr. DRAGUTIN KNIEWALD (1889.-1979.) svećenik, sveučilišni profesor, crkveni povjesničar i litur- 
gičar. Teološke studije s doktoratom završio je u Rimu na Papinskom sveučilištu Gregorijani. Svećeničku 
službu započinje u Novom Vinodolskom 1915. i nastavlja u Senju gdje je 1919. osnovao prvo orlovsko 
društvo u Hrvatskoj. Bio je i biskupski tajnik, a 1921. prelazi u Zagreb gdje postaje profesor na Katoličkom 
bogoslovskom fakultetu. Predavao je pastoralnu teologiju, liturgiku, crkvenu umjetnost, crkveno pravo i 
crkvenu povijest. Objavio je brojne znanstvene radove s područja liturgije i crkvene umjetnosti kao i pasto- 
ralne publikacije za mladež. Aktivno je uključen u djelovanje Hrvatskog katoličkog pokreta i u provođenje 
Katoličke Akcije u Hrvatskoj, a bavio se uspješno i odgojnim radom katoličke mladeži. Znanstvenim i 
stručnim radom dao je temelje liturgijskomu pokretu u Hrvatskoj. Bio je veliki prijatelj i suradnik bl. Ivana 
Merza o kojem je nakon njegove smrti objavio prvu biografiju 1932. Ta je njegova biografija otkrila svu 
duhovnu veličinu i svetost Ivana Merza katoličkoj javnosti. Sudjelovao je u liturgijskoj komisiji za pri- 
premu 2. Vatikanskog sabora (1962.-1965.). Donio je i pokazao hrvatske glagoljske liturgijske knjige izne- 
nađenim članovima liturgijske komisije koji nisu znali da je hrvatski narod imao kroz tisuću godina privi- 
legiju da u rimskom obredu ima narodni jezik u liturgiji. Ta je činjenica otvorila vrata uvođenju narodnog 
jezika u liturgiju cijele Katoličke Crkve. Dr. Kniewald umro je u Zagrebu 1979. g. 

rare 
mii 


Slika lijevo: Nekadašnja bolnica u Zagrebu u ulici F. Račkoga 4 u kojoj je 
umro Ivan Merz. Kružnicom je označen prozor njegove bolničke sobe (prvi kat 
iznad lijevih ulaznih vratiju). Danas je u toj zgradi smještena Osnovna škola koja 
od 1993. g. nosi naziv »Dr. Ivan Merz«. U prostoriji na prvom katu obilježeno je 
mjesto gdje je bio Ivanov bolnički krevet na kojem je završio zemaljski život. 

Slika desno: Sadašnji grob blaženoga Ivana Merza u Bazilici Srca Isusova u 
Zagrebu nalazi se ispod pokrajnog oltara sv. Alojzija blizu mjesta gdje je bl. Merz 
običavao klečati sudjelujući svakodnevno na sv. misi. Na oltaru je slika, rad akad. 
slikara Ante Mamuše koja prikazuje Merza kao apostola i duhovnog naučitelja. 


Službenica Božja Marica Stanković 
o grobu bl. Ivana Merza: 


»Ivan Merz predstavlja novi tip među svetima u Crkvi. A da je bio 
svet, znali su svi. I mi koji smo imali sreću da smo nekoliko godina s 
njime surađivali. I naši mlađi koje je on odgajao. I cijeli katolički 
Zagreb. I oni nepoznati i bezimeni, koji su svoje krunice i molitvenike 
stavljali na njegove ukočene prste. I oni poznati i nepoznati koji dolaze 
na njegov grob na Mirogoju. Njegov grob je odmaralište žalosnih. Nje- 
gov grob je stanica za savjetovanje svih onih koji su u traženju i sumnji. 
Njegov grob je propovjedaonica za sve one koji hoće da uistinu kršćan- 
ski žive. Njegov grob je kajalište svih onih koji su zabludili. I njegov je 
grob oltar koji skriva tijelo borca i mučenika Katoličke akcije. Na njemu 
se tako pobožno i sabrano moli Credo. Jer duša kao Ivan Merz najbolja 
je apologija vjere.? 

(Govor Marice Stanković, predsjednice VKS-a na proslavi 15. obljetnice smrti 
Ivana Merza u HNK-u u Zagrebu. Nedjelja, br. 11, 23. svibnja 1943., str. 1-5) 

1928. 


posljednja godina života 


Ovo je godina kada je bl. Ivan Merz završio zemaljski život i po 
Božjoj odluci 10. svibnja u svojoj 32. godini prešao u vječni život. U 
1928. godini preostalo mu je svega četiri mjeseca i deset dana života na 
ovoj zemlji. Premda još nije naslućivao svoj blizi kraj, a koji će predo- 
sjećati tek dva tjedna prije smrti, on intenzivno nastavlja svoj profesio- 
nalni rad u školi kao i u Orlovskoj organizaciji te u provedbi Katoličke 
akcije u Hrvatskoj. Njegova pisma koja su se sačuvala iz te posljednje 
godine njegova života svjedoče o njegovoj dubokoj uronjenosti u apo- 
stolat ne samo unutar Orlovske organizacije, nego općenito u odnosu na 
djelovanje katoličkih laika te provođenja načela kojih bi se oni morali 
pridržavati u svom katoličkom djelovanju. U svim pismima nalazi se 
odjek toga rada, ali i problema s kojima se susretao. Iz tih njegovih 
pisama, koja su važna i za povijest Crkve u Hrvata toga vremena, vidi 
se stalna prisutnost problema odnosa s drugom strujom katolika okup- 
ljenih oko Seniorata i Domagojskoga pokreta. 

Važno je naglasiti njegovu korespondenciju s dvojicom biskupa, 
krčkim biskupom Josipom Srebrnićem i hvarskim biskupom Mihom 
Pušićem u kojima im iznosi poteškoće s kojima se susreće Orlovska 
organizacija u svom djelovanju. Zatim su tu njegova pisma upućena 
pojedinim svećenicima, pogotovo u Đakovo, koji su bili uključeni u 
djelovanje Orlovske organizacije i organizaciju Katoličke akcije. 

Posebno treba istaknuti dva njegova pisma: jedno je upućeno 
Marici Stanković, njegovoj bliskoj suradnici u apostolatu, iz kojega se 
vidi njegov stav o pojedinim moralnim problemima, posebno u smislu 
dosljednosti i vjernosti kršćanskim načelima unutar Orlovske organiza- 
cije. Drugo pismo uputio je hercegovačkom franjevcu fra Krešimiru 
Pandžiću u kojem mu objašnjava svu problematiku odnosa unutar kato- 
ličkih redova. Pismo je dragocjeno za poznavanje povijesti djelovanja 
Hrvatskoga katoličkoga pokreta. 

Važno je još spomenuti kako je Merz, nakon svoga boravka na 
Hvaru u rujnu 1927. zadržao srdačan kontakt s tamošnjim svećenicima 
kako se vidi iz njegovih pisama koja im je upućivao. Posebno je za 
istaknuti njegovo zadnje pismo koje je u životu napisao, a bilo je upu- 
ćeno hvarskom svećeniku don Mati Blaškoviću. 

Biskup Josip Srebrnić 
Krk Zagreb, 4. 1. 1928. 


Presvijetli gospodine! 

Šaljem Vam prikaz organizacija Katoličke akcije u Italiji i u svijetu 
iz kojega proizlazi da je Poslovnik Katoličke akcije kod nas u protu- 
slovlju s Katoličkom akcijom u svijetu i da član 40. Poslovnika koji je 
u stanju da uništi Orlovstvo ne samo da nije postulat Katoličke akcije, 
već je kontradikciji s onim što naročito hvali Sveta Stolica u Katoličkoj 
akciji (,,senza menomare le singole autonomie“', te čl. 18 b Pravilnik 
Katoličke akcije, str. 8: ,,tutelandone sempre 1* autonomia e la dipen- 
denza dei rispetivi organi centrali“). 

Da ne budemo samo negativni, šaljemo Vam posve kratke naše 
prijedloge kako bi se izmijenili neki članci našeg Poslovnika Katoličke 
akcije, tako da ovaj bar donekle bude provediv i u skladu s duhom 
Katoličke akcije. Isto tako Vam šaljemo molbu Saveznoga Vijeća 
Biskupske konferencije. To nije definitivna stilizacija. Mi Vas molimo, 
Presvijetli, da nam odmah povratite tu molbu s priloženim normama i 
da posvuda stavite svoje primjedbe. 

Pri tom želim istaknuti da kod autonomije nikada ne mislimo na 
autonomiju HOS-a? od Ordinarija. Uvijek mislimo na autonomiju od 
koordinatornih organa (Središnji Savez Dijecezanskog Katoličkog 
narodnog saveza i Župnih vijeća). Nadalje nije posve logično naglaša- 
vati da u Orlu valja dati autonomiju okružju prema Predsjedništvu 
HOS-a. Ako u Saveznom Vijeću imaju okružja pravo glasa lako mogu 
nadglasati Predsjedništvo HOS-a. Stoga ukoliko dakle Savezno vijeće 
nešto zaključi, to ne bi bilo logično od okružja da tim nisu zadovoljni, 
jer time ne bi bili zadovoljni sa svojim vlastitim zaključkom, jer zaklju- 
čak Saveznog vijeća jest zaključak samih okružja plus zaključak dru- 
štva (budući su društva na Glavnoj skupštini izabrala Predsjedništvo). 

Mi smo u Normama na jednom mjestu, kako ćete vidjeti kada ih 
pročitate, umetnuli jednu stilizaciju, koju nam je diktirao sam presvije- 
tli Akšamović. Stvarno je ta stilizacija unutar Orlovstva jedan disakord 
i to zato jer naša organizacija ima od civilnih vlasti potvrđena Pravila 
samo za društva 1 za Savez. Okružja pred državnom vlašću uopće ne 
postoje jer su okružja tek upravni organi centrale. Prema tome kod ras- 
pusta društva može jedino da dođe u obzir ili društveni odbor ili HOS. 


! Prijevod talijanskog tekst: bez umanjivanja pojedinih autonomija. 
? Prijevod talijanskog tekst: uvijek čuvajući autonomiju i ovisnost o centralnim organima. 
* H(rvatskog) O(rlovskog) S(aveza). 

Raspusti li okružje nepokorno društvo, a ovo se neće htjeti da raziđe, 
okružje nema nikakve sankcije da svoj zaključak provede. Morat će 
tražiti od HOS-a da društvo raspusti koji je u stanju prema Pravilima da 
to provede. Prema tome je ona stilizacija, što smo je ipak ostavili, u 
nesuglasju s organskom strukturom Orlovstva. 

U govoru Svetoga Oca kardinalskom Kolegiju na Badnjak istaknuo 
je on, kako Katolička akcija ima ne samo eminentno, već esencijalno reli- 
giozni cilj. Mislim stoga da ne bi bilo oportuno da u Pravilima Središnjeg 
saveza ostane (paragraf 6.) ,,ako ga raspusti nadležna civilna vlast.“ Time 
se državi daje pravo, koje nema, i to prije negoli se pokušalo to pravo 
Crkve zaštiti da nesmetano vodi Katoličku akciju. ČI. 25. Litvanskog kon- 
kordata možda bi mogao biti direktiva 1 za Katoličku akciju kod nas? 

Pitanje duhovništva p. Kozelja, S.J. u akademskom Orlu* tragično 
je svršilo. Nakon pisma Vaše Presvijetlosti dva akademičara sama su 
otišla preuzvišenom g. nadbiskupu Baueru i zamolila ga da imenuje p. 
Kozelja njihovim duhovnikom. Preuzvišeni nadbiskup se za stvar odu- 
ševio 1 rekao je da će svakako skloniti p. Provincijala da oni dobiju p. 
Kozelja. Akademičari su bili presretni da će dobiti duhovnika kojega 
veoma vole i u kojega imaju povjerenja. Otac Provincijal nakon dugog 
razmišljanja pristao je da dade p. Kozelja. (U akademskom Orlu je 60 
akademičara koji su voljni da se dadu voditi i odgajati!). Kada je Pro- 
vincijal na staru godinu bio kod Preuzvišenog da mu čestita Novu 
godinu, Preuzvišeni ga je pozvao na stranu 1 rekao otprilike ove riječi: 
,» Vaši (to jest od patera provincijala) najbolji prijatelji Slamić 1 Bakšić 
rekli su mi da bi to bilo veoma nezgodno da imenujem p. Kozelja za 
duhovnika akademičarima.“ P. Provincijal odgovorio je: ,,Preuzvišeni, 
ako Vi naše pomoći ne trebate, mi Vam se ne ćemo nametati.“ I tako je 
cijela stvar svršila. Akademičari su uvjereni da je p. Kozelj njihov 
duhovnik, kako im je to rekao Preuzvišeni; a sada kada čuju da ga Pre- 
uzvišeni neće, što će si oni misliti?! 

Izvolite samo javiti ako Vam se štogod u našem radu čini zlo. Ništa ne 
poduzimamo bez našeg duhovnika koji nam je pravi otac i vođa i snama 
dijeli sve teškoće. Ipak se uzdamo u Providnost Gospodnju da će konačno 
sve najbolje preći. Pravo ne razumijemo kako je unatoč zabrane polemika 
sa strane prečasnog Episkopata polemiziranje opet započelo. (...) 

U svete se molitve preporuča i ljubi posvećenu ruku 


Dr. Ivan Merz 


“ Odnosi se na studentsko orlovsko društvo u Zagrebu koje se unutar Orlovske organizacije zvalo 
Akademski Orao. 

Biskup Miho Pušić 
Hvar Zagreb, 17. 1. 1928. 


+! Presvijetli gospodine! 

Nisam Vam odmah odgovorio na Vaše preporučeno pismo jer sam 
kroz cijeli tjedan bio potpunoma okupiran ispravljanjem domaćih 
zadaća. - Don Šime nije bio intervenirao, ali je društvo urgiralo da ga 
predložimo Vašoj Presvijetlosti na imenovanje. I to je bilo odmah uči- 
njeno samo je, čini se, zapeo spis u kancelariji. Međutim će već biti u 
Vašim rukama. Pravo ne vidim razloga što je Don Šime u tolikom 
strahu. Ako nam država ne daje naša bitna prava, mislim da ne smijemo 
mirovati dok ih ne izvojštimo, pa makar to stajalo i muke, pa možda i 
nešto progona. 

Sada nam ne stižu vijesti da bi školske vlasti činile ma kakvih teš- 
koća: pa ne bi bile lude kad znaju, da su ,,klerikalci“ u Vladi. Uzmimo 
slučaj da se što desi Don Šimi (što ne vjerujem barem za sada, dok je 
Korošec? u vladi), to je lako načiniti hajku i uvjeren sam da će polučiti 
potpuni uspjeh. Sada je najzgodniji čas da se probije led tamo u Hvaru. 
Kasnije, kada Korošec ne bude u vladi bit će daleko teže. A ako sada 
Orao“ proradi tamo u školi, nije vjerojatno da će se jednom osnovano 
društvo moći rastepsti. A za odgoj katoličkog laikata u Hvaru, pa i za 
sam svećenički podmladak mislim da bi od velike važnosti bilo da se 
đaci okupe u Orlu. Međutim, mi smo više puta pisali o toj stvari Jugo- 
slavenskom klubu i sada smo također angažirali Presv. Srebrnića i 
zamolili ga da također isposluje naredbu koju želite. 

Kako to da se u Pučišćima osniva Omladinsko društvo“ s onim 
mladićima koji su bili na orlovskom tečaju u Splitu i oduševili se za 
Orlovstvo? Zar su uistinu takve prilike tamo da se Orao ne može osno- 
vati? Šteta bi bila sada, nakon što je praksa pokazala da je Orao kadar 
dati katolički zanos omladini. Na Braču počinju s drugim tipom! U 
svete se molitve 1 dalje preporuča, pozdravlja Ivicu i Erminiju 


Vaš u Presv. Srcu odani Ivan Merz 


5 ANTON KOROŠEC bio je slovenski svećenik i političar. Godine 1907. izabran je kao zastupnik 
Slovenske ljudske stranke, a 1917. godine postaje predsjednik Jugoslavenskoga kluba u bečkom parlamentu. 
Predsjednikom Narodnog vijeća Države Slovenaca, Hrvata i Srba postaje 29. listopada 1918. godine, a 
nakon njena ujedinjenja s Kraljevinom Srbijom, postaje potpredsjednik prve vlade Kraljevine Srba, Hrvata 
i Slovenaca. 

* Orlovsko društvo. 


srušiti na glavnoj skupštini u Sarajevu u kolovozu 1927. 

Don Šime Kovačić 

Duhovnik orlovskog društva 

Hvar Zagreb, 17. 1. 1928. 
+! Dragi Prečasni! 

Zahvaljujem Vam na vašim željama. Dobro pazite da ne zaspe 
društvo; bodrite ih i oduševljavajte, budite s njima, držite ih na okupu; 
ako nema predavača, a Vi pripravite predavanje pa ga održite! Uvjeren 
sam da u Hvaru uz toliko svećenika društvo mora procvati i postati 
jedno od najboljih orlovskih društava. Šta bi tek rekli oni gdje u selu 
uopće nema svećenika, pa ipak je među mladeži pravo oduševljenje. To 
oduševljenje valja uvijek podržavati dobrim predavanjima iz kojih 
nešto stvarnoga nauče. — Pozdravite mi svu vlč. gospodu, predsjednika 
Hosutu, Beppu, Antu, Dinka, Bartola, Machieda, male Nazore, J. 
Carića, Marka iz Brusja i sve ostale. — Memento! 

U Kristu odani Ivan Merz 


Biskup Josip Srebrnić 
Krk Zagreb, 20. 1. 1928. 


Presvijetli Gospodine! 


Jedini razlog zašto Vam nisam odmah odgovorio na Vaše pismo 
jest što sam morao ispravljati cijelit tjedan domaće zadaće. Sve Vaše 
primjedbe usvajamo i umećemo u našu konačnu stilizaciju (Savezno 
vijeće nas je ovlastilo na to!). Neke nebitne potankosti dolaze od mons. 
Beluhana u nešto izmijenjenoj stilizaciji. Usmeno ćemo Vam ih danom 
zgodom obrazložiti. Osim toga je 7. I. bio dr. Protulipac u Đakovu i 
imao veoma dugu i srdačnu izmjenu misli s presv. Akšamovićem. Pro- 
tulipac mi je saopćio, da su ovo rezultati te izmjene misli: 

1. Presv. Akšmaović tvrdi da on ništa ne zna za dopis Biskupske 
konferencije u kojemu bi se od HOS-a tražilo, da mijenja mnoge para- 
grafe Pravila i Poslovnika; tvrdi, da je taj dopis moralo sastaviti Taj- 
ništvo. Šaljem Vam prijepis toga dopisa u vezi Pravila i Poslovnika. Mi 
smo bili uvjereni da Biskupska konferencija zna za te bitne paragrafe 
jer ih je u dopisu nabrojila. Međutim sada cijela stvar dobiva drugu 
sliku!); 

2. Presv. Akšamović potpuno se slaže da se ne sazivlje Glavna 
skupština, već da se u formi cirkulara, kako je to zamolilo Savezno 

vijeće postigne cilj za kojim je išla Biskupska konferencija. (Vidi pismo 
dr. Protulipca presv. Akšamoviću). 

Prema tome, mislim, Presvijetli da nije potrebno da mi sastavljamo 
neke provizorne izmjene budući se Presv. Akšamović složio da prove- 
demo direktive prečasnog Episkopata okružnicom. (...) 

Presv. Pušić nas je višeput molio da tražimo od Ministarstva Pro- 
svjete izričitu naredbu da se đacima dade dozvola da idu u Orla, kao što 
im je dopušteno da idu u Sokol. Inače u drugim krajevima đaci nemaju 
teškoće. Mi smo više puta pisali na Jugoslavenski klub, ali dosada 
nikada nismo dobili odgovor. Stoga Vas molimo, Presvijetli, da Vi 
pišete onamo neka bezuvjetno, dok su još u Vladi, posreduju da izađe 
Naredba u kojoj se školskim vlastima najavljuje ravnopravnost Sokola 
i Orla. - U svete se molitve preporuča i zahvaljuje 

In Christo Rege* Ivan Merz 


Marija Gračanin, učiteljica? 
Cerovnik-Josipdol Zagreb, 25. 1. 1928., Obraćenje sv. Pavla 


+! Štovana Gospođice! 

Vaš vlč. g. brat Đuro piše mi u svojoj posljednjoj dopisnici: ,,Moja 
sestra se uvijek interesira za redovnički život 1 pita me što je s operom 
Ferrari. B1 li joj ti mogao što o tome pisati“. 

VIČ. o. Perica, isusovac, želi raditi na ostvarenju svjetovnog reda 
kod nas i već je i pravila izradio u glavnim potezima. Međutim je sada 
bolestan 1 drži da valja prije svega započeti s muškarcima. — Prema 
tome ostvarenje same ideje nije tako blizu. — Od gospođica ima lijepi 
broj koje se zanimaju za tu stvar i već sada imaju zavjet sv. čistoće. Ove 
gospođice sada poglavito rade u orličkom pokretu držeći da je to veliki 
apostolat na slavu Božju i dobro mnogih duša. I kasnije kad se jedanput 
ostvari takva svjetovna zajednica, one ne misle napustiti organizacije 
Katoličke akcije već naprotiv drže da će za njih tako moći više i bolje 


* Prijevod s latinskog: u Kristu Kralju. 

? U isto vrijeme kada je Ivan Merz studirao u Parizu s njime je studirao i student Đuro Gračanin koji je 
potom prekinuo studij ekonomije i nastavio studij teologije te je u Francuskoj zaređen za svećenika. Đuro 
je imao sestru Mariju koja je bila učiteljica, ali se zanimala za duhovno zvanje. Zamolio je svoga prijatelja 
Merza da joj u tome smislu dade detaljnije informacije. U ono vrijeme bila je aktualna tzv. Opera Kardinal 
Ferrari u Italiji, tj. svjetovni institut koji je okupljao posebno muške, a posebno ženske osobe koji žive u 
svijetu kao redovnici, a posvećuju se apostolatu. Merz u svom pismu daje Mariji informacije kakvo je 
stanje s istom idejom kod nas. Marija Gračanin nakon nekoliko godina odlučila se ipak za pravi redovnički 
život, 1932. g. ušla je u red sestara uršulinki i dobila je redovničko ime sestra Anzelma. 

raditi. Te organizacije postale su danas nakon opetovanih izjava i 
zahtjeva Svetog Oca jednim od vrlo važnih sredstava obnove u Kristu i 
nije čudo da su te gospođice već sada cijelu svoju egzistenciju posvetile 
tim organizacijama. 

Osim zavjeta djevičanstva, došao bi u obzir zavjet poslušnosti 
svom duhovnom vođi ukoliko uviđam da imam pravo (kad bude život 
u zajednici, onda kao kod redovnica); napokon zavjet siromaštva. 

1. Oniu zajednici (s novicijatom od I do 2 godine, potom 8-dnevne 

godišnje duhovne vježbe i sl.); 

2. Život u svijetu, ali zavjet sv. čistoće, siromaštva, ukoliko se 
suvišak daje zajednici; poslušnost duh. vođi kao gore; godišnje 
duhovne vježbe, redovita vjerska i asketska pouka 1 sl.; 

3. Stupanj onih koje žive u svijetu bez zavjeta samo molitvena 
zajednica i to poglavito dnevna sv. pričest (barem duhovna). 


Molitvena zajednica već je sada počela raditi kao priprava i to 
devetnica prije svakog prvog petka Presvetom Srcu Isusovu. 

Ako želite daljnjih informacija ili da stupite u tu molitvenu zajed- 
nicu izvolite ili pisati ocu Petru Perici, SJ Split (isusovci) ili gospođici 
Mariji Stanković, učiteljica, Podravska Slatina. 

U pobožne molitve se preporuča dr. 1. Merz. 


Franjo Šeper, bogoslov 

Collegio Germanico 

Rim, Via S. N. Tolentino Zagreb, Svijećnica, 2. 2. 1928. 
Dragi prijatelju! 

Molio bih Vas, da se informirate kod svojega profesora ontologije 
što on drži koja je najbolja Estetika (skolastička) što postoji, a posebice 
koje je latinsko djelo ili talijansko na tom području najsolidnije. Isto ga 
pitajte što on drži: da li se lijepo odnosi na dobro (Jungmann) ili na 
istinu ili na oboje i što misli, da je najbolja skolastička definicija ljepote 
(u objektivnom smislu). Od koje je godine posljednje izdanje Taparelli: 
Saggio di diritto naturale? Koja mu je cijena? - Ne ljutite se! 

Memento! I. Merz 

Dr. Ivan Merz 
Zagreb, Mihanovićeva 2 Rim, 16. 2. 1928. 


Premda nije bilo moguće u ovom izdanju korespondencije bl. Ivana 
Merza donijeti i pisma drugih osoba koje su mu pisale, ovdje činimo 
jedan izuzetak jer je riječ o bogoslovu Franji Šeperu koji je kasnije 
postao zagrebački nadbiskup i kardinal i potom prefekt Kongregacije 
za nauk vjere. Donosimo njegov odgovor Ivanu Merzu na njegova pita- 
nja. Bogoslov Franjo Šeper je tada imao 23 godine. Zanimljivo je 
vidjeti kako se budući prefekt Kongregacije za nauk vjere pripremao za 
svećeničko zvanje i kako je provodio duboki duhovni život. 


+! Dragi gospodine profesore! 


Tek sada dospijevam odgovoriti na Vašu karticu. Najprije sam 
morao čekati nekoliko dana dok sam dobio odgovor na Vaša pitanja, a 
onda sam se morao spremati za jednu repeticiju; ne ljutite se dakle da 
nisam odmah odgovorio. 

Dobio sam dakle od našega sadašnjeg profesora ontologije p. 
Arnoua (meni je bio profesorom % p. Gery) slijedeće odgovore. On se 
propitao za literaturu, ali je našao samo malo. Latinskih specijalnih 
djela nema, nego se obično obrađuje estetika u svim filozofskim teča- 
jima u ontologiji (na pr. naš udžbenik p. Remera ima o tomu 6 str.; 
slično će biti i u svim drugima). 

On mi je naveo osim toga ono što je on našao: S. Augustinus, De 
musica; Plotinus, Ennead. I. c. 6 peri tou kalon. Od francuskih autora 
mi je spomenuo Lacruture Estetique fundamentale. Maritainovo djelo 
drži dobrim. Sad je izišlo novo, prošireno izdanje. Propitao se za tali- 
janska djela, ali nije ništa doznao. Naš autor citira na jednom mjestu: 
Taparelli, Ragioni del Bello. To je odgovor na prvo pitanje. Što se tiče 
ostalog, to smo prilično dugo diskutirali pa ću Vam rezultat tih disputa- 
cija ukratko ovdje navesti. Njemu se najbolje sviđa definicija: ,,Ono što 
se sviđa spoznaji“. Definicija: ,,splendor ordinis (sjaj reda)“ je također 
dobra, jer sadržava u sebi tri elementa lijepoga: integritas, proportio et 
claritas (cjelovitost, proporcija i jasnoća), ali se ne može tako dobro 
primijeniti na sve lijepo, na pr. na Boga, u kojem se nalazi, što se nas 
tiče, razlika svojstava i njihova proporcija. Stoga on preferira prvu defi- 
niciju. Što se tiče odnošaja prema istini i dobromu, to on drži, da se 
lijepo odnosi na oboje. To se u neku ruku izražava već u definiciji: 
visum — to se odnosi na spoznaju, prema tome participira od istine; 

placet — to se više odnosi na sposobnosti želja, prema tome participira 
od dobra (...). U sadašnjem stanju odnosi se lijepo prema čovjeku kakav 
jest, dakle 1 na sensitivnu stranu. Lijepo prema tomu zasićuje cijelog 
čovjeka. Dakako da predmet što ga zovemo lijepim, dok zadovoljava 
sve sposobnosti čovjekove, ne smije unijeti u njega disharmoniju, a to 
bi se dogodilo na pr. kad bi se odnosio na sjetilnost u prevelikoj mjeri, 
pa bi se na taj način proizvela u samom čovjeku disharmonija jer sjetil- 
nost ne bi bila podređena razumu kako to treba biti. — To bi bio dakle 
kao odgovor na Vaše upite. Da, još pitate za Taparelli, Saggio di diritto 
naturale. Zadnje izdanje u našoj biblioteci jest Roma 1855. U katalogu 
knjižare Marietti sam našao ovo (bit će valjda novije izdanje): Taparelli 
— D' Azeglio, Saggio teoretico di diritto naturale apoggiato sul fatto 
(2v): 16 lira; a kod Descle?e-a: Tap. — D'Azeglio, Essai theoretique de 
droit naturel (2v): 30 lira. 

Pitat ćete šta je nova kod mene. U studenom prošle godine počeo 
sam teologiju. Studij je krasan 1 od velike koristi za naše djelovanje 
poslije kao svećenici, jedino je zlo da je premalo vremena za studij. 
Nemamo gotovo ni toliko vremena za studij koliko potrošimo za školu 
i repeticije. A tu bi se toliko dalo raditi! U filozofiji je ipak bilo nešto 
vremena za temeljitiji i dublji studij; tu toga vrlo malo ima. A vrijeme 
leti upravo strašnom brzinom. Nadam se, da ćemo naskoro dobiti ton- 
zuru. Govori se, da će to biti 3. ožujka. Već je vrijeme. Ove godine se 
sve to oteglo dulje nego obično. Preporučam se u Vaše molitve. Molite, 
da steknem puno poniznosti i prave, velike ljubavi. Molite se, da 
uzmognem svim svojim životom pokazati istinu onih riječi, što ću ih na 
dan tonzure ponoviti s biskupom: Dominus pars hereditatis meae.!" 

Srdačno Vas pozdravlja Vaš odani Franjo Šeper 


Biskup Josip Srebrnić 
Krk Zagreb, 16. 2. 1928. 
Presvijetli Gospodine! 


Zahvaljujem Vam na posljednjem pismu. Radi bolesti Vam ne 
odgovorih odmah. Podrobno smo govorili s presv. Akšamovićem i iz 
svih razgovora dobili smo mons. Beluhan i ja dojam da će Orlovska 
organizacija moći i dalje raditi po svom dosadašnjem Poslovniku 1 da 


" Gospodin je dio moje baštine. 

će Predsjedništvo Biskupske konferencije samo prihvatiti prijedlog 
Saveznog vijeća, budući se uži odbor ne će sastajati. Rekao nam je 
presv. biskup đakovački da će na Predsjedništvo Biskupske konferen- 
cije u tom smislu poslati dopis kojega će i Njegova Presvijetlost potpi- 
sati. (...) 

Nadopunio sam Ćudoredne smjernice i to prvi i općeniti dio. Dis- 
poziciju za Orlovstvo nešto odgađam za kasnije jer, čini se, još nije 
psihološki moment da se objelodane. Ovaj će augmentativni dio, vjero- 
jatno, pripraviti teren u dušama i za Direktive HOS-a i SHO-a. 

U toj stvari, mislim, da sve katoličke organizacije moraju paralelno 
kročiti naprijed. (...) 

Molim Vas, Presvijetli, pročitajte, odnosno dotjerajte, ispustite, 
precrtajte po miloj uviđavnosti i pošaljite direktno vlč. g. Dragutinu 
Kamberu u Sarajevo (Napretkov konvikt). - U svete se molitve prepo- 
ruča i ljubi posvećenu ruku Dr. Ivan Merz 


Mira Majetić, učiteljica!! 
Sv. Ilija kod Varaždina Zagreb, 21. 2. 1928. 
+ Štovana gospođice Mira! 

Zahvaljujem Vam na posljednjem listu i na povjerenju što ste mi ga 
iskazali ispripovjedivši mi svoje vanjske i tjelesne teškoće. Mnogo toga 
sam doduše saznao od vaše gospođe mame (pače i nešto više): npr. da 
ste ispit položili s odličnim uspjehom (na čemu čestitam!) i da u svojoj 
novoj izbi nemate ni poda. 

Moje je mišljenje da čim dobijete dekret o svom definitivnom 
namještenju bezuvjetno odmah zatražite šest mjesečni dopust kako 
Vam to preporučuje dr. Š. Mislim da je to stvar savjesti jer sam naravni 
zakon nam nalaže da se razborito brinemo za svoje zdravlje i da svojim 
tijelom ravnamo ne kao vlasnici, već kao upravitelji kojima je Bog 
naredio da dobro gospodare s tim tuđim vlasništvom. Jer što biste Vi 
rekli da nekome posudite knjigu, a on Vam je poderanu vrati? Potpu- 
noma jednak je Vaš odnos prema Vašoj nozi: Božja je volja da poduz- 
mete sva redovita sredstva (koja ne iziskuju prekomjerne troškove jer 
na to naravni zakon ne veže) što su potrebna da to Božje vlasništvo opet 
privedete zdravlju. To je, što stoji do Vas. A ako Gospod želi da unatoč 


"Mira Majetić, učiteljica, doživjela je 100 godina. Umrla je u Zagrebu 17. 2. 2003. i sahranjena je na 
Mirogoju. Imala je brata isusovca Branimira Majetića. 

toga trpite i da ne ozdravite, onda se valja predati u Njegove ruke jer se 
ni najmanji bacil ne miče bez prisutnosti i djelatnosti Gospodnje. Ta i 
sami znate bolje od mene da trpljenjem čovjek može više učiniti za 
proširenje Kraljevstva Isusova negoli velikim radom, učenim raspra- 
vama, sjajnim govorima i člancima. Ako Vas je Isus odabrao da budete 
apostolom u trpljenju, uvjeren sam da će Vam dati i snagu da uz sudje- 
lovanje Vaše volje taj apostolat i dobro izvršite. Zemaljskim očima 
možda ne ćemo vidjeti plodove toga trpljenja, ali gore, u Srcu Božjem, 
ukazat će nam se koliko je njima duša spašeno; kolikim katoličkim 
pothvatima je donijelo blagoslova. Budite uvjereni da ću na Vas misliti 
nakon sv. Pričesti znajući da “lurdsko dijete" neće mene zaboraviti. U 
zadnje se vrijeme velikim pouzdanjem molim biskupu Langu i preko 
njega se obraćam Lurdskoj Gospi. Mislim da mi je dosad pomagao, a za 
mjesec dana ću vjerojatno već znati da li je on taj koji mi pomaže. 

U Kristu Kralju odani I. Merz. 


Marica Stanković, učiteljica 
Zagreb, Demetrova 15 Zagreb, 21. 2. 1928. 
+ Štovana gospođice! 

Zahvaljujem Vam za pismo i članak. Međutim prvi dio već je otpu- 
tovao u Krk presv. Srebrniću i on će ga vjerojatno direktno poslati 
Katoličkom tjedniku. 

Drugi dio koji se tiče Orlovstva, mislim da treba još čekati jer psi- 
hološka dispozicija nije sazrela. Pogotovu sada, nakon Domagojeve 
zabave, na kojoj - prema izvještaju Lehpamera i Elze Nikšić - veliki je 
dio ženskog svijeta bio bez rukava, suknje iznad koljena ili do sredine 
koljena, plesali se moderni plesovi, a svemu su prisustvovali dr. Slamić 
i dr. Bakšić. Bez rukava, vele, bila je Zlatica Dugački, čini se gđica 
Badaj, a dvojica iz akademskog Orla i te dvije Orlice plesali su moderne 
plesove. To je dokaz da niti kod najviših crkvenih krugova (dr. Slamić) 
nije još sazreo sud o tome, pa će se ponajprije tu morati stvoriti jedin- 
stveno mišljenje. Plan je već gotov; ako Bog da zdravlje i milosti u ovoj 
sezoni će se stvar jače pokrenuti naprijed. 

S druge strane Vam to dokazuje da je cijela ova borba imala taj 
velik smisao da je iz te atmosfere Seniorata (atmosfere koja hoće da 
paktira s duhom ovog svijeta, koja kao da hoće da balansira na granici, 
tj. hoće da ostane unutar Crkve, ali neće da čini više negoli se bez- 

uvjetno traži da se ostane u Crkvi) - da se, velim, iz te atmosfere mini- 
malizma istrgnu oni koji su spremni ne za politički ili socijalno-eko- 
nomski ili nacionalni — već upravo za ćudoredni apostolat koji je 
najpotrebniji; jer radi nećudorednih plesova, knjiga, kazališta, kupa- 
lišta, odjeće mnoge duše propadaju. — Ako Domagojski pokret i nadalje 
ostane indiferentan prema ćudorednoj križarskoj vojni što je Katolička 
akcija mora voditi, spor i dalje ima svoj raison d 'etre'? i to tako dugo 
dok cijela Katolička akcija u tome ne bude jedinstvena. — O dvjema 
strujama (teorija dr. Petlića) u katoličkim redovima, mislim, ne smije 
biti ni govora ukoliko idu za vjersko-ćudorednim ciljevima. 

Ukoliko imaju vremenite ciljeve može biti slobodnih struja koliko 
ima ljudi. Mislim da je Sveta Stolica osudom modernizma definitivno 
riješila pitanja dviju struja i da je teorija dr. Petlića žalostan anakroni- 
zam koji može zavesti na stranputicu neupućene duhove. — U Katolič- 
koj akciji nema dviju struja — ona je baza za jedinstvo svih katolika jer 
je to bitno religiozna akcija, a katolička religija ne poznaje dvije struje. 

U pitanjima vjere i ćudoređa prima, u disciplinatornim sluša Papu 
i biskupe. Da nije došlo do sloma u katoličkim redovima, taj duh indi- 
ferentizma prema suvremenom poganstvu valjda bi zarazio sve kato- 
ličke organizacije, a time bi te katoličke organizacije promašile svrhu i 
postale nesposobne za “obnovu svega u Kristu?.!? 

Ono što stavljate 10 cm da orlička odora mora biti pod koljenom 
čini mi se veoma malo. Uostalom pitat ću još za mišljenje presv. Srebr- 
nića. Mislim da za naše prilike 10 cm jest najmanji zahtjev za svaku 
kršćanku (odraslu) i što je manje od toga već je sablazan. Nijemci od 
svih kršćanki traže “ein gutes Stiick",'“ ispod koljena. To je barem 10 
cm! A orlička odora, ako želi da se stavi u službu apostolata morala bi 
po mom sudu biti duža od minimuma koji se zahtijeva od svih kršćanki. 
Ako uistinu ženska Katolička akcija ima opet društvu da dočara viziju 
svetih djevica 1 žena, to mi se čini da ta vizija u sebi uključuje vrlo, vrlo 
dugu suknju. Zamislite si sliku Gospinu ili koje svetice (osim ako se 
radi o djeci kod kojih po naravi sjetilni dio nije još razvijen) sa suknjom 
koja siže samo 10 cm ispod koljena! To bi bio apsurd; jer svetost jest 
svojstvo duše, a sjetilne oznake tijela odvraćaju pogled od lica kao izra- 
žaja duševne svetosti. Zar kršćanka nije sestra Gospina; a u kakvoj 
suknji se Gospa ukazala u Lurdu, Pontmainu i drugdje! Zašto ne slušati 
'" Razlog. 


!5_Bio je to apostolski program pape Pija X. prema rečenici iz Pavlove poslanice Efežanima 1,10. 
'4 Jedan dobar komad. 

njezinu propovijed čednosti?! Njezin blagoslov neće izostati, iako će 
mnoge orlice otpasti, a mnogi katolici tu strogost neće shvatiti! Što 
ćemo kada sav zanos orlica, sva poezija mora biti upravo ta, da usred 
blata poganstva kroče prema blistavim vrhuncima svetosti! 

U prilogu Vam šaljem neke stvari s time u vezi, možete ih prema 
uviđavnosti upotrijebiti za Za vjeru i dom. Jeste li pisali presv. Srebr- 
niću o Vašem splitskom boravku? Ako niste učinite to odmah jer sam 
mu već prije javio da ćete ga o svemu izvijestiti. 

U stvarima Poslovnika sve je pri starom; iščekujemo pismo Predsjed- 
nika Biskupske konferencije da li se usvaja prijedlog Saveznog vijeća. 

Ne treba Vas zabrinjavati osnivanje Omladinskih društava. Meni se 
čini da je to više iz prkosa i da će ta društva većim dijelom životariti. A 
ako prorade - što dao Bog - meni se čini da od njih neće biti mnogo kori- 
sti za Crkvu jer ako njima zavlada duh domagojevskog pokreta,!* njihov 
religiozno-moralni apostolat bit će sveden na najmanju vjeru. Za Orlov- 
stvo se tako dugo ne smijemo bojati njihove konkurencije dok budemo 
zastupali u svim pitanjima čisto crkveno gledište, želeći da predusret- 
nemo same želje sv. Crkve. Postanemo li popustljivi, naša organizacija 
odstupa od cilja radi kojeg je stvorena i tada bi neminovno morala nastati 
dekadenca i propast. Uzdajmo se u Gospoda da do toga neće doći. 

Ne znam što mislite o onom ogrješenju o ljubav prema bližnjemu. 
Podsjećam Vas da je i naš Spasitelj znao biti srdit, samo što je tom svo- 
jom strašću vladao razumno i razborito. Proti zlu čovjek smije da plane 
svetom srdžbom! 

P. Perica se ne javlja. Kada ne ide drukčije čovjek si u svijetu mora 
sastaviti samostansku regulu 1 po njoj živjeti. Ne pomišljate li možda na 
osmodnevne duhovne vježbe 1 na tečaj filozofsko-teološki za sebe? 

“Žena u službi Crkve"! Imate li P. Venturia? Imam “Die Jugend 
grosser Frauen". Postoji knjiga i Don F. Cabiola: Le role des Femmes 
dans I 'Eglise (Uloga žene u Crkvi); Goyau: Ames paiennes, ames chre- 
tiennes, Christianisme et culture feminine; Sertillanges: Feminisme et 
Christianisme; Kardinal Bertram: Weibliche Jugendpflege (Volksve- 
rein; M. Gludbach). 

Uz pozdrav, preporuku u molitve I. Merz 


'5 Za vjeru i dom bio je časopis ženske grane Orlovske organizacije za žensku mladež. 

'** Domagojski pokret bio je dio Hrvatskoga katoličkoga pokreta uglavnom za studentsku mladež, ali i za 
intelektualce gdje nije prevladavao izrazito religiozni duh kao u Orlovskoj organizaciji pa je povremeno 
među njima dolazilo do određenih polemika i napetosti. Geslo Domagojskog pokreta bilo je: Bog, narod i 
socijalna pravda. 

Biskup Josip Srebrnić 
Krk Zagreb, 22. 2. 1928. 


Presvijetli Gospodine! 


Opet novi problemi u kojim molim savjeta 1 pomoći Orlovskoj 
organizaciji. Iz Narodne politike ste mogli razabrati da je Domagoj 
priredio Pokladnu zabavu s plesom. (Prilažem Vam program s molbom, 
da mi ga povratite). Narodna Politika od 22. 2. str. 8. donijela je također 
mić, tajnik preuzv. nadbiskupa, te dr. Bakšić i mnogi drugi. Na tu zabavu 
otišlo je 6 članova akadmeskog Orla 1 5 Orlica. 

Prema izvještaju prisutnika (a meni je stvar posebno pripovijedao br. 
Lehpamer, tajnik HOS-a i gđica Nikšić koju poznajete i koji su sami otišli 
na zabavu) na toj su se zabavi plesali tako reći svi internacionalni moderni 
plesovi: tango, one-step, shimmy, charleston itd. Barem polovica žen- 
skog svijeta bila je bez rukava (ili s početkom rukava), a odjeća je sizala 
kod velike većine do polovice koljena odnosno do iznad koljena. 

Na zabavi dva su člana akademskog Orla Mahnić plesali moderne 
plesove, a dvije su Orlice isto plesale i bile odjevene, kako gore opisah. 

Čim je HOS saznao da su se ova dva akademičara ogriješila o 
orlovski duh plešući te moderne plesove (pogotovo jer na to strogo 
pazimo u Zagrebu, jer nam je uspjelo našim orlovima-omladincima da 
moderne plesove potpuno istisnu s naših priredaba) i jer tim primjerom 
prijeti pogibao da se za njima povedu drugi, akademičari, omladinci, te 
sva provincija, to smo zatražili od odbora Mahnića disciplinsku istragu. 
Stvar će se tako vjerojatno završiti da će (budući je to prvo ogrješenje) 
dobiti pismeni ukor. 

Međutim je u toj stvari za nas položaj delikatan jer svatko se lako 
može opravdati i reći: meni je u tomu više mjerodavan sud mons. Sla- 
mića, eksponenta Ordinarija i dr. Bakšića, profesora bogoslovije; i ako 
oni tim plesovima prisustvuju (bez prigovora jer prigovarati imaju 
pravo, budući se radi o zabavi jednog katoličkog društva!) znak je da u 
njima ne vide ništa što bi se protivilo kršćanskom ćudoređu. 

Da mi Orlovi uzmognemo i nadalje nastaviti uspješan odgoj našega 
članstva u pogledu ćudorednih običaja, to mislimo da je neophodno 
potrebno, da uza se imamo barem ono svećenstvo koje je odgovorno za 
moralno prosuđivanje suvremenih običaja. Mi pače mislimo da bi nam 
se pružila velika pomoć, ako bi to naše nastojanje bilo službeno i odo- 
breno. Uzalud ćemo našem članstvu govoriti da ne plešu modernih ple- 

sova 1 sl. ako budu vidjeli da poluslužbeni crkveni krugovi te moderne 
plesove smatraju nečim indiferentnim. A onda, nadalje, oni čitaju po 
našim listovima kako Sveti Otac i biskupi po cijelome svijetu najodluč- 
nije ustaju proti takvih pojava. Međutim, gledajući oko sebe vide da se 
na sve te pojave uopće ne reagira. (A Zagreb je plešući pomahnitao: sve 
su ulice oblijepljene pozivima za plesove. To je u zadnje vrijeme naj- 
aktualnija stvar za tako reći svu omladinu!). Nehotice se onda u duši 
mora roditi uvjerenje da nema objektivnih i apsolutnih kriterija za pro- 
suđivanje ćudorednih čina: jedan biskup veli ovako, a drugi može druk- 
čije reći. Rodi li se to uvjerenje, onda se mladež uopće neće osvrtati na 
smjernice biskupa u tim stvarima, a s druge strane ono uvjerenje da je 
Crkva nepogrješiva učiteljica ćudoređa morat će potamniti. 

To su teškoće, što Vam ih, Presvijetli, iznosim. Možda će biti 
potrebno da se za sve krajeve za ta pitanja izdaju u prvom redu norme 
koje su obvezatne za sve vjernike (zadnji minimum koji se još traži od 
vjernika da ne griješi); a u drugu ruku da se organizacijama Katoličke 
akcije oriše onaj ideal za kojim moraju težiti 1 da se od njih zahtijeva 
pod prijetnjom organizacijskih kazni da provode barem onaj minimum 
koji se pod grijeh traži od svih vjernika. 

U presvetom Srcu odani Dr. Ivan Merz 


Biskup Josip Srebrnić 
Krk Zagreb, 2. 3. 1928. 


Presvijetli gospodine! 


Zahvaljujem na cijenjenom pismu od 25. 2. 1928. Dozvolite mi da 
ga ne spalim i da ga sačuvam u posebnom arhivu; jednom će uz vrlo 
mnogo drugog materijala dobro doći da se pokaže, čisto eksperimen- 
talno, kako nisu ljudi oni koji ravnaju sudbinom sv. Crkve, već Netko 
qui spirat ubi vult.'" — Ili barem, ako to ne dozvolite poslat ću Vam ga 
natrag, pa ga Vi izvolite sačuvati. 

Glede drugog prijedloga izazvao bi odveć veliku buku i moglo bi 
se tumačiti kao napadanje u javnosti na drugu katoličku organizaciju; a 
to brani barem slovo Biskupske konferencije. — Ne znamo još, da li bi 
koristilo, da šaljemo predstavku preuzv. Nadbiskupu koji mi je rekao 
25. veljače da ne zna što su to moderni plesovi. (Ja sam mu naime rekao 


!" (Duh) koji puše gdje hoće. (Iv, 3,8). 

da bi zgodno bilo dati Narodnim savezima jednu ideju na ostvarenje: 
npr. borbu proti modernim plesovima; o Domagojevoj zabavi mu nisam 
ništa rekao 1 vjerojatno da još ni sada ne zna kakav je imala značaj). 
Kada bi dali Predstavku preuzv. Nadbiskupu, on bi je dao mons. Sla- 
miću; odnosno, stručnjaci Seniori bi stvar dobili u ruke, a iz iskustva i 
rasprava o tom Senioratu znadem da oni u tim pitanjima zauzimaju 
veoma ,,tolerantno“ gledište. Tako, eto, mislimo, da ni ta predstavka u 
prilikama kakve su, ne bi koristila; pače bi mogla uznemiriti preuzv. 
Nadbiskupa. 

Za sada se ograničavamo na rad u Orlovskoj organizaciji pozitivnim 
odgojem i lučenjem duhova. U akademskom Orlu ima nekoliko istaknu- 
tih članova Domagoja koji su plesali te moderne plesove i koji su njihove 
pristaše. Ovih će dana odbor s dr. Živkovićem riješiti taj njihov prestupak 
i tako najprije unutar Orlovske organizacije provesti potpuno jedinstvo u 
tim pitanjima. Mislim da će tada Orlovstvo i izvan svojih redova moći 
započeti jaču djelatnost u tom smjeru. Šaljem Vam referat, što sam ga u 
tom smislu održao u ,,Mahniću“!*. Dosta je nečitljivo pisan. Ako ne 
možete čitati moj rukopis, izvolite mi ga povratiti pa ću ga dati prepisati 
na stroju; ako ga možete čitati to Vas molim da ga cenzurirate, popravite 
itd. 1 pošaljete u Katolički Tjednik. Već sam mu ga najavio. 

Zahvaljujem Vašoj Presvijetlosti na trudu koji ste uložili u posljed- 
nji spis. S moje strane ne mogu ništa pridonijeti za potrebno tiskanje; 
ako Sarajlije htjednu na svoj trošak — dobro; ako ne, volja je Gospodnja 
da ne izađe posebno. 

U svete se molite preporuča i na svemu zahvaljuje Ivan Merz 


Biskup Josip Srebrnić 
Krk Zagreb, Sv. Josip, 19. 3. 1928. 


Presvijetli gospodine!!? 


Sv. Josip, zaštitnik Kralja Nevinosti i Prečiste Djevice bio Vam na 
pomoći u samoposvećenju i posvećenju Vašega stada, te u borbi proti 
duha poganstva i nečistoće koja nas sve okružuje! Zahvaljujući se na 
mnogim dobročinstvima preporučam se i nadalje u sv. Memento 


Dr. Ivan Merz 


"5 Studentsko orlovsko društvu u Zagrebu (Akademski Orao) nosilo je ime po biskupu Antunu Mahniću pa 


u tom smislu treba razumjeti gornju riječ koja se odnosi na društvo, a ne na osobu biskupa. 


! Čestitka biskupu Srebrniću za njegov imendan. 

P. Petar Perica, SJ 
Split, Isusovci Zagreb, 23. 3. 1928. 


Dragi i dobri oče Perica! 

Odveć sam nevješt da bih ja mogao organizirati kakve devetnice, 
trodnevnice. Stoga ću predati ujutro Vaše pismo ocu Foretiću neka se 
on pobrine za tu organizaciju. A sam ne želim da si gomilam uz ovdaš- 
nje mnoge poslove još nove. Međutim, koliko mogu učiniti sa svoje 
strane učinit ću. 

Veselim se da ste odložili križ bolesti i da ću skoro dobiti nacrt 
Pravila Čete.? Jedan primjerak pošaljite i presv. Srebrniću.?' Avelin se 
vratio. Specijalizirat će se u internoj medicini ali će, čini se, još na dva 
mjeseca u Francusku. Za Četu nisam nikoga našao. Moje je zdravlje 
veoma kržljavo; stara bolest, čini se, iščezla, ali došlo je gnojenje čelju- 
sne šupljine pa ću možda skoro na operaciju, ako ne pomogne tko od 
nebeske braće. Malo prije sam čitao u Katoličkom tjedniku ozdravljenje 
po zagovoru Male Tereze; dosad sam se molio biskupu Langu; odmo- 
gao mi nije, ali ne znam da li je pomogao jer bol nije prošla. 

Što Vi mislite? Što je s Duhovnim vježbama? Mislim da budu 
odmah nakon svršetka škole oko 15. lipnja. Kada bih ozdravio u kratko 
vrijeme operacijom ili kojim mu drago načinom, rado bih poduzeo 
malo življu akciju za te osmodnevne duhovne vježbe. Ovako sam uvi- 
jek u strahu da li ću započetu akciju moći dovršiti. 

Primili smo pismo Vašeg presv. Biskupa. Nama je veoma žao što je 
pod dojmom bezuvjetno tendencioznih informacija. Inače se u Hrvat- 
skom orlovskom savezu i dalje radi s mnogo oduševljenja. 

Presv. Srcu preporučite moju jadnu mamu koja mnogo trpi. Zatim 
sve nas ovdje i Vašega Ivana M. 


Biskup Josip Srebrnić 
Krk Zagreb, 1. 4. 1928. 


Presvijetli Gospodine! 


Zahvaljujem na cijenjenom listu od 28. ožujka 1928. Prilažem Vam 
prijepis pisma što nam ga je poslao presv. Bonefačić i odgovor što sam 
mu ga poslao. — Nama je veoma žao što presvijetli Bonefačić svraća 
2 Imenom ,,četa“ Merz naziva svjetovni institut koji je namjeravao osnovati zajedno s p. Petrom Pericom. 
2 Krčki biskup Josip Srebrnić posebno je bio naklon Orlovstvu, a s Ivanom Merzom bio je stalno u 


kontaktu po pitanju Orlovstva i Katoličke akcije. Sačuvalo se dvadesetak pisama koja je Ivan Merz pisao 
biskupu Srebrniću. 

pažnju svakoj glasini koja se širi proti HOS-a. I napokon, ako bude 
pogrješaka sa strane orlovskih radnika u provinciji ili s naše strane, samo 
treba znati da smo slabi ljudi i ništa više. — Presvijetli Bonefačić misli da 
je splitsko okružje prkosno; a vjerujte, znam iz najintimnijih razgovora sa 
Don Antom Braškim i Pušićem da bi svoj život dali za svog biskupa. Ali 
»prijatelji druge strane“ bez prestanka mute. Htjeli su zapriječiti slet u 
Postirima i skoro im je to uspjelo, tako da se slet morao odgoditi do rujna. 
Tada sam bio na Hvaru kod presv. Pušića i najedanput presv. Pušić veli da 
možda ne bi bilo zgodno održati glavnu skupštinu u Postirima. Odmah 
sam vidio, da je iz Splita (vjerojatno od Don Jerka Vodanovića) dobio 
pismo da zapriječi održanje glavne skupštine, jer se znalo da će na toj 
skupštini biti izabrani HOS-u odani ljudi. Na sreću presv. Pušić je dozvo- 
lio da se na teritoriju njegove biskupije održi i slet i glavna skupština. A 
slet je bio za onaj kraj neviđeni javni trijumf katoličke misli. 

Molim Vas, Presvijetli, dopisujte se sa presv. Pušićem koji je iz dna 
duše oduševljen za Katoličku akciju, a Orlove osobito voli. On čita 
dnevno Osservatore Romano i La Croix i prema tome je dobro upućen 
u živote Crkve u svijetu i rado prihvaća svaki suvremeni pothvat. 

6. svibnja 1928. je dan Katoličke orlovske omladine. Ne bi li Vaša 
Presvijetlost mogla tom zgodom napisati pismo SHO-u i HOS-u, a 
povodom govora Svetog Oca naraštajcima (gdje govori o zabavama; 
Katolički tjednik od 25. 3. donio je mali izvadak) u kojem iznosite 
doktrinu Crkve o zabavama (sv. Toma, sv. Franjo Saleški) i pokazujete 
kako tim Orlovske organizacije u sebi ima veoma zgodno ove peda- 
goške principe za odgoj omladine (fizički odgoj i druge zabave koje su 
integralni dio svakog odgoja). 

Radost Uskrslog Spasitelja želi Vašoj Presvijetlosti 


u presvetom Srcu odani Ivan Merz 


Biskup Miho Pušić 
Hvar Zagreb, 2. 4. 1928. 


+! Presvijetli Gospodine! 


Zahvaljujem se za pismo od 21. 3. 1928. i na prijepisu dopisa Ordi- 
narijata upravljenog na Upravu Građanske škole. Sam sam pisao dr. 
Kulovcu u Beograd, da se zauzme za pozitivno rješenje. 

Mostovac mi je potanko ispripovijedao svoje dojmove sa putova- 
nja po biskupiji Vaše Presvijetlosti; izvještaj je njegov veoma zanimljiv 

pa bi ga valjalo i objelodaniti. Opći je dojam nas sviju da je tamo veoma 
dobar teren za razvoj Katolike akcije jer je narod veoma bistar te je 
sačuvao veoma mnogo idealizma. Ako samo svećenstvo svojski prigrli 
Katoličku akciju onda uspjesi i plodovi neće izostati. 

Možda bi Dan katoličke omladine koji se slavi 6. svibnja bio 
zgodna prigoda za Vašu Presvijetlost da ili u obliku poslanice svećen- 
stvu i narodu, ili u jednostavnijem obliku kao pisma upravljenog Pred- 
sjedništvima HOS-a i SHO-a u kojemu ističete važnost Katoličke akcije 
za odgoj novih generacija svjesnih katolika koji će znati posvuda, javno 
i privatno zastupati katoličko uvjerenje. Tom zgodom bi se moglo 
istaknuti kako Katolika akcija nije samo pium desiderium Svetoga Oca, 
već striktna dužnost i klera 1 vjernika. 

O Orlovstvu bi se moglo reći da su od svih organizacija Katoličke 
akcije najvažnije one koje okupljaju omladinu, a ta omladina uz vjer- 
sko-moralni odgoj treba i tjelesnih vježbi kako je to rekao Sveti Otac u 
svom govoru na Badnjak kardinalskom Kolegiju (1927.). Isto je nagla- 
sio Sveti Otac u svom posljednjem govoru naraštajcima (Osservatore 
Romano, 15. 3. 1928.) 

To su neke misli koje mi dolaze prigodom 5. Dana katoličke omla- 
dine. Naravno je da će Vaša Presvijetlost najbolje znati koje direktive 
da dade SHO-u i HOS-u prigodom proslave sv. Ivana pred Latinskim 
Vratima.? 

Mostovac mi reče da Vaša Presvijetlost kani nabaviti skioptikon. 
Ovdje se mogu nabaviti veoma dobri aparati. Oni od 6-7000 su prvo- 
razredni i povećavaju obične razglednice. Bone Presse može Vam 
poslati katalog dijapozitiva koji su lijepi 1 jeftini. Isto 1 u Italiji u Milanu 
Lega eucaristica*?* ima dobre i mnoge slike. Prosvjetna sveza u Ljub- 
ljani posuđuje slike uz odštetu. 

Prigodom uskrsnih blagdana želim mnogo blagoslova 


u Presv. Srcu odani Ivan Merz 


? Prije liturgijske reforme provedene nakon II. vatikanskoga sabora, među blagdanima koji su potom bili 
reformom dokinuti bio je i blagdan sv. Ivana Ev. pred Latinskim vratima, inače zaštitnika Orlova. Slavio se 
početkom svibnja. 

2 Euharistijski savez 

Dr. Zvonimir Marković 
Đakovo, Sjemenište Zagreb, 3. 4. 1928. 


+! Velečasni gospodine! 

Pogledajte u Ecclesiasticu;*“ tamo je jamačno izišla u cijelosti 
poslanica Čehoslovačkog episkopata o Katoličkoj akciji. (Svoj sam 
primjerak poslao jednom Ordinariju?*, inače bih Vam ga poslao). Govori 
i o svećeniku 1 politici. Možete si je nabaviti na njemačkom jeziku ako 
pišete u Prag na Nadbiskupski ordinarijat. Valjalo bi je objelodaniti u 
Katoličkom tjedniku.?* 

VIČ. Petlić je ono, što je o dvjema strujama u svijetu objelodanio u 
Narodnoj Politici, tako reći doslovno preveo iz Honnaya. Sam Honnay 
se pozivlje na P. Emoneta koji je 1922. pisao u Etudes.?' Temeljito sam 
pročitao sve te stvari i stvorio sam 1 ovaj sud: Honnay tvrdi da u Fran- 
cuskoj postoje dvije struje koje donekle imaju odjeka u Belgiji. Te se 
dvije struje formalno razlikuju u svom shvaćanju principa francuske 
revolucije od 1789. Desničari osuđuju sve te ideje, ljevičari osuđuju 
samo zlo, ali tvrde da je francuska revolucija donijela mnogo dobra. 
Desnica je protiv općeg prava glasa i republike, a ljevica za opće pravo 
glasa i za republiku i sl. 

Mislim, da je stvarna pogrješka vlč. Petlića ova: 

(1) što je en bloc? francusku razdiobu u struje prenio na naše pri- 

like; 

(2) što nije pokazao u čemu se razlikuju te struje u Francuskoj od 
naših; 

(3) što nije rekao da P. Emonet tvrdi da se tu radi o slobodnim 
(čisto političkim, ekonomskim, literarnim) pitanjima i da je to 
dobro što postoje dvije struje. 

6. svibnja je Dan katoličke omladine. Molim Vas napišite tom zgo- 
dom članak u Dijecezanski glasnik o suvremenosti Orlovske organiza- 
cije kako s jedne strane ona u sebi ima sve odlike Katoličke akcije, a s 
druge odgovara pedagoškim principima za odgoj omladine jer se orga- 
nizirano brine za tjelesni odgoj i dobru zabavu kako to traži Sveti Otac 
u govoru Kardinalskom kolegiju na Badnjak 1927. i u svom zadnjem 


* Časopis za kler. 

* Ordinarij — crkveno pravni naziv za biskupa. 

% Katolički tjednik izlazio je u Sarajevu i potpuno je podržavao sva nastojanja Ivana Merza u provođenju 
Katoličke akcije u Crkvi u Hrvata kao i u Orlovskoj organizaciji. 

* Etudes — časopis za katoličke intelektualce u Francuskoj. 

2 U cjelini. 

govoru naraštajcima (Osservatore Romano 15. 3. 1928; Katolički tjed- 
nik 25. 3. 1928. str. 3.) 
Blagoslovljene Uskrsne blagdane želi u Kristu odani I. Merz 


Dr. Andrija Živković 
Đakovo — Bogoslovija Zagreb, 5. 4. 1928. 
+! Prečasni gospodine! 

Mi se nadamo da će prigodom Dana katoličke omladine HOS i 
SHO dobiti neka pismena obodrenja od raznih Ordinarija. Vas molimo 
da isposlujete da prigodom 5. Dana katoličke omladine što ga slavimo 
6. svibnja 1928., presvijetli biskup Akšamović pošalje HOS-u i SHO-u 
pismo u kojemu ističe važnost Orlovstva za preporod mladeži u našim 
župama i kako su kler i vjernici dužni da rade na polju Katoličke akcije. 
Možda ne bi bilo nezgodno istaknuti kako postoji dužnost vjernika da 
se Orlovstvu kao dio Katoličke akcije potpomaže i materijalno. Šaljem 
Vam uvodnik što je o tom predmetu izašao u Bolletino ufficiale Azione 
Cattolica Italiana. Sretne Vam Uskrsne blagdane želim 

In Christo Rege I. Merz 


P. Krešo Pandžić, OFM 
Široki Brijeg, Hercegovina Zagreb, 11. 4. 1928. 
Dragi Krešo! 

Zahvaljujem Ti na Tvom listu od Velikog Petka i na uskrsnim 
čestitkama. Uzvraćam Ti ih od svega srca želeći da Uskrsli blagoslovi 
Tebe i Tvoja nastojanja. Sadržaj Tvog pisma mi se čini tako važnim da 
ne želim odugovlačiti s odgovorom. Svakako da me zanima sudbina 
hercegovačkog Orlovstva. Mislim da će dragi Bog i zdrav razum pobi- 
jediti i da će doskora doći do jedinstvenosti. Da se ta jedinstvenost 
postigne bezuvjetno je potrebno da se priznaju zakoniti nosioci autori- 
teta u Orlovstvu, ma kako oni bili hercegovačkom okružju nepoćudni. 
Uvijek postoje legalne mogućnosti da se kod Glavne skupštine izaberu 
drugi poćudniji nosioci tog autoriteta. Iz priloženog Vjesnika, a 1 iz 
posljednjeg pisma preuzv. Nadbiskupa zagrebačkog razabireš da HOS 
stoji na legalno stvorenom stajalištu po zaključcima Biskupskih konfe- 
rencija. Hercegovačko Okružje pogriješilo je što se dalo skloniti od sila 
izvan Orlovstva da na svoju ruku provede Katoličku akciju pa su imali 

svoju reorganizirajuću Glavnu skupštinu prije nego li smo mi u Zagrebu 
imali novi Poslovnik Katoličke akcije što ga je potvrdila Biskupska 
konferencija. 

Uređenje odnosa Orlovstva prema koordinatornim organima Kato- 
ličke akcije povjerila je Biskupska Konferencija HOS-u, a ne pojedi- 
nom okružju (što je razumljivo jer isti principi moraju vladati u svim 
biskupijama) i to uređenje potvrdio je preuzv. Nadbiskup" kao pred- 
sjednik Biskupskih konferencija. Komu je dakle do jedinstva u redo- 
vima Katoličke akcije ima se držati normi objelodanjenih u Orlovskom 
Vjesniku (15. 3. 1928.); prema tome je stav hercegovačkog Orlovstva 
nelegalan. Uzalud se članovi Okružja pozivlju na svoga Ordinarija?"; to 
je smicalica jer presv. Ordinarij hoće sigurno da Orlovstvo u njegovoj 
biskupiji funkcionira onako kao u svim biskupijama. Bila bi stoga duž- 
nost da se mostarski biskup informira o faktičnom stanju stvari i da mu 
se kaže da normalne prilike s hercegovačkim Orlovstvom mogu nastati 
onda kada on jednostavno poništi pravovaljanost posljednje Glavne 
skupštine hercegovačkog okružja i svoje okružne funkcionare uputi da 
stupe u vezu s HOS-om prema normama kako ih iznosi Orlovski Vje- 
snik od 15. 3. Možda bi si ti uzeo taj trud da o tome lično izvijestiš 
presvijetlog Biskupa. Tu se ne radi o nikakvim sentimentalnostima; 
odbornici Okružja moraju znati da lično nema nitko protiv njih ništa, ali 
moraju priznati da su se zaletjeli sa svojom Glavnom skupštinom. 
Mislim da u toj stvari niti vaši redovnički poglavari neće zauzimati 
drugo stajalište jer sam uvjeren da će oni dati prvi primjer odanosti 
hijerarhiji 1 da neće poduzimati protivne korake od onih odobrenih od 
Biskupske konferencije. Ako im zasad orlovsko vodstvo nije poćudno i 
ono će se s vremenom promijeniti; ali radi tih ličnih antipatija ne bi bilo 
razborito napuštati ili sabotirati jedan pokret koji ima tolike mogućnosti 
za uspjeh i koji je bezuvjetno dosad veoma snažno uznapredovao. 

Ove godine, tako reći, nismo ni išli za tim da se osnivaju nova 
društva, a jučer sam pravio statistiku 1 vidim da od Glavne skupštine 
imamo 20 novih društava. Uzmi Omladinski pokret?! komu svaka čast, 
a koji se toliko napinje da se širi (1 to često na račun orlovskih društava) 
i dvojim da imade 10 društava koja funkcioniraju normalno. To su sve 


? Zagrebački nadbiskup Antun Bauer. 

% Crkveno-pravni naziv za mjesnoga biskupa. 

"Omladinski pokret osnovao je Seniorat kao paralelnu organizaciju za mladež da bi oslabio Orlovsku 
organizaciju, pogotovo nakon neuspjeloga pokušaja da sruši vodstvo HOS-a na generalnoj skupštini u 
Sarajevu u kolovozu 1927. g. 

činjenice s kojima valja realan čovjek računati. Uvjeren sam da je 
Orlovstvu osiguran siguran i veoma velik uspjeh u našem narodu ako se 
bude i dalje polagala prva 1 najveća pažnja na duhovne i vrhunaravne 
vrednote pri odgoju članstva i javnom radu. Ne bude li se to činilo, 
bolje je da propadne. Stoga smo mi ovdje unatoč velikih napora, zapreka 
i svega što sa sobom donosi svaki apostolat, puni optimizma i radimo s 
najvećim mirom i pouzdanjem bojeći se samo grijeha i nijedne druge 
sile na tom svijetu. Borbe zadnjih godina dovoljno su nas uvjerile da 
nema te sile na svijetu koja bi nam mogla naškoditi tako dugo dok se 
budemo utjecali Samo i to Samo u pomoć Gospodina. A da će i dalje 
biti križeva, to je zakon jer nema spašavanja i posvećivanja duša bez 
trpljenja po uzoru Učiteljevu. 

Što se tiče Đačkog Orlovstvaš? mislim da i ono ima uvjete za život. 
Iz toga ne slijedi da neće doći do zbliženja s Ligom??. Da do toga zbli- 
ženja nije došlo razlog je tomu što Seniori dosada još nisu proveli 
zaključak Biskupske Konferencije iz 1926. o reorganizaciji Lige u 
koordinatornu i reprezentativnu Đačku centralu u kojoj sve đačke grupe 
imaju svoju autonomiju. Nedavno nam je saopćeno da je Središnjem 
savezu Katoličke akcije predana uputa od preuzv. Nadbiskupa u kojoj 
se izričito traži da se Liga ima reorganizirati u tu koordinatornu centralu 
cjelokupnog đaštva. Zašto to Seniori sprečavaju? Na taj način bi u Ligi 
i Mahnićevo Đačko Okružje bilo zastupljeno i tako bi u rad Lige bili i 
mi upućeni. Ako već postoje dva tipa đačkih katoličkih organizacija 
kod nas, onda mislim da bude solidaran rad među njima i tada se mora 
bezuvjetno provesti ta koordinacija. Tada se može urediti i da Zuč* (čiji 
je zadnji broj lijepo uređen) bude zajedničko glasilo, ali onda će udjela 
u redakciji imati i Mahnićevo Đaštvo. Kako vidiš bez teškoće bi se dalo 
doći do smirenja u đačkim redovima, ali Seniori priječe to smirenje jer 
oni žele da s vremenom dobiju natrag cijelo đaštvo (to je moje lično 
mišljenje) 1 da si tako osiguraju odgoj cijele inteligencije. Naravno, dok 
budu vladale tako ekskluzivističke tendencije ne može se nadati skorom 
smirenju. Svakako, ti možeš djelovati u svome krugu u tom duhu smi- 
renja i isticati kako valja od Lige tražiti da se reorganizira prema odredbi 
Biskupske konferencije od 1926. koja je još uvijek na snazi. A obzirom 
na tip organizacije to svećenici neka propagiraju onaj za koji misle da 


?* Đačko Orlovstvo bio je naziv za orlovska društva za srednjoškolsku mladež. 

3" Jugoslavenska katolička đačka liga (IKĐL) kao krovna organizacija okupljala je sva katolička društva 
srednjoškolske (đačke) mladeži među koje su se ubrajala i orlovska đačka društva. 

** Luč — katolički časopis za mladež Hrvatskoga katoličkoga pokreta. 

će iz njega izvući više duhovnog kapitala. Ekskluzivno stajalište 1 for- 
siranje samo jednog tipa ako za to nema preduvjeta, ne bi bilo razborito. 

Što se tiče posljednjeg dijela Tvojega pisma, već smo upozoreni sa 
više strana da se osobito s tim frankovlukom** mnogo agitira proti 
nama. Ide se pače dalje da nas (o tom smo pače pismeno obaviješteni) 
dovode u vezu s obnovom Austrougarske. Naravno, te stvari mogli su 
izmisliti ili zlobni ljudi ili tako politizirani ljudi koji svakom ljudskom 
činu podmeću neku partijsku tendenciju; oni ne mogu shvatiti da čovjek 
može raditi iz drugih motiva, a ne iz političkih. Međutim, kako rekoh, 
na to se ne obaziremo mnogo i radimo dalje svoj posao. A da tko traži 
glave nekih prvih Seniora, i to je izmišljotina: svatko neka radi svoj 
posao na slavu Božju i neka se ne miješa u ono što ne spada na nj. Nitko 
ne poriče da među tim najistaknutijim Seniorima ima veoma sposobnih 
ljudi 1 da bi bila velika šteta za katoličku stvar kada bi se povukli. 

Uvjeren sam da ćeš se znati u pravo vrijeme poslužiti ovim mojim 
posve osobnim informacijama. Nastoj da svećenici uistinu vrše ministe- 
rium reconciliationis**. Što da se oni pravdaju oko tipova organizacija, 
oko njihove organizacijske strukture. Neka imaju široko katoličko srce 
koje poput Crkve obuhvaća i romanski slog i gotiku i barok! Koja je 
indiferentna prema monarhiji i republici itd., samo ako nisu povrije- 
đena prava Crkve i ako se pod tim kontigentnim?" stvarima može izvući 
jedan vječni kapital. 

I nadalje se preporučam u sv. Memento 

Tvoj u Isusu odani I. Merz 


Dr. Zvonimir Marković 
Đakovo, Sjemenište Zagreb, 18. 4. 1928. 


+! Štovani Velečasni! 


Šaljem Vam na uporabu priloženi materijal i molim Vas da mi ga 
čim prije povratite. Molio bih Vas da nastojite skloniti presv. g. Ordina- 
rija** da Hrvatskom orlovskom savezu (HOS) i Svezi hrvatskih orlica 


* Frankovluk“ je pojam jedne političke taktike. Sinonim je za politički ,,moral insanity“ (moralno 
bezumlje), ekstrem je političke beznačelnosti za pokvarenu, protunarodnu politiku. Potječe iz vremena 
političkoga djelovanja dr. Josipa Franka (1844. —1911.). 

** Služba pomirenja. 

3" Kontingentan — prolazan, nenužan. 

**_ Biskupa. 

(SHO) pošalje prigodom Dana katoličke omladine*, kao i naš preuzvi- 
šeni, par riječi obodrenja ili kakvu malu poslanicu. To je potrebno član- 
stvu da mu dade više poleta 1 da vide kako biskupi cijene njihov rad. 
Možete reći, da bi zgodno došla takva stvar i za Vaš Glasnik. Danas 
dobih Varodnu Politiku od 18. travnja. Poglavito radi bilješke o Mahni- 
ćevoj baštini, str. 8; čini se da će doći opet do napetosti jer jasno doka- 
zuje da postoji politizirano tajno vodstvo katoličkih organizacija. 
Memento! In Christo Rege!* I. Merz 


Don Mate Blašković, župnik 
Sv. Nedjelja, Hvar Zagreb, 22. 4. 1928. 


Ovo je posljednje pismo bl. Ivana Merza 
koje je napisao u svom životu. Napisao ga je 18 
dana prije smrti. Uputio ga je 22. travnja svome 
Drijatelju don Mati Blaškoviću, svećeniku 
Hvarske biskupije. Nakon tri dana, 25. travnja, 
pošao je u bolnicu gdje je, poslije neuspjele 
operacije, 10. svibnja prešao u vječni život. 
Pismo odaje s jedne strane Merzovo izvanredno 
poznavanje francuske književnosti za koju se 

Don Mate Blašković, = posebno zanimao i don Mate Blašković, a s 

1896. — 1974. druge strane pismo je puno kršćanskoga duha i 

Sv. Nedjelja, Hvar kršćanskih kriterija prema kojima treba prosu- 

đivati književnost. Posebno je dojmljiv posljed- 

nji odlomak pisma u kojem bl. Merz u zaključku upozorava svoga prija- 

telja što je najvažnije u kršćanskom životu i koja je najvažnija dužnost 

svećenika u odnosu prema povjerenim mu vjernicima: privoditi ih k 
Isusu i dovesti ih ,,do Vječne ljepote“. 


Dragi moj Velečasni! 

Nabrojili ste mi mnogo imena francuskih književnika. Preporučam 
da sebi nabavite ovu povijest francuske književnosti: Parvillez-Monca- 
rey: La Litterature francaise (Beauchesne). Ova je knjiga vrlo pre- 


? Svake godine slavio se na inicijativu Hrvatskoga orlovskoga saveza na prvu svibanjsku nedjelju Dan 
katoličke omladine kada se katolička javnost upoznavala s Orlovskom organizacijom i prikupljala sredstva 
za njezino djelovanje. 

* Sjetite me se u molitvi. U Kristu Kralju. 

gledna, a osim toga odmah izriče katoličko gledište. Bez jednog takvog 
priručnika jedva ćete se moći objektivno orijentirati, pogotovu ako ste 
možda u kontaktu s nekim koji nema katoličkih kriterija u prosuđivanju 
umjetnosti. Bojim se da ta profesorica francuskog jezika u Lausanni 
nema ne samo pravih pojmova o literaturi, nego ni o životu kad se ne 
žaca preporučivati Mussetove Les amants de Venise; kao da francuska 
literatura nema boljih stvari! Mislim da možete čitati sve poznate fran- 
cuske lirike (Hugo, La Martine, Vigny, Musset) da dobijete uvid o 
smjeru što su ga zastupali i o njihovim literarnim odlikama. Stoga Vam 
je potpunoma dovoljna jedna antologija (Edit. Nelson, Anthologie de la 
poesie francaise), a šteta bi bila kad biste npr. čitali cijeloga Sully Prud- 
hommea ili sve Contemplations, Legendes des siecles itd. U tim djelima 
imade odličnih partija, ali kao cjelina sve su veće stvari Prudhommea i 
Hugoa posve promašene jer je jedan bio bezvjerac, a drugi naduveni i 
šuplji filozof. Ne vidim razloga da čitate Les fausses confidences i 
običnu erotiku, ma kako nevina bila ta erotika. U glavnom su junaci i 
junakinje tih drama objektivno uzevši slabići kod kojih ljubav nije onaj 
veliki, od Boga u ljudsku narav usađeni nagon sa ciljem da se rađaju 
budući sveci i da bude znamen veze Krista s Crkvom. Musset je pogo- 
tovu bio slabić i nemoralan čovjek (R.I.P.)“!, pun talenta, ali šta ćete: 
kao katolici tek u rijetkim njegovim djelima možemo estetski uživati. 
Estetski uživati možemo samo onda ako jedna ideja dolazi do izražaja 
u jednoj svijetloj formi. A kako da se naš razum zadovolji da uživa u tim 
mršavim idejama? Stoga bih Vam preporučio da čitate i proučavate 
autore kod kojih ideja dominira vanjštinom, koja široki idejni svijet 
naravi i objave imaju kao temu svojih umjetnina, a ne odveć ograničeni 
svijet erotike (kao da van erotike nema ništa na svijetu!). Čitajte od 
lirika: Verlainea (sva djela), Peguya, Claudela, Cardonnela. Toplo bih 
Vam preporučio Bossuetove propovijedi (on je velik lirik) i Dantea. 
Nabavite sebi Manuel illustre de la Litterature catholique en France de 
1870 a nos jours"'; Calvet, Le Renoveau dans la litterature catholique 
(Bloud), te Vallery: Anthologie de la Poesie catholique. Poglavito u 
ovom posljednjem djelu naći ćete supstancijalnu hranu: veliku kršćan- 
sku poeziju u kojoj ćete zaista moći naći potpuni duševni užitak, 
duševno smirenje u sjaju ideje. Molim Vas, čitajte u Hrvatskoj Straži 
sve članke što ih je napisao Califron i Mahnić o umjetnosti te sebi naba- 
vite knjigu od Maritaina Art et scolastique. Ova će Vam se knjiga svi- 
djeti jer će Vas dovesti do najviših vrhunaca gdje se vječna, nestvorena 


“! RIP. — Requiescat in pace — počivao u miru. 

Ljepota zrcali u stvorenoj. Mislim da bi ovo poznavanje katoličke nauke 
o ljepoti, lijepomu 1 lijepoj umjetnosti moralo pratiti kršćanina u prosu- 
đivanju svih vrsta umjetnina. Nažalost mi smo svi dandanas tako libe- 
ralno odgojeni da se zagrijavamo za djela kod kojih je idejni sadržaj 
tako plitak. Mislim da mi katolici često u tome griješimo što ne pola- 
žemo dovoljno pažnje na ideju. Čitajte od Gheona La Pauvre sous 
l'escalier i uporedite s Fausses confidences; koliko li kod Gheona uži- 
vamo kao da nas radnja nosi u nebo, u izvor svake kreposti kad gledamo 
kako se glavna junakinja odriče dozvoljenog braka da ostane vjerna 
svomu mužu za koga drži da je mrtav. Heroizam kršćanske i vrhuna- 
ravne žrtve koja između dva dobra bira savršenije, čovjeka oduševljava, 
velika svjetlost obuzimlje um, a volja i čuvstvo obuzimlju tu krepost i 
hoće da je sebi asimiliraju(!). Ja sam tako duboko uvjeren, da izvan 
Crkve za kršćanina nema potpune ljepote i umjetnosti; sama naravna 
ljepota, kako nam je daju Homer i Sofoklo, prava je ljepota, ali nas ne 
može zadovoljiti, nas, koji živimo okruženi sjajem bogoslovskih krepo- 
sti i darova Duha Svetoga koji smo zaronili u Srce Vječne Ljepote 1 koji 
se hranimo nebeskom Krvlju Jaganjca. Mislim, da se vrhunci stvorene 
ljepote nalaze u Misalu i Brevijaru, u pontifikalnoj misi i gregorijan- 
skim melodijama. Idejni je sadržaj ovdje apsolutan — to su same riječi 
Božje, a zaodjenute su u najjednostavnije i transparentno ruho ritmičkih 
kretnji i koralnih melodija. Ta je transparentnost tako fina da kroz nju 
tako reći stojimo u direktom doticaju s vječnim, vrhunaravnim idejama 
koje rasvjetljuju naš um i usrećuju našu volju i čuvstva. To je prava 
anticipacija estetskih užitaka u nebu, anticipatio visionis beatificae. 
Uvjeren sam, da ste oduševljeni za veliku katoličku umjetnost i za 
liturgiju, gregorijansko pjevanje, Pallestrinu, Bossueta, fra Angelica, 
Verlainea, Gheona, Claudela (Annonce faite a Marie), chartresku kate- 
dralu, Dantea. Nitko nije nama katolicima ravan na polju umjetnosti; 
Hugo, Lamartine, Musset, sve su to pigmejci kojih se tragika sastoji u 
tomu, što nisu bili katolici jer da su bili katolici možda bi od njih još 
štogod postalo. Kad, ako Bog da, jednom vijek opet postane kršćan- 
skim, tada se u historijama književnosti njihova imena neće više tako 
opširno spominjati kao sada. Dva i tri retka bit će dosta o njima. Baude- 
lairea Vam zaboravih spomenuti. Moje je mišljenje da je njegova poe- 
zija zdravija od poezije romantika jer on jasno razlikuje dobro od zla i 
uvijek je, tako reći, i u svome grijehu sebi svjestan prisutnosti Božje 
koja taj grijeh gleda i osuđuje. On je iskren i kod njega čujemo kucaje 
Milosti koja ga zove na pravi put i po njemu i druge: “Soyez beni, Mon 
Dieu, qui donnez la souffrance comme un divin remede a nos 

impuretes! "+? — Svakako sebi nabavite autobiografiju Velike Svete Tere- 
zije (Španjolske). I ona je puna ekrazita kao i Vi. 

Međutim, skoro mi je žao, da sam se toliko raspripovijedao o lite- 
raturi jer je važnije od umjetnosti uzgajati i voditi ljude k Isusu, a u 
tome poslu umjetnost, kao i sve što je stvoreno, treba samo pomagati 
čovjeku da dođe do Isusa. Stoga znam da ćete se baviti knjigom 1 umjet- 
nošću samo toliko koliko Vam to ustreba za Vaše stado da mu budete 
dobar pastir i da sebe i njega jednom dovedete do vječne Ljepote. 


TESTAMENT IVANA MERZA 


posljednje njegovo ,,pismo“ upućeno svima 


Prije odlaska u bolnicu na operaciju i predosjećajući kraj svoga 
zemaljskoga života, bl. Ivan Merz je napisao svoj testament. Bilo je to u 
noći od 24. na 25. travnja 1928. Premda je tome svome posljednjem 
spisu dao naslov ,, Testament “, kad ga se pročita vidi se da je to u stvari 
tekst za njegov nadgrobni natpis. Sastavio ga je na latinskom jeziku, a 
u hrvatskom prijevodu glasi: 

Umro u miru katoličke vjere. Život mi je bio Krist, a smrt 
dobitak. Očekujem milosrđe Gospodinovo i nepodijeljeno, pot- 
puno, vječno posjedovanje Presvetog Srca Isusova. I. M. blažen u 
osvježenju i miru. Moja je duša postigla cilj za koji je stvorena. 

U Gospodinu Bogu. 

Ovaj njegov Testament stoji danas kao nadgrobni natpis uklesan 
na bijeloj mramornoj ploči nad njegovim grobom u Bazilici Srca Isu- 
sova u Zagrebu. To je posljednje Ivanovo ,,pismo “ upućeno ne jednoj 
osobi, nego cijeloj javnosti, svima koji za njega čuju, koji ga štuju i 
posjećuju mjesto njegova zemnog počivališta. 

BI. Ivan ušao je u vječni život 10. svibnja 1928. i taj se dan svake 
godine od njegove beatifikacije, koju je obavio sv. Papa Ivan Pavao II. 
u Banjoj Luci 2003. g., slavi kao njegov godišnji liturgijski spomendan- 
blagdan.“ 


* Prijevod s francuskoga: Budi blagoslovljen, moj Bože, koji daješ trpljenje kao božansko sredstvo našim 
nečistoćama. 

* Izvornik ovoga pisma nije se sačuvao. Ali je sačuvan u prijepisu. Objavio ga je u prvoj biografiji Ivana 
Merza njegov prijatelj i suradnik dr. Dragutin Kniewald. Ta prva biografija objavljena je 1932., četiri 
godine nakon smrti Ivana Merza pod naslovom ,,Dr. Ivan Merz — život i djelovanje“. Tekst pisma nalazi se 
na str. 202-204. Isto pismo ponovno je objavljeno u 4. svesku Sabranih djela Ivana Merza (Dnevnik), 
Zagreb 2014. na str. 488-491. 

“* Opširnije o njegovu Testamentu vidi: Ivan Merz, Sabrana djela sv. 4., Dnevnik, str. 496-498. 

SADRŽAJI 
prethodnih šest svezaka 
Sabranih djela Ivana Merza 


Sedmim sveskom Sabranih djela blaženog Ivana Merza završa- 
vamo objavljivanje pisane ostavštine ovoga jedinstvenog katoličkog 
intelektualca koji je svojom svetačkom osobom i djelovanjem obilježio 
prvu polovicu 20. stoljeća katoličkoga života u Hrvatskoj. Da bismo 
dobili općenitu sliku o njegovu intelektualnom stvaralaštvu donosimo 
na sljedećim stranicama sadržaje njegovih spisa koji su objavljivani u 
prethodnim svescima između 2011. 1 2016. g. 

Uvid u same sadržaje tih šest svezaka omogućuje čitatelju naslutiti 
sve bogatstvo intelektualnog stvaralaštva bl. Ivana Merza o raznim 
temama koje su, osim književnosti, bile posvećene uglavnom vjerskim 
sadržajima. Sa svoje 32 godine života ostavio nam je veliku pisanu 
baštinu iz koje izbija njegova veličina kao duhovnog pisca izvanrednih 
intelektualnih sposobnosti. Ali, što je još važnije, jest da iz njegove 
pisane riječi zrači njegova svetost koju mu je i Crkva priznala uzdigavši 
ga na oltar kao blaženika i budućeg sveca Katoličke Crkve. 

Prva dva sveska (2011. g.) Sabranih djela Ivana Merza sadrže nje- 
gove radove koje je on već za vrijeme svoga života objavljivao u raznim 
časopisima i publikacijama. Njih smo razvrstali u devet tematskih cjelina. 

U prvom svesku (2011. g.) objavljeni su njegovi radovi iz triju 
glavnih njegovih interesnih područja pa taj svezak nosi naslov: Književ- 
nost, Liturgija, Katolička akcija. 

Drugi svezak (2011. g.) sadrži ostalih šest skupina njegovih objav- 
ljenih radova podijeljenih po ovim temama: Katoličke organizacije, 
Rim-Papinstvo, Lurd, Moral, Tjelovježba i Razno. 

U trećem svesku (2012. g.) donosi se najprije doktorska disertacija 
Ivana Merza u hrvatskom prijevodu koja je već prije bila objavljena u 
francuskom originalu u dva izdanja 1996. (Zagreb) i 2005. (Pariz). 
Naslov disertacije je: Utjecaj liturgije na francuske pisce. Potom su tu 
tri knjižice-brošure koje je sam Merz za vrijeme svoga života objavio: 
Zlatna knjiga, Ti i ona i Junački život sv. Ivane od Arka. U trećem dijelu 
ovoga sveska pod naslovom Razni članci donose se ostali objavljeni 
Merzovi članci svrstani u četiri skupine: Papinstvo, Katoličke organiza- 
cije, Moral i Kršćanski uzori. 

Četvrti svezak (2014. g.) pod naslovom Dnevnik donosi cijeli 
osobni dnevnik Ivana Merza kojemu su dodani još razni dnevnički 

zapisi, bilo da su već negdje bili objavljeni, bilo iz njegove rukopisne 
ostavštine, a završavaju njegovim testamentom. 

U petom svesku (2014. g.) objavljene su tri njegove knjige koje je 
pripremio za tisak, ali su ostale u njegovoj rukopisnoj ostavštini i sada 
su posthumno objavljene. To su: 1. Načela političkog djelovanja kato- 
lika, 2. Ljudsko tijelo i tjelesni odgoj u svjetlu učenja Katoličke Crkve i 
3. Lessing i Francuzi (diplomsko-profesorski rad). 

Šesti svezak (2015. g.) nosi naslov Rukopisi. U njemu su nalaze svi 
ostali njegovi duži ili kraći spisi iz njegove pisane i do sada neobjav- 
ljene ostavštine. To to su razna predavanja koja je održavao po katolič- 
kim društvima te razni tekstovi koji se tiču katoličkih organizacija u 
kojima je djelovao. Svi ti rukopisi svrstani su u tri tematske cjeline: 
Orlovstvo, Katolička akcija i Razni spisi. 

U nastavku donosimo detaljne sadržaje i naslove _Merzovih 
tekstova kako su objavljeni u pojedinim svescima 

Napominjemo da je njegova doktorska disertacija, osim što se 
nalazi u trećem svesku, također objavljena i kao posebno izdanje 2013. 
g. obogaćeno opširnim prilogom njezine recepcije u javnosti. Donesena 
su mišljenja i recenzije raznih osoba koje su je pročitale. Posebno 
priznanje njegova znanstvenog rada dolazi od samih Francuza koji su 
ustvrdili da je Merz u svojoj disertaciji obradio temu koju do tada nitko 
u francuskoj književnosti nije tako stručno izradio kao on. Ovdje 
posebno želimo istaknuti zasluge Francuza dr. Thomasa Gueydiera 1z 
Rennesa, profesora francuske književnosti, za popularizaciju Merzova 
znanstvenoga rada i za njegove brojne članke, prikaze i predavanje o 
Merzovoj disertaciji, a svi su objavljeni u ovom posebnom izdanju. 

Ovaj uvod u sadržaje prvih šest svezaka Sabranih djela Ivana Merza 
završavamo riječima poznatoga hrvatskog književnika Tona Smerdela iz 
njegova članka /n gloriosam memoriam objavljenog 1930. godine: 

»Malo ima ljudi koji su djelom, pismom i riječju na mene djelovali 
i dnevno mi bili uzori u praktičnom radu u Katoličkoj akciji kao Ivan 
Merz. Priznajem da ga nikad nisam vidio, ali sam iz svakoga rada koji 
je on napisao osjetio snagu, jer je možda on bio jedini među nama koji 
je sve ono što je napisao, napisao u svetom zanosu i u blistavom okrilju 
nerazjašnjene Milosti. Tu je bila njegova snaga, a 1 danas je. Zato je 
mogao djelovati na omladinu i baš nju učiniti onom koja će braniti 
Boga"..+ 


“Ton SMERDEL, /n gloriosam memoriam, Nedjelja, Zagreb, 18. svibnja 1930., br. 20, str. 4. 

1. Dužnost je vjernika baviti se politikom ............... 
2. Općenita načela političke akcije vjernika. ............. 
3. Tu politici se valja najprije obazirati na interese 

Boga i Crkve, a zatim na korist vlastite 

poltčke stranke, goa ka oda anus kanona zaddraemag 


4. Politička razboritost eksponiranih katolika ............ 
5. Vjernici i crkveni autoritet u politici ............4..... 


IX. KATOLIČKA POLITIČKA STRANKA ................ 


1. Može biti više katoličkih političkih stranaka .......... 
2. Glavna obilježja katoličke političke stranke ........... 
3. Katolička je politička stranka neovisna o hijerarhiji 

u kontingentno-političkim stvarima . ...............4. 
4. Katolici se ne smiju međusobno udruživati 

na »neutralnoj« »laičkoj«, »interkonfesionalnoj« bazi ... 

X. ODNOS KATOLIČKE AKCIJE PREMA KATOLIČKOJ 
POLINCEOJ AKCIJI: 2 oaesue s berenata ranio kioni 
ILAPOVIJESNI TIZVOJ suo said danas kia zd kagasadi 
2. DONASDJE SLANJE saa ada ska nadareni dada dai 
3. Teoretska i praktična politička djelatnost 

KAMUČEC AKCIJE ija pas ana kaša kaka gda ites 
4. Odnos Kršćanske demokratske pučke akcije 
prema katoličkoj političkoj akciji. ............4..4..... 


XI. DODATAK 124 


1. Izvatci iz talijanskoga časopisa Civilta cattolica. ....... 
a) Pravila Talijanskoga katoličkog izbornog saveza 
Civilta cattolica od 19. V. 1906., str. 479 ........... 
b) Narodni savez i Pučka stranka u Italiji 
Civilta cattolica od 21. II. 1920............. a. 
c) Katolička akcija i njezini novi statuti 
Civilta Cattolica od 3. XI. 1923., str. 204—205 ....... 
2, Izvatci iz belenjskih CASODISA saa daa oaaagigagigove 
a) La Revue Catholique des Idees et de Faits .......... 
brizvatci iz casopisa: BIJO <2i sudio Skagkaaraak sk: 
c) Katolička akcija i političke stranke. 
Smjernice beleiske omladine 4 ona gana oca 
3, Clnići Domi SINE: dasa s davana aa ka ba 
a) Konstitucija, svrha i rad talijanske Pučke stranke ..... 
bj O Katoličkoj politici. 440 kaaa ca gasa ok aaesta 
4. Izvatci iz vatikanskoga dnevnika 
E Osservatore ROMORO 22 vasa aka zapadao dia 
5. Izvatci iz raznih novina i časopisa ............4..4... 0 
a) Bilten talijanske Federacije katoličkih muževa ....... 
bj Izvadak iz dnevnika. La CIO < aaa os kaaa kdo kesa 
c) Izvatci iz sarajevskoga tjednika Nedjelja. ........... 
d) Izvatci iz tjednika Katolički list... 2.0.0... 


6. Izvatci iz knjige Katolicizam i politika ............... 

Druga knjiga 
LJUDSKO TIJELO I TJELESNI ODGOJ 
U SVJETLU UČENJA KATOLIČKE CRKVE 


Predoovorf ufednikij saa renag haraju oka reba g ika 


Prvi dio 
OPĆENITO O LJUDSKOM TIJELU 


I. FILOZOFSKO-TEOLOŠKI POGLED 


NALJUDSKO TIJELO ae ao stavka sanse ve Sekon« 
1. Konačni vanjski cilj stvaranja svijeta ................ 
2. Konačni unutarnji cilj stvaranja svijeta ............... 
3 Odnos duše 1 Mjela.; ce asaa za aka a dena Laka aa 


II. LJUDSKO TIJELO U SVJETLU KRŠĆANSKE OBJAVE .. 


A. NAVODI IZ SVETOGA PISMA ........0..4..a..ao 
Stari zavjet 
L Bo&= Stvoritelj SVIJEH +234 1/90 skebjadodaku iste 
2. VUGIOTPETJjEh: 3 23itasao re Dida a dada iad sian 
3 Važnost zdravlja 1JEkOS i g3o2a5 rike kiadnagtuaok: 
MU ce m ra pen 
Novi zavjet 
1 Tijelo: T1stočnit grijeli , 4 sava arealu ga aka dvadaa 
2. Tjelesna smrt Isusova otkupila je svijet ............. 
3. Naša su tijela udovi Isusa Krista i stan Duha Svetoga . 
4. Naša se tijela moraju staviti u službu Isusovu ........ 
5. Kako će naše tijelo postati slično Kristovu tijelu? ..... 


7. Simbolika tjelesnoga natjecanja ..........4......0.0 
8. Uzvišeni zadatak ljudskoga tijela u Božjoj ekonomiji . 
B. TEOLOŠKA SINTEZA 44 aašaada kaos kakaknasis: 
I; Prje istočnoga PrIJEDA 2 eni a dava kad kanio: 
2 MMIStOČNOM STIJENE 2 a kasa ya EKA Psi 
3. BOrba Za MICEDNET gs ugo arna sa supak ek: 

4. Tijelo Isusovo jest središte i biser svega 
VJEICSNO E SVIJEKA: aka rad kk dea 45 gadaba i goa jo 
o Lrkva je tijelo Duha SVEtOgA.:.: paosasdsateskakisi 
6. Budućnost ljudskoga tijela u rajui paklu ........... 


NI LJUDSKO TIJELO U POVIJESTI ae sa€o aaa aaa sa 


A. SVJEDOČANSTVO POGANSKE POVIJESTI ..... 
B. SVJEDOČANSTVO KRŠĆANSKE POVIJESTI .... 


1. Evanideoske ličnosti 2/4 aa kk noć kod ia 
2. Borba s herezama _........44. aaa aaa aaa 


đ, PADE sa ou saka kadkad pada baag kaui sai 
5. Crkva se brine za ljudsko tijelo i tjelesni odgoj .... 
Drugi dio 
ZNAČENJE TJELESNOGA ODGOJA 


1. Metafizika tjelesnoga odgoja ..........4. aaa 


eo, o, Fo 5) 


oo 


. Fizička korist umjerene tjelovježbe ........ 0400 aaaaaaa 
. Moralna korist umjerene tjelovježbe_ ..............a.a ao 
. Tjelesni odgoj jest priprava za Kristov apostolat. ........... 
. Šteta od neumjerene tjelovježbe ............aeaaaaaaaaau 
»Gikva1 materijalističke tjelovježba oo) naoaaaoikaviaavo 
. Smjernice biskupa za katoličke tjelovježbene 


OTRAMIZAČIJE pakao ako pavadkočan bt oktasapeljensna khua 


. Prednosti tjelesnoga odgoja u Orlovstvu 


u odnosu na Sokolstvo . . .. 2.242 


Treći dio 
TEOLOŠKO-ASKETSKI POGLED 
NA TIJELO I TJELESNI ODGOJ 


I. BOŽJI PLAN SA SVIJETOM I ČOVJEKOM ............. 


1. Slava Božja i dobro čovjeka — svrha su ljudskoga tijela . . 
2. Ljubav prema Bogu i bližnjemu koja vodi 

prema kontemplaciji +22 aaa aaa aka kaan kaškadn: 
3. Vršenje krsnoga zavjeta borbom protiv grijeha ......... 
4. Kroz pokornost duši tijelo vrši volju Božju ........... 


II. ČOVJEK PRIJE I POSLIJE ISTOČNOGA GRIJEHA ...... 


1 U počecima Stvaranja 2 aaa da kaaa rak ak kaaa 
2. Bog dao čovjeku izvan-naravni dar — integritet ........ 
3. Gubitak darova po istočnom grijehu 

I NJEPOVE POSLJEdICE 24 aaa ka dakaka dakka daka 


III. NADNARAVNA I NARAVNA SREDSTVA 

ZA OBNOVU PALE NARAVI ....... 0.000 aaa 
1. Kristova otkupiteljska milost pomaže uspostaviti 
IMeetnet ai saka kao aari daka aka Ska cada dika 
2. Pokora i trapljenje za obnovu pale naravi ............. 
3. Tjelesni odgoj u službi stjecanja integriteta ........... 


IV. O STRASTIMA I KAKO NJIMA GOSPODARITI ........ 
1. Kako se odnositi prema strastima ............4.... i 
2, Dobra uporaba strasti: yoga gad kkk otić 
3. Tjelesni odgoj treba formirati viša čovjekova svojstva: 
Muk me mame mea 
4. Tjelesni odgoj pomaže suzbijati sedam glavnih grijeha .. 
V. O NAPASTIMA I KAKO IH NADVLADATI ............ 


3 


Suzbijanje početničkih napasti: iluzije, nestalnost, 


NALIOSI LSKUDVIG se a ds kakvi da Gord aos kanotu 


VI. O KREPOSTIMA I KRŠĆANSKOJ SAVRŠENOSTI ..... 


VII. 


\o 


. Put prema kršćanskom savršenstvu ............... 
. Općenito o moralnim krepostima ..........4..4.....0 
. Četiri stožerne kreposti ............eaaaa aa aaaaaao 
. Krepostrazboritosti .4 4 a kaaa kaaa kk aa koda ena 


Krepost pravednosti i pridružena krepost poslušnosti . . . 


. Krepost jakosti i pridružene kreposti . ............... 
. Krepost umjerenosti i pridružene kreposti ........... 
že | meme e vn vet 
;Btdljivosti 620] ZA NJU: sasa arak a gda kaaa aka kenda 
10. 
ll, 
I 


POBIZAOSE zao gekaja pos Zaj daka sana kaka 
Stjecanje teoloških i stožernih kreposti .............. 
Darovi Duha Svetoga i njihovi plodovi .............. 


DODATNE BILJEŠKE ITEKSTOVI.................. 
Tjelesni odgoj je kršćanska dužnost ............4..a.o 
Tjelesni odgoj u službi kršćanske savršenosti ............ 
Primjena teologije sakramenata na tjelesni odgoj ......... 
Papa Pio XI. blagoslivlja katoličke sportske pokrete ...... 
Pozdravi pape Pija XI. mladim sportašima okupljenima 
EDRIMU sas kredunetvi goni ćt zva piste otada 
Papa Pio XI. o veliku značenju tjelesnoga odgoja 

kod omladine gasa s daa nad kina udata ja ra šiiaa 
O vladarima 1 vršenju vlasti... saa ovosekae kvaka vuna 
Važnost djelovanja po smjernicama 

Petrova nasljednika, 6 a a kaaa kad a a HG OEka 
Navodi iz djela Zamak duše sv. Terezije Avilske ......... 


BIBLIOGRAFIJA autora. ........ aaa aaa aaa aaa aaa 398 
BIBLIOGRAFIJA članaka Ivana Merza 


G tjelesnom GdeOjU. a da aa a Kakaa deda ea 400 
RECENZIJA studije Ivana Merza 

o ljudskom tijelu i tjelesnom odgoju ............4..4. o 401 

Treća knjiga 
LESSING I FRANCUZI 

Predeovorurednika 2 03a3 gua ena znaka a aK a Ran kha 406 
LIVOd. paz renia ggueben ada radona aje aore 409 

I. razdoblje: OPONAŠANJE (1729.-1749.) .. aa e00ac 411 

II. razdoblje: ŠIRENJE HORIZONATA (1749.—1751.)..... 413 


III. razdoblje: PRIJELAZNO RAZDOBLJE (1751.—1754.). 415 
IV. razdoblje: ETAPA PREVLADAVANJA (1754.—1759.).. 418 


V. razdoblje: SAMOSVIJEST (1759.—1767.) ............ 421 
VI. razdoblje: ZRELOST 

Hamburška dramaturgija: 1767.—1769. ............... 429 
VII. razdoblje: ZAVRŠETAK (1770.—1781.) 

Razdoblje prosvjetiteljstva ........... 4. aaa. 440 
ZAKUCAO aga gradiva pana gta pa njiva zaskia aaa ka 445 
BIBLIOGRAKIKA 244 1x0 0u kasa pad vau daka škuoda aka 446 

A. Djela korištena za izradu ove radnje ................. 446 
B. Djela koja nisu korištena a sadrže podatke 

o odnosu Lessinga prema Francuzima ................ 446 
Popis imena pisaca i njihovih djela .............a. aaa 447 
Kazalo imena za peti svezak sabranih djela ................. 451 
Najvažnije knjige o Bl. Ivanu Merzu ............4. 0... 459 

6. SVEZAK 
Zagreb, 2015. 


RUKOPISI 


SADRŽAJ 


Predgovor šestom svesku Sabranih djela ........ 


Prvi dio 
ORLOVSTVO 


DaAdržaj Prvoga dijela 445 pavenka kana sd 
Uvod u rukopise o Orlovstvu .............4.ao 
Većispisi 
KAT. AKCIJA I HRV. KAT. ORLOVSTVO .. 
KODEKS HRVATSKOGA ORLOVSTVA ... 
DAN KATOLIČKE OMLADINE .......... 


Manjispisi 
Iz povijesti Orlovstva u Hrvatskoj .......... 


Katolički studentski pokret kod južnih Slavena ........ 


Omladinski savez 1 orlovski pokret ....... 
Duhovni i organizacijski profil Orlovstva .... 
Nacrt priručnika za Orlovsku organizaciju . 
Predavanje o Orlovstvu ................ 
Prilozi za duhovnost Orlovstva ............ 
Hrvatskoj omladini o Hrvatskom kraljevstvu 
Hrvati i sveta Rimska Crkva ............ 
Franjevački duh. 23 aag aaa kapaka kas 
Službe u Orlovstvu . .......4.. aaa 
Svećenici u organizaciji ......4«4aaaaaa« 
Prednjak Orli. 44 saa jana kaaa kaakkna« 
Teme s područja morala ..........4..a.a i 
Vlast i poslušnost . ..........4..a.aaa 
Orlovstvo stvara kršćanske ćudoredne običaj 


GO aga ito 


Smjernice HOS-a i SHO-a za ćudoredne običaje ....... 


Kršćanski društveni poredak - Brak i obitelj 


Sadašnja dekadenca i suvremene zablude ............. 212 


Narodno KOG <a a aaa kn kana naa ak ena kaka 284 
Drugi dio 
KATOLICKA AKCIJA 
Dadržaj Drugoga dijela akara kaaa daka daka ak Kea 289 
Uvod u rukopise Katoličke akcije . ............ 0... 290 
Veći spis ' 
KATOLICKA AKCIJA I KATOLIČKI POKRET ......... 291 
Manjispisi 
Katolička akcija - obilježje, definicija, cilj i sredstva ...... 12 
Katolička akcija - i njezino provođenje u Hrvatskoj ....... 330 
Teze o Katoličkoj akc1ji . 44444 aa aka na oka aka kaaa 335 
Katolička akcija i sociologija ...........4..aaa ao 339 
Centrale i biskupijska okružja prema 
. središnjici Katoličko akCIje 424 kaoaadna ce kas aia ka: 343 
Zetisko pravo #1458. 4. ak aaa daka kaza Kak kak kas 348 
Ago dlaci ku, nn ene 353 


Treći dio 
RAZNI SPISI 


padržaj Mrećesa GIJEka o aaa ada kaaa kada dna aa dakaka kanak 357 
Uvod o Razne SPISE, saća kadara kadu saa ila kasa dina 358 
Većispisi 
SKOLSKE ZADACE 1912 11913... kcaićsaie basaa 360 
KATOLICIZAM I NACIONALIZAM ........4.4.4..... 373 
NEISTINE O LURDU - SUD O EMILU ZOLI .......... 411 
Manjispisi 
NOE Pred OVanjd akan asprah ak ie 459 
Naš tinufsfniji Život. <a nac ca kak aka naka 459 
Pojam i potreba VIETE 244 kaaa ak kana aka aka kia 465 
Bezpresno zalece= 8. A1 2 oseke zaziva vaša 468 
DJEVIČONSTUVO ve g kaSkva geđeč aka a kesa knekaai 475 
Me un cćinur cuo m ev am 479 
SV Dominik 33 o oagsokvas tuta jad ssa soda dass 482 
IAKVIBICIJA: kas adi kaskada ka voda šakag aaa ddvas 484 
RAZNO + daka kaaa aba dasa baka ka A kaki dan 487 
KNSIOVSNIJET so aaa nada ida kk Edd aa dui 487 

CIDJAVJENL SPISE 15 snezana ani ada biošenagelnadaduka 492 


Dopisi - Bečki studenti nakon rata traže Istinu ......... 492 

Testament: 4 2aa e kdo kon da ek Da ore ki li 494 
POPOVOL ea a shan dod o ijalaasdasihetokanakoabkava no 495 
KOBORVIMEDA ara aaa avataru čuva mesara 497 
Abecedno kazalo svih šest svezaka .........4..4...aaaaaaaac 504 
Predmetno kazalo svih šest svezaka ..........4..4.aaaaaaaaa 510 
Kratka biografija Bl. Ivana Merza _............. 0... 518 

BIOGRAFSKI PODACI 
OSOBA S KOJIMA JE IVAN MERZ 
BIO U PISMENOM KONTAKTU 


Ivan Merz je imao mnoge prijatelje i poznanike s kojima je bio i u 
pismenom kontaktu. Za bolje razumijevanje njegovih pisama korisno je 
znati biografske podatke tih osoba, a donijeli smo ih u bilješkama na 
stranicama gdje su objavljena Ivanova pisma njima. Da bi se lakše 
došlo do njihovih podataka ovdje smo izdvojili njihova imena i dodali 
broj stranice gdje se opširnije navode njihove biografije. 


Alfirević Ante 236, 276 
Anaković Ilija 299 
Basta Vjenceslav 99 


Baudrillart Alfred Henri 175 


Beaupin Eugene 175 


Bilogrivić Nikola 33, 65 


Brajša Ćiro 289 


Cvitanović Šime 174, 194 


Čelik Dragutin 80 
Ćepulić Avelin 166 
Eckert Rudolf 101 
Filipović Mato 226 
Kniewald Dragutin 367 


Korošec Anton 147,372 


Kozelj Ivan 365 
Kukula Ivan 363 
Kumičić Marija 190 
Mahnić Antun 183, 301 

Maraković Ljubomir 38, 173 
Marošević obitelj 182 
Pandžić Krešo 324 

Pelz Stjepan 67 

Perica Petar 296 
Protulipac Ivan 272 
Pušić Miho 272 

Rebac Marko 67, 243 
Ritig Svetozar 170 
Rogulja Petar 89, 302 
Srebrnić Josip 272 
Stanković Marica 344 
Šeper Franjo 276 
Vanino Miroslav 203 
Vrbanek Josip 212 
Zechner Ljudevit 64, 73 
Živković Andrija 286 


KAZALO IMENA 


U ovome Kazalu imena podebljane brojke pojedinih stranica (bol- 
dirane) uz neka važnija imena označuju stranicu na kojoj se u bilješ- 
kama nalaze biografski podaci tih osoba s kojima je Ivan Merz bio u 


pismenom kontaktu. 


A 


Akšamović, msgr. Antun, 
biskup 282, 284, 286, 287, 
289, 323, 325, 333, 360, 
361, 365, 366, 370, 373, 
374, 377,389 

Alfirević, p. Ante, SJ 197, 200, 
236, 276 

Anaković, mons. Ilija 9, 299 

Anča, vidi: Marošević Anka 

Anđelko, (Belić) 270 

Anđelković 310 

Anka, vidi: Marošević Anka 

Ante, (Hvar) 373 

Arnou, p. SJ, 376 

Atijas 73, 119 

Aurelija, č. s. 220 


B 


Babić, B. 74 

Badaj, (gđica) 379 

Baković 129 

Bakšić, mons. dr. Stjepan 196, 
215. 271.371.231..382 

Barić, Stjepan 325 

Bartol, (Hvar) 373 


Basta, fra Vjenceslav OFM 
99, 102 

Baty 250, 251 

Baudrillard, Em. Alfred Henri, 
kardinal 175, 179, 180, 

Bauer, msgr. Antun, nadbiskup 
8, 260, 261, 265, 278, 322, 
334, 351, 354, 356, 359, 360, 
361, 362, 371, 390 

Beato Angelico 395 

Beauchesne 196 

Beaupin, mons. Eugčne 175, 
196, 198, 205, 206, 210, 227, 
229, 231, 234, 249, 250, 251, 
254, 255, 

Begouin 210, 236, 252 

Belančić 73 

Belić, dr. Matija 8, 9, 13, 189, 
192, 201, 202, 210, 214, 227, 
230, 232, 267, 268, 270, 273, 
274, 275, 291, 329 

Belić, p. Miljenko, SJ 267, 270 

Belić-Marošević, Paula 8, 267, 
271,275 

Beluhan, mons. Milan 310, 320, 
346, 373,377 

Benedikt XV., papa 125, 
126, 183 

Beppo (Hvar) 373 

Berislav (Jović) 107 

Bernardica 270 

Bernoville 198, 221 

Bertrin 179 

Biazziotti, mons. Ivan 9, 278 

Bilogrivić, vlč. dr. Nikola 5, 6, 
7, 12, 33, 34, 35, 39, 41, 45, 
47, 48, 50, 53, 65, 66, 67, 70, 
71, 73, 74, 79, 81, 85, 86, 87, 
89, 91, 92, 93, 94, 97, 98, 99, 
100, 106, 108, 109, 111, 113, 
114, 116, 118, 119, 120, 129, 
131, 134, 136, 137, 145, 146, 
150.151.152. 154. 153. 160, 
166, 167, 168, 169, 170, 189, 
222, 407 

Biserka (Brajša) 331 

Blašković, don Mate 10, 13, 
345, 369, 393, 408 

Bojanić, don Vjeko 350 

Bonefačić, msgr. Kvirin 
Klement, biskup 312, 313, 
316, 334, 335, 344, 
385, 386 

Bossuet 395 

Boubć, P., SJ 256 

Bourgoin 233 

Božidar (Brajša) 289 

Božidar (Jović) 107 

Brajša, dr. Ćiro 9, 289, 331 

Bressan, msgr. Luigi, biskup 
162 

Bričre, P. De la 204 

Bulić, don Frane 27 

Bulut, Dane 62 

Buntić, fra Didak, OFM 153, 
222, 230, 256 
Burzić, A. 26, 27, 117, 119, 128 


Cc 


Caligiero, kardinal 314 

Cankar, vič. 174, 290 

Carić, J. (Hvar) 373 

Carl, stric I. Merza 59 

Castelnau, general 315 

Cerovac, Drago 335, 348 

Charles 196 

Chevillotte, č. s. Marie Denise 
189 

Claudel 184, 203, 204, 208, 
215, 234, 239, 250, 394, 395, 
399, 405 

Cornette, mons. 344 

Cvitanović, dr. Šime 95, 107, 
110, 116, 228, 174, 183, 194, 
215.227 


Ox 


Čekada, dr. Smiljan 348 

Čelik, msgr. Dragutin, biskup 
68, 73, 80, 85, 90, 106, 
109, 136 

Čengić, Augustin 62 

Ć 

Ćepulić, Avelin 166, 173, 196, 
211, 226, 236, 250, 277, 287, 
291, 323, 335, 342, 346, 385, 

Ćepulić, Drago 234, 236, 
277,342 

D 

D'Annunzio, Gabriele 175 


Dante 83, 84, 91, 96, 103, 141, 
394, 395 

De Finance, p. Joseph, SJ 
187 

Delay, abbe 215 

Dević, prof. 145 

Dinko (Hvar) 373 

Divić 168 

Dočkal, dr. Kamilo 356 

Donadini 350 

Doulcet, M. ministar 234 

Dragan — vidi: Marošević 
Dragan 

Dragoš, vidi: Marošević, 
Dragan 

Dubois, kardinal 211 

Dugački, Zlatica 379 

Dugački, Zvonko 335 

Dujmović 170, 171, 173,252 

Dujmušić 97 

Dulka 97 

Dušić 323 

Dvornik, dr. 175 

DŽ 

Džaja, fra Mirko OFM 9, 13, 
285 

Đ 

Đurđenka, P. 120 


E 


Eberle 246 

Eckert, dr. Rudolf 101 
Ehrlich, vlč. dr. 229 
Elizabeta, č. s. M. 117 
Emonet, P. 388 

Esch, p. SJ, 357 


F 


Felici, Foto, Rim 277 

Ferrari, k ardinal 297, 339, 
374, 401 

Filipović, p. Mato SJ, 166, 

KAZALO MJESTA 


U ovome kazalu nisu doneseni brojevi stranica za samo četiri 
grada s kojima je Ivan Merz bio bliže povezan: Banja Luka, Beč, Pečuh, 
Zagreb. Razlog je što se ta mjesta veoma često spominju u njegovim 
pismima pa bi bilo suvišno da ih se još posebno navodi u kazalu jer se 
lako mogu pronaći u naslovima njegovih pisama. Budući da se neka 
mjesta ponavljaju uzastopce na pojedinim stranicama, u tom slučaju je 
naznačena prva i posljednja stranica s oznakom spojne crtice: to znači 
da se na svakoj stranici u tom rasponu nalazi svomenuto određeno mje- 

NAJVAŽNIJE KNJIGE 
O IVANU MERZU 


Ovdje donosimo popis najvažnijih knjiga o Ivanu Merzu prema krono- 
loškom redu kako su bile objavljivane u tisku. Među njima su i knjige s oda- 
branim tekstovima Ivana Merza koje je odabrao i priredio postulator Božidar 
Nagy, ali je kao autor naravno naveden Ivan Merz. Ostale publikacije kao i 
bibliografija svih članaka koji su o Merzu objavljeni nalazi na internetskoj 
stranici Ivana Merza www.ivanmerz.hr u direktorijima: knjige, članci i studije 
o Ivanu Merzu. U ovome popisu nije navedeno pet doktorskih disertacija o 
Ivanu Merzu; podaci o njima nalaze se na 20. stranici ovoga 7. sveska. Tako- 
đer u ovome popisu nismo uvrstili naslove dosadašnjih šest svezaka njegovih 
Sabranih djela. Opširni podaci o njima nalaze se na kraju ovoga 7. sveska na 
prethodnim stranicama gdje smo donijeli Sadržaje svih šest do sada objavlje- 
nih svezaka njegovih Sabranih djela. 


Dragutin Kniewald: Dr. Ivan Merz — život i djelovanje. Zagreb, 1932., 272 str. 

Autori razni: Božji čovjek Hrvatske — Dr. Ivan Merz. Zbirka eseja i članaka prigo- 
dom 10. obljetnice smrti I. Merza. Zagreb, VKS, 1938. Pretisak iz časopisa Život, br. 
5, 1938., str. 241-320. 

Josip Vrbanek: Vitez Kristov - Ivan Merz. VKB i VKS, Zagreb, 1943., 254 str. 

Božidar Nagy: Borac s bijelih planina — Ivan Merz. FTI, Zagreb, 1971., 372 str. 

Božidar Nagy: Prijatelj mladih - Ivan Merz, Zagreb, Postulatura I. Merza, 1974., 
132 str. 

Pojava i značenje dr. Ivana Merza u Crkvi u Hrvatskoj. Zbornik radova sa Simpozija 
održanog 1978. g. prigodom 50. obljetnice smrti Ivana Merza. Zagreb, Postulatura 1. 
Merza, 1979., 132 str. Radovi su objavljeni također i u: Obnovljeni život, br. 4, 1979. 

Dušan Žanko: Svjetlo na gori — Dr. Ivan Merz. Zagreb, 1990., 75 str. 

Ivan Merz: Put k suncu. Odabrani tekstovi Ivana Merza. Priredio Božidar Nagy. 
Zagreb, FTI, 1. izd. 1978., 2. izd. 1993., 232 str. 

Božidar Nagy: Ivan Merz, istaknuti laik u svjedočenju Evanđelja. Zagreb, Postu- 
latura I. Merza. 1996., 56 str. 

Simpozij o Ivanu Merzu prigodom 100. obljetnice rođenja. Zbornik radova sa 
Simpozija održanog 14. XII. 1996. g. Obnovljeni Život, br. 3/4 1997., str. 223-334. 

Fabijan Veraja: Ivan Merz - pionir Katoličke akcije u Hrvatskoj (na talijanskom). 
Vatikan, 1998., 1104 str. 

Ivan Merz: Plamen za visinama. Zagreb, FTI, 1999. 128 str. 

Ivan Merz: Misli. Zagreb, Postulatura 1. Merza, 1. izd. 2001., 2. izd., 2002., 64 str. 

Kardinal Franjo Kuharić: Zvan Merz - čudo milosti Božje. Govori, izjave i propo- 
vjedi o Ivanu Merzu. Zagreb, Postulatura 1. Merza, 2002., 64 str. 

Ivan Merz: Ljubav i čistoća. Odabrani tekstovi. Priredio Božidar Nagy. Zagreb, 
FTI i Postulatura I. Merza, 2002., 260 str. 

Anto Orlovac i Tomo Knežević (priredili): Blaženi čista srca. Liturgijski vodič za 
Beatifikaciju Ivana Merza. Banja Luka, Biskupski Ordinarijat, 2003., 96 str. 

Bonaventura Duda i Stella Tamhina (priredili): Suradnici u ostvarivanju Kraljev- 
stva Kristova. Ivan Merz i Marica Stanković. Zagreb, Kršćanska sadašnjost, 2003., 
128 str. 

Autori razni: Glas Crkve o Ivanu Merzu. Govori i izjave Pape Ivana Pavla II., 
kardinala i biskupa o bl. Ivanu Merzu. Split, Verbum, 2003. 

Giampaolo Mattei: Zvan Merz — program katoličkog života i djelovanja za mlade 
danas (na talijanskom). Vatikan, 2003., 102 str. — Hrvatski prijevod iste knjige objav- 
ljen je pod naslovom: Život za ideale. Životopis bl. Ivana Merza. Verbum, Split, 2006.. 
102 str. 

Biskupi BK BiH: Poslanica o Ivanu Merzu u povodu njegove beatifikacije. 
Biskupski ordinarijati: Sarajevo, Banja Luka, Mostar, Trebinje, 10. V. 2003., 14 str. 

Sedmi svezak Sabranih djela 
bl. Ivana Merza sadrži njegovo dopi- 
sivanje s roditeljima, prijateljima 1 
suradnicima u Katoličkoj akciji i 
Orlovskoj katoličkoj organizaciji. 
Korespondencija obuhvaća razdoblje 
od 1905. do 1928. godine. Kroz ova 
se pisma bolje upoznaju karakter, 
duhovnost i katolička fizionomija 
osobnosti bl. Merza. Osim toga, nje- 
gova pisma, pogotovo iz posljednjega 
razdoblja njegova života, imaju ne 
malu povijesnu vrijednost za pozna- 
vanje osoba i događaja iz vremena u kojem je Merz živio i djelovao; ona 
su i dragocjeni dokumenti o djelovanju Hrvatskoga katoličkog pokreta u 
kojem je Merz bio jedan od glavnih sudionika svoga vremena. 

Njegova korespondencija može se podijeliti u četiri skupine. Prvu 
čini njegovo dopisivanje s roditeljima koje je bilo posebno obilno tijekom 
triju ratnih godina 1916.-1918. Druga skupina odnosi se na njegova 
gimnazijskog profesora dr. Ljubomira Marakovića. Treća skupina pisama 
upućena je njegovim prijateljima i poznanicima, među kojima je na 
prvome mjestu njegov banjolučki prijatelj Nikola Bilogrivić. Četvrta 
skupina pisama nastala je u posljednjem razdoblju njegova života u 
Zagrebu, od 1922. do 1928. godine, kad je već bio profesor i aktivan dje- 
latnik u katoličkim organizacijama svoga vremena. Većina tih pisama 
odnosi se na njegovo djelovanje u Orlovskoj katoličkoj organizaciji i na 
njegovo revno nastojanje za uvođenje Katoličke akcije u Crkvu u Hrvata. 

Ovim sedmim sveskom Sabranih djela bl. Ivana Merza završeno je 
objavljivanje njegove pisane ostavštine. Međutim, da bismo dobili što 
bolju sliku o njegovu intelektualnom i duhovnom stvaralaštvu, na kraju 
ovoga sedmoga sveska dodani su Sadržaji svih šest svezaka njegovih spisa 
koji su bili objavljeni u razdoblju od 2011. do 2015. godine. Pregledava- 
jući ove Sadržaje čitatelj dobiva uvid u širok opseg njegova interesnog 
područja te u bogatstvo raznih tema, književnih 1 vjerskih, koje je bl. Merz 
obrađivao u svojim brojnim spisima i koji su sada dostupni javnosti. 

U pismima Ivana Merza objavljenima u ovome svesku, nalazimo 
mnoge potvrde njegovih vrlina te podatke o njegovoj iskrenoj i dubokoj 
katoličkoj pobožnosti koju neskriveno svjedoči i pred onima kojima se 
pismeno obraćao. 


